
O istorie literară necesară 


Poet, prozator dar şi un avizat şi temeinic critic şi istoric 
literar, loan Toderiţă încearcă să surprindă, cât mai fidel, viaţa 
literară gălăţeană, cu toate realizările sale, cu o precizie de 
invidiat. 

Radiografiind fiecare autor gălățean, şi nu numai, sub 
paradigma „Revelația şi relevanța textului literar”, radiografie 
care îi dă posibilitatea să descopere la fiecare autor comentat, 
interesante şi importante conotaţii, cu luminile şi umbrele 
fiecăruia, cu realizările cele mai importante dar şi cu neîmplinirile 
inerente, loan Toderiţă reuşeşte un lucru extrem de important, şi 
anume acela de a evidenția, prin critica mereu constructivă, 
trăsăturile fundamentale ale scriitorilor pe care îi are drept 
subiecţi în această carte. 

Aranjarea, în ordine alfabetică, a scriitorilor, îl ajută să nu 
fie cumva suspectat de unii sau de alții că ar încerca să facă o 
anume ierarhizare, de a stabili o scară de valori ceea ce ar fi fost o 
mare greşeală, ci, că el, prin comentariile făcute, oferă fiecăruia, 
ceea ce din puctul lui de vedere, merită. 

Cezarina Adamescu, Simion Ajarescu, Corneliu Antoniu, 
loan Avram-Dunăreanu, Nicolae Bacalbaşa, Nina Cassian, Viorel 
Dinescu, Apostol Gurău, Mircea Ionescu, Teodor Parapiru sau 
Sterian Vicol sunt doar câţiva dintre scriitorii prezenţi în acestă 
carte, demni de luat în seamă în orice istorie literară împlinită, fără 
patimă şi ură. 

Cartea „Revelația şi relevanța textului literar” poate 
constitui o importantă şi utilă bază de date, având în vedere că la 
fiecare dintre scriitorii comentaţi se află un c.v.- realizat chiar de 
scriitor, şi de idei pentru un viitor istoric literar ce îşi propune să 

realizeze o Istorie literară a literaturii române contemporane, 
completă. 

Demersul pe care îl săvârşeşte loan Toderiţă, în această 
carte este cu atît mai important cu cât el ştie şi reuşeşte să 
„radiografieze”, până la detaliu, şi să pună în valoare, cărţile 
scriitorilor comentaţi. 

„Revelația şi relevanţa textului literar” devine un deosebit 
de important instrument de cunoaştere dar şi de lucru pentru cei 
care trudesc la cioplitul gândurilor frumoase şi transpunerea lor pe 
coala albă de hârtie. 

Citiorii acestei cărți au bucuria de a face cunoştinţă cu 
scriitorul pe care îl pot întâlni pe stradă dar pe care, până la 
apariţia acestei cărți nu l-au cunoscut prin cărțile sale. 

loan Toderiţă realizează un act de dreptate şi de 
recunoaştere a valorilor autentice, valori cu care astfel ne putem 
acomoda mult mai uşor intrând în subtilitatea cărților şi în 
frumuseţea ideilor şi subiectelor lor. 

Pentru gălăţeni, şi nu numai, prezenţa unui scriitor critic 
literar aşa cum este loan 'Toderiţă este mai mult decăt o 
binefacere. 

Generozitatea cu care priveşte cartea şi scriitorul face în 
aşa fel ca fiecare autor comentat să se regăsească, cu bune şi cu 
rele şi să poată să-şi analizeze şi re-analizeze contribuţia la 
dezvoltarea literaturii române contemporane. 

CEZARINA ADAMESCU 


Motto: Fericit este cel ce citeşte şi cei ce ascultă 
cuvintele proorociei şi păstrează cele scrise în aceasta! 
(Apocalipsa Sfântului loan Teologul, cap. 13) 


Născută, la 4.11.1951, în Galaţi 

A absolvit Institutul Teologic „Sf. Tereza“, Bucureşti, 1999 

e A debutat, în 1982, la Viaţa Nouă 

e Debut editorial: „Arhipelagul visării“, Ed. Litera, Bucureşti, 
1987 

e A publicat sau a colaborat la următoarele volume: 
„Arhipelagul visării“, poeme, Ed. Litera Bucureşti, 1987; „Primăvara 
face pozne“, poezii pentru copii, Ed. Porto-Franco Galaţi, 1991; 
„Dioptrii pentru suflet“, poeme spirituale, Ed. Porto-Franco Galaţi, 
1996; „Cartea cu îngeri“, poeme pentru copii, Ed. Porto-Franco Galaţi, 
1997; „Mysterion“, poeme, Ed. Alma Galaţi, 1997; „Iată mama ta!“, 
Compendiu marian, Ed. Alma Galaţi, 1998; „Umilinţă şi măreție“, proză 
spirituală, Ed. Geneze Galaţi, 1999; „Pistruiaţii din oraşul Azuro“, 
poveşti, Ed. Istru, Galaţi, 1999; „Departele şi aproapele“, poeme 
spirituale, Ed. Presa Bună, laşi, 1999; „Cuvinte de împărtăşire“, 
reflecţii spirituale, Ed. Presa Bună laşi, 1999; „Prilej de aproape“, 
poeme, Ed. Arionda, Galaţi, 1999; „Palatul lunii“, poveşti poematice, 
Ed. Diagonal, Bacău, 1999; „L'Ange Etienne“, Ed. Arionda, Galaţi, 
2000; „Prizonier din iubire“, itinerar spiritual, Ed. Presa Bună, laşi, 
2000; „Anotimpuri franciscane“, itinerar spiritual, Ed. Pax Aura Mundi, 
Galaţi, 2000; „Dimineţi nelocuite sau îngerul Esteban“, Ed. Pax Aura 
Mundi, Galaţi, 2001; „Dreptul la nemurire sau Nichita azi“, Ed. Pax 
Aura Mundi, Galaţi, 2002; „Mai frumoasă ca raiul“, florilegiu marian, 
Ed. Pax Aura Mundi, Galaţi, 2002; „Un poem numit Francisc“, poezii, 
Ed. Pax Aura Mundi, Galaţi, 2002; „Spaţiu târziu“, poeme de sfârşit şi 
de început de mileniu, Ed. Arionda, Galaţi, 2003; „Povestea din cuvânt“, 
poveşti, Ed. Pax Aura Mundi, Galaţi, 2003; „Meditaţii la poarta 
mileniului““, repere morale, Ed. Presa Bună, Iaşi, 2003; „Autograf pe 


zece 


lumină“, poezii, Ed. Pax Aura Mundi, Galaţi, 2003; „Dumnezeu la 

prima vedere“, exerciţii de gândire creştină, Ed. Pax Aura Mundi, 
Galaţi, 2003; „Când sfinţii se întorc acasă“, florilegiu antonian, Ed. 
Arionda, Galaţi, 2004; „Povestea fiului pribeag“, istorisiri biblice 
versificate, Ed. Arionda, Galaţi, 2006. 

e A colaborat la: „Steaua Dimineţii“ — revistă mariană editată de 
Asociaţia Armata Maicii Domnului, perioada 2001-2004, 12 numere, la 
care a fost redactor-coordonator. 


Poezia doamnei Cezarina Adamescu este o stare coezivă între 
OM şi DUMNEZEU. Poezia cu teme religioase. 

Exerciţiile îndelungate, de mare raționament, în proza exegetică, 
au edificat poezia „imaginilor spirituale ale unei lumi testamentare“: 
vechi şi nou testamentară, în care fiinţa se purifică mistic, scufundată 
mistic, prin asceză, credinţă şi duh, fiinţa creatului de increat. Cezar(ina) 
Adam(escu), Cezar-Adam, ne îndeamnă, în „textele“ sale romantice, ca 
stare sufletească, parnasiene ca detaliu, moderne şi neomoderne — ca 
prozodie, într-un pelerinaj prin troița suflet-trup, inimă-minte, până la 
marginea conştiinţelor, până în azurul dogmei „crede şi nu cerceta“: 
Mitul creaţiei devine, astfel, apoteotic. Iubirea, ca teză creştină a 
purificării, e stăpâna spiritului divin, voinţă a înălțării psihice în tărâmuri 
apocaliptice. 

Justiţia apocaliptică, însă, este terestră. Patimile crucificării 
cristianice sunt omeneşti. În „rugăciunile“ poetei, în „imnurile“ ei înălțate 
„ochilor inimii“ noastre pentru a fi destoinici, voluntari, eliberaţi de 
ateism, de fantasmele, de artefactele lumii, percepției ademenitoare, ne 
recunoaştem fiinţa tulburată de neant, de UNU aflat veşnic în NOI, în mai 
mulţi decât DOI, care este, din nou, UNU. 

Cezarina Adamescu reprezintă, în Galaţi, alături sau independent 
de poetul Paul Sân-Petru, poezia interbelică religioasă translatată în 
prezent. Cea iubită şi de Vasile Voiculescu şi tipărită în revista Gândirea. 
Se consideră, ce-i drept, că hrănirea poetică din mituri biblice intră pe 
făgaşurile culturii dogmatice, strict dependentă de dogmă, de unde, 
diminuarea discursului creativ prin ideologizarea creaţiei. 

Poeta Cezarina Adamescu, însă, cunoscând temeinic măsura 
capacităților sale, experimentează şi eseul liric, în noi domenii tematice 
(să le numim laice), nedesprinsă de credinţă în cuvânt, de suspinul 
creatorului în cuvânt. 

Astfel, dualitatea concepţiilor literare este tot cristianică. Poeta 
nu-şi poate supune sufletul competiţiei adevăr-fals, sacrului-profan. Ea se 
eliberează pe sine din sine, oglindind falsul în adevăr, profanul în sacru. 
Tot astfel, „fuge“ din poezie în proză, prin oglinzile veridicului afectiv, 
căutându-şi eu-l — cel dinăuntru, cel din afară, Pascalian. 

Dovadă vie a acumulărilor limbajului retoric este ordonarea 
elevată a treptelor limbajului acumulat. Poeta ne îndeamnă să-i citim 
poezia cu: Luaţi din mărul cuvintelor mele, care de Dumnezeu mi-au fost 
date să vă fie pe plac! 

S-o ascultăm în trei ipostaze revelatorii: 

1. Religioasă. Poezia: „Totul în tine”: Mă lepăd de lume/ mă 
lepăd de sine/ şi caut, lisuse/ Totul în Tine./ Las altora tot ce n-am scris/ 
şi-un gol vinovat în albume/ las altora glorii şi vis/ cuvinte postume./ Din 
lujerul meu de pământ/ cu rouă de sânge stropit/ rămân încrustate pe 
vânt cuvintele-n care-am iubit. / Căci am risipit, nu am strâns/ dând 
deseori pe veresie/ Cuvintele-n care am plâns/ pentru Tine, Mesie. 

2. Nereligioasă. Poezia: „Dimineaţa, toamna”, fragment: „În 
parcul acelui poet nepereche/ Am stat pe o bancă şi versuri rosteam. / lar 
vântul răzleţ îmi şoptea la ureche/ ce mult îmi lipseai, ce mult îţi 
lipseam./ Am fost împreună, în parc, dimineaţa/ Obrazu-ţi cel palid în 
poale-l ţineam/ Poverile îţi risipeam ca pe ceaţă/ în care visam, şi cât te 
visam.../ Prietene, hai dimineaţă în parcul/ Cu plopul, de toamnă cuprins 
şi târziu/ Să nu ne ascundem de zeul cu arcul/ Ce fulgeră-n soare, 
săgeata ce-o ştiu./ 

3. Ipostaza de cronicar. Extragem din „Monumentul cărții” şi 
„Mucenicia cuvântului” — carte de exegeze şi portrete spirituale, editată 
de Editura ARIONDA 2007: „/.... şi să aducem ofrandă sfioasă lui 
Dumnezeu: Cuvântul- merinde pentru duminici. Să rostim, aşa cum poate 
a vrut Vasile I. Cireş: doar în cuvânt mă dumnezeiesc, preţ de o clipă, 
care, în frumuseţea şi prospeţimea ei, devine eternă... Cuvintele noastre, 
să aşeze cărămizi noi la temelia iubirii de oameni. În memoria lui V. 1. 
Cireş am sădit un cireş pe care l-am botezat Vasilică, în comuna Jijila, 
judeţul Tulcea.../“. 

Dintr-o conştiinţă teologică poţi înălța conştiinţe omeneşti (- aş 
spune eu -) aplecat pe exegeza poetei Cezarina Adamescu, cum este cea 
de mai sus (şi, poate, cea din privirea dumneavoastră) „închinată“ unui 
„modelator de suflete în cuvânt, de suflet al cuvântului“, Vasile I. Cireş. 

În aceeaşi ipostază de exeget şi exegeză a poeziilor scrise de alţii, poeta 
„admiră, înnobilează, aristocratizează“, operele întâlnite, ca pe ofrande 
jertfite ei, într-un altar al jertfei de sine: „/... ca un imens receptacol al 
valorilor civilizaţiei, autorul de faţă (Alexandru Mirian 80 de ani de 
viață şi 50 de ani de poezie, păstrător de oaze în lumina lui Sirius), 
reputat traducător din vechea elenă ne pune la îndemână chei potrivite 
pentru a pătrunde, fie şi pe vârfuri, în această lume apusă, dar pentru noi 
încă vie, fascinantă, mistică, leagăn al tuturor legendelor şi miturilor 
(străvechi) care răzbat ca un arc de foc peste noi.../“. 

Exemplu de reportaj liric, de diversitate, totodată, a creaţiei 
literare semnată Cezarina Adamescu, poetă „dulce vorbitoare de om, 
despre om“, aspră luminătoare a întunericului ce domnină încă prezentul 
vicleniilor citadine, cotidiene, fanarul existenţei noastre. 

Nu staţi în calea celor curaţi, altminteri decât cu braţele întinse, 
precum ochii noştri îmbrăţişează curăţenia cuvintelor poetei Cesară 
Adamică, Cezarinei Adamescu. Cezară a „cuvântului adânc mărturisit 
nouă“, în cărți de suflet şi rugăciune scrise pentru noi. 

Cărţile scriitoarei Cezarina Adamescu sunt cărţile „încreştinării“ 
rătăcirilor noastre în (ne)credinţele eretice ale idealurilor efemere. Ca-n 
biversul: „/Doamne! dă-mi putere, câtă stă-n silaba începută!” 


SIMON AJARESCU (DUMITRU LEFTER) 


Motto: i) Semănătorul seamănă cuvântul (Marcu cap. 4.14) 
ii) Vouă vă e dat să vă cunoaşteţi taina împărăției lui Dumnezeu 
dar pentru cei de afară totul se face în pilde. (Marcu cap. 4.11) 


Pseudonim: SIMON AJARESCU 

Născut, la 3.03.1936, în Galaţi 

A terminat Şcoala de Aplicaţie, Şcoala Generală şi Şcoala 
Normală de Învăţători, „Costache Negri“, din Galaţi. Diploma de stat, în 
1955. Nu a profesat. 

Un an, la Facultatea de Filologie, secţia de Literatură şi Critică 
literară „M. Eminescu“ din cadrul Universităţii „C. Parhon“ (1955-1956) 

Redactor-şef la revista Porto-Franco, seria Ion Chiric şi Doru 
Dorin Mihăiescu 

e Debut, în Almanahul „Pagini Dunărene“, Galaţi, 1955 

e Marele debut: „Biopoeme“, Ed. Tineretului, Bucureşti, 1969, 
referent poetul Ştefan Augustin Doinaş, lector Nelu Oancea 

e Apariţii în revistele: „Luceafărul“, „România literară“; 
„Ateneu“; „Ramuri“; „Cronica“; „Vatra“; „Porto-Franco“; „Sinteze“, 
Ploieşti; „Pro-Seculum“, Focşani; „Antares“; „Dominus“ 

e A mai publicat: „Poemele Omului“, Ed. Eminescu, 1976; 
„Adresa unei stele“, Ed. Eminescu, 1982; „Metaîntâmplări“, Ed. Porto- 
Franco, 1990, „Sfidarea Spirituală“, Ed. Porto-Franco, 1996, 
„Eminescu versus Eminescu“, arhipoeme, Ed. Porto-Franco, 2001 

Membru fondator al Societăţii Scriitorilor „C. Negri“ Galaţi, 
aflându-se în conducerea ei şi în prezent. 

A obţinut premii la următoarele publicaţii: Revista „Noduri şi 
Semne“, 1990, pentru volumul ,„Metaîntâmplări“; Steaua Dunării, al 
Societăţii Scriitorilor „C. Negri“ Galați, pentru „„Sfidarea Spirituală“, 
1996. 


Poet hermetic. Interpret al fenomenelor spirituale în metapoeme, 
arhipoeme, cvasipoeme, omnipoeme, explorează prin logii infinitesimale 
şi amvoane analitice ţinutul temporalităţii şi spaţialităţii existenţiale. Nu-l 
veţi înţelege, decât printr-o lectură divulgatorie. Nu-l veţi simţi, fără o 
călătorie empirică în metahazard, în metapercepţie, în metamorfoza 
veridicului acribic, metaforei epistolare dialectale; heterodiviziune a ideii 
universale despre elogiul cuvântului dintâi. Cântecul epistolar este o 
simphonie largo cantabile. Prozodia, silabă stoarsă de accent până dincolo 
de sunet neauzit. Tematica lirică, extazul apolinic. În poemele filozofice, 
păstrează caracterul autotelic al fenomenelor până în adâncul cauzei 
manifestării lor congruente, mântuirii conjuncțiilor lor obiective. Autor, 
totodată, a unei poezii dogmatice, în care escamotarea şi deghizarea 
anuinomiilor devine ideal metafizic. 

Saint Simon Ajarescu este, uneori, epicurian, ca demers al 
exaltării raţionale şi, alteori, epigonic prin academism exacerbat. 

„Scrisorile“ sale, evanghelice, sunt reflecții permisive, 
discursive. Poetul nu acceptă eufonia epitetelor metaforice de dragul 
înmiresmării silogismelor cristotelice. Sintaxa şi morfologia stilului său 
sunt revoluționare. Livrescul este, în concepția poetului, „genealogia 
entității vocabulei omnisciente, dar şi echivoce“. 

El îndeplineşte această genealogie de la anatemă până la 
anatemizare, în chivotul hazardului creaţiei literare, în altarul orfic al 
liturghiei ideilor justițiare. Să-l ascultăm pe Saint-Sim(e)on Ajarescu, în 
epistola 39, din Eminescu — versus — Eminescu: (p. 28). /„„Spirit-Suflet-şi 
Trup /intră în rezonanţa propriilor sinapse /până la stârnirea entelehiilor 
de bărbat /O Simfonie a Treimii Ontice pe pământ / Senzorii mei nevăzuţi 
/senzorii „găuri(i!) negre“ — trei — dintr-al sineliu sân /atrag floare după 
floare de tei: mireasma-i de-o sfericitate care frizează limitele /care dă 
iama în limitele olfactitudinii /de animal! de om! de zeu! /Veneratorii fac 
schimb de cearcăne între dânşii. Câte un cearcăn ia proporții deasupra 
lor /şi-o clipă se face moimă revolută de seară bătrână /în plină 
imediateţe însorită peste mormânt... /Lumea e-un Elevator de urcat Sfinţii 
la cer... /Uitaţi-vă la cântecul dintre doi scripeţi huruitori cu bemol! 
/retina voastră e-o piele de sagri /care se micşorează autovăzându-se 
pentru toţi“. 

Iată cum Eminescu-versus Eminescu este un cod de desci-frare a 
ideilor shopenhauriene ce clădesc filozofia creației emines-ciene, zonele 
ei metafizice. Mesajele lirice ale fiinţei prinsă de neant, sunt mesaje ale 
fiindului dinspre nefiind. Poetul Saint-Simon Ajarescu porneşte 
arhipoemul în manieră orfică. Religios şi filosofic apelând la orfism, 
primordializând Treimilor-Neant, Fiinţă, Deveni-re; Teză, Antiteză, 
Sinteză (care în creştinism este 'Tată, Fiu, Sfântul Duh) dualitatea Spirit 
(cu incertitudine de a fi suflet) — Trup, dualitate în veşnică dispută 
metempsihotică. 

Procedeul de descriere, de destrămare a „temelor“ arhi-poemice, 
este metalimbajul: utilizarea unui nou limbaj, care să-l explice (nu să-l 
expliciteze) în alte flexiuni pe cel eminescian. Metalimba Ajarescu este, 
solicită, în acest poem-citat, matricea cuvintelor: 1. sinapsă = loc de 
joncțiune între neuroni, loc de joncțiune a fluxurilor lor nervoase; = 
(linv.) exprimare, sub acelaşi semn, a două categorii diferite, a două 
semnificate de virtualitate diferită; 2. entelehiilor = (aici) puterilor, 
formelor, ce se generează pe sine însuşi. 

„Intră în rezonanța propriilor sinapse /până la stârnirea 
entelehiilor de bărbat” este un joc dublu de epitete. Versuri meta-forice, 
clar-obscure, evazive, interpretative. Versurile acestea spun: Spiritul, 
Trupul intră în rezonanţa fluxurilor nervoase, neuronice, până la atingerea 
formei puterii de bărbat. Tot aşa putem înţelege că rezonanţa, sub semnul 

cuvântului sinapsă pregăteşte somatica trans-formare a trupului în suflet 
şi transformarea androgină a ființei din ființă. 

Ascultați-l, încă o dată, în alt Arhipoem — „O ciocârlie fasci- 
nantă”, consemnată şi în Antologia poeților gălățeni: „Se pare că 
ciocârliile (demne de acest nume!) în genere numai cele din România 
dragobiană, îşi emite cântecele lor „într-o stare modificată de 
conştiență “, asemenea unor mediumi cu ghiotura înzestrați, în tranșă 
strictă de fapt împlinit... Ventrilogi puterii şuieră şi ei!, au şi ei laringe 
de „strings“, aşa cum Strunele din Univers, din Evanghelia Albionului, 
cu privire la pulsari, după Hawking?!?... Întinde-ţi, Doamne, Mâna 
Multi-Brass şi Binecuvântează Imaginarul Acesta cu Dextra Ta! Datorită 
audierii de ciocârlii, viaţa noastră se schimbă în întregime, biruindu-şi 
parțialitățile şi meschinăriile ei funciare, ştiaţi?!“ 

Epitetele metaforice sunt unice. Românie drobiană (nostalgie 
ironică) o Românie în care românii s-ar cuveni să-şi liniştească spaimele 
devenirii. 

Persiflaţia aşezată pe genul proxim al ciocârliilor (ciocârlanilor, 
până la urmă!) devine umor, (ne)mizantropic, diferen-ţă specifică letală: 
Ventrilogi pteri (pteridofite = plante superioare străvechi ce se înmulțesc 
prin spori = ferigile). Mâna Multi-Brass (stil de înot?) meschinării 
funciare (... proprietatea asupra pământu-lui!). 

Aceasta este valoarea interpretativă a poeziei ajaresciene: 
multiplicarea prin metalimbaj a formei unui conţinut dat, constant 
ideatic, cunoscut de cititor din exeprienţele lecturii clasice. 

Saint-Sim(e)on îmbracă hainele unui cosmopolit explorator de 
detalii unice, rare, în care-şi adânceşte cuvântul unic şi preţios pentru a-i 
descifra „iubirea“ de oameni, nemernica şi augusta iubire de poezie. 
Sim(e)on ne „urăște mizentropic“, totodată, explicit, pe  şleau, 
avertizându-ne (precum Nostradamus, în centuriile sale) că moştenirea 
eminesciană este tezaur al „Fiinţei în sine“, măsură ONTICĂ a existenţei 
veşnice. Întreaga lui operă opune (sau îmbină) maestuos hedonicului 
dionisiac cu trudnicia apolinică, exaltând spiritul spre culmile perfecțiunii 
expresiei, spre apexul comunicării divine, transcedentale, metalogice, 
iraționale. 

Prin harnică plecare în cuvânt în semiotici şi semantici 
lingvistice, ne poartă, lecturându-l, în răscrucea timpului prezent, pentru a 
fi părtaşi ai mitului ori ai demitizării decadente, necon-strânşi, doar 

clarvăzători ai timpului pierdut, doar înfioraţi de timpul regăsit, în marea 
trinitate, singular-pronumială: eu, tu, el-ele, în ma-rele triumf logistic al 
zidirii unei noi lumi, prin incidența, ordonarea, congruenţa, 
completitudinea axiomelor ei filozofice - literare - cua-ternitate dragă şi 
necesară diegezelor Saint-Simon-Ajarescu. 


STAN M. ANDREI 


Motto: Neştiinţa sufletului nu este bună, iar cel ce 
umblă repede dă greş. (Pilde, cap. 19.2) 


Născut, la 27.05.1951, comuna Galbenu, jud. Brăila 

A terminat : Liceul „C. Negri“, Galaţi (1966-1971) 

Din 1990 predă la Şcoala Gimnazială „Mihai Eminescu“, din 
Galaţi. 

e A publicat în perioada stagiului militar, articole, în „Flota 
patriei“; în 1991, poezia „Eminescu“ în „Şcoala gălăţeană“; aforisme, în 
„Buzunar“, 1991; 

e Debut editorial, cu volumul de poezii „Cântul începutului“, la 
Editura pentru Literatură şi Artă Geneze, Galaţi, 1997 

e Volume la care a colaborat: „Flori de gând“, Ed. Mongabit, 
Galaţi, 1999,; „Altarele sinelui“, Ed Pax Aura Mundi, Galaţi, 2003; 
„Pecetea fiinţei“, Ed. Pax Aura Mundi, Galaţi, 2005; „Zâmbete pentru 
copii“ (antologie), Ed. Pax Aura Mundi, Galaţi, 2006,; „Călătorie de 
vis“, Ed. Pax Aura Mundi, Galaţi, 2006. 

e A înfiinţat revista „Fărâme de lumină“ 

e A colaborat la „Şcoala gălăţeană“, „Flota patriei“; „Buzunar“, 
„Opinia“; „Vatra strămoşească“; „Şansa Ta“, „Steaua Dimineţii“. 


Poezia, semnată STAN M. ANDREI, este clar-văzătoare sin- 
tagmă a antinomiilor înfruntătoare. Poetul ordonează pedant, meto-dic, 
spaţiile disputei ideatice, precum florile într-o glastră. Drama-tizarea 
lirismului este liniară, nesinusiodală, prin supunerea eului liric canonului 
obsesiv al poeziei. 

Toposul luminii, iubirii, sinelui, verbului a fi, este scufundat în 
singurătățile cuvântului pseudoveridic, cvasiestetic catifelat. 


Ioan 'Toderiţă — Revelația și relevanța textului literar 13 


Exerciţiile poetice ale volumului de poezie „Flori de gând”, 
constată formele estetice ale lumii reale cu aspră cântărire fono-silabică, 
melancolică. În poezia „Arbore”, care deschide această carte incipită, 
paralelismul enumerativ al stărilor sufleteşti interferează enumeraţia 
elementelor naturii, cu pas epic echidistant. 

„Mă u-u-u-i-t în pădure!.../ Îmi place/ să mă las uitat (?)/ printre 
trunchiurile înverzite... lau forma unui arbore cu tulpina plesnită-n 
crăpături şi cu crengile tinere. Frunzele se leagănă-n zicere aducând 
(zvon de fire) doinită... “. 

Poezia domnului Stan M. Andrei, cea de suflet tăinuită la început, 
la începuturile oricărei mărturisiri sintactice, evoluează cu oscilantă 
cumpătare lirică în timp. 

„Altarele Sinelui”, carte-poem, tipărită la editura Pax Aura 
Mundi, Galaţi, 2003, confirmă unitatea antinomiilor oglindite, aşezarea 
lor mai grăitoare în tematica finită a percepției contrariilor. 

„Marea sa petrece cu păsări albe/cântecul se cunună cu (seva) 
luminii/ Eu, un tremur şi un murmur, risipesc suflarea...“ (Un tremur, un 
murmur). 

Poetul STAN M. ANDREI, caută, şi în acest volum de sentințe 
sentimentale, locul potrivit al durerii, precum şi ordinea potrivită a 
îndurerării: „/Durere/ cu sânge şi cu poveşti/ îmi pui de-o cruce/ Nu crede 
că mă-nstrăinezi/ de tot ce lângă mine vezi... Mă dau fără tremur/ pe de- 
a-ntregu'/ că tu doar ştii/ să pui cerc galben/ peste negru.../“ („Fără 
teamă”). 

„Nu ştiu dacă pun ordine în firele încurcate (dintr-o înserare, 
însă, credinţa că cine-a văzut lumina obligat este să vadă şi întunericul 
m-aruncă acolo unde o bornă e capăt de drum“ („Acolo unde”). 

Anticipând parcă nevoia de „teamă“ în scrierea poeziei, în 
general, şi în particular „acolo unde“ începe ea, exerciţiile formelor 
livreşti, antelivreşti, din aceste „altare ale sinelui“, pot fi mai mult 
ademenite în metaforă, în epitete estetice, în text-mesaj literar. Unele 
poezii dimensionează nefast sentimente adânci, cum ar fi AMĂRĂ- 
CIUNILE pe „constatări nepoetice, nesemnificativ poetice“: „Dru-murile 
subţiate înstrăinează/ Sămânţa neivită încordează/ Lipsa per-petuează, 
dezechilibrează/ Şi ca să stric rima (sic!), de departe, pră-buşirea se 
arată călare “. 

Subiectele, incipit de judecată poetică, drumurile, sămânţa, lipsa 
(care?) prăbuşirea (în ce?), meritau altă „soartă de izbândă“ în verb, în 
atribut, în compliment literar. 

Parcă ascultându-şi SINELE înainte de jertfire pe ALTA-RUL 
satisfacției plasticizării lui, poetul STAN ANDREI scrie „Pece-rea 
fiinţei”, în 2005, o nouă carte de reuşite aforisme-trinitare. Cităm: „La 
gâtul vorbei/ neînchipuitul ştreang/ Necesitate“. „Cântec în lume/ 
adâncime în piatră/ drum prin hăţişuri“. „Umbre şi vânt/ iarbă 
netulburată/ Ardere, ardere!“... „Ochii pe limbă şi frâiele pe limbă 
lisus în casă/“. 

Poeţii, căderi înlăcrimate în ispita cuvântului vindecător de 
ispite, au darul anticipării propriei lor crucificări, au darul evaluării 
patimilor cuvântării dincolo de patos şi porți patetice. 

ANDREI STAN este unul dintre ei, care, istorisindu-şi aplecarea 
în coroana de spini a gloriei cuvântului potrivit în cuvânt potrivnic literar, 
va izbândi Golgota nemuritoare a scrierilor viitoare poetice. 


RUXANDRA ANTON 


Motto: În puterea limbii este viaţa şi moartea 
şi cei ce o iubesc mănâncă din rodul ei. 


(Pilde. Cap. 18.21) 


Născută, la 8 mai 1957, în Fruntişeni, jud. Vaslui. 

În prezent, studentă la Facultatea de Manegement Financiar 
„Spiru Haret”? — Bucureşti. 

e Debut, în 1975, în revista „Incandescenţe””, a Comitetului de 
Cultură Galaţi. 

e Debut editorial: volumul de poezii „Izvorul zidit’, decembrie 
2004, Ed. Cronica, Iaşi. 

e Publică articole, cronici de teatru, cronici de carte, interviuri şi 
poezie la revistele de cultură: „Teatrul azi”, „Timpul'”, ,Cronica", 
„Antares", „Contempo-ranul”, „Porto Franco", „Ateneu””, „Cultura””. 

Membru fondator al publicaţiei „Noduri & Semne" şi redactor la 
revista cu acelaşi nume (2002-2003). 

Poezia semnată de Ruxandra Anton, nenumeroasă, dar 
numărabilă, consemnabilă în „biblioteca literaturii“ gălăţene, evocă 
integrale afective unice. 

Textele, poemele, poartă hlamide romantice, clarvăzătoare de 
idee, de desfătări în banchetul cuvântului rostit. 

Ele, ca temă, sunt extemporale-eseu ale unei amintiri respiratorii 
în care lumea, de-argint păstrată în retină, se întregeşte virtual, fantastic, 
în dioptrii convex-concave; pozitive şi negative ca percepţie raţională, în 
dioptrii frumos-urâte ca senzaţie instinctivă. Spațiile călătoriei în amintire 
sunt diversificate de lăuta inimii, unei inimi niciodată (ne)slobozită de 
minte, în întregime, doar tulburată de frunţi încruntate, gânditoare, doar 
mângâiată de priviri suave, germinative. 

Astfel, poeta nu se lasă purtată în text de hazardul nostalgiei, de 
„ispite encefalice“, cum la modă pare a fi poezia postmodernistă, 
decadentistă, kitch. „/ ... gânduri îmi picură/ pe tot ce-ai atins/ pe tot ce 
atingi fără mine/ şi nu mai e posibilă/ evadarea din uterul fiinţei pereche/ 
oricât de sângeros am dansa în furia împotrivirii/” („Fiara umbrei 
tale“). 

Ideile poetice (în dezbatere) urmează linia unui detaliu clar în 
peisajul romanţei, epopeelor lirice. 

Intuiţia, reprezentarea ei geometrică, este plină de gravitație şi 
dinamism uniform atenuat. 

Ele, imaginile intuitive, ca şi poeta, nu cad în extaz, în delir, când 
sunt străbătute epopeic, ci se includ, prin succesiuni determinative, în 
mediile vegetative ale ideilor primordiale, în inerția primei idei. 

Iată cum ne poartă Ruxandra Anton prin sufletul ei, în „Portret 
cu fluture”: „în atelier şevalete, borcane cu pensule, tuburi cu uleiuri 
(detalii infinitesimale, specifice poeziei Ruxandra Anton) mirosul 
frumuseţii şi al timpului trecut (ospitalitate temporală) care cerșeşte 
odihna pe o pânză vulnerabiă (mărturisire început a meditaţiei) fură 
instantanee iubitei, dintr-o absenţă care se umflă / cu drumul ce taie în 
două fluturele inimii (determinarea spaţiului 1) şi iarăşi respiră suferința 
(spaţiul 2, inclus în 1) iarăși leşinul (spaţiul 3 inclus în 2). În frigul 
pânzei străpunse de cuie (spaţiul 4, revenire la spaţiul primordial) moare 
ultima lui întâlnire cu ea (spaţiul 5, dramatic) într-o pastă fluidă, viu 
colorată, teribilă! (revenire la detaliu infinitesimal) se înflăcărează şi 
această dimineaţă (spaţiul 6; determinare temporală afectivă) unde el nu- 

şi mai descifrează conturul /şi aude la nesfârşit... (întoarcere la tema 
primordială) fluieratul trenului şi lovitura plecării ei ce despică(ase) 
infernul în aşchii pure“. 

Putem caracteriza poezia intitulată Ruxandra Anton ca pe o 
frescă în cuvinte-culoare, în care fuga unui mânz este desenată invers, de 
la căderea lui spre clipa oprită să ne uimească „naşterea mamiferică“. 

După desenarea ideii în pirma parte epopeică, în prima culoare a 
„Jluturelui inimii“, poeta ne invită, ca-ntr-un vernisaj, prin spaţiile călcate 
în picioare de ochi, de pensulă, ne invită în confesiuni filozofice: „în 
galerie/ doar tablouri agăţate de pereţi/ trecătorii vin şi pleacă/ prin 
ochii pictorului larg deschişi/ duplicitari cu întâmplarea care nu va mai 
fi/ cu extazul făgăduinţei... într-o altă viaţă.../“* 

Această metodă, a dramei poetice în două acte, este caracterizată 
de profunda cunoaştere a temei dramatice, a temelor empirice bătătorite 
de lava „evenimentelor reflexiei afective“. 

Se pare că aceste evenimente afective ascund deprinderi artistice 
complementare scrierii poetice, ale poetei Ruxandra Anton, cum ar fi 
muzica şi pictura. 

Titlurile poeziilor sunt titlurile unor tablouri într-un vernisaj 
universal, cel care nu cere taxe şi impozite pe simţirea şi cutezanţa de a 
privi, de a străbate simphonii cu „largă-cantabilă“ izbândă. În Antologia 
poeţilor gălăţeni, Ruxandra Anton, poeta „livezilor cu vişini“ înflorite în 
„două primăveri simultane”, ne oferă spre lectură subiecte uşor 
deductibile în conţinut, greu de simțit, fără cunoaştere adâncă psihică, 
psihologică, artistică. Subiectele — Titluri, de poem lăuntric dialogat, cum 
ar fi: „Vitrina cu măşti”, Actul II: „Numai dragostea face ocolul lumii şi 
nu (ne) împrumută nimic! “, Fiara umbrei tale, Portret cu fluture, Iarba 
să-mi mănânce inima: Metaforă şi durere: „chiciură pe oasele mele/ în 
încleştarea cu suflul timpului/din care revin cele ce-au fost... orbitoare 
pantonimă cu fantasme şi spirale de vorbe pe care acum le cheltuiesc... 
privirea ta care mă înalţă... peste acoperișurile... depărtări(i)... peste 
iedera obişnuinței... “ 

„La marginea câmpiei”: Actul I: „Frigul tău îmi (a)lunecă 
printre degete/ ...frigul care a curs/zguduind câmpia mea de vise... Actul 
II... unde-ai ţinut ascunsă inima (mea) ca pe un monstru...“ 

„Piatra peste piatră”: „priveşte în apă dezordinea liniştii... 
gravurile verzi şi roşii ale râului, unde se încrucişează cerul cu 

pământul, pescăruşi arcuiţi după curgerea lui... în scânteia inimii. Te-am 
întrebat: la ce bun toate dacă groapa comună a îndoielii le cuprinde... 
(Actul I). Când un copil poartă piatra în inimă/află devreme că mai poate 
aşeza alta peste aceea./ Când un bărbat poartă piatra,/neşlefuită va fi ea 
aruncată în pustiu./ Când o femeie, o poartă,/vor arunca mulți cu pietre 
în ea (Actul II). 

„Praf”: Până la urmă orice dragoste se face praf (Actul I )... 
până la urmă totul se face praf şi mă întreb: Ce să fac cu praful meu? 
(Actul II). 

Da! poeta Anton Ruxandra, ne încântă cu ordonarea plastico- 
ideatică a stilului ei. 

Sinceră cu sine şi cu cititorul, stăpână pe cuvântul prea slobod în 
arhetipurile sinelui argumentaeză marea călătorie a cuvântului în 
„tâmplele ascultătoare înăuntru“, în „timpanele ascultătoare afară“ şi 
face acest „transfer de simphonii vindecătoare“, cu bine reflectată 
imagine a fiinţei sale în oglinzile inimii noastre ocrotitoare de poeţi şi 
poezie. 


CORNELIU ANTONIU 


Motto: “Mai lesne este a trece cămila în urechile 
acului decât să intre bogatul în împărăţia lui Dumnezeu!” 


(Luca 18.24) 


Născut, la 31 octombrie 1940. 

Studii liceale şi postliceale diverse 

e În 1997, pune bazele revistei literare „Antares”, care apare în 
Galaţi sub patronajul Uniunii Scriitorilor din România. 

e Debut editorial în 1975. 

e A publicat următoarele cărți: "Ascunsa Ninsoare”, Ed. Cartea 
Romănescă, 1978; "Supunerile”, Ed. Eminescu, 1982; "Fluturile de 
diamant”, Ed. Cartea Romănescă, 1990; "Amintirile din Pădurile de 
Niconia”, Editura Eminescu, 1990; "Adio KAP-BLANK”, Editura 
Galateea, 1996. 

În prezent, este directorul fondator al revistei Antares, director al 
Festivalului Internaţional de Literatură: “Serile Revistei Antares” şi 
director executiv al Fundaţiei şi al Editurii Antares. 

În 1997, instituie Ordinul Internaţional al Cavalerilor Danubieni, 
iar în 2004 primeşte „Meritul Cultural în rang de Cavaler” 
Este presedintele U. S. R., filiala Galaţi — Brăila. 


Poet al generației „onirice”, din vremea începuturilor 
experimentelor postmoderniste, anii '60-'80, vremea liberalismului poetic 
cenzurat blând, stimulat directiv. 

Din cele patru poezii publicate, în Antologia literaturii gălăţene, 
se desprinde preţul şi autopreţuirea ideii că literatura — în concepția 
poetului — ca hrană spirituală, nu mai este suficientă în „carnaţie” 
tradiționalistă, fiind nevoie de distrugerea acestui organism, în favoarea 
recuperării lui viitoare. 

Poezia, dincolo de cele patru texte, ne este prezentată de Corneliu 
Antoniu, în admirabilă exultanță dramatică, ca prospecţie a realului 
absolutizat. Nu căutaţi metafora în sintezele acestui real. Nu-s vrednice 
de cromatic spaţiile anatomice, respiratorii, ale pelerinajului olfactiv 
propus de visătorul nevăzător al dimensiunilor terestre. Scufundarea în 
sine, scop şi stare a „uitării” trăirilor empirice, umanizează dividerea 
formelor geometrice prin suave meditații retrospective, a unui „timp 
pierdut”, a unui „timp regăsit”, conciliatoriu. 

lată cum, pe matricea unor cuvinte neestetice rock, fuck you, 
playback, lunetă, lentilă, poetul, aşează microscopia însingurării sale 
onirice, în text alternativ ca diegeză şi diegetic. 

În poezia „Frica ”: „Dispar ca o poartă /peste care stau aplecat. 
/Femeia mea geme — e gata să nască /iar în patul ei arde un felinar. /N- 
am văzut niciodată casa /în care am locuit /imi aduc aminte /de 
învăluirea poftelor mele: Rock and fuck you /dar şi de imaginea unei 
alunecări lente Între lentilele închipuirii mele: Urcă tu /Eu n-am curajul 
s-o văd.” 

Metaforele: învăluirea poftelor mele, lentilele închipuirii susțin 
arhitectura  imaginilor-artefacte, teama  alunecării în ireal, în 
necunoscutele şi infinitele tărâmuri ale închipuirii-ale plăcerii, ale 
satisfacției trăirilor estetice. 

În „Pelerini cu lunetă”, poetul Corneliu Antoniu reface spațiile 
peregrinării onirice, succesiv, pe principiul incluziunilor determina-tive: 
„vin de foarte departe încât /se duc singuri în spate /ca-ntr-un vis /al unui 
alt vis scăpat din tolba unui cerc, /care cerc, desigur, /e un mesager, un 

fel de mesia /al altui cerc /care poartă în el /un pelerin cu luneta în spate 
/prin care se poate vedea cum dorm /şi visează fin urma altui vis /visat 
din timpurile care îi fac să vină /de foarte departe /din alt timp /spre o 
formă ciudată a mirării”. 

Textul, anacolut ca morfologie, acest text, îl caracterizează 
(in)fidel pe Corneliu Antoniu ca „pelerin oniric”, ca „lunetist al 
realului”, penetrabil în timp, în spaţiu, în simţiri glaciale, cum este cea 
din finalul declamaţiilor atributive, obsesive, cum este „mirarea”, mirarea 
noastră şi a cititorului ce-i va străbate prin lectură, oratoria. 

În „Pasărea play-back”, eroul visului risipit (în atributivele 
succedări) spre unica idee a „mirării”, din poezia „Pelerin(i) cu lentilă”, 
se „trezeşte” în spaţiile dramaturgiei sociale, ca-ntr-un scenariu de film 
mut, de film rulat sub 13 imagini pe secundă: „Și încercarea de a mă 
ridica /de la sol (!): să ajung cu ochii /la geamul sarcofag o lentilă 
(lentila conştiinţei de sine) /în care stă întinsă pasărea play-back 
(pasărea-mim a realului îndepărtat) / peste care-mi trec degetele tri 
(discutabilă formă a lui trei ori tridimensiune) /în urmă, o melodie: 
Umbra imperială cu săpun la cheie /şi masă bogată /iar de jur- 
împrejur(ul ei) /Doamnele felinare-vechi cunoştinţe /cu lunga lor 
geometrie faun(a)-bell /Răsfoind noul vocabular al terţilor (?!)-zi-noapte; 
/închis-deschis-în funcţie de /anotimpuri, pledoarii, imnuri, secole...” 

Divergenţa, nu convergenţa, este valoarea optică a „lentilelor” 
Corneliu Antoniu. 

Nu încercaţi să priviţi, să ascultați, să percepeţi stările onirice. 
Trăiţi, numai, plăcerea instinctivă a călătoriei poetului în vis, călcând pe 
urma cuvintelor lui, ori în plămada lor confesivă, dăruită nouă spre 
meditaţie transcedentală. 


NICOLAE AREFU 


Motto : Că povaţa este un sfeşnic bun şi lege o lumină (Pilde C.6.23) 


Născut, la 20 septembrie 1938, în comuna Arefu, jud.Argeş. 
A absolvit şcoala tehnică de maiştri, în Timişoara. 

e A debutat, în 1970, în revista Pagini Dunărene. 

e A publicat „Rogoz înflorit”, editura Sinteze, 2006. 

În prezent, lucrează la romanul „Plantaţia de măceşi”. 

Apare în „Antologia literaturii gălățene contemporane”, graţie iz- 
ândirii unei singure cărţi „Rogoz înflorit”, (Ed. Sinteze, Galaţi, 2006) şi 
a unei „promisiuni de roman” (ne)intitulat „Plantaţia de măceşi”. 
Democraţia, libertatea scrisului, e un drept al tuturor. Poţi citi toate 
bibliotecile lumii, poţi absolvi toate universităţile „on line”ori „on desk” 
şi să nu scrii nici un „apostrof literar”. Poţi numai, cu cei şapte ani de- 
acasă, însă, învălui în mister cuvântul, de Dumnezeu dat mamei să-şi 
descânte fiul cu duh, adică scriitor să fii până dincolo de moarte. 

Şcolitul sprijină relativ arta. Nu putem însă ignora şcoala, erudiţia 
artistului, care poate tulbura hazardul creației artistice cu noi aureole, 
soarta disputei spiritului cu marea dilemă a fenomenelor sociale, moral- 
nemorale, adică istorice, cu micile, greu de observat de puţini 
observabile, detalii ale comportamentului omenesc, semnifi-cant. 

Avertizându-ne parcă despre viitoarea lui scriere, despre romanul 
promis, în (post)antologie, Nicolae Arefu, ne prezintă, deschizător de 
antologie, fragmentele: „Ghilotina de măceş” şi „Beteala de 
mesteacăn”. 

Prima povestire, consemnată cu I, ne aşază în „bucuria venirii pe 
lume a unui copil”, alături de bucuria cumpărării unei maşini Dacia, 
vestitei maşini comuniste. 

Textul narativ este limpede şi clar lămuritor de personaje, de 
relaţii determinative, a unor simple manifestări de comportament: 
„...Margareta a născut în ajunul Crăciunului o fetiță cu ochi căprui şi 
Chipul de culoarea mierii topite, fără să scâncească la desprinderea din 
placentă, ceea ce le-a uimit pe asistente...” 

Scriitorul ignoră în sintaxa frazei (cum se vede şi în cea de mai 
sus) subordonările gramaticale ale propoziţiilor, de dragul subordo- 
nărilor ideatice, plastic-ideatice: „fără să scâncească la desprinderea din 
placentă” se acordă cu Margareta, nu cu fetiţa. Punctul s-ar fi cuvenit a fi 
fost apăsat în locul virgulei de după cuvântul „topite”. Astfel, fraza 
propusă de scriitor, frază început de povestire ar fi avut forma următoare 
mai corectă, gramatical şi mai bine-determinantă a etapelor naşterii unui 
„om: „Margareta a născut în ajunul Crăciunului. O fetiţă, cu ochi mari, 
căprui, şi cu chipul de culoarea mierii topite, a venit pe lume fără să 
scâncească, (chestia cu desprinderea din sau de placentă e nepotrivită în 
acest context de „curăţenie a procreării”), uimindu-le pe asistente. ” 

În subcapitolele II, III, ale fragmentului, scriitorul îşi începe cu 
sârg romanul ce nu s-a tipărit încă. Tema este a unui roman-obsesie, 
petrecut, întâmplat în timp şi spaţiu comunist. Subiectul, „o nemernică 
acțiune securistă de racolare a unei croitorese, Margareta, într-o 
postură, într-o misiune de spionaj. 

Croitoreasa este şantajată de securitate să-şi contacteze primul 
soț, Rareş Tărchilă, care a „emigrat mişeleşte într-un stat imperialist — 
America”. 

Şantajul are suport scrisorile - şapte scrisori — scrise de 
„emigrant” soţiei lui în care îi cere să-i trimită de „bună voie” copilul în 
capitalism: Vlad, întâiul şi ultimul născut în familia 'Tărchilă. Margareta, 
croitoreasa, dovedeşte calități de spioană. Primeşte nume conspirativ 
Magnolia. Virgil Tălmăzaru, noul ei soţ, cel de pe „creanga uscată”, nici 
nu bănuia... de tranzacţia securităţii cu soţia lui. 

Sunt multe de comentat, citind, acceptând subiectul, acest subiect 
specific romanului de spionaj, în care se desfăşoară scriitorul Nicolae 
Arefu. Ignorând amănuntele stilistice, cele de formă şi conţinut, cele de 
relaţie între detalii faptice şi dependențe afaptice, povestea te îndeamnă 
să afli un deznodământ, al unui „comun- fiind” comunist . 

Povestea, intitulată „roman în devenire”, cea a „„Ghilotinei de 
Măceş” ne zugrăveşte oroarea, teroarea, putregaiul unei societăți 
polițieneşti-securiste în care ne-am consumat vieţile, noi, generaţia 
scriitorului. 

Cu mai multă grijă faţă de metodologia textului, faţă de „posibil 
ca veridic”, față de „veridic imposibil”, creaţia epică a domnului Arefu 
poate izbândi numele de creaţie literară. 

Concret, în diegeticul de tip literar nu-şi au loc expresiile, mai 
mult sau mai puţin (a)tentaţii metaforice: „Copiii sunt palmierii 
familiei(?)... cel cu mecla de jidan (9)... cotârle fioroase (dacă-i câine 
slab, leşinat, javră, cum poate fi fioros?...). Dialogul dintre Margareta şi 
Virgil, soţul ei — „creangă uscată” — seamănă cu cel din „Ianţa şi 
Costel”: „Margareta, beteala nedumeririi mele... Virgile, te rog, nu-mi 
induce o stare de neliniște... Eşti fatalist, Virgile! Şi asta nu-mi place (la 
ține)...” Ironia nu se află la locul potrivit nici în scrisorile soţului 
emigrat, Tărchilă: ” Margareta, prima mea petală a iubirii...” 

Scrisorile pe care securitatea i le citeşte, din mâinile ofițerilor de 
securitate, sunt evolutive ca scop, dar prea frumos aranjate în cerințe, 
prea „cusute” în conținut previzibil. 

Din nou fraza nu este „rupră” unde „trebuie ruptă” literar. De 
exemplu într-una din aceste scrisori, americanul sentimental, îndrăgostit 
de petale primare, „glăsuieşte” astfel: „Margareta, sunt neliniștit în 
ultima vreme şi-am scris două scrisori”. Corect ar fi fost, chiar de nu 
vorbim zilnic româneşte: „Margareta am fost neliniștit în ultima vreme. 
Ti-am scris două scrisori. Sau excesivul „care”, ce nu-şi are loc într-o 
scriere „cărturărească”, din aceeaşi scrisoare: „În situația în care mă 
aflu eu nu pot veni în ţară fiindcă mă înhaţă faimoasa voastră securitate 
despre care...” 

Ori, excesul lui „fiindcă”, în: „... nu trebuie să te sfieşti fiind-că 
eu ştiu ce nebunie e la voi şi taman pentru asta vreau să-l am pe Vlad 
aici, în cursul acestui an. După bacalaureat, fiindcă m-am şi orientat la 
ce universitate să-l dau, pentru cibernetică...” 

Frază discutabilă din multe alte unghiuri de prospecţie stilistică. 
Dar, fără prea multe comentarii, antologiile se scriu alfabetic, iar 
„Oameni care fug de moarte, aleargă după ea”, ne avertizează scriitorul, 
prin gura lui Democrit, într-un mot(am)o frumos consemnat — light 
reason for beeing writer, „motiv” al creaţiei sale viitoare. 


ION AVRAM DUNĂREANU 


Motto: Toate fluviile curg în mare, dar marea nu se 
umple, căci ele se întorc din nou la locul din care au plecat. 
(Ecleziastul cap.I-7) 


Născut, la 18.03.1953, în comuna Rediu, jud. Galaţi 

A absolvit Facultatea de Agronomie (1976) şi Facultatea de 
Drept din laşi (1981) 

e A debutat, în 1971, în revista de cultură „Ecou“ — Iaşi, cu 
poezie. 

e A publicat „Labirintul tăcerii“, Editura Hypatya; „La peştera 
vântului“, Editura Edit Press, Galaţi (1998); „Realitatea orei“, Editura 
Eminescu (2001); „Între limite“ , poeme, Editura Scrisul Românesc 
(2006). 

Este membru al Societății Scriitorilor „C. Negri“. 

Premiul special, pentru poezie şi pictură, al Uniunii Juriştilor din 
România, Societății Academice „Titu Maiorescu“ 1998. 

Actualmente, magistrat la Curtea de Apel Galați. 


Experimentează rima şi ritmul în manieră clasică şi modernă. 
Unicitatea stilistică a detaliilor cromatice, mângâiate ocelic, eufonic, 
susține o idee bine determinată, o idee filosofică ori nefilosofică cu 
îndemânare „meşteşugărească” înrămată în text.:, Plutesc ceasorni-ce-le 
printre noi /cu nepăsarea grea de sensuri ude /iar liniştea — o mare de- 
ndoială/mă părăseşte, nu mă mai aude. ce veche-i luna de sub care/ne- 
apropiem prin clipe mute, noi fiar stelele cât s-au răcit de mult/ acum 
când viaţa creşte între noi (sic?) Izvoarele din jurul nostru încă ard /şi ne 
petrec c-o mare nepăsare /Dă foc la catedralele ce vin /Pe marea dintre 
stele plutitoare /O iarbă tristă dintr-un anotimp jucat /la zaruri de o 
mână ce nu iartă: Ţi-aduci aminte? încă n-am plecat /din gândul tău, o 
clipă-ngândurată („Jucat la zaruri”) 

Aceeaşi cerbicie ideatică abordează şi în specia textului— vers 
liber ori cvasiliber de obligaţiile prozodiei moderne. Cerbicie 
experimentată, de această dată, în favoarea expresiei poetice ca însumare 
ludică a cuvântului semnificant: „Alerg prin viaţă plin de anotimpuri 
/(împovărare sentimentală şi conştiinţă a unei vieţi împovărate) /şi de 
tunete arse de-ncercări (experiențele dramatice ale trăirii) /eu m-am 
născut cu Ceru-n sânge /(conştiinţă a testamentului adamic)... pe unde s- 
au pierdut speranțe mari în timp /şi chiar eclipse de-ntuneric (pleonasm 
dezinvolt)...Alerg, dar existenţa mea /timidă-mi existenţă selenară / Stă 
încă umedă pe-un ram de vis... doar între ceruri şi pământ /(antropie 
platonică, cosmogonie exacerbată). 

Septada poetică prinsă în „Antologia literaturii gălățene” se 
descumpăneşte uneori prin prea multe, prea apăsate cumpene fără ciuturi 
în fântâna cuvântului salvator de însetare scriitoricească. 

Credinţa poetului, I. Dunăreanu, în detalii, îl îndepărtează de 
metaforă, de acel „fără de care” poezia devine naraţiune deşartă, de 
prisos asemănată cu neatinsul, cu necuprinsul unei lumi: lumea 
metafizică, dogmatică, a credinţei în absolut. 

Metamorfozarea acestor, acelor poezii, care nădăjduiesc visul 
perfecțiunii stilistice, printr-o reluare a actului lor volitiv, a stadiilor lor 
germinative, instinctiv germinative, este marea izbândă a creaţiei poetice. 

Truda eliminări, reduceri, optimizări expresiei poetice inițiale, dă 
satisfacția apogeului evoluţiei perfecțiunii creaţiei. 

Conştiinţa acestui apogeu este mereu şi trebuie mereu umbrită de 
îndoială, îndoială în prinosul cuvântului sonor, veridic, omniscient. 

În poezia domnului Dunăreanu este pregătită pânza compoziţiei 
tematice, dar lipsesc relaţiile estetice ale „fenelor”, ale proiecțiilor, ale 
perspectivelor,  „murale”, ale  reliefurilor-basorelie-fice care să 
monumentalizeze plastic ideea. 

Relaţiile de ordine, preordine, a evoluţiei sentimentului glorificat, 
a glorificării sentimentului unic trăit, liric trăit, dramatic cheltuit pentru o 
fărâmă de lumină şi iluminare sufletească. Sunt, pot fi, uşor de mânuit 
meta-morfic, matricele vocabulei „Dunărene”. De exemplu, în „Jucat la 
zaruri”, în loc de: ”Plutesc ceasornicele printre noi/cu nepăsarea grea de 
sensuri ude/ iar liniştea-o mare de-ndoială,/ mă părăseşte, nu mă mai 
aude... ”, poetul îmi sugerează endomorfismul: „Plutea ceasornicul prin 
noi/ cu lungi bătăi de aripi nude/prin liniştea răsfrântă-n doi/ ce stă-n 
timpane şi audel La tel, pe aceeaşi prozodie de 12-11-10-11, catrenul: „o 
iarbă tristă dintr-un anotimp jucat/la zaruri de o mână ce nu iartă/ Ţi- 
aduci aminte? încă n-am plecat/ din gândul tău, o clipă-ngândurată”, ne 
sugerează forme duale noi, uşor interpolabile: „O iarbă tristă dintr-un 
anotimp, jucat /la zaruri de o mână-nvolburată/ Ți-aduci aminte numărul 
furat /de gândul tău şi clipa-ngândurată?” 

Evident hazardul creaţiei dintâi, cuvintelor răsărite în celuloid, 
este îndestulător. 

Nu şi conectabilitatea lor la expresie, la expresivitatea 
compoziţiei artistice. 

Această cerinţă stilistică este truda michel-angelică a sculptu-rilor 
poetice, apolinice ori dionisiace, vrednice şi nevrednice de admirat, cum 
ne ademeneşte în cărțile sale poetul loan Avram Dunăreanu. 

ION AVRAM 
Motto: Toate graiurile gurii mele sunt intru dreptate, în ele 
nu este nimic sucit şi fără rost (Pilde C.8.8) 


Născut, la 10 decembrie 1951, în localitatea Cudalbi, judeţul 
Galaţi. 

A studiat la Liceul nr. 2 Calistrat Hogaş din Tecuci, unde îl 
găsim şi ca membru-scriitor de poezie al cenaclului literar Calistrat 
Hogaş. 

A absolvit Facultatea de Construcţii din Iaşi. 

e Redactor la publicația săptămânală Noduri şi Semne (1990- 
1995), a săptămânalului Imparţial (1995-2000), al revistei culturale 
Dominus (2000-2005); în paralel, este colaborator al cotidianului Viaţa 
Liberă (unde i-au apărut până în prezent peste 600 de texte), publicând 
săptămânal cronicile Cenaclului literar Noduri şi Semne. 

e Debutează, în 1996 cu romanul „Aşteaptă-ne, Lazăre!”, la 
Editura Noduri şi Semne . 

e A doua carte de proză, „Prin Văile Golgotei”, apare în 2002, la 
Editura Dominus, ca o continuare a primei cărţi şi ca o anticipare a celei 
de-a patra, cu titlul „De ce zâmbeşte Sara (Manase) ” — toate trei 
constituindu-se într-o trilogie 

e „Zgomotul şi hârtia” — a treia în ordinea publicării, s-a născut 
dintr-o selecţie de proze scurte publicate lunar în revista Dominus. 
Cartea este publicată la Editura Vinea, prin grija poetului Mihail Gălăţanu 
— pe care o şi prefaţează, de altfel. 

e Publică în revistele Noduri şi Semne, Dominus, Porto Franco, 
Dunărea de Jos. 

Membru permanent al Cenaclului Moldavia din Iaşi, participând 
— ca poet — la spectacole de muzică şi poezie (recitându-şi versurile) pe 
scenele unor oraşe din Moldova. 

În anul 2000, înfiinţează, împreună cu alți nouă scriitori gălăţeni, 
Asociaţia Scriitorilor pentru Promovarea  Realizărilor Artistice 
(A.S.P.R.A.) „GRUP ZECE”, cu personalitate juridică, unde activează şi 
astăzi. 

Nu ştiu câte case a construit inginerul constructor lon Avram dar 
de una sunt sigur, de casa-tărâm a scrierilor lui literare. 

Nici de câte „stele în frunte” cad în biografia, în curriculum 
antemergător antologizării scrisului lui, nu am ştire, cunosc şi recunosc 
însă steaua talentului său. 

Scriitor-căutător de noi forme literare care să tulbure conţinu-tul 
cu adânci semnificaţii. Cărţile lui, ca gen literar, sunt romanțe sacrosante, 
nuvele şi schiţe lirice, psihologice, dramatice. 

Liricul pregăteşte psihologia. Sufletul, în logii religioase, dezbate 
drama; temă socială ori fenomenală până dincolo de lege, cutumă, 
traumă, sentiment, până la epuizarea faptică a întâmplărilor naturii 
umane. 

Natura umană reală şi imaginară, reală la începutul oricărei 
povestiri Avramiene, devine imagine mitologică în finalul aceleiaşi 
povestiri. 

Spațiile diegetice, ale întâmplărilor înrudite parcă genealogic, 
inductiv, spaţiile liniare ori în spirale genetice, etimologice, spaţiile 
cuvântului tulburat cu bici de foc în rostire, onomatopeizează stările 
spirituale, determină ritmuri flexibile în marea dispută a ideilor 
reprezentative. 

Titlurile „schițelor sale înrudite cu nuvela lirică, cu romanul 
psihologic”, ne luminează lecturarea, ne îndeamnă lectura şi credinţa în 
„Oglinzile frumos sfărâmate” ale peripeţiilor interioare şi exterioare 
psihice, mărturisite ca fapte ale devenirii spirituale. 

Toate aceste „titluri” sunt reunite de autor în „Antologia 
Gălăţeană”, ca, sub numele de, Trilogie: „Aşteaptă-ne Lazăre!”, „Prin 
văile Galgotei”, „Manase”. În toate aceste „peripeții psihice”, scriitorul 
surprinde trăirea iovică, în dialog cu Dumnezeu, cea nedrept pedepsită ca 
experiment al trăiniciei, duratei, intensității iubirii de Dumnezeu şi a 
iubirii lui Dumnezeu de om. 

Această ultimă reciprocitate, a faptelor înfăptuite de om şi de 
Dumnezeu, constituie atmosfera dogmatică, metafizică, a scrierilor 
amintite, a prozei lon Avram. 

Plecându-ne fruntea în faţa acestei mari teme, care oricând poate 
fi considerată platonică, prin acordare de primordialitatea ideii, în 
defavoarea realului grosier, concret, material, distructibil, măsurabil 
empiric, prin experienţă şi experiment umilit de senzaţii, temă esenţială a 

creației Ion Avram, să privim cu atenție textul-fragment Manase, cel 
dăruit nouă în Antologie. 

Pornind de la întâmplarea catastrofală a Mogoşoaiei — navă ce s-a 
scufundat cu 200 de pasageri la bord, scriitorul descrie, în felul lui, 
original (vom vedea în ce constă acest fel original) durerea unei mame de 
a-şi fi pierdut fiul. Fragmentul numit „Manase” începe (după capitolul 
introductiv) astfel: 1. „De când i s-a prăpădit feciorul, Chiva lu’ Deju 
adoarme greu şi doarme greu. De la gânduri şi de la visuri (vise). Nu 
poate să creadă că-i mort. Şapte ani au trecut şi tot îl mai aşteaptă. Că, 
dacă l-ar fi văzut mort, pus în sicriu şi slujit de preoți, ar fi crezut şi 
poate, s-ar mai fi liniştit”. 

Numai din acest tablou se desprinde „metafora epică” a 
scriitorului. Fraza nu este lăsată să „curgă” întreagă în respiraţia lui şi în 
gândul nostru. Sunt rupte de propoziţia principală „cauzalele”, care 
întemeiază stâlpii durerii. Da, cauzalitatea durerii. 

„Chiva lui Deju adoarme greu şi doarme greu din cauza 
gândurilor şi a viselor” se transformă în rostirea lui lon Avram ca în 
textul 1. Textul, expus aici pentru un prim proces referenţial este scris- 
după cum vedeţi-în „aldin” şi în „verzal”. Aparent o delimitare a două 
planuri: real, în care vorbeşte scriitorul martor şi, imaginar, în care 
vorbeşte scriitorul erou, personificat in Chiva lu’ Deju. Aparent, fiindcă 
dincolo de spaţiul mincinos al aparenţei, se află un scop stilistic, scop 
impus, şi anume, vorbirea în real este discursivă, care se mai numeşte şi 
vorbire discretă, iar vorbirea interioară este cursivă, fluidă, care nu-i 
decât continuu indiscret. Cele două forţe, puteri ale conştiinţei, forme ale 
amintirii, puterea realului discontinuu şi puterea imaginarului continuu, 
converg, în ideea unică a „durerii”, omeneşti, universală în psihic. 

Iată al doilea exemplu de text cu înșelătoare aşezare bispaţială în 
„op” — uri planare: 2. Zi de zi. Seară de seară. Pe la colţuri. Pe la porţi. Îi 
auzi. Cum să nu-ţi dai seama cam ce gândeşte? Cam ce crede? După cum 
îţi spune ce-ţi spune, când trece prin poarta ei şi te opreşte şi dai să-i 
vorbeşti ca s-o mai scoţi din gânduri...C-o întrebi: Ce mai faci Chivo? 
Ţi-ai prăşit bostanii?... 

Propoziţiilor scurte din „rea/” li se „aliniază în mod eficient” 
vorbirea fluentă imaginară, a unui „cor antic”, disimulat, reprezentat ca 
dispută a temei dramatice. Cel care vorbeşte este lon Avram erou al 

comunicării apersonalizate, a comunicării duhurilor apelor încon- 
Jurătoare, a socialului tulburat de fenomenal. 

De mare efect este această „tehnologizare a spaţiilor”, prin 
acustici diferit percepute, invers reverberate, atunci când scriitorul 
păstrează constant ceea ce s-ar numi în izomorfia imaginilor, invariantul 
sonor al unor idei. Invariant ce este determinat de caracterul ezoteric al 
fenomenelor conştiinţei: „Poate crede că şi-o fi luat lumea-n cap şi a 
plecat cu vreuna care i-a sucit minţile”, este invariantul de care vorbeam. 
El este scris în murmurul mulțimii ce (de)plânge soarta Chivei, dar şi în 
vorbele eu-lui martor, în vorbele „aldine” ale scriitorului: „că, da, şi-o fi 
luat lumea-n cap, de ce să nu dea vreun semn... Că, da, şi-o fi luat 
lumea-n cap şi-o fi plecat cu vreuna, ca să scape de Anca lu’ Neagu.” 

Ideea din real, cea cu detalii personificate este impersonală în 
imaginar, este atribuit al sinelui colectiv. 

Țesătura cuvintelor în real este lirică: „Murmur, miere de al-- 
bine-vorba”... ”Cocoşii-îngeri”... "Lumina candelei-moale”. Apoi, 
repetate, tot în real, ecourile acestor „bocete nebocite”, acestor „in- 
carnaţii” în templul sufletului, devin: „Cocoșii în sufletul ei, îngeri”. 

Scrierile „poetului lon Avram” se află în „trilogierea poeziei sale 
epice”, de până acum; iluminare a contemplaţiei profetice biblice, 
dedublare bi şi di-adică, ubicuă binaritate reversibilă: timp-spaţiu, sine în 
sine. 

Subiectul „nuvelelor lirice”, devine scop secundar. Temele 
psihologice ce se dezbat în umbra, la sfatul acestui subiect, sunt carnea şi 
sângele, lutul şi suflarea creaţiei literare pe care aş numi-o, la Ion Avram, 
diegeticul contemplaţiei în mit a complexelor unei conştiinţe arhetipale 

Manase, patron al memoriei, alungă în real drama imaginară — a 
pierderii şi regăsirii dumnezeieşti - din plămada fiorului, din adâncurile 
lui înspăimântătoare: a unui fiu, Tase a lu’ Chiva. Fiu care nu era al ei, 
dar, care acceptase „amnezia înfierii lui”, de dragul durerii ei pământeşti. 
Fiu, care prin voia lui Manase, îşi descoperă identitatea în real, într-o 
existenţă reală „frumos indulcită de efemeri-tate”. 

Citiţi „„Văile”, „Aşteptările”, „Zâmbetele”, această trilogie, 
dreaptă şi răsplatită devenire scriitoricească, a domnului lon Avram. 
Mesajul descrierii sale, ce cu trudă se cuvine a-l percepe, cu trudă 
(ne)cerebrală, afectivă, se află în voi. 

NICOLAE BACALBAŞA 


Motto: Nu este-aşa că-n ciuda acelor proşti şi răi 
Vom fi... Mândri şi buni în veci cu ei? 
(PAUL VERLAINE: Nu este-aşa?) 


Născut, la 29.03.1944, Bucureşti. 

A absolvit: Institutul Medico-Farmaceutic Bucureşti. 

Medic, în Bucureşti la Spitalele Panduri şi Elias; şeful Clinicii de 
Anestezie-Terapie Intensivă a Spitalului Clinic de Urgenţă “Sf. Apostol 
Andrei“ Galaţi; profesor la Universitatea “Dunărea de Jos“, Facultatea de 
Medicină, Galaţi. 

e A colaborat la : Viaţa Medicală; Viaţa Liberă; Antares; 
Dominus 

e Autor şi coautor a 8 monografii şi tratate de medicină, 80 
lucrări publicate; “Fals tratat de navigaţie“, Ed. Alma, Galaţi, 1997, sub 
egida Ligii Navale Române; “Taci şi înoată“ 

Membru a Societății Medicilor Scriitori şi Publicişti din 
România, membru al Colegiului de redacţie a revistei “Antares“, 
publicată sub egida Uniunii Scriitorilor din România; realizator de 
emisiuni culturale la Express Tv — Galaţi; decorat în 2005 cu ordinul 
“Meritul Sanitar“ în grad de ofiţer şi declarat “Man of year 2005“ de către 
Institutul Biografic American; consilier judeţean în Comisia de Sănătate — 
Cultură din anul 2000. 


Naraţiune a faptelor reale, concrete, ce nu lasă, nu permite 
imaginarului să aproximeze trăirea iniţială, să edulcoreze intuiţii native. 

Viaţa de medic „la bord” este substituită de autor vieţii oricărui 
„matelot”. Eu-l actorial al scriitorului Bacalbaşa este atât de puternic, în 
peisajul dramatic al povestirilor sale, încât ai senzaţia unor scene şi 
înscenări shakespeariene. Spațiile afective, cele care adună personagii — 
gură cască — în circul fără cupolă, în teatrul suspendat pe lume (să 
admirăm prostia justițiilor, inteligenţelor cavernoase) migrează odată cu 
dinamica neuniformă a unui limbaj acribic, înspre, dinspre noi, spre cel 
care le calcă în picioare cu amintiri proaspete, făcându-ne părtaşi ai 
lucidităţilor retorice, provocatoare de luciditate, aşa cum ele se clădesc în 
suma vocabulelor — pietre zgrumţuroase, frumos rostogolite în timpanele 

noastre, însetate nu de auz ci de adevăr relevant, ingenuu relevat, 
acceptat, fără întortocheată căutare a ideii. 

Textele, subiectele, tematica lor, la scriitorul Bacalbaşa Nicolae, 
sunt forme plastice limpezi, scrise pentru un frate mai mare, scriitorul 
erou, autoportretizat, care ni se autoportretizează pe proprie răspundere: 
credinţă în veridicul întâmplării de a fi fost făptaş la cucerirea Troiei, în 
vremea anticului amintirii sale, în vremea confesiunilor, mărturisirilor 
postrevoluţionare, care, în scrierea domniei sale, nu mai sfârşeşte 
revoluţii ce n-au început, nu(mai)sfârşeşte cugetarea timpului pierdut. 

Scenariul shakespearian de care vorbeam, cel suspendat în ochii 
noştri ca izbândă a rostirii „pe înțelesul plebeului citadin”, este declamat 
în propoziţii scurte. Dialogurile interioare şi cele exterioare se reunesc 
înfrăţite de „o idee cuţit” pentru a ne străpunge hamleti-anic: „Am văzut 


dar am tăcut”... „şi odată cu foamea şi scan-dalul”... „Ala, tolomac, nu 
pricepe nimic...” ,„ - Tibi, ce au ăştia cu mine?”, „Păi, my friend, te-am 
păcălit!” 


Scriitorul continuă, în acest fragment de roman, limbajul în 
argou, cu jargonul - sare şi piper - reportericesc. 

Prin asta, naraţiunea, diegeticul Bacalbaşian se apropie de 
reportaj din infern ori, deseori, ascuns în cambuza durerii trăirilor 
dramatice, de memorial al prigoanei sufletului său prin lumea obscură 
(post)comunistă, cea plină de prizonieri ai cugetării libere la nimicul ori 
la întregul eliberării noastre din, de (ne)înţelepciune. Da, din negândire — 
flagel deseori constatat de scriitor a bântui lumea pelerinajului său prin 
lume. 

Fără a-şi propune ori premedita un gen literar consacrator, o aură 
antologică ant(post)umă, medicul Bacalbaşa Nicolae ne vindecă prin 
vraja-anestezică a frazei sale, de scufundare în leseferism, în jemafism, 
în jurnalism vulgar, propunându-ne reanimarea spiritului literar veridic. 
Altfel spus, omul de ştiinţe medicale vitale, scriitorul medic Nicolae 
Bacalbaşa, nu aspiră la „genuri literare consacratoare de eternității şi 
nemuriri false”, dimpotrivă, ignorând „genialitatea” lor, făţărnicia acestor 
genuri, practică stiluri diferite de scriere, perfecţiuni eterogene de limbaj, 
foarte adecvate textului şi subiectului tematic în dezbatere. Acceleraţiile, 
vitezele acestor dezbateri se află în noi, cei revoltați, posibil revoltați, ca 
ŞI scriitorul, pe o lume „cu fundu” în sus” ce numai în lentila minţii îşi va 


Ioan 'Toderiţă — Revelația și relevanța textului literar 31 


avea şansa îndreptării simetriei ei, prin legi şi legislații scrise pe muchia 
cugetului omenesc. 

Fraza scurtă; scurtă cât o respirație de om îmbrățişând un catarg, 
sfințeşte tărâmul de metal plutitor al vaporului ca pe un spațiu etnic, ca pe 
un nostalgic ținut românesc. 

Mă întorc la întâia povestire din Antologia gălăţeană a 
prozatorilor, scrisă de scriitorul Bacalbaşa, intitulată: „Avem noi aici o 
plângere despre dumneata”. Ni se deapănă riguros, fără menajarea 
verbului şi a copulaţiei lui, povestea unui furt de alimente de la 
„Ccambuză”, de către comandantul-căpitan al navei Cotnari. Eroul, 
medicul Bacalbaşa, este ofiţer III în acest spaţiu al amintirii deprinderilor 
comuniste de înfometare prin proces verbal a unei mulţimi cinstit — 
truditoare în vitregiile naturii, mulțimea echipajului navei. Numai că, 
democraţia, spiritul democratic, a ajuns şi în mijlocul oceanelor planetare, 
pe care le străbătea fragila mândrie apusă comunistă, flota românească. 

Ofiţerul III, se implică în fapta echipajului de a înfrunta hoția 
căpitanului şi a clicii lui nenorocite. 

Eroul medic, cinstit în aprovizionarea cu alimente, ca şi în 
diagnosticarea necinstei, ales fiind în această „cinstire” de cele două 
sindicate: de la punte şi de la maşini, ca „om de încredere”, înfruntând 
pânda „clicii comuniste”, de la comanda navei, fiind apărător al „mulțimii 
înfometată mişeleşte”. 

Conflictul, ipostazele lui dramatice, nu este scop literar. 
Momentul culminant ca şi deznodământul povestirii este spontan reliefat, 
cum numai într-un jurnal de bord descrie faptele, cu nemiloasă 
cronologie, în strictă şi nemijlocitoare ordine divulgatorie, un căpitan de 
cursă lungă în infern. 

Scriitorul ofiţer III, domnul Bacalbaşa Nicolae foloseşte aşa zisa 
scriere de rangul trei, în care părerile despre faptele altora nu sunt inserate 
în text, pentru a nu tulbura realitatea faptică a evenimentelor în derulare. 
Scrierea de acest nivel se mai integrează în categoria „scrierilor de 
scenarii” pentru un eventual pictural”, pentru un adevărat „trip în 
spaţialitate holografică”. 

„Hoțul, căpitanul hoţ de pe Cotnari, avea să fie pedepsit nu de 
oameni, ci de mare, de Dumnezeul mării — Poseidon. În text această 
justiție divină e redată galopant cu 100 de noduri în gât pe secundă: „Din 
aroganța şi suficiența lui nu mai rămăsese nimic... Peste patru zile eram 

la Bucureşti. Îmi spune nevastă-mea: - Stii s-a scufundat o navă 
românească în Mediterana. Sunt trei dispăruţi. Am ştiut, din primul 
moment, că era vorba despre nava lor şi că el e mort. Cum? Nu mă 
întreba, că nu ştiu”. 

Cum de a ştiut că va muri „răul” înaintea „binelui”, scriitorul 
Bacalbaşa, ştim noi”. Până în acest moment al justiției divine, el a fost 
„binele” ce a înfometat „răul”. Şi îşi dorea din plin stârpirea „răului 
omenesc”, chiar acolo în neantul purificator de fiinţe, în infinitul mareic, 
agrest, al spiritului său democratic. 


ANGELA BACIU MOISE 


Motto: Gura şi-o deschide cu înţelepciune şi 
sfaturi pline de dragoste sunt pe limba ei... 
(Pilde 32.26) 


Născută, la 14 martie 1970, în Brăila. 

A absolvit Facultatea de Drept Bucureşti, Facultatea de 
Comunicare 

e A debutat la Revista „Amfiteatru“, 1987, prezentare de Radu G. 
Ţeposu. 

e A publicat următoarele volume: „Fragmente dintr-o 
cavatina“, versuri, Ed. Porto-Franco, Galaţi, 1994; „Ce departe e 
iubirea aceea“, versuri, Ed. Porto-Franco, Galaţi, 1995; „Maci în 
noiembrie“, versuri, Ed. Dacia, Cluj, 1997; „Sentimente captive“, 
versuri, vol. Antologic, Ed. Porto-Franco, Galaţi, 1997; „Mărturii la 
sfârşit de veac“, publicistică, vol. I, Ed. Arionda, Galaţi, 2000; „Trei zile 
din acel septembrie“, versuri, Ed. Limes, Cluj, 2003; „Dragostea ca o 
mângâiere de fiară“, versuri, Ed. Sinteze, Galaţi, 2003; „Tinerețe cu o 
singură ieşire“, versuri, haiku, traducere franceză-engleză, Ed. Dacia, 
Cluj Napoca, 2004; „35“, plachetă aniversară, antologie, poezie, 
Tipografia „Don Star“ , Galaţi, 2005; „Mărturii dintre milenii, 
Interviuri 2008”, editura Limes-Cluj, „Fraţi tărcaţi”, poezii si carte de 
colorat pentru copii, Ed.Pax Aura Mundi”, Galati, 2006; „De mâine 
până mai ieri, alaltăieri”, versuri, Editura Limes 

e Prezentă în peste 12 antologii de poezie, 1 c.d. colectiv, 4 
dicţionare 

Peste 30 de premii naţionale şi internaționale pentru poezie şi 
publicistică 


Jurnalele ei, des invocate act al creaţiei literare, ne apleacă 
fruntea în capcanele epicului confesiv, în foiletoanele dramelor cotidiene. 
Revoltată pe timpii destinului călău, pe ghilotina iubirii neîmplinite, 
iubirii făţarnice şi totuşi vindecătoare de (ne)iubire, iubirii de mamă, de 
floare, de om, Angel(ic)a MOISE BACIU ne scrie scrisori din eternitate, 
din nemiloasa eternitate a surâsului demiurgic, prin care, despre care, 
vorbim în şoaptă în umbra marelui necunoscut-cuvântul nerostit. 

Lumea este analizată de poetă prin faptele temporale, prin faptele 
sale temporale, prin ceasul oprit din bătaie în diluvii sociale. Lumea 
poetei Angelice este despuiată de fenomenal, este săvârşirea păcatului 
adamic înainte de creație, de prejudecata şarpelui viclean. Lumea este 
îmbrăţişată — totodată — de poeta suspinului divin A. B. Moise, aşa cum 
este: mai puţin bună, în loc de rea, mai puţin frumoasă, în loc de urâtă, cu 
braţe calde, sincere, cu ochi uimiţi, deschişi pe detaliu. 

Semnificaţia, mesajul gesticulaţiei, invocaţiei epice, lirice, se află 
în avântul cuvintelor rostite, nu în cuvântul potrivit la locul potrivit, care 
se înalță ca o iederă înmiresmată în edificiul afectelor, în aula limbajului 
poetic. 

Poeta Baciu Moise impresionează prin spontaneitatea acestei 
comunicări poetice, prin arbitrul liber şi liberalismul ideologiilor poetice. 
În Antologia literaturii gălățene, cu modestie nedisimulată, ne prezintă 
spre lectură, spre lecturarea „principiilor ei estetice”, o schiță 
sentimentală epică — „Femeia nisipurilor” şi poemul-icoană închinat, 
doamnei Lizeta Susanu, (mama poetei) intitulat „Scrisoare pentru 
mama”. 

Ca-ntr-un curriculum de preţ, poemul începe astfel: „Am ajuns la 
38 de ani/şi am trăit mai mult de 80, de 100 de ani, în pielea mea de copil 
timid/, prea timid, cu ochi mari negri/ (autoportret alb-negru) Plângeam 
din orice...mă împleticeam la fiecare pas./Mâna mamei, dreaptă, îmi 
strângea încheietura mâinii(mele) stângi (ca) să nu cad/...” (frumoasă şi 
de preţ aşezare în fiinţa mamei). 

În structura epică a poemului, dincolo de cursivitatea şi fluenţa 
epitetelor metaforice, se dezbat idei filozofice ori numai cunoscutele 
filozofu existenţiale, maxi-minore pentru evaluări morale: „Mama era 

singurul meu rost”. „Adolescenţa, o oarecare luciditate...”, „Iadul e aici 
pe pământ!”, „După 35 de ani nu mai (scrii) jurnal, totul se scrie direct pe 
suflet..” 

În „Schița lirică”, Femeia Nisipurilor dedică, cu aceeaşi firească 
deprindere confesivă, dedică cititorului, tainic-posibilului-lecturant- 
destinatar al scrisorilor sale orientale, al scrisorilor expediate din 
„bucuria însingurării ei în iubirea noastră de a trăi”, întâmplarea de a fi 
alt-fel iubită, în alt fel „prețuiră”. „Eu” pasiv, „Eu” meditativ, „Eu” 
interior şi interiorizat, iată cum ne ademeneşte poeta visului infinit, 
Angela Baciu, în nisipurile clepsidrei răsturnată în amintirile ei: „Viaţa a 
început din nou pentru ea...Îl privea. Stătea în stânga inimii ei, pe nisipul 
cald, cu picioarele (umezite)de apă. Îi urmărea liniile trupului. Era 
ispitită să-l ia în braţe, să-i sărute ochii, gura, să-i şoptească te iubesc, 
dar nu făcu nici o mişcare. El dăruit somnului se lăsă iubit de iubirea 
ei...” „... deodată se trezi... O prinse în braţe şi o sărută cald pe frunte, 
pe ochi, pe umeri... Apoi intrară în mare... ar fi mers cu el (oriunde)... 
până dincolo de capătul lumii...”. 

Această iubire, a poetei-erou diegetic - Angela Baciu este şi 
iubirea noastră. Prin întâmplările iubirii ei am trecut şi noi. Meritul, 
valoarea acestei scrieri stă în tulburarea amintirii noastre, în trezirea 
amintirilor noastre la viaţă, la o mereu infinită credință în freamătul 
sufletelor-întrupate. Angela Baciu scrie precum respiră şi respiră în scris, 
pedepsindu-ne să o preţuim aşa cum este, ființă angelic răzbunată pe 
destin, prin iubire, prin iubiri purificatoare. 


EUGEN BANȚA 


Motto: Ca merele de aur pe poliţi de argint, 
aşa este Cuvântul spus la locul lui. (Pilde: cap 25.11) 


Născut, la 11.12.1940, în Tg. Bujor, jud. Galaţi 

A terminat Şcoala Medie Mixtă din Tg. Bujor (1956-1960) 

e A debutat în ziarul „Viaţa Nouă“ din Galaţi, al cărui redactor 
şef era atunci poetul Valeriu Gorunescu. 

e A publicat: în 1984, ciclul de poezii „În cel mai simplu grai“; 
în 1991, volumul de versuri „Crochiuri în vid“ ed. Porto-Franco Galaţi, 
„Alchimia durerii”, „Edenul de lângă mine”; în 2005 volumul de 

versuri „Vernisajul amintirii“ la Ed. Sinteze, Galați, în lucru, 
„Rădăcinile lui Adam“, proză, „Nisipuri mişcătoare“, proză, şi 
„Plutonul de execuție“ — poezie. 

e A publicat la revistele județene „Pagini Dunărene“, 
„Incandescențe“, „Porto Franco“ etc, la Ploieşti, la revista „Sinteze 
literare“, „Contemporanul“ 1961, „„Ateneu“la Bacău, „Cronica“la Iaşi. 

A obţinut: Premiul al II-lea la Festivalul de poezie „C. Negri“, 
1984; Premiul al II-lea, la Festivalul „Cântarea României“, 1991; Premiul 
I, la Festivalul de poezie „Gr. Hagiu“. 


Poezie închinată verbului a iubi şi substantivului iubire. Motivele 
religioase ale „păcatului primar” sunt adăugate „ei”, fiinţei „evice”, fără 
de care „el” nu ar fi călătorit în lumea frumuseţii statuare, prin care 
„adamicul poet”se visează nemuritor. 

Eugen Banţa este dedicat, se dedică teluricului, prin detaliile 
structurii operei sale poetice, celor cinci volume-cicluri de poezie 
publicată între 1984 şi în prezent. 

Titlurile ne prevestesc corpul fizic al cuvintelor înmănun-chiate 
pe sensul cuvintelor, relaţiile dintre semnificant şi semnificat. Claritatea 
temelor ne este dezvăluită de titlul cărților prin „simplu grai”, până 
dincolo de „Edenul...amintirii”. 

Stilul abordat, măiestria versificaţiei, este clasică, este dulce şi 
glorioasă izbândă a frunții îngândurate, a pleoapei alungită pe irisul irizat 
al privirii în lume, în lumea contemplaţiei estetice — cea bătută cândva cu 
tălpile desculţe de trăirile empirice ale poetului erou. 

Iată câteva dintre paginile esteticului Eugen Banţa, câteva dintre 
„orânduirile lirice ale poeziei lui: „N-am urât nimic în lumea asta /Umbra 
să mi se plimbe prin cuvinte /...înfiate de ploi şi de ninsori /credinţei 
câinelui am să-i cer iertare / voi dezlega ferestrele în zori /să-mi duc în 
spate întinsa depărtare...” („Statuia frumuseţii lumii”) 

Frumos mesaj al comunicării, (pre)destin al (ne)invrăjbirii 
argumentaţiilor ei. Sinceră şi meticuloasă aşezare în idee. Drum 
ascendent al tropicului, în determinarea sensului semantic. Drum care „se 
repetă” şi în alte poezii, ca un fir de arnici în „ştergarul de nuntă a 
ceremoniei retorice”: „De ce cămaşa se-ntunecă pe mine /de ce se miră 
carnea ce n-o mai poate coase /mă ştie de o viaţă pe de rost (în oase) /şi 
în cearşaful minţii (fără de ruşine) /Mai este nevoie de o ninsoare /lungă 

Cât toate iernile mele /să te desluşesc îndeajuns /întemeietoareo de patimi 
(şi floare) /făcându-mi ochii să ningă (pe-ascuns) Dă-mi timpul înapoi 
/cu aerul ce mi se cuvine/cu apa şi frunza, cu tăcerea pietrei de sub paşi 
/Doamne, ştiu de ce cămaşa se-ntunecă pe mine! („De ce cămaşa se- 
ntunecă pe mine”). 

Eugen Banţa edifică ideea nu numai de dragul tropiei, 
determinării figurilor, expresiilor, prin substituție, prin înlocuirea 
succesivă a peisajului cuvintelor cromatice, ci prin valorificarea 
metalogismelor, elementelor logice ale ocurenţei textuale. 

Poetului nu-i sunt străine detalierile structurale, figurile de 
dicţiune. „De ce cămaşa se-ntunecă pe mine” este o grupare fonetică cu 
precădere asonantă, în care vocalele a, ă, e, (zece la număr) pozitive, şi u, 
i (două la număr), negative, construiesc forma plastică principală, 
(retorică - în acest caz), construiesc sunetul, ezitarea cogitativă, şi 
înseninează meditaţia ontică. Aşa încep poemele Banţiene. Cuantumul, 
ponderea vocalei în vers scade, (diaysistolic, extrasistolic, în favoarea 
consoanei, aliterației. Cum, evident, se întâmplă în următorul vers: „de ce 
se miră carnea ce n-o mai poate coase”. 

Nevrozanta „,s”, fricativale „s” (două ca număr) sugerându-ne 
inconfortul cămăşii pe trup şi, invers, a trupului „oprimat” de căma-şa, ori 
numai germinat de ea, se coalizează cu „d, t’, cu ostilul, cu duritatea 
cămăşii, cu întunericul ei, cu adormirea trupului în moarte — prin 
consoanele „m, n” şi vibranta lui carnaţie - consoana „r”. 

Plasticul şi plasticizarea sunt realizate de Eugen Banţa şi în 
celelalte poezii — mănunchiuri editoriale, evolutive ca sunet şi înţeles, ca 
preocupare a meşteşugirii estetice, clasic-estetice, a confesiunilor lirice: 
„În râu mă voi preface, de nu vii/ sau într-o ploaie mă voi... furişa/să te 
ajung cu lacrima...,tu ştii/ ajută-mă, de vrei să pot visa/” („De vrei să 
pot visa”) „,... Se limpezeşte Lira şi nu se mai ascunde/ ursele apasă 
(pământul) tot mai grele/ Un dor de frunză verde (în inimi) ne pătrunde/ 
când ne-mpletim privirea, cu noaptea, prin perdele/"( „În edenul 
toamnei”). 

Eugen Banţa poartă (ne)împovărat toposul plaiului Sud-Mol-dav, 
frate Horincelor mânate spre Prut, văr şi nepot şi nu ştiu câtă rudă 
apropiată  Cornilor, Vârlezilor, Jorăştilor, însinguratelor mănăs-tiri 
Adamice, ale dealurilor Bursucani şi Bălăbăneşti, ale sufletului omenesc, 
cel cu nume de poet, cu „dragă inimii cântare” a unei bătăi de inimă mai 

mult pentru noi. Citindu-i cărțile, acceptaţi şi dumnea-voastră cântecul 
Eugen Banţian al eternității noastre comune. 


CRISTIAN BIRU 


Motto: În societate, ca şi în artă, monologul preceda moartea 


(ALBERT CAMUS) 


Născut, la 18 august 1969, în Galaţi. 

e A publicat următoarele volume: „Kykekoa — seminariile 
crimei”, 1992; „Omul de carne”, 1993; “Cartea profului de română”, 
1994; “Bătăuş în cârciuma blues-ului”, Bucureşti, 1995. 


Scriitor ce experimentează canoane pe „feţele budiste” ale 
realului moral, estetic, istoric, până dincolo de cât vede un truditor literar 
schimbarea la față a cuvântului; acelaşi la prima vedere, pentru toţi, 
diferit ctitorit de „unu” ce se află în „doi”, Cristian Biru. 

Este caracteristică acestui scriitor dedublarea, multiplicarea, 
foldierea psihică, dinspre cuvânt bine tăinuit de arhivar, înspre cuvânt 
frumos divulgat de scriitor. 

Această însufleţire a lecturilor, a trăirilor atente, pasive la început 
în memorie, se consumă, în naraţiuni repezi, cu repeziciune uniform 
presărată în text: reuniune a sintaxei şi morfologiei întime ce din plin 
struneşte, îndeamnă şi zideşte în scris literar, tânărul-bătrân, ingenuu- 
devastator de mituri, absolventul de litere facultative, profesorul de litere 
îmblânzite, Cristian Biru. 

Aceste divizări multiplicative se află numai în energia furtunos 
consumată de scriitor înainte, mereu în imprevizibil, în câtă „neaşteptată 
viziune” are creaţia lui, proza lui, pe care o citeşti, aşa cum el o scrie, cu 
înfiorare şi reînfiorare de cuvânt tainic mărturisit. 

În „Antologia literaturii gălăţene contemporane” volumul II (a 
prozatorilor), Cristian Biru, ne prezintă 16 pagini de literatură, de bună 
calitate, dintr-o „față? a creaţiei sale în proză, intitulate, la un loc, 
„Cavalerul de nisip”. 

Pornind de la legenda Tăietorului de Capete, care judeca faptele 
omeneşti în deşert, la Siiţi, după dogma-catolică (un prim contrast!) „Nici 
o infracţiune nu e minoră”, care — ne spune autorul — avea la bază 

convingerea unui ordin castilian foarte vechi, convingerea că cine minte 
poate să ucidă (un soi de cine fură azi un ou mâine va fura un bou — de la 
noi), autorul îşi „construieşte Cavalerul de nisip” cu paşi mici, cu spaţii 
frumos străbătute, prin întâmplări de basm: „Într-un mic regat din 
deşertul Iordaniei, regele Milan de Aragon se pregătea să moară 
înconjurat de cei doi fii ai lui Alphonso şi Diego... care aşteptau cu 
emoție un testament politic (alt contrast)”. 

Voi numi „contraste” la Cristian Biru, acele cuvinte cu bună 
ştiinţă folosite de el pentru a nu cădea în strictă contemporaneitate cu 
„basmul povestit”, pentru a „universaliza” timpul legendar până la nivelul 
comunicării în prezent, prin cuvinte din jargoul prezentului, citadin. 

Timpul universal al povestirii, comută cu timpi cristianici, cu 
timpi gnotici, cu timpul etnic al dogmei în desfăşurare, din plin risipită în 
conştiinţa justițiară a timpului istoric. 

Regele Milan de Aragon este un cruciat supravieţuitor , hăituit de 
selgiucizi în Deşert, pe Drumul care duce nicăieri şi salvat de tuaregi, 
aşezaţi în viziunea lui agonizantă, în Arca (lui Noe). După această aşezare 
a cruciatului Milan, a catolicului Milan, în neant, Cristian Biru ne 
provoacă în lectură, în „lecturarea” acelor vremi evocatoare de justiție 
talmudică, de chisos, renunțând la religiile timpului real, cel pentru care 
„personajiile”, prinse în deşert de propriul lor miraj, îşi (ne)vrednicesc 
existenţele reale. 

Nu înainte de a-şi organiza spaţiul social, juridic al existenţelor 
fantomatice, dogmatice. Cum? Ca-ntr-o lume reală, foarte aproape de 
lumea noastră reală: „Milan a înființat Sfânta Hermendad, a ales un 
Cortes (parlament) care să ia cele mai importante hotărâri şi a decretat 
(ironic contrast, universalizare temporală) un singur impozit pentru orice 
tranzacție comercială, impozit numit Alcabala ca şi instituția (din nou 
contrastantă) care-l strângea, ce vremuri dogmatice...” Arca se „dezvolta 
economic” ca orice „citadelă civilizată” din comerţ. Nu orice fel de 
comerț: „Un comerţ straniu cu o populaţie necunoscută. Noaptea, 
beduinii, plecau (în deşert) cu carele pline de sare şi dimineaţa se 
întorceau cu carele pline de aur”. 

Tot regele Milan îl înscăună pe Tăietorul de Capete, pe justiţiarul 
talmudic, în funcţia de conducător al armatei, pe care a numit-o Legiunea 
cavalerilor întunecaţi. Ni se explică în text şi legenda acestei legiuni: a 
cavalerilor purtători de măşti de argint, pregătindu-ni-se noi scenarii 

dogmatice, ce vor culmina cu reînvierea cultului justiției talmudice - într- 
o altă formă: „cap pentru cap”, în loc de „dinte pentru dinte”. 

Tăietorul de capete care - aşa se părea- murise odată cu, sau, ceva 
mai înainte de moartea lui Milan, se reîncarnează, este reîncarnat, în fiul 
cel mic al regelui, Diego. 

Fiul cel mare, Alphonso, intră în stăpânirea realului. Fiului cel 
mic îi revine stăpânirea irealului. 

Există în această povestire doctrina magică a deşertului ca 
reflexie a neantului mareic împietrit. Deşertul fiind o mare pietrificată, în 
al cărui adânc umbrele foşnitoare ale valurilor nisipoase sunt fiinţele 
justiţiare ale dogmaticului, ale absurdului în credinţă, ale intoleranţei în 
faptic. 

Prinţul Diego, ajunge — în metafizică existenţă - să înhame un 
câine, câinele Hamas, la plug ( ironie, legendă, contrast dogmatic — de 
această dată). Nici magului solicitat să vadă în timp dogmatic 
comportamentul uman al prinţului Diego, nu-i vine să creadă, 
comportamentul acestuia în (in)uman, în absurd... 

Astfel, în acest fel, Cristian Biru ne ademeneşte în scrierea lui ca 
într-un basm românesc scris în altă etnie, într-o etnie supranaturală, cu 
alte valori morale dogmatice, cu alte înfățișări sacre. 

Taglabiţii, Filistinii, popoare fantomatice în deşert, uimesc, prin 
legendele lor, relativa societate supraviețuitoare numită Arca (lui Noe), 
din care speranţa vieţuirii în eternitate, în vegetativ teluric, emană în 
vieţuire imposibilă, dogmatică. 

Frumos joc al întâmplărilor — legionare, al diegezelor docte, cum 
numai un Cristian Biru ne poate oferi, atunci, acolo, unde cărțile lui sunt 
scrise pentru noi. 

Citiţi „Omul de carne”, „Kykekoa”, „Bătăuş în cârciuma 
blues-ului”, „Cartea profului de română- profesor Bourceanu”; al lui, 
al meu, al câtorva generaţii de elevi ai Liceului V.Alecsandri şi ai 
Liceului Al.I.Cuza, şi-i veţi înţelege stilul, mereu nou, proaspăt, în 
neliniştea unui epic unic, original, devastator de prejudecăţi estetice. 


PAUL BLAJ 


Motto: Planurile se întăresc prin sfaturi; luptă-te cu luare aminte. 
(Pilde.cap.20.18) 

Născut, la 25 august 1977, în Craiova 

Student anul, IV Litere, Bucureşti 

e A predebutat în: revista Bibliotecii Municipale, revista liceului 
teoretic „Spiru Haret" 

e Debut literar: Romania literară, 1997 

e A publicat în reviste ca: România literară, 1998, Eminescu, 
Facla litera-ră, revistele locale, 

e Debut editorial: „Muream Vorbelor”, Ed. Napoca Star, Cluj, 
2001 

e Alte apariţii editoriale: „NUMEN. Gestul Drumului”, 2001; 
Monedele Tristhaliei”, 2002; „Valsul Vocalei”, Ed. Napoca Star, Cluj, 
2005. 

è Prezent in antologiile: „ Prinos”, Ed. Teodora, Tecuci, 2003; 
„Scutură-ne Toamna” (antologie underground), Ed. Napoca Star, Cluj, 
2005. 


al) 


Redactor fulgurant la „Facla literară”, şi mai statornic la „Trepte” 


Liră hăcuită de braţe lungi, de lungi falange mângâietoare. 
Sunetul poeziei lui se afundă în noi, cei din scaune fără „armchair”, fără 
echilibru, în amvoanele ascultării, ca-ntr-o fântână ascultătoare de cântări 
nebune. Apoi, sfidând cumpenele astrale, penetrat sferic în plane estetice, 
sunetul se amestecă în labirintul suflării noastre, cu nemiloasă 
prosternare, în crucea, în troițele ideologice ale mântuirii noastre: semn 
că simfoniile nu sunt decât scrisori de dragoste în sol major”, cu titlu „te 
iubesc”, semn că „uvertura” este preludiul nefiinţei care ne aşteaptă, 
îngenunchind scufundarea în verb, semn că efemeritatea este o altă 
înfăţişare a timpului nesfârşit, trăit în prezent cu evlavie dogmatică. 

Paul (de) Blaj — nume de sfânt autohton, este purtătorul unor cărți 
(de credit) sentimentale rare. Poet produs de timpul democratic, 
necunoscător de oroare şi atrocizare cenzurală comunistă, elitar 
comunistă, se manifestă în text credincios detaliului şi prozodiei 
moderne. 

Temele canonizării stilului său sunt — până acum — unite în patru 
cărți cu titluri provocatoare de incursiune în cuvânt, în metafo-ră, într-o 
religie purificatoare de asceze laice. 

Metoda, paralelismul eu-lui martor cu eu-l erou, îl „prinde bine” 
în „portretul poetului postmodern”, numai la nivelul ideii, care este a 

noastră, a celor din măsura, din matricea existenței cotidiene finite, a 
celor ascultători de legi şi fără-de-legi urgent-guvernate par(a)lamentabil. 
Dumnezeul din cer este pentru poet un dascăl al tuturor pe pământ: 
„Bătrânul dascăl scria cărți/cu umbrela aproape. Pe aceste /cărți mai 
scria şi dedicații în care/ne sublinia numele cu roşu./ Ce să fi greşit la 
numele nostru,/mă întrebam şi visam eu noaptea/, ca o teză cu nota 
zece?/ În cer, Tu Dumnezeule, luai stiloul în mână/ şi toată 
binecuvântarea curgea/ în viaţa aceasta roşie ca o cireaşă de mai./ Ți-am 
pus (nota) zece, Doamne,/ strigam eu fericit,/ sărind gardurile spre 
Ozana” („Cea frumos curgătoare”). Un „dascăl” ce „împuterniceşte” cu 
harul binecuvântării, (bunei cuvântă-ri) pe copilul-poet Ozanic. 

Meritul ierarhizării ideilor, în această poezie, (ca şi în cele din 
Antologie) îl aşează în „modern”, în ordinea evolutivă a dezbaterii 
tematice, alături de „grija”, de „subordonarea”, de „înfrânarea” metaforei 
libertine. Un postmoder-nist, abordând aceeaşi temă, a lui Dumnezeu în 
cer şi pe pământ, ar fi substituit fraza astfel: ” Pe aceste cărți (Dumnezeu) 
mai scria şi dedicaţii în care ne sublinia numele cu roşu”- frază detaliu 
sacru, cu teribil detaliu cotidian (cum găsim în multe „scrieri poeţeşti”, 
din prezentul continuu al hazardării ex-uber-ante): „Dumnezeu scria cărţi 
de credit şi declaraţii de venit şi impozite pe valori adăugate şi taxe de 
confort în paradis...” (sic!) Paul (de) Blaj, dincolo de text, ori chiar prin 
text discursiv, ne mărturiseşte suprastructura operei sale, ce nu se vede în 
realitatea lingvistică a metasememelor ei, a unităților ei validate obtuz. 
Iată „forma suprastrucutrii”, relevată în oglinda lui „sunt”, prin retoricul 
„ce” — eu-lui ce conjugă iubirea ei”, în două fragmente epice: 1. „unele 
păsări mi le faci umbre/ ce frumos îţi aşezi cuvintele/pe valul de linişte/ 
„„.unele păsări mi le faci umbre” („O cola după o pizza”) 2. „cu 
noaptea mă judec pentru visele tale/ am avocat un trandafir ofilit...” 
(„Fulg de porumb...) 

Suprastructura operei Bla(jin)iene este suferinţa iubirii: regăsite, 
pierdute, speranţă a devenirii. 

„Silabisindu-mă”, în acest poem parnasian, poetul îşi reneagă 
pofta versului alb, răzbunându-se parcă pe hazardul viclean al cuvântului 
dintâi: „...mă cere Clio ţie să mă ningă /cu ochii în plecări ca de secundă 
/o lume vreau în mine să se stingă) şi fapta să îmi ( fie, iubirii), mai 
profundă. lată un poet care vine în antologia gălăţeană ca oaspete de 
preț la „cina înfruntărilor danubiene literare”. 

AUREL BURICEA 


Motto: În sensibil, identitatea devine fenomen. Intriga Altuia cu Acelaşi 
nu este echivalentă cu deschiderea Altuia spre Acelaşi 


(EMANUEL LEVINAS: 1906-1995) 


Născut, la 27 octombire 1943, comuna Ulmu, judeţul Brăila 

Şcoala general,ă în satul său natal, Liceul Vasile Alecsandri, 
Galaţi, şi ultimele două clase la Liceul Nicolae Bălcescu, Brăila (1962), 
Facultatea de matematică din Galati (1966) 

Învățător (1962-1964), Profesor de matematică, 1964-2009. 
Director coordonator(1980-1989) la Şcoala generală din comuna Ulmu. 

e Membru al Uniunii Scriitorilor din România, din 1990 

e Colaborări la reviste : Romania Literară, Contemporanul, 
Argeş, Tribuna, Astra, Săptămâna, Alamanhul literar, Familia, Tomis, 
Dunărea, Dunărea de jos, Axioma, Literatorul, Literatură şi Artă- 
Chişinău, Renaşterea culturală- Buzău, Salonul literar, Poesis, Convorbiri 
literare, Helis, Oglinda literară, Prosaeculum, Flacăra, Luceafarul ş.a 

e La propunerea lui Matei Călinescu debutează în revista Argeş 
în 1968. 

e Debut editorial în "Caietul debutanţilor”, editura Albatros, 
1977 

e Operă tipărită: „Sarea neagră a nopţilor”, poezii, Ed. Dacia, 
Cluj-Napoca, 1979;  „Clopote de magneziu”, poezii, Ed. Cartea 
românească, Bucureşti, 1981; „Elegii nocturne” , poezii, Ed. 
Dacia,1988; „Poeme de dragoste”, poezii, Ed. Porto-Franco, Galaţi, 
1990; „Axioma sacre”, eseuri, Ed. Danubiu, Brăila, 1997; „Sonete 
pascale”, sonete, Ed. Danubiu, Brăila, 1999; „Arhivele cerului”, eseuri, 
Ed. Danubiu, 2001; „Haiku”, ed. Danubiu, 2001; „Povestea unui suflet” 
„ sonete, Ed. Danubiu, 2002; „Scara din Ulm”, sonete, Ed. Scrisul 
românesc, 2003; „Între număr şi cuvânt”, sonete, Ed. Danubiu, 2004; 
„Masca unui înger”, sonete, Ed.Danubiu, 2006; „Vocaţia prieteniei 
(amintiri cu Fănuş Neagu) ” Ed. Danubiu, 2007; „Vama din rod” , 
sonete, Ed. Danubiu, 2007; „Umbre de vise”, Ed. Danubiu, 2008; 
„Scriitori brăileni de azi”, eseuri, 2008, Ed. Danubiu; „Cântecul 
reginei”, sonete, Ed. Danubiu, 2009. 

e Este prezenat în „Dicţionarul Academiei române” p.71 1,2006, 
„Dicţionarul biografic al literaturii române”, 2006, p.236, 2006, „Istoria 
literaturii române de ieri şi până astăzi” (Marian Popa ), „Prima verba” 
(Laurenţiu Ulici-l995), „A doua carte cu prieteni” (Fănuş Neagu - 1985), 
„Scriitori şi parabole” (Gh.Pituţ-1982), „Dicţionar cu scriitori români” 
(Mircea Zaciu-2000), Florentin Smărăndache (SUA-Helluo librorum 
2009) etc. Este în antologia „Sonetului românesc” (Radu Carneci -2009), 
„Prezențe brăilene în spiritualitatea românească”, (Teodor Buculei, 1993- 
2005) etc. 

e Premii literare: Premiul de debut al Editurii Dacia (1979), 
Premiul “Panait Istrati” al Uniunii Scriitorilor, 1984 pentru volumul de 
poezii "Sarea neagră a nopţilor”; Premiul Editurii Timpul, 2002, pentru 
volumul de eseuri "Arhivele cerului”; Diploma de excelență pentru 
întreaga activitate literară acordată de Direcţia judeţeană pentru Cultură, 
Brăila; Diploma de excelenţă a Bibliotecii “Panait Istrati” pentru întreaga 
activitate literară, 2003; Premiul internațional de poezie “Antares” pentru 
volumul de sonete "Masca unui înger”, 2007, Diploma Academiei 
române, 2009. 

Despre opera scriitorului Aurel M Buricea au scris peste 100 de 
critici literari în cele mai prestigioase reviste literare. 


Har unic şi unică revelaţie, poetul surâsului divin 

Poezie aristotelică în conţinut, medievală ca formă, universală în 
mesaj liric. Absorpţie a lirei în sonet. Logică, fizică şi morală antică , 
purtată în cristianic pentru o nouă filosofie, ce-n dogma poartă 
interpretarea lumii. Retorica şi oratoria, în acest sens, utilizează din plin 
relaţia, axioma şi „o vreme a rostitului oprimat de cuvânt, de topologia şi 
toposul duhului respirației divine în adamic.” 

Toată această explorare a surâsului divin se desfăşoară „scenic”, 
„melodic”, „instinctiv de curat”, cu har unic şi unică revelaţie, între eu-l 
singular, social şi pluralitatea indefinită a naturalului astral, între asceză- 
prizonierală şi slobozenie-meditativă, între/întru cardinalitatea câmpiei 
infinite-Bărăganul, topogan oprimat de cumpene dinamice în albia râului 
pietrificat de... ascultare. Eternitatea, măsurată cu ceas diurn, sideral, 
azimutal, de matematici-anul — poet, Aurel Buricea, nu-şi află mulţumirea 
în numărare ori în număr, supus diviziunii lui doi: pară, impară 
rezidualitate şi satisfacție a existenţei efemere. 

Putem întări aceste observaţii generale despre poezia azi 
dezbatută, cu exemple particulare cursive, dar de teama (ne)împietării 
dreptului la lectură a celor interesaţi, nu vom subiectiviza mai mult 
generalitatea asumată ca notă critică obiectivă. Evident subiectivitatea 
este binară şi hrăneşte interpretarea diho-tomică, incompletă a textului, 
până la sărmană afirmaţie ego-istă, fără justificarea logică a răului şi 
binelui degustat afectiv, fără strădania scufundării în structura textului, 
spre a supravieţui adevărului nesubiectiv, să-i spunem, impulsului 
distructiv al evidenţei înşelătoare. 

O cale, în care cred, o metodă pseudo-carteziană, foarte aproape 
de „ce s-a spus frumos şi adevărat, frumos de adevărat”, în „tezele 
plastice numite sonete”, ale poetului Aurel Buricea, este, cea fără patos 
asumată, analiza matricii imaginilor şi simbolurilor diferenţiate, 
combinate, tulburate pe firul de arnici al ideii tematice, pe faţa nevăzută a 
lucrurilor simple, nu pe obscuritatea vederii noastre înceţoşată de gloria 
prejudecăţii. 

Poetul Aurel Buricea, în nivelul zero al hazardului cuvântului 
ales, în rostire mută, hieroglifă, este instinctiv scrib al „prea-plinului 
trăirii poetice”. Se aşază între arhietip şi mit, între mit şi om, între cuvânt 
şi număr, între Dumnezeu şi noi. 

Important este să observăm că Aurel Buricea nu este numerolog- 
pitagoreic, ci geometru în două ipostaze: euclidian şi hilbertian. 

Geometru euclidian, utilizând cercul şi dreapta(ca cerc absolut). 
Geometru hilbertian, dezvoltând incidenţa, ordonarea, congruenţa, 
axiomatic, în/pe imagini izomorfe, cu rigoare dogmatică. 

Relaţia ,„ între”, de exemplu, ca relaţie de ordine a unor elemente 
filosofice (teluricul, fiinţa, astralul; Tatăl, Fiul, Sfântul Duh; cuvântul, 
conştiinţa, numărul) au structura logică dată de implicaţia: B este între A 
Şi C dacă C nu este între A şi B, iar A nu este între B şi C. 

Implicaţie greu vizibilă pentru critici impresionişti, pentru critici 
sub-l-activi (I=ai=eu). 

Deci să ne sprijinim afirmaţiile pe text, pe textele a trei cărți: 
Cântecul Reginei, 2009, Umbre de vise, 2008, Între număr ŞI cuvânt, 
2004, toate tipărite la editura Danubiu, din citadela Brăilei literare. 

Iată implicația — poetică de astă dată — a creatorului de sonete 
Aurel Buricea, în volumul „Între număr şi cuvânt”: 

Aş sparge-n palme noaptea cea mai lungă 

Ca pe-o frunză arsă de al toamnei jar, 
din cioburi de armuguri să-mi fac altar, 
blestemul Tău, Doamne să nu m-ajungă 


Lasă-mă să zbor în plutiri de fluturi 
ca să fiu mireasmă de fân şi trifoi, 
amână cât poți judecata de-apoi, 
când din albastre bolți visări scuturi. 


Intre număr şi cuvânt fă-mi loc divin, 
să fiu apărat de gerul luminii, 
să scap de infinit şi să mă închin. 


E noaptea-n necuprins atât de rece 
încât a-ngheţat şi glasul grădinii, 
prin inima mea umbra lunii trece. 


Alternanţa silabelor scurte şi lungi, anacruza urmată de troheu, 
spondeul urmat de dactil, sunt aleatorii şi (des)ordonate, prozodia 
endecasilabelor semănând cu fuga unui copil în amurg, cu, la trap şi la 
galop, biciuitul cal de câmpie, pe drumul retrograd al unui călăreț, 
alungat din soare în Ciulinii Bărăganului. Prozodie oscilantă între adonic 
şi alcaic. Uneori presărată cu vers alexandrin: de 12-13 silabe. 

Matricea imaginilor consecvent repetate în spaţii metrice, 
ametrice, îi aşază sonetul în regim nocturn. 

Noaptea este (aici) temporală, „cea mai lungă” (primordială), la 
începutul sonetului, şi întindere „atât de rece”, încât, „polară, astrală”, 
„d îngheţat şi glasul grădinii” (superior vorbei omeneşti). 

Noapte panaceu: „prin inima mea umbra lunii trece”. Imagi-nea 
toamnei, atenţie, nu este simbolul timpului sedimentat, dimpo-trivă a unui 
pârjol vegetativ, „dulce jar” suportabil. 

Dumnezeu, în lungimea sonetelor sale are multe sălaşuri divine, 
cum ar fi „locul divin” dintre „număr şi cuvânt”: dispută Leibnitziană 
cunoscută, în ceea ce priveşte întâietatea lor, reflexie a gândirii 
platoniene. 

Relaţia fundamentală a filosofiei este „văzută”, de Aurel Buricea, 
în ordinea: Neant=Dumnezeu, Fiinţă=Om, Devenire=Înger. „Înger care 
strigă”, precum în proza marelui Fănuş Neagu, de care este legat liric 

„poetul de la Ulm”, din vecinătatea Mohrenilor, cei care din „cioburi de 
amurg îşi fac altare”, pentru a nu fi atinşi de „blestem dumnezeiesc”. 

Relaţionarea cu „între” nu este întotdeauna explicită. Fiinţa este 
uneori între două „neanturi”. Fiinţa noastră, ori a poetului: „zborul în 
plutiri de fluturi”, „contopirea cu mireasma fânului” sunt „tot altare” ale 
fiinţei, altare-neant. Sălaşe telurice de rugă existenţială, de fugă în ex- 
siterul (înafara) predestinatei „judecăţi de apoi”, superioare, condamnare 
la „infinitul (n)existenţei absurde”. 

Folosind o variantă de (re)ordonare, aşa zisa axiomă a alegerii, în 
lecturarea împreunată a versurilor 4 şi 8 (esenţiale în sonet), cu versurile 
9, 11, 12, 14, obţinem rezumatul „estetic al geometriei hilbertiene- Aurel 
Buricea”, ca substitut al sonetului de mai înainte: 

Blestemul Tău, Doamne, să nu m-ajungă, 
Când din albastre bolți visări scuturi. 


Intre număr şi cuvânt fă-mi loc divin 
Să scap de infinit şi să mă închin. 


E noaptea-n necuprins atât de rece 
Prin inima mea umbra lunii (pe)trece. 


Sextetul , acest sextet, este un „kern”, un „kern-ef”?, un „nu-cleu- 
sâmbure” al  sonetului. „Ef” fiind relaţia. „Ker-ef”, nucleul 
izomorfismelor imaginilor antropologice, prin care, Aurel Buricea 
transformă trinitatea: Dumnezeu, Cuvânt, Om, în pseudo-geometrie. 

Visul, o nădejde încărcată de păcat, este imagine-invariant, a- 
vatar al existenţei post-endemice. Tot prin aceeaşi axiomă, iată sone-tul- 
nucleu al „Logosului sfânt”: Stă-n puterea Ta, să-n vii Marea Moartă,... 
/Între cer şi gând, ruga mea e poartă (o nouă relaţie „între”).../Doar după 
moarte este înviere (reflexia rugăciunii)... /Se schimbă vremea şi se face 
miere (s-ul imaginii sumbre a timpului perisabil).../Ca un copil agăți de 
sufletul meu/ Visul unui vis visat de Dumnezeu (aliteraţie ce sugerează 
pro-pagarea Cuvântului pe/spre Om, un vuiet al mâniei divine pe om). 

Astfel de armonii imitative, onomatopeice, umple „carnea 
sonetului Aurel Buricea”, dar şi cadenţa metaforelor de preţ: „în potirul 


jertfei apune clipa”; „cerul pipăit se despică-n două”; "între ieri şi 
35, 33 


mâine, memoria mea”; "infinitului din mine i-am făcut palat”; "viaţa mea 
nu-i decât uşă spre îngeri”; „roteşte, Doamne, mai încet compasul/ 


măsoară-mi cu toamne gândul şi pasul” (din volumul „Intre număr şi 

cuvânt”), „între atomi şi gând, flux de lumină/ se aude-n cer Dumnezeu 
cum suspin”; „de-o viaţă călăresc un cal albastru/ nechiază depărtarea 
suită-n astru”; „ între lut şi Sfântul Duh, negre ninsori/ când pe calea 
luminii înveţi cum să mori” (din volumul „Umbre de vise”), „cânt de 
regină „se-aude-n tulpină/ sfinţii suspină la mine-n grădină”; „am să fiu 
mire peste adormire”; „în rit cosmic, naşte altă lume/cine poate 
Doamne, iar să şi-o asume”; „azi învăţ alfabetul tăcerii din greu/ în 
oglinda care suspină Dumnezeu”; „ninge peste infinit cu plasmă/ sunt 
locuit de-o altă fantasmă”; „munţi de speranță se macină-n vale/ între 
ieri şi mâine nu găsesc o cale”. (din volumul „Cântecul Reginei”) 

Aceasta este substanţa lirică a sonetului Aurel Buricea. Relaţia 
„între” nu-i decât partea interpretativă a tropilor estetici şi a sensului 
expresiilor simbolice. Numai călătorind în „cenuşele” Bărăganului, 
precum în tulpina unui Ulm-etnic, ce umbreşte inima arsă de toamnă, a 
poetului, putem simţi eternitatea la ea acasă şi „teama de necuprins”, 
cântată şi plânsă avramic pentru noi, cei nevăzători de îngeri. 


NINA CASSIAN 


Moto: In puterea limbii este viaţa şi moartea 
şi cei ce o iubesc mănâncă din rodul ei 


(Pilde:cap.18.21) 


Născută Renée Annie Cassian, la 27 noiembrie 1924, Galaţi. 

e Debutează editorial în 1947, cu volumul de versuri suprarealiste 
„La scara 1/1”. 

e Realizează traduceri remarcabile din Shakespeare, Bertolt 
Brecht, Christian Morgenstern, Iannis Ritsos şi Paul Celan. 

I se decernează în 1969 Premiul Uniunii Scriitorilor din 
România. 

e În Anglia îi apare volumul de versuri „Call Yourself Alive” şi, 
în Statele Unite, „Life Sentence”, traduceri reuşite ale volumelor din ţară, 
precum şi volumele inedite „Take My Word for It! ”, „Blue Apple şi 
Lady of Miracles”, care se bucură de succes. Susţine recitaluri de poezie 
şi publică în reviste americane. 

e În anul 1994 i se decernează "Leul literar" de către New York 
Library. În 2005 lansează la Institutul Cultural Român din New York al 

treilea volum memorialistic, „Memoria ca zestre. Cartea a II-a”. 
Prestigioasa editură america-nă Norton îi propune editarea poemelor sale 
scrise în limba engleză în cadrul seriei Selected Works, o performanţă 
pentru o poetă sosită din Estul Europei. 

Cărţi publicate în România: „Sufletul nostru”, "An viu”, "nouă 
sute şi șaptesprezece”, "Horea nu mai este singur”, Tinerețe”, 
"Versuri alese”, "Vârstele anului”, „Dialogul vântului cu marea”, 
„Spectacol în aer liber”, „o monografie a dragostei”, „Să ne facem 
daruri” , „Disciplina harfei”, „Sângele”, „„Destinele paralele”, 
„Ambitus”, „Cronofagie”, „Recviem”, „Marea conju-gare”, „Loto 
poeme”, „Suave”, „Spectacol în aer liber” — antologie, „O sută de 
poeme”, „Viraje”, „Îndurare”, „Numărătoarea inversă”, „Atât de 
grozavă” şi „adio”, „Confidenţe fictive”, „Jocuri de vacanţă” 

Poemele sale au apărut în revistele americane The New Yorker, 
Atlantic Monthly, New England Review şi American Poetry Review. 

Acest c.v. este preluat şi prelucrat de pe: 

http://ro.wikipedia.org/wiki/Nina_Cassian. 


Poetă, traducătoare, memorialistă emblematică pentru istoria 
literaturii române. Născută la Galaţi în zodia Scorpion: 27 noiembrie 
1924, cu numele de Renee Annie Cassian, va deveni Nina Cassian, va 
deveni „memorie şi zestre” a cuvântului rostit pentru noi din dragoste, 
din adâncă tulburare a reverberaţiei lui în sufletul nostru. 

În oraţia Cassian Nina, în poemele ei clar evocatoare de trăiri 
poetice, fundamentul stilistic se edifică prin relaţiile antropologice ale 
creatorului cu fiinţa creată. Verbul drag poetei este substras din fiind, ca 
infinitivul a fi, conjugat temeinic în timpii existențiali ai iubirii, ai 
deznădejdii de a iubi, ai insatisfacţiei de a fi fost iubit. Opera poetică, în 
sinteză, este un detaliu infinitesimal, algoritmic depănat, prin vecinătăți 
senzoriale dependente: lanţ trofic al întâmplării iubirii, al genealogiei 
firului divin, ce ad-umbreşte revelaţia, incantaţia, adoraţia imposibilei 
scufundări în relevat, incantat, adorat. 

În „Antologia Gălăţeană”, ne sunt dăruite, spre cunoaştere şi 
amintire a operei sale, zece poeme, din volumul: „Spectacol în aer liber - 
o altă monografie a dragostei”. 

Titlurile poemelor sunt direct evocatoare, motive şi motivare 
accesibilă a unor picturale tematici evolutive. S-o ascultăm pe Nina 

Cassian în „Ardens”: „Eu am ars în soba verde/ El a ars în soba neagră/ 
Focurile noastre-două-/ se urau ca două triluri şi când am ieşit prin 
hornuri/ fumurile noastre-două/ au slăvit acelaşi idol/ şi-au murit de- 
aceeaşi moarte.” Poezie athanor, catharsis, ardere purifi-catoare de 
suflete-pereche,  binaritate, dualitate eliberată de  „preju-decata 
(ne)contopirii”, ca idol unic al contopirii contrariilor. 

În „Aur şi umbră”, se îndepărtează de imaginea înşelătoare a 
omului iubit, apropiindu-se prin antiteză de „cea dintâi mângâiere”, de 
„dulci vertebre nemângâiate”: „Coastele mele ascund/ O inimă sumbră./ 
Rămâi în aur rotund/ Nu intra-n umbră/ Nu deveni aproapele unor zone 
funebre/ Rămâi pe clapele/ dulcilor mele vertebre/ Pe coastele mele de 
soare/acolo, rămâi!/ Pe suprafaţa strălucitoare/ a mângâierii dintâi.” 

Poemul este, totodată, înşiruire de porunci, de incontestabile 
porunci ale iubirii jertfite pe altarul umbrei şi luminii. Respirația de şapte- 
şase silabe pe minut este cea reală, omenească, mulțumită de izbânda 
iubirii câştigate prin autoritatea „sfatului” senzual. 

Astfel de exerciţii hipnotice, cabalice, sunt deseori împlinite de 
poetă pentru a evoca, demonstra, atesta, detaliile reunite ale iubirii ei faţă 
de iubitul veşnic indefinit, veşnic la pândă în aşteptarea izbăvirii 
strădaniei iubirii de sine. 

În „Intimitate”, poeta schimbă registrul simfonic al decla-maţiei, 
al enunţării faptelor de a fi fost ori de a fi iubită. Intimitatea este un 
strigăt (pe)în singurătate. Acordul tacit al singurătăţii, cu noi, cu lucrurile 
cel mai apropiate nouă, din zona fierbinte a existenţelor cotidiene: 
obişnuinţa, tabietul, deprinderea metabolică a papilarității, ceaiul, fumul 
de ţigară, ca elemente profane ce zidesc sacralitatea paharului cu vin 
cristanic, iudaic, rabinic, sunt furtunos, armonios, în ritm sexsta-silabic, 
astfel depăna-te: „Pot să fiu singură/ Ştiu să fiu singură/ E un acord tacit 
între cre-ioanele mele/ şi copacii de-afară/intră ploaie/ şi părul meu 
străveziu/ Fierbe ceaiul zona mea de aur (crepusculară)/ chihlimbarul 
meu pur şi fierbinte/ Pot să fiu singură/ Ştiu să fiu singură/ scriu la 
lumina ceaiului / „Vreau să fiu singură”, lipseşte din poezie. Că nu vrea 
să fie singură, poeta ne mărturiseşte în ultimul vers. 

De reţinut cum Nina Cassian rupe ritmul iniţial al confesiunilor ei 
poetice, în favoarea „furtunii gândurilor tulburate de spirit”, în favoarea 
singurătăţii devastatoare. 

În „Dialogul vântului cu marea”, eul martor, personificat dual 
(din nou dual) ca vânt şi mare, devine eul erou, devine călătorul geamăn, 
îngemănat de neantul dintre fiinţă şi devenire. Mai aproape de „fiinţă”, 
acest „neant”, al poetei Nina Cassian, ignoră timpul făcând pe plac 
spaţiului (nu se aude curgerea nisipului în clepsidră, nisipul nu este încă 
prins de clepsidre) migrator, înspre Devenire. Poeta sacrifică sentimentul 
omenesc înainte de a-l glorifica, pentru a intra de bună voie în „botezul 
pronumial eu, tu, pentru a conjuga verbele terifiante: a zdrobi, a călători, 
a te întoarce, a se zbate şi, în final, „a fi” nelipsitul, împovăratul a fi, de 
metamorfoze ale spiritului fenomenal: ,, sunt călătorul ciudat/ fără chip, 
pe câmpiile zării/ în părul meu păsări... se zbat/ (şi) marele duşman al 
nemişcării/ -Vântule, nu vreau răscoală. Nu încă!/ Mă sperie această 
voce: tu /Nu-mi zdrobi trupul tânăr de stâncă /Vântule, nulÎncă nul / ... 
”-Mă tulbur... muşchi de apă-ncordez /De dragoste, cânt! /Fluidă, înaltă, 
din albie ies /Să fiu vânt, să fiu vânt! /” 

Specificitatea evocaţiei Cassiene stă în pluralizarea singurătăţii ei 
(uneori devastatoare, alteori înălțătoare) în împăcarea eu-lui interior 
revoltat pe eu-ul exterior, prea liber cugetător, faţă de întâiul tărâm al 
sinelui individualizat: „„Murise marea... mâna ta străină fimi odihnea pe 
umăr, şi /un sânge lenevos, ca o rășină /trecea prin noi... Dar, ca la o 
răspântie /deodată, m-ai întors spre gura ta /şi marea, vântul, sângele- 
ncepu să cânte. / („Fără lună”) 

Eul interior este animă pentru eul exterior care nu-şi află stare, 
care nu-şi află asemănare, într-o credinţă a mântuirii, într-un, pe un drum 
al patimilor iubirii, iubirii de om, iubirii nesfârşite de Dumnezeu. lată 
cum ni se invocă-evocă această relaţie a eu-rile în poezia „Postfaţă la o 
iubire sfârşită”: „Există îndrăgostiți fericiți ( se induce, ca ipoteză, 
nefericirea multor îndrăgostiţi)/care rămân împreună (soluţie a fericirii 
de a fi îndrăgostit)/și-al căror sărut proaspăt (ră)sună (nevoia de 
contopire triumfală)/Auziţi,  Auziţi! (Triumf)/Există perechi fără(de) 
moarte (unitate psihică e iubirii eterne)fîn mişcare mareiee (neant 
dinamic)/cu o formă a inimii, poate aparte, (anatomie 
abstractă)/semănând a metaforă, semănând a idee (eon dogmatic - 
soluţie transcedentală, lingvistică.)/” De ce „Postfaţă”? Fiindcă iubirea ei, 
iubirea Casianică, este, se află în noi, ca-ntr-o carte scrisă-nescrisă, dar 
citită de toţi şi de fiecare în „tinda” sufletului său, între două clipe de 
credinţă în absolut. Poeţii sunt pelerini ai singurătăţilor care se află în 

bătaia de clopot a inimii lor şi în timpul liturgic al îngenunchierii lor în 
cuvântul de soi, de plămadă a sunetului în cuvânt. 

Nina Cassian este un astfel de pelerin împovărat-despovărat de 
crucea memoriei țărmului etnic, ancestral, Galați, tărâmului nativ, al 
iubirilor ei contemporane nouă, al simțămintelor noastre est-europene, 
balcanice, orientale şi ale vestului în care şi-a instaurat valoarea literară, 
asceza şi harul creaţiei literare. 


IONEL FLORIN CERNAT 


Moto: Cu oricâtă dibăcie te vei război, biruinţa se dobândeşte 
cu mulți sfătuitori (Pilde: cap.24.6) 


Născut, la 17 septembrie 1958, în Galaţi 

Profesor de istorie şi filosofie, la Şcoala Gimnazială „Mihai Vi- 
teazul”, Galaţi. 

e A debutat editorial cu un volum de poezie publicat în anul 
2004, volum intitulat “Ora de dragoste” ( Edit-Press)” fiind prezent şi în 
antologia “Poeţii clipei”. 

e Are publicate articole în ziare şi reviste, precum: “România 
literară”, “Timpul”, “Astra”, “Dominus”, “Viaţa liberă”, “Antares”, dar 
şi pe siteuri literare, precum: “poezii.ro”, “Europeea”, “Timpul”, “Sfera”, 
“Agonia” şi “Romaniasf”. 


Poet al metricii constante, al prozodiilor simphonice, largo 
cantabile şi andante. Parnas frumos abstractizat prin substituţiile repetate 
ale formelor concrete, raţionale, ce matricizează ideatic textul spre soluţia 
judecăților plastice. 

Un singur volum de poezie: „Ora de dragoste”. Dacă e suficient 
pentru prezenţa poetului-profesor I. F. Cernat într-o anto-logie, veţi 
înțelege, lecturându-i poemele, frumoasele poeme ale iubirilor lui 
mărturisite. 

lată o primă întâlnire cu poetul religiozităţii extatice. Poezia 
„Monocerus”: „Mă mai despică o cărare/ de cornul care-l văd pe cer/și 
mă mai picură insulta/îmi vin solstiții şi îmi pier/ Ating încet, în altă 
parte,/puterea trupului din os/când mă sărută înserarea/ neruşinatului 
folos./ lar mâna-n degete răsfiră/ abacul sacrului destin/ când mă 

despică sunătore/ cinci mierle-n primul lor festin/ Deschid ferestre către 
nimeni/ presar bobițe de piper/spre raze moi ce ospătează din lună-mi 
verde rinocer./ Nu coborî să-mi verşi suflarea/ licorn fatal, încă iubesc,/ 
mai stai puţin, când voi fi gata/ urc eu la tine să sfârșesc.” 

Cântec în prozodie constantă — ritm 9/8, rimă semiîmpere-chiată, 
cvasi-împerechiată, ce eliberează versificaţia de sonoritate monotonă. 
Monocerus, cinci catrene legate, dezleagă enigma atin-gerii (celor cinci 
mierle sunătoare) fiinţei iubitei. Astralul, prin cornul lunii, ochi şi pleoapă 
cerească, martor al dramelor şi dramei senti-mentale a mângâierii, 
sacralizează destinul omului de a iubi şi a fi iubit. 

Monocerus este cerul unic al existenţei terestre, cel din ochii 
deschişi, ori cel dinaintea morţii, care-i tot una cu cerul dintâi al 
existenţei psihice. Acest lucru, aceste idei, se află în textul; în singurul 
text integral, prezentat dumneavoastră ca metodă nonpost-modernistă a 
creției I.F.Cernatiene. În poezia „Sadamelik”, cu iz oriental, slăveşte 
facerea lumii, Eden-ul păcatului primar, şi de ce nu, ironia scufundării lui 
în cardinalitate, în trafic de eternitate: „Plângându-mi zeii interzişi /am 
adorat prea multe stele /Le recitam poeme pe de rost /şi îmbrăcat în 
negre goelete/ eu colindam vâslind nocturn /prin Babilon şi sacru turn 
/urcam pe zece mari planete /...În Eufrat, bucăţi de chiparos /îşi înecau 
gemând parfumul /şi-aceeaşi mână curăța altarul /cu-aceleaşi gesturi 
împărțind uiumul.” 

În „Antologia literară gălăţeană”, veţi găsi nouă poezii, una 
„mai (în)cântătoare” decât alta. 


„Lactee”: „....Acolo-s căile eterne /sub orizonturi licărind 
/Ascunse chepenguri deschise /spre timpul tânăr şi lichid...” 

„Dual”:  „...iubirea noastră a trecut... rămâne simplă 
reflectare...” 

„Oglindă”: „...Tu eşti cu mine, straturi de lumină /şi așteptând 


iubirea în popas /Am mai făcut încă un pas /spre glezna undei ce-o să 
vină...” 

„Penitenţă”: „... cum ne puneam inele din petale /şi praf de 
stele peste pleoape /cum îmi zâmbeau, sclipind, iluzii /când pieptul tău 
era aproape...” 

După cum vă plac, după cum acceptaţi unicitatea creației 
lecturate, veţi afla în aceste versuri captivităţi sentimentale explo-zive, ori 
dulci legănări mareice, ca jubileu al clarobscurului. În acest început 

literar, a poeziei lui I.F.Cernat, sunt multe momente de desprindere 
uşoară din epic prin inversiunea frazei, textului, prin renunţarea la 
adjectiv în favoarea epitetului, verbului (abundent gerunzial) în favoarea 
substantivului. O mai temeinică disjuncție a dilemelor ipotetice, a 
relaţiilor între enunţuri care se exclud, ar estetiza (şi mai mult) peisajul 
metafizic, drumul metafizic al retoricii poetice, ca divulgare repetată a 
stărilor reflexive iniţiale, a proiectelor substructurale auctoriale. Uneori 
abundența arguţiilor diminuează claritatea şi calitatea comparaţiei, ca 
metaforă, ca punte modală, atributivă, necesară edificării tropulor, 
determinărilor ideatice, metalogice. 

Poeziile poetului I. F. Cernat, aşa cum spuneam mai devreme, 
sunt scrisori scrise pentru noi din captivităţi senti-mentale explozive, din 
captivități mareice-astrale şovăitoare, ca un reportaj din captivitate, foarte 
apropiate de poezia fixă, glosa, rondelul, sonetul. Rămâne drept şi 
mândru în condei corsarul iubirilor tăinuite în peştera inimii, poetul liber, 
poetul înfăptuitor de libertate în cuvânt, Florin Ionel Cernat, să ne 
uimească să ne deprindă cu uimirile lui estetice, în mândre şi viitoare 
oglinzi antologice. 


ALINA BEATRICE CHEȘCĂ 


Motto: „I met a lady in the meads Full beautiful — a faery's child” 
(Pe câmp o prea frumoasă doamnă zării - copil de basm în rochii) 


(JOHN KEATS) 


Născută la 9.06.1974, în Constanţa 

A absolvit Universitatea “Dunărea de Jos““Galaţi, Facultatea de 
Litere şi Ştiinţe, Profilul Filologie, secţia engleză-română (1993-1997) 

Asistent universitar, la disciplina engleză, în cadrul Universităţii 
“Danubius, Galaţi 

e Membră a cenaclului “Trimbulinzii“ al Centrului Cultural 
“Dunărea de Jos“ Galaţi din anul 2001; 

e A colaborat cu : revista editurii Centrului Cultural “Dunărea 
de Jos“ a apărut în antologia de poezie “Opt încercări de-a te naşte 
singur“, ediţie româno-engleză-franceză, traducerea în engleză fiind 
asigurată de autoare; publică poezii în revistele Porto-Franco, Dunărea de 

Jos, Cronica, Dacia Literară, Convorbiri Literare, Est, Colinda şi în 
antologiile “Vox Juventutis“, “Poeți la Castel“ şi “Poteci prin suflet“ 

e A publicat: “Fata cu părul de valuri“, Ed. Evrika, Brăila, 
2002; “Viaţa cu fiecare răsuflare“, Ed. Sinteze, Galaţi, 2005; „Fetiţa de 
la celălalt capăt de suflet”, 2008. 


În freamătul cuvintelor ademenite de fior, poeta îşi scrie cărțile, 
bibluile iubirilor sale. (Cronologie, scufundare în copilărie, amintire). 

Mă opresc la „Viaţa cu fiecare răsuflare”. Autoportretul 
scriitoarei se află în cuvânt temperat, în fiecare „metru silabic”, cu grijă 
mânuit. În cuprinsul cărții poeta îşi construieşte sublimal, din titlurile 
poemelor un alt poem: Și fluturii sunt trişti /Atât de liberi /Resemnare /şi 
Neuitare /Bal August. /Eu-fericita, Eu-nefericita, /Angoasă până la 
sfârşit, /Eternă prăbuşire, Marea tace, /Eu - Tu himera, mereu nebuni de 
mai. /Cel mai frumos poem; /Cuvântul-o celulă, Scrisoare de la îngeri, 
/Abisul, Prim sărut. /Fără de rost aşteaptă, viaţa-n fiecare, /Aripa mea 
mai mare /şi Taina ploii, Stare /a Timpului pierdut... 

Titlurile poemelor, după cum vedeţi, aşezate orizontal, devin 
frază epică revelatoare, asemenea notelor din portativ înălțate paganinic 
în vioară. Nu îndrăznesc să - de teama aceluiaşi hazard - să-i adun pe 
„dreaptă germinatoare de semantici”, celelalte titluri, pentru a nu cădea 
în obsesiile interpretării critice impresioniste. Mă voi îndepărta de 
impresie încercând să descopăr analitic cauza hazardului, şi dacă există o 
astfel de cauză, în text. 

Alina Beatrice Cheşcă, dintr-o foarte de preţ preţuire a 
universalului sentiment: numit, denumit, invocat, experimentat, IUBIRE, 
îşi, ne divulgă iubirea ei, ca extaz divin, prin, cu măiastra liră a inimii şi a 
cuvântului făcător de minuni: „Blând te-am iubit ín biserica sufletului 
meu de atunci /Desculţă şi pură am călcat peste viaţă. /Te-am ridicat pe 
cruce /să-mi salvez nemurirea /să-mi ridici vălul de pe suflet /şi, copil, să 
mă-ntorc /în oglinda naşterii mele / Blând te-am iubit (atunci) în 
genunchi am oprit ceasul lumii să mai bată înspre moarte /în spatele 
clipei (acum) Dumnezeu mi-a zâmbit /şi-a zăbovit cu privirea peste 
bunătatea omenirii”. („Iubirea de sub un alt cer”) 

Textul se „aşază”, în doi timpi respiratorii — atunci, acum — 
precum din amintiri ne-alungă, chemarea, soarele-n priviri, şi-un dor 

nebun, prin lumi, de fugă — aş spune eu, umil, în faţa iubirii ei, în alt fel 
trăită, mai mult decât în joc, în moarte, în viaţă netrăită. 

Ca aliniere stilistică, versul este cromatizat romantic, formă 
estetică a unui complex freudian care, uneori, prin densitatea deziluziilor, 
chemărilor, întoarcerilor în tristeţea — pândă resentimen-tară, ne 
înspăimântă, făcându-ne părtaşi — prin lectură — la frustrare remediabilă, 
la iremediabile dulci-scufundări în evenimente afective comune. 

Iată, aceste ipostaze, ana-lit-ice, cum sunt ele sintetizate, din nou, 
în doi timpi respiratori, în poemul „Poezia de dincolo de nori”: „Ne-au 
mai rămas doar urmele/ sărutărilor prin parcurile secrete/ am traversat 
dragostea dincolo de hotare... Departe eşti, în amintiri va ninge/ peste 
îngerul cuvintelor/ vom rămâne toată moartea împre-ună...” 

Un pol, o margine a tuturor întâmplărilor iubirii, se află în 
peisajele ei poetice. Moartea, o vindecătoare stare a verbelor „sunt”, 
„lubesc”, este purificare, este athanor: ,,...Ai început să numeri Doamne: 
auzi cum picură stropul de moarte, ... Am uitat cum moartea mă aşteaptă 
la fiecare pas... Umărul tău îmi rezema tristețea/ buzele tale erau 
acordul cu Dumnezeu/ moartea se târa spre alte orizonturi...” 

Cel care arde mocnit, acest athanor, este şi cel care pune în mâna 
celei iubite scrierea testamentului vieţii, este însăşi Dumnezeu. Poeta 
scrie la îndemnul lui Dumnezeu, care i-a dăruit pentru artă pergamentul 
amintirii, uitării, nopţii, sângelui, singurătăţii, toate mediile devenirii, 
spaţiile afective ale „trăirii prin iubire: ”... Când m-am născut, Dumnezeu 
mi-a pus în mână o mulțime de creioane... Te-am scris în mine /în lumea 
asta pe care o iau în valiză /în (jurnalul) călătoriilor mele spre 
singurătate... Ţi-aş mai cerşi, Doamne!, o clipă de perfecțiune să mă mai 
atingă miracolul iubirii... Doamne!, cum sorb licoarea nebuniei!... Pe 
trupul meu Dumnezeu a scris cu pana visării... Doamne îţi voi scrie cel 
mai frumos poem despre cum am învăţat să fiu IUBIRE... Tu ai fost 
mereu, Doamne, în umbra poveştilor mele...până şi în hârtia în care să 
scriu cuvintele mele... Vezi tu, Doamne!, stropul de moarte mi-a ajuns la 
inimă...” 

Mările, oglinzile ca spaţii ale scufundării fiinţei poetei în neantul 
sinelui individualizat, sunt  epidermice,  epiteliare. Întoarce-rile, 
reîntoarcerile ca şi regretele sunt timpi staționari respiratorii, măsură a 
timpilor afectivi: „... În zadar mai dansez, marea tace... orizontul refuză 
sleit ziua de mâine. În oglindă imaginea-mi zâmbeşte..În zadar oglinda 

mă caută înfrigurată / petece de întuneric mi se lipesc de memorie /sunt 
doar umbra soarelui stins de prea multă ardere... Îngerii şi-au ars 
aripile pe pielea mea dezgolită /...prin sânge-mi curg buzele tale. /Am 
luat forma ochilor tăi /Dansez cu pielea ta desprinsă de pe suflet...” 

Planeitatea, spaţialitatea, însă, are margini infinite şi generează 
metafore metafizice pe măsură. Determinarea temporală are profunzimi 
frumos elogiate în memoria sinelui suferind, martor suprem, totodată, a 
suferinţei de a iubi. Memorie a iubirilor frumos presărate pe tava jertfei şi 
a jertfirii de sine prin iubire: „... M-am hrănit cu zadarnice utopii... 
Rochiile mele poartă parfumul trecerii prin deşertăciunea iluziei. Mi-am 
plâns iubirile... nostalgii maladive mi-am scris pe suflet zilelor de ieri...” 

Sacrificiul este un destin al iubirii Alinei Beatrice. Tot destin este 
şi neiubirea, în viziunea poetei, care se află acolo unde o speranță de 
iubire începe. Suntem „avertizaţi”, astfel, că omul sigur de iubire este 
nefericit şi că tocmai în această incertitudine se află o altă iubire de om, 
de Dumnezeu. Admir ingenuitatea faţă de viforul spontaneității de tip 
hazard-logos-talkătiv. 

Poezia doamnei profesoare de litere, doamnei Frumuseţe. frumos 
şi dramatic îndurerată, frumuseţe „„stolent by time”, furată de zeul timp în 
căutările lui Over-Land Over-Star, Over-Heart, lui „peste cât aştept de la 
iubire”, riscând the beauty stolent by, este aproape de noi, de prin câte am 
pătimit fiecare în purgatoriul iubirii lui eterne. 

Doamne! cât mi-aş fi dorit să nu iubesc poezia cea amar- 
adevărată a „Axiomelor iubirii” Alinei. 

Iubirea ei, cea fără virtutea unicităţii, se află în noi, prin ii-sus- 
rostit, adânc convertit la neprihănire, frumos pângărită, frumos prigonită 
în iluzii: „Îmi construiesc aripi din strigăte de pescăruşi... Am învăţat să 
fiu liber(ă) prin păduri fără vârstă ...” („Atât de liberă”) „pentru fiecare 
zâmbet străzile pe care calc sunt pavate cu grimase” („Resemnare”). 
„Sufletul mi-i o vocală incandescentă, cuvintele m-au crescut, m-au iubit, 
memoria mea” („Cuvântul-celulă”). 

Cândva, (în noiembrie 2005) am primit „în dar” câteva cuvinte 
din partea poetei Alina Beatrice Cheşcă, cu ocazia lansării volumului de 
poezie, (la Centrul Cultural Dunărea de Jos), intitulat „Viața cu fiecare 
răsuflare”. 

Acestea îmi par - acum - esențiale pentru caracterizarea creației 
sale, motivelor ce întemeiază „edificiul antologic al IUBIRILOR ei”. 

Vi le dăruiesc vouă în schimbul lecturării poeziei semnată Alina 
Beatrice, Alina Beatitudine: „Dansaţi prin lumea mea de cuvinte, tristeți 
şi fericire!” 


VICTOR CILINCĂ 


Motto: Păsările la cele ce sunt asemenea lor poposesc şi 
adevărul la cei care îl fac se întoarce 
(Inţelepciunea lui Iisus, SIRAH, c.27.9) 


Născut, la 16.01.1958, în Galați 

A absolvit Facultatea T.C.P.A.T.P. Galați, promoția 1983. 

Ziarist profesionist (membru atestat al Uniunii Ziariştilor 
Profesionişti din România), scriitor (membru al Societății “Costache 
Negri“, Galați), inginer, pictor şi ilustrator; a fost navigator pe mări şi 
oceane, scafandrier. 

e A publicat: “Războiul de catifea“- roman publicat parțial în 
revista “Orientări“, Galaţi, 1983; “Fetiţa care avea prea mulţi pistrui“, 
poveşti, Ed. Porto-Franco, Galaţi, 1991 (cu ilustrațiile autorului); 
“Odiseea pentru uz intern“, Ed. Logos, Galaţi, 1997 (coperta desenată 
de autor); “Zaraza“, roman publicat în foileton în cotidinaul “Viaţa 
Liberă“, Galați, 1997 (cu pseudonim);  „Paparazzi/Polonius”, 
dramaturgie, Ed. Dominus, Galaţi, 1998; “Polonius — A Political Farce“, 
dramaturgie, Ed. Alma, Galaţi, 2000 (în engleză de Petru Iamandi; 
coperta şi ilustrațiile aparţin autorului; “Maşina de distrus tot“, povestiri 
şi nuvele, Ed. N'Ergo, Galaţi, 2001; “Jihad“, roman SF de anticipație, 
Ed. N'Ergo, Galaţi, 2002; “Push-Push!“, roman de sertar, ediţie 
electronică, Ed. N'Ergo, Galaţi, 2002; “Ţara de sub picior“, basm, Ed. 
N'Ergo, Galaţi, 2005 (coperta şi ilustrațiile autorului) 

e Premii pentru teatru: menţiune la concursul de dramaturgie 
“Bogdan Amaru“ — Râmnicu Vâlcea, 1993 (cu piesa “Revoluţia 
pisicilor“); Premiul II la concursul de teatru scurt “Camil Petrescu“ — 
Oradea, 1995 (cu piesa “Polonius“ — varianta scurtă). Piesa în două acte a 
fost jucată apoi în stagiunea 1995-1996 la Teatrul Dramatic “Fani 
Tardini“, Galaţi, Premiul “Octavian Goga“, pentru poezie la concursul 

naţional de poezie şi eseu, “Octavian Goga“ — Cluj, 2002; menţiune, 
pentru proză scurtă, la concursul naţional de proză scurtă şi eseu, “Pavel 
Dan“, Cluj, 2002 


Prodigios scriitor gălățean. Nelinişte, nesaţ, vrednicie şi temei 
literar, adânc implementat în forme, genuri, stilizare, în conţinut tematic 
heteroideatic. 

Poezia scrisă de Victor Cilincă este o răzbunare pe lira ce-l 
pândeşte ca o „pandoră”, ca o „ariadnă” în temniţa vieţii de ziarist, în 
„ocupaţiile-cotidiene” ale existenţei diurne, efemere, efemeride. Joc într- 
o lume a topoganelor ondulate pe cumpene de visare, de „înălțare 
crepusculară”, de scufundare în geometrii euclidiene, cu metrici variabile: 
„Adesea locuiesc într-un cub. /Soarele intră printr-o fereastră pătrată /şi 
se varsă pe un dreptunghi /şi, iată,/apele curg până-n străfund. P 
(„Lipsick”) 

Trei forme geometrice; două plane-pătratul, dreptunghiul, una 
spaţială - cubul, elemente statice, şi un singur element dinamic — curg, ce- 
şi propune scufundarea astralului în teluric. 

Înălțările (ca şi scufundările) teluricului în astral, la poetul Victor 
Cilincă, în poezia lui, nu-şi caută decât divizarea întâmplărilor afective, 
cele umanizate de afect, prigonite în afectiv, în conştiinţa celui prins (şi 
fără scăpare) în mrejele unui, pe înţeles, „to be — hamletian”: „Noaptea, 
când unii îngeri dorm fiar alți-s duşi în promenade /îmi pun privirea 
(în)smaralde/ să plec (în lumi) cu pas inform... Parfumul ţi-l găsesc uşor 
/Și (trec) prin el-aleasă pradă când) ochiul tău n-o să mă vadă/cum 
(plec din timp), nesimţător... Ajung, cu pasul meu inform, /cu mâini de 
dor s-aprind o astră /ce-avea căzând să te lovească /când noaptea îngerii 
mai dorm.” 

Culoarea, cromatizarea spaţiilor (verdele cel crud şi surd) este 
esenţială pentru incinerarea lor, ori numai pentru „metastazierea” stările 
sufleteşti, ori numai pentru „reverberarea” lor într-un recviem atent la 
ceremonia deshumării plămadelor telurice, ideilor primor-diale ale 
spiritului eliberat. 

Iată această armonie cromatică şi sonoră a „Vinului Verde” - 
sonet pictural: „Când verdele dă-n negru, e misterul /pe care sora 
Noapte-l pune-n pază... /Atunci, mijeşte-mi uşa şi cutează /să înfrunzeşti 
pupile-ţi ca fierul! /Să-mi torni apoi în cupa ta întoarsă /Oftatul unei 

nopți de tandre geruri /Când se cocoaţă sufletul în Ceruri- mercurul 
torturat de-o şoaptă arsă” 

Poetul Victor Cilincă este romantic şi când exersează ron-delul. 
În poezia „Rondel de mine către tine”, verbul repliat şi derepliat ca un 
evantai în cele 13 linii muzicale-portativ, verbul care leagă şi dezleagă o 
muzică interioară umilită de cubul unei cutii muzicale, care face şi 
desface tema singurătăţii, are înfățișări substantivale: tacetăcere, dar şi 


conjugări dramatice: i-ascund, 
te-ascunzi, ţi-ascund, s-o-ntoarce, mă-nfrigur, toate doveditoare a 
„punctului spiralat cu tensiuni vibratorii” — inima poetului ce bate 


îndrăgostită: , Cutia muzicală tace blues-uri /i-ascund cheiţa, s-o întorc 
doar singur /...de grijă, dar tentat de — abuzuri/Ridic capacul- până mă 
înfrigur... /Te-adulmec bine, iar să mă asigur/că nu te-ascunzi de mine 
prin urmuzuri /cutia muzicală tace blues-uri /Ți-ascund cheiţa, s-o întorc 
doar singur /C-un mic regret calc încă în havuzuri /aed verzui, te smulg 
de pe cutie /copil de verde, pângărit de blues-uri /să te-nvârteşte în timp, 
ce aurie ? /Cutia muzicală toarce blues-uri”. 

Cutia muzicală, după cum vedeţi, ascunde simphonii, dove- 
ditoare sintagme muzicale în „a wonderfull way of singing”, pe calea 
minunată a iubirii. 

În poezia poetului-ziarist-prozator, Victor Cilincă, iubirea nu este 
un „secret reason” un „keep in secret”, nu este o taină. Este feeling 
temător de iubire (toţi - până la urmă, ar trebui să ne temem de iubire!) 
temător ca un copil rătăcit în amintirea focului ce-n mâini s-a stins 
cândva mirat. 

Dacă ar fi rămas la această formă stilistică, la forma rondelului 
cromatic, prin detaliile tuşate parnasian (uneori), nu ar fi fost decât o 
fărâmă din câtă personalitate literară are poetul din ziarist. 

ŞI, pentru a ne convinge de acest lucru, de această modalitate în 
abordarea stilistică, de nerenunţare la retorici moderne, ne invită într-o 
Moarte Sixtină, cea din picturi michel-angelice, cea din capele şi bolți 
prăbuşită în derizoriu, în roțile de tren a unei nemernice existente 
concrete. 

Iată locul poetului, expectaţiile lui faţă de glorioasa vampiră „La 
Belle Dame san merci”, în poezia amintită: ,, A trecut moartea pe lângă 
mine/ ca un tren încărcat...cu navetişti.../ trenuri din acelea care trec pe 
lângă gară/ ca să se oprească mai încolo (de ea), în câmp,/ să nu mai 

urce şi alți morţi peste cei vechi,/ peste morţii cei foarte vechi,.../ A trecut 
Moartea pe lângă mine./ Nimeni n-a tras semnalul ca să oprească (trenul 
în care ea) să urce.../ 

„Am alergat după ultimul vagon care... întinzându-se spre 
degetele mele îşi smulse mâna să mă prindă şi-mi strigase: ţii minte 
Capela Sixtină?...” Înspăimântaţi de moarte fiind şi noi, mai mult ori mai 
puţin nemuritori. Nevoia de comunicare postmodernă nu-l desprinde pe 
Victor Cilincă de expresie şi expresivitate, conştient de importanţa 
cuvântului plastic, estetic convertit la dispute teritoriale analitice, interior- 
exterior aprinse tematic. Este relevant în acest sens Poemul zidit: ,„... tot 
scriu pe Zid... zidesc în sus şi poemul meu urcă cu ultima suflare a ultimei 
strofe... aproape, pe-aproape de cer, şi va trece dincolo de Dumnezeu... 
Aveam poezie... pe degete, îmi scuturam palmele de praf în ochi..., 
pleoapele se uitau în sus: Bă! Ţineţi-vă substantivele-acasă” Ploile vor 
şterge zidul dar pietrele vor rămâne ca o cetate cu rimă, dintr-un Singur 
zid...” 

Retorică strigătoare la cer, totuşi, la un cer de care nu are nevoie 
prezentul (care nu-i decât un viitor viclean). Prezentul trăirilor 
nedisimulate, sincere făcătoare de nimicuri, este, se află, risipit metodic, 
la loc potrivit în respiraţia poetului revoltată parcă pe conjugarea 
infinitivelor scurte în, la vedere:... „De ce să mai scriu?”, „oare unde 
voiam să-i duc?”, „dar cine scrie prima strofă pe un caiet şi pe alt caiet 
strofa a doua?”, „prăbuşi-se-vor oare ca Turnul Babilonului, strofele 
mele ?”, „Când am terminat zidul?” ... Să ne sugereze ziaristul din Victor 
Cilincă, ori poetul Victor Cilincă, oare, că poezia este un „zid al 
plângerii”, prin această ultimă poezie din „Antologia poeţilor gălăţeni”? 

Nu numai sugestie este, devine, această „sfântă ocupație 
literară”, ci sfat ca-n următoarele, ultimele versuri, ale „Poemului zidit” 
de Victor  Cilincă. Vă dăruiesc „vorbele” poetului, la timpul prezent, 
vorbele lui mesaj pentru cititorii de poezie: „Mai am strofe să mai ridic 
un zid/ Când voi greşi metafora, voi dărâma zidul cu un metru. Pentru 
adjective mici (voi pune) jumătăţi şi sferturi şi întregi fărâme de 
cărămidă, atât cât îi trebuie... zidului să se zidească singur...” 

Aş încheia apelând din nou la poezia Victor Cilincă „Citez în 
gând, pentru mine. Uite poezia asta începe de sus ca poeziile şi se 
isprăveşte în noi ca un de preț sfârşit”. 

Parodiindu-l, vă îndemn şi eu: Citiţi în gând, pentru voi. Poezia 
este înscrisul inimilor voastre în cuvânt. 


VALI CRĂCIUN 


Motto: Real e faptul că noi trecem prin lume! 
Adevărat e că lumea trece prin noi 


(CONSTANTIN OANCĂ - Pod peste o cădere) 


Născută, la 5 aprilie 1971, în Galaţi. 

Absolventă a Facultăţii de litere — Universitatea “Al.I.Cuza” Iaşi. 

În prezent profesor de limba şi literatura română la Colegiul 
Naţional “M.Kogalniceanu”, Galaţi. 

e A publicat volumul de versuri "Semne de recunoaştere”, 
Ed. Axa, Botoşani, 2005 - A obţiunut premiul pentru debut în cadrul 
Festivalulului de poezie "Porni Luceafărul...”, 2004. 

e Prezentă în două antologii şi un c.d. colectiv de poezie şi 
muzică. 

e Peste 10 premii naţionale, pentru poezie şi proză, între care 
Marele Premiu, 1997, menţiune pentru poezie, Festivalul naţional "Sensul 
iubirii”, Premiul  Galeriilor Anticariat, pentru poezie, în cadrul 
Festivalului Naţional de poezie "V.Alecsandri, 2001 ; Premiul ziarului 
"Viaţa Liberă”, pentru poezie, Festivalului Naţional de creaţie literară 
"Grigore Hagiu”, Galaţi, 2002. 

Membru în cenaclul ”trimbulinzii”, Galaţi. 


Textul poetic, scrierea lui, are la bază un exerciţiu cu finalitate. 
Finalitatea implică finalitudine, final-atitudine sau atitudine finală. Asta 
nu înseamnă finitudine, ci, dimpotrivă, alegorie infinită. 

Alegerile poetei Vali Crăciun, nu se încadrează într-un scop al 
exerciţiului scrierii. Ele izvorăsc şi se sting ca ape tulburate de privirea 
prea profundă, de lumini oprite să lumineze pentru a nu ne orbi. Calea 
este numită de unii a delirului echivoc, ori a echivocului în delir. Calea — 
ideatică se cheamă pe sine însăşi în idee. Să aduni reflecțiile în punct, 
într-un frâu al explicării lor, ai nevoie de lentila cuvântului, unor cuvinte 
de aceiaşi rezonanţă cu ale poetului agonizat de propriile lui cuvinte, ori 

de laurii unei izbânde iminente. Tranzitul agoniei creației este molipsitor 
până la tranzitivitate. 

Dintr-un singur volum de poezie poţi simţi toate celelalte cărți, 
viitoarele victorii tipografice, ori interioarele, ornamentalele basoreliefuri 
din labirintul emoţional nemărturisit. Ca şi Beatrice Alina Cheşcă, dar 
mai potolită în „blestemele iubirii”, cele care ne sunt date pentru călătorii 
în purgatorii redundante, Vali Crăciun, se „molipseşte” mai întâi de 
dragoste, cu de sine cunoaştere, cu de netăgăduit avânt, trist şi deodată 
dramatic, încercând recuperarea afectivă prin lungi şi benigne meditaţi, 
accepțiuni ale revigorării timpului pierdut în „convalescenţa iubirii”: 
„Cum stau între două frontiere... Deschid o fereastră din propriul piept 
să pot privi în ce am rămas...fără să mă cutremur de noaptea împietrită 
între oase, gânduri, sânge şi lumină pală, vidă, de dincolo de ele (Între 
două lumi) „Cine se naşte sub zodii de cenuşă /se sinucide repetat în 
drumuri de rostiri /şi de oameni ce râd în ferestrele care nu se văd, /cu 
obrazul tăiat în făşii de atlas,/ ... e cel care aude aripile negre / întinse 
deasupra lumii umbră pe canavaua limbajelor desacralizate” 

Umbra, ca motiv literar, este atât simbol al tainelor diabolice: am 
divorţat de umbre — mi-am spus o poveste despre cum se ucid oamenii 
care se iubesc, cât şi germinative: „Cu umbra lăsată în urmă îţi trăiesc 
visele”. Stadiile germinative ale umbrei sunt imprevizibile: „Toate 
umbrele noastre au gâturile întinse, exfoliate căzute în muzeul înserării, 
într-un panoptic fără zei”. Umbra deci, ca vârstă a percepţiei nocturne. 
Umbra, apoi, ca ochi cerebral: „Privesc oamenii din pragul (sufletului) 
dar cu umbră infidelă”. Umbra cale: „... păşesc printre umbre ce vin 
dezgolite din înalte păduri neştiute...” 

Biologizarea şi atomizarea fenomenelor luminii şi întuneri-cului 
se însumează altor tehnici de (de)personalizare a atributelor a 
manifestărilor atributive. Noaptea şi ziua, amurgul, înserarea sunt spaţii 
în devenire dramatică ori tristă infinitudine, neant: „Și totuşi pielea ta, cu 
toate hotarele luminii,/ o simt doar între pleoapele amintirii ce şchiopătă 
în amurg. Nopțile sunt biserici în care ne vom adânci. Ne smulgem 
brațele şi nu în lumină ci în beznă să ne aruncăm..Îngenunchiat de 
lumină îţi priveşti oasele răsfirate în umbră... umbrele ce râd de mine”. 

De asemenea, împotriva tehnicilor postmoderniste-ametafo-rice, 
Vali Crăciun crede în comparații deschise, în epitete selecte, în 
similitudini substituente. Metaforele ei sunt expresii ale esenţelor 

descriptive, ale detaliului frumos elogiat, dilatat, microstructurat în rostire 
poetică: „somn arhetipal”, „labirinturile dintre sufletele noastre fără 
punți”, „de rituri şi apăsător blestem”, „sentimentele nude”, „sunt o urnă 
de cenuşă cu rugul în altă lume”, „barbare ceasuri” „ochiul clipei”, 
„Ochiul diurn”, „țipăt vâscos”, „perdele de vis”, „privire ovală”, „lumina 
tuberculoasă”, „hormonii intelectuali”, „labirinturi fără ariadne”, 
„icoanele dezamăgirii”, „albastru eului tău”, „clapele sângelui meu”, 
„lespedea  înserării”, „celulele rostirii”, „văzduh delator”, „otrava 
maselor absenţe”. 

Există în poezia profesoarei de noi litere, Vali Crăciun, 
numeroase alte motive stilistice şi referenţiale: Cercul, ca mijloc de 
reprezentare a prizonieratului afectiv ori ca fiinţă eliberatoare: „dincolo 
de cercul de irozi şi lei flămânzi, n-ai să mă vezi”... „o unghie zidul lumii 
scrijelind, şi-n cerc fluture”, ,„... cerc de vise ermetic plăsmuit... ”, „cerc 
fără emblemă”, ,... mă-nchid în cerc încremenit”, „minţind cercurile că-s 
vânt...” 

Motivul ceasului: „ceasurile nebune ce ţipă odată cu tine”, 
„mulțumite că ceasurile au stat”, „ceasurile din perete să indice 
prăpăstiile la intervale regulate de timp”, „eşti, bănuiesc, dar ceasornicul 
mare nu tace”. 

Poemele sunt „parcurse” de sensibilitate perceptivă, dar şi de un 
complex al fragilităţii, al distrugerii, al întristării peisajelor lirice. 

Această spaţialitate tristă, aceste spaţii sfărâmate prea des, duc la 
trădarea mâniei, revoltei pe armonii ce s-au clădit deja: un pas mai 
devreme, o clipă mai încolo, pentru ca ele să nu mai aibă valoarea 
echilibrului inițial, sensul deja-edificatei sihăstrii, iluminări, deznădejdi, 
deja înfăptuitei arhitecturi ideatice: „Mâinile mele alunecă rănite”... 
„paşi fărâmicioşi se scurg cu cenuşiul zilei în morminte de 
resemnări”...,, Lumea îmi e carbonizată cu halucinanţi copaci abstracţi 
şi copii de sticlă ce trebuie să se nască” „Și aţi tresărit la trecerea mea 
ca în faţa unui mort ce vrea să mai râdă odată, gândind că pe străzi un 
lup singuratec citeşte ziare. Nici chipul ce-ţi rămâne, hipnotizat de sânge 
nu e întreg, iar himerele îţi pot fi ostile, cuvintele sunt fum, prăpăstii, o 
dâră de cer între ferestre închise”. 

Influenţa tehnicilor trimbulinde se simt în textul epic al poetei 
acolo unde, în care, de nimeni şi de nimic temătoare: de clasica ordonare 
ŞI ierarhizare, de chemarea detaliului la fermă şi dulce expresie — 

armonioasă, suferă influența postmodernistă, are feţe teribilist — 
enunţiative, uşor stridente: „E în zare scuipat de lumină ”,... "Alergare de 
hormoni intelectuali căzuţi în dizgrație”... 

În rest, aşa cum se portretizează în vis Valy Crăciun , întreaga ei 
poezie este „un cântec adânc al pietrelor, o trezire a copilăriei pe un 
câmp al spaimei, al unui măcel...” 

O singură carte? Da! Cu mai multe cărți aflate în ea, cărți ce-şi 
aşteaptă „Facerea” dincolo de „Exod Antologic”. 


COSTEL CRÂNGAN 


Motto: Toamna este oa doua primăvară când fiecare frunză este 


o floare (ALBERT CAMUS) 


Născut, în 26 septembrie 1966, în Jorăşti, judeţul Galaţi 

A absolvit Facultatea de Studii Economice Bucureşti, în 1995 

Redactor la „Imparţial”, în perioada 1993-2007; din 2001, 
redactor, şef de departament, la „Viaţa liberă” din Galaţi. 

e Debut: „Cutia cu păianjeni”, proză scurtă, Ed. Senior, Galaţi, 
2007. 

e Colaborează la revista „Dominus”, Galaţi, peste 200 de articole 
publicate, la care, în perioada 1999-2000, a ocupat funcția de redactor şef 
adjunct. 

e Colaborări jurnalistice, cu:, cotidianul „Adevărul”, 1994-1997, 
săptămânalul „Capital”, 1995-1999 şi cotidianul „Ziarul de Brăila” 2007- 
prezent. 

Premiat de (Comisia Europeană cu distincţia „Reporter 
European”. 


Scriitor ziarist. Reporter „economic? despre o economie 
postrevoluționară divizată oligarhic între... democrați. 

Viaţa de ziarist i-a interiorizat şi mai mult amintirea satului din 
care, în care s-a născut cu destin literar. Ca şi în reportaje, a ales proza 
scurtă plină de idei clare, într-o narațiune de basm, într-o frumoasă 
aşezare a întâmplărilor sub cerul fantasmelor prinse în jocul, în hora 
semnificaţiilor: magice, mitologice, ori numai de speranță în lumină 
gânditoare la om. O singură carte. Da. De proză scurtă. Până acum. Un 

semn al unei noi scrieri în literatura gălăţeană. În care „amintirile din 
adolescența copilăriei comuniste”, cea prinsă în cuşca ideologiei marxiste 
gregaro-file, s-au transformat în „Cutia cu păianjeni”, în cartea cu acest 
titlu tipărită la editura Senior din Călăraşi în 2007. 

Cartea, așa cum începusem să vă mărturisesc, se deapănă ca 
într-un fir de păianjen în ocupaţii răstălmăcite semantic şi în 
semnificativ, cele arhetipale, cu peniță ironică bine înțepată în fapta de 
a trăi mai puțin drept, lin înfăptuitoare de sfat și speranță în cuvânt 
estetic. 

Numai (de-)numirea titlurilor, în carte, este lămuritoare de 
scopuri, de văzduhh imaginativ, de simboluri peisagistice, de mărimea 
„pălanjenilor” scăpați în spaţii ideatice, ca duhuri îmblânzitoare de 
intenții diabolice, de autovătămare spirituale comunistă. Fiindcă timpul 
existenţial, comun întâmplărilor povestite, este timpul spațiului real 
comunist; satul sărăcit de tradiții „idealiste”, în scopul laudei 
materialismului dialectic, a stăpânului învins de sluga progresistă, 
hegeliană. 

Iată „numele” acestor fire ariadnice călăuzitoare în proza Costel 
Crângan, din cartea de început literar dăruită mie în „grabă 
prietenească”. Țara cu oameni gri, Moartea Stelei (o purcică), 
Filosofia ciolanului cu hrean, Piscul Mânăstirii, Olimpiada beţivilor, 
Seceriș în livadă, Sârba cuţitarilor... în total şaisprezece poveşti scurte 
de 1-2 pagini A4. Multiplicate posibil de cititor, după cum a trăit sau vrea 
să trăiască, într-o viață spirituală proprie, în afara cărții, simbolurile 
vindecătoare de prejudecăţi ce se află în afara cărții. Fraza curge ca un 
Covurlui jorăştean, ca o chinejă bujoreană ca o horincă suceveană. lată o 
fără oprire a ei în idei semnificative, în Țara cu oameni gri, prim capitol 
al cărţii „păianjenului prins în noi”: „A fost odată ca niciodată, o ţară cu 
oameni gri. Unii erau de un gri (prea) luminos ceea ce îi făcea pe alții să 
presupună că sub acel gri se ascunde, de fapt, o culoare vie. (suspiciune 
tipică, românească) Ceea ce — potrivit uzanțelor vremii (determinare a 
societăţii româneşti comuniste) — nu era tocmai în regulă (simplă 
caracterizare, expresie comună limbajului argotic popular, urban și rural, 
de la noi) culorile vii erau interzise prin decret. (fantastică ironie, la loc 
potrivit în viitoare interpretări) Și toți știau că îi așteaptă marea pedeapsă 
de încălcat porunca, (detaliile justiției comuniste asupra luminaţilor de 
eri... de gri — comunist. Decretul fiind singurul mod de gândire 

justiționară a vremii basmului comunist în ţara oamenilor întristați de 
comunist, gri-zonaţi de prostia comunistă). De supravegherea oamenilor 
gri-luminos se ocupau oamenii gri-murdar. Aceştia erau special 
antrenați să deosebească perfect orice nuanță. ” (altă ironie, la loc 
oportun) 

Din acest text deja se, ni se lumineazătema, cea comună 
„păianjenilor eliberaţi în lume să purifice lumea = speranța, noastră 
de a ne elibera mai înainte din ţara prostiei și îndobitocirii colective, 
colectiviste până dincolo de identitate umană. 

Altfel spus, ni se divulgă revolta scriitorului pe sistemul înjositor 
al demnității umane şi al năzuinţelor lui existențiale. 

Costel Crângan, ne bucură lectura romanului său cu experienţe ce 
le-am trăit (o parte din noi) noi cei prăşitori de „gărgăuni” pe deal și de 
„Viermi neadormiţi” pe vale, noi fii veşnici de țărani, cum mai mult sau 
mai puţin suntem, în spaţiile contextului citadin a societății moderne de 
azi. 

Întoarcerea la origini, deşi marcată de frustrarea colectivismului 
brutal, este moralizatoare, sarcastic-moralizatoare, duhovnicească totuşi; 
pildă şi înțelepciune a cuvintelor scriitorului, frumos mărturisite nouă 
literar. 

Pentru a vă convinge de temeinica apartenență afectivă a 
scriitorului la limba „poporului său drag; jorăștean, moldovean, 
românesc”, iată dialogurile (în care ne aflăm şi noi cei care am copilărit 
în copilăria lui nesfârșită, copilăria fiului de ţăran). Din Moartea Stelei: 

„- Băi, dom fermier, scoală, băi, că moare Stela! 

- Da, ce are, băi Sile? — se interesă Gheorghe, pe jumătate 
curios, pe jumătate supărat. 

- Nu' ş' ce are bre, da' răsuflă greu; s-a prăvălind pe o coastă, nu 
bea, nu mănâncă și nu bene!? 

- C-o ţâgare ai încercat-o? 

- Hai bre, mă iei de obosit? Moare, dă-o dracului! Ce fac cu ea? 
Ne beșteleşte președintele pe amândoi, că știi că Primu’ o dă exemplu' la 
tot judeţu.... 

- Hai, că vin! Du! şi-l cheamă pe veterinar.” Păstrarea limbajului 
argotic, este esențială pentru edificarea portretelor personajiile active şi 
pasive ale păianjenilor zburători-ideilor finale povestirii. 

Scroafa Stela avea să moară, nu oricum. lată ideea finală a acestei 
proze scurte intitulată Moartea Stelei: 

„Chiar ca vie n-a ieșit Stela dar, pe la două după-amiază, arăta 
ca scoasă din cutie. 

Spălată, şpreiată, pieptenată. Dar moartă... Era taman bună de 
dat exemplu pentru cazurile de animale care se încăpățânează, murind în 
mod în mod inexplicabil pentru a încălca politica strategică a statului” 

Prin aceste teme, în fugă şi în şagă, aparent ironizate, scriitorul 
Costel Crângan, pe însumarea lor, a scris (şi scrie) roman social. 
Povestirile scurte pot fi luate drept capitole vesele ale prizonieratului 
comunist, viaţa trăită de ţăran fiind în glumă trăită, chiar răscrucea unor 
cataclisme naturale şi sociale, cum dintotdeauna l-au (ne)îngenunchiat 
sub crucea timpului istoric. 


ADINA DABIJA 


Motto: I see a lily on the brow with anguish moist and fever-dew 
(Pe fruntea ta văd crin jilav de fierbinţeli şi chin cumplit) 
(JOHN KEATS) 


Studii universitare, la Galaţi. 

Între anii 1997 şi 2000, lucrează ca ziaristă în Bucureşti. Studiază 
ulterior la Universitatea Sherbrooke din Qusbec. 

În prezent locuieşte la New-York. 

e Debutează în volum cu „Poezia-Păpuşă”, carte apărută la Ed. 
Cartea Românească în anul 1997. 

e Primeşte premiul Uniunii Scriitorilor pentru debut. 

e În anul 2006, îi apare un nou volum, „Stare nediferenţiată”, la 
Ed. Brumar din Timişoara. Poemele din această antologie sunt selectate 
din cele două cărți menţionate. 


Poezia ADINA DABIJA este o Poezie, aprinsă, prinsă aprig în 
disputa cu metodele scrierii clasice; romantice, expresioniste, apolinice, 
în formă şi conţinut. 

În „Antologia gălăţeană” această scriere epică intitulată poezie 
este cea dintâi creație postmodernistă. Aprinderea limbajului scapără 
scântei în teme lirice clasice făcând trăirea prezentului plin de scutece 


Ioan 'Toderiţă — Revelația și relevanța textului literar 68 


ironice, peticite cu detalii aţoase. Ai impresia că totul „se întâmplă”, prin 
lexicul poetei, în afara unui calcul, unei premeditări, deşi, evident, mitul 
este aruncat la gunoi, epitetul înjosit, livrescul ignorat, în favoarea 
limbajului argotic ori a jargonului stradal, plin de arguţii migratoare. 

Poezia, A(din)A Dabija, eşafodează trecutul prin trăirea pre- 
zentului în mod empiric, ca pe o experienţă concretă, strict senzo-rială a 
cuvântului spontan. 

Esafodarea amintirii, prin trăirea ei la minut, în secunda care bate 
într-o uşă-open, close, se prevede ca dispută neagră-verde şi în roz — aş 
zice eu, îndepărtându-mă de coalițiile peisajului epic dabijian, „a” din 
„a”. Iată ritualul postmodernist al poetei în „Ritualul Femeii-Banană”: 
„Chelner, ia dă-o afară pe asta, ţipă poetul /căruia Femeia Banană îi 
smulse peruca albastră în timp ce stătea la o cafea, citind ziarele /Băiete, 
încă una mică, strigă Femeia Banană /râzând nebuneşte şi se porni să 
dănţuiască /în jurul meselor /ticsite, cu indivizi traşi la patru ace /în ale 
scrisului, smulgând de guler pe care se nimerea /dându-le ghionturi şi 
trăgându-i de bărbile false /Chelner dă-o afară! urla smintit corul. /Bă, 
ia căraţi-vă voi dracu’ de aici, se burzuli ea /şi apucă o piatră pe care o 
azvârli de cerul lor /anume pentru ei vopsit în culmile amurgului /iar ei 
fugiră îngroziţi că „Dacă s-o sparge, Doamne fereşte, cerul şi ne-o cădea 
în cap”, lăsând-o pe Femeia Banană, în sfârşit, singură, /să-şi bea 
vodca, scobindu-se meditativ în nas /şi la urmă de tot, beată moartă, /şi 
să urle la chelner; Chelner dă-mă afară!” 

Corul, aici, crawdid-ul = mulțimea spectatoare, se află la locul 
potrivit. El, prin ironie, îşi doreşte liniştea antică, într-o crâşmă-pub. 
Femeia Banană, o maimuţă posibilă, Ape-Banana, hărțuieşte meditaţia 
clicii moderne, cea la patru ace în ale scrisului ce crede în orânduirea 
ordinii, disciplinei în literatură. 

Eroină, adeptă a unui nou stil, Banana Women, batjocoreşte 
aristocrația din spaţiul ei trivial, jucându-se cu perucile şi bărbile lor 
false-evident în creaţie — şi, mai mult spărgându-le cerul = turnul de 
fildeş al platonismului lor. Poeta, din generaţia kitsch, decadentism,, într- 
un ultim efort (epic) se aruncă şi ea afară în strada fără nume şi numere a 
anonimatului citadin, cum era de aşteptat de la o scriere cu acest stil. 

Aceste procese la vedere între prezentul şi trecutul cuantificat de 
istorie în antic, antic-frumos, renascentist-efervescent, aceste confruntări 
se află şi în celelalte epi-steme Adina Dabija, A din A Dabijene: „„Jo-te 

asta, de-aia scrie versuri /pentru că are picioare frumoase, zic criticii 
când mă văd în mini („Criticilor mei”)”: „Am treizeci de ani şi am 
cunoscut sângele /Sunt fiica a doua a Anei /care şi-a băgat fusu'n uter ca 
să scape de copil.” 

Doamne, ce realitate comunistă în conştiinţa celor fără amintiri, 
apăsaţi de complexul cheii zornăitoare din gât, cheilor gulagului în care 
am trăit şi eu, bine „cartelat la învățătură şi carne”, bine supravegheat 
între picioare! 

M-am molipsit de femeia Banană. S-o înţelegem deci just pe A 
din A Dabija şi să-i ascultăm metoda epică, care în realitate, se află în noi 
cei revoltați pe false canoane: „la douăzeci de ani am început să-mi pierd 
sângele /pe cearșaful pe care am făcut prima dragoste /pe cearşaful pe 
care am avortat /pe masa de operaţie de la Jacobi /şi apoi în salonul de 
naşteri, la Columbia /sau într-o seară de iubire, când /trecând pe stradă 
în centrul Bucureştiului /m-am trezit cu un cuţit în spate... Am treizeci de 
ani şi viaţa mea poate fi trasă în câteva pete de sânge” („Sângele”) 

Cruntă realitate, după cum vedeţi, cea (ne)înălțătoare de imnuri 
închinate fiinţei umane, cea în care trăim ca „împuşcaţii de la urgenţe, de 
la Lincoln” şi printr-o sintagmă retorică a poetei: „Să mă apuc să fac o 
poezie sau o plăcintă cu dovleac? fînainte aş fi ales poezia /Astăzi, poezia 
este în dovleac” 

Un alt fel de a scrie, ni se explică în „Stare nediferenţiată”: 
„Astupă-ţi nara stângă şi nu respira. /Astupă-ţi nara dreaptă şi respiră 
adânc /Tu eşti chiar lumea aceasta de dinaintea lumii /Deschide ochii 
urechile şi nările. /Lasă să plece de la tine tot ce a fost scris aici.” 

Kici, în sensul vinderii nouă, fără bani, a „capodoperelor ei 
azvârlite la gunoi”, de dragul trăirii clipei într-un prezent cu ceas stupid, 
ce nu are ce, cum, măsura lumea trăirii senzitive, ci dim-potrivă, priveşte 
sensibil senzaţia năruirii noastre în nimic. 

Închei, prin a vă avertiza asupra talentului incontestabil al Adinei 
Dabija. Manieră postmodernistă în foarte ordonată dezordine a textului, 
spre „idei fără apocalipsă”. lată o ultimă romanţă post-modernă, o clară 
edificare a unei idei în patru versuri, cât are poezia „Femeia care a 
mâncat ziua şi noaptea”: „Se făcea că supsesem toată lumina zilei în 
sânii mei colosali /şi acum o împărțeam la bărbaţi /Nu-mi rămăsese 
decât noaptea, dar şi aceea dispăruse /în despicătura picioarelor mele” 

O astfel de poezie este acceptată ca imperfect prezent continuu 
mântuit şi mântuitor. Postmodernismul fiind, în cele din urmă, 
bumerangul propriei lui nelegiuri de a îndrăzni apostazia poeziei clasice, 
religia ei, prin acel „religiosus-efort”, prin acel sunet-lejer al existenţei 
noastre de consum. Noi înşine suntem, ca şi viaţa noastră, din nou,în cele 
din urmă, o idee de consum, cu tot cu fără-destinul poetului contemporan. 


EUGENIA DELAD 


Moto: Dorm, resemnate sub tării/ Mări vaste de melancolii 
(EDGAR ALLAN POE — Cetatea din mine) 


Născută la 17 mai 1962, în Galaţi 

A absolvit Facultatea de Filologie 

e Debutează, în 2001, cu volumul de versuri “Pasărea cenușă” 

e A publicat: “Linia de sosire a cocorilor”, versuri, 2003; 
“Negustorii de iluzii”, versuri, 2004; “Cutia cu pandore”, roman, 2004; 
“Secretul reginei înțelepte”, basm, 2004, “Rochia desfrunzită de 
fluturi”, poeme în proză, 2004; “Jocul cu identitatea”, roman, 2005; 
“Diligenţa secolului XXI”; “Ultimul închide ușa”, versuri, 2005; 
Ed.Sinteze. 

e Colaborează la: Porto-Franco, în perioada 2001-2006. 


Ordonare a textului pe principii diurne şi nocturne. Preponderent, 
poeziile ei sunt reflexii ale regimului Diurn şi a dominantelor lui 
posturale. 

Corpul fizic al cuvântului IUBIRE, ca semnificant, este trecut 
prin multe, frumoase hlamide, ale semnificației iubirii, ale sensului ei 
diurn. Diurn, deoarece, dincolo de tulburare, iubirile poetei Eugenia 
Delad străbat, ca simboluri ale întoarcerii, revederii, risipirii lor în timp, 
mituri şi mai ales drame astrologice: „Am pierdut trei iubiri /una s-a 
mutat în cer /alta a alergat după mine /până şi-a rupt picioarele /şi s-a 
transformat într-o statuie... a treia? Da! A treia! ha, ha, ha, ha! /A treia 
s-a dezbrăcat de alge în mijlocul mării /şi a început să tragă cu arcul 
după stele căzătoare.” 

Risipirea acestor iubiri, nu oricum, nu de oricine înţeleasă rost al 
energiei (copilăriei) risipite, este imaginară, ori chiar imagine-simbol a 

conştiinţei iubirii. Dincolo de înşiruire, de aşezarea lor în amintire, ele, 
iubirile ne trimit la alte iubiri. Cum? Prin aceleaşi dominante, ca „cele 
trecute, scufundate în neant”, în diferite neantizări, care la poeta Delad, ca 
şi mitul, sunt idei în des-frâu, în des-repetare: „Mai am dreptul la o 
singură iubire! /şi habar n-am ce să fac /atunci când se va aşeza pe 
amurg /ncercând să-mi descifreze sângele /codificat de culoarea 
literelor...am să o sărut...cu o simfonie de flori de câmp /... am să o invit 
la cafeneaua fluturilor /de pe catargul unei flori de crin sau, poate, pur şi 
simplu /am să mă mut (cu ea) în Cer /sub forma unei statui /care s-a 
dezbrăcat în mijlocul mării /şi a tras cu arcul după stele căzătoare”. 
(„Mai am dreptul la o singură iubire”) 

Dreptul la o singură iubire, după cum vedeţi, este impus de 
„empiricul imaginar”, de imaginea repetată dinamic, cu alte intensi-tăţi — 
reunite parcă — pentru a înfăptui iubirea supremă. De reţinut „construcţia 
ciclică” a poemului — specifică stilului poetei. 

Marea, ca neant, (ne)însetează fiinţa (ne)îndestulător în unele 
ipostaze ale trăirii lirice, imaginare: „Daţi-mi marea /să mă îmbăt cu ea 
/s-o beau din amurguri /cu tot cu Celălalt Tărâm şi cu Dumnezeu, cu 
ancorele întunecate de alge... Mi-e sete de mare, atât de sete, încât /nu- 
mi ajung câmpiile /nici dealurile nici toate religiile lumii /care se 
duelează între ele pentru acelaşi El /nici munţii care învaţă cursurile 
primare de la vulturi” („Mi-e sete de mare”) 

Iar în alte ipostaze, apo-staze, epi-staze, în schimbul neantizării, 
ne sunt enunțate conştiinţe ale realului şi irealului care să deplângă fiinţa 
temătoare de neant: „Sunt prea cuminte, de sălbatecă ce sunt /nu te 
amăgi, nu sunt o livadă domestică /în care cresc merele prohibite ale 
cunoaşterii de sine! /Sunt nisip sălbatec... într-o fotografie închisă în 
Clepsidră” („Sunt nisip sălbatec”) 

Poeta Eugenia Delad foloseşte fuga în tropi, în figuri de sens, în 
imagini-simbol, cu firească dezinvoltură, semn al perfecționării unui stil — 
perfecțiunea provocată de detalii în expresivitate, de argintul frumos 
sfărâmat în oglinzi vorbitoare. lată metaforele ei: „femeie cu coapse 
făcătoare de minuni” (metaforă ca efect semantic) „Oh! Dar eu vreau să 
curg, picătură cu picătură, până mă voi preface într-un fluviu-ocean /în 
care îşi oglindeşte chipul Fecioara Nenuntită” (gen de predicție non- 
pertinentă ce se produce la nivelul imaginilor reunite) „Îmi zdrobesc 
Matricea Eternă din lagărul materiei” (metatoră tensiune ce pregăteşte 

libertatea, eliberarea sinelui din corsetul existenței telurice) „Sângele 
mamei se ceartă cu sângele tatei în care bunica îl mai aşteaptă şi acum 
pe bunicul, să se întoarcă de pe front” (metaforă-semantică la nivelul 
textului ca întreg, ca problema-tizare a imaginilor) 

Aceste metafore, plăcute simboluri ale imaginarului înobilat liric, 
se află, în antologia gălăţeană, în poemele: Sunt nisip sălbatec, Voi muri 
pentru a mă naşte singură. 

Avem, prin lecturarea poeziei Eugeniei Delad, o nouă concepţie 
poetică, de derulare a imaginilor induse de logica expresiei, precum într-o 
pânză ondulată de suflarea pictorului, infinitul ideii, ce începe în noi, şi 
sfârşeşte în, dincolo de cât ochiul poate îmbrăţişa în vindecătoarele 
imagini ireale ale omului iubit. Şi, nu-i veselă această îmbrăţişare a 
neantului în viziunea poetei: „Port clipele în buchete de muguri 
descătuşaţi/...cu  şoaptele sângelui de fluturi ancorat în  Însula 
Tăcerii./M-am luptat în cruciade cu nepăsarea realităţii /şi au murit, oho, 
de câte ori, /sub ghilotina celor care vor să-mi îngroape cuvintele...” 

Nu, nu fac parte dintre aceşti gropari. Poezia Eugeniei Delad este 
drama noastră a tuturor şi, pentru a fi „respectuos consumată”, plecaţi-vă 
fruntea în paşii ei plutitori:,Sunt o femeie peste care cuvântul aşterne 
metafore germinate de cocori” şi, s-ar putea, să vă bucuraţi de rostul 
cuvintelor ei luminătoare. 


VIOREL DINESCU 


Motto: Un intelectual este cineva a cărui minte se veghează pe ea însăşi 
(ALBERT CAMUS) 


Născut, la 2 aprilie 1951 

Predă disciplina MATEMATICĂ la Liceul „Emil Racoviţă”, din 
Galaţi 

e Volumul de debut, în 1983: "Ora ideală”, versuri, Ed. Cartea 
Românească, Bucureşti. 

e A publicat următoarele volume: „Etape”, versuri, editia a II-a, 
Fundaţia Scrisul Românesc, Craiova, 2007; „Arhipelag stelar”, versuri, 
Ed. Fundaţia Scrisul Românesc, Craiova, 2006; „Asimptota”, versuri, 
Ed. Scrisul Românesc, Craiova, 2004; „Confluenţe”, eseuri, Ed. Arionda, 
Galaţi, 2002; „Zeii de pământ”, versuri, Ed. Arionda, Galaţi, 2001; 

„Fronde”, proză, cu o prefață de Nicolae-Paul Mihail, Ed. Arionda, 
Galaţi, 2000; „Călăuze arhaice”, versuri, ediția I, Ed.  Edit-Press, 
Galaţi, 1999; „Poeme”, Ed. Edit-Press, Galaţi ; „Grădini suspendate”, 
versuri, Ed.  Edit-Press, Galaţi, 1998; „Eros-Anteros”, versuri, Ed. 
Porto-Franco, Galaţi, 1996; „Ontologia cristalului”, versuri, Ed. Porto- 
Franco, Galați, 1994; „Armistiţii literare”, eseuri, Ed. Porto-Franco, 
Galaţi, 1992; „Etape”, versuri, Ed. Porto-Franco, Galaţi, 1990; „Ecuaţii 
albastre”, versuri, Ed. Eminescu, Bucureşti, 1984; „O altă nuanţă a 
revoluţiei”, versuri, Ed. Albatros, Bucureşti ; 


Prodigios şi cunoscut poet gălățean. Cu lungi „falange 
gânditoare” în cuvânt. Cu aspre priviri în cuvântul altora-refulare a 
frustrări, încântătoarei frustrări a valorii, a libertăţii de a scrie, a lui şi a 
altora, fără în-de-mân(ă)-are, fără în-cuviinţarea conştiinţei valorii. 

Poetul Viorel Dinescu, desprins de această faţă prea gândi-toare, 
prea încruntată spre Altul, scrie şi visează mult, arde şi lumi-nează mult, 
în lungi cărți şi lungă bucurie, satisfacţie a „frumoasei cuvântări literare”. 
Îi sunt proprii tehnici diverse, genuri diferite în scriere. În toate cărţile 
sale (16 la număr) garniseşte imaginile cu miniaturi (cerebrale) mentale, 
răsfrânte în detalii geo-metrice, ca un matematician (ce este) avid de 
veridic în proporțiile lumii raționale: „Drumul spre vârfuri e o 
permanentă ispită/ Numai de sus poți auzi cum vibrează planeta” 
(„Everest”) „Orice vorbă vorbită într-o doară/ căpăta gheare sau aripi” 
(„luzie”), „De limite nu te aproprii /fără a spune că este mai departe 
de... dincolo”. („Dincolo”) 

Cu aceeaşi rigoare mentală, urcuşul în astral se opreşte, se 
odihneşte în expectaţie, în retrospectiva spaţiilor străbătute spre „platouri 
noi de meditaţie”, „În tavanul de piatră a lumiil (miniatură mentală.) Zei 
morocănoşi rătăcesc neluaţi în seamă/ izgoniți de milenii din altare şi 
temple” (alte miniaturi mentale). Pe culmile ascensiei în astral, poetul 
este răsplătit, rareori, dar pe merit, de fapta trăirii poetice, de o Regină, cu 
sărutare demonică: „Aici stăpână-i tăcerea, o tăcere de gheaţă /Primul 
erou care-a spart-o fu înnobilat de Regină /sub sărutarea ei sângele-i 
deveni albastru”. 

Metoda, procedeul scufundării sinelui-teluric-aici, în astralul - 
neantizat de om, de voință omenească risipită imaginar pentru o cauză — a 
înălțării, a desprinderii din omenesc, devine metodă stilistică, folosită de 

poet ca „recurenţă şi ocurenţă”, a spaţiilor călcate în picioare de om pe 
firul cu plumb (nevăzut) întins între polii ancestrali ai devenirii. Mulţumit 
de sărutări „teice”, în tăceri de gheaţă, află eternitatea, neînsingurat, 
însoțit de amintirea fiinţei, pământeanului ce-a fost, personalizată, 
îngemănată celestului dobândit: „Dar, împreună cu el, pe platou mai păşi 
un localnic /Un cioban nepăsător, obişnuit cu prăpastia... /Lui, Domnul 
Guvernator, îi dărui o mulţime de lire /Să-şi cumpere oi şi tutun şi ce i-o 
mai trebui pe lângă casă”. 

Compromis astral, generozitate  demiurgică, conştiinţă a 
temeiniciei „urcuşului” astral, iată câteva interpretări ale scufundării, ale 
dorinţei de scufundare, a fiinţei în neant, în albastru sânge neantic, printr- 
un sărut mareic al „tăcerilor vorbitoare”. Poezia din care v-am lecturat 
ascensiunile, înobilatele ascensiuni ale cuvântării poetice, este intitulată 
simplu: Everest, punct terminus, magic, al unei străpungeri cereşti, al 
unei comunicări intermundale. Prin această alegere a titlului poeziei, 
poetul ţine spaţiile străbătute pe pământ acolo unde le este locul dinaintea 
creaţiei, dinaintea zilei x a creaţiei, când nici de lumănători omul nu avea 
nevoie, în „sâmbăta de marţi” a plămădirii sale. Poetul Viorel Dinescu 
disciplinează desfrâul posibil ideatic cu biciul imaginilor succesive: „ce 
frâu, căpăstru au, să ţină în vocabul tăceri ce-n sunet stau”. 

Evident, imaginea purtătoare de „fosforescente senzitive” şi de 
uniconştiință transcendentală, este un dar al creaţiei spontane, al celor 
mulţi din umbra spiritului — pluralizare a unui singur şi unic de cuvânt 
înfăptuitor, metodicul poet Viorel Dinescu. Imaginile, ca materialităţi 
intuitive ale celui dintâi reazem retinal al spiritului Dinescian pe lume au, 
ca sens figurat, semnificaţii evolutive, sunt mesaje mesagere între spații, 
nedescompuse de judecăţi estetice, încă, neconvertite la contopire ireală. 
Aceste semnificaţii ale imaginilor — pe întreaga întindere a poeziei sale — 
au şi sensuri proprii, devastatoare de etnii şi etnic, de convieţuiri 
simbolice, dincolo, în infinitul energiilor telurice devastatoare de fiinţă. 
ŞI „opera” acestor constituţii ale revoltei spiritului poetic Viordinescian 
integrează, cuadrează simbolul semnificației — imaginaţiei spre noi 
tărâmuri ale contemplaţiei. 

Pot fi „sortate” pe specimene plastice, simbolurile imaginilor 
„precum pe rafturi de bibliotecă universală se află cuvântul livresc, de 
om ademenit pe-ascuns să sune în cerească liră, prin vămile izbândei de- 
a fi în om mai sus”. 

Poetul Viorel Dinescu foloseşte, pentru etalarea lor, verbul ca 
liant al acestor dulci inducții în răsunetul, liant de izbândă a imaginii 
asupra semnificației imaginative. El aşază imaginile ca antinomii în 
dispute spaţiale. lată-le în Eros-Ant(e-)eros; carte a dualității lor: „Se 
sparge ceasul verde al tăcerii/ Se-mprăştie în umbre tremurând” 
(„Pădurea spre seară”) „Se sparg acorduri albe în fântâni/ o toamnă 
neştiută-n salturi vine” („Giselle”). „Dar încercarea mea s-a spart în 
stâncă/ descoperind faleze de nisip.” („„Evanescenţă”). „Se sparge iar 
statuia ta de apă/ De trepte-adânci săpate în tăcere” („Eros Virtual”). 
„Să nu mai treci prin umbra mea subţire/ Oglinzile le-am spart...Ca să 
dezgrop din neagra depărtare/ coloana ce s-a spart în ţăndări triste.” 
(„Coloana spartă”). Poetul adună aceste „spargeri”, dintr-o nevoie a 
„întregului sintetizat”, cu multă şi ingenioasă măiestrie scriitoricească: 
„Te caut pe sub coloane inutile/ prin care pânze-şi tes păianjeni verzi” 
(Coloana spartă) — răspuns — soluţie la penetraţiile oglinzii. Tot dintr-o 
conştiinţă a unităţii indestructibile, uneşte şi celelalte „cioburi ale mâniei 
sale poetice pe real”: Astfel, catrenul întâi din „Eros Virtual”, care este 
o fărâmiţare necesară a închipuirii „asupra” realului nesacralizat: „Se 
sparge în statuia ta de apă/ De trepte-adânci săpate în tăcere/ Şi cioburi 
minuscule în cădere/ Astralul serii necurmat îl sapă”, este pus în 
„antidestructibil, printr-o scufundare contiguă liantului magic al lumii: 
„Într-o cădere de când lumea, lentă/ Te pierzi şi te aduni mereu în 
seară. 

Simbolismului Diurn, Viorel Dinescu, îi opune simbolismul 
nocturn, în aceeaşi poezie chiar, ori în „capitole lungi” de dezbatere 
ideatică a operei lui, vestală cuvântului cu însemne, blazon şi efigii 
înălțătoare, de austeră stăpânitate ideatică. 

Pe dominanta digestivă a simbolismului Nocturn, simbolurile 
întoarcerii naturale sau artificiale picturalizează, ontizează, neanti-zează 
evolutiv eu-l împovărat de fiinţare, de pelerinaj poetic spre izbânde 
dogmatice. lată aceste înfăptuiri în cartea „Grădini suspendate”: „Și 
iarăşi răsună dinspre baltă strigătul nagâţului/ - Ne cheamă Corăbierul. 
Trebuie să fie EL”. („Scorbura”) „La început ființa se afla în stare 
difuză/ diluată ca un parfum... lipsită de concentrare.../ Nici un semn nu 
deosebea ziua de noapte/ Începutul s-a născut din crepuscul?/ Era 
Amurg? sau o Auroră... (ori numai) moştenire de cicluri anterioare?” 
(„Întrebare continuă”) 

Dominanta ciclică a regimului nocturn, continuatoare a 
sociologiei matrimoniale şi nutritive existențiale, se opreşte să respire în 
temporalități matematice: „Chipul adevărat al Realităţii (matriarhale) 
oglindit în apele tulburi ale Misterului (nutritivă substanţă a realităţii)... 
Misterul fiind singura noastră speranţă... în ceasul stabilit de un destin 
matematic” („Întrebare continuă”) 

Creaţia, temă principală a „Zeilor de pământ”, este laborios 
dezbătută. Viersurile se dilată epic, renunțând la acorduri muzicale din 
fidelitate pentru epopee, pentru alegorii edificatoare, pentru nesfârşită 
conversaţie între OM şi CREATOR. Sunt, aici, în această carte, secvenţe 
ale asumării suferinţei sale, salvării de suferinţă, reflexie a mitului Sisific 
dar şi a „mitului omului revoltat” pe ex-sitere, pe „a fi situat în afară...”, 
pe existenţă: „... Soarele, superb conchistador,  „...el singur scria pe 
nesfârşita boltă a exploziei iniţiale /mitologia abstractă a valorilor 
absolute. (mitul Sisific) Se pare că peste aceşti zei trufaşi se-nalţă... o 
neclintită lege a Rigori-Libertatea.” (mitul omului revoltat) (În temnița 
unei legi inexorabile). Postulatele Creaţiei, la Viorel Dinescu, susţin 
logiile raţiunii creaţiei, în, pe, muchiile eseurilor retorice: „Ce calitate 
poate fi aceea care nu are termen de comparaţie ? Lumina fără umbră nu 
poate fi gândită/ Virtutea fără păcat e un joc al imaginaţiei”... 
(„Satana”), „Chiar faptul că mă răzvrătesc... şi pun întrebări, e un semn 
Divin./ Eşti lângă mine! Cuget, deci Exişti! („Erezie”). 

Poetul Viorel Dinescu, dând deoparte enunţiativul, descripti- 
vismul pseudoştiințific, zeismul inhibant, geodezismul planetar, transferul 
de mitologii şi resuscitarea lor incisivă în text, transformă poemele din 
„Zei de pământ” în „Arhipelag Stelar”, într-o altă aspirație şi 
continuitate a creaţiei sale. În primul subcapitol al acestei cărţi, Un ochi 
ascuns ce priveghează zborul, socializează revolta sa pe lume în, prin 
lungile vitralii citadine ale imaginaţiei ale intuirii urbei existenţiale: 
„Ceruri de lumină trec unul prin altul/ într-un râu de imagini 
neaşteptate/...iar în umbra acestui prezent fără limite/ nu se mai aude 
decât cadenţa unor ceasuri de aur („Ceasuri de aur”). „El locuia într-un 
punct plin de înţelesuri (esenţiale) ascunse /neştiind că alături cineva îi 
blestema moartea” („Rătăcitoare semne”) „îngheață din nou apele. 
Zilele mele sunt citite /Vă propun să găsim o pereche de zaruri /pentru 
cărarea cea adevărată, fără întoarcere /peste care ninge într-una de mai 

multe milenii” („O pereche de zaruri”). O altă faţă a simbolurilor 
întoarcerii. O altă neantizare a lor. 

În această carte, în capitolul: „Înalt, frumos, înfrigurat de teamă”, 
poetul evoluează, continuă stiluri mai vechi, consacratoare cândva de 
faimă scriitoricească, abordând noi teme, Diurne şi Nocturne, noi 
dominante simbolice ale imaginii: „Bună ziua, doamna mea tristă.../ 
astăzi plouă în toate peisajele...pe care le-am parcurs...” („Clar de 
lună”) „Și clipa ce trecuse precum o adiere/ uita în aer gesturi în veci 
neterminate/ Dar toată —această fugă spre-o ţintă negativă/ nu-mi va 
părea vreodată o oarbă irosire. ” („Adiere”) 

În toate volumele sale de poezie, poetul dezbate cu mare 
răspundere psihologică, paradoxul: „Nu poate fi dragoste mai mare, ca 
disperarea de a fi”, paradox ce implică revoltă și pasiune sinucigaşă. ÎL 
prefer, mai mult, pe acel Viorel Dinescu revoltat pe dragoste şi, mai 
puţin, pasionat sinucigaş în retorica absurdului. Rațiunea prezenţei 
absurdului în poezie este dogma transcendenţei. 

Credinţa în dogmă înfrânând strigătul logic al fiinţei într-o 
tăcere ilogică a lumii, prin metaforă. Metatoră-figură de comunicare 
verbală, fără de care poezia nu ar fi suprema comunicare lirică, în creația 
literară ce abundă „în timp şi în mode” viaţa poetului Viorel Dinescu. 

O aparte preocupare, o, de mare preţuire preocupare este, pentru 
poetul „cetăţean de onoare” a oraşului Galaţi, scrierea de peste Prut, în 
care s-a implicat, cald pelerin şi generos oaspete, suferind alături de cei 
care iubesc „limba română fără frontiere”, lăudând nunta şi hora 
românească, ca spaţii ale renaşterii europene estice, până dincolo de 
„conductele şi ombilicele unor Siberii malefice. 

Ne surprinde, la Viorel Dinescu, contrastul dintre reacţia violentă 
faţă de alţii şi omul sensibil, mereu adolescentin, din scrierile sale lirice. 
Cartea „Fronde”, de proză scurtă, numai din titlurile de capitol: 
„Plevuşcă”, „Crocodilii”, „Caracatiţe”, ne înştiinţează omul revoltat pe 
„unde nu-s picioare vai de cap”, pe impostură şi parvenitism, pe 
dinastiile prezentului cap-i(t)alist, în care scriitorul este umilit voiniceşte 
de „Botriocefali”de „Neamul lui Vipuşcă”, de „Promoroace-Holdin 
SRL”, de „Vesparieni”, de „Belivaci”, de „Amor ghebos” , de 
„Dilimaci”, de „Dragoste la preţ redus”, cum ne sunt intitulate dramele 
ironiei existenţiale în această carte. lată câteva peisajii, pe care le puteţi 
recunoaşte cu uşurinţă în viaţa dumneavoastră: „Mandrabela apăruse în 

România, nu se ştie de unde. El, de fapt, iscălea Mândra Bela, dar 
mitocanii îi poceau numele fără ca el să se supere” („Scoala Vieţii”). 
„După câteva afaceri în stil mare, numite de ziarişti fepe, domnul Jan 
Valjan din Guzgani, poreclit Sarsailă, ...îşi dădu demisia din partidul 
fantomă pe care-l înființase la el în baie, împreună cu cei care-i datorau 
bani şi înființă un grup de sprijin la alegeri parlamentare...” („Calcule 
algoritmice”) „Abia după ce s-a pensionat, bietul domn profesor Bran 
Aristică, zis şi Calache, din cauza unei boli avute mai demult, şi-a dat 
seama că-n tinerețea lui nu a făcut mare brânză. El a fost filozof la 
primărie. Toate lozincile din oraş sunt opera lui, dar mafioții ăialalți, 
considerându-l turnător, nu l-au băgat în nici o afacere, deci nu şi-a 
putut cumpăra garsoniera în care stă, altminteri centrală, aflată vizavi de 
closetul public.” („Unde putem găsi un felinar de culoare roşie? ”) 

Ironie, sarcasm, veridic trist, comune nouă, radiografii la minut, 
în care ne aflam  voalaţi şi  împietriți totodată de.. 
ne-mişcare. Povestirile au întinderi respiratorii scurte, cât mânia unui poet 
ce nu vrea să înjure, nici să jure pe crucea onoarei sale de poet, cât 
privirea „sângerată de înălțime”, a unei conştiinţe civice — a altora — din, 
sub care înfăptuim democraţii, autocraţii matrimoniale, algoritmice, 
politice. 

Da, sunt plăcut surprins de genul violenţei sale în proză, unde, 
Viorel Dinescu ne învaţă cum să fim drepţi în faţa strâmbătăţii tranzitului 
nostru înspre speranţă, înspre ide-al circumspect, mai mult decât violenţa 
sa — „Confluenţă în afluenţe posturale” Cu toate acestea, Viorel Dinescu 
este, rămâne poetul sensibilităților ana-litice, suavelor logii psiho- 
analitice, ce ne sunt, ce ne pot fi, iluminări neînveninate: „Din ochii tăi 
cad frunze ca nişte fluturi/ infioraţi de toamne sclipitoare/ Oglinda 
lacului se stinge încet (în ciuturi)/ şi-n clipa ce se pierde adâncă în 
uitare” („Procesiune de lebede”) 

Da. Ipostazele iubirilor Vior-Dinesciene, cele pomădate de 
nocturn celest, ne călăuzesc şi iubirile noastre, la fel îmblânzitoare de 
himere, de frustrare, de revolte, ca în poezia domniei sale: „În curând 
trenul va opri la peron /Prin gări au apărut semnale ciudate /şi pe 
deasupra noastră îngeri de carton/ aruncă-n vânt afişe colorate l” („Eşti 
tu, traversând amurgul”) 

CONSTANTIN DOCA-TRINCU 


Moto : E dat acestui trist norod şi oul sterp ca de mâncare 
(ION BARBU, Oul dogmatic) 


Născut la 03.05.1949, în loc. Valea Mărului, jud. Galați. 

A absolvit Institutul Pedagogic de 3 ani, secția Istorie-Geografie 
(1969-1972); Licenţiat al Universității „Al. I. Cuza“ — Iaşi, secția Istorie. 

În prezent Profesor la Şcoala Gimnazială „Nichita Stănescu“, 
Galaţi; Vicepreşedinte al Filialei Ginta Latină — Fundaţie Culturală. 

e A debutat: 12.1987, în „Viaţa Nouă“, cu poezii: „Satul eu și 
Crângul”; 

e Debut editorial: „Lacrima speranţei”, Ed. Pax Aura Mundi, 
2002; „Muguri de rouă“,Ed. Phoebus, Galaţi, 2004; „Vlăstare şi eroi“, 
Ed. Istru, Galaţi, 2005. 

e Colaborator la „Monitorul de Galaţi“ cu articole de specialitate; 
la revista „Steaua Dimineţii“ cu profil religios; la revista Muzeului de 
Istorie; Şcoala Gălăţeană; Colaborare cu Vlad Bejan şi Constantin Doca 
Trincu la volumul „Istoria Basarabiei“, Ed. Ginta Latină — laşi, 1998. 


Cuvintele ce se avântă în liră uită uneori de sunet, ignoră chiar 
portativul strunelor ei, făcându-şi glorie propriul lor duh. 

Să nu lăsăm amărăciunea, durerea, frustrarea, loc să-şi facă şi 
izbândă în, din, cuvânt! El este înşelător când aspiri la veridic şi prea 
frumos de (ne)adevărat când minciuna întrebuinţări lui estetice devine 
act reflex. 

Poezia profesorului de istorie Constantin Doca-Trincu „suferă” 
din plin, de etnic, de evenimente naturale şi sociale didactic arhivate, dar 
şi de principiile „cuvântului” expus de mine mai sus. 

A scris două volume de poezie: „Muguri de rouă” şi „Vlăstare şi 
eroi”. În primul volum, cunoscător al fiziologiei florii, luminii aerului, 
apei, înrourează textele poetice, oprimând filiațiile biogenetice să-şi afle 
locul potrivit în inima cititorului: „în cuib, petale gingășii/ grinzi de 
stejar dospesc lumină/ Rod al iubirii, tindă de zboruri/ purtând surâzător, 
în flori perene” 

Circumstanţa iubirii între două circumstanţiale de loc: „în cuib”, 
„în flori perene”, deloc întâmplătoare aşezare a ideii existenţei prin şi din 
„lumină”. 

Nu menține constantă această spontaneitate a „florilor 
pulsatorii”. El continuă, cu şi mai convingătoare ardoare, astfel: 
„Rostogoliri frenetice... năvalnic fremătând,/ revarsă cu uimire osmotic 
curcubeu/ lin unduind corole aripi/ în iarba zorită de prigorii/ în deal, 
însingurata casă/ izvor de raze-ncărunţind copacii/ născu un şipot 
curgător/ aur verde...” („Flori perene”) 

Aşezarea poetului în spaţii poetice dă imaginea unui călător în 
„steme stigmatizate de revoluţii”, în care mânia pe „seceri şi ciocane”, 
atârnate între cer şi pământ, în ochii noştrii, ne-nvaţă lacrima dulce a 
(re)vederii. 

Dincolo de această observaţie resentimentară la adresa 
revoluţiilor-lovitură de stat, ce-mi tulbură „tihnita şi nemiloasa conştiinţă 
democratică, de acum”, poetul Constantin Doca-Trincu (de n-ar fi scris 
aceste poezii înainte de '89, când toţi eram visători!) continuă să ne 
înfățişeze „muguri de rouă”, în Antologia poeţilor gălățeni, prin: „Cupe 
de vis”, poem adolescentin şi eminescian, romantic şi apolinic: „Pe coline 
raze blânde/ Leagănă nocturna zare/ Lira lunii surâzânde/ Surpă 
liniştea-n visare./ Pe covor de flori şi stele/ Unduie iubirea nouă/ Un 
filon răzbate-n mine/ De izvor cu apă arsă/ Cupele de vise pline/ Punte 
spre destin revarsă.” 

Ritm constant. Cântec metrizat evanghelic. La egală depărtare de 
inima lui şi a noastră. Spectacol melodramatic ingenun, al personei 
noastre eterne, „iubirea nouă”, a speranţei noastre de „vis - punte spre 
destin”. 

Poeziile din „Vlăstare şi eroi” - a doua carte scrisă de domnul 
scriitor de istorie: volumul intitulat „Istoria Basarabiei”, sunt poteci 
desculte în prejudecăţi şi credinţe naţionale antice, mult îndepărtate de 
înfăţişarea reală a faptelor euro-migratoare de azi, poteci-cărare în 
conştiinţe vetuste, la mare preţ în vremea suverani-tăţii noastre cartelate, 
cenzurate, totalitare, când spinii externi înfipţi în unicitatea neamului; în 
lunga-i existenţă, ne înfiorau în lecţiile de învăţământ ideologic. 

Istoria, în poezie, nu se rezumă la dezbaterea ideologiei 
existenţiale a unui popor, la idolatrizarea genealogiilor neamului, ci la 
metafora existenţei spirituale a românului - în această clipă de lectură din 

Constantin Doca, writing poems, him historically poems. Poezii care 
„scad valoric-estetic”, atât prin înşiruirea unor „imagini de manifestaţie 
proletară” cât şi prin, din monotone enunţuri pseudoliterare a unor 
abnegaţii ideatice-istorice. 

Poezia „Doina” confirmă cele însemnate, c,onsemnate de mine 
mai sus: „Cu brazii pregătiți de drum/ m-am făcut frate: (haiducie 
cunoscută la români) necontenit pornesc/ cu ramuri mari departe (ori 
haiduc ori Dionis) şi tulnicul vibrând daco-roman (sic!) la astrul Romei 
lui Traian! (care astru? al Romei sau al lui Traian — împăratul ei, ori,...) 
Chiar aşa, cum ar fi astru, al Romei lui Traian, poezia, până aici nu are 
substanţă ideatică literară, nici „şansă estetică”. 

Şi, deodată „iată-ne invitaţi la „parada lozincilor strigate (cândva) 
în gura mare (cu pistolul în coastă), în aceeaşi Doină (futuristă): „În euri 
şi conversii către vis (mulţimi în-spăimântate de vis, mai degrabă) 
Neliniştiţi şi gânditori (cum am bănuit deja) Pe drumul nou păşit în viaţă/ 
Tineri cu inimi frământate (sic?) Am vrea mereu furtuni de stele/ în 
crugul zborului de ere” (pe falduri de flag-înroşit...) 

Amorfologie, agramaticare greu de acceptat. 

Sunt „trist de prost propu,se” aceste versuri pentru o antolo-gie. 
Dar, în democraţie, marea izbândă a individului este libertatea, action 
liberty. 

Să-l aşteptăm pe Constantin Doca în noi ipostaze isto-rice, cu noi 
cărți referitoare de „istorie scriitoricească convingătoare”. 


DIONISIE DUMA 


Motto: Viaţa ca şi arta este suma opțiunilor noastre 
(ALBERT CAMUS) 


Născut la 8.09.1940, în Tecuci 

A absolvit Facultatea de filologie din cadrul Universităţii „Al. I. 
Cuza“, în anul 1968 

e A debutat: în poezie: în 1960, în revista „Iaşul literar“, sub 
auspiciile poeţilor Florin Mihai Petrescu şi Horia Zilieru; 

e A publicat: „Ardere”, Ed. Litera, Bucureşti, 1975; „Catedrala 
de cuvinte”, versuri, Ed. Porto-Franco, Galaţi, 1991; „Extemporal la 


inimă”, versuri, Ed. Geneze, Galaţi, 1999; 


Ioan 'Toderiţă — Revelația și relevanța textului literar 82 


e Membru al Uniunii Scriitorilor din România; membru al 
Societăţii Scriitorilor “C. Negri“ din Galaţi, membru al Societăţii 
Culturale “Junimea '90“ din Iaşi; membru al Institutlui Român de 
Teologie şi Spiritualitate Ortodoxă din New York, SUA 

e Colaborator al revistelor: Ateneu, Argeş, Convorbiri literare, 
Cronica, Dacia literară, România literară, Literatorul, Porto Franco, 
Antares, Transilvania, Salonul literar, Lumină lină (New York), Sinteze 
Literare, Eminescu (Sydney — Australia). 


Scriitor prodigios al Tecucilor. Profesor de litere. De litere 
fastuos aliniate în scrieri elevate. Personalitate credincioasă amintirii lui 
Nichita Stănescu. Are propria sa concepție de comunicare poetică, de 
evaluare plastică şi de înălțare estetică a lumii în care „meditează 
eternităţi”. Eternitatea, la Dionisie Duma, este „odihna din marginea 
genunii”, oricând tihnă a reflecţiilor, retrospecţiilor, mereu relaţie a fiinţei 
cu neantul. Stilul, specific moldoveanului solomonar, răzeş aprig iubitor 
de limbă şi obicei, stilul poeziilor sale, este romantic târziu, îndepărtat cu 
grijă de postmodernism. Stil evlavios aşternut în prozodii sonore: 
aliteraţii şi asonanţe clasice, dar adânc generator de conştiinţă 
problematică, de dezbateri ideologice: literare, filozofice, estetice. Forma 
sonetului, ce poate fi oricând modernizat (în concepţia poetului) până la 
picior antiendecasilabic, până la nono ori la deco-silabic, dar strict de 14 
versuri, este frecvent exersată, de Dionisie Duma, în paginile „Antologiei 
gălăţene”. 

Ordine apolinică constituită prin mereu noi relații de dependenţă: 
bilaterale ori unilaterale. În majoritatea „sonetelor” preferă relația 
unilaterală, cea „cauzatoare” de metaforă, în care propoziţia regentă 
conţine ca regent, la modul personal sau impersonal, eu-l martor sau erou, 
urmat de frumoase completive directe sau indirecte, adjuncte, oricând 
deschise ca porți dogmatice în metafizic. 

Evident, regentul este frecvent căutat de Dionisie Duma în afara 
imaginii eu-lui său, în lungi dezbateri tematice, care, aşa cum îi stă bine 
„sonetului”, se unesc esenţial în al paisprezecelea vers: „Zăpada asta 
care trece-n /Halate albe prin saloane (exemplu de relaţie cu final nodal) 
Ne vindecă de spaima rece. /Și năzuințe subterane (Nume predicativ 
regent şi adjunct circumstanţial) Când aripile ne-or petrece /Spre 
sărbătorile luminii /Pe ruguri noi vom arde spinii /Ierorizaţi de nota 

zece /în trup şi suflet împreună /Trecuţi prin vame de destine /cu îngerii 
vom fi aproape /Nu se anunţă vreo furtună /Am tras tot cerul peste mine 
/Să văd luminile din ape.” („Luminile din ape”) 

Tehnica sonetului în evaluările afective ale unor călătorii mistice, 
se aşterne pe matricea unor cuvinte frumos eliberate în rostire, edificând 
simetria morfologiilor şi unitatea sintactică a unor idei clarvăzătoare. 

Astfel, Dionisie Duma, arhitect al armoniilor, se (aprinde în hora 
rimelor ce leagă hora de cobzar, nunta de nun, şi... ritmul devenirii fiinţei 
poetice de veghea minţii asupra libertăţii ceremoniei de orice fel. 

„În Luminile din ape”, şir de nume predicative şi locuţiuni 
verbale, adverbiale, uşor declamate, în primul catren foloseşte rima „in 
croce”: „trece, rece”, se caută pe sine (caută) în al doilea catren în: 
„petrece, zece”, separate de împerecheatele „luminii, spinii’, ca o 
contrapondere la „saloane, subterane” (celelalte două rime încrucişate din 
catrenul unu) Rime cu multe vocale, vocalice chiar, asonante bine 
studiate de poet pentru a călca semeţ şi umil totodată, cum bine îi şade 
unui alt povestitor de istorii ascunse în revelații divine. Urmăriţi sonetul 
endecasilabic — de astă dată, intitulat „Însemnul”. Consistenţa magică a 
imaginilor provocând copilăria conştiinţei noastre la fugă de moarte prin 
moarte fugind, la dragoste de ...viaţă, de viaţă-ndrăgostiţi: „Mă simt tăiat 
din schema (socializarea) existenţei (ex-sitere = din afară vedere a eu-lui 
socializat) / De cineva ce-a operat cu pixul (operat = bisturiu, chirurgie în 
regim diurn). Când îngheţase cu imagini Stixul (timp oprit în pragul 
nemuririi) iar Caron se abandonase zdrenţei (luntraşul aruncat la gunoi, 
consecinţă a neînţelegerii menirii lui în mit, în legendă) Dar am rămas tot 
credincios prezenţei (prezenţa ca stare de spirit nealterată) Acestui vis, din 
care nu lipseşte/ Făptura ta (soluţia salvatoare de necredinţă în timp 
oprit, cvasidemonic) din Zodia de Peşte (exemplu, din nou de regent şi 
adjunct în dependenţa unilaterală)/ Desprinsă din Oceanul Penitenţei 
(construcţie predica-tivă, atributivă) (Devreme) urc Golgota spre apusul 
(acum urc Golgota strică cele unsprezece silabe strict necesare) ce 
toarnă-n cupe vinul Rugăciunii (evadare, din nou, în cristianic = soluţie a 
mântuirii „visului făpturii”) Lumina mă îndoaie la răscruci (dulce povară 
a conştiinţei-înălțătoare de sine)/ Am fost Emirul, iar acum Supusul 
(entitate dialectală a stăpânului şi slugii, hegeliană) mă odihnesc la 
marginea genunii (aceeaşi metodă a numelui predicativ) „Smerit sărut 

Însemnul Sfintei Cruci” (Însemnul ca joc asemănă-tor sinerezei, al în- 
semn-ului) 

Frumoasă însumare dramatică a spaţiilor dramatice în care 
excelează „odihna la marginea genunii” în care guvernează „desprinderea 
din Oceanul Penitenţei” şi o posibilă (r)evoluţie a timpului existenţial. 

Timpul, motiv al perfecțiunii, al conversiei reformelor iubirii: 
„Ascultă timpul într-o zi de vineri (într-o zi a patimii)/ Când am să-ţi bat 
cu inima-n fereastră/ Şi-apoi, alături, dezinvolți şi tineri/ vom descifra 
din cer lumina noastră” (polul plus, barbilian, descifrabil) („Ascultă 
Timpul”) 

Poezia lui Dionisie Duma este o Dumă Dionisian-Apoli-mică, în 
care exerciţiul detaliului parnasian se încheagă peisa-gii sonore, fără 
prejudecata culorii. O astfel de poezie îți dă speranţa inevitabilei 
canonizări, îți dă bucuria revenirii cântecului privighetorii în amurgul 
clasicului hulit pe nedrept de „lilieci”. 

E poezia unui suflet tecucean, vorbitor de limbă românească 
literară, neînspăimântat de efemerităţile tri-vi-ale kitsch-on-line şi clik-uri 
inter-net-iste, e sufletul unui profesor de litere şi rime ce poate încălzi 
chiar inimi de piatră. 


ALINA COMȘA DURBACĂ 


Motto: Acum este judecata acestei lumi: acum 
stăpânitorul lumii acesteia va fi dat afară. 
(IOAN, cap.12.31) 


Născută la 7.01.1970, în Galaţi 

Absolventă a Facultății de Drept din Universitatea 
„Danubius”, 1994-1997 

Administrator al firmelor: Communication Expert şi TQ 
Consultanţă & Recrutare. 

e A publicat: „Lenjerie intimă” pentru care a luat Premiul 
Uniunii Scriitorilor din România, şi „Hermaphrodit” 


Poezie a geniului feminin autojertfit. Jertfa spiritului feminin 
revoltat pe nedreaptă rostire a legendei feminine. Un furtunos regim 
nocturn. Poezia Alinei Comşa Durbacă, în dominantă digestivă, 
analizează, evaluează, prin tehnica habitatului, sociologia matriarhală a 

iubirii (de sine, de alții) iar în dominantă ciclică, prin tehnica ciclului, 
simbolurile naturale sau artificiale ale întoarcerii, ale revoltei. 

Poezia, de exemplu, „Lenjerie intimă” din volumul de poezie cu 
acelaşi nume, premiat cu Premiul Uniunii Scriitorilor din România, este 
edificatoarea acestor idei: „aceasta sunt eu. Alina. o greşeală tolerabilă. 
numai cuvinte zile şi nopți. toate vârstele viselor mele perindându-se ca o 
bandă. destrămându-se ceaţă, nisip mişcător... voi mă veţi arăta cu 
degetul ca pe o redundanţă: imagini păroase cu sufletul la gură. nu voi 
izbucni în plâns.” 

Această autoportretizare este începutul-briefly (în scurt) un fel de 
exod la întâmplările demne de luat în seamă de ...curioşi ai calvarului 
socio-afectiv feminin. Septadele energiei psihice, numită de receptivitatea 
gregară masculină animă, sunt numerotate de poetă, spre clarvizionarea 
ceremoniilor amintirilor ei tulburătoare: ale copilăriei infinite printre 
oameni: 

„l. mă îmbrac în cea mai frumoasă rochie. rochia cu aripi. la 
vârfuri aripile sunt arse cu fierul de călcat. înhaj o fotografie reuşită de-a 
mea. îmi pun stânjenei în păr. totul e pregătit pentru ziua cea mare în 
care mă voi arăta lumii” 

Această primă treaptă a conştiinţei de sine, după cum vedeţi, 
conţine detalii „fotografice”, picturale, dar şi o dramă a începutului 
sărbătorilor ce vor urma: lunga, infinita serbare a sărbătoritei întru 
fiinţare, întru devenire feminină-consecință a conştiinţei „geniului 
feminin”. 

Habitatul- presupus a fi prezent la apariţia ei în lume,ca spaţiu 
diurn al întâmplării de a fi liber în lume,generalizat, invocat, ca martor al 
mărturisirilor ei viitoare, habitatul uman, îşi începe prezenţa în: 

„2. la un fluierat s-au adunat cu toţii (sunt acei toţi care iubesc 
apariția femeii cu stânjenei în păr: care poartă simboluri multiple prin 
această înfăţişare; a vieţii, a morții, a iubirii, a urii). la două fluieră-turi 
am crezut că mor de emoție” (fluierături, evident, de admiraţie: dorinţa de 
a fi iubită) 

Ignorându-şi parcă (precum în viaţă) bucuria de a se fi născut 
(trist, prin aripi arse cu fierul, ademenitor, prin ziua cea mare ce va veni - 
un soi de onomastică a fiindului) poeta îşi continuă „biografia clipelor 
amintirii”, povestindu-ne trecerea prin microsocietăţi adulatoare dar şi 
devoratoare, în acelaşi timp devoratoare, de fiinţă: 

„3. în bucătărie, mama fredonează cântece vechi. în bucătărie, 
miroase bine. eu nu am voie să intru. Eu Sunt un capricorn sensibil şi 
uneori mi-e urât şi pustiu (dramă astrologică a dominantei ciclice). cu 
degetul mare îmi iau temperatura (din nou tehnica recipientului şi a 
habitatului) î] pun sub braţ şi strâng tare...” 

Sacrificarea geniului feminin este, în acest poem epic, 
caracterizează, în această „lenjerie intimă”, stilul nou, sub imperiul căruia 
poeta construieşte între meditaţie modernistă şi năvală post-modernistă, 
în detalii, simbolurile existenţelor - totuşi- sentimentale. 

„4. de obicei prietenii sună de trei ori (consumul repetiţie). ei se 
îmbulzesc să mă vadă în lenjerie intimă. Au măşti sutane şi sunt vopsiți în 
toate culorile (personele profane, diabolice ale ispitei şi ispitirii, ale 
nocturnului oprimant)” 

„5. mă chircesc la pământ. ei îmi pun busuioc în ramă. mă 
sfințesc. banii lor. (ademenire în falsă sărbătorire) tata mă strigă prin 
casă. Tata trece pe lângă mine şi se întreabă ce-i cu ioana asta. ioana 
asta eram eu” (substitut matriarhal al paternităţii, la timp, în timp optim 
edificat) 

„6. prietenii mei cunoscuţi mă (mai) iubesc şi sunt mândri de 
mine. (relaţie salvatoare a geniului feminin) părinții m-au internat la boli 
nervoase. aveam simptome nemaiîntâlnite. umpleam camera cu zăpadă, 
în care mă aflaseră om de nea. desenam pe pereţi valuri şi mă izbeam de 
ele. făceam pluta...” (stadii ale devenirii, înspăimântă-toare pentru 
procreatori, ca şi pentru creator) 

În a şaptea meditaţie la „ca şi cum n-aş fi eu. ca şi cum aş fi tu. 
romeo şi julieta atât de moderni încât s-au născut gata „punk” la 
meditaţia din finalul clipei 6 a devenirii, poeta happyendează drame-le 
trăirii prin: 

„7. ceremonia începe. ei mi-au dat scutece, căciulița şi un pătuf 
cu gratii (conştiinţă a prizonieratului ființei în devenire). Eu nu încap (în 
el) decât cu zece ani. la treisprezece ani m-au dus la doctor (intenţionată 
nepersonalizare a ocrotirii conştiinţei devenirii) să mă tratez de 
gigantism (conştiinţa geniului feminin în evoluţie) mai intru - în pătuţul - 
cu gratii - cu un an şi ceva. La treisprezece ani aveam picioare foarte 
lungi... nu mă (mai) jucam cu copii. Credeam că sunt o poveste”. 

Am insistat să vă expun „ex aequo” (la egalitate)cu poeta acest 
poem care împresoară paradigmatic formele flexionare ale cuvântului 

Alina Durbacă Comşa, în alte diferite teme poetice - ca prim ansamblu de 
proceduri-concepte neo şi postmoderniste. 

Ştiu, nevoia de comunicare, de revelaţie a tot ceea ce există în 
biosfera feminină, prin cuvânt, vine la Alina Durbacă Comşa din viaţa ei 
de ziaristă, ca dorință de evadare din reportajul cvasicitadin, 
cvasicotidian, până de frustrare, aproape, foarte aproape de revoltă. 

„Revolta” este subsidiarizată ca „instituţie morală”. Alina 
excelează sensul reîntoarcerii în amintire, prin lungi şi fără de cusur 
judecăți analitice, prin edificiile punctiliste ale impresionismului (şocant) 
postmodern: „pată roşie pe cer /lună dezvirginată de halley /o zi întreagă 
a fost dimineaţă /tu n-ai venit /ai devenit o primejdie cu absenţa ta 
/numele tău îmi aminteşte de barbarii care-şi iubeau femeile până la 
„..reflux /"(,„Frânturi”). 

Ascultând poezia Alinei Durbacă Comşa devii un payau-diance 
controversat. Nu ştii ce replică a poetei să asimilezi: sunt ale ei conţinutul 
acestor destăinuiri, dar şi ale noastre. 

Şi aceasta este răzbunarea poetei pe expectaţie - a ei mai întâi, a 
celor ce iubesc, mai înainte de iubire, de fastul „audienței fiziologice”, de 
„lenjeria (ne)intimă” a zeități feminine, înainte de închinare în faţa 
icoanei ce ne asupreşte. 

Astfel poeta critică violent (ori dulce-iertătoare) prejudecata unor 
adevăruri misogine despre iubire, despre propria noastră iubire. 


MIREL FLORICICĂ 


Motto: Deci şi în cel care nu ştie există păreri adevărate 
chiar cu privire la lucrurile pe care el nu le ştie, nu? 
(PLATON, Dialogul Socrate - Menon) 


Născut la 15.01.1977, în Galaţi 

Liceul „Anghel Saligny”, din Galaţi 

Absolvent al Facultăţii de istorie şi filosofie, din Universitatea 
„Dunărea de Jos”, specializarea filosofie, în 2004 


Prozator ce-şi fundamentează opera pe erudiție. Se deosebeşte de 
toate scrierile de pînă acum şi se distinge ca stil şi personalitate literară 
prin mari semnificaţii ale expresiei literare, printr-o uriaşă arhivă 

documentară a textelor. Trecerea de la fraza clasică la forma 
postmodernistă se face într-o logică strictă, într-un relief strict, într-un 
context strict al semnificației. Puţini cititori pot înţelege această 
schimbare de culoare sintactică, atmosferă ideatică, sociologizare a 
spaţiilor descriptive ca arhitecturi şi  gnoseologii — ontologii 
heteroexistențiale. Iată perfecțiunea frazei lui clasice în fragmentul din 
„Antologie”, intitulat „Stromata întiia”. Oare cine vine de la Cimitirul 
Prieteniei Româno-Sovietice? Ochiul întîi. Ghici, oare cine vine de la 
Cimitirul Prieteniei Româno-Sovietice? (bititlu ce ascunde, din început, 
un simbol al celor ce vor urma): „În odaie ardeau, în total, vreo 
treisprezece lumînări: două negre, de o parte şi de alta a patului — una 
într-o cupă cu nisip albastru, cealaltă, de la perete, pe o policioară într- 
un țoi de rachiu, bineînțeles, cu rachiu uitat în el (deschiderea ironică a 
temei) două de botez, dar rămase de la cununia lui Babulică (neașteptată 
introducere în text a persona-jului principal), din vară (element foarte 
necesar temporarizării spațiului descris până acum) cu ştoarfa (primă 
moralizare a personajiilor) într-o găleată ruginită, despre care Babulică 
afirma că ar fi pierdut-o sfintu’Omilian, (provocare în religie şi 
sacralitate), venit pe pămînt, la o chindie cu figance (proiecție în natura 
socială a viitoarei imagini). Restul lumînărilor, aprinse din exces, erau 
într-un suport special, adus special de văru Nălaj, specialist în astfel de 
proceduri. Puţea a guri de neamuri proaste, a băşinele, şi a usturoi. 
Bineînțeles, cei mai mulți, în gîndurile lor, în simulacrele lor, credeau că 
a început să se strice Babulică. Bătrînul, chelbos, cu fesu” deranjat (pe 
cap) pufni uşor. Pledu de peste pătura roz (pe care stătea) îi scotea în 
evidenţă obrazu ras auriu. Bătrînu Babulică gemu. Cialbata, de ațipise, 
şuiera. Copilu ăla micu a lui Godinaş, în costum de vînător, dar fără 
pălărie (un Goe posibil), că nu-i găsiseră oricum, costumu era primit de 
pomană, şi-i puseră băscuţă din macrameu, vru să strănute, nu reuşi, îşi 
aşeză chiloţii, pe ascuns, şi trase o băşinică...” 

Textul, observați cum textul clasic îşi tulbură sintaxa progresiv 
spre anacolut, spre detalii-segmentate imagistic. Arhaiza-rea unor cuvinte 
pregăteşte progresiv startul în limbajul vorbirii: aliterate, primitive, cu iz 
de veche deprindere în cuvînt, document etnic, folcloric, de preţ: „- A! 
făcu mătuşa tuturor, Haparavţa, ochelarista, şi-i scăpară una după 
ceafă, de la ea din balansoar. Dobitocule! Neamu-prostu a lu tactu, un s- 
a scris... - Lasă, dragă biatu în pace! se supără mă-sa. Polițistul Godinaş 


Ioan 'Toderiţă — Revelația și relevanța textului literar 89 


îşi aşeză musteaţa. Nevastă-sa îl privi rece: - Da, sigur nu comentezi 
nimica... Godinaş o privi, absent, năuc, milog, de vroia să-i amintească a 
cui mătuşă îl plesnise pe balaur, a ei, nu a lui. — Nu zici nimic, parcă n-ar 
fi fecior-tu, nu de doare inimioara, nu, parcă el nu-i sînge din noiu, 
numai de alţii te doare sufletu, ia să fi fost feteaţa ta...” 

Spaţiul în care personajele dialoghează, devine a-român, un 
spaţiu iugo-slav, balcanic, în care turma omenească vorbitoare sub 
acoperişul morţii unui om se mulţumeşte să fie aşa cum este şi în viaţă, 
profanatoare de viaţă, nepăsătoare faţă de „convenienţe dramatice”. 

Floricică Mirel este, (ştie şi construieşte) filozofic, tratează într-o 
filozofie proprie, societățile primitive slavo-balcanice-aromâne - de ce nu 
- anonime existenţiale, cu mare profunzime ideatico-estetică. Numele, în 
aceste comunităţi tribale, şi tribalizate de (nedinteresul morţii, ci de 
(des)interesul vieţii, sunt frumoase anagramări a numelor din ocupaţia 
noastră de a trăi. Haparavţa, o posibilă Hrăpăreaţă, Godinaş = diminutivul 
lui godin ori eliptică a lui „God în aş” ca joc rebusistic, Babulică = 
babuşcă ori, mai reala expresie, Bă, bulică!, interjecţie strînsă în nume. 

Mai apar, în acest „Ochi (d)intii”, în acest fragment antologic de 
roman (romanul ce-l cuprinde, numindu-se Găina optimistă — în curs de 
tipărire) şi numele $Şpreţov = cel dedicat şprițului, care era „taica 
Şpreţov”, un preot al comuniunii privighetoare aflată în priveghi, în 
anticipaţia priveghiului unui om pe moarte. 

Scriitorul Mirel Floricică ordonează două spaţii, două nivele de 
intelectualizare a personajiilor în aceste spaţii, două morfologii distincte, 
două sintaxe distincte, a unui epic ultra-detaliat. Două nivele de intelect, 
cel primitiv (interior spațiului primar), cel elevat (interior spațiului 
exterior celui dintâi, dar nedesprins de el). Nivele ce se complementează 
reciproc prin străbaterea aceleiaşi teme „spirituale”, expresie a 
concretului absurd şi a concretizării absurdului în real. 

Tehnica paralelismului se „descriminează” şi ne discriminea-ză 
pe noi cei participanți la actanţele multiple ale scriitorului, dându-ne 
şansa desluşirii stărilor lui afective şi ale personajelor purtătoare de 
violenţă, pacificare, nepăsare, foarte asemănătoare nouă, la o primă 
evaluare a întâmplărilor povestite nouă. Încîlcirea filozofiilor (des 
relevate), ce decurge din străbaterea interioarele spaţiilor „intelectuale” 
nu-i decât lacuna percepţiei din exterioare „mentale”, spaima noastră fată 
de „agonia” percepţiei lor. Fiindcă, în pragul delirului agonic, ontologiile 

de orice fel sunt înspăimîntătoare prin suveranitatea conştiinţei de sine 
asupra altor conştiinţe. 

Poate că interviul meu cu scriitorul vă va lămuri asupra celor 
scrise mai sus: Ô Întrebare: Din ce roman face parte acest fragment? (R) 
Răspuns: din Găina-optimistă, roman-istoric. Cartea a fost cumpărată în 
gara Dudeşti. Erau două personaje în ea: Coticroțovski şi Mozîrigrit 
Asvikiliov (Azvikilikiov). Ei chiar apar în romanul-istoric, dar numai pe 
o pagină. Abia la triplul final al romanului se pricepe că ei erau 
suspendați la momentul acelei pagini, în eter, şi că de fapt ei construiesc 
(povestesc) Romanul, odată cu lectorii... (Î: Cîte capitole are manuscrisul 
romanului Găina Optimistă? (R): Lucrarea va fi tipărită în format A4, cu 
numeroase imagini, fotografii, picturi, hărți, planuri de case, liste de 
bucate, biografii şi scheme ale relaţiilor între personaje, liste de 
personaje, etc. Romanul-istoric este împărțit pe Corăbii, Ochi, Stromate, 
Cântări ş.a., ele fiind precizate la tipar. (Î): De fapt ce „tratează” 
romanul? (R): Romanul începe (referințele sunt uriaşe: Clement 
Alexandrinul, Origene, John Locke, David Hume, Augustin, fil. greacă, 
arabă, germană, spiritualitate hindusă, budistă, iraniană, libanezii, istoria 
picturii, nazism, marxism, slavism, neoplatonism, Faulkner, Borges, Eco, 
Selma Lagerlof, O.Henry, Leonida Neamţu, Nichita Stănescu, Poe, 
Hoffmann, (literatura rusă...) cu episodul în care trei inspectori (numiți şi 
anchetatori) ajung în oraşul ţmagornicilor. Ei sunt chemaţi de la Capitală, 
solicitaţi de la Partid, de Bătrânul-Ou Primar al orăşelului de pe malul 
Mării Vertebrelor... Dar să nu intrăm în mai multe amănunte. Ô: Pînă la 
urmă? (R): De fapt, Romanul , este un mare roman de dragoste. Apar 
foarte multe ruperi spațio-temporale. Cîrciumi, muzee, cimitire, parcuri, 
toate-s prilej de a prezenta Viața, cu adevărat. Nu povestesc mai mult. 
Surpriza poate apărea şi de la faptul că dacă ai dat pagina, citeşte ceva şi 
te întorci, descoperi altceva, ca în jocurile lui Pieter Bruegel. De altfel, 
când am plecat la drum, să ştiţi, nu am avut nici un model literar anume, 
decît simpatii şi iubiri. Dar cei care am considerat că mă reprezintă, prin 
modul de a vedea (lumea şi structurile ei), sunt Bruegel şi Heronymus 
Bosch. 

Este şi a fost un interviu luminător în faptele scrierilor viitoare şi 
celor trecute ale domnului Mirel Floricică, ale scriitorului absolvent de 
Filozofie, de „iubiri înțelepte şi logii sofiene reclădite”. Tema de doctorat 
a scriitorului original, unic desprins de canoane scriitoriceşti, spre 

mândria noastră, a Galaților, este (cum rar întîlneşti o asemenea temă): 
„Experiența estetică şi ipostazele ei în sfera lui Mihail Bulgakov. O 
istorie a spaimelor, voinței şi puterii de a crea.” 

Indiscutabil, temă-izvor a creaţiei literare caracterizată de mine 
mai sus, ori, indiscutabilă reflecţie a creaţiei prozatorului Mirel Floricică 
în teme structuraliste noi. 

Două cărţi tipărite: „Fantasticul nu iartă pe nimeni” (în 2003) 
şi „Gagiul gagicilor ratate” (în 2005). Într-adevăr, ambele scrise ca-n 
„Triumful Morţii” de Bruegel ori ca în „Judecata de apoi” şi „Grădina 
plăcerilor” de Hieronymus Bosch. Ambii pictori au încercat să 
moralizeze mulțimile evului mediu anterenascentist conectând tradiţiile 
„profane” la expresia „credinţei suspendate”, vizualizată de peisagii 
infernale, printr-o imaginaţie neiertătoare de păcat, cum ne îndeamnă şi în 
creaţia lui Mirel Floricică. 

Cartea, dăruită mie spre lectură, de autor, cartea Gagiul gagicilor 
mele este în planul real, un veritabil spaţiu infernal, un „rap de cartier” la 
nivel muzical lingvistico-fonologic. Aş încheia cu această înfăţişare a 
construcțiilor infernale Bruegel şi Bosch în proza acestui talentat şi 
original prozator, poet totodată al spaţiilor metrice apoteotice: 

„- Baftă ţie, şmechere! salută nazist Șuşchilea [...]. 

- Iaso! îl blagoslovi Reovricitu, privindu-i faţa de potcoavă în 
Zigzag. 

[...] Prin parcare trecu o pisică fosforescentă, apoi un cîine 
fosforescent, iar peste puțin timp, ca să strice totul apăru una de la doi, o 
bagaboantă, de aducea două pîini. [...] 

- Au fost curvele la pîine... 

Suşchilea oftă şi aprobă: 

- Au fost... 

Reovricitu continuă: 

- Să prindă puteri, i-ajunge atîta muian. 

[...] Reovricitu era ceva mai răsărit. Compusese un cîntelnic 

golănesc. lată-l: Tristeţea nasului c-o nară: 

[...] Şi doar păsăricile ştie că trebuie să plece / spre ţărişoara lui 
Zarathustra, ăl rece / halimear strogoiu vecinii, proştii, comuniştii /, ăi 
de la putere, lingăii, indiferenții, pupîntălpiştii; / [...] Şi dacă am jurat 
noi între noi / băieți şi fete, ăi născuţi din noroi / să trecem peste îngeri, 
să facem barbutu, cu dumnezeu / mama lui de ghijoi; / Şi dacă-am jurat 

să ne batem joc de orice întâmplare, / de orice e nou, ori vechi, ori încă 
nu, sub soare, / atuncea, oare, întrebarea este, / de ce-mbucuria — 
ntristarea, şade mereu-ntre picioare? [...] 

Iată „infernul” care azi se numeşte metoda detaliului decadentist, 
kitsch, postmodernist, pe care îşi înalță „credinţele în fantastic”, scriitorul 
ne-mai-pomenit antologic decât de noi, cei care credem în talente 
(ne)formatoare, cititori ai viitoarelor scrieri „sophiene”, Mirel Floricică. 

Un soi de nutriţie a nepăsării, evaluează scriitorul a fi viaţa în 
general, un fel de sine — nepăsare — a — trăirii este individul uman şi 
această constatare poate fi un avertisment asupra celor care ar putea salva 
omenirea de la jertfa supremă a împărăţiilor eterne printr-un curat păcat 
jertfelnic, cuvîntul literar. 


CONSTANTIN FROSIN 


Moto: în intelect nu există nimic fără să fi fost înainte în simţuri 
(JOHN LOCKE, 1632-1704) 


Născut la 12 octombrie 1952, Herăstrău, Vrancea. 

Profesor universitar, doctor în Filologie, la Universitatea 
Danubius. Cel „mai prodigios” scriitor de (şi în) limba franceză; de 
literatură de specialitate şi de literatură românească, scrisă direct (by 
direct thinking) prin gândire dreaptă în limba franceză. 

O excepţie a scrierilor gălăţene şi româneşti, universalizată în 
matca (nedetnică, în morfologia şi sintaxa unei limbi (ne)native, 
transformată în double-native. 

e Publică în ţară şi în străinătate peste 500 de volume, articole, 
comunicări între februarie 1990 şi în prezent. Cităm câteva: „Ikebana en 
miettes”, Ed. Alma, Galaţi; „Pour de bon”, Ed. Geneze, Galaţi, „Hymne 
r Larmes Honnies”, Ed. Cartfil 1997, „K la belle âme”, Colecția revistei 
Orfeu, Târgu-Mureş, 1998. Multe dicționare: Dicţionar de Argou 
Francez-Român, ed. Nemira, Bucureşti, „prins” (citat de Elena 
Gorunescu) în bibliografia Marelui Dicționar Francez-Român, al cărui 
autor este, Dictionnaire juridique Français-Roumain, dar şi literatură de 
primă necesitate lingvistică universitară: (Cours de Français en 
Communication, éd. de la Fondation Académique Danubius, Galați, 
2003, Curs de Franceză juridică, (Curs de) Semiotică şi Comunicare, ed. 

Evrika, Brăila 2004, Aperçu d'histoire de la littérature française, Retorică 
şi Teoria argumentării, En quęte de lange, ed. Pallas, Focşani, Stilistica 
presei şi multe alte cărți ştiinţifice, publicate la diferite edituri, în 
România. 

Ritm de scriere impresionant. Energie creativă impresionantă: 
traduce 10-15 cărţi pe an. Unicitate a unei personalități literare de mare 
desfăşurare ideatică, tematică, problematică în domenii ştiinţifice, 
lingvistice. 

e În străinătate, publică frecvent. Dintre publicaţiile mai vechi, 
consemnăm: „L/ivre de peau hâsi(t)e”, éd. L’étoile d'Argent, Belgia, 
1992. „Mots de passe”, éd. L/Ancrier, Franţa, 1995, „Po&mes”, éd. 
Resurrection, Franţa, 1995, „Carnet”, éd. L’Arbre r plumes, Belgia, 
1996. „Pages Poétiques”, cd. Furopossie, Franţa -Editions en Marge 
(Canada), 1997, „Du non sens au paradoxe, Pensez-vous francais”, éd. 
Brontosaure, Franţa, 2002. „Bossue, L'interrogation”, volum publicat în 
cadrul revistei Nuove Lettere, Italia, nr. 11/1999. De asemenea, publică în 
Franţa, la aceeaşi editură Le Brontosaure, „Aprăs Pamour, f la belle 
étoile”, La traduction — Du mythe f la réalité, Pater Noster, în colaborare 
cu Dan Râpă. 


Opera scriitorului Constantin Frosin este interpretabilă numai din 
oglinda expresiei franceze, fiind un scriitor exclusiv de limbă franceză. 
Valoarea acestei scrieri este recunoscută, confirmată de numeroase 
personalităţi literare, scriitori, redactori, editori de reviste literare 
europene. 

„La littérature française, en ce qu’elle a d'universel, se doit de 
parler plus souvent de ce merveilleux écrivain qu'est Mihai Eminescu. 
Grâce au professeur Constantin Frosin, qui a su traduire - sans trahir !- 
les oeuvres du počte, un espoir renaît, et l'enthousiasme de l'éminent 
traducteur est tres convaincant. Merci, cher Professeur! Nous pensons 
que lessai du Professeur Constantin Frosin, ainsi que cet insuffisant 
commentaire, méritent une communication Ý notre trčs savante Académie 
Française! (Gustave Hodebert, Directeur des Feuillets Artistiques et 
Littéraires, no. 90/2000, p. 19) 

Aceleaşi aprecieri sunt făcute şi despre placheta (de haiku) Plus 
Prěs de Dieu Que Jamais: „Poemes écrits par un professeur d'universite 
roumain, tantôt lyrique, tantôt moraliste, comme le fait remarquer Jean- 

Paul Mestas dans le 14 e des Cahiers de Poésie Jalons. Méditation sur 
'existence, qugte f travers un labyrinthe d'Enismes, selon l'expression de 
Nicolas CATHANOY, ces hadku échappent aux goiits routiniers des 
lecteurs et forcent l'admiration pour cet auteur qui, poétiquement 
parlant, ne s'exprime qu’en francais” (Catherine Bankhead in Art et 
Poésie de Touraine, 44e année, no. 167/2001). 

În aceeaşi revistă, doamna Catherine Bankhead apreciază stilul 
plastic intuitiv şi virtuozitatea scrierii în limba franceză din placheta: 
Entre le Luth et le Marbre, dedicată omagierii sculptoru-lui Constantin 
Brâncuşi, editată la Bucureşti, Ed. Eminescu: “ Entre le Luth et le 
Marbre”, Constantin FROSIN, éditions Eminescu, Bu-carest. Cette 
plaquette de „sons nets” rend hommage au sculpteur Constantin 
Brâncuşi: ainsi vont se rejoindre le luth du počte et le marbre ciselé du 
sculpteur, ces deux artistes s'esseyant r servir la Connaissance. Des 
photos sont lf pour nous guider dans cet échange entre l'oeuvre 
impressionnante que le marbre éternise et que le počte, r son tour, tente 
d'Eterniser. Ecrivant directement en francais, lauteur, ambassadeur de 
notre langue, puisqu'il la professe en Roumanie, est dejr reconnu par ses 
pairs comme un éminent počte; il ne boude cependant pas les jeux de 
mots, classique ou débridé dans le ton, comme le fait remarquer Roland 
Le Cordier. Une personnalité et une oeuvre pleines de facettes!” 
(Catherine Bankhead, Directrice, in: Art et Poésie de Touraine, 44e 
année, no. 168/2002) 

Directoarea revistei Art et Poésie de Touraine face referire şi la 
lucrarea Du non sens au paradoxe, essais, par Constantin FROSIN, 
éditions Le Brontosaure, 133, rue d'Angerville 91410, Les Granges-le- 
Roi: „Florilege dédié r Louis Delorme, directeur de Soif de Mots, qui a 
su mettre les poctes roumains Ý l'honneur, grâce aux traductions de 
Constantin Frosin. Où il est beaucoup question du počte Mihai 
Eminescu, modele de l’auteur, qui lui voue une véritable passion. 

Constantin en profite pour répondre aux critiques adressées à sa 
traduction, certes plus riche que les précédentes, mais peut-être moins 
proche du texte qu'elle va servir. C'est la difficulté bien connue des 
traducteurs: faut-il coller au texte ou, au contraire, linterpréter et lui 
rendre un rythme et des rimes? Le débat reste ouvert: personnellement, 
J'ai préféré la version “Constantin FROSIN” qui nous est proposée, mais 
n'aboutit-elle pas à une oeuvre nouvelle, différente, tout en restant très 

inspirée par la première ? Ne connaissant pas le roumain, je me garde de 
juger. Je pose seulement la question, en élève qui aimerait élargir le 
champ de ses connaissances.” (Catherine Bankhead, Directrice, in: Art et 
Poésie de Touraine, 44e année, no. 169/2002) 

Asupra cărții Plus Pres de Dieu que Jamais, Michèle Pichery, 
director al revistei École de Loire, aprecia: „Avec pour sous-titre de 
chappitre „Pour une Europe plus unie” par le haiku, l'auteur exprime, 
en peu de mots, le reflet de sa pensée profonde. Les saisons lui servent de 
pretexte pour faire passer son message.” 

Jean-Claude George, director şi preşedinte SPAF, în revista Art 
et pocsie, consemnează deasemeni: “Dans les haiku de Constantin 
Frosin, se déploie une méditation grave sur l'existence, une quête 
difficile dans un labyrinthe d'Enigmes oi le voyageur tente ă chercher de 
nouveaux chemins. Ses soleils noirs sont d'une vérité tragique, d'une 
marche fatale vers la nuit: Dieu nous donne la nuit/ pour nous punir des 
péchés /de tous nos instants.” 

Jean Cussat-Blanc, Président de Union Mondiale des Počtes şi 
directorul revistei RÉSU, elogiază scrierile poetice ale domnului profesor 
C. Frosin, astfel: “Mais en Ikebana en miettes, quel sens apporte r 
l'offrande la destruction non seulement du message, mais de la 
matérialité du don. Faut-il voir le pourquoi de sa plongée dans le jeu de 
mots et syllabes: „Une mer de pulsions/moutonne au pied de nos sens./ Le 
mal de mčre rode”. Le jeu pour sourire - sourire pour ne pas pleurer 
quand la Poésie n'est elle-meme que: “insupportable bruit de silence”. 

În site-ul domnului profesor Constantin Frosin, veți întâlni multe 
alte aprecieri elogioase din partea unor personalități literare de rang înalt. 
De asemeni, veți întâlni nominalizarea numeroaselor premii acordate 
domnului C. Frosin ca scriitor de limbă franceză, din partea unor uniuni 
scriitoriceşti internaționale, unor fundații literare cu renume mondial. Nu 
putem să nu remarcăm faptul că, prin al doilea titlu de Ofițer al unui 
Ordin național al unei Mari Puteri, primit în 2009 din partea Ordinului 
național francez al Artelor şi Literelor, Galaţiul intră în elita foarte 
puținelor oraşe româneşti (şi nu numai) care au deținători a două astfel de 
înalte titluri ! 

Să-l respectăm pe domnul profesor Frosin Constantin pentru 
izbânda de a ne reprezenta acolo unde puțini ar face față „distincției” de 
„prieten al Franței”, cum este mereu numit, „gălățeanul scrii-tor”, prin 

care iubim şi noi Franţa, fraternitatea ei în „la nevoie se cunoaşte un 
frate”, în „fără Paris, fiii sărmanului nostru neam burghez”, „fără 
Sorbona” numeroşilor noştri academicieni - fii de ţărani bursieri, n-am fi 
avut identitatea naţională cea (deloc) preţuită de noi astăzi. 

Franţa, prin oameni ca domnul Constantin Frosin, a privegheat 
sincer destinul limbii române, al idealurilor ei de perfecțiune literară, 
idealurile de existenţă ale poporului român. Neafectându-i etnogeneza, 
aderenţa la popor, frumuseţea ei baladică, ameliorându-i slavonismele, 
turcismele, fanariotismele, într-o dulce şi melodioasă aşezare a latinităţii 
noastre native, ameliorându-i chiar barbarismele convieţuirii noastre în 
limbaj contemporan, americăneşte scuipat stradal, pe ecrane trivial 
televizate. 

Limba franceză a conservat dimensiunile semantice ale limbii 
române, cea literară, cea reflectată într-un sfânt „Bună ziua”, adânc plecat 
pe omul din calea noastră, în „ce mai faci”, la fântână, la cimitir, în 
biserică, la horă, în câmp, la nuntă, înainte de moarte şi înapoia ei, cea 
care ne-a glorificat viaţa în matca şi arhetipul „omului paşnic”, iubitor de 
Dumnezeu şi de credinţă în... om. 

Constantin Frosin ştie multe despre această lucrare pomenită de 
mine în eseul de mai sus, şi scrie despre ea în „jurnalele literare 
internaționale” ce-i sunt dragi şi care îl „respectă”. Lăudând limba lui 
Eminescu ca pe cea mai de preţ auroră literară a limbii române, ca cea 
mai înaltă moştenire a metaforei eterne, ce se află în neam de la naşterea 
neamului românesc, cum greu o pot atinge urmaşii urmaşilor epigoni, 
cum uneori (deseori) o denigrează sălbatecii inculți decadenţi ai post- 
modernităţii, scriitori cu fundul pe jăratecul vorbelor stradale, căutători de 
miere în alcoolul prezentului atavic, ca simbol al culturii de neghină într- 
un lan de grâu, ca „shit” al nutriţiei cuvântului argotic. 

Să-l ascultăm pe scriitorul, eseistul, poetul Constantin Frosin şi 
în... româneşte: iată-i poezia: „prea iute, aproape neutru, / fluviile privirii 
tale/ îneacă orice firavă pornire/... disimulate tempeste de eschive/ la 
grele probe îmi supun/ stâlpii simţurilor prefăcute în sentimente/ de o 
nestrămutată încredere /şi atunci îți îmbrăţişez țărmurile sufletului/ şi mă 
pierd în privirea ta” (Film mut). Frumos, vibrant elogiu al unei iubiri, 
care ne este dedicat nouă, în „Antologia gălăţeană”, alături de multele şi 
plinele metafore filosofice: „Memoria dezgheaţă amintiri/ Un timp fugit 

din ceasurile toate/ Fie ce-o fi, prin marile iubiri/ cel mai mult uitarea să 
abroge, poate.” (Zăpezile). 

„Mai mult, tu mă dezmierzi de gustul pâinii/ Citeşti în cartea 
inimii pe dos./ Te culci pe răni şi iată, ţipă crinii:/-Absurd, absurd, e totul 
de prisos” („Las-o baltă”). 

Iată-i verva ideatică, eseistică, lunar dedicată scopurilor stilistice 
ale revistei Dunărea de Jos, al cărei colaborator permanent este: în nr. 89, 
iulie 2009, dezvoltă tema „clișee literare”, în nr. 90, aug. 2009, tema 
Cat(h)arsis: în 89, defineşte clişeul grav, analitic, convingător: „clişeul” 
funcţionează ca o marcă a calităţii (Nerve Laroche - Dicţionar de clişee 
literare) „clişeul” este un stereotip al expresiei lingvistice (Dicţionarul 
limbii franceze). Putem vorbi fără a gândi: „Pentru asta sunt la dispoziția 
noastră clișeele, adică automatismele” (Eugen Ionesco). „Pe scurt, clișeul 
este semnul că limbajul a luat-o înaintea spiritului care-i constrânge 
libertatea” (Jean Paulhan). 

În nr. 90, face din etimologia lui Catharsis joc, ironie, dubitaţie 
elevată: cata, abreviere de la catastrofic (naşpa, nu-i aşa?), caţă (care se 
adresează unor doamne căţărate pe toace...) ca târşii (...iar eu mă uit 
urât, că nu înţeleg), ei or vrut să-şi dea licenţa cu catarşicii... 

Iată cum fundamentul stilistic al scriitorului francofon şi, mai 
ales, francofil Frosin Constantin, emană româneşte erudiţiile benefice 
universalizării noastre. Din paginile revistei culturii gălățene în plaiuri 
euro-culturale. 


SIMONA FROSIN 


Moto: niciodată nu-i târziu să-ţi faci credinţă, din 
tată ca fiu, din cuvânt ca scriitor, din tine însuţi ca om 


(T.D 


Născută la 29 noiembrie 1985,în oraşul Galaţi. 

În prezent: studentă anul I la Facultatea de Litere, departamentul 
Comunicare şi Relaţii Publice a Univ. Bucureşti. 

e Debut literar: revista L'Esquirou (Franţa), nr. 34/1996 (p. 144). 

e Publicistică: în revistele româneşti: Clin d'ail, nr. 3 şi 4; 
Inspiring Poets Magazine ; Dunărea de Jos, nr. 39, 40 şi următoarele. 

La 24 de ani, cât viaţa i-a trecut prin calendare, cât germinaţia 
fiinţei ei intelectuale s-a înălţat , nu-şi uită, iroseşte, energia în social, în 
„relaţii publice universitare”, ci aspiră la „academia sufletului mărturisit 
poetic”. 

Absolventă a Facultăţii de litere, Universitatea Bucureşti. Debut 
literar în revista L'Esquirou (Franţa) nr.34/1996. Publică în revistele Clin 
nr.3, nr.4; Inspiring Poets Magazine; Dunărea de Jos. Creşte în umbra şi 
lumina culturii franceze, literaturilor universale, răspândite academic de 
tatăl ei, profesor doctor Constantin Frosin. 

Are personalitate scriitoricească încununată de eseu, poem şi 
critică literară. Premiată pentru aceste împliniri de Centrul Cultural 
Dunărea de Jos. 

Poezia Simonei este un exerciţiu al genurilor proxime disipa-te în 
diferenţele specifice: „deziluzia şi-a spus şi ea cuvântul — asedi-indu-mi 
cu duşmănie culoarea cea neagră a minciunii/ sau "Melancolia a renăscut 
în mine/ Săgetându-mi inima cu doine de jale/ înăuntru meu, pentru ce-i 
rău şi ce-i bine/ m-alungă tăcerea să fug în visare." („Amărăciune”). 

Ingenuă, confesivă, curată cale a mirării adolescentine, mirată 
mirare a intuirii evidenţelor tulburătoare. Continuată de judecăţi sintetice: 
„Să atingem în pas de vals nemurirea”, „Sufletul e cheia pe care am 
primit-o/ pentru a deschide/poarta împărăţiei/ în care visele devin 
realitate” (,Cheia”) 

Aceiaşi dorință de viață înălțătoare de spirit, de libertate, de... 
iubire, se manifestă, tot ca un manifest adolescentin, în scrierile-eseu ale 
Simonei Frosin: „Viaţa e frumoasă, merită trăită... alături de cineva care 
ne oferă libertate, care nu ne îngrădeşte dreptul la cuvânt, care nu ne 
sufocă... înțelepciunea. 

E greu să te desprinzi de iubiri bolnave. Avem nevoie mereu de o 
iubire nouă... scăldată în curcubeul mângâierii. O iubire adevărată stă în 
echilibru perfect pe stâlpii inimii.” (,Iubiri noi, iubiri vechi”, Dunărea 
de Jos nr. 89, Clişee literare). 

O aşteptăm pe Simona Frosin, în răspântia pelerinajului 
scriitoricesc a celor încrezători în crucea sufletului răstignit pe idei 
mesianice. 

MIHAELA GALU 


Motto: Omologia morfismelor este echivalenta morfologiilor 
sedimentate. Numai “cartea”uneşte freamătul lor. (T.D 


Născută la 21.09.1971 

Absolventă a Universităţii „Dunărea de Jos“ Galaţi, Facultatea de 
Litere, Istorie şi Ştiinţe Administrative, secția de filologie-istorie, filiala 
Cahul 

În prezent profesor de limba şi literatura română la Grupul 
Şcolar Metalurgic Galaţi. 

e A debutat în anul 1998 în revista Hyperion — caiete botoşănene; 
în urma premierii la concursul „Porni Luceafărul...“, Botoşani. 

e A colaborat la următoarele reviste: Hyperion, Botoşani; Dacia 
literară, Iaşi; Convorbiri literare, Iaşi; Sud, Giurgiu; Cronica, laşi; Porto- 
Franco, Dunărea de Jos, Dominus, Galaţi 

e A apărut în următoarele antologii: „Poeți la castel”, Centrul 
Cultural Dunărea de Jos, Galaţi, 2004; „Opt încercări de a te naşte 
singur”, Centrul Cul-tural Dunărea de Jos, Galaţi, 2005 

Premii obţinute: premiul al III-lea la concursul naţional de poezie 
„Lui Eminescu“, Brăila, 1998; premiul editurii „Junimea“, concursul 
naţional de poezie „Junimea“, Iaşi, 1998; premiul ziarul „Cuvântul 
Libertăţii“, Craiova, concursul Ion Minulescu, Slatina, 1998; premiul I, 
concursul de creaţie literară „Iubirea“, Tecuci, 1998; premiul revistei 
„Dacia Literară“ la festivalul de poezie şi proză scurtă Magda Isanos- 
Eusebiu Camilar, Suceava, 1998; menţiune la concursul interjudețean de 
poezie George Bacovia, Bacău, 1999; premiul al III-lea concursul de 
poezie Nichifor Crainic, Giurgiu, 2000; premiul editurii Cronica, laşi, 
secțiunea „debut în volum“, concursul de poezie „Porni Luceafărul...“, 
Botoşani; premiul revistei „Dacia Literară“, festivalul-concurs Costache 
Conachi, Tecuci, 2003. 


A preferat scrierea pe genunchi, în freamătul tăcerilor sang-vine 
şi-a cuvântării interioare tumultoase. Multe premii literare. Multe poezii 
risipite spre inimi gânditoare, multe şi ocrotitoare din jurul ei. Multe 
poezii, grupate ideatic, apărute în mini-antologii tematice şi aniversare: 

Poeți la castel, Opt încercări de a te naşte singur, Antologia 
scriitorilor gălăţeni, Centrul Cultural Dunărea de Jos. 

Membră a cenaclului Trimbulinzii. Postmodernistă prin text epic 
răstignit în detalii, presară în „rugăciuni romantice” înspre icoana 
păcatului, unui păcat neînfăptuit doar închipuit ca eventualitate profană: 
„priveşte peste umărul/ceasului de noapte. I-a venit rândul să-mi anunțe 
deşteptarea. Cântecul cocoşilor e încă departe şi somnul lor îmi dă 
gânduri negre despre nefericire şi teamă... Din mine ies şerpi cu sutele 
şi-mi suflecă sufletul a păcat. Mă rog cu genunchii boltiţi pe scârțâitul 
podelei să mă ierte că sunt atât de puţin vie încât nu mă recunosc” 
(„Despre păcatul de a fi noapte”) 

Izomorfismul dintre ființă şi destin, se împlineşte, la Mihaela 
Galu, prin glasul inimii: „apărut înaintea oricărei profeţii/ te-ai rătăcit 
de-a curmezişul sorţii/ pariind pe alte începuturi/ Doar glasul tău 
răsună/ acum în agora/ chemându-mă la templul închis în veşnicie... P 
(„Din antichitatea copilului meu”) 

Poeta este „asuprită” în multe poeme de epifaniile angoasei, cele 
imaginare, deasemeni, rezumându-şi intuiţiile, percepțiile, experienţele 
afective în, prin izomorfismele animalizării şi ale căderii, ale groaznicei 
labirintizări: „înghețat la răscruce/ sufletul pândea/ câinele negru/ cu o 
mie de ochi./ Străzile îi zgâriau/ genunchii/ şi degetele/ se târau amorite/ 
prin groapa oraşului/ sinucigaş./ Bisericile aveau turle spre pământ 
întoarse./ Goneau îngerii în adâncuri.” („Oraşul sinucigaş”) 

Apa ca sorginte a oglinzii şi oglinda ca apă înlăcrimată, 
consecință a complexului Ofeliei, pune la adăpost umbra gândurilor, 
reflexiile nictoforme, la adăpostul neantului amintirii: „fibra timpului 
expusă oblic/ prelungirea ochilor mei/împarte copilăriei/ statornicia 
potrivită între bine şi rău,/ clipa unică, sorbită/ din apele de sub semnul 
vremii, Să nu mă atingă”. 

Aceste poeme sunt demne de aşezare într-o carte, în ciuda 
Mihaelei Galu, profesoară de filologie şi istorie sentimentală scrisă pe 
cumpăna mileniilor adverse Noi fiind adversitatea prejudecăţilor 
antologice. 

MIHAIL GĂLĂȚANU 


Moto: (i) Am avut o ceartă de îndrăgostiţi cu lumea 
(ROBERT FROST, 1874-1964) 

(ii) Omul ştie mai multe decât înţelege 

(ALFRED ADLER, 1870 -1937) 


Născut la 11 sept. 1963, la Galaţi. 

Absolvent al Facultății de  Fizică-Mecanică, 1988, cu 
specializarea Bazele Cercetării Experimentale (B.C.E.). Absolvent al unei 
şcolii postuniversitare la Paris, cu specializare (şi certificat) în Relaţii 
Internaţionale, 1994-1995. 

e Debut: decembrie 1983. 

A publicat următoarele cărţi: 

e Poezie: „Ştiri despre mine”, 1987. „Scrâşnind în pumni, cu 
graţie”, 1993. „Bunicul Kennedy”, 1996. „Evanghelia lui Barabas”, 
1996. „Mireasa tuturor”, 1997. „Poetus Captivus”, 1998. „Memorialul 
plăcerii”, 2000. „O noapte cu Patria” şi „Româna cu prostii”, 2001. 
„Diapazonul plictisit”, 2002. „Mormântul meu se sapă singur”, 2003. 
„Apocalipsa printr-o gură de om”, 2004. Şi prezenţa în antologia 90: 
„Manualul de literatură”, tot 2004. ,„, Burta înstelată”, 2005. „Inima 
de diamant”, 2006. 

e Proză: „Meşterii de clopote”, roman, 1999, răsplătit cu 
Premiul Naţional pentru proză „Liviu Rebreanu”. Strada Plantelor, 
nuvele, 2001; „Mireasa fără corp”, roman, 2006; „Strada Plantelor și 
alte povestiri”, 2007. 

e Eseu: „Literatura de cartier”, vol. 1, „Orbirea lui 
Tiresias/Un posibil manifest al generaţiei 90”, Editura Muzeului 
Literaturii Române (E.M.L.R.) 

A lucrat pentru revista bilingvă Europe/Europ, a Uniunii 
Europene. Redactor şef la Flacăra, Playboy, Flagrat etc. 

Adjunct al lui Cornel Nistorescu la Expres şi, mai târziu, 
Evenimentul Zilei; În prezent, Director al revistei Flacăra; Membru în 
Consiliul director, Colegiul Editorial al trustului de presă S.C. Publicaţiile 
Flacăra S.A. 

Membru în Clubul Român de Presă, Clubul Român de Vin, în 
Pen Club şi în Consiliul de conducere al Uniunii Scriitorilor din România 
(U.S.R.), filiala Asociaţia Scriitorilor din București (A.S.B.). 

A obţinut premiile: Premiul „Luceafărul” la festivalul Nicolae 
Labiş, Premiul Asociaţiei Scriitorilor din Bucureşti (ASB), Premiul 
Naţional pentru Comentariu Cinematografic, Premiul „Astra”, Premiul 
„Ramuri” etc. 


Poezie a home-less-ului şi aurolacului, a penitenciarelor 
convalescente (ce se află în noi), a disponibilizatului, a şomerului, a 
clasei muncitoare de pretutindeni, divinizată de înjurătură, dar şi de noi 
cândva (noi fiind conştiinţa curvei istoriei) conştienţi că putem fi oricând 
în locul lor. 

Spre deosebire de alți „metodişti” ai postmodernismului nono- 
zecist, non-conformist, la Mihail Gălăţanu, înjurătura-ordurie, orduria- 
înjurătură însoţeşte revolta poetului-om, simplu actant al revoltei, odată 
cu (auto)pedepsirea lui ca revoltat, de alţii, dar şi de o sacralitate falsă, a 
altora, care i-au şi ne-au îndobitocit fiinţa, care ne-au interzis adamismul 
ŞI... incestul ei cu lumea reală, incestuosul ei mariaj demonic social, 
politic, juridic, cu „antihristul” ce se află de la creaţie în om, dar mai cu 
seamă în ziua de ieri a nemilosului azi, în neantul comunist, 
propovăduitor şi preacurvit de totalitate şi egalitate mitomană, de 
întindere şi cuprindere universală marxistă, salvatoare de expectaţiile 
interioare, reacționare, ale sinelui individualizat, ego-damnat. 

Între drumul „la biserică” şi cel „în parla-ment(ă are), Mihail 
Gălăţanu alege „bulevardul crucii adevărului concret”, „via dolorosa 
crucificării şi mântuirii cuvântului oricui”, cel neacademic, accesibil 
oricui, replică a internaţionalului „fuck-you”, care ne este servit zilnic de 
t.v-uri digitale ce vor să ne americanizeze limba, în mod cert superioară 
altor limbuţii, prin câte înjurături are şi, prin care înjurături, ne înfrățim 
româneşte cu toate neamurile pământului. Ascultând, „Patria” lui 
Gălăţanu Mihail, îl aud pe tata cum înjură plugul, coasa, muierea, crucea, 
moartea, groapa (frumos articulate cu mă-tii), nafura, grijanea şi grija, 
lumânarea şi lumina, cum la o adică face sex cu „fecioara”, cu vaca- 
eliadic şi ano-baladic, de „bucurie nebună” pe o viaţă „frumos hărăzită, a 
lui, şi mie”, de... diavol ori de „Dumnezeu' mamii ei de viaţă!” 


Ioan 'Toderiţă — Revelația și relevanța textului literar 103 


Din punct de vedere filozofic, poetul, cu o astfel de poezie, 
vandalizează necesitatea prin libertate, proporţia de aur, a liber-arbitrului, 
fiind din vreme huiduită, din vremea cuvântului bastard, născut fără voie 
în hazardul coagulării instinctelor vorbirii (ne)articulate, coagulării lui în 
articol (hotărât şi nehotărât), în articulaţii şi art-cool-consonare canină ori 
numai vocalic-rotundă (şi uter-ină) gură deschisă pe lume. 

Ca-n filozofia lui Bergson, în care metaforele, acumulându-se, 
concentrându-se în sfere şi „puncte negre spirituale”, lasă loc (subiectului 
ce investighează obiectele) elementelor, fenomenelor unei naturi, lasă loc 
intelectului să asimileze realul în formele lui brute: la Gălăţanu, groteşti, 
sexuale, anatomice, obstacol organic, nesapientale, fiziologii primitive 
neameliorate, precum speciile inferioare ale ciupercilor rigă-cripo, 
criptică-eningelică-barbiliană surghiunite (formele realului) în fără sensul 
devenirii, dramelor creaţionale, simbolurilor unor cauzalităţi metafizice. 

Comportamentului animalic-reflexiv al personagiilor sale po-e- 
tice, îi opune reflecția lui proprie față de  estul-eldoradic; ici, acolo, 
semănat cu sămânţa vrajbei eu-lui interior asupra celui exterior, în care, 
din care „o rădăcină să-şi ademenească” — idealul existenţei veridice, prin 
care, tulpină să-şi crească, din câte sămânţa ideii are în noaptea simţurilor 
primare, pentru a străbate o fărâmă de senzaţie a luminii. 

Mihail Gălăţanu scrie „aşezat temeinic în regim nocturn pe 
„complexele noastre”, pe dominantele reflexivităților noastre psihice, 
care, evident, sunt şi ale lui, acceptându-ne reciproc, uitându-ne reciproc 
într-o conştiinţă dusă la limita, la marginea „râpii realului”, pentru a ne 
oglindi în acele conexiuni filogenetice şi ontogenetice primare, numite pe 
nedrept (i)morale constituţii ale fiinţei dintâi, cea înfăptuitoare a păcatului 
testamentar mozaic, cea dionisiacă, hamletiană şi demiurgică în existenţe 
fizice şi metafizice, oricând. 

Unul dintre aceste „complexe”, care „ființează” în scrierea 
specială a postmoderniştilor este „complexul poligonului”, complexul 
„vieţii trăită în vârfurile unui poligon”. În vârfurile unui triunghi: 
bucătărie, baie, dormitor. În vârfurile unui dreptunghi: bucătărie, baie, 
dormitor, bibliotecă. Şi în poligoanele mai largi spațiale, ideatice, ale 
apartamentului, terasei, străzii statuilor umblătoare - în plan teluric, ori în 
spaţii cosmogenice. 

Cum se trăieşte în aceste complexe? Prin dedublare, nutriţie, 
copulaţie, prin reflexe şi reflexivităţi psihice, din „infanti/” moştenite, 

spre o „adultă manifestare a puberului neuronic” în limbajul rostirii 
ritmurilor  spiralei genetice,  segregaţiei  cromozonice, justiției 
rizonucleice. O primă „personă” a acestor reflexe este spontaneitatea 
vorbirii, limbajului autohton, nebotezat încă, păgân şi sincer, al fiinţei ce 
va urma să-şi calce în picioare verticalizarea, aposterioric, prin 
experiment şi „empire-states of being ever”, empiric să-şi umilească 
marea dogmă a naturii sale umane, a-prioricul (raţional, antic în timp 
ireversibil). 

Cea mai reuşită reflexie socială a poetului Mihail Gălăţanu, din 
toate aceste puncte de vedere, psihice sau culturale, este poemul epic „O 
noapte cu patria”. Aici, dintr-un instinct al conştiinţei revoltate pe „în 
sine-le infam tăinuit de intelect”, reuşeşte cea mai bună relaţie structurală 
a imaginilor sacre şi profane, un excepţional-de-potrivit logos oratoric în 
unificarea  contrariilor sacro-profane, înşiruite ca similitudini, ca 
izomorfii, nu ca şir (ori înşiruire) de antiteze. Matricea sacră în acest 
poem are un singur element, „parria”. Matricea profană derivă din 
personificarea „sfintei patrii” în persoana unei prostituate capabilă, în 
stare, să trezească reflexele copulative ale fiinţelor primare ce o 
constituie, fără de conştiinţa existenţei lor bio(-distructiv)logice. 
Manifestarea fiinţelor față de sacralitatea „prostituantei patrii” este 
universală, astfel, un soi de caracterizare a „naţiunilor globalizate 
mişel(eşte)nic, mister(yesi)nic, de sex appel(-nuri), de vino-ncoace-le 
sărmanei noastre „feminități tribale”, „maternităţi afrodiziace”. Eu-l 
povestitor de întâmplări, de scene, de profanităţi, înlocuieşte, substituie 
oratoria parlamentară, o simbolizează, o trădează, o deconspiră, până în 
conştiinţa cea mai tăinuitoare de „hoţie erotică”, de „persuasiune 
masculină”. Laptele ce hrăneşte „micul haz” freudian, se află în , fâțele 
nației” şi ele devin propagandă cotidiană, laudă par-alimentară, nutriție a 
prejudecăţii eternității neamului românesc. Auzi parcă „golanul-bogat”, 
îmbogăţit de „centuri euro-tifiste”, proxenetuste, cel posibil ales de popor 
în „camere de execuţie a fărdelegii”, cel care pornografiază agramat 
idealuri naţionale migratorii în lumea iluzorie a demos-creaţiei europene. 
Prostituarea „patriei” devine în poemul „O noapte cu patria” politica 
internă şi externă a României ultimilor două decenii. „Laptele” promis 
nouă, ca „fâțe-porno” trase în „tiraj bestial”, „difuzate”, ca scopuri, ca 
satisfacţie oculară, nu-i decât laptele „speech-urilor camerale”, care 
pentru a fi rostite ne costă cât preţul unui sex pe „centura europei estice”, 

între „cincizeci şi optzeci de miare” (euro cazare pe lună în hoteluri 
luxoase, a sexologilor populari a rep-i-lor poporului. Prostituţia devine 
externă, politică externă, de laudă şi îndemn la mângâierea nurilor, 
meselor noastre feminine: „ce bani buni ai făcut tu, la Stambul, fă, 
Patrie, / cu turcaleţi, arabi, cu libaneji şi curzi”; sinteză a migraţiei 
noastre, de început, orientale, dar şi atracţie pentru occidentul cu 
gânduri turistice (la noi): „O noapte cu tine visează orice muritor/ , după 
o noapte cu tine freamătă Occidentul./ Toţi ştiu că eşti meseriaşă să bagi 
lumea în boale”. 

Politică externă dusă în amănuntele erotice, ale istoriei patriei, în 
final: „O noapte cu tine costă cât tezaurul de la ruşi, cât Insula Şerpilor 
luată în gură, cincizeci de ani, cât Basarabia târâtă prin Ilupanarele 
Siberiei Orientale” 

Se află, în această poezie, greşit înţeleasă de mulți neaviz(aţi) din 
gregara plenitudine ignară, o nostalgie dureroasă a posibilei înfăptuiri 
naţionale: 

„- Stai şi la noi odată, măcar odată, fă Patrie, că n-o fi foc să 
avem şi noi un copil cu (tine). Patria, un copil din flori (preţul fiind un 
copil din flori a proto-conştiinţei naţionale) un copil din Faună şi Floră 
şi Archipiode, şi Thais (Ballade des dames du temps jadis — Francois 
Villon 1431-1463). 

Precum şi o retorică elogioasă a „Patriei”, ca tărâm substanţial: 
„ce sfincte sfinctere/ şi roze rozete ai tu, Patrie! (de data asta ne mai fiind 
umilită cu „fă, Patrie” )/ şi câţi salcâmi tăiaţi de moromete ”. 

Exemplară atitudine, conştiinţă etnică. Patru cuvinte, „salcâmi 
tăiați de moromete”, care purifică caracterul „prostituant” al patriei 
regente, care estompează, obscurizează claritatea revoltei, sexualei 
ponegriri estetico-filozofice anterioare. 

L-aş putea suspecta de „aliniere la globalizare” pe studentul 
bursier-in comunicare-europeană, pe Mihail Gălăţanu, de convertire la 
antinaţionalism(ul monedei unice), de erotic fără molime vener-ice, de 
educaţie sexuală intrafolicular — spermatozoidală ONU (cu începere de la 
5 ani post-uterini), dar, tot el, poetul „iluziilor clasice dizolvate”, mă 
convinge cu teme noi, grave, cu noi scrieri, revoluţionare în conţinut şi 
formă, cum sunt „ultimile-fără sex rapid”, primele(a-sexuale) cantaţii ale 
creaţiei şi creatorului feminin, mama-Dumnezeul naşterii terestre, iubita- 
orhideea (ne)gânditoare a fiinţei în curcubee şi spectre ancestrale. 

Nu, nu oricum! Ca în „„Poeme(le) amniotice” ale celui din urmă 
„roman existenţial”, cu acest nume, tipărit de Editura Limes, Cluj- 
Napoca, 2008, sub dedicaţia: „Mamei mele, Ioana, care de patruzeci de 
zile nu mai locuieşte numai în lumea asta”. Pământească elogiere a 
morții(celei mai de preţ) evlaviere a relației unui fiu-rebel sau nu, 
rătăcitor de rătăcire ori defăimător de întoarceri, relaţie cu „istmul 
carnal”ce a zămislit fiinţa din neființă, dragostea şi credinţa în om, despre 
om, prin absurd şi erezie dogmatică. Cartea acestor poeme 
„placentare”este o analiză şi o sinteză kKantiană asupra creaţiei. 
Judecăţilor a-priorice, analitice, carteziene, le opune sinteza aposteriorică, 
senzorial-unificatoare de experienţe sentimentale, posibile într-o lume 
exterioară, într-o antiastrală alcătuire a originilor percepțiilor: „cel 
dinainte de naştere trece prin faţa tuturor lucrurilor /şi are ochi /şi 
urechi /pentru toate [...] Stau. Stau şi ascult /La sânul ocult /Cum picură 
măduva-n oase /Abrupr.[...] Rotule pe prund. Sfârcuri /Articulaţii 
/Ascult/planul ocult”. 

Această analiză a „devenirii fiinţei în amnioză şi amniotică 
efervescenţă” se desprinde de judecăţi lungi epice, cum ar fi:” sunt, deja, 
din burtă, cel mai mare cântăreţ al lumii (deci cântecul, nu cuvântul, 
interjecția nu vocabula, reprezintă starea cinetică a limbajului ante- 
natal) [...]. Cântecul meu e unul organic. Vine prin sinapse. /Şi prin 
rafale. Dezoxiribonucleic. Doldora de mantre seminale /Primum movens/ 
Supremum vale.” 

Se desprinde de epic şi cade în sinteză lirică: „O, amintiri de nuri 
de fată Şi lapte-n sânul de fecioară Și sfinte moaşte, 
drese-n ceară/ în cari ursita mea se-arată/ De ce vă voi trăi pe toate/ 
Prin mame, sore şi nepoţi/ Ca aurul din vizigoţi/ ce se depune în cloşti 
moarte”. 

Romanţă clasică. Început de genealogie lirică. Cum numai un 
mare violonist al simfoniilor naşterii în si-bemol ero(s)tic, ştie să ne 
demonstreze venirea triumfală şi triumfalnică pe lume, în lumea dinaintea 
multiplicării lui Unu în prea mulți. 

Am extras această constatare a judecăților kantiene din „Prolog”. 
Metoda se repetă, într-o strictă ordonare tematică a (in)creaţiei, a 
încarnării, şi în alte poeme. Ea culminează în „Elegiile increatului”, prin: 
De dincolo de naştere vine moartea mea( ca să mă jupoaie de piele), 
„Cântecul increatului”: „sunt orb, încă. Orb, deocamdată/ Văd, numai, cu 

materia prin materie. Cu duh/ prin lumea ordonată [...]/ Am să cad în 
lume Doamne!/ Solzii-mi vor zbura de pe ochi/ Sigiliile lui Solomon se 
vor rupe pe chipuri”. 

Scriere cu iz de „testament de la marea moartă”, cu „iz 
apocrific” şi „ duh sacralizant”. 

Multe din poeziile „gestaţiei placentare” sunt numerotate, sunt 
etajate în cifre arabice, spre iluminarea spaţiilor, protuberațiilor 
conştiinţei primare al fă(cu)tului nenăscut, cum ne îndrumă poetul în 
lectura „Alt(ui) poem amniotic”: 

1. De departe văd pământul (văd lumea în care voi cădea/ Pot 
să-mi văd chiar părinţii, petrecând./pe mama mea mireasă/pe tatăl meu 
muşcând din mama mea). 

2. Se-arată cerul naşterii mele (Stea lângă stea, spuzire de stele 
văd departe [...] Fecioara, strângătoare de spice. /Secerătoare. Dar şi 
moartea-i o secerătoare. /Și, încă, ohoo, ce secerătoare!) 

3. Mă nasc răpăind (ca ploaia pe acoperişuri /Din malversaţiuni 
şi alisverişuri Dintr-o continuă negociere/ a idealului cu realul.) 

4. Şi dragostea mea este una (mă nasc în viziuni /în vedere /şi în 
clarvedere /sunt muntele care se duce să se arunce /în mare din cauza 
Credinței [...] / sunt un învingător. Şi dragostea mea este una). 

Sistematizare ce ne permite „glossarea ideilor centrale cum ar fi: 
„De departe văd pământul /(mi) se arată cerul naşterii mele /Mă nasc 
răpăind /Şi dragostea mea este una /”. 

Tot în această carte, Mihail Gălăţanu, în poemul Stau aici la 
rând la trupuri, exersează întruparea „sufletului (din)nou născut”, în 
ritm „popular”, în „baladă” frumos cântată pe lume, foarte aproape de 
imn şi odă, de îndemn la pocăință şi botez cristianic, uitând parcă de 
instinctele erotice călăuzitoare în sine, de altă dată. Naşterea este o 
exclamaţie contradictorie: „Să mă nasc / Să nu mă nasc? /Nu m-aş duce 
către lume /Vine lumea către mine /carnea mamei face spume”, şi 
sfârşeşte într-o chemare cea către Dumnezeu, făcătorul de destine: „Sui 
şi urc. Mă urc şi sui /Mic sunt, Doamne, şi-ncă sui /Fără păr şi fără dinţi 
/îmi făgăduieşti, îmi dai? /Oare, viaţa mea, mă minţi ?/” 

Dumnezeu apare, în „Poeme amniotice”, din ce în ce mai des, ca 
martor al naşterii omului Mihail, care: „Băi frate! Cine are "noroc la 
născut/are şi talent la iubit”, care se învredniceşte să-şi facă o „operă de 


artă” din naşterea oricui, alături de a lui. 

Desprindem, în conţinutul multor „elegii postmoderniste”, 
semnalele unor emanaţii filozofice; proaspete şi temeinice lecturi ori 
profunde şi de necombătut antropologii ale imaginarului. 

De mare vigoare, în aceste multe deliberări poematice, se 
întemeiază antropologiile pe craterele categoriilor abisale, ştiinţifice, cum 
ni se dezvăluie poetul în „Lunaticii. Semnul Şarpelui”, dăruiți nouă, 
antologierii lui gălățene: „Ei păşesc pe lună/mergând întorşi /ca-ntr-o 
lentilă concavă [...] apoi dispar în oglinzile parabolice ale focului/albi 
ca privirea sumeasă-n pupile /[...] Ei intră şi ies prin oglinzi/ trântind uşi 
metafizice /[...]Oslinzile de Veneţia, de Lueţia, de Poeţia /sunt 
monumente funerare în care îşi îngroapă spectrul. /[...] Trăiesc în triburi 
de raze paralele şi echidistante /Naşterea lor este din oglinzi, nu din 
femei...” 

Optica oglinzii plane, sferice, parabolice este uşor de mânuit ca 
motiv al reflexiei imaginarului asupra realului şi în real. 

Optica lentilelor cauzând refracția luminii gândirii afective, până 
dincolo de puterile silogismelor, judecăților raționale, până în structura 
metafizică a cuvântului poetic. 

lată o nouă diversiune, strategie, a poeziei prezentului continuu 
cu care ne-a obişnuit poetul Mihail Gălăţanu să coabităm, să-l admirăm, 
în „naşterile sale succesive” angelic-demonice, sacre şi profane, mereu 
gânditor eliberat de grija „caprei vecinului” în ograda „poeziei sale 
adamice”. 

Totuşi, poetul azi „dobândir” de noi pentru o exegeză 
cvasiintegrală rămâne un postmodernist. Poemele lui (foarte amniotice 
uneori) defăimează abstractul, în particular legenda, mitul, de dragul 
arhetipului proteic, material, carbonic, oxihidric, celular, atomic, şi dintr- 
o voinţă de laudă a creaţiei fără duh, fără cuvânt; întemeietor de iluzii 
pseudotestamentare gnosice. 

Un zarathustra ascuns în somatic, ca şansă a defăimării unui 
Dumnezeu cinic, înverşunat pe propria lui creaţie, ciclică şi perisabilă, 
înverşunat pe neascultare divină, şi vedere a goliciunii creaţiei sale. 

Curent literar uşor de proliferat în gura pistolului cu miros de 
glonț proaspăt penetrat în conştiințele, sărmanele noastre conştiinţe ale 
verbului cogito, conjugat milităreşte prin sunt , am fost, voi fi, în „veni, 
vidi, vici”, a unui Cezar ...flămând de men’s first and than “the mud”. 

Mihail Gălăţanu ştie, poate şi vrea, în ultima vreme mai ales, să- 
şi schimbe metoda  decadenţei hip, hit, rep, sex- eufonică, 
pro(homo)fonică, epifenomentalistă, în “geniul”mai puţin infam al 
liricului şi lirismului neintelectualizat mişeleşte: miss ill, falus-strong, în 
the name of avantaje-all, la egalitate cu „bunul gusr” al criticii diurne, al 
„trenelor modelor de pe urmă”, care încearcă să-i privegheze şi stimuleze 
libidoul creţiei în „pen-is-pencil wild”. 

Acest lucru se întâmplă (schimbarea metodei) şi în „Strada 
Plantelor” nu numai în „Poeme amniotice”, unde îndepărtarea de 
frumoasa adolescenţă a frumosului spontan distruge hormonul lasciv 
senzual. Geniul, după cum ne sfătuieşte Wittgenstein este „curajul în 
talent”, precum este geniul literar al domnului Mihail Gălăţanu, 
consăteanul meu covurluian. Mihail Gălăţanu nu s-a com-plăcut, nu a 
căzut în postura de a răspunde criticilor săi. Verbului „risponso” (a 
răspunde: a se opune, a ţine piept, a replica) i-a găsit un frate mai mare şi 
mai înţelept, „restitutio” (reparare, restabilire, refacere, reconstituire), un 
substantiv compensator: „În fiecare femeie am iubit-o pe mama tânără ca 
să nu îmbătrânească şi să nu moară. Aşa cum o binecuvânta placenta 
mea şi lichidul meu amniotic...” („Eu nu am iubit niciodată nici o 
femeie”). Aş încheia scurta mea îmbrăţişare a operei gălățeanului Mihail 
Gălăţanu, prin observaţia: Iubirea, în conştiinţa placentară, povestită de 
cel care va iubi, este iubirea maternă, salvare a iubirilor ulterioare, ce-n 
fetus va umbla, când naşterea de astre ne leagă-ombilical, suflarea-n gât 
şi vorba „iubesc” rostită rar. 

Să-l lăsăm, totuşi, pe domnul Mihail Gălăţanu să-şi mărturi- 
sească sincer sanctuarul ideologiilor sale poetice: „Sunt ( am fost, măcar, 
cândva) diavolul şi „Dumnezeul consubstanţiali. Din aceeaşi substanţă? 
Măcar pentru o secvenţă infinititezimală (Spinoza-logie) Şi, aici, uşor s- 
ar putea aluneca spre blasfemie (îndoială-Bergson)”. 

Într-o lume de plăvani şi plăvănisme politice, Mihail Gălăţanu, 
prin întreaga lui operă, disciplinează mitocănia, pălmuieşte minciuna, 
revendică dreptul mitologiilor asupra arhetipurilor endemice, iluminează 
surâsul existenţial al comediei îmbrăţişări, şi ingurgitării legilor meschine 
ale „rahatului social-diurn”. Şi totul, toate, pentru a ne da satisfacție, 
satisfacția trăirii prezentului concret, la stadiile optime ale suferinţei şi 
bucuriei unui eros tămăduitor, revelaţie a mântuirii noastre (ne)demonice. 

GRIŞA GHERGHEI 


Motto: Anima plăpândă a cuvântului des-golit se 
află în „eu”nu în „noi” (T.D 


Născut la 30 noiembrie 1936, la Galaţi 

e Debutează în revista „Pagini Dunărene” , Galaţi, 1959 

e Debutul editorial: 1968 cu volumul de versuri „Nici o tangentă 
la inimă” 

e A mai publicat următoarele volume: „Înmulțirea cu unu”, 
1969, Bucureşti, Ed. pentru Literatură; „Armuri”, 1971, Bucureşti, Ed. 
pentru Literatură; „Pragul de sus”, Ed. Eminescu, 1979; „Urma”, Ed. 
Eminescu, Bucureşti,1982; „Sirul indian”, Ed. Eminescu, Bucureşti, 
1991; „O cafea sub un cearcăn”, 1997; „Culisele raiului”, 2100; 
„Boemă sub dictatură”, 2002; 

e Colaborează la : „Iaşul literar”; „ Luceafărul”, „România 
liberă”, „Contemporanul”, „Ateneu”. 


Scriitor gălăţean născut în deceniul liberalismului literar socialist 
1970-1980. Metodei creaţiei poetice clasice îi opune înainte şi, după 90, 
textul cvasipostmodern. Realului sublim, aureolat de ideile sublimei 
scufundări a identităţii în totalitate, îi adaugă - în ultimul timp-sarea şi 
piperul „judecăților tautologice minore”, fără însemnătate filozofică; 
simbolurilor ce învrăjbesc imagini cotidiene pentru o imediată şi necesară 
pseudoconştiință cotidiană. Pentru o intenție-atenţie a trăirii re- 
sentimnetare, cea din frustrare şi angoasă înălțată pe lume, tulburată de 
lumea inter-milenară prezentă. 

Iată o „Certitudine” a celor de mai sus, mărturisită de poet în 
„antologia gălăţeană”, în care ne aflăm noi toţi alături de poet: „Nimeni 
nu poate să spună/acesta sunt eu, numai eu/ acestea sunt ideile 
mele/izvorâte din arderea elementelor proprii/ şi sensul intern al 
mişcării/Spiritului meu”. (neîncredere în „eu-l”'şi identitatea lui absolută. 
Pregătirea manifestărilor relației eu-sine). Liantul identităţii — eu-sine, la 
Grişa Gherghei se află în „lumina conştiinţei” în: Soarele din sângele 
meu/a trecut şi prin sângele vostru!"1 sau chiar mai complet-poetic: 
„Nimeni nu poate să spună:/(repetiţie trihotomă a certitudinii)/ între mine 
şi voi/ a căzut linia severă a amurgului/despărțindu-ne/ ca pe nişte 

obiecte/ de harul luminii.” „Nimeni nu poate să spună”, este mai aproape 
de: Nimeni nu are dreptul să spună”, nu are dreptul la lumină, mai presus 
de puterea conştiinţei luminii. 

În sextetul („Certitudinea” fiind un şir de sextete alternate cu 
septete şi nonoversete) al treilea poetul socializează pluralitatea — specific 
deceniului şapte, prin: „în fiecare din noi/ în fiecare gând şi hotărârea 
de-a noastră/ Trăiesc, impunându-şi prezenţa/ Toţi acei pe care îi ştim/ 
Tovarăşi de luptă şi muncă/ Şi-n care la rândul nostru trăim(sic!)”. 

Dacă în prima parte a poeziei „Certitudine” structura poemului 
era oarecum literară, în ultima ei parte certitudinea are „iz filozofic pro- 
marxist”, are iz de avertisment „prolet-cultist”: „Singurătatea-i un cuvânt 
exterior (...din care vine, izvorăşte-totuşi-cuvântul!)/ lipit de conținut ca 
o umbră/ lată de ce greşelile tale (de a fi singur?) ne dor/ Și izbânzile tale 
ne bucură (cine sunt posesorii bucuriei? Evident Noi, cei „nimeni” cândva 
şi oricând)/ Cu aceeaşi măsură./ lată de ce/ nici moartea nu poate 
înfrânge/ Comunitatea aceasta adâncă/ De soare, de sensuri, şi 
sânge.(!?)” 

Poetul Grişa Gherghei crede în expresie. Poeziile cele mai 
încărcate de „eu” sunt şi cele mai în favoarea concilierii „in-sinelui” 
„pentru-sine”. Octetul „Eu aş putea să te închipui” este reprezen-tativ 
relaţiilor „sinelui amintit. Închipuirea ademenind existența. Imagina-ția 
germinând forme plastice, afective, ale „celuilalt”, un eu izomorf necesar: 
„adică eu aş putea să te-nchipui (să te cioplesc în piatră ori lemn şi în 
icoană...)/ şi tu să exişti pentru asta (pentru efortul închipuirii mele)/ cu 
părul tău blond/ (lumească), izvorând parcă din Steaua Polară” (dar şi 
astrală). 

Complet complex al „albastrului”, obsesiv repetat, în mod cert 
culoarea irisului iubitelor mâniate de sângele aristocrat al iubitului-poet 
ori numai de azurul — alt albastru — epifaniniei păsării- „timpului 
phoenix”. Citez, vă recit: „Aveam un suflet albastru/Știu eu că aveam un 
suflet albastru/ (de rege, de poet, de om). Doar la această culoare/nu se 
mai face economie/ (într-adevăr, noblețea este inepuizabilă!) cerule// 
Cum aveam un suflet albastru, (Doamne!) / Am luat ca şi ploile/ din 
dragoste acoperişurile (deci pentru a vedea) / O viaţă de pasăre care se 
scade din cuiburi /până la ultimul ei exemplar.” 

Toate cărţile domnului Grişa Gherghei sunt „sincere elogii ale 
fiinţei posedate de iminenţa scufundării: în neant, ca-ntr-un tăinuit tărâm 

al devenirii. Titlurile volumelor de poezie afirmă şi confirmă aceste 
„sincerităţi”: „Nici o tangenţă la inimă” (da!, inima nu are „asimptote”!) 
„Înmulțirea cu unu” („eu”, din nou, multiplicat de „eu”. contrar 
înmulțirii lui cu „zero”, ce ne-au împovărat certitudinile totalitare) 
„Maxime cu zecimale” (Da, judecăţile sunt erori convenţionale şi 
infinitezimale!) „O cafea sub un cearcăn”, „Pragul de sus”, etc. În total 
unsprezece volume, tipărite la editurile: Ed. Eminescu, Ed. Cartea 
Românească, Ed. pentru Literatură, Ed. Fundaţia Pro, Ed. Azero, Ed. 
SemnE. 

Închei acest scurt, prea scurt, timp respirator în opera poetului 
Grişa Gherghei, cu poemul „Şah” (din volumul „O cafea sub un 
salcâm”, 1997). Metodă stilistică postmodernistă. Oglindă a alinierii 
poetului la postmodernism: „Nu ştiu dacă trebuie să vorbesc/ despre cum 
se pot face afaceri/ pe o tablă de şah.../ moartea unui gândac nu 
înseamnă nimic/ între plăcere şi scârbă se înalță un steag.../ fac ce n-am 
vrut Să spun/ aşa trece prin omul de rând/o mică victorie. ” 

Splendidă retorică a jucătorului de şah-diurn, fără destin, 
înnobilat de hazardul şi hazardarea trăirii convenţionale, a satisfacției 
judecăților matriciale. Poem aflat la mare depărtare de începuturile 
romantice ale „Înmulţirii cu unu” (1969): „aceşti copaci (n)-au fost în 
rai/Şi vor să vadă o femeie goală/ Aproape sunt uscați de-nchipuiri/ Şi- 
ndelun-gată pândă vegetală/” 

Aşa este! Aşa vom fi şi noi, precum poetul Grişa Gherghei, în 
„paginile mântuirii noastre dunărene”, mânaţi de-nchipuiri sub „teii 
domneşti”, de anima plăpândă a cuvântului des-golit. 


MARIUS GRAMA 


Motto: Lumea începe în „Cartea dintâi”. 
Nimeni nu va scrie „Cartea (Ei) de pe urmă” (T.I) 


Născut la: 5.11.1981, în Galaţi 

A absolvit Universitatea Dunărea de Jos, Facultatea de Istorie şi 
Filosofie, secția istorie-filosofie, promoţia 2004, licenţiat în istorie. 

Redactor Radio Galați, la Departamentul  Emisiunilor 
Informative, secţia politic; corespondent BBC pe judeţul Galaţi. 

În 1993, în clasa a VI-a, la Şcoala „Sfânta Ana”, a înfiinţat 
prima revistă, se numea Week-end, care a apărut lunar (cu excepţia 
perioadelor de vacanţă sau de criză financiară) până în prima jumătate a 
anului 1995; 

e Ca membru al cenaclului literar „Cuvinte”, din cadrul liceului 
„Mihail Kogălniceanu”, a publicat poezii în revista liceului: „Portret”, în 
perioada 1997-2000. 

e Prima publicare mai importantă, în 1999, numărul 75, aprilie, în 
revista Şcoala Gălăţeană, de la Casa Corpului Didactic Galaţi, ca membru 
al cenaclului Anton Holban, coordonat de profesorul Constantin S. 
Dimofte, cu poezia „Printre cercuri”. 

Membru al Cenaclului Literar Anton Holban, al Casei Corpului 
Didactic, Galaţi, membru fondator al Cenaclului Literar al revistei de 
cultură Antares, membru fondator şi coordonator al Cenaclului Literar 
Studenţesc Gellu Naum, Galaţi, membru al cenaclului Trimbulinzii, al 
Centrului Cultural Dunărea de Jos; reprezentant al Cenaclului Literar 
Studenţesc Gellu Naum, Galaţi, la întâlnirile cenaclurilor literare 
studenţeşti din ţară, Piteşti, noiembrie 2001, noiembrie 2002, noiembrie 
2003; membru fondator al Grupului Lampisterii. 

e A colaborat la următoarele volume: 1998 — „Antologie de 
versuri din Cenaclului Literar Cuvinte” (printre alţii, alături de colegul şi 
prietenul Andrei Velea), “editată” în biblioteca liceului „Mihail 
Kogălniceanu”, 3 pagini; 1999 — „Antologie de versuri din Cenaclului 
Literar Cuvinte”, “editată” la copiatorul din anexa laboratorului de fizică 
din liceu, cu o copertă aspectuoasă, îngrijită, făcută pe sub mână la o 
tipografie fără nume, 17 pagini, 18 poeme; 2002 — Antologia Conexiuni, 
realizată de Cenaclul Literar Studenţesc din Sibiu, editura Techno Media, 
2 pagini, 2 poeme; 2003 - Antologia Conexiuni, realizată de Cenaclul 
Literar Studenţesc din Sibiu, editată la Techno Media, 5 pagini, 6 poeme; 
2004 — Antologia Conexiuni, realizată de Cenaclul Literar Studenţesc din 
Sibiu, Editura Universităţii Lucian Blaga din Sibiu, 2 pagini, 3 poezii. 


Poet indecis în stil şi tematici. Experimentează la limita 
inferioară a detaliului arhitecturii ideatice, noi arhitecturi lingvistice, 
expresive, impulsive, reflexivităţi a-temporale. Să-l ascultăm în „Cu 


versurile pe masă”: „și a venit dimineaţa/ ca o scurgere prin firul de 

telefon/ la un capăt stătea trotuarul/ încovoiat de paşii femeilor uşoare/ 
despicat în buza pietrei”. 

Specific, ori mai puţin obişnuit, pleonasmul „stătea trotuarul (de 
piatră-evident) în buza pietrei”, îl menţine pe Grama Marius în modern- 
istm. „Încovoiat de paşii femeilor uşoare”; îl îndeamnă pe scriitor în post- 
modern-istm. 

În aceeaşi  poezie-poem, acribia concitadină, specifică 
reportajului, „dă din coate”, prin „vers alb înmiresmat”, spre noi, spre a 
ne uimi „masa tăcerii impresioniste”: „sub acordurile acelei dimineţi/ se 
agitau tramvaiele (contrast frecventat de... judecăţi ulterioare, de poet)/ 
la celălalt capăt al firului stăteau bineînţeles aleşii (cui?) purtau sub 
piele seifuri/ - le scăpau printre copite-/scărpinau timpul pe spate/ să-i 
mai rabde un an”. 

Opt versuri esenţiale pentru elucidarea şi agonizarea adevărurilor 
existenţei sociale. Opt versuri reportaj diurn efemeid, efemer, sub 
acoperişul pleoapei des însprâncenate pe lumea fără început şi sfârşit a 
oarbei intuiţii, a oarbei - dar văzătoare-evidenţe. Din care, prin care, până 
la o vreme, toţi am, ne-am, hrănit virtutea rostirii uniforme. 

In-contest-abil (incontestabil) Marius Grama este în pragul 
afirmării literare de dur-ată. 

Mulţumirea de a fi antologic, fără o carte tipărită spre lectu-rarea 
plenară a anonimilor avizi de unități metrice cognitive: plastice, 
morfologice, revoluţionar-lingvistice, nu ştim ce este, care-i locul acestei 
„ocupaţii festive”, violent prezente în cotidian, a poetului Marius Grama. 

Folosind, utilizând, formula critică a reporterului Grama Marius, 
din reportajul „reuniunea Cenaclurilor Studențești” (Gânduri personale), 
şi anume: „nu poți citi în piaţa publică, precum în AGORA ANTICA”, 
aflăm că nu există poezie de preţ, mai înainte de a fi fost tipărită, mai 
înainte de toate, în tiparniţa ochilor homerici povestitori de Iliade 
Interioare şi Odisee Universale, cum numai cartea, sfânta însumare a 
exerciţiului mental, sentimental, prinsă în celuloid, o, ne-o, va putea, 
confirma. 

ÎI aşteptăm, în acest sens, dincolo de antologizarea versului 
spontan, dionisiac, în marele edificiu al sintezelor apolinice, în marea 
bucurie- a noastră — de a fi cititorii cărților gramineene, grama-neene din 
care, în care, să ne bucurăm aprecierea frumosului a-perceptiv. Fiindcă 
poetul Marius Grama şi reporterul Grama, sunt fraţi într-o incontestabilă 

izbândă a drumeţiei în cuvânt, în liră frumos sfărâmată sonor: „sunt fata 
care strânge ploaia între dinţi”, „suntem prietenii de la începutul lumii”, 
„fata care miroase zilnic zece palme de cer”, „sunt fata care 
înjumătăţeşte tot ce trebuie împărţit în două”, „sunt fata pe care toți o 
vor azi iubită, mâine curvă, ieri bunică-îndrăgostită, poimâine mamă, 
peste o săptămână nevastă-batjocorită”, şi..., aş zice eu, mereu 
divinizată de ne-vino-văţia iubirilor eterne... (Eseu-poem, jurnal indecent 
cu pretexte - „Fata care strânge ploaia în dinţi”). 


IULIAN GRIGORIU 


Motto: Absurdul nu este în om, nici în lume, ci în 
prezenţa lor comună 
(ALBERT CAMUS- Sinuciderea filozofică) 


Născut la 09.07.1965, în Galaţi. 

A absolvit Facultatea de Istorie-Filozofie Galaţi. 

Membru al comitetului director al revistei „Antares“, a USR, 
filiala Galaţi-Brăila 

e A debutat, în 1987, în revista studenţească „Orientări”; după 
1990 participă la înfiinţarea unor reviste şi ziare, în special cu caracter 
cultural. 

e Debutul editorial este consemnat — în 1997 — în volumul de 
poezie „Dulcele timp pentru răpunerea răilor“, Ed. Alma. Volumul a 
fost citat printre „debuturile anului“ în revista „Poesis“ 

e Publică în 2002, la Fundaţia Culturală Antares, volumul de 
versuri „Frumosul măturător al băilor“. 

e Romanul „Cu Wittgenstein la mănăstire“ apare la Ed. 
Paideia, 2003 

e Interviuri, după 1990, cu Petre Ţuţea, Mihai Şora, Mircea Horia 
Simionescu, Cezar Ivănescu, loan Alexandru, în diverse reviste culturale. 

e Dialoguri cu Petre Ţuţea au fost publicate în volumul „Între 
Dumnezeu şi neamul meu“ în 1992, Ed. Anastasia. 

e A publicat poezie, eseuri, interviuri în revistele Noduri şi 
Semne, Martyria, Contemporanul, Tomis, Poesis, Antares, Convorbiri 

literare, Poezia, Akademia, Viaţa Românească, etc. 

e Rubrici permanente de cronici, eseuri, interviuri, proză, poezie 
în revista Antares. 

A obţinut premii literare: premiul I şi premiul editurii Litera la 
festivalul de poezie Moştenirea Văcăreştilor, Târgovişte 1993, premiul III 
la festivalul internaţional de poezie „Lucian Blaga“, Sebeş-Alba 1995, 
premiul revistei Poesis la Concursul naţional de poezie „Gheorghe 
Pituț“, 1997; În anul 2004, a obţinut Premiul revistei Antares pentru eseu; 
În anul 2005, premiul aceleaşi reviste pentru proză. 

În 2001-2002 a iniţiat un seminar de poetică, în colaborare cu 
Liga studenţilor din Universitatea „Dunărea de Jos“, Galaţi . 


Absolvent de Istorie-Filozofie, scrie poezie erudită, intelectu-ală. 
Spirit poetic ce se apleacă asupra lui însuşi pentru a se pierde în rotiri- 
liniare, cuantă-undă, cerc rostogolit în cerc. Adept al absorbției timpului 
de trup, acceptă reîncarnările somatice ale... cuvântului meta-logos, 
metalogat de existenţe. Existenţa, ca iraţionalitate iminentă, revelaţie a 
absurdului. Absurdul, ca margine metafizică a tematicii poetice Iulian 
Grigoriu, trecând din real în imaginar prin postulate şi postulări 
iraționale. Apropiate ca înfăţişare cu cele raționale, veridic-truiste. 
Diviziunile „unare”, „binare”, „ternare”, subliniază, îşi mărturisesc epic, 
filozofic, mai puţin liric, scopul şi cauza, cauza diversităţii lor şi scopul 
diferenţierii ideolectalo-ideologice. 

Iulian Grigoroiu scrie pe fondul sonor al primei intuiţii, captând 
reverberaţia impactului simţurilor pe lume înaintea impre-siei, graţie ei, 
înaintea „reflexiei, sedimentată în „impresii”. Astfel spus, imaginile- 
rezultat al intuiției — sunt prea grăbit intelectualizate în defavoarea 
decantării simbolurilor ce le însoțesc într-o expresie intelectuală de sine 
stătătoare: stabilă morfologic, perceptibilă compozițional. 

În poemele epice, poetul se lasă greu analizat de „auditor”. 
Imaginile se succed în auditivul judecăților la pândă, peste limita 
silogismului însuşit convingător, peste „impresia” simfoniei interi-oare ce 
reverberează intelectual, limbajul inteligent şi glorificat de poet . 

Desigur există în această metodă „high speed revelation”- o 
coerenţă a contrariilor pe care nu o impune nimănui anume, doar sieşi, 
sinelui său tulburat de (in)coerenţe; sociale, cotidiene, logice, filo-logice, 
filo-genetive şi... ontologice. 

În volumul „Dulcele timp pentru răpunerea răilor”cu titlu destul 
de „contro-versat”, din punct de vedere a idealului poetic, ordonează 
temele pe trepte imagistice telurice, diurne, temporale, spaţial-astrale: 
veritabile cosmogonii ale cuvântului revoltat pe fiinţă: 1. Ideea de tine 2. 
Istoria nu naşte chipuri întregi. 3. Mai însângerate ca un vis. 4. Muzele 
timpului 5. Pleiadele 6. Cântec de înger 7. Sfera şi focul 8. Antropus 

Veritabile teme filozofice, ale ultimilor filozofii a-filiate lui 
F.Nietzsche şi a unei trăiri: „Cum să trăieşti, fără Dumnezeu”. Dar, 
totodată, ascensiune antropologică a devenirii, a „cuvântului încarnat”. 
Metaforele semnate Iulian Grigoriu se coagulează, se închid în sintagme 
deschise oricărei interpretări: „Cei ce vin de acolo trec prin locuri 
nepotrivite călătorilor”, „Fiecare cuvânt este sângele răscumpărat al 
copilărie”, „Numim prezent orice înlănţuire egală - (un exemplu de 
congruenţă cu efemerul) vinovăţie a lucrurilor (posibilă nevinovăţie)/ 
zeroului niciodată închis” (abstract, în marele nimic: concret, în ochiul 
omenesc) Iulian Grigoriu ştie să înlănţuie în fenomenal peisajele statice şi 
dinamice, formele calitative ale naturalului: „Pretutindeni, clocot şi 
clopot (dinamic) „privirea e o noapte săracă, fără 
perspectivă'(Static).Un soi de pasivitate în fața naturii a celui chemat să 
străbată fenomenele ei. 

„Clocotul şi clopotul de pretutindeni”, simpla inversiune a lui 
„Pretutindeni, clocot şi clopot... "ar fi însemnat starea activă, implicaţia 
sinelui în pentru sine. 

Simbolurile ciclice trec prin simboluri teriomorfe, la Iulian 
Grigoriu: „şi dacă încerci să deschizi, să strigi aerul, uşile se fac nuci 
pentru monștrii mărunți” .Ele se manifestă, teriomorfismele, şi în multe 
locuţiuni: „nodul de țipăt”, „zvâcnet de zăvorât”, „vaiete pofticioase”, 
„muntele care crapă”. 

Teama, angoasa, neliniştea fluidă, verbal-substantivală, aflate în 
textele poetice-epice iulianiene este ținută în frâul raţiunii de a scrie prin: 
„cogito despre”, „judec despre”, prin: „judec fiindcă”, „judec înainte de a 
fi”, „sunt înainte de a judeca”. Joc al aceleiaşi ipostazieri erudite, strigăt 
al evidenţei a-postulată apostolare. Între Heraclit şi Parmenide, Iulian 
Grigoriu este atomist chiar dincolo de Leibnitz, via Decartes, Pascal. 

În „Antropus”, (dovezile minime, ale ex-sitere-ului antropo- 
logic, antropomorfic) cu poeziile: „Unu”, „Afirmarea”, „Trei Mate- 
matici”, „Propiul”, „Visul”, „Tranfinirea”, „Realul”, „Număra-rea”, 

veritabilă „ontogeneză” a unităţii antropice, veritabilă alotropie a fiinţei 
în neant, poetul „exersează saltul fiinţei în neant”. 

Asociind identităţii, nedeferianțibilitatea lui „Unu”, o posibilă 
transformare în doi, posibilă schimbare a unităţii în „mai multul-plin şi 
netulburat al întregului finit ori transfinit, fizic ori metafizic”, poetul 
declamă, exclamă, aclamă: „Ah egalitățile” utopiile, imaginariile”/ A fi 
Unu înseamnă a te fi născut cu întregul/ - spectrul al căii primului semn,/ 
mai vechi decât semnul lui Cain,/ ca să ucizi din poruncă orice lege din 
urmă/ lăsându-te ucis”. 

După cum ne „lămureşte”lulian Grigoriu, cardinalul UNU se 
plămădeşte din semn. Discutabil. După Platon, „unu” este o idee. Concret 
este semnul unui idei. Se continuă în aceeaşi manieră (în poezia Unu) cu 
„agonia” numerabilităţii, „unu” devenind semn cabalic, însemn damnat: 
„Caut pe Doi şi găsesc moartea,/ Caut pe Trei şi găsesc viaţa/ ...nicăieri 
nu găsesc (aflu?) Marele Număr”. Infinitul nu-i număr. Este semn. 
Nicăieri nu găsesc marele semn al nenumăratului, ori a nemărginitului — 
aş vrea să ne spună poetul, mai puţin „documentat în epistemic. 

Între a impresiona şi a deveni impresionant este o distanţă ce se 
măsoară în timp prin reeşalonarea impresiilor estetice asupra „criticii 
rațiunii cinice”ce sprijină „edificiul rațiunii pure”. 


ION GROSU 


Motto: Amintirea ne leagă. Uitarea vindecă orice amintire. 


(T.D 


Născut la 6.07.1939, în Galați 

A absolvit Institutul Politehnic, Facultatea de Silvicultură Braşov 
promoția 1960; studii postuniversitare în domeniile protecției mediului şi 
ştiinţa conducerii. 

e A debutat în literatură, în 1959, la ziarul „Drum Nou“ Braşov; 
debutul editorial 1997, cu volumul „Amânatele sosiri“, versuri, Editura 
Hypatia, Galaţi 

e A colaborat la ziarele şi revistele; Drum Nou din Braşov; Viaţa 
Nouă, Galaţi; Viaţa Liberă, Galaţi; Acţiunea, Galaţi, Urzica, Moftul 
Român; Suplimentul Buzunar, Galaţi; Satiricon, Cluj; Literatută şi Artă, 

Chişinău; precum şi în marea majoritate a revistelor de umor din ţară, în 
perioada 1964-1997. 

e A obţinut următoarele premii: premiul ziarului Viaţa Nouă, 
1978, Galaţi; premiul suplimentului umoristic Buzunar — Viaţa Liberă, 
Galaţi, 1991; Premiul II al Cenaclului Satiricon — Cluj, 1992 cu „Eterna 
epigramă“; Premiul III — Proză scurtă, „Pavel Dan“ — Cluj, 1995; Premiul 
de poezie al ziarului Milcovul — Focşani, cu ocazia Salonului Naţional de 
Literatură, Dragosloveni, 1995; Premiul Elcaro, la ediția a M-a a 
Consursului de epigramă „Oltenii şi... restul lumii“, 1997; menţiune la 
Festivalul interjudețean de epigramă „Cobra“- Reghin, 1997 

Membru al Societăţii Scriitorilor „C. Negri“, filiala Galaţi; 
membru al Uniunii Epigramiştilor din România; membru al Cenaclului 
Umoriştilor „Verva“ Galaţi. 


Frecvent colaborator al ziarului Viaţa liberă, la pagina de satiră, 
cu povestiri, epigrame, enciclopedie umoristică. 

Pagină intitulată „Supliment Umoristic-Buzunarul de dumini-că”. 
Buzunar cu bilete de papagal-vesel destin cotidian, tristă şi veselă 
(imypreviziune a trăirii la minut. 

Epigrama domnului lon Grosu este o revoltă a gândirii 
comprenhensive, nu numai profundă dar şi iertătoare. Omul, epigramistul 
Ion Grosu fiind identitatea fără vârstă a prezenţei noastre în cotidian, fără 
C.V şi C.I. 

Şi înainte de '89, a avut această abilitate şi preocupare de critică 
umoristică a socialismului, când în scenetele „Cântării României” scăpa 
nevăzut un text necenzurat, anti-abnegat scenic. 

Personalitate puternică, zidită pe principiul credinţei în muncă 
cinstită. Director, manager la o întreprindere cu mii de muncitori, cu cifre 
uriaşe la export, este, a rămas acelaşi clarvăzător de manifestare 
interumană şi în spaţiul preocupărilor scriitoriceşti. 

Expresia densă a comicului, a râsului de râs, a zâmbetului critic 
sonorizat, este îndelung studiată pe ...oameni specifici, tipizaţi, la vedere, 
de o societate grăbită să le ignore „veselia”, ca remediu a „suferințelor 
trăirii”. 

Să începem prin a-l cunoaşte pe Ion Grosu ca poet liric: „Voi 
sunteţi albe ploi verticale/ Repezi ploi ce schimbă/ sufletele gropii/ în 
izvoare şi drum./ Mă întreb şi acum/ când va veni ziua cea mare ./ Voi 

sunteţi flori de colț în Bărăgan/ bradul prins cu sfori în lan/oaza smulsă- 
ntr-un desert/ şi secantă într-un cerc/ N-am de ce să nu încerc/ N-am de 
ce să-mi stau în piept („Prietenilor mei”) 

Iată o tristeţe a „timpului prezent” „a timpului trecut rătăcit într-o 
posibilă ireversibilitate  resuscitabilă. „Voi”, fiind accepțiunea 
identificării lui „unu”cu „mai mulți”, un „tu” - persoana a doua singular, 
pluralizată tragic. 

Privirii statice pe lume îi conjugă”, poetul, dinamica 
sentimentului devenirii ființei rătăcitoare în lume, oprimată de 
cardinalitate: „şi vara pleacă-ncet spre asfinţituri/ în plânsete de păsări 
călătoare/ Purtând căldura norilor în ritmuri/ într-un spectacol regizat 
de soare/ ...unde-aţi ascuns voi clipe fericite/ din primăveri, ce-a fost de 
preț, lumina/ Căci vreau să văd sub pleoapele cernite/ iubita, ce-n trup 
distins îmi pune cina”. („Bancnote”) 

Liră tristă, trist răsfirată în amintiri, rămâne iubirea şi în alte 
poeme. 

Sufletul, fiind o stare adolescentină în clipa confesivă a 
deznădejdii de a fi iubit: de oameni, de fiinţe ascunse în umbra amintirii 
nemuritoare: „De fărm s-au spart iubirile pierdute/ pe plaja ninsă şi 
marea ne-a uitat/ Şi nu mai port fărâmă de virtute/ ce-n înspumate valuri 
eu ţi-am dat/ Pe fulgii moi îmbrăţişând nisipul/ Te-aştept de mult ca pe 
un bob de rouă/ Să-mi desenezi zâmbind c-un deget chipul/ Și-apoi să-l 
ştergi din ochi-mi care plouă (,„Tentaţie”) 

Frumoasă poezie de dragoste scrisă din „exoticul tărâm” al 
suferințelor rebele: dar şi de adâncă clipă de răgaz, de scufundare în 
iubire: „Pictam  îngerii/ care-mi sorbeam dimineţile/ din timp/ şi-mi 
privegheau clipa din clipă/ într-o trecere nesfârşită prin icoane... Aripi 
mari se-ntindeau pe lume/ aripi luminoase şi sumbre/ când, deodată, din 
tunet de umbre/ chipul iubitei încet mă răpune”(,„Emotție”) 

Ca epigramist, Ion Grosu ne înveseleşte circumspect, solicitând 
auditorului răbdare pentru a râde, răgaz pentru a gusta savoarea hazului 
de necaz. Este demn consemnat efortul săvârşit de scriitor pe linia 
investiţiei „epigramei într-o revistă proprie. 

De asemenea, prezenţa epigramei sale în salonul literar Axis 
Libri, descreţeşte înverşunarea polemică, lauda de sine a disputelor 
subiective. 

APOSTOL GURĂU 


Moto: Ce chip frumos aveam eu altă dată 
iubeam şi moartea ce-mi fusese „dată” 


(TD 


Născut la Galați, în 1940 

Profesor de limbă ți literatură română la Liceul „Elena Doamna”, 
fost prefect revoluţionar 

Membru al Uniunii Scriitorilor din 1984. 

e A debutat cu: „Ispita mării verzi“, Luceafărul-47 (395), p. 5 
cu pseudonim Constantin Ucuţa 

e A publicat: „Începutul verii astronomice“, povestiri, Ed. 
Cartea Românească, 1978; „Defonia“, roman, Cartea Românească, 981; 
„Ispita mării verzi“, proze scurte, Cartea Românească, 1986; „Sâmbure 
înflorit“, roman, Ed. Porto-Franco, 1990; „Agent T.F.P.: Omul Nopţii“, 
proză narativă, Ed. Logos, 1997; „Celălalt“, eseuri, cronici literare, Ed. 
Logos, 2000; „Brofft-Moft“, eseuri, cronici literare, Ed. Sinteze, 2003; 
„Estnobilii”, Ed. Pax Aura mundi, 2008 

e Colaborări, la revistele: Luceafărul, Ateneu, România Literară, 
Antares, Oglinda Literară, Porto-Franco, Saeculum, Salonul Literar, 
Literatorul 

e Au publicat eseuri referențiale despre opera scriitorului Apostol 
Gurău: Al. Piru în volumul „Debuturi“, Cartea Românească, 1981, pp. 
128-130; Mihăescu F., Valentin, „Defonia“, Luceafărul, nr. 23 (997), 6 
iunie 1981, p. 2; M. Ungheanu „Ispita mării verzi“, Luceafărul, nr. 50, 13 
decembrie, 1986, p. 2; Marian Papahagi, „Un prozator şi nuvelele sale 
„exemplare”, Tribuna, Cluj Napoca, nr. 51, 18 decembrie, 1986, p. 4 „El 
este un prozator cu totul remarcabil, care trebuie citit şi cunoscut“; 
Cornel Regman, „La liziera experimentului“, Cartea Românească, 1990, 
pp. 222-229, „Noutatea ţine... de regie, de imperialismul regizional şi-l 
situaeză pe autor printre comilitonii de generaţie preocupaţi să impună 
privirea lor, selectivă ca a răpitorilor fără greş“; Radu Țuculescu, 
Familia, Oradea, „„Meticulozitatea documentară, infuzia optimă de 
fantastic, compoziţia inspirată, fraza elegantă, suplă, toate aceste 
elemente îl califică pe autor drept unul de real talent“. 

Unul din stâlpii referențiali ai prozei gălățene. Stil complet, 
estetico-literar. Unitate perfectă, între conținut şi metodă. Revelație a 
ceea ce există, prin cuvânt. Filosofia de bază: existențialism. Cu 
fundament original: drum dintre arhaic şi metafizic (în „Defonia”), dintre 
psihic ana-litic şi manifest spiritual (în „Estnobilii”), dintre ființă 
absorbantă de timp şi generatoare de intenționalitate (în „Începutul verii 
astronomice”). Apostol Gurău este „un intelectual a cărui minte se 
veghează pe ea însăşi” (Albert Camus) prin conştiinţă de sine răsfrântă în 
sine (celălalt). 

Fidel existenţialismului Sartre: „Omul nu este ci se face, omul 
este condamnat de a fi liber. Destinul implică tragismul, conştiinţa 
tragică a efortului trăirii.” Întreaga operă a scriitorului Apostol Gurău 
prezentându-ne acest esențial concept; în multe ipostaze ale 
responsabilităţii scriitoriceşti, în diverse acte sociale ale eroilor săi. 
Fiecare erou este personaj-angoasă, personaj-înspăimântat, este „om” 
identificat de timpul trăirii, ca sumă a timpilor trăirii, spre un viitor 
(ne)predestinat; expresie a transcederii ființei în neant. 

Personajele îşi urmează propria esenţă: „omul este exact ceea ce 
este”, aventurându-se în lume, suferind acolo, pentru fără-speranţa unui 
destin anume. 

Apostol Gurău s-a desprins, totuşi, progresiv prin fiecare 
„lucrare” de cutumele existenţialismului Sartre, prin atenuarea „disperării 
de a trăi” a eroilor săi, edemenind „angoasa” spre o altă edificare a 
„drumului” pe care se află voinţa de acţiune, acţiune şi sensul ei generator 
de valori şi responsabilităţi. În existenţialismul lui Apostol Gurău 
„speranţa”, există ca chip interior al destinului tragic, nu ca motiv de pace 
interioară, inactivă, ci ca motiv al (ne)devenirii, ca motivaţie a prezenţei 
„in-sinelui”, spre enclava sacrului apoteotic numită „pentru-sine”. 

Cel mai elocvent, ne sunt desenate aceste „reforme 
existenţialiste”, în Defonia, roman de cinci decenii dimensiune socială 
liniară, de şapte ceruri adâncime spirituală. 

In nuce, fiinţele acestui roman sunt apariţii arhaice înspăimântate 
de conştiinţă şi invers: fiinţa-în sine (a apariției) şi fiinţa-pentru sine (a 
conştiinţei pentru care s-a produs această apariție) se determină reciproc; 
o altă reformă a existenţialismului a.gurău ce implică relativitatea dintre 
esenţă şi existenţă, relativitatea primordialităţii lor. Şi aceste concepte nu- 
s, cum credeţi, la o primă lectură a scrierilor prozatorului azi-citit, ideo- 

file, ideo-logice, nu-s aporectice (nesigure), factice (artificiale). Sintaxa, 
începând cu sintaxa frazei literare Apostol Gurău, în Defonia, urmează, la 
începutul romanului cu titlu abstract, procedeul ruperii ideilor regente în 
idei adjuncte, divizării ideii în interioare-labirint circumstanţial şi 
circumstanţialitate, prin tablouri, table, ecrane, perspective interioare şi 
exterioare, veritabile uşi, porți, cărări suişcoborâşuri în(spre) identificarea 
semnificaţiilor multiple. 

lată această sintaxă, în geneologia „Stirpei Orzeştilor”, analogă 
Moromeţilor, dar nesimilară lui Marin Preda: „Of draga și arțăgoasa mea 
bunică! Stârpea Orzeştilor. Veneau dintr-o cătună, Peneu, pe care 
politicienii au ridicat-o din sărăturile mocirloase ale Siretului până sub 
Dealul Defonia, alipind-o comunei Peneu. Peneus nu e o zeitate acvatică 
din Thessalia, fiul lui Oceanus şi al lui Tethys, ci un flăcău ieşit din 
noroaiele argiloase ale luncii inferioare, norocosul Țugulea, străbunicul 
meu, Alexandru Orza, căruia-i port numele. El a avut doi băieţi şi o 
copilă pe nimfa Daphne, bunica. Nimfa Valeria, se pare, a făcut parte din 
ceata de vânătoare a zeiţei Artemis, alături de care cutreiera pădurile, 
mlaștinile, sărăturile azurii din partea locului şi păzea cu toată străşnicia 
podul plutitor de pe Siret, un râu lung de 600 km, al cărui proprietar 
devenise protoistoricul primar Alexandru Orza, tatăl ei” 

Genealogia de „trei pagini”, în începutul romanului, este aşezată 
(după cum a-ți văzut) în „legende antetempus”,  arhetipale. Ea, 
desfăşurarea genealogiilor, va fi suspendată în, şi, hrănită (în generaţii 
succesive) de mituri. Întreaga Defonie este astfel defonizarea sunetului 
primar, cuvântul, până dincolo de arhaic, de percepții semantice, până în 
tărâmul sunetului neauzit, în marginea văzului osândit să gândească. 
Defonia este, ca-n poezia lui Ion Barbu, râpa Uvenderode, plină de 
„gasteropode şi gasteropoizi , de ode şi mode”, din care ne tragem 
coloidali, vegetali, plasmatici, infinitezimali, cu viaţă-inseminaţi sacro- 
demonic, sacri-profani, patern-matern mariaj în efemeritate. 

Frazele lungi sunt preferate de scriitor împotriva topicii liniare, în 
favoarea spiralelor călătoriilor gnosice în mitul gnosic al peşterii: gnosic 
şi cabalic, în ajutorul iluminării întunericului (ignar) neutralităţilor 
gândirii: „ că Orza are o fire blândă, deşi peste capul lui trecuse un 
război — „toți tunarii sunt puternici / stau la tunuri câte şase / ei în lupte- 
s foarte vrednici / şi-n război nebiruiţi!” — mânase cai străini, dormise 
prin stepe îngheţate, bântuite de moarte, dar firea lui paşnică la salvat, a 

supravieţuit chinului, timpului său, care se aspriseră, învățase atunci, 
acum se dezvăţase, să surâdă mai întâi îndurerat, apoi zâmbetul său nu 
mai avea nici o urmă de durere.” 

Narcisism, impus deseori de stările determinative ale 
simbolurilor şi reprezentările personajelor în ex-sitere-le conştiințelor 
tragice, alteori cerut de faptele eroice, dar şi de setea de poezie a 
scriitorului: „Pământul era atunci un şes neted şi Dumnezeu fie că se 
plictisise de el, fie că nu-i mai venea somnul, îl chemă pe arici, cel mai 
ajuns de minte dintre toţi, şi-i zise: „M-am plictisit de pământul acesta 
oblu!”. „Strânge-l grămadă, Doamne, cum m-ai strâns pe mine!” Și 
Dumnezeu aşa făcu, iar dealurile şi văile, Defonia, Colacul ledului 
Fântâna Gerului, Calic, Coasta, Puturosu, Ghebosu, Vulpea, Seaca, se 
țineau după ziditor. „Noi cum rămânem?!” „Apoi rămâneţi cum sunteți, 
dealurile-dealuri, şi văile-văi” 

Abundenţa miturilor, din începutul Defoniei; mitul gnosic al 
scufundării şi creaţiei, mitul antropofagic a lui „Marţărea”, mitul estetic 
al „ariciului” şi „morţii îngropate”, fac din personajele romanului 
prezenţe neactante, în dialog socratic, platonic; unul povesteşte celălalt 
provoacă pofta celuilalt de a trăi în mit. Viaţa fiind în spatele acestei 
scene de divulgare a mitului pentru o eventuală credinţă în mit, ori numai 
de  (ne)împrospătare a mitului, pentru întâmpinarea unor, altor, 
„ceremonii” mitice. (vezi Cap 1. pag. 1-14. Dialogul dintre Alexandru 
Orza şi Valeria Orza, bunica lui) 

„Defonia” devine, astfel, spaţiu etnografic şi ontologic însă strict 
existenţiale. Intenţionalitatea gândirii fiind mereu mitică, acţiunea ei 
prigoneşte imposibil destinul. Destinul înspăimântător, al morţii, care 
pândeşte „eroii epopeici” ai Defoniei, şi-i pedepseşte când „trebuie” nu 
din „voinţă divină”, ci din „cauze mitice”, mai ales pe cei îndărătnici să 
existe în  determinările sociale impuse de istorii proteice, de 
convalescenţele halucinante ale conştiinţei devenirii în vremea „estului 
magic” invadator al libertăţilor individuale. 

Încet, încet, aşezat antropic, genealogic, etnologic, romanul 
Defonia se manifestă ca referinţă istorico-socială, ca dezvoltare a ideilor 
volteriene asupra proprietății private, nu ca aderare la un sistem (ostil 
dintotdeauna) cel comunist, cum au fost păcăliți în vremea apariției lui 
(Cartea Românească, 1981) cenzorii vremuleţi-vremelnici ai apocalipsei 
din care am ieşit vii şi noi, prietenii întru adevăr ai scriitorului. 

Pesonajele străbat spațiile Defoniei cu „tovarăşe”-cuvânt sfânt al 
utopiei comuniste, devenit mai apoi „foa'ăşi”, hiat cârlionțat în gât 
ceauşist. Citind Defonia scriitorului Gurău Apostol, îmi amintise de 
„revoluția transformării socialiste a agriculturii’, cum Doamne am 
suportat o astfel de „revoluţie”, de colectivizare a satului românesc? Am 
trăit acel timp, alături de părinţi, bunici, veri şi nu ştiu câte rubedenii 
mânate la „puncte pe zi”. Mă cutremură fiecare poveste a scriitorului, în 
care, uneori prea romantic, ignoră durerea esenţială, primordială, efectele 
„dictaturii proletare” asupra psihologiei umane, al existenței umane 
reale, exhaustiv, din interiorul „interfonic”, „audiofonic” al societăţii 
totalitariste. Totuşi revolta omului Gurău trebuie să fi existat undeva, 
dincolo de povestire  clar-obscură literară, frumos,  maiestos, 
impresionant, captivant, inteligent, estetic, artistic, amănunțit mărunțită 
nouă spre lectură. 

Prozatorul Apostol Gurău, astăzi, la fel de credincios medianelor 
ponderate şi ponderale ale scrierii sale de ieri, ne invită să-i acceptăm noi 
defonii, liberale de astă dată, eliberate de himere marxiste spre metafizice 
„Estnobilizări” pe buza unui imperiu „Est Magic prăbuşit”. Sub aparența 
reportajului, turismului  geo-fizic, noile întâmplări, povestiri din 
contemporaneitatea capitalistă, sunt veritabile drumuri exotice în amintiri 
adolescentine, vârsta veşnică a oricărei amintiri. Ca şi alţi mari scriitori 
îşi însoţeşte cu noi priviri retrospective eroii Defoniei până în clipa 
speranţei de a fi nobili în cel din urmă ceas al libertăţii noastre de a muri 
de foame (de ce nu şi spirituală), în cataclisme politice derizorii. 

Admir proza domnului revoluţionar-prefect „during the flames of 
revolution”, scriitorului Defoniilor risipite în lume. Metoda scrierii sale, 
în care intensificarea, densificarea întâmplărilor diegetice ating limita 
maximă a percepţiei auditive, vizuale, mentale, a edificat ceea ce ar putea 
fi numit proză de redundanţă zero absolut. Şi numai un artist virtuos 
poate împlini asemenea măiestrie artistică în literatura cultă, cu cititori 
capabili să-şi piardă identitatea în text mai mult decât te poți identifica cu 
autorul în opera lui dată ţie, nouă, spre credinţă în adevăr. 

Până în cele din urmă, destinul e vasta insolenţă a unui neant 
conştient de existenţa noastră, să nu zic, un Dumnezeu cinic, a unui dat- 
infatuat de propria-i grandoare, a unui „altu” la pândă, din noi, „asupra 
noastră”. La fel ca destinul de a fi scriitor. Scriitor al tuturor ce ar avea 
şansa unei apostol(ice) gurăunduitoare de cuvânt. Destinul, până la urmă, 

este ca-n complexul viermelui, sub „aura” căreia ne îndeamnă să 
medităm, Apostol Gurău, în La Contesse-Argrette: „Nobilii, se sufoca 
încă de mânie parohul, indiferent din ce epocă şi din ce parte a lumii 
sunt, au asemenea viermilor platelminţi (viermi hermafrodiţi, cu corp lat, 
nesegmentat, fără aparat respirator şi circulator, cu un singur orificiu 
buco-anal) o însuşire remarcabilă: ei pot fi secţionaţi în două, în trei, 
patru şi mai multe părți, fiecare secţiune creşte din nou, ajungând un 
vierme complet cu cap şi coadă” 

Şi cine nu şi-ar dori, dintre scriitori, un astfel de destin: să fii tăiat 
în felii (de cititor) pentru a rămâne la fel de nobil în scrierea lui faţă de 
cititor, cum oricând (şi nu oricum) ne invită gura apostolică a celui lăudat 
pe drept, de mine, azi şi mâine şi cât va fi mâine, scriitorul Apostol 
Gurău. 

Un vlăstar aristocrat al prozei gălățene, precum Remus-personaj 
aristocrat al Estnobili(mii) sale, oprimate de noi „compor-tamente 
morale”, de vulgarităţi „citadine”, ca-ntr-un „scrin negru” călinescian. 


CĂTĂLIN ANGELO IOAN 


Motto: Ecuațiile transcendenţei necesită, pentru a fi rezolvate, 
extensii de structuri... meta-fizice (T.L) 


Născut la 18 ianuarie, 1962, în Brăila 

A absolvit Facultatea de matematică, Universitatea Bucureşti — 
1981-1985; Universitatea „Alexandru loan Cuza”, Iaşi; Doctorat — 1992- 
2000, "Dunărea de Jos” din Galaţi, Facultatea de inginerie din Brăila; 
1995-1998 

În prezent: Director al Departamentului de Învăţământ la Distanţă 
din cadrul Universităţii. 

e A debutat: 2004 — Proză în revista Danubius, a Universităţii cu 
acelaşi nume. 

e A publicat: "Moartea ca o dobândă”, volum de proză, Ed. 
Sinteze Galaţi, 2007; "Viaţa ca o uvertură”, volum de proză, Ed. 
Zigotto, Galaţi, 2007; "Povestiri despre timp şi spaţii”, volum de proză, 
Ed. Zigotto, Galaţi, 2007; ”Alfabetica revoltă”, plachetă de poezii, Ed. 
Zigotto, Galaţi, 2007. 

Literatură, ca frontieră cumulativă de trăiri reale bine ordonate în 
amintiri prospere, sub conceptul: în prezent, în „azi” se află reavănul timp 
„ieri”. Povestirea intitulată „Demolatorii de azi, căpşunarii de mâine”, din 
„antologie”, este în esență dovada trăirilor acumulate de scriitor prin 
experiențe afective ce edifică vecinătăţile-topos-logic-social- 
(co)memorativ în(spre) forme literare fluente, precum de revoltă 
cotidiană, obştească, spontană vrei să scapi. „Trăismul”, ca mărturisire a 
„tragismului superfluu”, tinde spre o idee limită cumulativă de soluţii în 
efortul de a trăi. Soluţii deschise interpretării evenimentelor, 
întâmplărilor, şanselor, hazardului, narate prin ceea ce aş numi limbaj al 
gândirii ştiinţifice indus în câmpul, în fluxul, în rotorul şi grad-i-entul 
divergenţelor, percepțiile afective. Scrierea domnului profesor universitar 
Cătălin loan Angelo însumează astfel realitățile percepute logic în 
arhitecturi ideatice afect-ive, pe marginea (re)naşterii unei conştiinţe 
scriitoriceşti, misionară şi justiţiară. 

Dezvoltă temele sale „misionare” trecând, nerenunţând,la 
experienţele biografice ale „întâmplărilor sociale”, din care, cu mare 
abilitate înrămează grotescul citadin, semnificant: „De ieri sunt 
proprietarul unui nou apartament. Locuisem într-o garsonieră, devenită 
destul de mică pentru mine şi nevastă-mea. Cu sacrificii bancare, ne-am 
hotărât într-o zi ca să ne mutăm. După ce am vizitat câteva „grote "pline 
de [urţuri şi stucaturi, variind coloristic de la bleumarin la maro, am ales 
un apartament ce părea mult mai accesibil în tentativele de demolare”. 

Auzi ce vezi şi vezi ce auzi, în limpezimea scrisului loan Angelo- 
Cătălinic, care fuge de angelism şi cătălinic, de narcisism, spre noi, cu 
pietre vorbitoare în mâini, să ne pedepsească - eventual-trecerea 
nepăsătoare prin lumea iertătoare de păcat, noi acceptând-o vinovaţi de 
evidenţele ei sociale, vulgare, de insuficienţele ei morale. 

În „Demolatorii de azi, căpşunarii de mâine”, poveste 
bitemporală, scriitorul, erou al povestirii, ne înfăţişează întâlnirea cu 
brutalitatea comportamentului ilogic, imoral, instinctiv şi animalic, a 
celor disponibili să trăiască „şmechereşte”, cu efect minim, dar bine 
plătiți, optică nouă capitalistă, stradală, a şomerului aruncat în stradă de o 
istorie (reformatoare a himerelor comuniste, încă dominatoare, prin 
scârba surâsului muncitoresc asupra intelectualului „împăturit”, prin 
scârba politicienilor agramaţi în „sanctuare” parla-ment(ă)-are. 

Această masă puturoasă, dobitoacă şi incultă va migra, 
reprezentând o ţară în expansiune, în exod (vestic), cei încrezători în 
„apartamentele noastre etnice”, în „ghetourile”existenţelor noastre 
spirituale, rămânând să-şi desăvârşească o nouă creaţie, la „pupitrul 
faraonic al cuvântului românesc” şi al logiilor lui oratorice, retorice, în 
conştiinţele dramatice netulburate de destin istoric. 

lată cum structurează societatea românească şi nivelul ei 
intelectual, prezent, scriitorul doctor în matematici economice, domnul I. 
Angelo Cătălin, conferenţiar la Universitatea Danubius, autor al 
volumelor de proză: „Pe lumea aceasta sunt patru categorii de oameni: 
ingineri, economişti , profesori şi ceilalţi. Nu există mai mare jignire 
pentru un economist decât să-l faci inginer (foarte frumoasă determinare 
a categoriilor spirituale în societate... democratică); pentru un inginer 
apelativul de economist este o ofensă de neiertat; celorlalți oameni le 
este indiferent dacă îi „botezi” altcumva. Pentru un profesor însă, a-l 
numi oricum altfel decât ceea ce este (gândirea afectivă a omului: omul 
este ceea ce este, în existenţialism) devine un lucru pe care nu-l va uita şi 
ierta niciodată...Mai există a cincea categorie — una mică (clasă socială, 
sentiment eroic) dar esenţială: cea a profesorilor de matematică. Aceasta 
este o entitate, de regulă plină de... ea, ale cărei convingeri despre 
inferioritatea celorlalţi sunt atât de adânc înrădăcinate, încât a o numi 
cu un apelativ de inginer, economist sau altceva, devine o crimă, un 
sacrilegiu pentru care nici arderea pe rug nu-i poate aduce purificarea 
(eu justiţiar, dorinţă de justiţie rațională)” 

Episodul ocupării unui apartament, curăţirii lui „igenice”, se 
completează, în povestirea sus-pomenită şi mărturisiri nouă de scriitor, cu 
episoadele demolării în loc de recondiţionare, cu, în final, după 
schimbarea mobilei, printr-o comandă la un „patron de mobil-er”, după 
internarea Mariei în spitalul de boli nervoase, în final, o altă ultimă 
bucurie ne este des-văluită: „A doua zi, aflu că banca la care am 
contractat împrumutul a majorat dobânzile foarte mult. Nu vom putea 
plăti, aşa că suntem nevoiţi să vindem apartamentul.” 

Crâncen realism cotidian cunoscut nouă, tuturor, celor sedentari, 
celor încăpățânați să pe,rseverăm în speranța unei lumi democratice, 
protectoare de individ şi individualitate. Unde, când, vom vedea faţa 
acestei lumi nu este, nu intră în „preocupările scop literar”, ale scriitorului 
loan Angelo Cătălin. El, domnia sa, nu ne dă modele de structură socială 

ideale (şi sunt sigur, că un cercetător în economie, oricând le are). 
Scrisorile, pe care ni le expediază din infernul vieţii lui, nu ne încurajează 
în idealuri, în previziuni. Ele rămân sumbre confesiuni din amvonul 
suferinţei, nu neapărat materiale, ci spirituale, suferință mai apăsătoare 
(în condiția umană) a conştiinţei de sine, mai apăsătoare decât reflexiile 
insatisfacţiei nutritive ale confortului fizio-logic. 

Considerăm, a fi, scrierea domnului loan Angelo Cătălin, o formă 
de revoltă ingenuă, pe înţelesul oricui, îndepărtată de încrengături 
tentaculare şi specii literare structuraliste, canonice, livreşti, apropiată ca 
temă nuvelei de consum, componentă a prozei postmoderniste actuale, 
căutătoare de re-forme epice. Viitorul acestor manifestări creative- 
literare, de tip analitico-social, stă în transfor-marea simbolurilor, 
mesajelor, imaginilor dramatice cotidiene, în frumos-urât estetic, 
convingător de satisfacţiile truismului universal. Literatura adevărată 
fiind universalizarea eu-lui în plenitudinea capitoliului cartezian. Numai 
astfel „pilda trăirii” va rămâne simbol al „experienţelor trăirii la nivelul 
„simbolurilor trăirii”. Şi domnul scriitor-matematician loan Angelo 
Cătălin are inimă, minte şi condei, să ne „îmbucure” aşteptarea prin 
scrierile sale într-un viitor nepesimist al devenirii scriitoriceşti. Totuşi, să 
nu confundăm pofta de a scrie cu împlinirea poftelor scriitoriceşti. Sunt 
stadii, trepte, zigurate ale mântuirii, ce se cuvine a le străbate. Într-un 
astfel de stadiu se află şi pasiunea cuvântului tipărit, la domnul profesor 
loan Angelo Cătălin, şi nu-i dorim decât urcarea „golgofelor scrierii 
domniei sale” pe calea crucificării cuvântului rostit. 

Literatura începe înainte de ana-lit-ic şi sfârşeşte „analiticul” în 
„sinteze plastice”. Ea nu trebuie redusă la „povestirea vieţii” decât 
referenţial. Nu acribic şi nemilos de... cum se (i)relevează în scris, întâia 
pornire a „opiniei” diurne. 


MIRCEA IONESCU 


Născut la 20 decembrie 1938, la Tg. Bujor - Galaţi. 

Absolvent al Universităţii „Alexandru loan Cuza” din laşi, Fa- 
cultatea de filologie - specialitatea limba şi literatura română. 

e Debutul, în revista literară „Tânărul scriitor”, Bucureşti, 1954. 

e A debutat în literatură, cu un volum de nuvele polițiste 
„Moartea paharelor de cristal”, publicat la Editura Junimea, laşi, 1974. 

e A publicat: "Singurătatea calului troian”, roman, Ed. Jun- 
imea, lași, 1976; „Adevăr şi metaforă”, ; însemnări de reporter, Ed. 
Cartea Românească, Bucureşti, 1988; "Taina bătrânului fort”, roman 
pentru copii, Ed. Ion Creangă, Bucureşti, 1989; "O anchetă ratată”, ro- 
man, Ed. Porto Franco, Galaţi, 1990; "”Cacialmaua (a patra punte)” Ed. 
„Porto-Franco” - Galaţi, 1991; roman premiat de Societatea Scriitorilor 
„C. Negri” Galaţi; "Capcana ucigaşă”, roman, Ed. Porto-Franco, Galaţi, 
1993; "Taina spovedaniei”, Ed. Porto-Franco, Galaţi, 1993; volum co- 
lectiv de povestiri, ce poartă titlul celei scrise de Mircea Ionescu ; "Mi- 
siune Ultrasecretă”, nuvelă polițistă, Ed. Hypatya, Galaţi, 1995; 

e A mai scris: Peste zece scenarii radiofonice Oameni de seamă, 
transmise; Peste zece scenarii şi piese de teatru transmise la radio şi te- 
leviziune; Numeroase scenarii radiofonice pentru copii. 

e A colaborat la periodice literare: Cronica, laşi; Ateneu, Bacău; 
Tomis, Constanţa; Luceafărul, Bucureşti; Porto-Franco, Pagini Dunărene, 
şi Dunărea, din Galaţi. 

Premii obținute pentru activitatea literară: Premiu pentru scenarii 
de film — 1984; Premiu pentru creaţie dramatică, 1987; Premiul Televi- 
ziunii Române pentru scenariul de film „Primăvara cailor sălbatici”; Pre- 
miul acordat de Societatea Scriitorilor „C. Negri” Galaţi, pentru proză 
romanul „Cacialmaua”(a patra parte) — 1991; Editura „Pax Aura Mundi“ 
Galaţi a fost premiată la Salonul Internaţional de carte Pentru Copii desf- 
ăşurat la Chişinău, 2006. 

Consilier editorial atestat de Ministerul Culturii - 1992. 

Redactor, apoi, şef secţiei la cotidianul gălăţean „Viaţa nouă”; 
Redactor şef adj. la ziarul „Acţiunea”, al Editurii „Porto-Franco”, Galaţi; 
Redactor responsabil al revistei de informaţie „Instanţa Publică” - supli- 
ment al revistei „Porto-Franco”, Galaţi ; Redactor şef al revistei „Hy- 
patya”, Galaţi; Redactor şef al ziarului „Jurnalul de Galaţi”. 

Director al Editurii „Hypatya”, Galaţi; Director al Editurii şi re- 
vistei „Pax Aura Mundi”, Galaţi. 

Membru al Societăţii Scriitorilor „C. Negri” din Galaţi. 


Născut în Târgu Bujor. A absolvit „litere” la Iaşi, iubind graiul 
moldovenesc „datina” limbii lui istorice. A trăit pentru Galaţii de ieri, de 
azi, de mâine, studiindu-i în scris lacunele morale, tainele arhetipale, 

conştiințele migratorii. Ca ziarist, în vijelioasele reportaje. Ca scriitor, în 
lungi meditații asupra tipologiilor umane diferenţia-bile. 

Misiunii de Redactor şef la Viaţa Nouă, Viaţa Liberă i s-a opus, i 
s-a împotrivit, prin evadare, dedublare în literă îmblânzitoare de sălbăticii 
cotidiene; cele oprimante oricând, cele devastatoare de pacea interioară a 
călătoriilor lui în suflet omenesc. 

Astfel, ziaristul conştient de ideologii adverse, de efemerități 
tranzitorii fuge, se ascunde în „geniul literar”, să-i desăvârşească 
„privirea pe lume”. Şi edifică, scrutează, evlaviază această mirare, 
înfruntare, memorare, în numeroase pagini epice fierbinți. 

În povestea „Într-o primăvară” (din volumul „Braconierul”), 
(cuprinsă în Antologia C.C.D.J. Galaţi, ne impresionează prin densitatea 
epică determinată de genealogii matrimoniale, de căsătorii succesive: atât 
„Dovestitoarea” cât şi „tatăl ei” fiind moştenitori ai unui destin tragic, 
având parte de „două mariaje”; unul fericit, altul nefericit. Ultimul — cel 
nefericit — fiind un „fie ce-o fi până la moarte”, primul-cel fericit-fiind 
„dragostea dintâi nu se sfârşeşte”. 

Narațiunea este limpede şi plină de liniaritate dulce, luminoasă: 
„în luncă era ziua curată: iarba fragedă, plină de rouă, îţi încânta 
sufletul. Sălciile înmuguriseră. Păsări de toate neamurile îşi cântau 
iubirea ori îşi chemau, uneori cu duioşie, alteori cu poruncă, perechea” 
(parnas, natură purificatoare, ţinut al păcii paradisiace). 

Apoi povestea liniar-lucidă se aşază în trepte dezvăluitoare de 
temple omeneşti, întâlnind „braconiera” ce prindea peşte la „coş de 
nuiele”, într-o margine de Siret, „pentru pomenirea lui Gheorghe, pentru 
liniştirea sufletului său”, aceasta se dovedeşte a fi purtătoarea unor mari 
credinţe, ritualuri, amintiri, despre omul iubit şi dus în neființă, dar şi 
cunoscătoare a unor filozofii, mitologii de preţ autohtone: „Cum poți să 
uiţi dragostea dintâi ?... Am destui ani, domnule, şi pot spune că de acum 
viața mea s-a scuturat de bucuriile cele mari, precum copacul de frunze, 
toamna. Vântul îl bate, ramurile i se mişcă, viu este numai pe dinăuntru, 
altminteri pare uscat. Aşa-i şi omul, de la o anumită vreme. Şi pentru el 
anotimpurile vieţii se schimbă, da nu mai vin iar. Și de-or veni, de-o fi 
ceva acolo, cum spune Cartea Sfântă... noi nu ştim şi nu avem puterea să 
pătrundem spre acel adevăr înfricoşător. Zicem că trăim o viaţă dar, de 
fapt, trăim un an cu anotimpurile sale...” 

În această simplă destăinuire a vieţii, „braconiera”, cam prea 
emancipată spiritual şi în limbaj, pentru a fi o „fărancă îndoliată de 
amintiri”, lonescu Mircea, pune în gura povestitoarei (care nu-i alta decât 
tot el deghizat în „celalr”, în „altul”) elementele folozofiei lui Heraclit, în 
care lupta, curgerea necontenită, schimbarea este echilibrată, sunt unite 
prin logică, prin rațiune, prin”logos”, cu efectele lor bine cunoscute de 
întoarcerea la ideea „Marelui An”. 

Pluralizarea spațiilor, stărilor sufleteşti, transformarea lor 
necontenită, ierarhizează — tot prin logos — suferinţa de a trăi, a eroinei 
fără nume, din această „într-o primăvară”, în, pe scene dramatice unitare, 
ca-ntr-un „scenariu” de film mut. Personajiile amuţind în propria lor 
vorbire, semn al satisfacţiei de a fi rostit pedepsele nerostirii: „Între timp, 
câinele, foarte mândru de isprava lui, mi-a adus pasărea căzută: cioc 
lung, ochi negri, mari, traşi pe tâmple (de femeie frumoasă), trup suriu 
spre maro”. 

Detalii „expuse” unui regizor, „stop cadru” al unui ,mare 
celuloidal”. Această metodă a detaliilor clar dimensionate, determinate, 
încadrate în peisaje autonome, i-a permis scriitorului Mircea lonescu să-şi 
„amelioreze speciile epice” spre „teatralitate şi regizoralitate”, spre 
diversificarea scenică a temelor şi tematicilor literare. Pe scurt, fuga în 
„societatea iluziilor frumoase” de a cărei „companie” are parte 
„imaginaţia” oricărui scriitor. 

Povestirea antologică, „Într-o primăvară”, reuşeşte evanghe- 
lizarea „sufletelor multiple”, accesibile doar prin „strădaniile trăirii”. 
Trăirismul de la „fară. Nobilă faptă a verbului „sun?”, predicat totodată 
al subiectului intenționalităţii de a gândi „despre ce sunt”, despre 
„bocetul iubirii de a fi”. 

Şi toate aceste referinţe ne sunt prezentate cu mare abilitate de 
scriitor prin călătorii între teluric şi astral prin povestiri despre „rerum 
naturalis”, prin cotropiri vânătoreşti - corp alienus în spaţii sacre. EI, 
vânătorul, ucigaşul de sitari este sensibilizat de frigul şi înfrigurarea 
morţii vânatului său, dar şi de neaşteptata apariție a unei înfrigurări mai 
mari, superioare lui, femeia - pescar - paşnic al „amintirilor vieţii ei 
dintâi”. Şi , mai cu seamă, este impresionat „eroul naturii cotropite”, cum 
„țăranca — dedublare a propriei lui conştiinţe — epiclează (roagă şi invocă) 
duhul fiinţei iubite, bărbatului ei prim-ar, pedepsit de Dumnezeu să-şi 
aştepte pe ape, lunci şi sat, prin văzduh, umblător - fantomatic, ultima 

dovadă de dragoste, înainte de a trece în eternitate, fără o lungă pomenire 
creştinească şi pomană pământească. 

Povestea se încheie prin dulcele somn al devenirii: „Nu ştiu când 
am adormit. L-am visat pe Gheorghe, aşezându-şi coşurile în Siret, 
printre sloiuri mici de gheaţă. Era cu spatele la mine şi dacă l-aş întâlni 
vreodată nu aş putea să ştiu că este el şi să-i povestesc unde şi cum am 
cunoscut-o pe nevasta lui şi câtă încredere şi îmbărbătare mi-au dat 
cuvintele ei. Numai pentru că trăiesc pe pământ astfel de femei şi, dacă 
există, s-ar putea să întâlnesc şi eu una ca ea, într-o zi...” 

Mircea lonescu este scriitorul ce a ştiut să fugă de „plăcerea 
cotidiană a reportajului”, de stereotipia vieţii de ziarist, spre „fidelitățile 
scrierii literare”. În favoarea literaturii adevărate. Scrierea ziaristică 
despre socialismul vulgar şi vulgarizat — până la urmă — de o forţa 
conducătoare motrice şi incultă — a unei clase imaginare şi a unei 
materialităţi de consum veşnic insuficient, l-a îndepărtat de realităţile 
brutale, l-a scufundat în lumea psihică a virtuţilor şi idealurilor profunde, 
profund schimbătoare de real. Mircea Ionescu, ca un strateg al scrisului 
diurn, a evadat, totodată, în nocturn în labirintul (ne)culpabilităţilor, cum, 
de mare vigoare i-a fost nuvela polițistă, ori în scenarii, în repertorii 
justițiare t.v, căutătoare de umanism, fie el şi socialist, aiurea numit astfel 
de comisarii na(z)irismului vremii în care a trăit. 

Şi reuşeşte acest lucru, în întreaga lui operă, ca şi în acest „flash 
antologic”, foarte elocvent, să pună în scenă „sadoveniană” dramele 
„trăirismului” sătesc ori urban. 

Şi uită în multe fragmente de proză, asemănătoare celui 
antologic, de „crime”, de „dușmani ai poporului”, rezolvate de ofiţeri de 
miliţie şi securitate super-inteligenţi, de maiştrii furnalişti băţoşi, sfătoşi, 
ai unei industrializări megalomaniace, ce dominau pana lui de angajat în 
hăituirea  delicvenţelor criminale, antistatale, într-un sărman port 
Dunărean — nostalgie est-vestică- invers fluidizată de conştiinţa noastră, 
tot în aceeaşi vreme , spre libertăţi absolute. 

Lăsând deoparte temele şi caracterul lor politic, deductibil, 
implicit sau explicit, Mircea Ionescu a glorificat oraşul Galaţi ca pe un 
Delos mântuitor a neamului moldav, cel prins în hora, în sârba, în nunta 
comunistă fără voie, din (ne)voia supravieţuirii în eternitate. „Că vorbele- 
s de aur cât şi când/ascund în ele taina cucernicului gând!” 

Asemănător scriitorului Mircea Ionescu, trecând de la o Viaţa 
Nouă - comunistă, la o Viaţă Liberă-capitalistă, mai puţini încrezători în 
„Daily Mirror”, în oglinzi gazetăreşti, străbatem şi noi drumul cucernic al 
vieţii sale literare, comune cu a noastră, îndemnați de zicala „slugii 
progresiste”, a unor noi „reforme”-hegeliene, în care „burghezia 
comunistă” ce ne-a înrobit să-şi sfârşească caracatiţa postdecembristă. 


VIOLETA IONESCU 


Motto: Trecutul este o întâmplare însumată. 
Viitorul, numai, este un dat ce poate fi asumat (T.I) 


Născută în 29 septembrie 1946, în Galaţi 

A studiat : Postliceale, Galaţi, 1966 

Asistentă pediatră (1967- 1991); membră a cenaclului literar 
“Ştefan Petică”, Galaţi (1980-1989;). 

e A debutat cu poezie în “Pagini dunărene” (1983); publicistică: 
“Viaţa Medicală”, Bucureşti, 1989; proză - roman “Legendele nu se 
scufundă” 1990, la Ed. “Ion Creangă”, Bucureşti. 

e Volume publicate sau la care a colaborat: “Vulnerabila 
uitare”, proză scurtă, Ed. “Porto Franco” Galaţi, 1991; “Du-mă cu tine 
la capătul lumii. Jurnal de bord cu Ana Maria Zaharescu şi Mihai 
Cosmin Popescu”, cartea emisiunii radiofonice omonime (co-autor şi 
redactor), Ed. “Alma”, Galaţi, 1999; “Biserica Vovidenia Galaţi”, 
monografie, Ed. Episcopiei Dunării de Jos, 2002; “Dioclețian , Fiul lui 
Jupiter”, roman istoric, Ed. Phoebus, Galaţi, 2006; “Un pilot subtil” — 
pictorul Ion Ţarălungă, in memoriam”, memorii, Editura “Phoebus” 
Galaţi, 2006. 

e A colaborat, din 1983 şi până în prezent, la: - “Pagini 
Dunărene”, ziarul “Viaţa Nouă”, “Viaţa Medicală” (Bucureşti), “Viaţa 
liberă”, “Porto Franco”, “Călăuză Ortodoxă”, “Dominus”, “Antares”; 
site-ul ““aviatori.ro” al Fundaţiei Prokdu, Braşov 

Premii literare: Târgu Jiu (1980 pentru poezie şi în 1987 pentru 
proză), Galaţi, pentru poezie, 1983; Piteşti, Curtea de Argeş, 1985, pentru 
poezie; Ordinul Ziariştilor clasa a III-a, Brevet acordat de Uniunea 
Ziariştilor din România “pentru merite deosebite în întreaga activitate 
publicistică”, 29 mai 2001 

Director la Editura ,„Galateea”, Galaţi, 1992; Director la Editura 
„Phoebus”, Galaţi (din 2005). 

Redactor la cotidianul gălățean “Viaţa liberă” (1992- 2002); 
redactor, secretar de redacţie la revista “Călăuză Ortodoxă” (din 2004). 

Membră a Societăţii Scriitorilor Români “C. Negri” Galaţi; 
membră a Uniunii Ziariştilor din România ş.a 


Scriitoare formată în făclia interioarelor sufleteşti aulice, 
labirintice, pline de bucuria înălțării spirituale, icariene, dar şi de revoltă 
pe „veşnicia efemeră” a unei lumi apocaliptice, comuniste, absurde. A 
ştiut să controleze în scris, prin scris, entuziasmul „elori-os al epocii de 
aur”, ca ziaristă, preferând teme antice, purificatoare de ignoranţe 
gregare, preferând „introspecţia antică” în conştiinţe intelectuale, faţă de 
„prospecţia adulaţiei totalitare”. 

Aceste existenţe „interioare” aveau să-şi găsească emanaţia în 
scrieri literare „exterioare”, înfruntând cenzura vicleană şi vicleniile 
cenzurale de atunci, ante-revoluţionare, ante-testamentare, ale libertăţii de 
a scrie, învrednicind cuvântul să ne povăţuiască „faptele trăirii”. 

După 19809, scrie şi publică roman, proză scurtă, monografie 
bisericească, memorii. Dintr-o şi printr-o adâncă aplecare în arhe-ologii şi 
istorii rare, dintr-o profundă meditaţie asupra detaliilor semnificante şi 
temelor referenţiale. 

Cărţile doamnei Violeta Ionescu sunt scrise riguros şi temeinic. 
Riguros editorial şi literar, consecinţă a unei bogate experienţe editoriale, 
scriitoriceşti, riguros ştiinţific, sintetic şi morfologic, ca dovadă a unei 
uriaşe documentării asupra subiectelor literare, cu precădere sociale. 

În primul roman, Legendele nu se scufundă, folosind ca pretext 
de evadare din real în imaginar călătoria geofizică-acvatică, călătoria pe 
un vapor românesc în jurul lumii, dezvăluie legendele lumii în ochii 
noştri (prin ochii mereu miraţi ai eroilor copii Cosmin şi Ovidiu) până la 
accepțiunea „modernizării lor interpretative”, până dincolo de lenevirea 
lor în mit. 

Conectarea mitului, legendei, obiceiurilor, la ştiinţific, se/ne 
leagă de evoluţia „deprinderii de a gândi ştiinţific”, nu dogmatic, de a 
gândi lucid, nu paradoxal, ca-ntr-un vis cu ochii deschişi în fântâna cu 
mistere a lumii. Ca-ntr-un roman scris de Jules Verne pentru copii mai 
mari, fascinaţi de mecanici şi matematici terestre, purificatoare de astral. 

Romanul, se pare, a fost scris înainte de 89, oarecum sub 
imperiul şi imperioasa credinţă în „omul nou”. Scrisoarea lui Jules Verne 
adresată „nouă”şi „eroilor infantili’ ai cărții, ne explică acest lucru, 
această prelucrare a sinelui ateu comun: 

„În toți aceşti ani care au trecut [...] am scris [...] în intenția ca 
eroii mei să stimuleze oamenii în dorinţa lor de cunoaştere şi de creare 
a unei lumi mai drepte. Dar numai scrisul lor nu aduce nici un progres 
dacă gândul lor nu se materializează în fapte [...] există printre noi un 
om venit din preistorie pe care nu trebuie să-l dezamăgim. Şi cum ar 
trebui s-o fac decât arătând adevărata identitate a lui Nemo, care „se 
duce să-şi împrospăteze forțele, să retrăiască străvechi amintiri istorice 
privind (în 20.000 de leghe...) ruinele scufundatei lui Atlantida... 
Dincolo de sfârşitul absurd din Insula Misterioasă pe care l-a simulat 
tocmai pentru a ieşi de sub urmărire, Nemo al meu, şi-a refăcut 
echipajul şi îşi continuă cercetările în Atlantida lui regăsită... Asta e una 
din idei. Mă gândesc chiar la doi băieţi admirabili care s-ar întâlni cu el. 
De ce apelez la tânăra generaţie ? Pentru că ea este germenul viitorului! 
De ce doi? Pentru că simbolizează orice număr mai mare ca unu! Îl voi 
face să se întâlnească cu copiii. Adulții s-ar gândi imediat la 
posibilitatea de a-l racola [...]. Te înştiinţez că lucrez la trei alte proiecte 
în prezent legate de ţara dumitale, despre care am atâtea de spus. Îţi 
mulțumesc că m-ai ajutat să-ţi cunosc poporul...” 

Expresiile bolduite, din textul citat, făceau şi ele parte din 
limbajul de piatră a epocii de piatră în care am „„joul-vernit” noi toţi, 
atunci. Dar, ca scriitor, patima scrierii te lega de o astfel de comunicare, 
atât de necesară, Doamne!, pentru a fi tu însuţi, ori un altul, dincolo de 
cât se aşteptau toţi să fii... 

Anii au trecut, chiar peste revoluţii-lovituri de stat. Violeta 
Ionescu ne-a înfățișat, din scrierile sale de sertar, Vulnerabila uitare, 
proză scurtă în 1991 şi din scrierile sale „la vedere”: Du-mă cu tine la 
capătul lumii. Jurnal de bord cu Ana Maria Zaharescu şi Mihai 
Cosmin Popescu, cartea emisiunilor radiofonice (co-autor şi redactor), în 
1999, Biserica Vovidenia Galaţi, monografie, în 2002, Un pilot subtil, 
pictorul Ion Ţarălungă, memorii, în 2006. 

Cea mai importantă creaţie literară a scriitoarei Violeta Ionescu, 
din punct de vedere stilistic, este Dioclețian - Fiul lui Jupiter. 

Romanul dezbate, relevă, însumează evenimente istorice din 
secolul III, intitulate „criza secolului IIT’ a Imperiului Roman. Scriitoarea 
lecturează şi cercetează, pentru înfăptuirea acestei „sensibile lucrări 
ştiinţifice”, peste 100 de documente-cărți, bibliografii - punți de 
interpretare. Cum ar fi: Nerodian - Istoria Imperiului Roman după 
moartea lui Marcu Aureliu Ed. Academiei, 1960; Publius Vergilius 
Maro-Eneida, Ed. Antib, Timişoara, 1994; Siria, pe drumuri de 
legendă, Când mileniile vorbesc - autor Sever Noran Gh.Vlăduţescu- 
Filozofia în Roma Antică. Forme de gândire și evoluţii, Ed. Albatros, 
1991; Gh.Toma-Xenopol despre logica istoriei, Vasile Pârvan — Dacia, 
Ed. Ştiinţifică, 1957; Mircea Eliade - Eseuri, Istoria credințelor şi 
ideilor religioase, Cosmologie şi alchimie barbiloniană, etc. 

Romanul este conceput pe zece capitole-povestiri ascendente în 
timp, descendente în amintirile povestitorului care a apelat la textele 
„regretatului Vopiscus şi însemnările scribului Claudius Eusthenius. 
Titlurile capitolelor: Poarta de Aur, Alcionul, Profeţia Druidei, Ziua 
Sângelui, Mâna de fier, Fata din Fayum, etc, sunt ferestre arheologice, 
legendare, ipostazice, ale edificiului cărții, cu precădere cel istoric, 
imperial, roman. Începând cu locul naşterii lui Dioclețian în Dalmația, în 
245, într-o familie săracă: tatăl viitorului împărat fiind libert (sclav 
eliberat) al unui senator roman, volumul I se sfârşeşte cu „o mare de voci 
strigând:... Ave Diocleţianus Augustus”, în anul 284. adică după 
descrierea unei istorii de 39 ani. 

Pentru cititori, pentru cei care, sunt sigur, vor gusta istoria 
romanţată a acestei cărţi, precizăm că împăratul Dioclețian = Caius 
Aurelius Diocletianus (244-311) a „domnit” între 20 noiembrie 284, până 
în mai 305, 21 ani. A pus capăt crizei secolului III şi a inaugurat o nouă 
etapă în istorie Imperiului Roman, Dominatul (284-476) care a 
reprezentat „imperiul monarhic de drept divin”, monarhul împărat fiind 
numit stăpân şi zeu. În 293, Dioclețian, instituie Tetrarhia ca formă de 
guvernare a imperiului. Statul avea în fruntea sa doi auguşti: Dioclețian şi 
Maximilian, şi doi cezari: Galerius şi Constantinus Chlorus. Imperiul a 
fost împărțit în 101 provincii şi 12 dioceze şi patru capitale: Augusta 
Trevorum (oraşul Trier, din Germania) sediul lui Constantinus, cezarul 
lui Maximilian, Medio-lanum (Milano, de azi), sediul co-împăratului 
Maximilian 'Thessalo-nica, sediul lui Galerius-cezarul lui Dioclețian, 
Bizantum (Nicome-dia) sediul lui Dioclețian. A separat puterea armată de 

puterea civilă. A elaborat un sistem fiscal nou: taxele fiind mai clare şi 
colectarea lor mai sigură. A dat patru edicte împotriva creştinilor între 
303-304, în Nicomedia, susținându-şi puterea divină şi cultul zeilor- 
pluriteismul.  Edictele prevedeau arderea cărților sfinte creştine, 
dărâmarea lăcaşurilor de cult creştin, întemnițarea conducătorilor 
religioşi. Ele (edictele) au dus la cele mai violente persecuții îndreptate 
împotriva creştinilor din istoria Imperiului Roman. Aces-tor edicte le-am 
pus capăt Constantin cel Mare, abia în 313, prin Edictul de toleranţă de la 
Mediolanum. La 1 mai 305, Dioclețian, a abdicat împreună cu cel de al 
doilea august, Maximilian - prietenul său. S-a retras în Dalmația, la 
Salona (Split), unde a murit în 313. Tot pentru cititor, trebuie ştiut faptul 
că palatul lui Dioclețian de la Salona a fost construit între 295-305, de 
Dioclețian, ca loc de retragere de la împărăție. 

Din 1979, a fost declarat de UNESCO, World Heritage Site. Este 
cel mai bine conservat palat roman, reprezentând o trecere de la stilul 
grec la cel bizantin: 3 hectare suprafaţă, zid lung de 215 m, gros de 2 m, 
înalt de 22 m, pe partea Adriaticii şi de 18 m, la nord. Au existat 18 
turnuri (au rămas 3) şi 4 porţi: Porta Aurea (de aur, în Nord) Porta 
Argentea (în Est), Fertea (de fier, în Vest), Aenea (de bronz, în Sud). 

Palatul a fost, de-a lungul istoriei, deteriorat, „modificat”; în 614, 
de avari, în 653, de... creştini, când pe locul Templului lui Jupiter s-a 
construit o catedrală. Au fost, însă, „conservate” arcadele, coloanele, 
sălile imperiale, ca şi forma lui generală. Tot pentru a călători, ca cititor, 
în romanul doamnei Violeta Ionescu, se impune cunoaşterea arhitecturii 
Romei antice, oraşelor antice şi anume: pieţe publice, bazilici, amfiteatre, 
temple, terme, forum. Bazilica = con-strucţie ce servea drept tribunal, 
curte de justiţie, bursă: avea vaste săli cu spaţii interioare pentru reuniuni, 
împărțite prin coloane şi porticuri, loc de întâlnire a negustorilor, 
bancherilor, oamenilor de afaceri. Un Forum avea, în interiorul lui 
„dreptunghiular”, bazilici, temple de cult (a unui zeu), biblioteci. 
Termele = băi publice, 11 ha, plus băi termale, piscine în aer liber, 
vestiare, locuri de plimbare, curţi interioare, 1600-3000 de personae 
capacitate. Ni se vorbeşte în roman, de asemenea, despre amfiteatre = 
coliseum; al lui Augustus, construit în anul 80, de prizonieri evrei. 
Capacitate 50.000 oameni. Trei arhitecturi: dorică, ionică, corintică. 

Dincolo de această arhitectură, arheologice, ce pomădează 
spaţiile călătoriei noastre în roman, cititorul este chemat să-şi catalizeze, 

revigoreze, studieze temeinic memoria cunoştinţelor istorice, dacă o are, 
iar de nu o are să şi-o edifice prin lecturi complementare, de ce nu, din 
bibliografia autoarei. 

Se află şi o cale mai uşoară de a călători în roman, lectura 
cognitivă, progresivă, lămuritoare de „fapte istorice la vedere”. Fiindcă 
această carte e scrisă pe principiul călătoriei în oglindă (oglinda textului 
istoric) deci a dublei reflexii: în argintul cronicii sedimentate şi în siliciul 
contemplaţiei diamantine. 

Din punct de vedere stilistic, călătorie diegetică în plane opuse şi 
paralele, ori călătorie de cunoaştere a retrospectivelor în dispută. Viaţa lui 
Dioclețian, în acest roman, este redusă la absurd, la „absurdul afectiv”, 
aureolat de izbânda „imaginarului” asupra „realului istoric”, până dincolo 
de... "învierea lui Hristos”, de „mitul” învierii cristianice, pe care o va 
prigoni în numele lui Jupiter. 

Există o continuitate a „stilurilor”, perfecţiunilor scrierilor 
Violetei lonescu, ce uneşte „aparenta literatură pentru copii”, cea de 
până acum, cu literatura din „Diocleţian”, scrisă pentru copii mai mari, 
ca stadii progresive, calitative, evolutive ale morfologiei onirismului 
ştiinţific ori ca etape metamorfice ale unui basm alimentat de (cvasireal) 
fantezii erudițiale. 

Romanul istoric din „Diocleţian” fiind „manuscris ipostazic”, cu 
intertexte horaţiene- ca sintagme lirice şi filozofice, cu metatexte izvorâte 
din referinţe bibliografice, pe de o parte, iar, pe de altă parte, „roman 
liric”, încununând apostazia veridicului cu laurii de izbândă a cruciadei 
cuvântului în livresc. 

Toate dialogurile, mai toate, sunt concepute pe dispute filozofice 
epicuriene şi stoice, o primă şi importantă aşezare a personajelor în 
timpul trăirii lor „cu teamă de zei”, şi „teamă de moarte”, raţional trăită, 
fără teamă. 

Un fel de dialog epicurian sunt conversațiile dintre personaje, 
scriitoarea ajutându-i să vorbească aşa cum îşi doreşte, în popasul 
„meditaţiilor-istorice”, aşa cum îi dictează „logica”, „fizica”'şi „morala” 
doctrinelor filozofice contemporane dar şi a timpului antic reversibilizat 
nouă, stoicul timp al secolului III. 

Achiziţiile sintactice ale romanului satisfac atât psihologia eroilor 
lui (mai puţin psihologismul eroilor) cât şi corelaţiile, interacțiunile 
(determinismul lor cronologic) structurii morfologice ale povestirii prin 

„tert impus”: accepțiunea limbajului modern în gura cronicarului antic, 
biografului-mim imperial (cam nespecializat în arta scrisului, socotindu-i 
numele de actor dramatic, tragic şi comic, în acelaşi timp, dar mai ales 
misiunea sa de „batjocoritor de tristeţi imperiale”) 

Translatarea unor texte originare istorice în stil-ul (pana) acestui 
mim riscând mimetismul erorii şi eroarea fantezismului, miso-elocvenţei, 
pseudo-veridicului. 

Există în roman, astfel, două limbaje, limbajul istoric şi limbajul 
literar. Prin alternarea lor în portativul evenimentelor, întâmplărilor, 
neaşteptatelor drame, romanul se aşază ca „aventură romantică” şi „slavă 
lirică lucreţiană”, ca un „De rerum natura”, „Despre natura lucrurilor”, 
ce au fost să fie în cripta veacurilor apuse. Marile înfăptuiri ale „dinastiei 
divine-Diocleţian”, să nu uităm, nu sunt exclusiv ale acestui personaj 
jupiterian şi, în mare parte, ale precursorilor, înfăptuitorilor Republicii 
Romane, care avea să devină „imperiu dramatic”, prin moartea lui Cesar 
Iulius. 

Cartea Dioclețian este, însă, un frumos joc intelectual de 
„ademenit intelecte cu predispoziţii ancestrale”, un frumos eşafod al 
martirizării suferinţei cunoaşterii, cum este şi spiritul uman, cel dinaintea 
contopirii cu timpul distructiv al existenţei sale. 

Violeta Ionescu, cu deosebit har literar, construieşte spaţiile 
magice ale romanului său, prin „povestiri legendare” şi „extrapolări de 
vid cognitiv”, a documentelor istorice, ori prin deschise soluţii-răspuns la 
întrebările problematice ale istoriei universale. Una din aceste întrebări 
fiind „problema crimei creştine”, asupra căreia, scriitoarea, pe întreaga 
arie analitică a romanului, nu-l găseşte vinovat exclusiv pe Dioclețian. 

Se simte, în acest mod, revolta Violetei Ionescu, şi a noastră, faţă 
de istorie, faţă de „puncte de vedere înguste” asupra lui Dioclețian, hulit 
pe (ne)drept de unii şi de alții(istorici (a)morali) în timpi istorici diferiţi, 
timpi în care se aşază „gospodăreşte de temerar”, de romantic, scriitoarea, 
nu pentru a „înciuda” martirii orto-doxi, ci pentru a ne „doxa opinia”, ca 
pe o cunoaştere a fiinţelor divine, divin resuscitabile în timpi profani, 
contemporani. 

Istoria fiind accepțiunea evenimentelor sociale povestite de altul, 
până acolo unde noi nu putem vedea. Şi, Doamne! Ce frumos e, ca 
văzând ce altul n-a văzut, să povesteşti din cât vederea ta ştie. 


Ioan 'Toderiţă — Revelația și relevanța textului literar 141 


STELA IORGA 


Moto: M-am întâlnit cu maica domnului pe stradă... 
(STELA IORGA - Bocet) 


Născută la 29.08.1958, în Galaţi 
A absolvit Facultatea de Limbi Străine, Bucureşti (1995-2000) 

Profesor, traducător limbi străine 

e A debutat în revista „Zig-zag“, la rubrica „Maşina de scris“, 
pagina: „Ieşirea din anonimat“, semnată de criticul Alex. Ştefănescu 

e A publicat: „Miza pe 13bis“, Editura Axa, Botoşani, 1998, 80 
pagini; „Antologie de poezie — volum colectiv“, Giurgiu, 1997; 
„Ziaristică la domiciliu”, „A doua întoarcere din NAM” 

A obţinut următoarele premii: la Festivalul național de poezie „G. 
Bacovia“, Premiul III, 1993; la Concursul naţional de poezie şi eseu „O. 
Goga“, Menţiune (poezie), 1995; la Festivalul internaţional de poezie „L. 
Blaga“, Premiul II, 1996; la Festivalul naţional de poezie „Porni 
Luceafărul...“, Premiul „Debut în volum“, 1997; la Concursul naţional de 
creaţie literară „Nichifor Crainic“, Premiul special al juriului, 1997; la 
Concursul naţional de proză „Ion Creangă“, Premiul Editurii „Junimea“, 
2005. 

e A colaborat la Dominus“, Centrul Cultural „Dunărea de Jos“ 

Este membră a USR, filiala Galaţi-Brăila, din 2010 


Postmodernistă dedicată detaliului elocvent. Striat în formă. 
Divergent în conţinut. Şocant, impulsiv, şoc-impuls emergent. Poezia se 
compune şi descompune, se clădeşte şi se distruge voit, într-o slobodă, 
spontană şi de sine eliberare a reflexiilor cognitive. În acest sens, poeta 
foloseşte lingvistica stradală, dar şi judecăţile- bârfitoare din gura 
sărmanului plebeu strâns de „necesitare”, de „existenţe morbide”, să 
vorbească în agora mântuirii sale. 

Stela Iorga se desprinde de celelalte stiluri poetice gălățene prin 
această forţă de strigăt la capătul puterilor în tâmpla surdă a unei 
politei nesimţitoare, a unei republici asupritoare de libertăţi democratice, 
de identități umane: „în cadrul campaniei/de omorâre a câinilor... /un 
câine otrăvit cu stricnină /...s-a încăpățânat să trăiască /... au venit aici 
să ia leşurile /... şi l-au găsit pe solitar dând vesel din coadă /... l-au luat 

l-a omorât cu parul /... culmea câinele avea ţeasta tare, n-a murit, /iar a 
dat ăla, câinele ioc. /lar a dat, şi tot aşa... în fine, / bănuiesc/că pe undeva 
câinele a conştientizat /că trebuie să decedeze. /Cred că nu era un 
mioritic autentic /dacă a murit aşa de greu /...a murit până la urmă 
/dacă nu ...de par / de lovitura neomeniei. /cam aşa îşi omoară de secole 
România intelectualii /şi eu tot bolnavă sunt încă de patriotism. /Păi, nu 
merit să mă omoare careva /cu parul, pentru asta.” (Bolnav de 
România) 

Titlurile scrisorilor sale de revoltă psihică, de lungă meditaţie 
psihologică a empiricului cotidian, strâng, într-o de sine clar-văzătoare 
izbândă, realitatea, realul accesibil oricui, la îndemâna oricui şi a oricărui 
de judecată pare a fi călăuzit în timp prezent in-oportun. 

„În România, bisericile se ridică aşa /după ce doctorul îți pune 
un diagnostic /nu de complezenţă /că i-ai intrat în cabinet... /În occident, 
ăia, (cuvânt matricial în proza-poematică a scriitoarei)la aşa diagnostic 
işi iau un psihoterapeut. /...Şi s-a apucat femeia condamnată la o moarte 
rapidă /...de construit o biserică înainte de a muri... /Cert este că femeia 
ştia /că au trecut trei ani de când fii era scris să moară /şi nu se pierduse 
cu firea /fiindcă avea încredere /în tipul acela pe nume Dumnezeu, /care 
zice ea /că ştie ce face /şi nu trebuie nimeni să îl înveţe ce.” (Cum se 
ridică bisericile în România) 

Stela Iorga acumulează, ca-ntr-un puzzle, cuvinte spi-noase în 
spin semantic, ca joc  (ne)permis al morfologiei comunicării 
postmoderniste; deca-dentare, canine uneori, ironie a unui destin 
tragic, tragismul iluziei de a trăi frumos, bine, complet, lucid şi disperat 
de luciditate. 


NICOLAE ITU 


Motto: “Sapientia ars vivendi. Veritas se ibse 
difendit” (L.T.) 


Născut la 24 iulie 1929, la Vințu de Jos, jud. Sibiu 

e A publicat: “În umbra castelului cu vedenii”, 2008, 
Ed.Unirea; “Ucenicul marinar” sau “Marinarul visător”, libret core- 
grafic; “Eu şi restul schemei”, proză satirică, Ed. Junimea, 1973; 
“Ceremonii locale”, roamn, Ed. Cartea Românească, 1977; “Autopor- 

tret cu măşti”, Ed. Albatros, proză scurtă, 1982; “Semnul trecerii”, ro- 
man, Ed. Unirea, 2005; “Cină pentru călător”, roman, Ed. Unirea, 2004; 
“A doua noapte cu Wanda”, roman, Ed. Unirea, 2005; “Gâlceava bes- 
tiilor selecte”, proză scurtă, Ed. Unirea, 2005; “Orice pentru un soclu 
vacant”, roman, 2005; “O, celeste Aida!”, roman, 2005; “Călcâiul 
doamnei Euterpe”, proză scurtă, 2005; 

e Colaborează la Contemporanul, Orizont, Pagini Dunărene. 


Proză închegată prin dialoguri interioare. Meditaţiile eu-lui 
interior pregătesc înfățişările exterioare ce vor urma, ale povestirilor 
liniare, augmentativ, continu. Temele literare diverse. Toate încadrate în 
societatea nepermisei individualităţi revelatoare. Interesantă selecţie de 
întâmplări (a)morale cotidiene. Personajiile implicate în relaţii sociale 
mai mult sau mai puţin purtătoare de semnificaţii împovărătoare de mesaj 
filozofic, de filozofie existenţială, se înverşunează în trăiri şi trăirism fără, 
decât, destin apocaliptic. Un soi de împăcare cu ceea ce este şi aşa trebuie 
să rămână, un alt fel de participare la „bine este cât sunt”. Un, fără mari 
idealuri, trăirism. O fără „altă speranţă” a neprevăzutului eliberării de 
sine. Aşa cum am trăit-o noi toţi, apropiaţi, cu plus-minus 10-15 ani, de 
vârsta scriitorului. Mai exact, N.ltu a scris în umbra şi la lumina unor 
reguli literare impuse de realismul socialist, cu sau fără chingi în 
conştiinţa scriitoricească. Conţinutul scrierii de acest fel este faptul social 
frumos detaliat şi metodic mărturisit. Mereu descoperitor, în jurul 
depănării sale liniare, de similitudini sfătuitoare, de dreptate, în cum „se 
întâmplă” să gândească făptaşul. Făptaşul hăituit de himere interioare, 
înţelept purtător de himere în lume. 

Textul „Zile şi nopţi cu Wanda” din „O antologie...” confirmă 
judecăţile mele anterioare. 

Povestea, scenariul, ceremonia unei cununii civile, are ca 
„protagonişti-dramatici” membri, rudele, prietenii familiilor ce aveau să 
se unească pe viaţă la „starea civilă”. Pictorul Androne se căsătoreşte, 
cu... Wanda Serea — Spaima Galeriilor. Sunt prezenţi la „cununia 
oficială”, ginecologul, poetul Unvolumjuma, amantele mirelui şi amanţii 
miresei. Ironie subtilă, la adresa oficierii stupide, critică subtilă a 
„instituţiei căsătoriei-şablon”, numită „starea civilă”. Căsătoria fiind un 
soi de pelerinaj într-o stare necivică, după cum moartea ar fi un exod la... 
cimitir. 

Pictorul, eroul, artist libertin şi liber contemplator a celor din jur, 
rabdă comportamentele vulgare şi chiar vulgaritatea Wandei până (şi) în 
patul conjugal. El se doreşte un nepăsător victimizat de prejudecata 
infidelităţilor amorului sexual, diferențiind prin tăcere nemirată 
caracterele şi manifestările brutale, acceptând ca un „boem nemernic” 
propria-i identitate într-o de neschimbat societate primitivă, endemică. 

Trăsătura principală a trudniciei literare Itu Nicolae este, însă, 
aproape de izbândă plastică, artistică, estetic-literară, atunci când temele 
romanelor sale tratează idei aristocratice accesibile, ca semnificaţie, unui 
grup restrâns de cititori; cei cu gust elevat, rafinat pentru artă, dar şi 
pentru moralizarea prin artă a unei societăți proletcultiste până ieri. 
Această ieşire din matricea „tainică şi diabolică”, a prejudecăţilor 
intelectuale socialiste: educaţia artistică ca falangă a personalității 
multilateral dezvoltate, se simte în diegezele septo-octo-genare, 
postrevoluţionare care au edificat proza Ituiană a unui sfânt Nicolae 
biciuitor de amintiri leneşe, mulțţumitoare de „cum a fost”, de, în prezent, 
„aşa să nu fie”. 

Observă autorul, ca un arhivar sârguincios, dezordinea şi 
dezinteresul omului democrat din găoacea democraţiei de azi, în 
„aspiraţiile lui pentru artă”, pentru conştiinţe şi etici de valoare, 
purificatoare de ignaritate şi aroganță, de existență migratorie şi de 
consum, scriind o foarte reuşită carte în 2009, intitulată „Violina cu cinci 
strune” (Ed. Reîntregirea). O carte care e o alegorie asupra viorii cu cinci 
strune o mai profundă cunoaştere „sonoră”, „reverberantă”, „dulce- 
purificatoare” a unei lumi plină de angoasele amintirii comuniste dar şi de 
spasmele unui aluat proaspăt frământat, în covata democraţiei de azi. Ea 
începe astfel: „Zice Anonimul: „Violina cu cinci strune” Poveşti, basme, 
legende, numai bune de adormit copii!” A cincia strună este o aspirație 
la perfecţiune, socială cu precădere, la ordine armonioasă ideatică, 
inclusiv politică, a unui spaţiu imaginar izomorf celui real, prin 
dedublare, divizat genial pe criterii azimutale, cu fundament temporal, în 
Satul-de-Dincoace, replică a satului-de-Dincolo, Satul de Jos, contra- 
replică a unui Sat din Cer, de sus, astrală strajă a fiinţei rătăcite în 
neant, flămândă de „devenire”. 

Sunt respectate în acest roman şi... două nivele diegetice: planul 
real şi planul imaginar, fundamentale, pe care se zidesc aceste spaţii. 
Primul plan în care „vioara enigmatică, angelic-demonică” reverberează 


Ioan 'Toderiţă — Revelația și relevanța textului literar 145 


tema „imposibilului, absurdului” din artă (ca temă dogmatică) şi, al 
doilea plan, în care absurdul este”intuit ca prigonitor, tămăduitor” 
solfegiu al strigătului conştiinţei de sine. lată începutul alegoriilor 
infinite, multiple, ale temei imaginare: „despre un astfel de fenomen 
straniu (cântecul părintelui Gerhard la o vioară însemnată cu crestătura 
diavolului) mai mult s-a vorbit, nu s-a scris. Lumea spune că este poveste 
blestemată, din care şi ascultătorul şi naratorul pătimesc deopotrivă: 
unul ascultă (şi tace), celălalt povesteşte (şi uită)...Ceea ce se poate 
spune, este, doar, că povestea viorii circulă vie pe malurile Mureşului, şi 
de dincoace, şi de dincolo. Se şopteşte că ar fi auzit-o destui, dar tac toţi 
de frică, să nu-i soarbă puterea cântecului vrăjit. „Cine aude vioara”, ne 
spune scriitorul, în acest plan alegoric, o ia domol spre Mureş, făcând 
semne cuiva (numai de el văzut) numai de el ştiu, strigând: stai că vin, 
staţi că vin...” 

Vioara, bucuria trecerii în moarte, devine dispută asupra 
concretului trăirii, punte spre real: „cum îl chema, cum îl porecleau? De 
unde să ştiu, domnule? Că n-am apucat vremurile alea! Oricum ceva, 
ceva tot [i-a mai rămas în minte... Şi ce dacă mi-a rămas? Le ţin pentru 
mine, să mă strămut la cele veşnice, creştineşte, să nu mă înghită 
Mureşul ca pe-o făptură lovită de blestem. La ce-ţi foloseşte... Uită-le, 
domnule, şi lasă-le să moară neştiute... Că-i mai câştigată lumea să nu 
afle ceea ce nu-i dat să ştie.” 

Adevărata literatură este un joc subtil între imaginar şi real. 
Angoasa din imaginar devine frustrare, revoltă, re-sentiment, eşafod şi 
eşafodare în real. Autorul a realizat „această ludică măiestrire diegetică” 
în cartea despre care scriem şi... îşi varsă „ulciorul amintirilor de foc”, pe 
ochii noştri, cei ascunşi ori numai nepăsători în amintirile noastre, trăite 
alături de el în „S(tatul de dincolo”. Cum? Ca un „disident, de acum, în 
ce vede mai clar, mai adevărat, stupidităţile „cenzorialismului” de ieri, 
din muncile lui „herculiene, scriitoriceşti”, existând în carte frumoase 
metafore ale mâniei pe... comunism. Dar, aş zice eu, tardive, 
minimalizatoare... Dar, aşa suntem toți până la urmă făcuți de... 
Dumnezeu, atunci, după păcatul „cunoaşterii eterne”. 

Ni se „explică” în carte multe alte „tristeţi şi absurdităţi comun- 
iste” şi acest lucru nu-i rău, pentru urmaşii celor sacrificați „în funcţii” ori 
„în puşcării”, urmaşii mai mult sau mai puţin epi-goni, epi-gami ai 
scrisului literar de azi, cel p(r)ost(ituant) şi antimode(r)nist, cel care se 

hrăneşte doar din „întâia strună” a violinei fără violonist, din ţitera, 
drâmba instinctelor stradale, şi s-ar cuveni să se închine în amintirea 
„Viorilor sacrale”, ale domnului Itu Nicolae, scriitor nepătat de vremile 
înşelătoare dionisiace de ieri. 


DIMITRIE LUPU 


Motto: Titanţii) îl veghează pe Saturn, nu pe Jupiter (T.D 


Născut la 14.10.1944 în loc. Pechea, jud. Galaţi. 

Termină Liceul Mixt din Brăila 

e Romanul s.f. „Pecinginea” apărut pe suport electronic la Ed. 
Liternet 

e În proză debutează cu povestirea „Poveste Spaniolă”, 1980, la 
revista studenţească „Orientări”. Publică proză scurtă în revistele,, 
Anticipația”, „Revista Nouă”, „Noduri şi Semne”, „Antares”, „Porto- 
Franco”. În 1999, îi apare prima carte, „ Eşarfa Neagră”, la Editura 
Dominus, Galaţi. 

e Cărți publicate: „Şapte povestiri crude”, (2003), „Vremea 
mahalalelor” , (2004) şi „Podul”, (2006); „Omul din debara”, 
(2007), în serie de autor, la Editura Vinea. 


Scriitor veşnic autodidact. Preocupat de instrucţie, informare, 
„selfafirmare”, strict literară. Abordează genul epic şi liric, în egală 
măsură în speciile: roman, povestiri nocturne şi diurne; proză scurtă, 
nuvelă S.F., schiţe existenţiale şi... poezie. 

Scrie, cu lentoarea conştiinţei şi aspiraţiei valorice, cu temei-nicie 
şi răbdare, necruţător cu sine până la epuizare. 

„Viaţa literară”, pentru Dimitrie Lupu este o expresie fluidă, 
continuă şi purificatoare, a „vieţii cotidiene”, ameninţată de absurd, de 
irațional, de trivialităţi brutale. 

El, scriitorul se dedublează călătorind în propria-i memorie 
(Eşarfa Neagră) închis acolo de „gemenii angelici ori demonici ai 
conştiinţei de sine”. Sinele fiind frecvent analizat diegetic şi în povestiri 
scurte (Omul din debara), ca domeniu al acumulărilor nevrotice, 
freudiene, ori ca ataraxie, stare de linişte sufletească, îmblânzitoare de 
frământări lumeşti. 

Literatura S.F., scrisă de Dimitrie Lupu, este problematică, 
deschizătoare de existențe empirice futuriste, de ipotezele evoluţiei 
speciei umane în timpi siderali, în spaţii cosmice, prin meta-emergenţe 
cvasiletale. 

Pecingenea, de exemplu, reia în manieră Dimitrie Lupu, tema 
absorbției anti-gravitaţionale, a fiinţelor sapientale. Androizii bruneţi şi 
androidele blonde, coexistă în spaţii vegheate de cybergardieni, cu 
oamenii albinoşi, spelbi. 

Chiar şi roboții suferă de „canceris nodulus” după o cădere în 
„noadă” pe mozaic. Oamenii (albinoşi-spelbi) au „glas de căldură 
neuniformă”. Numai „Lae” pare a fi terestru, dar amfibic, locuitor în 
Megapolis oceanic. Şi tot astfel, schiţa (prea mult spus roman) S.F., 
„Pecingenea”, avântă literatura domnului Miti Lupu, din frustrarea trăirii 
în prezent, spre marginile incipite ale soluțiilor existențiale mecanice, 
future-against-future. 

Dimitrie Lupu, experimentează  (in)continuu hazardului 
cuvântului literar, sprijinindu-şi scrierea pe lectura şi lecturarea unor 
filozofii moderne, unor curente literare noi. „Omul din debara”, este mai 
degrabă tema deschisă de Roland Barthes în „La mort de Pauteur” (text 
tipărit în 1968), preluată (şi greşit înțeleasă de mulți) de Horia Roman 
Patapievici, în Dilema nr.265, asupra lui Eminescu, ca temă post- 
structuralistă a criticii literare românești. „Omul din debara”, la Dimitrie 
Lupu, nu este „scheletul din debara”, ci „sinele din debaraua eu-lui”, 
într-o frumoasă povestire de întoarcere a ființelor umilite, asuprite de 
năvala comunismului în identitatea lor aristocratică. 

Purificarea sinelui este simbolizată, realizată, tot în manieră S.F., 
ca o pulverizare a fantomei sinelui în ochii înnobila-tului „eu”, de 
amintiri compensatorii, recompensă a „timpului regăsit”. 

Conţinutul scrierilor Dimitrie Lupu; cele  „nesefiste”, 
superficializează (voit ori ne-voit) analiza, psihologiile personajelor 
actante, din, de dragul, dorinţei expresiei revelatoare a faptelor psihice, 
uneori dăunătoare continuității revelaţiei ideilor pilot. 

Căderea, de asemenea, în detalii nesemnificative sau prea 
îndepărtate de simbolurile obiectiv, diminuează, şubrezeşte arhitectura 
ideatică a textului short-story-puzzle. 

Altfel spus, scriitorul grăbeşte cioplirea, dăltuirea, zidirea 
arhitecturii semanticului expresiv pe chipuri de piatră deja cioplite de 

alții, prin excesivă credință în erudiție internet-istă, în lecturi 
impresioniste. De aici şi oscilaţia între „Fapta senzo-rială” trăită în real 
Şi „reflexia percepției empirice” în amplitudinea negativă a „neputinței 
finalizării dramei realului în real”, prin evadare a realului în imaginar. 
Imaginar care îi convine lui Dimitrie Lupu, mai ales croit, meşteşugit, în 
metafizic-surtuc S.F. 

Eşarfa neagră foloseşte eroul, „mutilat de vedere”, în marea 
analiză oarbă a lumii „călcată cu ochii cândva în picioare”. Eroul ce-şi 
pipăie urmele conştiinţei consumate în real, prin multe şi neaşteptate 
„past-happines behaveur”, fabule şi sintagme des-miră-toare. Ca, în final, 
durerea acestei căutări plane să se înalțe în chemarea de dincolo a Anei- 
femeii iubite cândva aici, în dedublarea sa psihanalitică. 

Fantasticul nu este un salt şotronic al realului în ireal, al fiinţei în 
neant. Devenirea fiinţei călătoare în neant, spre o altă fiinţă, trece prin noi 
stadii psihologice, ale căror înălţare din real, trebuie, se cuvine, a fi, încă 
un pas susținută. 

Dimitrie Lupu scrie „trepidanP”, cum trepidantă este 
lecturarea literaturii clasice pe şenilele unui excavator robotizat. 


RADU MACOVEI 


Moto: Între necesitate şi libertate e aceeaşi distanță 
ca între două vieţi consecutive (T..) 


Născut la 1 martie, 1943, în oraşul Roman 

A absolvit Facultatea de Filologie, la Universitatea „Al. I. Cuza”- 
Iaşi 

e A debutat la „Viaţa Noua”, cu o cronică la „Craii de Curtea 
Veche”, în 1965 

e A publicat un volum de eseuri politice „Vremea struțo- 
cămilei” , 2003, Ed. Alma 

Până la revoluție a fost ziarist la secția „cultură-învățământ” 

În prezent, director general al trustului de presă „Dunărea de 
Jos”- Galați 

Director General al Vieții Libere — Galaţi 

Vicepreşedinte al Uniunii Ziariştilor Profesionişti din România 

Ziarist, profesor de litere, Radu Macovei este numitorul comun al 
judecăților noastre în faptele trăirii concitadine, gălăţene. A scris despre 
cultură şi învăţământ înainte de '89. A scris liber, eliberat de partinic, 
eseu, editorial heterotematic, după '89. 

Educat în spirit aristocratic, occidental, într-o familie-mesager al 
simphoniei enesciene; reverberaţie a plaiului mioritic românesc, aspiră la 
democraţie occidentală prin fiecare cuvânt rostit. Umorul, ironia fină 
susțin textul critic până peste tristeţile analitice, până dincolo de sinteze 
concesive. Ar fi fost un scriitor de seamă, scriitor profesionist. A preferat 
numele de ziarist profesionist. 

O singură carte: Vremea struţo-cămilei, editată în 2003, la 
editura Alma, Galaţi. 

Pentru care a primit un important premiu naţional: Premiul 
pentru excelenţă al Uniunii ziariştilor profesionişti din România, cu 
ocazia sărbătoririi a 175 de ani presă în limba română. 

În cartea unică, unic concepută, timpul tranziției devenind vreme, 
abstract - circumstanţializată la fenomenele de restriște socială, 
concrete, cum ar fi: şomajul, violenţa, inflaţia, impozitul pe fum şi 
sănătate, pe cataclisme şi nesimţire, dar mai ales pe consecinţele 
gândirii noastre estice, cripto-comuniste. 

„Stilul editorialistic” este metoda diegetică în jurnalul intim Radu 
Macovei, intitulat Vremea struţo-cămilei: „Am luptat pentru... cuvânt 
liber, am riscat fără... nicio teamă pentru el, am răspuns la aceeaşi 
comandă, a conştiinţei”, sunt declaraţiile afective ale autorului. 

Fără tăgadă, cartea-reportaj în (a)normalitate- este un suprem 
efort de însumare (ce-i drept) a unor refulări postdecembriste. Dar mai 
frumos ar fi fost de consemnat în ea şi „frustrările noastre” din vremea 
„epocii de aur ceauşiste”, când tovarăşii de la ziar ne ascundeau multe 
„realităţi dramatice”, când cu bună ştiinţă ne măsluiau „egal sărăcia”, în 
avuţie obştească, marxistă, întunecarea, înfrigurarea, în iluminare şi 
abnegaţie patriotardă. 

„„Struţo-cămila” domnului Radu Macovei este, totuşi, adevărata 
înfăţişare a ziaristului dintotdeauna şi de azi, a ziaristului ce-şi duce 
povara celei de „a patra puteri” în energia statului parlamentar, în mod 
firesc, continuu, nestingherit de „cocoaşele” altor puteri, de „pliscul” 
speech-ului agramat politicienesc. 

EMILIAN MARCU 


Motto: Genus humanum, tria genera auditorum 
(specia umană, trei categorii de auditori) (1.T.) 


Născut la 28 septembrie 1950 într-o localitate de mare rezonanţă 
lirică: Heleşteni, judeţul Iaşi, localitate aflată la intersecţia drumurilor 
dintre Paşcani, Tg. Frumos şi Mirceşti, la 12 Km. de fiecare dintre cele 
trei localităţi (unde s-au născut: M. Sadoveanu, V. Alecsandri, G. 
Ibrăileanu). 

Absolvent al Institutului de Biblioteconomie, Bucureşti, 1973. 
Angajat la Casa de Cultură a studenţilor din Iaşi, din anul 1974. 

e Debut în presă: în revista „Familia”,aprilie,1974, prezentat de 
poetul Şt.Aug.Doinaş şi în „Amfiteatru”,decembrie,1974, prezentat de 
poeta Constanţa Buzea. Publică în mai multe reviste literare din România 
şi înainte şi după decembrie, 1989. Ca elev al liceului din Tg. Frumos a 
publicat primele versuri în revista „Mioriţa”, revistă editată de acest liceu, 
în anul 1967 sub îndrumarea prof. Costin Merişca şi a poetului Emanoil 
Florens. 

e Cărţile publicate: „Nunta în sâmbure”, Ed. Junimea, laşi, 
1974; „Amiaza câmpiei”, Ed. Junimea, laşi, 1977, „Sub zodia Traciei”, 
Biblioteca „Opinia studenţească” laşi 1979; „Sigiliul toamnei”, Ed. 
Junimea, laşi, 1982; „Neliniştea singurătăţii”, Ed. Junimea, laşi, 1987; 
„Lecţie pe Ostrov”, Ed. Junimea, 1995; ”Îngândurat ca muntele de 
sare”, Ed. Helicon, Timişoara, 1996; "La porţile singurătăţii”, Ed. 
Junimea, laşi, 1998; „Flori pentru Augusta”, Ed. Augusta, Timişoara, 
1999; "Scoica sonoră”, Ed. Fides, Iaşi, 1999; „Umbra şi îngerul”, Ed. 
Augusta, Timişoara, 2000; "Țăranul zidit”, Ed. Miremis, laşi, 2000; 
"Feţele insomniei”, Ed. Augusta, Timişoara, 2001; „Muzeu de sate”, 
Ed. Junimea laşi, 2001; ”Coroanele împărăteşti”, Ed. Junimea, Iaşi, 
2003; „Atlet moldav”, Ed. Augusta, Timişoara, 2004; „Melancolia 
şarpelui”, Ed. Alfa, Iaşi, 2004; „Privilegiul giulgiului”, Ed. Alfa, Iaşi, 
2005; "Mormânt în metaforă”, Ed. Princeps-edit, Iaşi, 2007; „Foşnetul 
mătăsii în manuscrise”, Ed. „Convorbiri literare”, laşi, 2007; „Cartea 
celor opt zeci şi opt de taine”, Editura Em.Ol. Iași, 2008; şi romanele: 
„Iadul de lux”, Ed. Junimea, Iaşi, 2004;,Suburbii municipale vol. I- 
IV”, Ed.Augusta, Timişoara, 2005, 2007, 2008; „Ultima cină a 

palatinului”, Ed. PIM, laşi, 2010; „Zăpada timpurie”, Ed. Universul 
Prieteniei, laşi, 2010; „Printre cărţile lui ... Emilian Marcu”, Ed. PIM, 
Iaşi, 2010. 

A primit, printre altele, următoarele premii: Marele premiu la 
Festivalul Naţional de poezie de la Suceava „Nicolae Labiş”, 1975; 
Premiul revistei „Luceafărul”, 1978,Premiul C.C. al U.T.C. 1985, Premiul 
ziarului „Scânteia tineretului” în anii; 1978,1983,1987, Premiul Uniunii 
Scriitorilor din Republica Moldova în anul 2000 pentru cartea de sonete 
„Umbra şi îngerul”, Premiul Uniunii Scriitorilor din România — Filiala 
Bacău pentru volumul de poeme , Atlet moldav”, 2005, Premiul de 
excelenţă pentru poezie patriotică, în 2005, revista „Oglinda literară”, 
Focşani, Premiul revistei „Convorbiri literare”,2006 pentru critică 
literară, Premiul Uniunii Scriitorilor din Republica Moldova pentru 
volumul de sonete „Mormânt în metaforă”,2007, Premiul Uniunii 
Scriitorilor din Romania, Filiala Bacău pentru volumul de sonete 
„Mormânt în metaforă”, 2008, Premiul Salonului internaţional de carte de 
la Chişinău, pentru romanul , Suburbii municipale, vol. II — Mormântul 
călugărului ioanit”, 2008, Premiul „Mihai Eminescu” la salonul 
internaţional de carte, Iaşi, 2008, Diploma de excelenţă la a 40-a ediţie a 
Festivalului naţional de poezie „ Nicolae Labiş” Suceava, 2008, Premiul 
internaţional de poezie „M.Eminescu” la Salonul de carte Gh. Asachi, 
Iaşi,2008, Premiul Uniunii Scriitorilor, Filiala Bacău, 2010 pentru 
romanul „Suburbii municipale vol. I-IV, etc. 

e Poezia sa este tradusă în: Spania, Franţa, Angla,S.U.A, Elveţia, 
Ucraina,Rusia,Serbia.etc. 


Cele trei romane intitulate „ Suburbii Municipale”, editate la 
Editura Augusta-Timişoara, în 2005 ( volumul I), în 2007 (volumul II), în 
2009 (volumul III), sunt unice în literatura românească. 

Oglinzile realului şi imaginarului se fărămițează pe atempora- 
litate şi aspaţialitate; umbre ale nopții veşnice, în care fiinţele tulbură 
neantul sinelui colectiv înfometat. 

Diegeza smulge din real imaginarul, în povestiri scurte ce 
pregătesc saltul semnificaţiilor progresive, ordonate meticulos, pe trepte 
slobode interpretative, pe noi edificii mnezice. Putem, fiecare cititor- la 
rândul său- aşeza faptele, întâmplările acestor răsturnări în argintul 
timpului frumos topit, ca pe o dispută a realului cu imaginarul, din care 

victorioşi sunt amândoi: cel care stă la pândă şi cel care pândeşte, cel care 
îndeamnă la cunoaştere, cel care risipeşte cunoaşterea în necunoaştere. 

Persoanele, măştile realului - Primarul şi suita lui, consiliile lui 
vulgare- se înfruntă cu tainiţele suburbiilor municipale, cu regele, cu 
parohul, cu omniscientul Arhivar, Anticar subteran, simţindu-şi puterea 
subminată, scaunul şi bastonul — sceptru, ignorat. 

Emilian Marcu este adeptul principiilor naturaliste în abordarea 
acestei con-fruntări. Înlocuieşte, răsturnând oglinzile în oglinzi, înainte de 
risipirea lor în lume, înlocuieşte legitățile sociale cu cele biologice. 
Abandonează supranaturalul, ridicând natura la rang suprem. Viaţa 
morală fiind deseori o prelungire a vieţii biologice, în special la nivelul 
definirii binelui - aristocrat, răului- plebeu. Primarul fiind fie un 
inchizitor suprem, fie un demiurg coţcar. Anticarul fiind aspiraţia lui la 
cunoaştere veşnică ori numai la o prietenie credincioasă neputinței 
omeneşti de a descifra tainele suburbiilor, spaţiilor citadine, de veşnicie 
pline şi.... mucegai, de focul glacial al înţelepciunii aprinse, doar pentru 
unii. Primarul şi Anticarul suburbiilor caracterizându-se prin: „Ceea ce 
este şi Unu”, ca principii şi fiinţe. 

Apar frecvent, în planurile succesiv răsturnate, fiecare pe 
întinderea lui, mereu paralele, apar frecvente determinări sociale şi ... 
biologice, sociale sau biologice, sub influenţe scientiste şi pozitiviste, în 
edificarea unui determinism socio-biologic şi în „explicarea” caracterelor 
umane. 

Scriitorul poartă hlamida neităţii, la vedere, în revoltele 
personajelor sale, achizitiv, în spontaneitate, extensiv, în contempo- 
raneitate. 

Dacă în planul real Demiurgul-Coţcar, Primarul, agită spirite 
opace, oportune, singulare şi neindividualizate, în planul opus, al 
imaginarului, Emilian Marcu, realizează ficțiuni de „basm apocaliptic”, 
veritabile incursiuni în legile naturale, abandonate în temeliile lumii 
descendente, inferioare Demiurgului Suprem- natura energiilor tulburate 
de „fenomen”, de voinţă divină. 

Energiile demonice, angelice, sunt des-înfrățite, să ne uimească 
ori să ne avertizeze devenirea nefastă, o imposibilă apariție a sinelui din 
neființă. Ele, plutesc ori iradiază în angoasa „şocului la negru”, la 
întuneric (ori a umbrelor hidrofagiene), angoasă-psihologie, simbol al 
fricii fundamentale de riscul natural. 

Cel care leagă şi des-leagă spiritul uman căutător de natural, de 
cunoaştere eternă a adevărului creaţiei ne-drepte, este nimeni altul decât 
consilierul principal, administratorul şef al primarului, Zoroastru. 
Personaj ce se luptă cu Mavrocosta, cu Anticarul, cu Hristina-Fecioara, 
cu cei de multă vreme locuitori ai „suburbiilor municipale”, îmvecinate 
cu Grădina Publică, cu şcoala de Arte şi Meserii Fitth, cu luneta 
Primarului aţintită în crepuscul, în stele, în fără speranţa nemuririi lui. 
Zoroastru fiind nimeni altul decât înfăţişarea elenă a lui Zarathustra. 
Inima naturalului, în lungimea celor trei romane (volume), risipită, este 
spațiul Hristinei-Fecioara, la care aderă cumulativ ori numai în clipe 
frontiere, temporale, pe rând, personajele de dincolo, din centrul neliniştit 
al urbei reale, socio-reale ori de acolo, din acelaşi ţinut cu feciorelnică 
impulsivitate, a ex-siterului bio. 

Păgânitatea aspirațiilor instinctive, naturale, este cântărită de 
mulţi aşezati înăuntru ori în afara Hristinei-Fecioara: spaţiu în care 
poştaşi diurni lasă scrisorile muritorilor aspiranţi la nemurire, în „cutia de 
cristal” a fecioarei. Cutie în care cuvintele se risipesc în litere, literele se 
risipesc în poala Hristinei şi pe care, cu greu, le adună Arhivarul pentru a 
re-deveni cuvinte, cuvintele de dincolo, aparent Cristianicei-Hristina: 
arhont feminin, o vreme, ce „controlea-ză” tărâmul morţii, de 
pretutindeni. 

Emilian Marcu construieşte Hierofania, manifestarea sacrului, ca 
Şi „relevarea entităților sacre”, în coaliţie cu profanul, prin Zoroastru şi 
Hristina-Fecioara, prin lungi metafore etnice, prin implicarea etnică a 
spaţiilor citadine, numite Iaşul Medieval. Spaţiul naturalului eminescian, 
în care principiul „solve et coagula”, dizolvă şi încheagă spirite malefice, 
irizări magice, sunt „morţi revendicative”. 

Experienţa morţii: în aceste romane toată lumea trăieşte ca şi cum 
nu ar şti de moarte. Trăirea conştientă fiind experimentul morţii: o 
închipuire a spiritului de care nu suntem niciodată convinşi. 
Primordialitatea acestei idei este continuă în romanele „Suburbii 
Municipale”. Scriitorul depăşeşte unicitatea ei, prin numeroase „tehnici 
de învăluire a semnificaţiilor” . Prin această libertate a unicității 
ipostatice, îşi asază diegeza în mistic. 

Romanele lui Emilian Marcu sunt revelații mistice. Minimali- 
zând relevarea de dragul satisfacţiei revelaţiei. Preferând ontogenia, 
ontologiei. 

Cunoaşterea supranaturalului, însă, pentru revelarea naturalului 
se împlineşte, în această proză inedită, apofatic: prin conştiinţa 
raţiunilor ei divine. Cele două „cunoaşteri”, implicându-se în existenţele 
ipostatice. Fiecare volum respectă treptele scufundării mistice în... 
divinitate. Primul volum fiind treapta întâi, cea a „negării intelectuale a 
conceptelor catafatice”, pozitive. Al doilea volum este treapta de 
„înaintare în întunericul divin”, iar al treilea volum reprezintă „treapta 
iluminării”, „vederii luminii divine”. 

E posibil ca autorul să-şi înalțe „Suburbiile Municipale” şi pe 
treapta desăvârşirii, a îndumnezeirii personajelor sale. Fiindcă, în strânsă 
ordine extazică, se află, în cele trei cărți, purificarea (catarsis-ul), 
iluminarea (fotismos-ul) şi desăvârşirea (telisis-ul), ca procese mistice 
neseparabile, iseparabile. 

Fără a cădea în prejudecăţi exegetice, fără a mă îndepărta de 
memoriile timpului răsturnat în timp terestru, sideral, de metoda sa 
naturalistă, cred, propun, romanul Suburbii Municipale, cititorului 
interesat, ca pe o sumă de mituri gnostice, duale, în dispută, în care 
Hristina-Feciaora este o Sofie-stăpână a Lumii de Jos, lascivă, înţeleaptă, 
hemafrodită şi veşnic ocrotitoare de... (ne)murire, ce tulbră conştiinţele 
terestre cu înfățișări erotice şi migratoare în fluviul zilelor efemeride. 


DIANA MĂNĂILĂ MARANDICI 


Moto: Timpul ne poartă cu sine, dar vine o clipă 
când trebuie să-l purtăm 
(ALBERT CAMUS - Zidurile absurdului) 


Născută la 2 decembrie, 1977, în Galaţi 

Absolventă a trei facultăți: Facultatea de Litere -Universitatea 
„Dunărea de Jos”, Galaţi, secţia limba şi literatura română/limba şi 
literatura franceză; Facultatea de Administrație şi Schimburi, 
Universitatea Paris XII, Val-deMarne, cu masterat Gestionarea 
întreprinderilor mici şi mijlocii; Facultatea de Comunicare şi relații 
Publice „David Ogilvy”, cu licență în „marketing politic şi electoral”. 

Membru stagiar al Uniunii Ziariştilor Români Profesioniști 

e Debut literar, în revista “Dunărea de Jos” 

e Debut editorial: “Hana. Cartea cu foşnete”, editura Junimea, 
Iaşi 2007 

A obținut următoarele premii : Marele Premiu la Festivalul 
Naţional de Poezie “Costache Conachi”, ediția a XIV-a, Tecuci, 19-20 
mai 2006; Premiul Revistei “Dacia literară”, în cadrul Festivalului 
Naţional de Poezie “Costache Conachi”, ediţia a XIV-a, Tecuci, 19-20 
mai 2006; Premiul Editurii Princeps Edit, în cadrul Festivalului Naţional 
de Poezie “Costache Conachi”, ediția a XIV-a, Tecuci, 19-20 mai 2006; 
Premiul Editurii Arhip Art, în cadrul Festivalului Naţional de Poezie 
“Costache Conachi”, ediţia a XIV-a, Tecuci, 19-20 mai 2006; 


Poezie a gestaţiei fiinţei în neant. Metaforă fluidă, proteică şi 
meta-dialogată,  mono-dialogată  în-continuu,  dis-continuu pentru 
izbândirea sinelui (in)creat. 

Faună şi floră, amestec de carnal şi vegetativ, ca suport a 
meditaţiei, nutriţiei, spiritului asupra semanticului, trupescului însuflețit 
de o eventuală întâmplare: cuvântul-incarnare a şoaptelor iubirii mistice. 

Cartea, „Hana, cartea cu foşnete” fiind „cântarea cântărilor” 
acestor iubiri: „Dedic această carte fetiţei mele Hana Maria, cea care mi- 
a şoptit poemele, unul câte unul”. Hana Maria fiind chiar hierogamia, 
contopirea ființelor cristianice, fundamentale întrupării prin duh, prin 
relevaţie divină. 

Cartea este concepută ca un întreg al evoluţiei fiinţei din 
(ne)ființă, „hana, fiind semnul că Dumnezeu a păşit pe sufletul meu”. Ea 
„nu, nu avea privire, nici petale/ ea rotunjea iubirea între aripi, „Ea este 
Hana, Hana nu este Ea”, numele „Ei”sunt poeme... din care „Hana” îşi 
va decupa inima. Aceste relaţii ni se explică în introducerea cărţii, în 
postfață la cele trei părți: 

I. Destăinuirile Ei, (eului autoarei) 

II. Eu, înaripând cerul, lipindu-mi urechea de inima Hanei (o altă 
scufundare în sine) 

III. Anotimpurile Ei (timpul absorbit de...creaţie) 

IV.Semnele Hanei (prologul devenirii ființei în/din neantul 
zbuciumului carnal) Destăinuirile sunt „sinteze” ale epicului metaforic- 
descriptiv, larg dezvoltat în peisajii cu „inimă şi ghioc”, cu „șolduri 
neîmblânzite jur”, „pe o agudă coaptă, pe o piruetă nocturnă”, dar şi „de 
unic transfer veritabil de sânge”, sens al foşnetelor placentare, amniotice, 

în care ascultarea creaţiei va sfârşi cu „nici o altă femeie nu te va boteza 
mai frumos decât mine”, cu un sentiment matern postadamic. 

Ele, destăinuirile, sunt: Inelul pierdut: sunt disponibilă să te 
iubesc ca şi cum mi-aş desena liniştea pe ghețari, Despre azi; ai plecat 
iar eu mănânc ciocolată amară coapsele îmi sunt ticsite de colonii, Idei 
de crăciun: Hai să ne împodobim tâmplele. Tu să-mi însângerezi 
întunericul...eu îţi voi colinda sângele pe sub brad, Plecarea: Lichidă, 
mă preling pe degetul ierbii, Destăinuire în coral: de mărțişor, aş vrea 
să-mi împletesc sângele cu o stea, Femeii din cubul de sare: ea tace, 
halucinogen întinde brafţele..., Nocturnă: Enya tace, până la înnoptare, 
Nu îmi vorbi de înţelepciune: câteodată recunosc conturul buzelor ce 
nu-mi aparțin, Adevărul: V-am spus, eu nu am fost îndrăgostită 
niciodată! 

Toate destăinuirile sunt ale unei conştiinţe sacrificiale; femeia 
frumoasă: „invitaţie, epilog ambrar”, sau „terapie a irisului masculin”, 
sau „un raționament deductiv prin care iubirea scuteşte bărbatul de 
vinovăţie”. 

În partea a doua, cea a jocului secund, eu-l se multiplică odată cu 
diviziunea fiinţei primare în acelaşi timp uter-eşafod al evoluţiei 
mamiferice, dar şi a unor noi existenţe geo-fizice : „într-un decor hibrid, 
sub curcubeu alb-negru copilul meu plânge în rana deschisă...sunt 
simfonie într-un hău ruginit cu zmei în loc de oameni, zmei ce se roagă-n 
cor de fluturi muriţi de cu seară." (decor) 

Timpul, în această hibridare , este impropriu, ca şi mişcarea; o 
lungă aşteptare a întâmplării viitoare: „azi n-am mai scris 
nimic/căprioarele s-au alergat în ochii mei pe jumătate 
împuşcate...degetele nu îmi aparțin, sunt doar semne înscrise pe varuri, 
hârtii, epiderma ta fluture...chemând cuvintele la marea împărtăşanie, 
goale, înalte,..ca şi când le-aş iubi, le sărut spiralat pe fiecare în dreptul 
inimii, în semn de recunoaştere...scriu cu mâna altuia...a celui exilat 
printre lacrimi, printre Sânziene şi mir, scriu cu degetele împletite-n horă 
a închinăciune şi a bucurie”. 

Eu-l, cel dinăuntru, este legat de cuvinte cu eu-l... de afară. Ne 
explică plastic, sintetic, retoric, poeta, folosind clauzula, încheierea, ca 
punct-idee-deznodământ: „oare şi ele cuvintele se înalță la ceruri?” (De 
m-ai putea vedea), „eu sunt anonima cu maci coliere” (să nu-mi spui pe 

nume), „stau şi privesc cu ghiocul pe coapse/cum hana îşi plimbă 
urechea prin sângele meu împietrit” (Ruah) 

Fiinţa din fiinţă învaţă scrisul şi ...nemurirea, durerea şi bucuria: 
„scriu azi legământ de uitare/aproape la cercul cel nou al apelor vii/ în 
care să renasc/izvorând/dintr-o altă femeie.../ învăţ durerea la fiecare 
împletire de gene/ la fiecare cuvânt încolţit/ scriu, cu fard înmuiat 
refrenul unor trupuri dezlegate/ dincolo de marginea mea sfârtecată... tu 
ştii, freamătul degetelor însingurate surzeşte mereu.” (Rescriere) Maria 
este conştiinţa Hanei: "astfel respir dimineţile, cu paşi adânciţi în culori 
pure, în roşu sau galben, apoi totul depinde de „căderea luminii” în 
spaţii cu viaţă latentă cu „urşi pluşaţi ce numără bătăile inimii: 3, 2, 
1...” „iată-mă din nou în galben şi oranj,... mă prinde luna cu gura 
căscată, mâine trezirea la şapte fix.” 

Reîntemeierea realului suferinţei organice, a celui de la naştere 
sortit suferinţei, în care timpul este taumaturg şi...(icoană şi) măsură 
afectivă, se „consumă” în partea a treia a cărții- poem sublim, curgere de 
foşnete istovite de atingere: 

„nu mă atingeţi, nu mă priviți, 

nu ştiu să trec nisipul printre palme 

şi apoi să număr crescător timpul, 

cum inima se duce într-acolo unde 

îndrăgostiţii sărută odată şi mor”. 

Diana  Marandici Mănăilă este poeta spaţiilor interioare 
psihice, frumos decorate de cuvinte-culori, într-un vernisaj străbătut de 
cei înfometați, înfometați de scufundări mistice. 


LEONARD MATEI 


Motto: Lumina duce urma înfometatei fiare 
Din vis scăpată-n umbra cetăţii-nălţătoare(T.I) 


Născut la: 20.08.1978, în Galaţi 

A absolvit Facultatea de Ştiinţe Economice „Danubius“, Galaţi, 
secţia finanţe-bănci (1997-2001) 

e A debutat la Cenaclul de poezie „Anton Holban“ coordonat de 
profesorul Constantin S. Dimofte, în anul 1995, şi în revista „Şcoala 
Gălăţeană“, din cadrul Casei Corpului Didactic Galaţi, cu poezia 
„Exerciţiu de vitalitate“ în februarie 1997 

e În martie 2004 a lansat volumul de versuri „Ninsoare în Paşti“ 
sub egida Casei de Cultură a Studenţilor Galaţi, în cadrul Cenaclului 
Studenţesc „Gellu Naum“ 

e A publicat volumul de versuri: „„Ninsoare în Paşti”, Editura Pax 
Aura Mundi, Galaţi, 2003 

În anul 2000 a obținut premiul acordat de revista „Convorbiri 
Literare“ la Festivalul Naţional de Poezie „Grigore Hagiu“, ediţia a VII- 
a, înmânat de preşedintele juriului, Fănuş Neagu 

Secretar de redacție al suplimentului cultural studenţesc 
„Metamorfoze“ din cadrul revistei „Ora 25“, din anul 2000. 

Membru fondator al Cenaclului „Antares“; membru fondator al 
Cenaclului „Gellu Naum“ ; membru fondator al Cenaclului Literar „Doi, 
moşit şi crescut în propria casă, din anul 2003, membru fondator al 
Grupului „Lampisterii“; membru fondator al Cenaclului de poezie 
„Anton Holban“. 


Face parte dintr-o nouă generație postmodernistă. Cea care nu 
renunţă total la metaforă şi nu-şi consumă universul în găurile negre ale 
gravitaţiilor telurice. Aderent însă la...planetar, la spaţialitate şi 
temporalitate diurnă, cotidiană, socio-logică prin detaliu semnificant, prin 
expresii, rezoluţii, justiţii metaforice. 

lată câteva „peisajii poetice” în acest sens: „Câmpul ridicat pe 
cer-în suflu rece de tăciune/se unduia pe stel:/ cum se naşte viaţa! 
(retorică ingenuă)/ sub muzica zborului aripile cresc în credinţă 
(rezoluţie-metaforă). 

Alteori, în teluric, scrie pe complexul viermelui şi dominanta 
nocturnă a nutriţiei, clădind veritabile anatomii antropofage: „Trupul unui 
cocostârc burtos/ îşi ciopleşte ciocul./ Fragmente de unghii/ îngraşă 
pământul/ din măruntaie de capră "(Războiul din groapă) 

„Viermele cu ochii deschişi/intră în casă după apă/ Dracu 
priveşte cercuri de sticlă/ masa de piatră/ Să mănânc!/ se limpezeşte 
pelinul/ frumoasă carne aminteşte-ţi spatele/ lemn ud şi tânăr/ renunţă să 
strigi.” (Preafericit...) 

Detaliile nu sunt „stridente sonor”nici „şocante auditiv”. Ele se 
strecoară în peisaj să ne atragă „înţelesul ideii poetice” „neînţelesul ei”, 
până dincolo de spaţii referenţiale, iniţial referen-țiale. Un fel de linie 
şerpuită în timp pentru a disimula spaţii, semi-spaţii poliedrale adverse. 

„Edru” constituind reflexiile primare ce interiorizează „călătoria în 
detalii”: „pe cupe de argint (edru 1) când vintrele se recompun în viu grai 
(detaliu 1) un telefon întâmplător (detaliu 3) reglează glicemia (edru opus 
celui dintâi) Mărunta bucurie la o dugheană/ de hot-dog (edru 3) sau 
vara care s-a sfârşit/ pe rotula colorată a brazilor (detaliu 3) 
Recensământul comandat/ aude bronzat în panou (planul 4)"(Poiana) 

Uneori, Leonard Matei este un postmodernist visător în detalii, 
aproape romantic: „Întinde-te pe o mochetă (americană) frumoasă fată,/ 
imprimă-te în desen provensal” (Lovituri) 

Metaforele lui sunt unice; forme tauto-logice frumos hiper- 
bolizate în abstract: „mâini jupuite în dans”, „când aud cronicile aprind 
lumânări” „pietrele scrâşnesc ca arginţii”, „aripile cresc în credinţă”, 
„timpul ne ocoleşte în diagonală.” 

Întreagă şi frumos fărâmițată, poezia lui Leonard Matei este un 
„exerciţiu de vitalitate”, un veşnic debut al suferinţei de a trăi poetic. 


LUMINIŢA MIHAI 


Moto: lată cum; în, unde, când, 
aristocrat poți fi, plebeu, al vorbei, cânt. (T.I) 


Născută la 07.01.1968, în Galaţi 

A terminat Liceul Pedagogic „C. Negri“ (profil Filologie-istorie) 

e A debutat la 21 septembrie 2001 în „Convorbiri literare“, laşi 

e A publicat: „Nordul Gordian”, Editura Junimea, laşi, 2003; 
„Salcâma-ria”, Ed. Princeps, Iaşi, 2007; „Mai avem de plâns împreună”, 
Ed. Princeps, laşi, 2008 

e Activitate în Cenaclul „Noduri şi semne“ 

e A colaborat la revistele: „Cronica“, Iaşi; „Dominus“, Galaţi 


Poezie „sui generis”. Prozodia, mai întâi, face şi desface o 
cursivitate poematică revoluționară. Distihul, terțina, monoverbul şi, în 
sfârşit, catrenul; iniţial ori final, compun teme lirice, de o plasti-citate 
unică, într-o concepţie unică existenţială: lume a suferinței în detalii, 
risipită mereu; cromatic, organic, şi... alungată, biciuită, să-şi 
agonizeze determinarea în arhitectura unei realităţi prea/ pre- 

conştientă de (adevăr) tragic, absurd, mistic şi... trivială aşezare în... 
om. 

lată o aşezare a fiinţelor vegetale, animale, sapientale în lumea 
platonică şi tragică a Luminiţei Mihai, în poezia Aşa cântă harapnicul: 
„Măslinii citesc psalmi/monede cad lângă iesle/ şi pruncul visează ucişii 
care vor fi (naşterea lui lisus sub aşezarea destinului imediat-viitor, 
tragic). Penitenţă fac doar vitele cu ceafa îngroşată în jug (milă spontană, 
instinctivă şi curată, a nejudecătorului deja subjugat). Oamenii plătesc 
fânul proaspăt cu bani câştigaţi la cosit (bucurie a naşterii speranţei 
mesianice, sacrificiu uşor de...plătit). Peste măslini se lasă cântec de 
harapnic  (monovers meditativ la sărbătoarea colindelor-mitologie 
cristianică) în ochii vitelor se ascunde cu spaimă Dumnezeu/ să bea 
aldămaşul” (pânda destinului tragic se află în lumea inferioară a 
conştiinţelor primare). 

Această ordine perfectă a relaţiilor fiinţei cu sinele-neant, a 
fiinţelor cu absolutul-dumnezeirii, se organizează dinamic, în structuri 
ideatice bine determinate, în convulsii afective-revoltă şi pătimire 
revoltată, la, dincolo de, marginea inefabilului clar-obscur. Luminiţa 
Mihai nu se ascunde în metaforă decât prin retorica faptelor trăirii 
„personajelor ei poetice”- care „vorbesc” la o simplă atingere de privire 
omenească, de braţ întins pe lume, privire şi braţ, din şi înspre poetă 
pornite să judece lumea. lată câteva „ordini perfecte”, ale poetei 
detaliului sublim, ale poetei celui mai înalt simbolism (gălăţean) 
imagistic: „o femeie stă cu sânii goi la geam/ în temeiul trecătorilor 
care/ din punctul ei de vedere/ sunt greşelile discursului divin” (Artă). 
Observaţie-coerenţă a definirii artei: ca o suflare, ca o privire: spontană 
constatare a frumosului savurat pe nedrept, înaintea conştiinţei divine a 
savoare de a fi frumos. Un alt exemplu de laudă a detaliului semnificant 
este Naufragiu în cafea, unde, în care pe margini somnoroase de cafea” 
drumul bărbatului iubit sărută mâini uituce şi întârzie „doar cât să te 
vadă frumoasă”: „aceste mâini care adorm singurătăţi/ dau perdelele la 
o parte luminând/ drumul bărbatului pe margini somnoroase de cafea/ 
„„.netezeşti un vid grăbit cu spaimă/să-ntârzie-o clipă doar ai vrea/doar 
cât să te vadă tot frumoasă/ de pe margini somnoroase de cafea”. 

Epitetul, substanța  alăturării unui adjectiv substantivului 
însingurat, ori a unui adverb-locuţiune, pe lângă verb actant, înfiorează, 
învolburează- tot „sui generis” — poemul Luminiţei Mihai, asociind — 

pentru continuitate ideatică — unui singur simbol mai multe imagini 
omomorfe ori invers, unei singulare imagini, multiple semantici 
simbolice. „primăvara asta a fugit ruseşte/ scribul de serviciu - al unui 
sentiment - şi tăindu-şi venele verzi ale aerului/ a lăsat pe gânduri 
încheietura mâinii/ unui întreg alfabet./ Pe Cehov nu-l mai citeşte nimeni/ 
de când a trecut pe vârful picioarelor în josul paginii/ Scriu cu apă de 
Styx/ Ce să fac?/ primăvara asta seamănă cu Cehov/ Cehov de mare 
risc” 

Dincolo de un romantism, expresionism, simbolism moştenit de 
„cultura” cuvântului, livresc asumată, Luminiţa Mihai aspiră (cu reţinere) 
la postmodernism, la concretul din abstract ce-i este de folos antinomiei, 
antitezei, relevaţiei epice: „statuile îşi scutură pălăriile de piatră/ 
păsările jonglează cu propriile aripi/ gambele copacilor scrijelite cu 
inimi (atenţie la cinetica şi statica statuilor, păsărilor, gambelor 
copacilor) ”/ ...magul nu se mai satură de atâtea adevăruri/ vecina de la 
patru chiar adună câteva pe făraş (exchanging —reason of ideas)/ ...din 
parc s-au furat toate statuile/ în pălăriile lor de piatră oraşul scuipă/ cum 
au recomandat medicii” (Cuvinte în unghi drept) 

Această poetă va fi în curând ori este de multă vreme, 
reprezentarea celei mai înalte unităţi estetico-lingvistice a poeziei 
gălăţene, pe care aş numi-o metrica modernă a postmodernismului a- 
metric, poezia relaţiilor simbolice aristocrate ale concretului plebeu. 


SPERANȚA MIRON 


Motto: ingenuu este întâia treaptă a esteticului relevant (|.T.) 


Născută la, 2.08.1945, în Valea Mărului, jud. Galaţi 

Liceul "Ion Maiorescu" din Giurgiu, 1960-1964 

Şcoala Tehnică de asistenți medicali "Pitarmaş” Bucureşti, 1966- 
1968 

Debutează cu: „Ca petalele de crin" Ed. "Pax Aura Mundi”, 
Galaţi, 1998. 

A publicat: „Lacrima lutului”, „La larme de l'argile”, „Le 
silence des cendres”, „Şoaptele Luminii”, „Iandreţea tăcerii”, 
„Unicul sens”, volume de poezii publicate după 2000, la Ed. Pax Aura 
Mundi, Galaţi. 

Colaborări la publicaţii: Revista "Pax Aura Mundi" Galaţi, 1998- 
2001; Revista "Şansa ta", 2002-2005; Revista "Art et Poesie", Revista 
"Le courrier Francophone", Revista "Les nouveaux cahiers de l'Adour", 
Franța. 


Scriitoare care dezvoltă elementele evidențiale în prag de 
metafizic. Lirismul poeziei Speranței Miron stă în circumstanțialitaea 
senzitivă şi nu în dezbaterea intelectuală a senzațiilor trăite. Frumusețea 
versurilor reflectă reflexele imediate ale speranței de iubire, aconceptuale, 
spontan trăită în factic. 

Iată aceste subiective reflecții ale mele asupra/din oglinda 
textelor ei: „Din miere de mi-ar fi secunda,/ probabil că aş înflori/ iar 
spicul cel de grâu din mine/ cu siguranță s-ar pâini!” 
(Transubstanţiere), „suflet plombat/ cu iarna cea (g)rea,/ suflet arat/ de 
dragostea ta!” (Suflet) ori, în metafore, aflându-şi bucuria: „Fărâme de 
cer”; „Mi-aş construi o arcă/ Din petale/ Şi aş urca în ea/ Cu visul meu”. 

Cele afirmate sunt frumos-adevărat reliefate referenţial de mulţi 
alți mai autorizaţi decât mine, ”lectori” ai operei scriitoarei: „Apărută în 
franceză, poezia Speranţei Miron este însă una românească până în 
straturile cele mai adânci ale demersului poetic. Pentru că din versurile 
cuprinse în volumul ”Le silence des cendres” (Tăcerea cenuşii) se 
degajă autohtonizată lumina originilor. Nebunie sacră, foc, lumină 
stelară, vis, cer, soare, lumina devine obsedantă în versurile poetei 
iradiind din interior aurind lucrurile, lumea, pământul, iubirea, fie ea 
Eros sau Agapé. (Nicoleta Crânganu „Viaţa Liberă, dec. 1999) 

„O delicată radiografie a spiritului încearcă şi chiar reuşeşte 
Speranţa Miron în acest volum de prozo-poeme, "Unicul Sens ".0O linişte 
sufletească te însoţeşte pe tot drumul acestui unic sens încât atunci când 
termini lectura ai senzaţia că ai trăit pe o altă lume, pe un alt tărâm: 
„Eu ştiu că m-am născut din lacrimi”, spune autoarea şi se consolează: 
„Ar trebui să fiu mulțumită cu mica mea durere” E mult oare? E puţin? 
Numai citind putem afla răspunsul”. (Emilian Marcu, Revista Convorbiri 
Literare, 2007) 

„Speranţa Miron este o poetă româncă a cărei carte, tradusă de 
Constantin Frosin, este o operă importantă, pe care regretăm că nu am 
cunoscut-o până acum. Aceasta este soarta literaturilor din fosta Europă 
de Est, ale căror dimensiuni reale noi le cunoaştem doar aproximativ. Ar 

merita să i se dedice studii cu caracter aproape şcolăresc pentru 
ignoranţii de noi timp de aproape jumătate de secol. „Le silence des 
cendres” este pentru mine o descoperire. Aceste poeme lasă să se 
intrevadă o gândire indreptată spre universal, cu sentimentalismul 
propriu ţărilor latine şi slave. P.S. Traducerea lui Constantin Frosin 
păstrează fără îndoială tonul original”. (Paul Van Melle, Director revista 
Inedit, nr.135, Belgia) 

„Inedite şi de o absolută sensibilitate, aceste „fărâme rupte din 
sufletul dumneavoastră” au făcut să vibreze şi sufletele noastre, 
confirmând părerea domnului Mircea Ionescu, directorul Editurii Pax 
Aura Mundi, unde au apărut în 1995 „Ca petalele de crini” şi în 1999 
„Le silence des cendres”, cea din urmă fiind lansată la librăria Kleber 
din Strasbourg. Nu mulţi poeţi români au putut să-şi publice versurile în 
franceză sau în alte limbi. Vă alăturaţi celor puţini şi ecourile eforturilor 
dumneavoastră se vor vedea fie acum, fie mi târziu” (Cristian Petru Bălan 
— Chicago, scriitor, membru al Academiei Româno-Americane). 

Speranţa Miron este o poetă a îmbrăţişării sincere, neteatrale,a 
surâsului profund concitadin. 


MIHAI RADU MOTOC 


Moto: „Între ştiinţific şi literar timpul istoric ordonează sentimente 
omeneşti unice: ale scriitorului călător în timp, dar şi în cartea 
conştiinţei scriitorului despre timp” (T.L) 


Născut la 10 iunie 1942, în laşi. Absolvent al Facultăţii de 
Mecanică, Politehnica din Braşov, 1968. cetăţean gălăţean. 

Studii postuniversitare, numeroase în management: 
„Management educa-ţional”: organizat de Universitatea „Babeş Bolyai”, 
în colaborare cu Fundaţia Europeană Drăgan, 1982; „Managementul 
aprovizionării”, ASE, Bucureşti, 1995; Certificat de „Accounting for 
Managers” (BZT-655) & „Certificat de Managing Customer and Client 
Relation”(B.Z.T-656), 1999; "The professional Certificate in 
Management”, The Open University, Londra, 2000. 

Activitate profesională de înaltă calitate, ca inginer mecanic de 
probe, la Şantierul Naval Galați (1968-1976), ca proiectant la Institutul 
de proiectări şi cercetări navale — ICEPRONAV-Galaţi. Activitate 

ştiinţifică bogată, ca inventator, cu multe certificate de inovator, în 
domeniul naval, cu multe lucrări ştiinţifice publicate, în mecanica 
fluidelor, prepararea, rentabilizarea, analiza caracteristicilor  fizico- 
chimice a combustibilului utilizaţi de motoarele diesel- navale. 


În domeniu cultural, Radu Mihai Moţoc, este un pasionat arhivar 
de istorie rară, problematică, dar şi un pasionat colecționar de valori 
numismatice, bibliofile. Îmbinând aceste „pasiuni istorice”, cercetează şi 
achiziţionează „carte rară”, tipografiată în Ţările Române şi în Franţa, iar 
rezultatele cercetărilor sale istorice le publică în reviste de specialitate. 
Cu precădere, este atras de cercetarea genealogică şi heraldică. 

Este mereu preocupat de „inovaţie”şi în domeniu literar. 
Colecţionând, 35 de ani, timbre, elaborează studii tematice asupra lor. 
Astfel este în pragul finalizării studiului: „Stampila ,„T” în perioada 
1900-1910, din şi către România”. Publică permanent, în revista 
„Filatelia”, cercetările sale asupra ştampilelor poştale, utilizate în 
perioade diverse... istorice. 

Are în curs de tipărire monografia familiei Moţoc, începând cu 
anul 1460, cercetând, reconstituind heraldica familiei Moţoc în Biblioteca 
Academiei Române. 

Personalitatea domnului Radu Mihai Moţoc se desfăşoară, la 
nivel social, cultural, dincolo de prezență permanentă în instituţii 
culturale, angajându-şi cercetarea, din nou, înspre, asupra „drumurilor 
nestrăbătute suficient în urmă, spre românismul îngropat de timp- 
nevrednic, de vremelnicii tranzitorii. 

Radu Moţoc este dovada unităţii epistemicului, ştiințificului bine- 
cunoscut, unității ştiinţei cu poezia. A devenit, uitând 
„navalităţile”energiilor trecute, o nouă energie, a revelaţiei istorice. 

Membru al Institutului Român de Genealogie şi Heraldică „Sever 
Zotta”, din laşi. Membru în „Comitetul de Patronaj”. Participând la 
Congresele naţionale şi internaţionale ale IRGH (2007,2008,2010). Este 
iniţiatorul „Atheneului Universitar ”: de la Universitatea „Alecu Russo”, 
din Bălţi (2000). A înfiinţat „Laboratorul de paleografie slavonă veche”, 
în cadrul aceleiaşi universităţi, pe care l-a dotat cu cele necesare. 

În acest sens, a organizat mai multe donaţii de carte pentru 
„Universitatea din Bălţi”, peste 30.000 titluri. 

Legat afectiv de această universitate, material şi spiritual, a 
acordat „Premiile şefilor de promoţie”, de la cele şapte facultăți: şapte 
ediţii consecutive, în prezenţa oficialităților locale şi centrale a 
ambasadorilor acreditaţi la Chişinău. 

Aceeaşi implicare în „istorie  muzeistică”, în „istorie 
expozițională”, prin inițiere de simpozioane, prin expunere de carte rară, 
la vedere pentru mai puținii văzători de istorie adevărată, îl caracterizează 
pe Radu Moţoc Mihai, ca dovadă a preocupărilor sale...literare. 
Literatură unic ordonată, acribic, desfăşurată în/spre cunoaştere profundă 
istorică. 72 de articole tratând temele: carte rară, personalităţi, 
monumente, artă grafică, scrise între 1997-2010 la: „Viaţa Liberă”, 
Galaţi; „Ora satului”, Chişinău (publicaţie independentă al cărui redactor 
şef este Iurie Colesnic), „Convorbiri literare”, Iaşi; „„Confluenţe 
bibliografice” (revista Bibliotecii universitare „Alecu Russo”, din Bălţi); 
„Concordia”, Cernăuţi (ziarul minorităţii româneşti din Ucraina, redactat 
pentru sudul Basarabiei): „Căminul românesc”, Elveţia; „Buletinul de 
informaţii” Australia (al Asociaţiei Românilor din Australia). 

lată câteva personalități portretizate de Radu Mihai Moţoc: 
„Preotul Igor P. I. Jechiu”; Dimitrie Onciu 1856-1923”; „Sculptorul 
Friederich Storck, 1872-1942”; „C. A. Rosetti: „120 de ani de la 
moarte”; „O veste de la V.A.Urechia, după 102 ani”; „Ionel 
I.C.Brăteanu, 1864-1927...” 

Iată temele sale de „carte rară”: Alfabetul şi tiparul glagolitic; 
Primele centre ale tiparului chirilic; Primul glosar tipărit al limbii 
române; Primul dicţionar tehnic românesc, Vasile Alecsandri la porţile 
teatrului francez; Bucoavna basarabeană din 1815... 

Radu Mihai Moţoc nu şi-a tipărit lucrările într-o carte din 
conştiinţa omului de ştiinţă prin care fiecare „cercetare-temă-articol”'este 
o carte rară”. Timpul viitor al scriitorului literatorului Radu Moţoc, 
promite înălțarea personalităţii sale la rang de cercetător-istoric. 

Următoarele texte literare, nu există istorie fără literatură, o 
dovedesc: „Arabii descoperă în secolul al VI-lea un oxid care, dizolvat în 
apă, face să fie absorbit de suprafaţa poroasă a vasului ars de teracotă şi 
abia după a doua ardere putem vorbi de un vas alb, smălţuit... asemănător 
unui vas de porţelan...(„„Ceramica derutează”. Text ştiinţific-literar, 
liniară demonstrabilitate a unei tehnologii). 


Ioan 'Toderiţă — Revelația și relevanța textului literar 166 


„La Cârta, în anul 1202, se înființează o mănăstire cisterciană 
ale cărei ziduri se păstrează şi în zilele noastre. Legenda spune că într-o 
zi doi ciobani din Cârta, Oprea şi Streja, sătui de asuprirea grofului, au 
urcat pe firul apei Laitei, nu departe de cascada Bâlei şi au întemeiat 
două sate: Streja- Cârtişoarei, pe partea dreaptă a râului Bâlea, Oprea- 
Cârtişoara pe cealaltă parte...” (Pe urmele lui Badea Cârţan) (text ce 
îmbină sentimente istorice cu monografii topo-logice). 

Lauda cărţii: „cartea, în multiple ipostaze grafice: tăblițe cerate 
sau de lut, manuscris, incunabul, tipăritură veche românească, cu 
miniaturi, ferecată în aur sau în argint, cu xilogravuri şi gravuri în 
aramă...cu ex-libris şi autografe, se află în biblioteci, case memoriale şi 
muzee...”, lauda cărţii pe jumătate deschisă ne împovărează datoria, 
îndatorirea, cititului ei: „...în secolul al XIII-lea, la mănăstirea Igriș, din 
Transilvania, se aflau operele lui Seneca şi Aristotel, sau, la Sibiu, în 
epoca incunabulelor, Petre Ursul şi alţi cărturari, saşi şi români, citeau 
în original tipăriturile venețiene sau pe cele apărute la Niirenberg şi la 
Paris ...iar în secolul al XVI-lea, Despot Vodă înființa la Cotnari o 
„Academie greco-latină”, aidoma celor din Europa apuseană” .(Carte 
rară) 

Texte pline de savoare, de credinţă în citit. Cum numai în 
„literatură-istorică-Radu Moţoc”,poţi afla. 

Bineînţeles, aşteptându-i scrierea în carte, dincolo de manuscris 
la sertar, ori dincolo de izbânda risipirii ei în cardinalitatea revistelor 
efemere. 

Bineînţeles, ajutat de „consiliile noastre municipale”, ce-şi petrec 
stadiile electorale în prejudecăţi istorice locale derizorii: taxe pe habitat şi 
suferinţă pe avize cerebrale iremediabile. 


KATIA NANU 


Moto: „E lumea mare şi, în ea,/Avem cu toţii Câte-un loc” 
(KATIA NANU - Primul joc-poezie) 


Născută la 7 noiembrie, 1954, în Călăraşi 
A studiat la: Universitatea Bucureşti, Facultatea de Istorie- 
Filozofie, Secţia Psihologie-Pedagogie 

e Debut în volum, la Ed. Ion Creangă, Bucureşti - 1984 cu 
volumul „De demult cu elefanții”, versuri. Au urmat ”Piersici cu 
aripi”, 1987 şi „Pe urmele razei de soare”, 1988. Cărţile au versuri 
pentru copii şi au apărut la aceeaşi editură. 

e După 1990, au apărut: "Cercul poveştilor” - proza pentru copii 
— Ed. Ion Creangă, 1990 ; "La verite sur les crocodiles” (versuri) — Ed. 
Alma, Galaţi, 1997 ; "De demult cu elefanții” (reeditare) — Ed. Alma 
Galaţi „2001; Prietenii”, (versuri pentru copii), Ed. Naţional, Bucureşti, 
2004 ; Pufu1-”Te învăţ cum să vorbeşti”, Ed Naţional, Bucureşti, 2005 ; 
Pufu2- "Fructele sunt tare bune”, Ed. Naţional, Bucureşti, 2005; 
Pufu3- "Jocul de-a numărătoarea”, Ed. Naţional, Bucureşti, 2005 (toate 
cu versuri pentru copii) 

e A mai publicat: „Nevoia de colivie”, 1995; două romane 
„Suflet de rezervă”, 1999 şi „Cineva albastru”, 2002 şi un volum de 
publicistică „De cealaltă parte a fericirii”, în colaborare cu Aurel 
Stancu, 1999. 

Redactor şef, ziarul Viaţa liberă, Galaţi 

Membră a Uniunii Scriitorilor, filiala Bucureşti şi a Uniunii 
Ziariştilor Profesionişti. 


Scriitoare-ziarist profesionist. Trudniciei scrierii editorialis-tice îi 
adaugă satisfacția scrierii lirice. Există o continuitate a metodelor 
stilistice, a diegeticului, în valorificarea „judecăților de fapt” ce sprijină 
(in)discreţia „judecăților de valoare”: Între cotidian şi diurn-nocturn 
reflexologic neaflându-se bariere cognitive, bariere semantice. 

În real se ascunde fantasma simbolurilor imaginare, 
reprezentarea sublimului, ca prime entităţi ale spiritului literar” 
Astfel proza şi poezia ziaristei Katia Nanu îşi au sorgintea în „reportaj”, 
înaintea oricărei postulări şi semantizări ipostazice. 

Detaliul, segmentat, înşiruit infinit, ca într-o succesiune de 
ascendente-descendente planeități dinamice, îmbogăţeşte semnifica-ţia şi 
tulbură liniaritatea judecăților morale, estetice, în peisajii lirice, până 
dincolo de „text mărturisit”. 

Fragmentul ales pentru „Antologia scriitorilor gălăţeni”, din 
romanul „Paso Doble” este semnificativ în acest sens: „O mare de iarbă. 
Verde. Verde auriu pe o parte, verde sidefiu pe alta. O mare de iarbă 

unduind sub tălpi..., desfăcându-se în evantai sub degete, intrând pe sub 
degete... gâdilind-o la talpă...” 

Această descriere este imaginea visată a unei planeități vegetale”. 
Elementele statice, cu imaginea lor principală „iarba”ce le „animă” sunt 
dinamizate de respiraţia celui/celei care visează. Aici, pentru început, vis 
dulce depănat în respiraţie: sub tălpi, sub degete, sssidefiu, eeevantai..., 
în „s”-ul şarpe sâsâit melodic. Apoi, vis catastrofal spasmodic. Când fata 
care visează stă de vorbă(în vis) cu „o sperietoare”. Elementele sonore 
din vis sunt propoziţii „verzale”,"cursive”, desprinse de scrierea „aldină”: 
„Trebuie să fie vreo câţiva ţărani ca vai de lume, după hainele care le 
flutură în vânt, îşi spunea ca pipăind bucuroasă iarba cu piciorul” 
(simbolurile teriomorfe din vis). Visul este un peisaj colorat în verde şi... 
roşu ori în tentele ei rupte: „Uite maci roşii în lanul verde! ”... „ce roşu 
este roşul din lanul verde şi iar verde!” 

Numai prin acest text, Katia Nanu, ne dovedeşte cunoaşterea 
profundă a Regimului Nocturn al imaginarului. Scufundarea realului în 
intimitatea substanţială a visului, într-o tihnă telurică, îi permite 
dedublarea, reveria culorilor (şi ele duble) revigorarea fantasmelor 
digestive: bostan-pepene, şi mai târziu (în celelalte texte) fantasmelor 
ginecologice (ale fetei, ale doctorului Tripolevici, etc), totul sub imperiul 
temporalizării spaţiale ori a spaţializării (a)temporalităţii. 

Intertextele  „cursive”fiind însăşi dedublarea spațiului lumii 
atemporale a visului. Textele „aldine” fiind fărâmițarea timpului în vis. 
Atât de necesar devenirii „fiinţei reale”: fata trezită din „coşmarul 
timpului fărâmiţat”. 

Această metodă a dedublării este valorificată optim în Paso 
Doble până la dedublarea limbajului: interior, exterior, la dedublarea 
etică: morală, imorală, ca relativităţi veridice, ca infirmităţi existenţiale. 

Metoda „retoricii infinitezimale”, deasemenea, susţine dialogul- 
monologat uneori, de gura lui Ion Caisă (din nou nume vegetativ!) într-un 
mod original: Unul (caisă) întreabă iar celălalt (fata) numără. Unul 
provoacă exerciţiul cabalic al numărării, fără puterea, fără conştiinţa 
beneficiului tăceri numărabile: ,, - Normal că nu ţi-e frică! Unde mai 
găseşti un fraier ca mine ?!... Mă impresionează o mucoasă ca tine, care 
plângea de se rupea cămaşa pe ea, în birou, la mine. Că tu ai venit la 
mine. Recunoşti ? Tu ai venit. Cică să te ajut. - Cincizeci şi şase, cincizeci 
şi şapte” Această metodă a dialogului monologat exterior împotriva unui 

monolog interior, disjunct de acesta, aparent opus acestuia, implică 
psihoanaliza multiplă a personajelor în dispută... .faptică, dar şi psihologia 
în confruntare cu logica absurdă a întâmplărilor trăirii. 

Scriitoarea se desprinde astfel de analogii filozofice, în 
favoarea logicii liniare, univoce, ca într-un scenariu al unei 
dramaturgii infinite, a unor „acte” fără sfârşit dramatic. Doar simpla 
actanţă, gesticulaţie a „personelor” învrăjbite de drama-turg pe 
scena realului crud! 

Figura doctorului Tripolevici ne „dovedeşte din plin”această 
„vrajbă”a eroilor cu „lumea reală”, cu măştile indivizilor ei umani: 

„Cum dracu se mai uită pupezele alea la mine?, se miră el cu 
glas tare, amintindu-și de asistenta... Uită că sunt şef şi de mine atârnă 
soarta lor. Mama lor de curve, că le dau afară pe toate! A naibii Monica 
asta!... Mi-a tras-o ca la balamuc KO m-a făcut... Şi e frumoasă de pică! 
Mă înnebuneşte, nu alta! M-a făcut să-i promit că o bag la facultate. O 
iau razna la bătrâneţe”. 

Aparenţele incompatibilități dintre bătrâneţe şi tinereţe sunt 
rezolvate de „scriitor” pe parcursul dramei unirii lor sociale, senti- 
mentale, dincolo de înfăţişările lor erotice (prea real-iste uneori şi în afara 
discursului literar) printr-o, prin soluţii tot sociale, sentimen-tale, semn al 
compatibilităţilor mitologice dintre muritori şi nemu-ritori, dintre zei şi 
pământence astral-teluric împerecheaţi, dionisiac germinaţi. 

Cartea Paso-Doble, trece şi prin-cum era firesc — biografia eu-lui 
martor Katia Nanu: „Faza toceşte sârguincios... Universul cuvintelor este 
lumea ei paralelă. Mai bună decât cea în care locuieşte... Îi plac la 
nebunie cuvintele... cu rostul şi sensul lor ascuns. Are caiete în care 
alătură cuvintele, le răstoarnă, le potriveşte în... sentimente. Acum, că 
lucrează la o şcoală de surzi, se întreabă cum să-i facă părtaşi pe copii la 
cuvintele ei. Aşa că răsfoieşte avid prin cărțile ce le-a împrumutat de la 
biblioteca şcolii...” Da, tot această carte, Paso-Doble, ne mărturiseşte şi 
„Psihologia” absolvită de Katia Nanu la Bucureşti, primă confruntare cu 
sinele conştiinţei scriitoriceşti: „Oare eu ce sunt? se leagănă ea în 
cuvinte. Că logoped nu sunt, poate dacă mă duc la facultate. Ortofonist 
nu Sunt. Cine ştie ce sunt eu..., acolo? Pedagog? Și în acest caz trebuie 
să fac din copii surzi cântăreţi sau balerini”. 

Teama de a nu fi noi surzi în faţa existenţelor ab-surde, este atât 
în acest roman, cât şi în viţa de ziaristă a scriitoarei Katia Nanu, simbol 
al temeiniciei criticii existenţiale diurne, cotidiene, perisabile, ciclice. 

Editorialele ziaristei, fiind un veritabil exerciţiu literar, cel infinit 
în proza domniei sale. În care cred, pe care o cred demnă de consemnat în 
antologia gălăţeană ca proză a reprezentării omului contemporan în 
spaţii lirice purificatoare de prejudecăţi juvenile. 


CONSTANTIN OANCĂ 


Moto: Ideologii fac ideologie. Psihologii psihologie. Numai poetul îi 
împacă, dincolo de prejudecată, fraţi în răspântia cuvântului... ver-i-dic 


(T.I) 


Născut la 17 martie,1950 în comuna Corod, județul Galați. 

Profesor de limba şi literatura română. Profesor de excepție. 

e A colaborat la revista Ateneu, în 1987, la revista Porto-Franco, 
1988, România Literară, 1992, Cronica şi Revista Nouă, 1998. 

e A publicat cărțile: „Îngerul din singurătate”, Ed. Geneze, 
2002; „Elegie pentru o sută de violoncele”, Ed. Scorpion, 2003; „Clipa 
cea repede”, Ed. Pax Aura Mundi, 2005. 


Poezia  portret/autoportret, compoziție plastică unitară, 
determinism morfologic, sintactico-morfologic complet. 

Imaginile „ei” şi imaginea „lui” stabilesc relații între afecte şi 
memoria lor, un sens al călătoriei sinelui în sine, a omului însingurat în 
privirea lumii nepăsătoare, a verbului „a fi” în altarul verbului „a avea”, 
întâiul neted ca suflarea unui copil, al doilea împovărat de ce-ţi este dat să 
fii. 

Inversiunile, cu rost estetic, semantice cu precădere, construiesc 
simetria, echilibrul, cumpene ludice, în texte romantico-lirice, dar şi o 
gravitate, o importantă pondere filozofică. Toate, prin avatarul fizic- 
metafizic,  real-transcedental, la limita  simţurilor-simţirii noastre 
lecturante: „Simţi/ nu-i aşa /că mi-e dor de tine/ după cum vine plină de 
salcâmi, înserarea/ după cum picioarele ţi se umplu de iarbă/ şi mâinile 
ți se îngreunează de îmbrăţişările care se apropie”. 


Ioan 'Toderiţă — Revelația și relevanța textului literar 171 


„I-auzi cum vine din muzică singurătatea/ ca un marş funebru 
(fizic)/ şi eu intru în nordul acestui poem (metafizic)”. 

De reţinut în creaţia poemelor lui Constantin Oancă, este, departe de 
postmodernism, „întoarcerea metafizică’, răsturnarea  veridicului 
metafizic în real: „Și eu intru în nordul acestui poem/ intru, cu 
sentimentul vântului în calea copacilor de iarnă”. 

Evident, două trepte de scufundare metafizică în real, realul natural, 
nu social, ca în poezia postmodernistă; „Nordul acestui poem”, 
“sentimentul vântului” şi de om bătută, în timp teluric, „calea copacilor 
de iarnă”. 

„Naturalul”, ca motiv al tulburării afective, este altarul din şi pe care 
se smulge, se des-bate „dogmaticul”, se Jertfeşte „eonul metafizic”: 
„Vântul nu trece prin plopi/ cum muzica aceasta nu trece de viori/ cum 
zâmbetul tău nu trece de inima mea”. 

Treptele - una reală, două metafizice, specifice „construcţiei 
poemului Constantin Oancă. Poemului, aşa cum spuneam, de o armonie, 
coeziune, determinism unic reverberat estetic. 

Temele filozofice presărate în „iubirile lui metafizice” întregesc 
portretele în detalii şi perspective, de asemenea, originale: „Nu există 
fisura între felul în care mă priveşti şi dorul meu”, „Nu există frumu-seţe 
fără ochiul care s-o vadă”, „După două lucruri vei cunoaşte/ că nu mai 
sunt/după singurătate şi după dor”. 

Expresii-aserțiuni ce pregătesc aforismul, drag lui Costică Oancă şi 
pe larg dezbătut în Clipa cea repede, în Îngerul din singurătate. 

În textele „dedicate”,Antologiei scriitorilor contemporani 
gălăţeni”, texte fără titlu, poetul Constantin Oancă dovedeşte aceeaşi 
metodă ponderală, logic-carteziană, în ordinea şi ordonarea ideilor. 

Personajul feminin al dezvoltărilor plastice este prezent ca un fior 
monolit, „batofix”-afectiv. Culegând, din fiecare text primele două-trei 
versuri, poţi constata noi „construcţii - peisaje plastice - ideatice, deodată, 
clar-văzătoare, animă relevată estetic: 

„Fată frumoasă... (text 1) Cinci ape te alcătuiesc (textul 2). Două 
lucruri vei cunoaşte (textul 3) Vântul ce nu trece de plopi (textul 4) Un 
pian între celelalte gânduri (textul 5) Am revelaţia despărțirii (textul 6) 
Simti nu-i aşa? (textul 7) Am revelaţia depărtării şi eu intru în acest 
poem să modelez depărtarea după chipul şi asemănarea ta” (textul 8). 

Opt trepte ale evoluției animei în animus, trepte ale revelației iubirii 
„ei”, pentru iubirea „lui”, trepte-drum, ocrotitor de izbândă clasică a 
tautologiei, tropilor semantici. 

Cărțile poetului împlinesc aceste țesături lingvistice, cu iz romantic şi 
detaliu parnasian, până la înălțimea esteticului nou-modern, replică - 
pentru mulţi - a combaterii „scris-cititului” postmodernist ce abundă 
litera-(tura) - contemporană. Profesorul-poet din singurătăți Blânde, 
Corodene, Covurluiene - Tecucene, ne cheamă sub aripa melodică a 
poeziei, spontan, liturgic. 


TEODOR PARAPIRU 


Motto: esse est percipi, esse est percipere - a fi însemă a fi perceput, 
a fi înseamnă a percepe (GEORGE BARKLEY, 1685-1753). 


Născut la 6 mai 1949, com. Unirea (Şocariciu), jud. Călăraşi 

Prozator, eseist, publicist, jurnalist, editor. 

A absolvit Facultatea de Filologie a Universităţii „Al. I. Cuza“ 
laşi 

e A debutat, în anul 1960, în revista „Amfiteatru“. 

e Debut editorial, în anul 1979, cu volumul „Medalionul“, la Ed. 
Albatros, Bucureşti. 

e A publicat următoarele cărți: „Copacii de cristal”, roman, Ed. 
Junimea, laşi, 1981; „Suspiciune”, roman, Ed. Albatros, Bucureşti, 1984; 
„Relief cu metamorfoze”, proză scurtă, Ed Junimea, laşi, 1985; 
„Acvariul cu peşti exotici”, roman, Ed. Junimea, Iaşi, 1987; „Chintă 
royală”, povestiri, Ed. Alma, Galaţi, 1994; „Domnul Darwin de 
Veneţia”, tablete, Ed. Dominus, Galaţi, 1999; „Operaţie pe geniu 
deschis”, proză satirică, Ed. Dominus, Galaţi, 1999; „Papuciada”, roman 
s.r.l., Ed. Alma, Galaţi, 1999; „Dicţionar Enciclopedic de Expresii 
Celebre”, Ed. Alma, Galaţi, 2002; „Jocurile Olimpice”, imagine 
culturală şi istorică, Ed. Senior, Călăraşi, 2003; „Cetăţeanul Zero”, Ed. 
Senior, Călăraşi, 2003; „Armele luminii”, antologie de poezie biblică şi 
note, Ed. Senior, Călăraşi, 2004; „Adaptarea idolilor”, eseuri culturale, 
Ed. Senior, Călăraşi, 2005; „Detectivul orb”, romane de gen policier, Ed. 
Senior, Călăraşi, 2006; „Călători cu feţe umane”, nuvele şi povestiri, 

Ed. Senior, Călăraşi, 2006; „Mieii tunşi zero”, roman, Ed. Senior, 
Călăraşi, 2007. 

Din anul 2001, redactor şef al revistei „Dominus“. 

Din anul 2003 conduce Cenaclul „Anton Holban“ din cadrul 
Casei Corpului Didactic Galaţi. 

Membru fondator al Societăţii „C. Negri“ şi preşedinte timp de 
şase luni. 

Din 2009, conduce, înfăptuieşte, alături de directorul bibliotecii 
V.A. Urechea, Ilie Zamfir, Salonul Literar Axis Libris. 


Prozator, eseist, publicist, jurnalist, editor. 19 cărți publicate, cu 
precădere proză umoristică. În mod special, enciclopedie... 
contemporană. Foarte apropiat de valori noi literare, nepromovate încă: 
suficient de meritorii, în camere festive-salon literar, în opinii subiective 
aprig dezlănţuite pe subiecte polemice benigne. Echidistant, moderat, 
iertător cu disputele cenacliste, a devenit o personalitate didactică, 
educativă atât la Casa Corpului Didactic (conducând Salonul literar 
Anton Holban) cât şi la Biblioteca V.A. Urechia (în salonul literar Axis 
Libri) cât şi la catedra literaturii de selecţie, revista Dominus. 

Teodor Parapiru, ca moderator de ego-uri sinucigaşe în cuvânt, 
îmbină, împacă, uneşte risipa cuvântărilor retorice-oratorice prin 
reflectarea ideilor (ne)bune şi (ne)rebele în oglinda sferică a sinelui, prin 
limpezirea artefactelor ei în convergenţe, în „aşa se cuvine a fi imaginea 
concurenţilor la... eternitate literară”. 

Scrierile prozatorului Teodor Parapiru au diferite, diverse, 
diferenţiate doze de umor. Ele au ca motivaţie „sindromul Caragia-le”, 
mereu prezent, în alte surtuce, hlamide,... gesticulaţii verbale, în 
comportamentul politic; administrativ-statal-guvernamental, în etolo-gia 
homo-sapiences. Un soi de rațiune satirică ar fi temelia, ar avea fântâna 
judecăților omeneşti neliterare, pe care le observă, din afara teluricului, 
literatorul-astral, scriitorul-pictor a „lumii de jos, sophiene”. 

În ironie, există un joc între concept şi intuiţie, ce-i drept frumos 
la vedere ori practic-are, dar periculos din punct de vedere filo-logic. 
Cum ar spune domnul Kant, în critica rațiunii —sale-pure: intuițiile fără 
concepte sunt oarbe(literar), conceptele fără intuiții sunt goale(semantic) 

Mirarea filozofică încruntată de mit asupra omului contemporan, 
din mitologie scriitorul T. Parapiru pornind spre... noi, mai mult sau mai 

puţin să ne biciuiască neştiinţa vorbirii literare, ori să ne alunge lenea 
judecăților ad-am-ice, mirarea este suprema metodă a discursului său 
ironic: 


„ - Uraaa!... Trăiască Momârlenii... - Libertate este? - Este!- 
Democrație este? - Este! - Şi totuşi ne lipseşte ceva, oftează din rărunchi 
John. — Ce n-avem, nea John? Mă duc mâine la turci şi... - O academie 


să înființăm Academia Mârlea st.Momârleni. Eu, de exemplu, voi 
prezenta un discurs despre... sapa de cauciuc. Notează-mă şi pe mine cu 
însămânţarea în limbă a lui u din v. — Minunat,...cu timpul vom fi ceva 
horroris andro/meno/causa şi-i vom primi chiar şi pe strămoşii post- 
mortem” (Operaţie pe geniu deschis) 

Unde este mirarea? În următoarea replică: Ironia există-cum de 
nu râzi? Cu mai multă grijă în manifestare ironică (nu fără ironie) Teodor 
Parapiru scrie romanul: Mieii tunşi zero. 

În fragmentul Cum n-a murit Ilie Păsărin: „care, într-o zi, fără 
multe poftă nemai-vorbind de plăcere şi fără să vrea, s-a gândit... să 
moară.”, moartea este doar o înhumare terapeutică, moartea lui Ilie 
Păsărin. Pasăre în..., nume denominat spre izbânda zborului atemporal. 

Formula sacră a „cuvântului” scris de „popă” şi dictat de nevasta 
lui Păsărin, de autohtona profanului timp de aici, pentru o comunicare 
cu... dincolo, rămâne „scrisoarea”, aceeaşi scrisoare ce-i legase de viaţă, 
de viaţă şi moarte, în vreme de război. 

„L-am pus pe părintele să scrie o adeverinţă (ironie-uşoară), prin 
care eu, subsemnata, nevasta lui Ilie Păsărin, răposatul, îl iert de toate 
păcatele şi spune-le ălora (altă ironie, nevasta se adresa unui muribund, 
Gheorghe, care avea să-i ducă adeverinţa-testament de reciprocitate) că 
dacă îl chinuie pentru ceva prin care ar fi vinovat faţă de mine, să se 
ferească, o să vin şi eu şi va fi vai de capul lor...” 


LAURA ANDREEA PĂUNESCU 


Motto: În poarta inimii, Să ştii!/rostim o vorbă, cea dintâi(T.1) 


Născută la 20.10.1977, în Galaţi 

A absolvit Facultatea de Farmacie Bucureşti (Universitatea de 
Medicină şi Farmacie „Carol Davila“, 2001; studii postuniversitare de 
rezidenţiat — Facultatea de Medicină — Universitatea „Carol Davila“ 

Bucureşti, 2004; management în farmacie, organizat de Colegiul Național 
al Farmaciştilor, Bucureşti, 2005 

e A debutat, în anii liceului, participând la Concursul de 
Literatură „Iubirea“, organizat de Biblioteca municipiului Tecuci, unde 
obține locul II; de asemenea, participă în acelaşi an, la sfârşit de liceu, la 
un concurs de creație literară în tabără de Jurnalistică de la Buciumeni, 
Tecuci, organizată sub înaltul patronaj al Ministerului Tineretului şi 
Sportului, unde obține locul I cu poezia „Cântec pentru nemurire“ 

e Prezentă cu versuri în „Jurnalul universitar“ Galaţi (1995- 
1998); în „Contemporanul. Ideea Europeană“ la rubrica „Aleea 
nouăzeciştilor“, apare cu o o pagină de versuri (anul VIII 8 ianuarie 1998, 
1-2 (402-403) 

e A publicat plachetele de versuri „Noaptea albă de sânziene“, 
Ed. Hypatia în 1995 şi „Floarea de colţ“, Ed. Istru, Galaţi în 1999. 


Poezie, a contemplaţiei sinelui în sine, pentru sine, metaforă 
retoric depănată pe simpla-complexitate a trăirii afective. lată acest sine, 
la persoana I, eu risipit în atribut şi nume predicativ frumos îmbrățişaţi: 
„Eu, care n-am ascultat niciodată/ un cântec de lebădă./ Eu, care nu ştiu 
gustul stelei/ din orizontul frunţii mele (extraordinară îmbinare între fiinţă 
şi neant, senzorială şi cardinală, organică şi...cerebrală)/ Eu, care n-am 
văzut ielele/în noaptea tremurătoare de Sânziene/ Eu, care n-am putut să 
alerg/ până la Pol, ca să văd Aurora/ Niciodată n-am să înţeleg/ 
privighetoarea/, care şi-a înfipt în inimă un spin!” (Eu, care...) 

Soluţiile cognitive ale nemărginirii astrale sunt mereu ademenite 
să-şi facă rost, să-şi afle rost în teluric. 

„Alergam iarăşi pe câmpia/cu doi sori şi şapte hotare./(joc 
fonologic al silabelor asonante) Alergam, cu gândurile despletite/şi 
ciugulite din palma cerului/de păsările inimii  noastre.../Auzeam 
pământul/pulsând viaţă în venele noastre/ tăiate de maşina cea nouă/ a 
timpului/ şi mă miram că nu trec/ cu paşii mei/peste alba memorie a 
pământului ” (Alba memorie a pământului) 

Organicul şi psihicul, organicul ori psihicul se înfrățesc, la 
Andreea Păunescu, în dispute retorice şi dialoguri tainice: „Simfeam 
marea pulsând/ în shiocul din palmă/ şi căutam să-mi surpind/ în bătăile 
inimii/ viitorul./ Îmi simţeam sufletul îmbătrânit/ şi străin/ de orice 
secundă pierdută în mine/ -inima mea era a ţigăncii de pe stradă/ ce 

vinde garoafe roşii/ ca sângele unui Crist răstignit/ dinadins. "(Ghiocul 
din palmă) 

Fiica moşteneşte Tatăl şi îl provoacă — tot romantic — să-şi 
recunoască iubirea epic detailată. Laura Păunescu fiind fiica poetului 
Coriolan Păunescu, dar şi a unei noi poezii în care peisajele se nasc şi se 
fărâmiţează alt-fel, astfel, de exemplu, antic: 

„Versul îl pipăiam ca Homer/cu degetele/şi gându-mi fuge/spre 
vechea Eladă/ Îmi simţeam călcâiul vulnerabil/şi mă gândeam că-i 
vremea de jertfă/pentru că minotaurul mugea în labirint/ (Translaţie a 
durerii organice şi a... ideilor legendare în scopul fluidizării metaforei 
revelatoare)/ Atunci am privit săgeata verticală/ a cerului/ şi mă întrebam 
încotro este Tezeu,/ iar ghemul cu firul de aur/ se rostogolea/ înspre 
sufletul meu, căutându-l.../ în sufletul meu, Ariadna/ făcuse o mare 
cărare.” (În sufletul meu, Ariadna) 

De reţinut că printr-o astfel de poezie propăşim esteticul clasic în 
post...modern. nu prin epicizarea stradală a limbajului stradal- cum cred 
mulți twenty-ten-işti ori sheet-lingvişti-jargonişti. 

Iată frumuseţea simţământului, modern şi romantic totodată, a 
poeziei semnată Laura Andreea Păunescu: „Singură cobor în tăcerile tale 
/blând amirosind a îngeri albinoşi, /de lapte /hăituiți prin insectare. 
/vocea-ţi ascult /respirând mai sus, /temându-mă să întorc capul /spre o 
nouă privelişte /sub paşii tăi repezi, /răsar alături /şi te cuprind cu umbra 
încă odată fîncă o dată. ”(Însingurare) 

Da, în Galaţi, exodul talentelor în timp ne umple inima de 
bucurie, dar şi de o posibilă reformă a clasicului în templul poeziei 
moderne, prin noi meditații estetice, lingvistice, stilistice, care să nu 
„înjure”şi să injurieze tradiţia metaforei romantice. Şi unul din aceste 
„talente” este Laura Andreea Păunescu. 


CORIOLAN PĂUNESCU 


Moto: "Mă-nchin la soarele-nţelept, Că sufletu-i fântână-n piept” 
(ION BARBU, Riga Crypt şi Lapona Enigel) 


Născut la 1 Noiembrie, 1945, în Băneasa, judeţul Galaţi. 
Lector universitar la Universitatea Danubius din Galaţi. Doctor în 
management. 

A îndrumat şi înfăptuit scrieri redacționale şi reportericeşti la 
multe ziare şi reviste literare. Redactor principal şi redactor la ziarul 
„Vreme Nouă”, din Vaslui: 1963-1964. Redactor principal la ziarul 
„Delta”, din Tulcea: 1980-1981. Redactor de rubrică şi publicist 
comentator la „Realitatea Românească, Bucureşti 1990-1995. 
Corespondent special al Agenției Naţionale de presă, ROMPRES, şef de 
secție la săptămânalul „Acţiunea”din Galaţi: 1995-1999. 

Acestor funcții editoriale li se adaugă un merituos-valoros 
premiu-titlu internațional, de Research Board of Advisors, conferit de 
The American Biogra-phical Institute (ABD. 

e Poezia adunată în volumele: „Iarbă solară”, Ed. Junimea, 
1982; „Dimineaţa de cuvinte”, 1987; „Joc alb”, Ed. Porto-Franco, 1990; 
„Cartea cu struguri”, 1995; „Iubito, suntem în pericol”, Ed. Geneze, 
1995; „Pridvor de lut”, 1997; „Poduri peste apele Lumii”, Ed. Fundaţia 
ROMPRES, 1998; „Cum-plitul joc de-a poezia”, Ed. Scriptor, 1999; 
„larnă pentru ștrengari”, 2000; „Vânătoare de umbre”, 2002; 
„Trupul meu de poezie”, 2005; „Liber la iubire şi vis”, 2008. 

e Proză (reportaj, eseu): „Adresa mea, prezentul”, Ed. Albatros, 
1985; „Întâlnirea de sub stele”, 1989; „Drumul zimbrului”, Ed. Porto 
Franco, Galaţi, 1993; „Taifas la Şapteape”, Ed.Fundaţia Academică 
Danubius, 2006. 


Coriolan Păunescu scrie dintr-o aşezare temeinică a rostirii 
interioare. Poezia este exersată mai întâi în senzaţii, percepții, apoi este 
însumată în judecăţi poetice. Oarecum obişnuit oricărui poet. Totuşi 
diferit de toţi poeţii .Din „universitar” i se trage ordinea, sistematizarea 
limbajului literar, în favoarea expresiei clare, ne-confuze, plastice. 

Nu acceptă absurdul de dragul imaginii şocante, nu se lasă 
„furat”de vraja dulce a spontaneităţii, a scrierii dionisiace. Scrie apolimic, 
ținând în frâu ideea, foarte bine şi la locul potrivit: ideea iubirii, iubirii 
naturii, semenilor, ori iubirea iubirii de omenesc: 

„lubito în afluvii de lumină/ privind te văd atâta de frumoasă/ că 
te răpesc pe lună plină /să-mi fie statuie şi mireasă” (Fantezie de iarnă) 
„Mă tem să nu tulbur visarea din jur/ şi misterul luminii din şoapte/ peste 
frunzele toamnei uşor ca un fur/ eu trec şi mă-ndrept mai departe” (Mă 
tem) „Cum mergi pe-alei ca o regină pură / înveşmântată-n negru 

suveran /îmi pare că-ntunericul te fură /şi te ascunde-n pagini de roman” 
(Poveste pentru o necunoscută) 

Om şi natură, social şi fenomenal, în regim Diurn, strict luminos, 
în care domeniile optime preferate sunt „pietrele filozofale Urim şi 
Tummim”, cele din şiragul magului, preotului egiptean Melchisedec, 
singurul locuitor a monadei monadelor, al Dumnezeului tuturor religiilor 
şi conştiinţelor umane: 

„În odaie, ştiu că mamei/plânşi i-s ochii grei de sânduri/ori de 
rugi pe la icoane /în atâtea zeci de rânduri /Sus, etern, peste pădure 
/cineva c-o sită deasă /cerne stropii lungi de ploaie/peste lumea 
mânioasă” (Prin lumea mea) 

„Urim”, însemnând lumina şi perfecționarea, sensul scrierilor 
poetului universitar Coriolan Păunescu. „Lummim”, însemnând revelaţia 
şi adevărul, scopul final al expresei sale lirice, demonstraţia finală a 
„Libertăţii la iubire şi vis”, a volumului de poezie din care am ales 
aceste sonorități, muzicalități lirice. 

Temele poetice în întreaga poezie Coriolan Păunescu sunt 
gândite prin integralizare, prin însumarea la limită a diferentelor şi 
diferenţierilor iubirii: „Cad frunzele galbene, doamnă/ şi tremuri duc 
toamna pe şine/ sub pleoape lumina răstoarnă imagini, tablouri sublime” 
(Motiv de toamnă) 

Uneori, ditirambic, în sens retoric, laudă şi ne aminteşte poemul 
Paul Verlene, plin de fior şi înfiorare, de înfrigurare fără speranţă: „O, 
pajii albi, ce poartă-n taină/hlamida firavei prinţese/ Ce prevestiri mijesc 
în geamuri/şi gânduri lacome la mese?” (O, paji albi...) 

„O, jocul de-a hazardul m-a trădat/ în primul colț de lume- 
orientală/ Am fost vândut pe aurul curat/ ce-l poartă trist Shehere-zada-n 
poală/ Am fost şi prinţ şi edecar pe râuri/ şi negustor de gânduri la 
Bagdad/ Am rătăcit cu magii în pustiuri/ şi mi-am furat chiar sufletul din 
iad"(Regăsire). 

Întreaga poezie, întregul neintegrabil, discret, discontiu, ce 
constituie continuitatea ei afectivă, la Coriolan Păunescu, are savoare 
adolescentină şi mândră călătorie în timp efemerid şi spaţii revolute: 
univers, cosmogonie eminesciană: „vom tot pleca şi ne-om întoarce /prin 
locuri stranii, neumblate /când zorii ne vor prinde iarăşi /prin altă zi, 
umblând în noapte”(Am hotărât) „și păşind încet prin iarbă /ard de dor 
la braţul ei /şi mă-ntâmpină tot crângul /cu miros sublim de tei /...merg 

pe roze, calc pe ape /ea respiră cu sfială /şi asupra-ne salcâmii /scutur 
floarea de beteală” (Timp cu trandafirii). 

Coriolan Păunescu este unul dintre puţinii poeţi clasici al 
Galaţilor, dincolo de estimp, credincios metaforei sublime, cea plină de 
savoarea cantaţiei antice a ritmului şi rimei, a prozodiei inimii: ceasornic 
mnezic reverberat. 


MIRCEA PETEAN 


Motto: Suferinţa este izbânda omului asupra destinului său (T.D) 


S-a născut, la 2 februarie 1952, în Jucu de Mijloc, jud. Cluj. 

Absolvent al Facultăţii de Litere din Cluj-Napoca, secţia română- 
franceză, promoţia 1976. 

A predat limba şi literatura română, limba franceză şi limba 
“poezească“ la Moisei şi Borşa, în Maramureş (1977-1989). Inspector 
şcolar în Maramureş, pentru scurtă vreme, imediat după Revoluţia din 
1989. 

e A debutat ]n 1974 în revista Echinox şi a colaborat de-a lungul 
anilor la cele mai importante reviste literare din ţară. 

e Opera sa cuprinde: 

e Poezie: „Un munt’, o zi”, Ed. Dacia, Cluj-Napoca, 1981; 
„Cartea de la Jucu Nobil I”, Ed. Dacia, Cluj-Napoca, 1990; „S-au 
produs modificări”, Dacia, Cluj-Napoca, 1991; „Călător de profesie”, 
Albatros, Bucureşti, 1992; „Zi după zi”, Euphorion, Sibiu, 1993; „Lasă- 
mi, Doamne, zăbava!”, Echinox, Cluj-Napoca, 1995; „Dincolo de 
marginea marginii” (antologie de autor), Editura Didactică şi 
Pedagogică, Bucureşti, 1996; „Ploi, zăpezi, felurite” (carte de haiku 
trilingvă: română, franceză, engleză, însoţită de Însemnări despre haiku), 
Euro Tami Press, Târgu-Mureş, 1998; „Cartea de la Jucu Nobil II”, 
Paralela 45, Piteşti, 2000; „Cartea de la Jucu Nobil I-II-III”, Limes, 
Cluj-Napoca, 2003; „Lovituri de nisip”, Limes, Cluj-Napoca, 2004; 
„Poemele Anei”, Limes, Cluj-Napoca, 2007; „Câmp minat”, Limes, 
Cluj-Napoca, 2009 

e Proză: „Cartea întâlnirilor” (roman epistolar scris în 
colaborare cu Andreas WELLMANN), Limes, 1999; „Drumul spre 
Nghe An. Patru scriitori români descoperă Vietnamul” (în colaborare 

cu Valeriu Butulescu, Horia Gârbea şi Mircea Ghiţulescu), Editura 
Muzeului Literaturii Române, Bucureşti, 2004. 

e Eseu: „Ocolul lumii în 50 de jocuri creative” (în colaborare 
cu Ana PETEAN), Dacia, 1996; ediţia a I-a, Limes, 2004; ediţia a III-a, 
Limes, 2010 

e În traducere: „Folie, cirque, scandale” (anthologie poétique; 
trad. de Yvonne Goga, Mircea Goga şi Tudor Ionescu), Limes Cluj- 
Napoca-Arthis Bruxelles, 2002; „Sand strikes” (trad. de Olimpia Iacob 
şi Virgil Stanciu), Limes, Cluj-Napoca, 2006; „Anna-versek ” (trad. de 
Balăzs F. Attila), Ab-Art, Bratislava, 2009 

e A publicat, de asemenea, prefețe, postfeţe şi prezentări la zeci 
de volume de toate genurile. 

e Poeme de-ale sale au fost incluse în diverse antologii apărute în 
ţară şi în străinătate, între care: „O mie şi una de poezii româneşti”, 
alcătuită de Laurenţiu Ulici, Du Style, Bucureşti, 1997; „Antologia 
poeziei române de la origini până azi”, alcătuită de Dumitru Chioaru şi 
loan Radu Văcărescu, Paralela 45, 1998; „Umbra libelulei şi 10 ani de 
haiku”, de Florin Vasiliu (în colaborare cu Mioara Gheorghe, la cea de-a 
doua; 1993, respectiv 2000; „Antologia poeților ardeleni contemporani” 
(editată de Eugeniu Nistor şi Iulian Boldea), Editura Ardealul, Târgu- 
Mureş, 2003; „Cântecul stelelor”, Versuri “Steaua 50, Limes, 2004; 
„Poeţii Echinoxului”, antologie alcătuită de Ion Pop, Dacia, 2005; 
„Young Poets of a New Romania”, Forest Books, London, 1991; 
„Streiflicht”, Dionysos Verlag, Kastellaun, 1994; „Transylvanian 
Voices”, The Center for Romanian Studies, Iaşi, 1997; „Gefährliche 
Serpentinen”, Galrev, Berlin, 1997; „Un pahar de lumină. Poeți clujeni 
contemporani! Pohárnyi Fény. Kolozsvári kortárs költők”, Tinivár 
könyvkiadó, 2005. 

e Este prezent cu proză în volumele: „Întoarcerea învinsului. 
Întâlniri cu Mircea Zaciu” (volum omagial realizat în colaborare cu 
Aurel SASU), Limes, Cluj-Napoca, 2001, „Repetiţie fără orchestră. 
Antologie de proză scurtă românească din Mileniul III” (selecție, prefață, 
prezentări de Horia Gârbea), Limes, Cluj-Napoca, 2004 şi „La Beclean pe 
Someş, cândva...” (antologie de Aurel Podaru), Clubul Saeculum, 
Beclean, 2004, 

Premii: Premiul pentru debut al Editurii Dacia, Cluj-Napoca, 
1981; Premiul Fundației “Aurel Dumitraşcu”, Piatra-Neamț, 1990; 

Premiul pentru cel mai bun senryu, Slobozia, 1996; Premiul pentru cea 
mai bună carte pentru copii şi tineret, Salonul Naţional de Carte, Cluj- 
Napoca, 1997; Premiul Uniunii Scriitorilor din România, Filiala Cluj, 
1998. 

Redactor şi şef de secţie la Ed. Dacia din Cluj-Napoca (1990- 
1998); Secretar general de redacţie la Ed. Cartimpex din acelaşi oraş 
(1998). 

Director al Ed. LIMES, pe care a fondat-o la finele anului 1998. 

Membru al Uniunii Scriitorilor din România şi membru fondator 
al ASPRO. 


Poemele poetului epic Mircea Petean, lăudate de mine azi, şi 
intitulate de el Cartea de la JUCU NOBIL, dezbat temele platonice: 
„lumea este bună (rea), omul este rău(bun)”, ori lumea şi omul sunt la fel, 
din viziunea unui înţelept contemporan nouă în spaţiile etnicităţii 
româneşti, în spaţii pline de „societăţi şi republici"mereu călcate în 
picioare de o fără de sine conştiinţă a incestuosului timp reîncarnat. 

Academiile ca şi Lyceumul Aristotelic încep în drumul, în suişul 
salamandrelor ierbii, în ierbile văzduhului smuls din pârâu, ca să-şi 
tăinuiască aripi în oglinzi insuficiente privirii, ca să-şi ademenească 
bătaia inimii în ţinuturi... .ardeleneşti tulburătoare. 

Ca şi în dialogurile Republicii platonice, se află, în poezia-poem 
a lui Mircea Petean, un Glaucon provocator de sofisme, de conversații 
asupra justiţiei socio-logice, etno-logice. Ideilor: ceea ce este bun şi just 
este pentru cei puternici, pentru cei aflaţi la putere, (în „estimp relativ”, 
legea nefiind rezultatul unui compromis între indivizi) li se opune „un 
Socrate” susţinător al sinelui ca remediu al oricărui fel facil de justiţie. 
Parcă modelând „politeia” lui Platon ca epopee a unui ţinut baladic, 
poetul uneşte, dezbină, învrăjbeşte şi împacă zeitățile naturale cu şi 
împotriva „Demiurgilor sociali”, politeismul şi monoteismul fiind în 
veşnică dispută teritorială asupra sufletelor migratorii în. ..celest. 

Sacralizând judecăţi demonice, demonizând silogismele sfinte ale 
unor conştiinţe utopice. Totul sub forma dialogului interior, toate sub 
povara democraţiei de azi neîmblânzită de constituţii: etnice, juridice, 
cognitive, ce se află în fiinţa noastră dacică, dar nu are putere să facă 
ordine în dispute, în vrajbe, în războinica-pace a existenţelor, 

supravieţuirii lor, spirituale, morale..., dogmatice. Necesare, necesitate 
oarbă şi liberă cugetare luminoasă la aşezăminte eldoradice. 

Cartea de la Jucul Nobil este un pateric, cartea unui sfânt 
canonizat de ochii noştri strânşi sub pleoape să vadă cuvintele patimilor 
(in)finite ale rostirii Mircea Petean. Sinele poetului este „ex aequo”cu 
propria-i conştiinţă de sine. Veritabile diluvii imagistice, potolite de 
propria lor vâltoare, în cuib de guguştiuci şi mierle şi nămeţi, sufletul 
poetului rătăcit în ograda bunicii, cu paşi de copil desculţ în troscotul şi 
cenuşele amintirii. 

Iată-i cuvintele semnate, încrustate în „liber”, în fibra scoarței de 
gorun, ce ne-a unit cândva neamul pentru veşnică vorbă românească 
literară. Naturalismul nutritiv ca simbol al perenității etnice, ni se 
înfăţişează în poemul „Mâncătorii de Bulbi: „noi eram mâncătorii de 
bulbi/ iar nu mâncătorii de libelule(...)/ lucram pe un teritoriu cuprins 
între ogradă şi grădină/ înţelese ca simboluri ale civilizaţiei (...)/ 
Pământul era gras ca untul dar impur/ noi mâncătorii de bulbi/ eram 
numai gheare, nări şi pori dilataţi enorm/ - atenţie la cucută-/ cât despre 
impudicii brusturi/ feream din instinct sexele lor virginale/ ne disputam 
teatrul de operaţii cu râmele oarbe/ cu monstruoasele coropişniţe/ şi cu 
super delicatele vaci ale Domnului/ cu dătătoarele de fiori urechelniţe/ şi 
cu furnicile - gospodari/ îşi disputau supremaţia principiului feminin/ 
întruchipat de baraboii pufoşi care se topeau în gură/ ca zahărul cubic/şi 
principiul masculin întruchipat de picioicii reci/ lipsiţi de savoare şi duri- 
îi curățam Slujindu-ne/ de cioburi de sticlă, de aşchii de metal sau cuțite 
de piatră/ aceştia am fost noi mâncătorii de bulbi/ iar nu mâncătorii de 
libelule/ despre noi se vorbeşte puţin în prea puţine tratate/ de aceea am 
ținut Să reparăm noi înşine o istorică/ nedreptate/" 

Filogenia ca ontologie (naturală) şi evoluţionism, ca disimulare a 
(istoriei )fiinţei naţionale. 

Speciile sunt „conglomerate etnice”, de etnii trofice, specifice 
unui topos, izomorfisme ale trăsăturilor lor „ocupaţionale” şi de caracter 
ori numai — sunt o simplă, nevinovată „stare genetică feno-menală”, a 
unui „univers social bine determinat”. Astfel, (în toate poemele) metoda 
hiperbolei sociale scufun-dată în imagini (motive), în fenomen, invocă 
numenul, pneuma noeron a spiritului uman. 

În aceeași structura epică; heraldică, în gherghef ori în secţiune 
de vas neolitic, vers alb ordonat în simetrii axiale, sub bolți metaforice de 

rară şi nemaiîntâlnită simbolistică, cântă poetul iubirea de... străbuni: „va 
trebui să fac să viseze donna Gramatica /va trebui să fac să danseze 
dulcea Dogmatica (atenţie! şir de conjunctive ca relaţii reflexive) /trebuie 
să fac să tremure lumea de spaimă /trebuie să fac să tremure lumea de 
încântare (metafore piramidale, cu acelaşi fundament: "trebuie să fac să 
tremure”, şi piscuri diferite: de spaimă, de încântare) /trebuie să fac să 
curgă replicile ca la carte /trebuie să fac cu moartea contract /va trebui 
să fiu abstract /Wa trebui să fiu /apoi mă voi prenumăra printre 
străbuni." (Va trebui să-mi aduc aminte...) 

„Cântă zeiţă încălţările soldatului roman /fugit din legiune în 
ținutul dacilor liberi(...) /al fagului şi stejarului, ca şi al prunului, al 
merilor şi scoruşilor /care exasperat de târziu învrednicintu-s-au să lege 
rod fiar atunci văditu-s-a că roadele lor nu trebuie nimănui /căci 
neîndoios poeţii sunt talpa umanității.” (Cântă zeiţă...) 

Teza epică este rezolvată de Mircea Petean prin antiteză lirică, 
analiza ideologică a temei prin sinteză metaforică. În mai toate textele 
poematice ale Cărţii de la Jucul Nobil - biblie, ca structură, începând cu, 
de fiecare dată în capitolele testamentare, un exod al singularității în 
singurătatea conştiinţei de sine: „memoria mea este un cimitir, de zei 
păzit şi de cuvinte-relicve ale unei post-moderne mitologii /(...)le-am 
încercat prins în poemele tale /Ana /ea în montura inelului meu de 
logodnă... /în liniştea care s-a lăsat /plopii îşi scuturară frunzişul 
/aidoma unor steaguri de nuntă /Era limpede-primeam încuviințarea 
ieşirii din singurătate-erai adoptată” (Poemele Anei) 

Sintagmele finale ale poemelor îl face pe Mircea Petean poetul 
dezbaterilor cu sfârşit postulatoriu, axiomatic, memorabil: „în pieptul 
nopții bătea o inimă de raze” (Soarele şi eu); „dezbăteam soarta firului 
de iarbă în epoca contemporană” (Călătorii); „dulceaţa de cireşe amare 
a aventurii” (Insula) „gloria noastră e jocul, visul, amărăciunea” 
(Colonia) „vorba, /harapnic, fluier, şfichi, /puterea puterilor /la care-am 
ucenicit."(Aezii) „la sfârşit de drum-muzica sferelor/şi lătratul căţelului 
pământului”(Plopi) „dacă ai putea să nu respiri/cât ochii să 
mărturisească”; „singurătatea cărților dă în spic/odată cu fuiorul /pus de 
mama în dreptul oglinzii” (Zei şi cuvinte) 

Mircea Petean este o mesianică izbândă a limbii române în 
Ardealul autonomiilor pseudo-culturale, fals promovatoare de 

cultură. Cartea lui mai poate fi numită Povestea limbii româneşti la 
noi acasă. 


IONUȚ PETICĂ 


Motto: Teama, nădejdea, entuziasmul, îsoţesc strigătul, 
rugăciunea şi uitarea de sine, nu invers. (T.I) 


Născut, la 25.11.1978, în Tecuci 

Absolvent al Universităţii Bucureşti, Facultatea de Ştiinţe 
Politice şi Administraţie, specialitatea Teorie Politică în limba japoneză, 
promoția 2001 

e Debutul, în „Astra tecuceană și „Tecuciul literar-artistic” 

e Publică cărțile: „Evoluție disperată”, 1998; „Pachete cu 
oameni”, 1999; „Lumini, 2004, la Ed.N.Ergo, Galaţi, „Răni 
sofisticate” în 2008, la Ed.Eleonora, Tecuci. 

e Publică de asemenea lucrarea „La francais economique”, în 
2006, la Institutul Bancar Român, Bucureşti. 

e A tradus în limba română, lucrarea „Al doisprezecelea ceas”, a 
lui Jean-Francois Richard, la Ed. Milenium Pres, Bucureşti, 2004. 


Poezia lui Ionuț Petică este o fluidă invocaţie şi evocaţie a unor 
sentimente singulare, plurale, frumos despletite în nestatornicii epice: 
„Nu ştiu, laolaltă, ce fus /ne-a tors drumurile, fir gros, şi ne-a spus /Că 
de noduri, ca de piedici, o să ne lovim /și-mpreună, n-o să îmbătrânim. 
/între noi, de căutai, străinătăţile tuturor le găseai /Cuvintele, să le pori, 
ți le-am dat în dar /însă, tu, le-ai purtat în zadar... /Tu abia ţi-l imaginai 
pe noi-eu ştiam /de-atâta timp, cum e viaţa în doi” ( din volumul: „Răni 
sofisticate”, Cum s-a întâmplat amorul adevărat) 

Fluiditatea are oprelişti „cauzale”, „determinaţi statice”: 
„laolaltă, „fir gros”, „ca de piedici”, „de cântai”, „eu ştiam”, care- 
uneori-tulbură curgerea sonoră estetic-verbală, în (de)favoarea pietrei 
aruncate în râu, ori a pietrei ce s-ar cuveni să-şi facă „rost de strajă” în 
prundurile „cursului” vorbirii. 

Amorul adevărat, continuă- tot ca teamă descriptivă — în Iubirea, 
la-ndemână, astfel: „între luni şi vineri, tu erai timpul /tu erai ceasul/ 
care suna la doisprezece fix /făcându-mă să uit de orele când inima/bătea 

mono şi doar pe jumătate, /tu erai vocea care nu lăsa /să mă inunde 
singurătăţile toate /Te iubesc, erau cuvintele care mă ţineau vertical 
/între oameni, ca două atele - ...mereu tu, adăpos-tind cealaltă jumătate 
bolnavă a existenței mele /... După cântările reciproce de peste 
săptămână /- aşa, cică, era creştineşte... - dar noi tot ne iubeam 


Se) 


nebuneşte /pentru că nebuneşte ne-am avut reciproc, la-ndemână. 


MARIA PETRA 


Născută la 8.08.1936, satul Orşova, comuna Gurghiu, jud. Mureş 

A absolvit Facultatea de Filologie din Bucureşti (1954-1961); 

e A debutat: cu proză, schiţa „Marţianul”, în Luceafărul, 1962; 
debut cu poezie: „Sălcii”, în Gazeta literară, 1966; 

e A debutat, editorial, cu poezie „Când se lasă tăcere”, ESPLA, 
1969 . 

e A mai publicat volumele: „Orologii de apă”, Ed. Junimea, 
1973; „Zmeu cu fluturi”, Ed. I. Creangă, 1982; „Salba de lut”, sonete, 
Ed. Junimea, 1990; „Leac blând pentru melancolii”, Ed. Porto Franco, 
1991; „Micro-poeme în manieră japoneză”, Ed. Sakura, 1966. 

e Volume la care a colaborat: „Umbra libelulei”, antologie de 
haiku, Ed. Haiku, 1993; „Poezia pădurii”, Ed. Orion, 1999; „Poeți 
români — 10 ani de haiku”, Ed. Haiku, 2000; „Aromă de nea”, 
antologie de haiku, Ed. Ardealul, 2003; „Cinegetica”, Ed. Orion, 2003. 

Membră a Uniunii Scriitorilor Români. 

A coordonat reviste ca: Pagini dunărene (1965-1966); Delfinul 
(revistă şcolară, 1979-1987) Reviste literare la care a colaborat: Gazeta 
literară, Luceafărul, Viaţa românească, Iaşul literar, Ateneu, Tomis, 
Cronica, Porto-Franco, Dominus, Orfeu, Sinteze. 


Textul poeziei Maria Petra nu poate fi caracterizat decât, de 
fiecare dată, în alt fel. De la metoda romantică, prin simbolism şi până 
la... post-modernism. Ca pe un exerciţiu al ambiguităţii relevanţei lui, 
(cayprintr-o imposibilă hermeneutică. 

Oximoroniile lungi, lung depănate, tresaltă metafora în 
athanorice metamorfoze: “Coşmarele încep ca poveştile frumoase... / ne 
farmecă şi luna- cu faţa luminată/ sub lespezi aurite e un castel de oase,/ 
o întrebare-n treacăt, pe limba fermecată/ a ambiguităţii, şi-au tresărit- 

sfioase/ nervuri şi fibre, încă, de-otravă neatinse/ şi ţi-ai întors privirea, 
de sine speriată” (Coşmarele încep...) 

Rima interioară, împerecheată într-un catren, devine rimă 
exterioară catrenului doi: odată, fermecată, luminată, (interior sonor) 
fermecată, speriată (exterior, reverberat). 

Peisaj dulce-fermecător, pus în faţa vorbei viclene ce tulbură 
povestea în coşmar: "După cuvânt, fu gestul viclean, abia ca-n joacă/ un 
pas, ca orişicare te-a scos din sanctuar/ şi toate, după-aceea-ţi părură, 
pân-la toacă/ a fi sărmane bolinţi stupide şi hilare/ în care biet nimicul/ 
prin cântec se dezghioacă/ şi stăruința-n rugă-i zădarnică-adăstare.” 

Sonet perfect construit: 14/13. Orgă şi pian lovind timpanele 
inimii cu suave largo cantabile. 

Trecerea de la simphonie la solfegiu vocal, la strigăt rațional, liric 
totuşi, este făcută de instrumentistul-poet, Maria Petra, treptat, metodic. 
lată o Fără speraţă cântată în haiku: “Bună ziua, fără speranţă/ scad 
cotele luminii/ scade lumina (9-7-5)/ Bună ziua, cenuşă/ căldura iubirii/ 
se fură pe uşă (7-6-6)/ Din inima mea/ oare când a început/ să picure frig 
(5-7-5)” 

Silabele versurilor terține sunt numărate, ca respiraţii ale unor 
sentimente profunde. Numărul impar de silabe “caracterizează” 
fenomenalul ne-perceput: iată asocierea dată de versurile cu 7 silabe: 
“Scad cotele luminii /Bună ziua cenuşă! /Oare când a început ” 

Iată asocierea “lui 5”: “scade lumina /din inima mea /(şi) picură 
frig”. Studiul acestor respiraţii poate continua, la Maria Petra şi în fono- 
logia versurilor cu tentă postmodernistă — detaliu diurn. Şi anume, alegem 
spre convingerea lectorului, poezia Dimineaţa. Reuniune de trei cvintete. 
Toate începând — liric — printr-un vers cvasi-constant, “cu îngerul meu 
păzitor... ciufulit”; “Cu îngerul meu păzitor, mă strecor”; “Cu îngerul 
meu păzitor, obosit”. lată cvintetul al doilea, postmodern:“Cu îngerul 
meu păzitor mă strecor/ pe sub semafoarele clipei/, pe sub lovituri/ ca pe 
sub curcubeu/ speriată mereu să nu-l pierd, să-l ia duba/ salubrităţii la 
resturi”. 

Un înger este menajer - cam mult diminuat, pentru o practi-cantă 
şi veterană a romantismului anilor şase-şapte-optzecişti, supra-vieţuitoare 
prin romantică visare falangerului totalitarist. 

Inconstantă cu sine, Maria Petrea, cade şi în singurătăţi mai puţin 
convingătoare de înălțare est-etică: “Singurătatea ca un gaz/ prin nări ţi 


Ioan 'Toderiţă — Revelația și relevanța textului literar 187 


se strecoară/ singurătatea se prelinge/ pe chipul tău ţi-l devoră...” ori şi 
mai neconvingătoare filozofie a ei (a singurătăţii): “În punct e condensată 
lumea/ în care se desenează viaţa/ E linia numai o cale/ Triunghiul nu-i 
nici cald/ nici moale”, în care geometria - cercului, liniei şi triunghiului 
sunt speranţe fără sens al singurătăţii. Chiar nepoetice sunt unele “poeme 
epice” ce-şi propun sofisticarea unor discursuri banale: “Timpul intrat în 
ține-i greu/ povara lui te înconvoaie/ nu poți fi fluture mereu/să-şi salte 
clipele în droaie/'(Timpul ); “Gurile rele pot spune apoi că/ puţea toată 
zarea a împreunare de fiare”(Jocul cu moartea). 

Lansând sentinţe irevocabile, să ne domine, riscăm contagierea 
câmpului semantic dar şi al plasticizării reprezentărilor intuitive, 
imagistice. Şi poeta cunoaşte De minune acest lucru: “ca salamandra ce- 
şi Zări/ făptura-ntreagă-ntr-un  izvor.../ ca slamandra ce-şi simţi/ prin 
smoala-i rece un fior...” 

Până când alambicul livrescului prea înfierbântat va linişti 
ordinea-dezordonată a moleculei cuvântului primar. 


IOAN DAN PINTILIE 


Motto: Orbul de mine, marea o presimte 
(NICHITA STANESCU: Lupta ochiului cu privirea) 


Născut la 02.01.1950 în Valea Mărului, jud. Galaţi 

A absolvit Liceul „Mihail Kogălniceanu“ Galaţi; cursuri 
postliceale pen-tru ofiţeri fluviali Galaţi. 

e A debutat la 11 decembrie 1980, Iaşi, în revista „Convorbiri 
literare“ 

e A colaborat la reviste precum: Convorbiri literare; Luceafărul; 
S.L.A.S.T.; Orientări;, Antares; Vatra; Noduri şi semne; Porto-Franco. 

A obţinut următoarele premii: Premiul I la Festivalul naţional de 
poezie „Grigore Hagiu“ Galaţi, 1992; Premiul I pentru poezie în 
manuscris „lon Chiric“ al Societăţii Scriitorilor „C. Negri“ Galaţi la 
Festivalul naţional de poezie „Grigore Hagiu“ 2002. 


Debut la vârsta de 30 de ani, în Convorbiri Literare. Cu poezie. 
Poezie postmodernă în conţinut şi modernă ca formă. Detaliile sunt 
evidenţiate pentru a sprijini, nu pentru a contesta, armonii arhietipale: 

telurice cu precădere, naturale, caracterizate de social: „Nepieptănat cu 
boabele de ploaie/ stă răstignit lângă asfalturi grâul/ şi universul parcă 
se îndoaie/ pe trotuare mişună târziul” (Vulturul). 

Aceeaşi fugă monotonă şi dulce-revoltată în/pe arhietip ne 
pictează poetul ca un apostol gnosic: „Am biblie şi pot să v-o arăt/ Să nu 
mă acuzaţi că sunt ateu/ mă rog, zăpada-i caldă sub omăt/ aşa să ne 
ajute Dumnezeu/ Susţinem orbul când la disperare/ simţim cum crapă cel 
din urmă eu/ ce caldă-i rugăciunea sub rugare/ nici timpul nu mai este 
fariseu...” (Actualităţi) 

Versurile purtătoare de povara nostalgiei, de aripi în timp, 
secularizează ţinuturile natale-fântâni des răscolite de ciuturi însetate: 
„Nici nu mai contează salcâmii şi prunii/ când vrem să murim păcătoşi 
înşelaţi/ şi râdem şi plângem de scâncetul lunii/ pe-o vale cu mei, cu 
părinţi şi cu fraţi/ ce joacă absurdă amuză titanii căzuţi în hârzobul din 
satul Olimp/ Mai greu şi mai singuri se numără anii/primiţi totdeauna cu 
fluturi la schimb” (Joc ciudat). 

Portrete, singurătăţi tulburate o clipă de raţiuni eminesciene, dar 
şi de fugă în baroc, ne infăţişează des poetul moldovean Ioan Pintilie, cu 
pana tremurândă pe suflare: „Știu multe-acum să-ţi spun, iubită mama/şi 
toate se întâmplă chiar aşa/ parc-ai ajuns prea repede la... vamă/ şi scriu 
acest poem cu gura ta/ ...în pomul tău icoane mai asăţi/ duci osia 
pământului în faşă/ Tu n-ai pozat şi totuşi mii de dălți/ izbesc în piatra ta 
fără cămaşă” (Mama) 

Metoda baladei Francoise Vailon, apare deseori în aceste 
frumoase testamente - loan Pintilie: „e-afâr de seară, atât de singur 
sunt/ca un poem închis într-un cuvânt/ ca un poem distrus dintr-o 
greşeală/ ca un poem cu cal fără zăbală” (Singurătate). 

Plăcerea nesățioasă de expresie, îl poartă pe cel născut în valea 
unui măr primar, spre noi forme poetice: cu precădere aforism punte spre 
haiku, spre o inversă aşezare a acestora: „nu plouă/ luna curăța osiile 
carului mare/ rămăşiţele spicelor trecute” (Secete organică), „în 
mijlocul lumânărilor/ pe genunchi/ facem crucea cu morții şi cu vii” 
(Simetrie); „pământul/ arhanghel de 3 posturi con-secutive” (Haiku 1); 
„sufletul/ abecedar închis în cântecul păsărilor”. 

Întregul suie în segmente vertical şi isihastric, pe scara îngerului 
împovărat de lumină, precum un suflet izbăvit de întuneric: „iar scara 
asta nu se mai termină/ se rupe-n urma fiecare treaptă/ voi fi captivul 

ghiarei de lumină/ şi rana unui vis care nu iartă/ iar pe bucata de pământ 
rămasă/ acolo ies păcate să se plimbe/ în ochi ni se înfinge o mireasă/ şi- 
n fiecare palmă câte-un ghimpe” (Scara). 

Da, fiinţa noastra rătăceşte pe scara devenirii precum poetul Ion 
Pintilie în scările scrierilor sale - coloane infinite a unui cântec sublim. 


DAN PLĂEŞU 


Moto: „Ce multe, stranii, lungi tăceri ascunde vorba în doi peri” (T.D) 


Născut în Galaţi, la 25 octombrie 1941; 

A absolvit Universitatea Bucureşti, Facultatea de Limbă şi 
Literatură Română — 1960-1965, conducătorii lucrării de licenţă: Nicolae 
Manolescu şi George Ivaşcu; Facultatea de Ziaristică Bucureşti, curs 
post-universitar de un an, 1981-1982; 

Filolog, profesor, ziarist profesionist, membru al U.Z.P., în presa 
locală din anul 1966; fost director al Teatrului Dramatic Galaţi în anii 
1971-1972. 

e Debut literar în presă: 1968 — revista „Ateneu” Bacău şi ziarul 
local „Viaţa nouă” Galaţi (poezie) 

e Debut în teatru (pe scenă profesionistă): 1979, piesa „Semnat 
indescifrabil: Mitică”, Teatrul Dramatic Galaţi (peste 150 de 
reprezentații); 

e Debut în volum: 1983, „Colecţionarul de excepţii”, fantezii 
satirice, Editura Junimea laşi; 

e A publicat povestiri în „Viaţa Nouă” şi suplimentul „Dunărea” 
Galaţi, „Flacăra”, „Convorbiri literare”şi „Cronica” Iaşi, „Urzica”şi 
„Perpetuum comic”, „Tomis? Constanţa, „Pagini Dunărene”şi „Viaţa 
Liberă” Galaţi, „Înainte” Şi „Libertatea” Brăila , „„Dominus”, „Dunărea de 
Jos”, „Porto-Franco”, toate din Galaţi, ”’ Contemporanul”, „Astra” Braşov, 
„Vremea nouă” Vaslui ş.a., scheciuri şi piese de teatru la Radio Bucureşti 
şi Radio laşi etc. 

e A publicat următoarele cărţi: "”Colecţionarul de excepţii”, 
fantezii satirice, Ed. Junimea, laşi, 1983; "Veghea”, roman, Ed., laşi, 
1985; "Lucrare de control la istorie”, roman, Ed. Cartea Românească, 
Bucureşti, 1989; "”Gând de arici liber”, fabule sexy, Editura Hypatia, 


Ioan 'Toderiţă — Revelația și relevanța textului literar 190 


Galaţi, 1995; "Muntele personal”, teatru, comedii, Editura Pax Aura 
Mundi, Galaţi, 2005; "Crocodil-show”, fabule cu fitil, Editura Pax Aura 
Mundi, Galaţi, 2007. 

e Lucrări dramatice: „Semnat indescifrabil: Mitică”, 1979; 
„Pământul după ora zece şi cinci”, 1981; „La început a fost peştele”, 
1982; „Octombrie cu ghiocei”, 1989 

e Piese reprezentate radiofonic: "Puncte cardinale”. 

e Piese reprezentate pe scene de amatori: "Dreptul cel sacru al 
luptătorului”, 1983; "Jocul sau Războiul nevestelor”, 1985. 

e Piese publicate în reviste: "Sfârşitul lumii începe azi”, 
comedie ciudată, fragment, revista Dominus, 2002; "”Măscărici în alb- 
negru şi oranj” — comedie cinică, fragment, revista Dominus, 2006. 

e Piese în concurs: „Aer condiţionat” - scenariu cinematografic, 
acceptat de Casa de Filme Unu, în urma unui concurs organizat de CCES; 
proiect nefinalizat — 1986. 

e Alte piese trimise către diverse teatre din ţară: „În căutarea 
dopului pierdut”, „Nu staţi de vorbă cu necunoscuţi”, „Zi de vară 
până-n seară”, „Efectul Mişu”, „Dincolo de start”, „Cosmos la 
discreţie”, „Fericirea conjugală a cucului”, „Revolta îngerilor”, 
„Crima din sufragerie”, „Cine arde gazul?”, „Always Ion”, „Sfârşitul 
lumii începe azi”, „Bărbatul şi fluturele”, „Portretul din tinereţe”, 
„Ceaiul englezesc”, „Ultimul proprietar”, "Ce i-a făcut o stripteuză 
unui fost secretar de partid” şi altele. 

Scriitor, membru al Uniunii Scriitorilor din România din anul 
1994, iniţial în cadrul Asociaţiei Scriitorilor din Bucureşti, în prezent, la 
Filiala Galaţi-Brăila. Membru cotizant al Fondului Literar din anul 1979. 

A obţinut umătoarele premii: Premiul al doilea pentru fabule, la 
ediţia din anul 1980 a Festivalului Umorului „Constantin Tănase”, de la 
Vaslui; preşedintele festivalului, Valentin Silvestru; preşedintele juriului, 
Ion Băieşu. 

Membru fondator şi preşedinte al Cenaclului literar de umor 
„Verva”; membru fondator al Cenaclului Galaţi al Uniunii Scriitorilor din 
România. 


Scrie comedie, dramă-hazlie, schiţă umoristică. 
Specii mereu scenice. Comedia izvorăşte din nivelul întâi al 
absurdului. 

Din banalitatea truismelor grave manifestate de personaje ce-şi 
asumă rol reprezentativ social, politic, fără a fi reprezentați decât de 
stupiditatea asumată stupid, uneori nefiresc alteori ca simple 
comportamente contrarii. 

Scriitorul dezbate în comedia sa teme morale diferite: ale 
relațiilor interumane, ale conflictului dintre moştenire etnică şi 
globalizare occidentală. Teme psihologice diferite: psihologia bogatului 
şi săracului la... minte, psihologia însingurării claustro-fobe, ori a 
oprimării aceste însingurări prin evadări în libertăţi fantastice. 

Cartea referenţială Muntele personal, cu piesele: Cine arde 
gazul, Crima din sufragerie, este elocventă în sensul afirmațiilor 
anterioare . 

În „primul spectacol”, citadin hazliu, personajele-locatari de bloc, 
de „asociaţie privată” se ponegresc rinoceric, botezați cu nume de 
personaje istorice, cu trăsături de caracter izomorfe acestora. 

Comedia disputelor convive, de ghetou pseudo-comunist, se 
consumă în „văzu' lumii”, stradal. 

Fiecare persoană, ca-n „teatrul absurd”al lui Eugen Ionesco, 
stăpânind spaţiul său sonor, limbajul său specific, pentru a-şi declama 
prezenţa actanţei comice. 

În Muntele personal, (ca și în alte schiţe nuvele umoristice) apar 
aşa numiții vindecători de „prostie absurdă”; poeţi, ziarişti, „oameni 
puri”, strâmb aşezaţi în violenţa, în încrâncenarea eroilor absurzi, 
pretinşilor stăpâni ai existenţelor efemere. 

Închipuiţi-vă că Ştefan cel Mare trăieşte în concubinaj cu... 
doamna Chiajna, chiar pe scara blocului dumneavoastră (şi veţi râde) că 
preşedintele de „bloc”este Petru Rareş (şi veţi zâmbi). 

Că Munţii Carpaţi sunt, peste noapte, proprietatea unui „mogul 
analfabet internaţional”, şi... veţi plânge cu lacrimi de român umilit, ori 
numai de spectator în teatrul absurd a timpului prezent. 

Da, un motiv, uşor nostalgic, ascunde scrierea acestor „comedii”, 
o nostalgie a normalităţii, a edificiului societăţii noi democratice, dar mai 
ales, a unei civilizaţii purificatoare de atavisme culturale, naţionale. 

Dan Plăeşu experimentează meticulos, ca un mare redactor de 
cotidian (pe care l-a scris în postura de redactor-şef la Viaţa Nouă şi 
Liberă, a vieţii noastre gălăţene), spiritul umoristic cules din circum- 

stanță oportună, citadină, ori inventat anume pentru noi, ca joc civic al 
întâmlărilor i-raţionale. 

Prezenţa lui în „Salonul literar Axis-Libri”, cu sfat dulce grăitor 
de adevăruri, de veridicitate literară, des-bătută la vedere, reprezintă 
lumina ce sfarmă întunecimea vorbelor prea grave (ale unora) din care să 
ne hrănim descreţirea frunţii. 


MAXIMILIAN N. POPESCU VELA 


Motto: A gândi intuitiv înseamnă a gândi în durată 
(HENRI BERGSON, Introducere în metafizică) 


Pseudonim sau poreclă: Dan Valdan - Vela 

Născut în 21.01.1942, Corabia, jud Olt 

A terminat: Şcoala de Ofiţeri Fluviali pentru Marina Comercială, 
Galaţi (1968-1972) 

Comandant instructor fluvial — INF Navrom Galaţi; realizator şi 
scenarist filme, prozator 

e A debutat: 1970 la “Viaţa Nouă“ cu reportaj literar 

e A publicat: “Norme de protecţia muncii“,1985 Ed, Minerva, 
Craiova; “Regulamentul serviciului la bordul navelor“, 1986, Ed. 
Porto-Franco, Galaţi; "Istoria N.F.R. — Pagini de istorie”, 1990, Ed. 
Porto-Franco, Galaţi, “Nave cu statut special“, 1993, Ed. APDM; 
“,...Coşava — povestiri mai mult sau mai puţin marinăreșşti““, 2004, în 
revistra Centrului Cultural “Dunărea de Jos*;“Film pe pâine“, 2005 în 
revista Porto-Franco; „Dimineţile de cretă“, 2006, în revista „Doi“; „Al 
treilea spirit“, 2006, în revista “Actualitatea pe Dunăre“; „Soldaţii şi 
tranşeele ideologice“, 2006, în jurnalul “Ziarul“ . 

e A colaborat: la ziarul marinăresc “Vânt Bun“ înfiinţat în anul 
1990; cotidianul “Viaţa Liberă“; colaborări la Centrul Cultural “Dunărea 
de Jos“, “Porto-Franco, “Antares“, “Doi”, “Ziarul”, “Actualitatea pe 
Dunăre“ ş.a. 

În 1973 Premiul III pentru literatură Galaţi acordat de Viaţa 


e A. 
1 


Nouă. 


Vapoarele scriitorului Maximilian Popescu se leagănă azi în 
Pâine şi Film. Ele, vapoarele, cele din cărţile anterioare „pâinii şi 

filmului” de azi, sunt sanctuare ale spiritului înălţat în velă şi rândunică, 
de un catarg înflăcărat, în pânzele luminii judecăților tărâmului 
pământesc, țărm veşnic dorit al reîntoarcerii, al evadărilor ființei din 
fiinţă. 

Am trăit şi eu cu vâsla în mâini, în barca lacului Brateş. Ori cu 
patine de os în tălpi, lunecătoare în oglinzile lui, în multe ierni 
năprasnice, geruite dinspre Prut, dinspre Basarabia, dar nu am văzut nicio 
corabie, în ochii sufletului meu, decât după ‘89. 

Numai tata, născut în 1901, însurat cu mama în 1918, ne vorbea 
uneori nouă celor doi fraţi, despre un loc de fugă a lacului în Dunăre, 
numit Ghimia, fără a şti că Soarele nostru răsărea acolo sub ochii rusului 
prădalnic, sub gardul de sârmă a imperiului sovietic. 

Ghimiile mele şi ale altora au devenit Speranţe, nave speranţe, 
făcătoare de minuni, navele - „spirituale” ale învolburatelor călătorii 
veliere, maximiliene. 

Despre ele vorbeşte, cu dreaptă şi înţeleaptă orânduire a 
cuvântului în cuvânt, scriitorul Max-Vela, ca într-o ceremonie a iubirii în 
cărți testament. Cum? 

Plecat, în „jurnalele” sale de ieri, cele scrise de un copil al Deltei, 

de un „căpitan” pe fluvii ezoterice, de un „cinefil al pâinii”, 
veşnic proletare. „Jurnalele” sale de scriitor consacrat istoriei 
nemuritoare a Galaţilor şi a Dunării de mai jos, de mai sus decât noi, 
apercepuibil fluviu temporal. 

Cine-romanul, propus de scriitor, este rezultatul descompunerii 
imaginii „mişcătoare” în foto-secvenţele - 13 pe secundă - a compunerii 
ei. Titlul acestor diegeze ne luminează de la început calea privirii în/pe 
fotografie. Fiecare poveste are tâlcul ei, isprava ei povăţuitaore, dar şi noi 
elemente dinamice, ce vor constitui istoria „filmului şi pâinii” (în Pâine 
şi film), drumul plutitor al corăbiilor cardinale (Coşava) în orizontul 
amintirilor infidele, germinative de „memorii-marinăreşti. Oarecum, într- 
o peliculă fotografică: proiecția figurilor umane distrug planul, în favoare 
spaţiului, fizionomiei contemplative, în sprijinul clarităţii, semnificației 
des-robirii ideilor tematice. O peliculă alb-negru de film mut care 
vorbeşte prin gestul şi gesticulația umbrelor în umbre, luminii iluminată 
de candela unui soare îndepărtat: sufletul scriito-rului gânditor pe lume, 
pe lumea în care trupul, cândva, a îndrăznit să se înfrupte din omenească 
şi testamentară prigonire în timp. 

Fiecare „cadru”, „secvenţă-narativă”, fixează argintul rostirii, 
din apele călcate în picioare arhimedic, cules, parcă, din volbura înălțării 
lui în pânzele neantului plutirii pe valurile amintirii. 

Scriitorul Popescu Maximiliam Vela este deasemenea un maestru 
al scenariilor, un regizor experimentat în desfăşurarea spectacolului 
dramatic al ideii-tematice . 

lată povestea, scena sacro-profană a Dumnezeului muzicilor 
trăitori în stalinism, din fragmentul Am regăsit vremea pierdută (din 
romanul Pâine şi Film): „După moartea lui Lenin, parcă prin '25, ba nu 
prin 24, Tătuca s-a gândit să-l scoată pe Dumnezeu din capul ruşilor 
pravoslavnici. Aici, Boris Mihailovici, făcu o pauză, bău până la fund 
(ţuică din ulcică), se închină cu evlavie (îşi făcu evlavios cruce) cerându- 
şi parcă scuze Bunului (prezent la masă) pentru ce avea să ne 
povetsească. Cu dosul mânecii (drepte) de la cămaşa înflorată (îşi) 
mângâie mustaţa căzăcească şi barba ca o mătură. Continuă: Mujicii, a 
căror speranţă rămăsese numai Dumnezeu... după câţi ani de colhoz, 
erau adunaţi în ţarcuri sau hambare acoperite, construit în grabă cu 
destinaţia de săli de cinematograf. (expresie improprie, anacronică chiar, 
în gura unui alt mujic) Tavanele erau mobile (sic?). Serile de vară nu 
puteau răci tabla încinsă de soare de (?) peste zi. Deschiderea 
acoperişului aducea o undă de răcoare peste sătenii (?) adunaţi să vadă 
filme despre marile realizări staliniste. În a treia sau a patra seară, 
colhoznicilor li se interzicea (interzise) să mai plece la bordeie. Ţinuţi în 
picioare, crăpând de sete, înnebuniţi de căldură (între timp se închise 
tavanul) ţăranii erau îndemnați să se roage lui Dumnezeu pentru a fi 
salvaţi. În cor. După două ore de rugă neîntreruptă bieţii oameni 
amuţeau. Nekavediştii aprindeau farurile maşinilor şi cu autonametele la 
şold (îi) îndemnau (?) pe sărmani să reia rugăciunile de la început. 
Geaba, Dumenzeu nu era acasă. Spre dimineaţă se ivea un tânăr 
propagandist, cu părul în vânt şi ochi strălucitori (cu păr zburlit şi ochi 
răi). Ținea o pâlnie electrică (?) în mână (într-o mână sau/şi pe gură!). 
V-a ascultat Dumnezeul vostru? Boji, boji, zavtra toji (?). la rugaţi-vă lui 
Tătuca (tătuca) Stalin. Oameni obosiţi, nemâncaţi, însetaţi, dar mai cu 
seamă speriaţi, începeau să se roage cu lacrimi fierbinţi şi voci frânte 
(oamenii obosiţi de rugăciune se rugau, din nou, în lacrimi). Dă-ne apă 
şi pâine, Tătucă (!) Și ne iartă greşelile (greşalele) noastre şi nu ne 
pedepsi, Tătucă (!) Tavanul mobil se deschidea (se deschise) încet, foarte 


Ioan 'Toderiţă — Revelația și relevanța textului literar 195 


încet, lăsând să pătrundă lumina difuză a zorilor. De sus, odată cu aerul 
curat, ploua (?) cu bidoane de apă, pâine, slănină şi saci cu hrişcă. 
Minunea se înfăptuise. Dar canaliile nu ştiau un lucru. Mujicii se duceau 
acasă şi înainte de a se apuca de băut sau (de) mâncat, sărutau icoanele 
străvechi” (Dar canaliile nu ştiau că mujicii întorşi acasă sărutau icoanele 
ascunse în casele lor) 

Dincolo de scenarii bine ticluite, scriitorul concepe povestea 
cine-filă cu mare grijă la cuvântul monologat. 

Textul literar, calitatea lui interpretativă, pune în valoare stilul 
calitatea  cominicării, relațiile  dependenţelor veridice estetice, 
gramaticale. Sunt multe observaţii de făcut, din acest punct de vedere, pe 
textele-cadru narativ ale scriitorului M.P. Vela. 

Epatarea de dragul unui lirism lacrimogen nu este suficientă 
„stărilor psihice colective”. Variantele de îmbunătăţire a acestora sunt la 
îndemâna scriitorului numai prin reluarea atentă a scrierii „de nivel zero”. 
Printr-o nouă scufundare în adâncul înţelesului, sensului, reflexiei 
cuvântului primar, intuiţiei în prag de reprezentare. 

Cele scrise de mine în „parantezele verzale” sunt posibile 
substituţii în text. Ele privesc eliminarea (ne-)determinărilor unor actanţe 
ori suprimarea construcțiilor patetice, numeroase la Max Vela, în 
favoarea  tuşei, revelației unor adevăruri ne-calofile. Concret, 
„propagandistul cu păr în vânt şi ochi strălucitori” riscă să fie un „Făt 
frumos-binefăcător”, în loc de a fi un om rău. „Pâlnia electrică, ţinută în 
mână, nu poate vorbi oamenilor decât... dacă mâna cu pâlnie stă pe gură. 
„Tavanul mobil” prea seamănă cu un „pod rulant”, prea modern în 
arhitectura rurală de atunci. „Cu destinația”, „marile realizări”, sunt 
supraneologisme anacronice. Ele au apărut mai târziu în limbajul 
comunist. 

Dincolo de aceste observaţii-analiză pe text, din care putem 
extrage mici învăţăminte, la o adică, proza domnului Maximian Vela face 
istorie, dizidenţă şi nostalgie, încurajându-ne întoarcerile în timp, într-o 
posibilă revoltă pe muţenia convieţuirii cu lacăt la gură şi pistol în ceafă. 

Scriitorul Maximilian Popescu Vela a avut privilegiul libertă-ţilor 
cenzurale, de atunci, şi nu se sfieşte - în scris- să ne sfătuiască întoarcerea 
în utopia comunistă , povară a unor amintiri ce încă mai bântuie nostalgia 
egalităţii fraternității, democraţiei de azi, pentru a ne purifica. 

ION POTOLEA 


Motto: Începutul oricărei lucrări determină 
infinitul nesfârşitului ei(T.l) 


Născut la 18 noiembrie 1955 — Bereşti, jud. Galaţi 

e A debutat în 1991 cu volumul de versuri „Domn cu joben” 

e A publicat : „Privirea ghepardului”, 2007; „Domn cu joben” 
— ediţie revizuită şi adăugită 

e A colaborat la reviste precum: Luceafărul, Convorbiri literare, 
Tomis. 


Un volum de proză: Privirea ghepardului (2007). Un volum de 
poezie: Domnul cu joben (1991). Proză şi poezie scrisă la limita optimă 
a detaliului expresiv. 

Iată, din Privirea ghepardului, cum arată lumea şi epicul ei: „De 
la casa arătoasă încă de pe vremea copilăriei mele, a lui Modiga, eu, 
(dublă aşezare statică) care înaintam prea grăbit în faţa celorlalți, am 
mers mai încet (dublu atribut dinamic). Nu mai era mult (conştiinţa 
timpului). Se vedea peste gard de-acum streaşina de stuf a casei 
bunicului. Porţile mari ale ogrăzii erau larg deschise (şi) nefiresc (de 
larg), pentru că (?) păreau să aştepte vreun car şi bunicul nu mai avea 
car de vreo şase ani. (fraze uşor nesintactice, abundente în detalii precise, 
încrezătoa-re în amănunte posesoare de spaţialitate atemporală). 

Mama se desprinse de noi, aplecându-se uşor înainte şi am 
văzut-o deodată, alergând la vale, prin ograda înclinată (?), flutu-rându- 
şi mâinile prin aer. (Patru trepte dinamice atribuite mamei: abundență 
specifică scriitorului în construcția fragmentelor descriptive)... 
Tatăăăă...ăăă...! Bunica se oprise rezemată de portița grădinii (uşor 
nedeterminat locul bunicii în acest peisaj) cu aceeaşi privire mioapă şi 
flămândă îndreptată spre noi, din alte dăți, să vadă mai de-aproape (din 
nou timpul şi spațiu sunt în pereche, în diadică măsură a a relevației 
mişcării personelor pe scena dramati-cului şi iminenței lui) care mai 
suntem, dac-am mai crescut şi după asta numai îşi clatină capul, 
(frumoase, ordonate scufundări ale bunicii în aşteptarea celor dragi) 
parcă într-o tânguire de ea singură înţeleasă, şi spunea: - Apoi, ...dragii 

mămucuţâi!... Şi-apoi tăcea brusc, parc-ar fi spus totul cu asta. Aşa spuse 
şi-acum. Noi ne pierduserăm în odaia mortului”. 

Tot în acest text,scriitorul, dincolo de armonia proporţiilor, 
detaliilor spaţiale, temporale, portretistice, furat de abundenţe, cade în 
supraabundenţă, diminuând confluenţele scrierii veridice. 

Fiind că proza domnului lon Potolea este o întoarcere în realități 
bine memorate, rădăcinate afectiv în cuvânt eliberat de prejudecata, de 
fantasma simbolului salvator, atât cât el să vorbească, să traseze „ultima 
linea rerrum.” 

Incontestabil, orice text poate fi îmbunătăţit. 

EI, însumat spaţial, poate „scăpa”, „cădea” în conflict cu 
„spaţiile locale”. „Se vedea peste gard streaşina casei bunicului”şi 
„porţile erau larg deschise”, sunt detalii spaţiale în conflict. Mai mult, 
„mama aleargă la vale”, implică imposibila vedere a „srreaşinei de stuf a 
casei”, înainte de a fi trecut de „porțile larg deschise”. 

Nesintaxa de care vorbeam în „bracket”, în „paranthesis”, se 
referă la construcţia: „porțile... erau larg deschise şi nefiresc pentru că 
părea... Mai corect ar fi fost:” porțile erau larg deschise, nefiresc de 
larg, pentru a aştepta vreun car cu boi, fiindcă...” 

Nedeterminarea aşezării „bunicii în ogradă’stă în propoziţia: 
„Bunica se oprise rezemată de portiţa grădinii”. Unde era grădina? Din 
ce stare se oprise bunica: a mersului prin grădină, a mersului prin ogradă. 
Propoziţie ce ar fi eliminat aceste ambiguități prin formu-larea ei astfel: 
„Bunica, văzându-ne, se oprise înainte de portița gră-dinii...” etc. 

La fel expresia „cu aceeaşi privire mioapă şi flămândă 
îndreptată spre noi ... să vadă mai de aproape care mai suntem...” intră 
în conflict logico-semantic cu „bunica ce se oprise în poartă”- semn că 
vedea hipermetropic, deci nu mai avea nevoie de „privire flămândă”. 

Cei doi „parcă” şi „parc-ar”, puteau fi deasemnea eliminaţi 
astfel: „într-o tânguire”. 

În poezie, Ion Potolea, este un (mai) înverşunat pictor al 
detaliului liric, cu uşoare tente postmoderniste. 

În Concertul de jazz „bunica mai cârpeşte ciorapii în calea 
lactee, /bunicul mai duce boii la apă, /tata se-ntoarce zgribulit din 
biserici ca din ziua de leafă”, în Pescajul zilei „vine greața chiar la 
micul dejun”, în Poemul ca o senzaţie tare, „şobolanii zburdă-n 
mandolină”, iar în Domnul cu joben, (titlul unicului volum de poezie) 

„pe-aici n-a trecut niciodată un tren/ degeaba aştepţi îngheţatule domn 
cu joben”. 

În poezia epică a Domnului cu joben apare şi o „doamnă” în noi 
ipostaze nominative:,,Domnule, Doamnă nu cumva m-aţi întâlnit acum/o 
mie de ani/ Vă amintiţi, ploua, purtam pelerină /aveam o cicatrice lungă 
pe față/ dar, de-atunci atâţia morţi mulțumiți”. 

Imagini ale unui „corsar-lup de mare”, răzbunător pe aristo-cratul 
timp efemer, „crai de curte veche” la răspântia timpului diurn. 

Ion Potolea este imaginea poetului şi prozatorului; doi în unu, 
într-o frumoasă convieţuire în răspântia cuvântului bine-cuvântat. 


DANA POTORAC 


Motto: „Dinspre tăcere aud cuvintele tale, înspre tăcere plânge un 
înger.” 
„In viaţă, cuvintele mor odată cu noi. În poezie, o clipă mai târziu.” 


(T.I) 


Născută la 14 martie 1968, în Galați. 

Absolventă a Facultății de Ştiinşe Economice şi Administrative, 
specialitatea Administrație Publică, la Universitatea „Dunărea de Jos”, 
Galați. Are UN FIU. 

e Debutează cu volumul de versuri „Înger ucis”, în 1997, tipărit 
la Ed. Hypatya, din Galaţi. 

e În 2002 publică al doilea volum de versuri, intitulat „Cuvinte 
Sonore”, la aceeasi editură. 

Colaborator cu ziare si reviste din Galati în perioada 1994-1998: 
Ziua de Galati-Braila, Porto-Franco, Pax Aura Mundi și Jurnalul de 
Galaţi. 


Poezia Danei Potorac este o (pre)relevare de sine a comunicării. 
Comunicării mai largi, mai larg necesară exteriorizării impulsului ideatic. 
Specifică „acrobaţiilor” şi acrobaţiei limbajului pus pe „undă video” ori 
prins în „casca timpanului ascultător”. 

Necesară timpului metro-nom, claustrat. Cuvintele în acest limbaj 
sunt adorabil rostite şi clipite nervos, iar „timpul va ajunge dincolo de 
os”, „pietrele sub apă cântă până când/ tu cu nenăscuta mi te muţi în 


Ioan 'Toderiţă — Revelația și relevanța textului literar 199 


gând/ calc lumina în vârfuri înc-o dimineaţă/ cu frison de iarnă învelită-n 
ceață”. (Joc IV). 

Evadarea, ca ultimă stare a revoltei pe timp mişel strecurat în om, 
deseori înalță personajul liric la rang de prieten al unui „moderator de 
cuvinte rare”, Dana Potorac, sisific şi... ingenuu: „Acele ceasornicului se- 
ntrec/ În ferestre culorile nopţii curg/ Desenez nori albi cu obraji roşii/ şi 
te strig peste zi”. (Înapoi în Olimp) „Tu graţioasă făptură îți ascuţi 
cuţitele/ vorbind despre întâmplări neîntâmplate” (Vai!) 

Ne-am fi putut aştepta ca din asprimea „ocupaţionalului socio- 
profesional”, poeta să recurgă la postmodernism, în creaţia sa lirică. Da şi 
nu. 

Dana Potorac, mai întai, reverberează sentimente şi stări 
(ne)cenzurate de cenzorii conchistadori ai existenţei ei cotidiene, 
„obşteşti”, cu aspră-grăitoare suferinţă interioară. 

Tot evadând din... tăcere: „Mă târăsc spre fereastră/ cu toate 
zilele mele legate de picioare/ dincolo de geam/ dincoace de mine/ se 
prelungesc câini fără stăpâni.../ În spatele ochilor/ pleoapele se închid/ şi 
începe tăcerea” (Joc V) 

Multe poeme epice, dincolo de „Cuvinte Sonore” ne vorbesc 
despre un „înger ucis”- îngerul „eu” botezat „tu”: „fu, ființa mea de lut 
ars/ care plângi cu faţa ascunsă între sănii mei/ lacom tu eşti , cu aceste 
cuvinte”. (Tu) 

Fragilitate manifestată şi în „Libertate să mă renasc”. Ori să 
„reinventăm” un „fu salvator de graţie, cu tălpile jegoase”. 

Epic dus uşor spre - la modă ocupaţie a revoltei — 
postmodernism. Cum ni se dovedeşte în poemul — text atemporal: Despre 
cum poţi cunoaşte şi nu poţi scăpa de curva universală : „anonimă, 
frumoasă, înfricoşătoare/curvă blondă cu sandale roşii... fîmpodobită ca 
o sorcovă.../ ea nu vorbeşte niciodată/ ea nu poartă chiloţi.../ îşi desface 
picioarele şi râde/ se culcă cu toate femeile şi cu toţi bărbaţii/ cu toate 
viețuitoarele lumii/ şi nu rămâne niciodată gravidă./ Proasta asta lacomă 
de adrese/ nu citeşte, nu bea, nu cântă/ nu fumează, nu scrie, nu doarme/ 
râde ca proasta şi ne-o trage tuturor”. 

Frumos portret al „morţii din noi şi de pretutindeni”, ori al 
unui „„finut tainic”, ce ne freamătă supraviețuirea şi „libidoul 
conştiinţei lucide, existenţiale”. 

CARMEN RACOVIŢĂ 


Motto: Cele mai mari prostii ale noastre pot fi foarte înțelepte 
(LUDWING WITTGENSTEIN) 


Născută la 10 ianuarie 1948,în Galaţi. 

Absolventă a Universității” Alexandra loan Cuza”din Iaşi. 
Licenţiată în filologie: engleză-română. 

Profesor universitar, la Universitatea „Dunărea de jos”, Galaţi. 

Debut, în Salonul literar „Anton Holban”, al C.C.D., Galaţi. 

e A publicat: „Curs de limba engleză - Culegeri de texte 
interpretate”, Articole de specialitate în Analele Universităţii 1997-2005. 

Coordonator de programe la Fundaţia de creaţie Astralis, Galaţi. 

e A publicat: Xero X, carte de debut, la Editura Fundaţiei 
Universitare „Dunărea de Jos”, în 2005, Ză-ludica, la Editura Fundaţiei 
Culturale Antares în 2008. 

Redactor la revista Renaşterea Socială. 


Scriitoare, poetă, eseistă postmodernistă. Poezia epică se dezvoltă 
analitic „la sânge”, prin detalii „clar de groteşti”, cu nădejde desenate în 
silogism: „vezi x-ul ăsta? zise beţivul..., reprezintă o distanţă de-a lungul 
căreia poți găsi acea particulă infinitezimală în buline. m ăsta, înseamnă 
masa electronului. h e constanta universală a lui Planck. Litera E, de 
aici, indică energia totală a particulei. U, pe cea potenţială. Astfel că 
diferenţa E-U reprezintă energia cinetică pură...” (Lino). 

Şi tot astfel, batjocorit X-ul, eroarea, nedeterminarea, ori prea 
epistemica noastră conştiinţă, cunoaştere... intelectuală, înţeleaptă, 
doctrinară şi ... ambiguă, X-ul este un nimic, descris pe (ne)înţelesul 
tuturor. 

Avertisment semnalat omului modern furat de credinţe absurde, 
cibernetice, dar şi de un limbaj ştiinţific denaturalizat. 

Înşiruirea, secvenţa, Proezii, din Antologia literaturii gălăţene, 
este astfel titularizată: Virginia, Lino, Feodor, Murile, A Bebours. 

lată conversațiile poetei cu personificările ei, eroice, cotidiene 
Virginia: 

„Dintre toate orele unei săptămâni, care sunt cele mai 
plăcute?...minutele între orele 8,45 şi 9 dimineaţa au farmecul lor sus d 
etot, la etajul doi, unde stau eu razele soarelui ajung (la mine)... greu.” 

Omul modern prins în claustra tri-dimensiune. Feodor: ”Dis de 
dimineaţă intrai prin cazărmi... Unii îmi strângeau mâna... alții îmi 
întorceau spatele - Idioţi!! Idioţi!...tobe începu să bată şi ocnaşii porniră 
la lucru. În creier-arsură”. Conştiinţa prizonieratului cerebral. 

Murel: ”Privi spre cimitir... şi el privi spre ea. Văzu că sub 
umbra aruncată de borul pălăriei maxilarul îi devenise mai angular. Cu 
ani în urmă avusese faţa ovală şi pură. Vocea, neasemuit de calmă, 
semăna cu cea a bolnavilor fără speranță”. Autoportret aspru. Filosofie a 
perisa-bilităţii timpului prins în... cimitir: 

„Acest cimitir, spuse, este o dovadă că omul există, dar s-ar 
putea ca pietrele de mormânt să fie doar o închipuire panteistă a lui”. 

Metoda detaliului analitic, uneori, alteori, lasă ludicul să-şi 
meandreze silueta reflexiilor filo-logice distrugând apolinicul şi 
ordonarea lui în sensul verbului poznaş, în manieră zeflemitoare, 
dionisiacă. 

„Ză-ludica”, este o dovadă a acestei construcţii ludice, unde, în 
care, ludicul zănatec ţine în frâu şi umileşte clasicul, tradiţia harpei 
armonioase. Cum o recunoaşte şi poeta în A. Rebours: „Versul său 
întretăiat de neverosimile cazuri/devenea deosebit de abscons/ cu clipe 
îndrăzneţe... Răsturna sonetul cu coada în sus... Povestea sonetul 
împerechind numai rime masculine... Vorbea aiurea, pedant, se folosea 
de un limbaj telegrafic, abuza de suprimarea verbelor, n-o interesa 
cuvântul bufant, dădea drumul la glume proaste, de comis-voiajor altoit 
pe o cameristă” 

Există o profunzime a acestui joc „de expresii funigei şi versuri 
nomade amputate de rimă”. 

Cititorul o poate (de)gusta ori nu. Carmen Racoiţă rămâne poeta 
refelcțiilor migratorii, poeta gesticulaţiei vocabulelor revoltate pe 
gânditorul grav, om de rând purtat prin lume de întâia spontaneitate a 
cuvântări. 

„Dom*ne nimic nu palpită... nimic nu e viu în aceste poeme, 
doar mitologii imposibile, schelete ascunse în gheaţă”. 

PETRE RĂU 


Moto: Nu negăm faptul că unele cuvinte sunt făpturi ale 
numărului, negăm doar înfăptuirea lor... numerologică (T.I) 


S-a născut în „via vinului de soi, regal”, în comuna Nicorești din 
judeţul Galaţi. La 9 martie, 1953. 

Absolvent al Facultăţii de matematică, din Universitatea 
Al.I.Cuza, laşi. 

Unul din membrii fondatori ai cenaclului „Noduri şi 
semne”(1983). 

e Redactor şef al revistei - online „Boema”. Din 2007, director al 
editurii "InfoRapArt”, Galaţi. 

e A publicat poezie, proză, eseu şi povestiri umoristice, în diferite 
reviste literare. Toate adunate în cărţile: „Anul Cub”, poeme-probleme, 
Ed.Dominus, 1996; „Mogoşoaia, istoria unei tragedii”, roman- 
document, Ed.Porto-Franco, 1999; „Y2K - Bomba anului 2000? ”, eseu, 
Ed.Geneze, 1999; „Întârziata vestire”, poeme (Ed. Noduri şi Semne, 
2003); „De Lingua Universalis”, eseu despre limbaje şi comunicare 
Ed.Antares, 2007; „Oglinda lui (la)Eminescu”, eseuri, Ed.Antares, 
2008; „Autograf”, eseuri, Ed.Vinea, 2008. 


Scriitor credincios veridicului... plastic. Adevărul istoric ori cel 
logic este evaluat senzitiv, pe muchia realului oglindit în... fantastic ori 
în raţionalităţi afective. 

Nevoia de fugă în metaforă, în eseu, a gândirii epistemice, la 
Petre Rău, nu este necesitatea erorii ce ameliorează rigiditatea logică, 
matematică, dimpotrivă, un joc al formelor logice ce sprijină 
universalitatea. 

În proză, dar mai ales în poezie, scriitorul este adept al 
extremelor în dispută. Un adept al problematizării, ca unitate a gândirii 
afective smulsă din gândirea ştiinţifică: „mama se împarte la doi, la trei, 
şi la patru/ şi aşa mai departe, mereu fără rest/ ce număr perfect este 
mama/totdeauna egală cu suma divizorilor ei...” (Întregul mamă) 

Numărul antic, pitagoreic, este des-bătut în poem, prin dezbaterea 
naturală a şirului pro-creaţiei, până dincolo de diviziune obişnuită, 
vegetativă: „mama se împarte începând cu unu I(ca o certă identitate a lui 

doi) și cu cât împărţitorii devin mai mulţi /(cu cât împărţitorul devine 
impropriu, simbol al infinitului) tot mai puțină rămâne mama singura 
diviziune imposibilă pentru mama este cumplita împărţire la zero (0 altă 
temă lirică a diviziunii, diviziune la nimic). 

Aşezarea întregului mamă - ca număr perfect-implică desigur, 
eroarea raţională în folosul afecțiunii. 

E posibil ca numărul perfect, cum ar fi 6 = 1+2+3, să nu conţină 
divizorul 4. Tot eroare afectivă este şi teorema-vers: „mama se împarte la 
doi, la trei şi la patru, mereu fără rest”, care corect formulată matematic 
ar fi fost: „mama se împarte exact la doi, la trei...”, pentru a fi 
împărțirea fără rest. 

Poezia ca transcendenţă îşi permite aceste erori de la veridicul 
axiomatic, ca o primă revoluţie a gândirii la limită. Petre Rău, în această 
poezie (în)calcă axioma euclidiană: „Întregul este mai mare decât părţile 
sale”, pregătindu-ne determinarea diviziuni prin limită. Limita raportului 
dintre întreg şi o eventuală parte a sa. Limita dintre întreg, raportat la 
Zero, Şi, dintre întreg, raportat la infinit. 

Poetul nu-şi doreşte aceste explicaţii, evident incomode, foarte 
aproape de hipertrofierea ştiinţificului prin comentariu meta-fizic. El se 
estompează (dincolo de entuziasmul similitudinilor) intonând: „limită din 
a pe zero este plus sau minus infinit”, „limită din a pe infinit este plus sau 
minus zero, enunţând noi determinări (leibnitziene - de această dată) a 
„diviziunii umane”. 

Să reținem, tot din acest poem, că poetul Petre Rău nu caută 
labirintul parnasian al detaliilor. El preferă absenţa liricului în vecinătăţile 
rigorii matematice. Se ştie că numărarea la omul primitiv era: unu, doi şi 
mai mulţi, motiv ce ar fi schimbat întâiul vers al poemului Întregul 
mamă, în: mama se împarte la unu, la doi şi la mai mulți. Astfel spus nu- 
şi doreşte metafora decât în forme închise, incluse în diferenţierile 
specifice umbrite de... matematic. Ultimul vers ar fi fost şi el metaforic 
ŞI... metafizic totodată, dacă „singura diviziune imposibilă pentru mama 
este cumplita împărțire la zero”, era: „singura diviziune imposibilă 
pentru mama este împărțirea exactă la nimic”. Să nu-l îndepărtăm prea 
mult pe scriitor de ceea ce este. Un suflet cugetător, pelerin în rătăcire: 
„Renaşte speranţa-n copilul născut/cu mâini rătăcinde şi chakra de lut” 
(Rătăcire). 

„Sunt singur ca un rău ce visul prevede/ în care profetu-i ucis 
doar cu pietre”. Petre Rău fiind mesajul împlinirii-în scris-a celor mai 
frumoase pre-vestiri poetice, ce-n noi se află mai întâi, pentru a-i 
întâmpina căutarea, retorica sinceră a tristeţilor existenţiale: „Ce păcat, ce 
păcat că se moare/ Toiagul mişcă astre-n altare/ Sacerdoţii pe rând din 
uitare”, „De unde vine dorul de-aproape/ când pământul rămâne mereu 
între ape”, „ca o torţă uitată la mine în gând/nefirească lumină sădesc pe 
pământ”. 

Tot atâtea „nerostiri rostite”, ce-n poezia lui Petre Rău se caută 
pe sine în/pentru bucuria lecturii noastre: „Mai simt călcată iarba de tine 
iubito/ Umbra miroase a urme de cerb/ Prea timid, aşternutul pasului 
tău, incognito,/ reînvie blestemul aceluiaşi verb”. 


ANGELA RIBINCIUC 


Moto: Pleiadele sunt semnul timpului vernal dar 
şi al precesiei unui ano-timp (T.I) 


Născută pe 8 mai 1969, în Galaţi. 

Absolventă a Facultăţii de mecanică, din Galaţi. 

e Zece premii literare, la concursuri judeţene: „Iubirea”-Tecuci, 
„Grigore Hagiu”- Târgu Bujor, „Costache Negri”- Ţigăneşti şi la 
concursuri naționale: George Bacovia- Bacău, „Panait Cerna”- Tulcea- 
Tulcea, „La porţile visului”- Reghin, „Orfeu”- Cluj, „Porni Luceafărul” 
Ipoteşti, toate în perioada 1998-2001. 

e A publicat volumul de poezie: „Cubul de aer”, poeme în 
proză, Ed. Parnas, laşi, 2002, carte premieră la Concursul „Porni 
Luceafărul” - Ipoteşti, în 2001 

Jurnalistă din 1995. Membră a Uniunii Ziariştilor Profesionişti 
din România. Redactor la cotidianul „Viaţa Liberă”, la departamentele : 
Politic, Eveni-ment şi Cultură-Învăţământ. 


Poemele în proză, cum îşi (de)-numeşte Angela Ribinciuc cubul 
(cuburile) de aer a scrierii sale sunt minidicţionare ale înţelepciunii de a 
trăi profund respirator, inspirator, cu buzele sărutând suflarea-duh a 
vocabulei răzvrătită pe... suflare, pe început-sfârşitul verbelor tăcerii, 
iubirii, aşteptării destinului sortit. Reflexivele „să iubeşti”, „să aştepţi 

iubirea”, „să, în tăcere, te supui timpului-viitor aleatoriu”, sunt sfaturi şi 
melancolii adolescentine, ocrotite de poeţi sfătuitori, mereu adolescenți. 

Acestor reflexii epice, li se adaugă, bine drămuită, lirismul cald şi 
mângâietor un/o alt/ă suspin/are, ca-n taină sufletul să ştim. 

lată un „cub” de ...aur prezentat în Antologia literaturii 
gălăţene contemporane, de poeta-ziaristă Angela Ribinciuc: „Recunosc, 
nu m-am ridicat la înălțimea aşteptărilor tale. N-aş şti să-ţi spun motivul 
pentru care nu ţi-am mai dat nici un semn. Aş lua drept scuză, viaţa sau 
orice altceva” (293). 

Aparentă conversație cu „altul”. În realitate, conversație cu 
„sine”. Jurnal de preț. Eseu deschis. Oglindă mângâiată dinspre argintul 
virtualizării. 

lată o altă cugetare ce sprijină interpretarea „antecedentă”, 
„precedentă faptelor împlinite mai mult sau mai puțin”, în cubul 
conviețuirii lui „eu şi tu”, „eu cu tine”, „unul pentru altul”: sociabili-tate 
binară fundamentală şi... esențială existenței umane. 

„Nici nu bănuieşti ce întâmplare, aparent măruntă, îți va lăsa 
cele mai adânci urme în suflet... Când ajuţi pe cineva, nu ai de unde şti 
dacă nu te ajuţi pe tine. Să nu spui nu unei provocări. Oamenii de la care 
nu aştepţi nimic pot fi cei care îţi pot da cele mai frumoase lecţii de 
viață”(302). 

„Există o categorie de prieteni care nu-şi cer niciodată dreptul la 
exclusivitate. Prieteni care aşteaptă tăcuţi, cu infinită răbdare, până 
când mâinile noastre şi sufletul nostru îl caută. Ne oferă răspunsuri, ne 
umple singurătatea şi ne poartă pe unde n-am fi visat să ajungem. Sunt 
prieteni de preț, care nu ne dezamăgesc şi nu ne supără. Fiecare astfel de 
prieten e unic şi poartă cu sine înțelepciunea şi bogăţia cuiva care a avut 
ceva de spus, fără a fi egoist. O carte e o „binecuvântare”(294). 

Frumoasă nominalizare a „categoriei iniţiale de prieteni”, prin 
care şi-a conceput prietenia - sfat Angela Ribinciuc: Cartea-binecu- 
vântare. 

Totuşi, desprinzându-se de scopul (strict) ziaristic al mesaju-lui 
său către adolescenţi (ne)sinucigaşi, amendându-şi chiar pornirile de 
sfătuitor, s-ar fi cuvenit să-şi revizuiască „textele cotidiene”, în favoarea 
eseului, ori numai a mult râvnitului poem. O variantă (a lui 294), în acest 
sens, de exemplu, ar fi fost: Există prieteni. Prieteni care te aşteaptă. 
Caută-i cu sufletul. Ei ştiu răspuns la întrebările inimii. Ei, conştiinţa 

existenţei lor pentru noi, ne veghează singurăta-tea şi ne poartă dincolo 
de vis... 

Aşteptăm „Cubul” Angelei Ribinciuc să-şi deschidă toate feţele 
est-etice, spre noi izbânzi de carte literară, noi fiind pluralitatea flămândă 
de respiraţiile ei adânci meditative. 


TUDOR CRISTIAN ROȘCA 


Motto: Fiinţa şi ființarea au greutate datorită Rostirii. Rostirea 
trebuie atinsă înainte de Rostit: care înseamnă a răspunde de... celălalt 
(EMANUEL LEVINAS, Altfel decât a fi...) 


Născut la 13 decembrie 1959. 

Medic. 

e A debutat: “Memorii”, la Editura Junimea, 1985. 

e La Editura Fundaţiei Culturale Antares, după revoluție, a 
publicat: „Stu-diu de bărbat trăgând o sfoară”, în 2002, “20/21”, în 
2007, „Animale şi planete”, în 2008. 

e Laureat al mai multor premii literare. Membru al Uniunii 
Scriitorilor din România. 


Poezia doctorului Tudor Cristian Roşca este o evoluţie entropică 
spre postmodernism. Exersând metafora, a decis abando-narea ei, în 
favoarea detaliului semnificativ, uneori versatil de dragul veracității 
relativiste, alteori verbos premeditat. 

Iată ce ne spune poetul în Despre poezie (şi cum ne spune): „cel 
mai răspândit lucru pe lumea asta e poezia, poezia e peste tot. Cioc-cioc 
la uşă şi, când deschizi uşa, poftim, poezia în persoană. Coafată şi 
îmbrăcată în poezie... Poezia ară şi seamănă, se târâie, tropăie, zboară, 
înoată, potopeşte pământul din care încolțeşte la nesfârşit poezie, dă 
buzna, rânjeşte precum prințesa cea neagră..., cu poezia te culci, faci 
copii, faci avere, respiri poezie”. 

Text, verslibrism, încheiat cu o semnificaţie-ultimă respiraţie a 
răzbunării declamaţiei infinite (infinitive) cu: „mai devreme sau mai 
târziu fiecare trebuie să accepte realitatea”. Propoziţie din care poți 
extrage, alături de poet, necesitatea existenţei poetice ca aspră-dulce 
realitate a experienţelor trăirii, ale empiricului saturat. 

În aceeaşi manieră descriptivă, după trei etape de... revoltă 
asupra „empiricului poetic”,(1,2,3) suntem „avertizaţi de pericolul 
misiunii poetice” astfel: „într-un asemenea noian de poezie, o anume 
poezie e ca un burg în magma vulcanului. Nătâng trebuie să fii ca s-o pui 
pe hârtie”. 

Într-adevăr, sigma şi sialul, lacustrele adâncului sufletesc nu pot 
fi puse pe hârtie, prea fragil şi velin celuloid. Şi, totuşi, în Scară, 
„bătăile inimii se domolesc” romantic, „exact într-un moment mai Suitor 
ca iambii (romantică ascensiune în...realităţi ulterior hulite) şi mai 
înşelător ca umbrele chinezeşti, când cerşesc dragoste în lumina 
frăsnetului”. 

Romantism „înfrânat brusc” de, din nou, invers şi opus, 
meditaţiei parnasiene, o neaşteptată ponegrire a „clasicului nemer-nic”: 
„când cerşesc dragoste în lumina trăsnetului, apare şi ea curva de 
inspiraţie, zăngănind din toate încheieturile ca o rablă nesătulă” (tot 
despre poezie). 

Dragostea cu cât este (fiind) mai veche cu atât este mai greu de 
întreținut (rablă nesătulă) iar, doamne fereşte!, poezia nu are eternitate 
(cea postmodernistă, vorbitoare despre - numai - ce vede) nici fidelitate 
(co)memorativă (cuvă de inspiraţie). 

Jocul entropiilor estetice, în poezia lui Tudor Cristian Roşca, 
împacă urâtul şi frumosul, veridicul şi absurdul, „veracităţe lirice”, într-o 
de sine stătătoare izbândă a scrierii literare; litera-are - înfățișare- 
mizantropică. Cum ar spune şi domnul Hippolyte Taine: „Este foarte 
plăcut să dovedeşti că un scriitor caută, fără să vrea, fraze ingenioase şi 
că-şi denaturează gândirea pentru a o înfrumu-seţa. Cuvintele simple, la 
fel ca şi cele vulgare, exprimă amănunte pe care numai ele le pot 
exprima”. 

Pe acest „eşafod” se vede şi poetul Tudor Cristian Roşca, „fără a 
ne eşafoda” prejudecățile literare, ce-n fiecare lector ar domni mişeleşte. 
Ultimul volum Animale şi planete fiind adevărata dezlăn-ţuire expresivă 
a unei noi înfățișări postmoderniste: a detaliului cuțit înfipt în prejudecăți 
estetice: ale noastre şi ale oricui ascultă „tăişul de mânie pe o lume în 
putrefacție”: „Spuneţi că poezia e tristă şi încurcată ca iedera pe ruine? 
Aveţi dreptate. Poezia voioasă încă nu s-a scris, iar sub cuvinte zace 
întotdeauna un leş care pute. De aceea nu citiți poezie” (...). 

Detaliile teriomorfe, teriomorfismul câinelui de dahomey, abundă 
în Animale şi plante: „câinele de Dahomey se ia după mine, lipit de 
piciorul meu... nu latră, nu dă din coadă, mă vede numai pe mine şi 
„deodată, începe să râdă... suntem doar doi: eu cu mine”. 

Iubit fiind, poetul este urmărit de sine (ea) - câinele interior, 
soluţie a unor dezbateri multiple, implicite, extazice: „o femeie, un câine, 
soarele strălucea/ aflându-mă-n preajmă lumea părea a mea”, „suntem 
singurele vieţuitoare care nu beau apă niciodată, prietenii câinelui 
(interior)/Dahomey”, „bărbatul singur şi moartea sunt la fel, câinele de 
Dahomey nu are cum să-l apere”. 

Judecăţile poetice, în Animale şi plante sunt uneori motiv al 
analizei grobiene, foarte aproape de falia pierzaniei (ne)livreşti, 
postmoderniste, inerție — totodată - a mâniei eului interior în conflict cu 
eul exterior: „spuneţi-mi, unde-i luna? E întuneric ca-n cur noi doi ne - 
înțelegeam, aveam ceva în comun: poate chipul rotund sau scârba de 
lumină” (dragii mei). Cărţile de poezie ale poetului Tudor Roşca, unități - 
multiplu de 33 - vârsta unui... profet”, „ne profeţesc” treptele devenirii 
sale incontestabile, literare. 


LICĂ RUGINĂ 


Motto: Viaţa este o satisfacţie a „supravieţuirii” (T.L.) 


Născut în 28.03.1934, sat Bursucani, jud. Galaţi; 

A absolvit Universitatea Al. Toan Cuza din laşi. Facultatea de 
Litere si Filozofie în perioada 1953-1957; Studii de perfecționare la 
Facultatea de Jurnalism Ştefan Gheorghiu în anul 1974 

e A publicat: „Poveste de Crăciun”, Ed. Alma, 2000; „Vasile 
cel neluat în seama", Ed. Poto Franco, 1991; „Sarea la vremea ei", Ed. 
Cartea Românească, 1985; 

e Colaborează la revistele: Luceafărul, Ateneu, Convorbiri 
Literare şi Orizonturi , în perioada 1971-1989 ; 

Membru al Uniunii Scriitorilor din 1993 şi în prezent; 

Ziarist la Viaţa Liberă Galaţi în perioada 1971- 1991 ; 

Profesor de limbă română la Liceul Militar „Mihai Viteazu”, 
Liceul Al. I. Cuza, Liceul Sf. Măria, liceul Mihail Kogalniceanu în 
perioada 1957- 1971; 

A obținut următoarele premii: Diploma de Cetăţean de Onoare al 
municipiului Galaţi în 2005; Premiul Uniunii Scriitorilor filiala Galaţi - 
Costache Negri în anul 2004; Premiul Revista Porto Franco - în anul 
2004 ; 


Metoda principală de scriere este a reportajului deschis. 
Întâmplările, fapte demne de luat în seamă, sunt sortate, evaluate, prin 
mici şi neprevăzute reguli morale, ce vor culmina într-o idee cvasi 
filosofică. Substanţa conţinutului a acestor povestiri este proteizată 
cu/prin intertexte intelectuale. În „Antologia scriitorilor gălăţeni”, 
fragmentul „Dimineţile Evei” îl transpune pe cititor la o rapidă selecţie a 
„răului şi binelui în dispută” ori în lungi expectaţii adversative: „Slujba a 
fost scurtă şi părintele fără vlagă. Femeile ieşeau cu lacrimi în ochi. A zis 
şi acum „Să ne rugăm”, dar oamenii l-au auzit cruciţi spunând că „ne 
rugăm pentru sănătatea lui Iosif Stalin şi a vitezei Armate Roşii şi a 
Majestății sale Regele Mihai...” 

Textul (pare) să fie de sertar?! Stalin şi Regele Mihai „dom- 
nind” înainte de „republica populară”. Memoria des-şăuată pe fragmente 
de respiraţii la galop, (ne) potriveşte timpul dinaintea colectivizării când 
săracul şi chiaburul fuseseră bine învrăjbiţi de prezenţa comunismului în 
tarlaua ţării, cum a fost să fie după anii 54 când duminica ţăranului 
creştin era scoasă din calendar: „Toți ştim de ce sunt aşa de mulţi bărbaţi 
la biserică astăzi. Ei îs primii care o spun, cu voce mare: Auzi dumneata 
ce le poate tuna prin minte! Să-ţi bată în poartă ca să te trimită la câmp! 
Că până acum noi nu ne-am dus la câmp, până nu ne-au îndemnat ei.” 

Aceste temporalități zi-luminează spaţiile unor întâmplări aparent 
independente. Cum ar fi târguirea morții lui Petru „de cei care l-au 
omorât”, poveste ţesută în jurul unor „drame banale obscure”, „uşor de 
lepădat în urna hazardului destenelor nesemnifi-cative”. 

Pe această aglomerare de „trăiri la vedere”, prin această 
enumerare a paşilor pierduţi în judecăți psihice, Lică Rugină, rob al 
reportajului, deschide ferestre intelectuale şi intelectualizante lecturii, 
lecturării unor anchete socio-culturale. Prin, cum spuneam mai devreme, 
intertext: „Una dintre ele în ordinea de idei pe care o propunem în aceste 
rânduri, e cunoscuta propoziţie cu hegeliană, potrivit căreia „Libertatea 
este necesitatea înfeleasă”, atât de scumpă dialecticii, mai ales 
propagatorilor ei lipsiţi de har, care au astfel ocazia liniştitoare, pentru 

orgoliul lor, de a se înfăţişa drept inşi dedulciți în subtilitate. Aha, sare 
analistul înfruptat ori nu din aserțiunea kantiană: „omul e un scop în sine, 
a cărui finalitate îşi ajunge sieşi”, vasăzică „libertatea” este trunchiată de 
„necesităţi”. Şi cine stabileşte necesitatea? Un altul ori alți oameni, nu? 
Cu ce drept al forţei al imposturii, etc. etc...” 

Ignorarea raportului necesitate-libertate, ne explică scriitorul în 
Dimineţile Evei, este supraviețuirea. Cea din care ne-am hrănit toţi pe 
ascuns; intelectuali şi oameni de rând, în acea vreme de dezmăț a 
„satisfacerii oarbe a necesităţii în fără libertatea noastră, în comunism”. 

Lică Rugină este un „supravieţuitor” al literaturii gălăţene 
tocmai prin această scriere, la limita supravieţuirii, explicată nouă celor 
care consimţim azi la libertatea absolută a unei democraţii salvatoare de... 
literatură. Lică Rugină a experimentat pe nuditatea scrierii sale, viaţa în 
supravieţuire, cu mari şanse de originalitate, de autentic, de împlinire a 
unei „opere deschise”: viaţa, de destin asuprită nemilos. 


MARIAN RUSCU 


Motto: Cu alte cuvinte, în această oglindă, vă veţi vedea, aşa cum vă 
vede Dumnezeu 
(DAVID A. COOPER - Dumnezeu este un verb) 


Născut în data de 18 septembrie 1949. 

Absolvent al Institutului de Turism, Hoteluri şi Restaurante 
Bucureşti. A lucrat în turism din 1975 până în 1993, ocupând funcţii de 
conducere. Între anii 1981-1993 este director al Hotelului „Prahova”, din 
Ploieşti. 

e Ca poet, debutează, în 1969, în revista „„Muguri”, a Liceului 
„Mihai Viteazul” (fost Liceul nr. 3), din Ploieşti, în care a învăţat. 

e Colaborează la ,,Concurentul”, „,Cacialmaua", „,„Sinteze", 
„Apostrof", „Cronica", „Dacia literară", „Luceafărul", „„Poesis", „Porto 
Franco, „Convorbiri Literare" etc. 

e Volumele sale de versuri apar la Editurile Aktis — Bucureşti, 
Emia — Deva, „Premier" — Ploieşti, „Viitorul Românesc" — Bucureşti, 
„Timpul” — laşi. 

e Opera: „Schimbare de destin” (1994); „Déjà vu” (1995); „Urme 
adânci” (1996); „Dincolo de gând” (1999); „La poarta sinelui” (2000); 
„Sămânţa din sâmburi” (2002); „La semence du noyau” (lb. franceză — 
2002); „În lumea lui mereu-niciunde” (2003); „Între a fi şi a avea” 
(2004); „Tra essere e avere” (traducere în limba italiană de Mihaela 
Tudose — 2005); „Cemu da se nadamo” (în lb. sârbă de Miljurko 
Vukadinovici — 2005); „Cemu naj upamu” (în limba slovenă de Miljurko 
Vukadinovici — 2005); „Jar printre friguri” (2007), „Viul de altădată 
(2009). 

Din anul 1995, este proprietar al Editurii şi Tipografiei „Premier” 
Ploieşti. Fondator al Cenaclului Petrarca, ce a funcţionat „clandestin", 
şase luni, în vara-toamna anului 1970, în casa în care locuia (Petrarca la 
nr. 8); fondator al Cenaclului „Axioma" (în anul 2002) şi al Colocviilor 
„Axioma"; membru al Fundaţiei Oamenilor de Ştiinţă Prahova. De 
numele său se leagă fondarea, în anul 1997, a săptămânalului de atitudine 
„Curentul" (devenit „Concurentul”) şi a revistei de cultură, cu apariție 
lunară, „„Axioma", fondată în luna aprilie a anului 2000, revistă al cărei 
ultim număr a apărut în luna iunie 2010. 

Cartea — poem „Viul de altă dată”, a poetului prahovean Marian 
Ruscu, se încadrează în postmodernism, ca istm ,, al detaliilor spiritului 
analitic, frumos detaliat”. Stilul său, al versului alb, nu cade în capcana 
scribiilor sociologice (de azi), nu-şi iroseşte romanţa şi romantismul 
cântării, rostirii cuvântului livresc. 

Ponegrirea anticului de dragul perspectivei îngropării clipei 
prezente în trecut, ca faraon al înţelepciunii prezente, îi este străină 
„analistului” poet: om gânditor, prin sublime operații de gândire 
psihologice, mentale, senzoriale, observator microscopic al realului, 
realului raţional (ne)concret, stilizat din evidențe, încă de la cea dintâi 
evidenţă. Observator şi analist (poetul fiind) prin joc multiplu, ca reflexie 
consolidată în senzorial: lumea diversităţii lui „Unu” în „Mai mulți”, 
lumea terapiei suferinței prin suferință, devenind destin ambiguu, 
(dis)soluţie a trăirii poetice. 

„Singurătatea? este mediul dezbaterilor filozofice a trăirii 
suferinţei. Singurătatea ca însingurare sau, pur şi simplu, ca plasmă 
posibilă cognitivă în vidul, în hiatul neantului ideii — supremă împlinire a 


Ioan 'Toderiţă — Revelația și relevanța textului literar 212 


logosului, a cuvântului, a logiei logice justiţiare. În singurătate, la Marian 
Ruscu se află cunoaşterea adevărată, prin singurătate gândim întâiul gând. 

Titlurile poemelor sale, ne dezvăluie amănuntele plasmatice, 
plastice, filozofice, filologice ale singurătăţii: „Viul de altă dată”, 
„Pustietoare, singurătatea în bătaie de joc”, „Singur în vânt”, „E gol 
în jurul meu”, „La margine de oraș, vid, senile”, „Ai venit într-un ceas 
golit de sevă”, „Rămân în afară şi tac”, „Prin vid, zid şi altar”, „Dor 
de viul de altă dată”, „Tăcerea şi călătorul” , „Plimbare pe Rubicon” , 
„Învață să zâmbeşti străinului din tine”, „Intrat din nou în lume”, etc. 

90 de poeme. Unul mai complet dezbătut tematic decât altul. 
Unul provocator de polemici existenţiale, intelectuale, sintezice, inter şi 
intradependente lingvistic, flexionar-estetice. Altul, discriminator de 
dispute referenţiale, de incertitudini raționale emancipate: „uneori mă 
întâlnesc cu vedenii nepătrunse de lumină, cu gândurile unor necuraţi 
nevăzuţi... Alteori pe pat de petale de nufăr, îngerii îmi mângâie visele... 

Astă noapte, însă, din curiozitatea de care n-am scăpat încă, m- 
am plimbat pe Rubicon”. („Plimbare pe Rubicon”) lată un drum al 
pelerinajului poetului între efemer şi etern, între tărâmul dulce al morţii la 
pândă pe viaţă şi tărâmul morţii stăpâne în moarte. 

Multe sintagme-metaforă ne cheamă, ne aşteaptă, în lectura 
poemelor sale: „îmi place să trag cu urechea / la mine, cel ce nu ştiu cine 
sunt” („Mânat de biciul cunoaşterii”) . 

„Umbra care a îmbătrânit, cândva strălucitoare, s-a ciocnit cu 
timpul — o mantie lungă croită din mângâieri de noapte. Cum Supremul 
nu iartă, a strâns-o în clepsidrele lui făcând-o rămăşiţe” („Supremul 
neiertător”). 

„Adam a fost arbore, mai întâi/ într-un veac neştiut şi-a scos 
rădăcinile/, a umbrit şi s-a numit OM” („Arborele e om... ”) 

„Și tot mai încet/dând peste cap anotimpuri/ plimbăm şoapta 
înfrântă/ la pas învoit spre ODIHNĂ” („Roată prin vârste”). 

În poezia: „Pustietoare, singurătatea în bătaie de foc”, Marian 
Ruscu îşi adună propriile senzaţii dintr-o urnă metrică, dintr-o „urnă” 
hiperbolică, în care cununa timpului e plămadă cognitivă, dispersie- 
impuls a unor noi întrupări. În care senzațiile o iau razna în intelect, spre 
desfătarea timpului gânditor, ori (numai) se sedimentează ca intuiţii 
sapientale la pândă: 

„Nu am să ştiu niciodată ce grad de rudenie am/ (nu „voi avea” 
cum o cere speranţa viitoare în „am”, cum fără tăgadă, fără cusur, fără 
resurecţionări co-memorative, senzaţia dintâi a decis posesia timpului 
înobilat genetic) / cu viscolul care mă strângea în oase” (posesia — 
înrudirii cu naturalul calitativ. Cantitatea „eu” absorbită de calităţile 
fenomenului natural; congruenţa, desprinzătoare de egalitate, de identitate 
a „eului” cu fenomenul, spre o relație nobilă: a fi rudă cu imposibilul 
înrudirii). 

Pesimismul cunoaşterii de sine, stă în construcția (uşor ne-orto- 
morfică) unitară, univocă (liniară şi injectivă: nu există altul lângă unu) 
„nu am să ştiu niciodată ce grad de rudenie am/ cu viscolul care mă 
strângea în oase/ când pe dig încercam să-mi recunosc chipul sclivisit de 
valuri / ce se chinuiau să mă dezlege.” 

Optuimistă, gruparea cvintet ar fi fost nepotrivită sufletului 
Rus(c)-cian, înroşit de mânia revoltei sale pe mit prometeic ori sisific, 
veşnic înrobitoare de singurătăţi iminente, iminenţele revendicative ale 
expectaţiei lămuritoare de ...suferinţe cogi-tative, cogitabunde, ergo-sum- 
sumabile. Acest optimism, se ascunde totuşi în construcţii interioare 
lecturante, ca: „nu aş fi ştiut niciodată ce grad de rudenie a(vea)m cu 
viscolul ce mă strângea în brațe, (atunci) când pe dig ... valurile se 
adunau să mă dezlege”. 

Acelaşi mesaj, cu nouă înfăţişare „sonoră”, nu semantică, cum 
cred eu a fi,(prin lectură atentă) interpretată „singurătatea vorbitoare” în 
cuvinte plastice: comună limbajul exterior unic, limbajului interior 
metalogat. 

lată continuarea „singurătăţii în bătaie de foc”, a poetului 
Marian Ruscu, adonis estivalis ori vernalis slammea, după cum saltul 
minţii în vers e prins de-nchipuirea animei acvilon teluric de flori 
otrăvitoare — idei (ne)vătămate, să strângă  frânturi din miriştea 
empiricului hain ori numai floarea de pus în păr la horă şi ... botez”, 
revoltei închipuirii: „singurătatea asta ultimă lasă crudă sudoarea-mi 
rece (dativ-posesivă) înțepenită ţurțure în fiecare exaltare (atenţie la 
adjectivele determinative: ultimă, fiecare) de fapt, după atâta încătuşată 
aşteptare/ după atâta privire în lung, tăcută, (pleonasm dublu) după 
atâtea urdori trecute (empiric hain,), s-ar fi cuvenit o lămurire cu mine 
însumi (întoarcere la sine jertfit) cu mine (absesivă şi categorică) cel care 
trăieşte în mine (pregnanţă  dihotomică, revelaţie contestabilă)/ şi 

încearcă să se re-cunoască, să se regăseas-că (blândă iertare şi aspră 
pedeapsă a „eu-lui” revelator de...) într-o lămurire sau o înțelegere, / [... 
de noi revelații). Simfeam şi simt că nu voi apuca vreodată / mult 
aşteptata desluşire (care în următoarele versuri devine cotidiană, aparent 
cotidiană, fizică-aparent, dar meta-fizică în realitate); nu am să ştiu 
niciodată/ de ce străzile desculțe pe care le băteam în bătaie de joc erau 
pustiite şi tot mai pustii, iar eu, mergătorul, în bătaie de foc, tot mai 
nimeni”. 

Echilibrul dintre fizic şi metafizic aflat în expresii literare unice, 
la Marian Ruscu, este obţinut prin tehnica arrefactului existenţial. 
Însuşirile fiinţei sunt date cu împrumut, cu dobândă, în rentă viageră, 
vivia-geră, lucrului, obiectelor materiale, fizice deci, ca simbol al 
permutabilităţii stărilor existenţiale: „Nu am să ştiu niciodată” ( formula 
retorică a singurătăţii, reperată şi în final) de ce străzile sunt desculţe...” 

Nu omul este descult, ci străzile, ,„ pe care le băteam în bătaie de 
Joc (prea dureroase drumuri în di-urn) erau ... pustii, (conştiinţă materială 
a unei singurătăți fizice) iar eu, mergătorul în bătaie de foc (stare 
metafizică), tot mai nimeni (proiectată în conştiinţa tristă a devenirii, din 
alotropiile experienţelor empirice). 

Revolta şi însingurarea poetului Marian Ruscu, nu dă soluţii 
omului eliberat de... mit. Ele sunt numai mărturisite nouă pentru o altă 
evntuală şansă a mitului în... interpretarea, reinterpretarea emanaţiei lui în 
timp: Sisif ar fi putut să nu mai coboare din vârful muntelui, din cer, 
pentru a-şi repeta pedeapsa ridicării poverilor telurice în astral; 

Vulturele-timp şi Prometeu-etern sfâşiat ar fi putut semna un 
testament de „moştenitor al focului”, fără pedeapsa „focului furat”. 

Acelaşi echilibru ponderal, între fizic şi metafizic, este zidit, 
meşteşugit, împlinit şi în poemul „Poza de la margine de trecut”. 

Poemul începe cu o scenă-film, cu un „atrium al reflexiei 
afectelor primare”: „ După o punte mâncată de carii — parcă într-o 
singură zi — ai bătut la uşa-mi deschisă oricând/ strângând, între riduri, 
o poză veche cu inocenţă/ pe care m-ai arătat alături de vii şi de morţi.” 
„După o punte mâncată de carii”, este tărâmul apercepţiei dramaticului 
timp trecut. „ Ai bătut la uşa-mi (din nou dativ posesiv) deschisă 
oricând”, pare a fi conştiinţa eu-lui în timp prezent, „pe care m-ai arătat/ 
alături de vii şi de morţi” în mod, cert, este incertitudinea timpului trăit; 
în viaţă ori în moarte evaluat, de viaţă şi de moarte osândit. 

Urmează, după acest scenariu cu eroi „posibili reuniți de o iubire 
veche ce s-a stins”, urmează dezbaterea metafizică a temei „timpului 
pierdut”: „Am simţit nevoia să dau chip/ secvenţei pâclite din celălalt 
capăt al punţii/ să m-adun la locul de-atunci/ la vremea de-atunci/la 
foptanul de vise/ce curgea nesfârşit, înfometat, către viaţă”. Viul 
metafizic fiind un vulcan înfometat de... viaţă. Foarte frumoasă 
„tautologie” dogmatică, în jurul însumării viului veridic împotriva celui 
absurd, în multe alte interpretări, ori numai al iminentelor inversiuni 
litotice : "nu-i chip, ba-i chip, dar nu mai este viu!” 

Această bi-litotă încheie, concluzionează discuţia dintre fizic şi 
metafizic. Fizicul (e tratat în septet) metafizicul (dezbătut în octet) se 
reunesc, extrem de grăbiţi, în distih. Nemulțumit parcă de revelaţia finită, 
temporală, poetul (în acelaşi poem) optimizează clar-viziunea 
(co)memorativă fizică, până la detalii foto, într-un cvintet, din nou 
„promovat” de un „distih filo-logic”, ca prag absolut metafizic, „o poză 
încremenită/ cu zâmbete spre viitor, cu vieţi/ dorind, sperând, trăind/ 
dorinţe, speranţe, trăiri /”, „Mi-ai arătat o poză de la margine de trecut / 
în care aş mai vrea să fiu.” 

Specific poeziei Marian Ruscu, iubirea lui este tăinuită în, prin, 
neabordarea temei iubirii decât deductiv, decât prin „se află în om de la 
început, deci şi în mine, deci nu-mi cereți mărturisirea păcatului dintâi 
pentru păcatul de a iubi cel din urmă”. 

„Exist deci iubesc!”, ne spune poetul, oriunde şi oricând 
singurătatea îl constrânge la mărturisire: „Cineva şi-a uitat zilele/la mine 
în fânar/ nu sunt ca cele/ pe care le ştim noi .../ din când în când o pasăre 
cântătoare... cântă de dragoste pentru perechea lui nevenită încă” 
(„Cântec de dragoste”). 

Iubirea este chiar Viul de Altă dată: „.. unde mai e zumzetul şi 
foşnetul de altă dată/ şi murmurul serilor/ în care locuiam între pământ 
şi cer?/ unde mai e „viul” de altădată? Unde? Niciunu în afara 
amintirilor mele”. Şi ne îndeamnă în „viu” mai mult decât în „moarte”, în 
„amintiri mistice atemporale”, mai mult decât în „uitare” „omologată de 
timp”. 

Marian Ruscu este patronul, postmodernistul liricului dezbă-tut 
filozofic pe matricea antropomorfiei sensibilităților senzoriale, frumos 
sacrificate ideatic. 

IOAN RUSU 


Motto: „Paralelismul este o denaturare a 
(ne)liniarităţii = dreapta ca cerc absolut dual” (T.I.) 


Născut la 23 august 1939, în București 

A absolvit Universitatea „Al. I. Cuza” din Iaşi, Facultatea de 
Filologie. 

Profesor de limba şi literatura română 

e A debutat în 1968, în revista Pagini Dunărene şi colaborează la 
Viaţa Nouă, Partener, Acţiunea, Antares 

e Debutul în literatură cu un volum de eseuri „Dacic şi 
romanic”, ed. pt. Literatură şi Artă „Geneze”, Galaţi 1997 

e A publicat: „Nu există nuntă în cer”- roman, ed.pt.Literatură 
şi Artă „Geneze”, Galaţi 1999; „Confesiunile unui afemeiat” — aforisme, 
ed. pt. Literatură şi Artă „Geneze”, Galaţi 2000; ”Fişe de personal” 
proză scurtă, ed. pt. Literatură şi Artă „Geneze”, Galaţi 2001; „Maiola” ( 
sau lupta sinelui cu eul)- roman, ed.” Şcoala gălăţeană”, Galaţi, 2004; 
„Paralele inegale”, roman, Ed. „Pax Aura Mundi”, 2006; „De la est la 
vest”, însemnări de călătorie, Ed. „Sinteze”, 2009 

Proza profesorului loan Rusu este împletirea realului trăit pe 
lungimea, pe întinderea, unor sentimente la vedere. Ea nu acceptă 
ficţiunea, învenţia simbolului ludic, în defavoarea lui „aşa cum a fost”, 
istorie a timpului frumos trecut prin cristalul amintirii. Amintiri 
dramatice: moartea fiind pecetea amintirii, la loan Rusu,dincolo de cea 
care i-a smuls din braţe soția, iubirea, marea iubire dintâi, până la 
pelerinajul ei în genealogia „ruşilor”. 

Adoptând perspectiva unui actor-perceptor, scriitorul întâmpină , 
ori numai „compensează” moartea cu iubire, cu „nevrednică iubire de 
sine”, pe scena con-vieţuirii contemporane, cotidiene, geo-spaţiale. Prin 
sincer jurnal de consemnări justiţiare, sentimental-justiţiare, de însemnări 
filozofice, pe muchia lecturilor subversive, filologice: 

„Simt uneori o nevoie imperioasă să am alături un prieten, un 
apropiat sincer şi devotat. Nu mi-am dat seama până acum dacă l-am 
găsit sau nu. Ar putea fi Vica, ființa care să răspundă la aceasă 
întrebare? Nu ştiu de ce am impresia că am alergat după el toată viaţa... 
Cronici Akasice sau teoria reîncarnării îmi spun că ar putea exista... 

Suntem „descoperiţi” chiar de la începutul Bibliei, care spune că la 
început a fost cuvântul-prieten, dar evoluţia evenimentelor a demonstrat 
că el a rămas gol în faţa trecerii timpului.” (fragment din Paralele 
Inegale) 

loan Rusu nu-şi doreşte o prietenie decât în oglinda sufletului său 
zbuciumat de moartea iubitei soţii. El fuge de verbul „a iubi”-infinitiv 
facil, din „faţa trăirii prin uitare”: dulce reazăn al substan-tivului compus 
„Viaţă-după-moarte”. 

Portretizând „chipul unei noi clipe de viaţă”, călătoreşte în 
bibliotecile, arhitecturile lumii, alături de iubearea-i condamnată la 
reînviere. Pe acest fundament, ofrandele inerțialei vieţi, de după „hazard 
împlinit”, sunt noi şi noi ispite ale păcatului primar, simplu şi sincer 
mărturisite de scriitor în proza lui confesivă. 

Rațiunea fiindului, la loan Rusu, este, se (preyface „de la est la 
vest”, Jules-Verneic, cardinal ca o aventură a impostazicului în extazic, 
uneori ca pământ călcat în picioare de un copil slobod în spini: spinii 
scrierii literare. 


VASILE SAVIN 


Motto: Nu există o evaluare în cât i-am 
„tradus ” pe alţii, ci în cât ne „traducem” pe noi. (T.1.) 


Născut la 24 decembrie, 1944; 

Absolvent al Facultăţii de limbi străine, Universitatea Bucureşti, 
1977; 

Profesor de limba franceză la Liceul „Emil Racoviţă”, Galaţi; 

e A publicat: „II était une fois... Recueil de poesies, chansons et 
comptines” (Ed. Porto-Franco, 1994); „Une clepsydre dans la 
Bibliotheque, textes poetiques” (Ed. Geneze, Galaţi, 2001); „Dicţionar 
Francez-Român şi  Român-Francez” (administrativ, comercial, 
economic, financiar-bancar, juridic) Ed. Dacia, 2003, coautor Cristine 
Anca; 

e A tradus următoarele cărți: „Taina? — autor Bourget Paul, 
„Amatorul de tablouri” şi „Comunitățile locale în sistem 
administrativ” de Donay Dominique, Ed. Porto Franco, Galați, 1992- 
1994; „Ultima în Franţa”, Ed. Fundaţia Jean Jaurés; „Noul creștinism — 

Dialoguri între un novator şi un conservator” de Saint-Simon, Claude- 
Henri, Ed. Dacia, 2001 „Memorii — Ghyka Dimitrie”, Ed. Institutului 
European, laşi, 2004; „Sociologie politică — Colas Dominique”, Ed. 
Univers, Bucureşti, 2004 

e Are traduceri şi lucrări proprii în reviste din România, Franţa, 
Belgia, Canada; 

Unul din cei mai buni traducători de limba franceză; 

Este membru al Uniunii Scriitorilor din România; 


Cele şapte poeme publicate în „Antologia scriitorilor gălăţeni”, 
reflectă aspiraţia traducătorului la melancolie, dar şi a voiajorului în 
limbi străine universale, la întoarceri afectiv — natale. 

Prin bine ordonare; meticulos detaliu romantic: 

„mă trag din lumea neagră, mustiindu-mi la picioare/ ştiind că 
prin speranţă iubirea nu mai moare”, ori prin exerciţii liber 
versificate...liric: 

„hu mai caută-n fâneţe/ clopoțelul/ nici părăluţele/ nici chiar 
trifoiul/. Cristeiul s-a ascuns sub o lămurică.” 

Prin, din suflet, cugetare a ierbii verzi de acasă. 

Ori lăudând întoarcerea fiului risipitor, în Tatăl meu: 

„Zdrenţuit, el nu mă ştia./ Întinsese mâinile,/ fruntea mea 
primind./ Căci iată-mă-ntors... de departe,/ lovit de iubire/ printre ai mei, 
eu!” 

Prima şi a şaptea poezie pot concura la romantism, reflexie a 
celui francez, indus de traducător în deprinderea, desprinderea cuvintelor 
frumoase şi cântătoare baladic. 

Iată două catrene semnificative în acest sens: 

„Mă amăgesc cu resturi din ce-ar fi fost să fie/ Dar nu găsesc în 
mine, spre a mă sprijini,/ decât otrava dulce a vorbelor ce-adie,/ din 
şoaptă până-n şoaptă voind a mă zidi” (prima baladă: trei catrene şi un 
distih) „Ochi trişti şi mâini tremurătoare /în farmecul iubirii m-au purtat/ 
şi mă ascund adesea în păcat/ cu şoapta gurii tale care moare” (a doua 
baladă). 

Şoapte ale iubirii, însemnând începutul promiţător al unei cărți de 
poezie viitoare, semnate de poetul blând din traducătorul tenace - Vasile 
Savin. 

VASILE SEVASTRE-GHICAN 


Motto: „Celălalt din Altul” e o recluziune a 
„eu-lui prins în sine”. „,Celuilalt, decât Altuia” e 
o eliberare a sinelui (ne) posedat de „eu” (T.L) 


Născut la 19 iunie, 1947, în comuna Corod, Galaţi; 

A urmat cursurile „Şcolii profesionale speciale de Aparatură 
Röntgen, medicală”; 

Tehnician la Spitalul Municipal Tecuci; 

e Debut cu poezia „În vârsta fiecărui om”, în cotidianul „Viaţa 
Nouă”, Galaţi; 

e Debut în volum (colectiv) cu „Prier”, 1988, Ed. Cartea 
Românească: ciclu de poeme „Inima Soarelui” 

e A publicat revista „Istru”, împreună cu graficianul Constantin 
Niţură; 

e Cărţi publicate după 1989: „Vămile nesomnului”, Ed. Porto- 
Franco, 1993; „Infrastructura păcatului”, Ed. Alma, 1999; „Cratere cu 
lacrimi”, Ed. Pax Aura Mundi, 2002; „Patimile cuvântului”, aforisme, 
Ed. Alma, 2005. 

e A luat multe premii literare, înainte de 1989: Premiul I, la 
concursul Trepte de istorie , 1979; Premiul I, la concursul de poezie „,C. 
Negri”, ediţia I, 1978; Premiul III, la ediţia a III-a din 1980; Premiul I şi 
Premiul special al ziarului „Viaţa Nouă”, în 1983; 

Între 1980 - 1989, responsabil — subredactor la ziarul 
„„Observatorul” din Tecuci; 

Membru al Cenaclului „Calistrat Hogaş”, din 1970; membru al 
Societăţii literare „Costache Negri”, din 1994. 

Stil poetic oscilând între modern şi post-modern. În cel modern, 
atomii epitetului dispersează ideea bine pozată de oaze ocupaţionale: 
„Nori grei se sparg de-o margine de mine/ şi cad trăsniţi, din doi în doi, 
microbii”. 

Ori, dispersează hiperbola în parabole meta-tautologice: 

Fereşte-mă, stăpâne, de roua din cuvânt / când se usucă marea, 
nu-i încă-aici sfârşitul:/ Am pariat pe rocă şi-am câştigat pământul, / din 
moartea mea se-mbată emfatic asfinţitul (Albastru de codană). 

Geodezie, geofizică, la prima treaptă a expresiei lirice. Bine 
prospectare a morţii în pânda vieţii înrourate. Pariul pe rocă, însă, este 
insuficient pariat pe câştigul pământului (popas prea aspru în materiali 
(sm) tate ) iar asfințitul , în poezie, proslăveşte lumina vieţii din... răsărit. 

La cum este moartea, clasică, a domnului Ghican, şi cum 
(ne)priveşte Dumnezeu desfăşurarea ei în... noi: Dumnezeul-stăpân 
(aproape francmasonic), ar fi substituit astfel ultimele două versuri: „Am 
pariat pe suflet şi-am câştigat veșmânt / de aripă înaltă ce zbate 
asfințitul” 

O altă trecere în eternitate, mai aproape de metafizic, se cuvine a 
fi moartea ştiută de toţi! 

Tot în maniera frumoasei respirări ritmice, Ghican, reuşeşte şi 
metafaze unice: uitarea mârşavului Atunci, în Prăpăd sunt zări, în somn, 
un copac e bolnav de ninsoare, veacul..., care adie multe zări, cu 
împrumut, iubirea, o stăpână de după amiază, se desfrunzesc de mult 
cocorii, din orice zâmbet se naşte o dramă, braţele sperând ultima 
dorinţă. 

Metafaze insuficient susținute de (ne)metaforic, de/prin treptele 
dependenţelor şi interdependenţelor ideii celebrate, dezbătu-te, elogiate: 
cum ar fi ideea iubirii, ideea morții. 

Mult mai legate sunt aceste relaţii-cerinţe-entropice în poezia 
epică, îndepărtată de verosimil şi apropiată de imaginar: nici-o pădure nu 
s-a născut/ fără ca moartea să nu se cuibărească în ea: tinereţea, o grijă 
greu de suportat, iubirea, o pupilă de prunc, cu mofturi de început de 
veac, traversând toate cuvintele pe care le-aţi hulit/ la trecerea mea prin 
inimile voastre. 

Care, din nou, supusă unui mai atent laborator röentgen poetic, 
ar fi ajuns - posibil ajuns - la forma: nici-o pădure nu s-a născut/ fără 
moartea mea cuibărită în... salcâmi/ tinereţea — o grijă insuportabilă, 
iubirea — o lacrimă de prunc./ Mofturi, de început de veac, cuvintele,/ se 
prefac, hulite la răspântia inimilor voastre. 

O nouă formă (păstrând matricea Ghican), trudă a revelaţiei în 
relevant! Această trudă defineşte forma optim — estetică a rostirii în 
rostit. Striată, la Ghican, din grabă respiratorie, (în poezia clasic — 
prozodiată), din respiraţie declamantă (în poezia epică), neînfrânată. lată 
trei striaţii negative: 

Cutremurul (?) de astă noapte m-a găsit nepregătit/ Din durerea 
lui nasc aripi de satanice plăceri/ Pentru cel ce încă n-are cel puțin un 
răsărit/ doarmă somnul care-nalţă visele de la căderi. (Graniţe ce frâng 
destine). 

Te iert Doamnă /că mai mult nici nu pricepi /greşeala-i o 
momeală vie, /o fericire efemeră, /un mârâie slugă la picioare, /cum 
flămânzită-i o panteră (?) (Vă iert, Doamnă!). 

Mângâind tulburătoarea mână a mamei... /...Pentru lacrima ei 
grea de lumină /pleată în apriga luptă /cu viaţa /sperând o clipă de tihnă 
/pentru tot ce se poate /şi putând va (să) fi fost /dând sens unei clipe /ce-o 
ştim de-acum pe de rost. (Mamei). 

Epic staticizat de participii şi gerunzii (mângâind, sperând, 
putând) de cauzale în lanţ, fără povară — împovărare simbolică, de 
truismele: apriga luptă cu viaţa, dând sens, etc. 

Ghican, poetul recucelului monoton, ne con(a)firmă viitoare 
valori estetice, cum ar fi cele din Blestemul unui mire: Dar nu uitaţi că 
şi-n Prăpăd sunt zări /în care ne închidem în ele cu Înaltul / iubirilor ce 
dorm în părăsite gări. /Şi jur ca veşnic să rămân un Altul! 

Cum (- să jurăm -) toți, s-ar cuveni, să păşim în Altul, fără 
prejudecățile lui Altul decât sunt. 


PAUL SÂN-PETRU 


Motto: Eu nu-s credibil/ cât aş fi de eu:credibil-tuşul/ ce-a slujit 
Cuvântul (PAUL SAN-PETRU) 


Născut la 18.03.1936, Galaţi 

A absolvit Facultatea de Medicină Bucureşti (1961-1967) 

e A debutat în Revista Viaţa Studenţească, 1962 (Red. M. 
Sorescu / Volum (Mircea Ciobanu) 

e Debutul editorial: „Urme”, ESPLA, 1969, 

e A publicat următoarele volume: „Poeme”, Ed. Eminescu, 1975; 
„Pământ de bun venit”, Ed. Cartea Românească, 1976; „Cumpăna 
soarelui”, Ed. Eminescu, 1981; „Anotimp”, Ed. Junimea, 1985; „Mersul 
pe fulger”, Ed. Cartea românească, 2003; „La limita şansei”, Proză 
scurtă, Ed. Cartea Românească, 2004; „Rugă pe harpă, compoziţii 
muzicale corale, a cappella”, Ed. Zappy's, Câmpina, 2005 

e A colaborat cu reviste precum: Luceafărul, Cronica, Ateneu, 
Convorbiri Literare, Axioma etc. Premiul Corneliu Coposu la concursul 
de poezie „Nihil sine Deo”, Braşov. 

Membru al Uniunii Scriitorilor din România din, octombrie 
1978. 


A trecut prin flăcările învățământului liceal imediat - postbelic, 
de stimulare a personalităţilor juvenile spre umanism, dar şi de pândă a 
regimului stalinist în/pe sărmana „tinerime” liceală, studenţească. 

Scriitor de mare sensibilitate. A reuşit să valorifice imaginea, 
imaginile poetice, lirice, prin relaţiile conexe ale simbolurilor interioare, 
construind din ele o nouă simbolistică, a expresiei, a limbajului, a unei - 
în mod de sine stătătoare-sintaxe şi morfologii. Principiile paralelismului, 
translației formelor estetice, se deduc şi induc, în creaţia literară Paul 
Sân-Petru, spontan, uniform, metric, determinând metode analitice 
profunde în text, idei „sanguine”, pascaliene, carteziene, un „eu”suferind, 
împovărat de conştiinţă, de lume răsturnată didactic, virtual, retinal, în 
judecăţi afine. 

Poetul pune pe alte note lirice psalmii cristianici, înfruntând 
canonul vechi pentru o nouă canonizare a imnurilor antice. Astfel, poezia 
sa devine, dincolo de intenţia de sacralizare a unor rugăciuni „uitate” în 
testament, o altă nouă simfonie, şi anume, reformatoare, o „rugăciune 
contemporană profană”, înlprin noi aşezări ale ascezei celui ce se roagă, 
faţă de un Dumnezeu „din ce în ce mai neîncrezător în om”. 

Aceste noi plasticizări, a unor forme plastice vechi, îl, îi - 
caracterizează poezia, fixă, în structuri versificatorii fixe, pe de o parte, 
precum şi permanentă extaziere a simbolurilor imagistice. Poezia lui 
Paul Sân-Petru este o poezie religioasă, în mare parte, raționalitate sacrală 
şi sacralitate rațională. 

Iată Carul de Biruinţă, micropoemele-aforism ale poetului Paul 
Sân-Petru: „Spuneam că nu e vorba, Doamne/ de o răspândire spirituală/ 
ci firea mea de-o clipă e divină”. 

Interpret contemplativ al existenţei, din prudenţă ori din 
moderație ortografică, nu-şi alege virgula în versul: „că firea mea de-o 
clipă e divină”, lăsându-ne să alegem dacă „firea este de-o clipă” ori ea 
este „de-o clipă, divină”. 

„Tatăl, Fiul şi Sântul Duh”, rămân trinitatea fundamentală a 
reformelor interpretării trinităţii, dar numai poetul poartă povara 
cuvântului dintâi, prin lume să ne încuvânteze: „Eu cred că nimeni, 
Doamne/ nu face o mărturisire/ mai publică/ de cât o face un poet”. 

„Poem al meu nu te mândri/ doar cu un sfert de nemurire/ că tu 
eşti doar/ o umbră a celor eterne”, „Ce şansă să mă mântuieşti, Lisuse/ 
când pleava mea/imbracă-un bob de grâu?” 

Misionarul poet exclamă (non)reflexiv, imperativ: „Scrie Sân- 
Petre: încă îmi ceri semne şi minuni ca pentru necredincioşi?/ Acum 
citeşte ce ai scris/ Priveşte semnul citării/ şi-ţi va fi deajuns” 

Şi, tot astfel, poetul conversează cu Dumnezeu pentru noi, în 
locul necredinţei noastre în... bine, cerându-i: „„Schimbă-ne, doamne,/ 
într-un fel/ să ne putem înţelege cu tine.” 

Micropoemele Carului de biruinţă, curg uneori determi-nativ: 
„care din adevăruri zici că-i unul singur?”, „treimea asta de uscat/ de mii 
de ani, şi în alertă declară starea de păcat”. 

Proza scurtă, şi nu numai, scrisă de domnul doctor-poet cu nume 
de sfânt binar, este o îmbinare, o disimulare a realului în fantastic, o 
metaforă deschisă între eseu liric şi s.f. indefinit. 

În, de exemplu, Cine face liniştea, în povestea care devine titlul 
unei cărți, un orb vede, aude, şi povesteşte cele văzute auditiv. Dialogul 
dintre orb şi un nevăzător real, de ... realități senzoriale, este uimitor: 
„Orbule, ce vezi? Văd că aud... E o tăcere ca de ochi care nu mai văd, 
dacă se poate gusta ceva o să-ţi spun ce gust are... Mai văd că aud ceva. 
Şi ce vezi că auzi? Acolo, se aude o vorbărie de sfinţi ieşiţi din icoană, 
care nu mai reuşesc să-şi recunoască ierarhiile”. Puterea de a vedea ce 
aude, îi este dată orbului de credinţă : orbule ce ţii sub braţ? Pretutindeni, 
scriptura”. Dialogul dintre orb şi „nevăzătorul cu ochi”, care poate fi 
oricare dintre noi, continuă: „Îmi dai să caut ceva în Scriptură? Numai 
dacă-ţi scot ochii, omule, şi te pun cu degetele pe măzărichea paginei pe 
care o cauţi”. Intrând, astfel, în „Seriptură”, cei doi conversează din 
nou: „orbule acum ce vezi că auzi? Nu aud, văzând nimic. Oare de ce? 
De ce? Pentru că a intrat Cuvântul tactil şi El a făcut linişte”. 

Paul Sân-Petru este, aşa cum se dovedeşte şi în ultimele scrieri de 
eseuri- oglinzi murale, în cartea ce desăvârşeşte picturi renascentiste, ce 
interpretează sacralitatea lor, un scriitor complet , un „generalist”, un 
„internist intermitent” al sănătăţii noastre culturale, gălăţene. 

ADI GEORGE SECARĂ 


Motto: „Domeniul meu, spune Goethe, e timpul”. Iată, într-adevăr 
cuvântul prin excelenţă absurd. Căci cine este omul absurd? Acela care, 
fără a nega eternitatea, nu face nimic pentru ea. Nu pentru că n-ar 
cunoaşte nostalgia: dar îi preferă propriul său curaj şi propria sa 
judecată. (ALBERT CAMUS, Omul absurd) 


Născut la 26 aprilie, 1972, în Galaţi. 

Licenţiat al Facultăţii de Litere, Istorie şi Teologie, Universitatea 
„Dunărea de Jos”. 

e Colaborator la revistele: Tecuciul Cultural, Doi, şi Viaţa Liberă. 

e Debut editorial în „Antologia — Carpe diem”, Ed. Ex. Porto); 

e Cu prezenţă şi în antologiile: „Poeți la Castel”, „Porni 
Luceafărul”, „Opt încercări de a te naşte singur”. 

e Debut de carte: „Versus, poeme, 2001 (Ed. Axa, Botoşani). 

e A publicat volumele de poeme: „De veghe şi de slăbiciune în 
mintea lui secară”; „Eliotulaproapepustiit” şi antologia „Scriitori 
gălăţeni pe înţelesul tuturor”. 

A primit numeroase premii, printre care: Premiul festivalului- 
concurs, Porni Luceafărul, ediţia 2000. 

Participant la cenaclurile Anton Holban, Trimbulinzii.ro şi Gellu 
Naum. 

Redactor la revistele: Porro-Franco, Dominus, Dunărea de Jos. 

În prezent, secretar de redacţie al Editurii Centrului Cultural 
„Dunărea de Jos”, Galaţi. 

Membru al Uniunii Scriitorilor din România. 


Acerb critic literar. Înflăcărat postmodernist, via detaliilor 
cerebrale izvorâte din spontaneitate şi evidențe. 

În analizele şi caracterizările operelor. criticate, îşi sprijină 
argumentele pe textul criticat, pe opera revizuită subiectiv, la limita unei 
formule critice benefice. Mereu purtătoare de cum au spus alţii despre... 
tainele scrierii literare, litera-are-sens-semantic-universal, uneori difuză 
expresie a neliteralului. 

Îmbracă erudit — rezultat al unor lungi prospecții anterioare — 
sfatul şi sfătuirea moralizatoare, ana-liză-toare, până dincolo de 
aşteptările, reprezentările ideatice ale temelor criticate. 

Aceeaşi impulsivitate  mobilizatoare de subiectivism 
constructiv îl urmăreşte pe Adi Secară şi în poezie: Poezia? /un moft, 
vorba poetului... un trecut oarecare, vorba poetei, scoțând ochii unui 
poem /care nu se mai naşte... Fetişistul pastişist s-a hotărât în /mica şi 
infantila lui nebunie că Poezia trebuie /salvată de această sadică 
indiferenţă /şi detectiviceşte s-a-ntors în timp /şi-acolo nu a găsit decât 
nişte ziare şi mai ales /mult nimic. 

Poezia din acest text, evident, este clasicul bine ponegrit de un 
trimbulind-trâmbiţaş al detaliului nesemnificativ: curent susținut şi 
practicat de generația concretețelor, stridențelor semnificatului 
insemnificant. Iată cum ne explică principiul postmodernist, poetul A.G. 
Secară, în interiorul textului suscris: Poezia = un trecut oarecare; poeta 
(sic?) scoțând ochii unui poem (clasic), Fetişistul - pastişist = 
plămăditorul de mit şi armonie fiind copiator al capodoperelor, desuete 
azi (cele de ieri): estetic-derizoriu în febra trăirii lui azi; Infantila 
nebunie că poezia trebuie salvată de... sadică indiferenţă; detectiviceşte 
s-a-ntors în timp (fetişistul-pastişist). lar în această întoarcere nu a găsit 
nici o valoare clasică: decât nişte ziare şi... mult nimic. 

În critică, în tezele sale analitice, Adi Secară, este din nou poet, 
dar şi adept al unui detaliu... mai blând desenat pe celuloidul asumat 
înfățişării cărții dezbătute. 

Antiprelegerile de literatură terestră, concepute ca un dialog între 
doi critici, A.G. Secară şi Sorin Atanasiu, sunt relevante în acest sens. 

Cu siguranţă 451 Fahrenheit este o carte imperfectă. (De parcă 
ar fi mai multe perfecte!). Finalul, descriind începutul unui război 
nuclear, este chiar enervant, aducând aminte de unele texte ale 
propagandei comuniste, care milita pentru „pacea mondială. 

Seducătoare este ideea cu incendierea, cu interzicerea cărţilor! 
Imaginaţi-vă aceasta! 

Text antilogiat de Sorin Atanasiu, astfel: Ray Bradbury 
imaginează o societate a viitorului (pe care A.G. Secară o critică ca fiind 
o pace universală) în care se ard cărţile. Ele sunt periculoase întrucât 
provoacă haosul social. Ideile şi reflecţiile lecturii pot împinge omul în 
starea de răzvrătire. 

Diferenţa dintre prelegere şi antiprelegere este evidentă. 
Prelegerea fiind săvârşită-aici-de Sorin Atanasiu, antiprelegerea, de 
A.G.Secară. 

Asocierea antiprelegerii altor prelegeri, este marca de excepţie a 
criticii A.G. Secară. 

În altă ordine de idei, continuă în ochiadele lui literare, (criticul 
A.G. Secară) în antiprelegerea sa, cartea este o pledoarie pentru o viaţă 
mai simplă,... pentru un anumit tip de solidaritate umană, pentru o 
întoarcere la lumina lumânărilor (deşi, sic, acum s-a demonstrat că 
lumânările de azi sunt foarte toxice). Un Gaston Bachelard, dacă ar fi 
descoperit textul ei, putând fi (făcut) fericit de descrierea ce urmează: 
Odată, în copilărie, într-o seară când se întrerupsese curentul, maică-sa 
descoperise pe undeva o lumânare... 

Ironia lumânării toxice este îndulcită de fericirea lui Gaston 
Bachelard de a savura un text... liric, fericire ce pare a fi ironizată din 
nou. Bachelard Gaston fiind scriitorul care, în Poetica Reveriei, crede: 
Trebuie să iubeşti forțele psihice a două iubiri diferite, dacă iubeşti 
conceptele şi imaginile, polii masculini şi feminini ai lui Psyche. 

Gaston Bachelard fiind un îndrumător în locuirea poetică a lumii, 
contrară modului de a locui în scris, a poetului postmodernist. 

Ironie sau nu, trimiterea la Bachelard, de critic impusă, este o 
provocare, dincolo de o epatare, a cititorului doritor de asociaţii 
cauzatoare de noi lecturi. 

Şi Adi G. Secară se mândreşte cu mândria lecturilor sale... pentru 
noi. 

În concluzie, critica lui A.G.Secară este o diversiune a strategiilor 
analitice, o sinceră - totodată - mărturisire a impresiilor reflexive asupra 
celui care cu râvnă străbate lumina lumânărilor aprinse în el de Rostirea 
rostuită în Rostit de el. 


NECULAI I. STAICU BUCIUMENI 


Născut la 14 noiembrie 1920 (01 decembrie 1920, în certificatul 
de naştere), în comuna Buciumeni, jud. Galați; 

A absolvit Facultatea de Drept din Bucureşti (1943-1947). În 
1947-1949 obține titlul de doctor în ştiinţele politico-economice. 

Şi-a desfăşurat activitatea socio-profesională ca ofițer activ (mai 
1942 — august 1946), economist (februarie — august 1953); profesor 
(august 1953 — august 1967); economist C.S.G.(august 1967 — februarie 
1982). 

e A publicat următoarele cărţi: „Colonelul Ilie Dumitrescu”, Ed. 
V. Cârlova, Buc. 1997; „„Constelaţia dascălilor de la Mănăstirea 
Dealu”, Târgovişte, Predeal, Ed. V. Cârlova, Bucureşti, 1977; „Anii de 
glorie ai Smarandei Brăescu”, Ed. V. Cârlova, Bucureşti, 1998; „De la 
Marea Putredă în Cehia”, Ed. V. Cârlova, 1999; „Mănăstirea 
Buciumeni - monument istoric”, Ed. V. Cârlova, 1999; „Basarabia, 
Bucovina şi Ţinutul Herţa - străvechi pământ românesc”, Ed. V. 
Cârlova, 1999; „Dragostea moare cu fiece zi”, Ed. V. Cârlova, 1999; 
„Amintirile unui călăraş”, Ed. V. Cârlova, 1999; „Monumentul istoric 
- Mănăstirea Sihastru”, Ed. V. Cârlova, 2000; „Istoricul satului 
Buciumeni”, Ed. V. Cârlova, 2000; „Drum rătăcit”, roman, Ed. V. 
Cârlova, 2001; „Spiritul mănăstirean şi cantemirismul”, Ed. Făt 
Frumos, Bucureşti, 2001; „Cuibul Şoimilor”, vol. I, Ed. Făt Frumos, 
2001; „Zbor printre bărbaţi”, roman, Ed. Făt Frumos, 2001; 
„Aniversarea unei promoţii”, Ed. Făt Frumos, 2002; „90 de ani de la 
înfiinţarea LM N. Filipescu”, Ed. Făt Frumos, 2002; „Natalia Negru 
femeie fatală? ”, Ed. Făt Frumos, 2002; „Cuibul Șoimilor”, vol. II, Ed. 
Făt Frumos, 2002; „Lordul John”, scenariu TV, Ed. Făt Frumos, 2002; 
„Mamaia”, roman, 2 vol., Ed. Făt Frumos, 2002; „N. Filipescu - marele 
roman”, Ed. Făt Frumos, 2003; „Leliţa”, roman, Ed. Făt Frumos, 2003; 
„Am făcut ce mi-a plăcut”, roman, Ed. Făt Frumos, 2003; „Prin 
veacuri, luptând... ”, proiect teza doctorat, Ed. Făt Frumos, 2003; „La 
margine de codru”, vol. I, Ed. Făt Frumos, 2003; „Mănăstirea 
Dălhăuţi prin veacuri”, Ed. Făt Frumos, 2004; „Satul Buciumeni şi 
Biserica Sf. Voevozi”, Ed. Făt Frumos, 2004; „La margine de codru”, 
vol. II, Ed. Făt Frumos, 2004; „Pe dealul Smârdanului”, roman, Ed. Făt 
Frumos, 2004; „Buciumeni, vatra etno-folclorică”, Ed. Făt Frumos, 
2004; „Pariul/Destinul Ninei Tufaru”, roman Ed. Făt Frumos, 2004; 
„Patriotul de la Deva”/ în colaborare, Ed. Făt Frumos, 2005; „Drum de 
sânge şi victorii”, roman Ed. Făt Frumos, 2005; „Biserica Adormirea 
Maicii Domnului Rm. Sărat”, Ed. Făt Frumos, 2006; „Scrisorile unui 
nemulțumit”, Ed. Făt Frumos, 2006; „Destine frânte”, Ed. Făt Frumos, 
2006; „Pasiune şi infidelitate/Mara Panfil”, roman, Ed. Făt Frumos, 

2006; „Colegiul Militar Nicolae Filipescu”, Ed. Făt Frumos, 2006; „În 
luptă cu neocomunismul, Revoluţia furată”, vol. I, Ed. Făt Frumos, 
2006; „În luptă cu neocomunismul, Pentru alegeri libere”, vol. II, Ed. 
Făt Frumos, 2006; „Democraţie originală”, vol. III, Ed. Făt Frumos, 
2006; „Democraţie originală, Pentru un stat de drept”, vol. IV, Ed. Făt 
Frumos, 2006; „Democrație originală, Guvernarea trădării 
naționale”, Ed. Făt Frumos, 2006; „Democrație originală, Guvernarea 
prostimii”, vol. VII, Ed. Făt Frumos, 2006; „Democrația originară, 
Continuă degringolada țării”, vol VII, Ed. Făt Frumos, 2006; 
„Străbuna vatră”, Ed. Făt Frumos, 2007; „Transplantul”, roman, Ed. 
Sinteze, Galaţi, 2008; „Povestea unei mame”, schiţe şi nuvele, Ed. 
Sinteze, Galaţi, 2008. 

Ca o activitate aparte trebuie menționat faptul că a înfiinţat în 
comuna natală, la Căminul Cultural, un muzeu cu tema „Fii ai comunei“ 
şi în casa părintească un muzeu etnografic în două camere. 

În cadrul Căminului Cultural înfiinţează şi un „colţ memorial“ 
N. N., Şt. O. Iosif şi prof. univ. dr. Dimitrie Negru, creatorul Şcolii 
româneşti de radiologie . 


Să fi fost doctor în ştiinţe politico-economice în anii 1947-1949 
mi-ar fi fost foarte greu... Nu cred că i-a fost uşor nici scrii-torului care a 
trăit - până la urmă - din această dulce şi mieroasă îndeletnicire de 
economist, economist în întreprinderi socialiste (1953, 1967-1982), 
economist în şcoala socialistă: profesor de ştiinţe sociale socialiste ( între 
anii 1953-1967), numite acum socio-umane fără mamă. 

Că nu a putut „vorbi” despre câte a „văzut”, în viaţa domniei sale 
trăită în utopia marxistă ce ne-a omogenizat până la anulare 
personalităţile, fiinţa naţională, ne-o mărturiseşte chiar scriitorul, prin, în, 
cum, cât scrie după „revoluţie”, nu cea din '89, ci după revoluţia 
conştiinţei amintirilor încarcerate în tăcere, într-o viaţă de om, şi eliberate 
— în sfârşit — nouă, astăzi. 

Energia, vitalitatea epicului Staicu-Buciumeni, este uimitoa-re, 
precum uimitor este ţinutul în care s-a născut, monahal şi expectativ, 
istoric şi sacrosanct, după cum îşi, ne dezvăluie viaţa sa, în „Antologia 
scriitorilor gălăţeni”. A scris primele cărți la o vârstă plină de memorie, 
la vârsta de 70 ani. 

În mod cert, cărţile tipărite sunt, dincolo de proiecţii ale unui 
trecut continuu zbuciumat, şi o extrem de bogată, luxuriantă arhivă, a 
unei literaturi de sertar, a unor preocupări literare tăinuite tainic. Acest 
impresionant tezaur energetic, se divulgă nouă, editorial, în 52 de cărți 
scrise între 1997 şi 2008, prin condei seismic-tremurător, cutremurat în 
pacea noastră, în nemernica noastră pace europeană (ne)defăimătoare de 
simţire naţională, de valori culturale, spirituale, autohtone. 

Statistic, (Doamne, cum nu putem trăi fără frecvenţe relative!) 
numărul cărților publicate pe ani, de scriitorul long-eviv-buciumenian- 
Neculai I.Staicu, este: în anul 1977, publică două cărți; în 1998, o carte; 
în 1999,cinci cărți; în 2000, două cărți; în 2002, publică şapte cărți; în 
2003,patru cărți; în 2004, şapte cărți; în 2005,trei cărţi; în 2006, uimitorul 
număr de 12 cărți; în 2007 o carte; în 2008, două cărți. Pe edituri: la 
Editura Făt Frumos, Bucureşti, a publicat 38 de cărţi, la Editura 
V.Cârlova, Bucureşti: 11 cărți, şi, ultimele două cărţi, la Editura Sinteze, 
Galaţi: Transplantul; roman şi Povestea unei mame; Schițe şi Nuvele. 
Impresionantă este această mare, voluminoasă şi întinsă, creaţie 
cvasiliterară, prin abordarea diversificată a speciilor literare: roman, 
nuvelă, povestirea- ca unitate epică, monografie, etnografie- ca substanță 
etnică, istorie sentimentală şi portretistică — ca exercițiu al 
retrospectivelor şi retrospecţiei comemorative. 

Desigur, clasificarea mea nu este strictă, ele, speciile se întâlnesc 
şi despletesc în teme istorice, lirice, ori strict sociale. Titlurile cărților 
sunt clar evocatoare ale unui conţinut ideatic: „La margine de codru”, 
titlul acestei cărți îmi vorbeşte deja despre codrii Buciumenilor, plin de 
mânăstiri şi strigăt de moarte (- bătăliile istorice de la Mărăşeşti), „Pe 
dealul Smârdanului”, roman (ce ar fi trebuit să fie), singur vorbitor de, 
despre, infernul industrializării leniniste-hrusceoviste, a spațiului citadin- 
oriental Galaţi, vorbitor (fără voie) despre incubarea conştiinţei noastre în 
cvartale-ghetou. 

O trudnică dăruire dovedeşte scriitorul, prozatorul N.I.Staicu 
Buciumeni, în evocarea sentimentală, oarecum exegetică, a unor 
personalităţi literare: Natalia Negru, femeie fatală, Nicolae Filipescu, 
marele roman, Ani de glorie ai Smarandei Brăescu, în evocarea 
monografică mănăstirească şi a arhetipului național Buciumeni: Istoricul 
satului Buciumeni, Mănăstirea Buciumeni- monument istoric, satul 
Buciumeni şi Biserica Sf.Voevozi, Buciumeni — vatră etno-folclorică, 

Mănăstirea Dălhăuţi prin veacuri, Biserica Adormirea Maicii Domnului, 
din Râmnicul Sărat, Spiritul mănăstirean şi cantemirismul, Monument 
istoric - Mănăstirea Sihastru. 

„Istoricul” este fundamentul scrierilor domnului Nicolae Ion 
Staicu Buciumeni.Uneori excesiv de glorificat, de pătimaş glorificat. 
Fragmentul, din romanul Transplant, intitulat, Întoarceri triumfale, dat 
Centrului Cultural Dunărea de Jos, pentru antologizarea scrierilor sale, ne 
înfăţişează secvenţe de sfârşit de război mondial, în care o armată — 
măcinată de amintirea morţii eroice, ignorându-şi parcă epuizarea 
marşului invers european de 2000 de kilometrii, trăieşte, îşi trăieşte 
imnul, apoteoza, victoria, ca-n Verdi, nabucudonosoreic. 

Locotenentul Mihail Codrean, eroul din umbră, înfăţişează 
comportamentul său de cuceritor al „întregirii neamului ardelenesc”, 
printr-o lungă defilare cadenţată — cam identică în spaţii copleşite de 
izbânda sărmanei trupe de infanterişti, artilerişti, genişti, transmisionişti — 
prea numeroasă după câtă „„moarte”îndurase, prea romanţat triumfalizată 
în, de, amintirea autorului acestei scrieri: „câmpuri de tinere fete aclamau 
cu căldură războinicii care se întorceau cu chipurile bărbăteşti, bronzate 
de soare şi vânt, asprite de ploi, de ger şi viscol... Voci cristaline le urau 
bun venit în limba maternă, întretăindu-se chemările în româneşte cu 
cele în ungureşte şi nemțeşte ( discutabil „bun venit” în limba maternă) O 
comunitate de sentimente nobile însufleţea mulțimea adunată în marea 
piață a oraşului (substitut al mitingurilor comuniste). Războinicii au fost 
însoţiţi cu urale, aclamații şi flori (prea multe „aclamații risipite în text” 
Jir 

Povestea „triumfalei întoarceri”este şi mai idealizată, când 
locotenentul Codreanu (tânăr personaj de operetă verdiană) călăto-reşte 
ba călare, ba pe iapa Mona, nervoasă la urale, (care „sărea lateral”, când 
zbura un buchet de flori spre ea”, dar era redresată cu dibăcie”, pe calea 
cea dreaptă) ba într-o şaretă, într-un docar, într-o motocicletă, ne mai 
ştiind nici el ce întruchipează moşierul, vătaful, preotul, învățătorul, 
întors de pe front, ori, chiar, holograma ultimului omorât în luptă dreaptă 
- zmeul hitlerist. 

Prea multă „poftă de defilare” la această trupă supravie-ţuitoare 
eternității glonţului bine ţintit în ţeastă omenească, anti-psihologie, ce 
îngreunează naraţiunea sărmanei revederi a unei Românii sfârtecate de 
bombe. Prea mulți prefecţi, subprefecţi în calea acestei oştiri plină de 

păduchi şi pucioasă, pentru a-şi face plinul voioşiei lor de a fi fost oameni 
politici. Ce fel de oameni politici? Antonescieni, hortişti, legionari, 
liberali, nu ne spune nimeni în această povestire antologică. 

Scriitorul, ignorând şi el, ca şi trupa lui scenografică, detaliile 
reale, conflictuale încă, a unui război proaspăt stins, cu mult scrum şi 
fum, încă, în conştiinţe. 

Până în cele din urmă, domnul N.I.Staicu, fost ofiţer activ între 
1942-1946 (nu ştiu dacă şi fost luptător la Stalingrad) este scuzabil în 
această metodă, cartea — se vede — a fost scrisă într-un sertar al 
„patriotismului comunist” în care patria era unică limbă, teritoriu şi spaţiu 
geografic, identică naţiunii absolutiste suverane, românismului făţarnic 
glorificat. Îmi susţin această afirmaţie, citind penultimele scrieri din 2006 
şi 2007 ale domniei sale, cele din C.V-ul antologic. 

Cinci cărți intitulate: Democraţie originară, cu subtitluri (anti) 
democratice: guvernarea trădării naţionale, continuă degringolada ţării, 
etc. 

Într-adevăr, dorinţa de democraţie, afirmată de cei care au trecut 
prin „flagelul comunist”, devine nostalgie a unui socialism utopic 
volterian. Nu-i cale de întoarcere în conştiinţa patriotică înveninată de 
istorie. Să nu confundăm „însă, etnicitatea eternă a neamului - mitul 
existenţei lui, cu „folclorul” temporalităţilor politice însămânţate de 
istorie în neam. Poate, în această interpretare a mea, scrierile „patriotului 
Nicolae I. Staicu”au şansă de a fi ademeni-toare de românism, dar, mai 
ales, de democraţie reală, universalizată la nivel global: „patria este locul 
- oricare din lume - unde pot trăi mai bine, mai liber, mai drept, 
particularizată la nivel european, în ţinutul „dreptului şi echităţii 
comunitare europene”, fără de care nu putem fi națiune prosperă şi nici 
nu am fi fost decât sărmane raiale orientale, balcanice, plătitoare de tribut 
pe mirt şi baclavale, „La vreo Dunăre turcească/ Pe şes veşted, cu tutun/ 
La mijloc de Rău şi Bun” .(Isarltk- Ion Barbu). 

Să nu confundăm, aş spune în încheiere, dorinţa de a fi patriot, cu 
manifestarea patriotismului în scrierea noastră, până dincolo de limitele 
democraţiilor înconjurătoare nouă, democraţia existenţei, nobilei 
existențe a omului simplu, mai puţin cititor de carte, de biblie, de 
constituții, dar înţelept privitor în stele, augur cristianic, purtător de 
războaie-troiene cu acel simplu „trăiesc pentru a muri”, fără memorii şi 
case memoriale ant-post-ume. 


Ioan 'Toderiţă — Revelația și relevanța textului literar 232 


ELEONORA STAMATE 


Motto: Eseul este o inte(r)-prindere a aserțiunii. 
Poemul, numai, interpretează ipoteza devenirii (T.I) 


Născută la 1 Martie, 1953, în Craiova; 

Absolventă a Facultăţii de Filologie şi Istorie, Universitatea din 
Craiova; 

Debut, în 1970, la revista Bilete de Ucenici; 

Din 1978, profesoară de limba română şi limba franceză la 
Şcoala „Dimitrie Sturza”, din Tecuci; 

e Cărţi publicate: „Simfonie crepusculară”, Editura Geneze, 
2001; „Castelul îngerilor”, Ed. Sfera, Bârlad, 2004; „Viaţa la 
imperfect”, volum trilingv: român — englez — francez; 

e Traduceri: „Portret al Papei Ioan Paul al II-lea”, de Andrei 
Fronard; „Călătoriile mele”, de C. Chaplin; „Profesia: vameş”, de 
Jocelyne Dorian; 

e A publicat în multe reviste literare şi în multe cotidiene din 
Galaţi, Tecuci, Bârlad, Câmpina; 

e Premii: Premiul pentru poezie - la Festivalul Naţional de Poezie 
„Grigore Hagiu" ediția a XII - a, 27-28 septembrie 2003; Premiul 
„Ştefan Petică" - pentru volumul „Castelul îngerilor”, la centenarul 
morții lui Ştefan Petică, 2004; - Premiul de excelenţă din partea 
Consiliului Local Tecuci, 2002; 

Conduce Cenaclul literar-artistic „Nichita Stănescu 2000”; 

Redactor şef la „Tecuciul literar-artistic”; 

Membră fondatoare a Asociaţiei „Ion Petrovici” şi a Clubului de 
literatură universală „C.D. Zeletin” (traducând din limba franceză). 


Creaţie poetică, sub forme libere de rimă şi ritm, mai apro-piate 
de eseu, prin dezbaterea largă a unor teme plastice, cum ar fi: 
Autoportret, Destin, El-Eminescu, dar şi a unor peisaje-antropo-morfie 
mistică ori metantropomorfe, dincolo de mistic : / Eşti fluture, Din 
lacrimi eterne de curcubeu, Măşti... / 

Mai, apropiate fiindu-ne sufletul de cuvânt, ori sufletul, cuvânt 
fiind, să ne sărute floarea din mâini, înlăcrimată. 

Iată formula eseului în Autoportret: Am iubit ochiul nisipu- 
lui răvăşit în coapsa ta... Am iubit paşii incerți... pierdută printre copaci 
nenumărați. Am iubit clipele... şi naşterea cuvintelor pe înserat. Am iubit 
cărările neumblate... în sânii zorilor ... Oare ce n-am iubit? 

Cuvintele suprimate cu trei puncte de suspensie, îşi au rolul lor 
substituibil: a ideilor plastice supraabundente. 

Nu recomand poetei substituția relativului sustituibil, ci sim- 
plificarea verbalismului... plastic în favoarea ideii, în cazul de faţă, a 
verbului a iubi, urmat de o (una, nu mai multe) locuţiune(i) adverbială(e). 

Aceeaşi auto cenzură cristomatică a eseului se impune şi în 
peisajul poematic, Destin. 

Forma originală (a autoarei): Când voiam să mă nasc/ 
Dumnezeu a ascultat vocea necunoscutului, a vrut să închidă fereastra 
într-un seif din lemn de mahon, dar... l-a uitat deschis. A vrut să-mi 
adune în palme hohote de râs, dar palmele mele neascultătoare nu voiau 
să se închidă... Râsul se transformă-n aramă... Văzând că în jurul 
trupului meu izvorau statui, mi-am semănat statui de singurătate iar din 
ele au crescut anotimpuri. Atunci mi-am încrustat în palmă cuvintele cum 
ar fi: Iubire, Pace, Rugăciune, Libertate ... 

Forma - rezultat al autostilizării impuse de... destinul scrierii 
perene, ar fi: Când era să mă nasc (înainte de a mă naşte), Dumnezeu 
care asculta (corespondenţă temporală cu voiam să mă nasc) vocea 
necunoscutului, a vrut să închidă fereastra într-un seif de mahon (lemn 
de mahon = pleonasm) dar a uitat-o deschisă (Nu, l-a uitat deschis = 
necorespondenţă semantică şi temporală)... Râsul s-a tranformat în statui 
de aramă ce mi-au dezgolit seminţe de singurătate, iar din ele au crescut 
anotimpuri. Atunci mi-am încrustat în palmă cuvântul Destin. 

Posibil aşa, posibil în alt fel, eseul fiind calea analitică a expresiei 
deschise oricărei analize: în acest caz al analizei intrinseci. 

De reţinut, în textele poetice ale Eleonorei Stamate, sunt, unitatea 
reflecţiei, reveriei şi calea certă de seducţie a realului în / prin sărut 
mistic, prin seducţii mistice. 

Iată fiinţa lui Eşti fluture, poemului - categorie antropo-morfică 
sublimă: „Eşti fluture? Doar fluturii poartă lampadare de curcubeu ...” 

Imediată scufundare a vietăţii efemere în fenomenal, a fiinţei în 
natural. Loc de peregrinare necircumstanţială a fiinţei în neant. 

Poemul continuă, întrebând mereu fiinţa iubită a fluturelui, dar şi 
avertizându-l pe iubit de atribute şi însuşiri fenomenale: prin repetarea 
reflexivă a verbelor transformării alo-tropice, moleculare, a unei fragile, 
athanorice, simbioze organice: În aripi, câte frunze transparente ţi s-au 
topit?... Pe umeri ţi s-au aprins forțele rupte din întuneric... Culorile ţi 
s-au îngemănat cu stropi de soare... M-ai strigat cu vocea ierbii/ le-ai 
copiat verdele frunzelor de nuc, minune eşti! 

Întreg mistic, progres al metaforei laudative în metamorfoza 
perpetuă: în umbra sfinţilor eşti fluture. Doar fluture! Cine mai este ca 
tine? Despre fluturi, neostenind zborul metaforic, poeta găseşte alte 
(sublime) adevăruri şi în Zeii-mi şopteau: Chiar dacă ar poposi pe 
coapsa ta / tot aşteptarea fluturilor te-ar veşnici... Chiar dacă ai creşte 
din genunchiul verbului, chiar dacă ai înflori în talpa statuii..., chiar 
dacă ai pluti printre cuvinte ... tot aşteptarea fluturilor te-ar veşnici ... 

Acesta este poemul (diferit de eseu) neo-modernist al poetei - 
profesoară de litere, Eleonora Stamate: ascensiune metaforică prin 
scufundare în metafizic. 


SĂNDEL STAMATE 


Motto: Nu există Dumnezeu, fără credinţă în Om (T.L) 


Născut la 8 sept., 1947, în Lieşti, Galaţi; 

Absolvent al Universităţii „Al. I. Cuza” , profesor de limbă şi 
literatură română; 

e A debutat în Pagini Dunărene şi Tinere condeie, în 1965; 

e Trei cărți publicate: „Antologia zăpezilor”, Ed. Sinteze, 2005; 
„Fuga în Roşu”, Ed. Fundaţiei Culturale Antares, 2009; „Cuvinte şi 
îngeri”, Ed. Eleonora, Tecuci, 2007 

e A luat Premiul Sindicatelor la Festivalul Naţional de Poezie, 
„Aron Cotruş”, în 1988; 

e A colaborat la/cu revistele „Flacăra”, „Convorbiri literare”, 
„Familia”, „Dunărea de Jos”, „Porto-Franco; 


Poezie care laudă Eternitatea cu început Moartea (din noi) şi 
sfârşit Dumnezeu-Domnul, judecător: ca Tată, mântuitor: ca Fiu, 
purificator: ca Duh. Poetul, în fiecare poem de scurtă durată epică, 

exersează spontaneitatea concisă, uneori (lapidară şi) evidenţială, 
formulează prologuri retorice strânse în mănunchiuri de postulate, ori 
purtat de logos şi de opinie — exuberanţă asupra propriei înfățișări, 
epiloghează infinit. 

Epuizând numai o parte din câte ar fi fost de sfârşit — din tema 
poemului, în general cunoscută nouă din file religioase, din pagini 
filozofice orale ori dintr-o credință a manifestării noastre existenţiale 
împotriva destinului hărăzit. Să-l urmărim pe Săndel Stamate în Fuga 
(lui) în Roşu, în cartea înflăcărărilor poematice, pusă de poet sub ochii 
lui Eminescu în vara anului 2000. 

„Înflăcărarea” ne este explicată în poemul cu titlul cărții: / „cu 
lumina în palmele-i ca o hartă deschisă /Poetul caută Ţara — cuvintelor — 
sfinte /Unde Eu, inocentul, netulburat domneşte. Fiindcă Eu se exprimă 
numai în sine /Și cheamă cu dor Numele tău Poezie. / 

Sincer cu noi, poetul recunoaşte că Fuga în Roşu, în Lumină 
misionară e tratat de patetică, patos mărturisitor de suferinţe cognitive. 
Capitolele cărții sunt şi ele patetice: Din preaplinul inimii vorbire, 
Logomahia sau lupta lui Iacob cu îngerul şi despre ciudata 
supravieţuire a blajinei seminţii a poeţilor... Furate parcă din lectura 
textelor biblice, Ioan, Iacob, Isaia: /sunr fericit, moartea cu delicateţe mă 
însuflețeşte. Într-adevăr, cartea fugii în ridendo, ne sfătuieşte să nu 
mâniem trei etnii psihico-somatice: Pământul care ne-a întrupat, 
Moartea care ne dezleagă de timp şi pe Dumnezeu iertător de păcatul 
cunoaşterii omeneşti. 

Postulatele, mult prea numeroase pentru poem, sunt prag 
aforistic, prin conciziune ori început tematic. Iată câteva exemple: În casa 
Fiinţei a poposit Cuvântul. Şi cuvântul trup s-a făcut (Pro logos sarcs 
egeneto) (în poemul Frântu-s-a, risipitu-s-a; din nou cu titlu arhaico- 
biblic). Rugăciunea porneşte din clopot şi urcă în Evan-ghelie/ ... Un 
prunc se naşte; Viaţa, cu lăcomie se revarsă în Moarte (din poemul — Cu 
plăcerea căderii nimic nu rămâne în loc). 

Sunt, în acest demers al purificării roşii: loan — apocaliptice, sunt 
Şi aserţiuni facile, uneori platitudini patetice, cum îi stă bine dogmaticului 
religios, care se contrazic chiar: „Moartea nu există /Moartea se naşte 
odată cu noi (deci există... în noi) (în poemul Consolarea discipolului) 
Moartea o sfârşim de trăit doar pentru noi (din nou, neexistând?). Şi 

toată această pledoarie pusă în gura unui călugăr atotştiitor despre... 
dincolo de viaţă! 

Atenţie la număr!, care este diferit de numărare: numără-toare de 
nefiinţe, precum, atenţie s-ar cuveni să dea Stamate Săndel profunzimii 
postulării: Numărul nu-i deschidere, nici închidere. E des-în-chi-de-re 
(efect al lui deasă închidere ori des-închide-repede, insuficient însă 
numărului letal) (din poemul - Izgonirea din rând). 

Care, mai Kantian spus, numărul, nu-i deschidere, ci întindere (în 
particular, cel natural; înşiruire axiomatic inductivă, succesiune de tip 
predecesor — succesor). Morala numărului (tot după Kant moralizat) fiind 
des-cin-dere. 

Tot în favoarea poeziei Izgonirea din rând, ar fi fost înlocuirea, 
re-modelarea estetică a sfatului biblic: la seama, omule, numărul tău 
rostitu-s-a demult/ Chiar la naşterea ta pe acest pământ, prin: la seama!, 
numărul tău s-a rostit la naşterea ta (truism, exclamaţii, mai ne-diluat(e) 
religios şi mai puţin e-patante). Fără omule şi fără nefericita rimă demult 
— pământ. 

Deci numărul nu este numărare. 

Moartea este o alt fel de numărare a vieților terestre. Ea se poate 
număra astfel: Tu, el, ea, voi, ei, ele... (printr-un semn nevăzut de om) cel 
negru, cel verde, cel al nimănui, eu-păcătosul, tu-poetul, el-regele, ea- 
nefericita... Mai degra-bă aşa, ne numără Moartea: nu pitagoreic, ci 
homeric, prin botezul ființei cu... suflet la naştere, botezul re-ființării 
somatice. 

Strădania denunţării, angajării, eului în sine şi în afara lui, de 
asemenea, poate fi mai mult controlată ideatic, plastic, estetic: eu- 
inocentul netulburat; Eul se exprimă numai în Sine; Eu, necunos-cutule 
Eu; Sine izvorâtor de Eu, Izvorâtorul de Eu; mă încolţeşte gureşul Eu; Eu 
în Sine coboară, planând (?) în orbitoarea lumină a Nesinelui său. 

Exces al psihologiei Yung, eseistice, în care trinitatea filozofică: 
Neant — Fiinţă — Conştiinţă este substituită cu: Eu — Sine — Înşine. 

Aşteptăm, în viitor , de la Stamate Săndel, şi o Fugă laică în 
Roşu, în spectrele multiple ale meditaţiilor sale poetice asupra lumii, în 
care sfatul Eu-lui făcător de lumină să ne îndrume speranţa supravieţuirii 
dinaintea conştiinţei Morţii atotsalvatoare. 

AUREL STANCU 


Moto: Există un prag, al sufletului, peste care, prin care tinda 
gândurilor va vorbi celor de... afară, celor din ograda lumii 
cuvântătoare (T.D) 


Născut la 4 mai 1954 în comuna Folteşti, jud.Galaţi 

e Debut editorial cu romanul:“Când moare o pasăre albă”, 
apărută la Galaţi, Ed. Porto-Franco, 1995. 

e A mai publicat: “Mâna de nisip”: versuri, Galaţi, Ed. Alma, 
1996; “De cealaltă parte a fericirii”: reportaje, Galaţi, Ed. Alma, 1999 
(coautor Katia Nanu); “ Un million de lumânări”, roman, Ed. Arionda, 
Galaţi, 2000; “Lecţia de uliu”, poeme, Galaţi, Ed. Alma, 2002; “Ploi 
primitive”, versuri, Ediţie trilingvă: română-italiană-engleză, Călăraşi, 
Ed. Senior, 2006; “Pretorul”: proză scurtă, Călăraşi, Ed. Senior, 2007. 


Consecvent şi tenace față de sine însuşi. Scrie pe principiul 
paralelismelor şi inversiunilor genurilor, epic, liric. Speciilor prozei şi 
poeziei le „împovărează încărcături pragmatice”, respectiv discursionale. 
„Scufundate”în subiecte şi teme contemporane, ori în marile sintagme 
sociale (în poezie), revoltate pe cântec prozodic, înspre concluzii cvasi- 
dogmatice, înspre satisfacția (bine)rostitului justițiar. 

Prin aceste trăsături, relativ (coyoperante, creația scriitorului 
Aurel Stancu tatonează psihologia, ideologia, etica labilă şi imprevizibilă 
a supravieţuirii eroilor săi (unii, cei drept, sinucigaşi conştienţi, prea 
conştienţi de... nesupravieţuire), constituindu-şi un aparat propriu 
conceptual şi stilistic (terminologic). Jocul-marjă de împlinire a 
conceptelor, a formelor estetice, în scrierile Aurel Stancu, sunt, 
deasemenea originale. 

În simplitatea diegezelor, în ingeniu subiectelor, se află ideea 
dramatică, ori numai relevatoare, a faptelor personajelor sale — soluţii ale 
ecuaţiei, din nou, a supravieţuirii, ori simplu enunţ al compromisurilor 
absurdei supravieţuiri în...destin, cu destin predestinat. 

Subiectul şi conţinutul, substanța spaţiului cinetic în care eroii 
mari Şi mici, cotidieni, se exprimă etic, sfârşesc povestea vieţii lor în 
suspans, în neașteptată soluţie existenţială: mult dorită şi de autor ca 
semnificație a sumei faptelor lor trăite. 

În „Antologia scriitorilor contemporani gălăţeni”, scriitorul Aurel 
Stancu prezintă două fragmente de proză scurtă „Trei portocale” şi 
„Tigru şi înger”. 

În Trei portocale, care începe cum sfârşeşte, prin enunţarea 
principiului minim de existenţă: să ai trei portocale pe masă - ca bucurie, 
plăcere, satisfacţie suficientă de a trăi hedonic, autorul îmbrăcându-şi 
autorii Titi şi Nina în hlamidele iubirii la prima vedere, fulgerătoare şi 
ascunzătoare de neprevăzutul „paharului ei plin”, oricând imprevizibil 
răsturnător de echilibru sufletesc, autorul Aurel Stancu dramatizează, în 
realitate, povestea îmbogăţirii (într-o societate imediată autorului) a doi 
indivizi fără prea mari calități capitaliste. Titi nu mai ajunge la 
onomastica lui, întârziat pe vecie de propria-i moarte. Averea pierdută, 
bucuria averii, pierdută cândva, o întoarce pe Nina la aspirația celor trei 
portocale - suprema bucurie de a fi singur, dar în viaţă. 

În povestea Tigru şi înger, după multe experienţe de viaţă 
nefastă: căsătorii ratate şi refăcute, cu mulţi copii reuniți într-o familie 
„colectivistă”, Grigore se îndrăgosteşte de Elena, o vecină de „palier”, a 
cărei bărbat - marinar de cursă lungă - dădea mai rar pe acasă. Aventura 
lui Grigore (de două ori căsătorit) - Tigru, cu îngerul Elena, va creşte atât 
de mult în intensitate încât, Grigore, se sinucide în „oala de fontă” de la 
un combinat siderurgic. Deşi asupra lui Grigore (chiar aşa fiert în oţel) se 
găseşte o scrisoare lămuritoare a gestului său extrem, scrisoare ce descria 
decizia celor doi îndrăgostiţi de a se sinucide simultan, ea cu otravă, el în 
fiertură cocso-chimică. Elena-Îngerul, nu recunoaște în faţa procurorului 
Niculiţă, ce „bazaconii” inventase despre ea în scrisoarea de adio, 
Grigore: „Eu? (să mă omor). Niciodată Bâiguia el ceva despre 
sinucidere (în comun) aşa ca în telenovele, era romantic. M-am făcut că 
îl cred. Chiar aşa de prost a fost ? Eu însă îmi aştept bărbatul de pe 
mare! Am să-i povestesc ce a păţit vecinul, că erau prieteni. Aşa-i 
dragostea! Săracu', Dumnezeu să-l ierte!” 

Da, e posibil ca Julieta să nu-l fi „urmat în moarte” pe Romeo, 
totuşi...? Aurel Stancu, dincoace de shakesperianică dramă, ne explică 
„absurdul romantic” într-o societate contemporană. Majoritatea 
subiectelor literare, pseudo-literare, de acest fel, au, poartă, învățăminte la 
vedere; o facilă interpretare „în direct”, a vâltorilor şi vertijelor vieții de 
ghetou. Aurel Stancu, trăind printre „the crowded working people class”, 
înconjurat de ochii securității atotştiutoare. 

Morala lor, înainte de "89, nu era anticreştină, ci anticomun-istă. 

„Îngeriţa Elena” nu-şi recunoaşte „vina” de a fi iubit ca o 
„păcătoasă”. Ea îşi aşteaptă bărbatul „unic”, şeful „celulei sociale 
comuniste = familia”, să-şi uite abaterea de la posibila ei „unirate”, ce ar 
fi putut fi constatată de procuror . 

Aceste interceptări, sunt posibile în/asupra operei scriitorului- 
ziarist-patron de t.v., de realități medii, gălăţene. Operei în proză. Proză, 
ca iminenţă a faptului divers, în reportaje infernale, în emisiuni pline de 
laudă a hazardului clipei la vedere. 

Există o grabă, a descrierii faptelor şi făptaşilor, fără a se insista 
asupra (decât) implicării lor în acțiune, asupra cauzelor psihologice, 
sociale, ale devenirii lor dramatice. Există de asemenea o abandonare 
(voită?) a tipizării personajelor la nivel socio-determinativ, psiho- 
determinativ. 

Foarte apropiate, aceste scrieri, de povestire senzațională, se 
încadrează într-un anumit gust, a unui anumit lector - ca o prelegere a 
întâmplării întâmplătoare, posibil sfat spontan, fără prea multă 
explicaţie a sfătuirii. 

Metoda abordată de mulţi scriitori gălățeni hăituiţi în scris de 
umbrele amintirilor (ney)profunde, imediate-celor de ieri, frumos trezite să 
zâmbească pentru noi în oglinda retrovizoare a unui timp i(reversibil). 

Şi sunt plăcute în „ascultare” aceste snoave-pildă-indefinită, 
până înainte de pilduire. 

Ştiut fiind faptul că excesul de „aprofundare stilistică”devine un 
obstacol în „cuvântarea pe înţeles”. 

Iată, concret, aceste fluenţe, iminenţe la vedere , în textul Aurel 
Stancu: 

„Elena şi Grigore erau vecini de palier încă de când se dăduse 
blocul în folosinţă. Ca vecini s-au înţeles bine. Nu s-au vizitat prea des, 
dar au convieţuit civilizat. Copiii s-au împrietenit repede, mergând la 
aceeaşi şcoală şi având preocupări comune. 

Au fost colegi cuminţi, nu deosebiți, dar în banca lor. Grigore, 
după pierderea soţiei, a luat obiceiul să bea câte o cafea pe la vecini şi 
uşor, uşor, s-a ataşat de Elena. Nimic anormal sau bătător la ochi. 
Niciunul nu îşi amintea când a început povestea lor. Nu şi-au declarat cu 
vorbe nimic, credeau că se comportă normal, numai că întâlnirile lor 
deveniseră tot mai dese, iar discuţiile la cafea tot mai lungi. Amândoi 

erau vulnerabili, el nu avea nicio femeie în viaţa lui, ea avea soţul plecat 
departe. Ceea ce s-a întâmplat între ei a fost posibil în acest context” 
(Tigru şi Înger) 

Acest text abundă în nedeterminismele stărilor sufleteşti. El are 
forma reportajului. 

Abundenţa cuvintelor şi expresiilor neliterare, fără „calitate 
estetică”- din gura omului de stradă luate, ghilotinează posibila expresie 
literară, lingvistic-literară. 

Acestea sunt: „se dăduse blocul în folosință”, „au convieţuit 
civilizat”, „(copil) în banca lor”, „s-a ataşat”, „anormal sau bătător la 
ochi”, „erau vulnerabili”, „a fost posibil în acest context”, „ca vecini s-au 
înțeles bine”. 

Facilă este şi evoluţia sau desfăşurarea sentimentelor, 
acumulărilor afective ce ar fi trebuit — de la început — diferenţiate în cauze 
ale suicidului ori numai cauze ale incompatibilităţilor ispitei de a iubi... 
pătimaş. 

Subtextul: „ca vecini s-au înțeles bine. Nu s-au vizitat prea des, 
dar au convieţuit civilizat”, e un soi de proces verbal scris pe genunchi de 
un criminalist. 

Sintagmele interioare, des repetate să susțină „povestea teribilă” a 
adulterului Elenei: „Nimic anormal sau bătător la ochi” „Nu şi-au 
declarat cu vorbe nimic” „au fost copii cuminţi, nu deosebiți, dar în 
banca lor”, sunt, din nou, „mai degrabă şi mai aproape” vorbe smulse 
din gura lumii să ne facă pe plac. 

Ilogismele: „copiii s-au împrietenit repede, mergând la aceeaşi 
şcoală (puteau fi prieteni prin joc în... spaţii verzi ori mergând la şcoli 
diferite) şi având preocupări comune (chiar, aşa!,... de adulţi?)”, abundă 
în frazele Aurel Stancu, cu sau fără voie, dintr-o inerție (bine 
intenţionată) - a scrisului, la primă vedere, a unor amintiri cine-to-file, 
obsesive. 

Aurel Stancu are şansa binelui şi bunului literar, în cărțile sale de 
poezie şi proză, tocmai prin acumularea faptelor cotidiene, prin 
aglomerarea lor în semnificaţii faptice, ca necomentabile actanţe, 
succesiuni diegetice evolutive, smulse pentru noi din socio-întâmplare 
întâmplătoare. 

ELENA MARIA STARA 


Motto: Scriitorul este puţinul din în-de-ajuns (T.L.) 


Născută la 30 august, 1942, în Arad; 

Pseudonim: Elena Maria Chiaburu (după soţ) 

Absolventă a Facultăţii de Medicină Veterinară; Institutul 
Agronomic „Lon lonescu de la Brad”, din Iaşi, în 1970. 

e A publicat în Revista „Dunărea de Jos”, Almanahul Revistei 
Dunărea de Jos, Porto-Franco 


Scriitoare pasionată de proză scurtă — călătorie în, la îndemâna 
propriilor experienţe sentimentale. 

În Antologia literaturii gălățene contemporane, ne prezintă 
povestirea Cărămida albă. O fetiţă de 13 ani rătăceşte în Cetatea 
(Tirighina, posibil) — spaţiu al enigmelor, al întunericului, al morţii la 
pândă: Soarele îşi răsfrângea razele în zidul cetăţii. O pace adâncă şi 
sinistră se ridica din solitudinea ei. Când uşa din tablă s-a deschis cu un 
SCârțâit ruginit, ne-a învăluit un aer de mucegăială macabră. Fetiţa era 
îndrăgostită de un soldat. De un grănicer însoțit mereu de Azar: un câine 
lup. Soldatul — grănicer AD iubea curat fetița AMA, purtând-o de mână 
în tunelul — posibil ascunziş al infractorilor. Anii au trecut. Fetiţa — adultă 
se întoarce la locul destinului tragic. 

O cărămidă albă, tencuită în zidul tunelului îi oprea incursiunea 
strângerilor de mână. De fiecare dată, la vederea ei, întorcându-se din 
scufundarea tenebroasă: În acest haos împresurat de chipuri, întortochiat 
de umbre, ... pe lespedea vâscoasă strălucea Cărămida albă. 

Stara Elena Maria, ştie să construiască magicul, simbolul, 
suspansul. Atinge cărămida albă, (cu mâinile eroinei sale AMA) şi îşi 
descoperă iubitul, spiritul lui, amintindu-și întâmplarea morţii lui într-un 
timp trecut relativ. Cărămida albă era aşteptarea întoarcerii ei în amintire, 
era sufletul aşteptător al iubitului ei. Care, într-o zi de scufundare în 
tunelul pelerinajului sentimental şi grăniceresc fusese aruncat în aer de un 
exploziv întermitent. Sufletul lui s-a materializat într-o Cărămidă Albă: 

Afară am rămas nemişcată strângând cărămida la piept, 
vibraţiile unui glas străbăteau zidurile cetăţii, mai clare ca nicicând, 
strigându-mă, AMAA!... Mi-am desprins mâinile şi am lăsat-o să cadă... 

Avea să descopere în spărturile cărămizii o... Biblie. Interesantă 
interpretare a spiritului omului iubit, eternizat teluric prin mesajul 
cuvântului dintâi — religios. 

Sacru — religios, ce umple diegeza povestirii, mereu voluntar, 
mereu pomădând amintirea unei căutătoare de cruci subpământene, 
iubirea ei, prea devreme urmărită de... moarte, muritoare până la urmă... 
în timp. 

Nu ni se spune în Antologie, în C.V.-ul autoarei, câte (şi dacă au 
fost scrise) cărți are Elena Maria Stara. 

Fragmentul, povestirea, despre care v-am vorbit, are însă calitatea 
unei proze împlinite ca stil, semnificaţie, temă dezbătută. Susţinută, 
această proză, de Centrul Cultural „Dunărea de Jos”, în revista cu acelaşi 
nume. Proză poetică până dincolo de obişnuita narațiune descriptivă, 
romanescă. 

Să-i ascultăm bătăile inimii, pentru bunica, în Recviem pentru 
bunica: „În ceaşca albastră de pe pătratul mic al noptierei, un deget de 
cafea îşi striga singurătatea. Bunica, o umbră ghemuită în şezlongul ei, 
cu privirea risipită, clătinând din cap: căror fantome fără contur? Paşii 
mei pe tocuri excesiv de înalte, au răsunat călcând peste liniştea caldă 
din interior, plină de mirosul mării şi al timpului trecut”. 

Atmosferă, gram cu gram punctată. În, unde, ca şi în alte 
povestiri, sunetul are plasmă şi substanţă. Portretul mut al omului drag, 
vorbeşte în interior. La început, apoi deodată, slobozit de muţenie, dă 
năvală în logos furtunos reverberat, mărturisitor de grele amintiri. 

Amintirea fiind cauza scrierilor Elena Maria Stara. Translaţia şi 
dezgolirea ei în prezent, scopul semnificației tezaurizării ei psihice de 
eroi — personagii des fericite cu drame unexpectable- neaşteptate. 

În dialoguri, furtuna se aşterne tot liric, nevătămător, tot în trepte 
calofile: „I-am răspuns, zâmbind privirilor ridicate spre mine. Buzele 
mele, calde, au atins cu sfială obrajii ei ca o coajă rece, aburindu-i”. 

Observaţi cum într-o propoziţie, Maria Stara, îndulceşte două 
stări, mereu două. Una, prima în care intră, a doua, în care se așează: „I- 
am răspuns, zâmbind; Buzele au atins... obrajii, aburindu-i...” Indicativ 
prezent urmat de gerunzii şi participii: Am făcut doar câțiva paşi, 
desenând într-o piruetă desuetă luciri alunecoase pe parchetul lustruit ca 
ceara. 

Frază, deci, binară. Propoziția întâi, reprezentând percepţia 
fizică, a doua, idealizarea ei, înălțarea ei la / în forme metafizice, prin 
metaforă. Frază binară, practicată chiar în dialog: - De ce ai făcut asta? 
Încă mai trăiesc, deşi castelul meu de nisip s-a năruit, răspunde bunica 
îmbrăţişării nepoatei. 

Sunt, ca prea grăbită dorinţă de a lăuda sentimentele amintirii, 
parfumarea lor, şi inadvertenţe uşor eliminabile din text. Într-un spaţiu 
vechi, prăfuit, parchetul nu mai arată lustruit ca ceara . 

Eroii bătrâni nu au limbaj contemporan, dimpotrivă, unul din 
arhaicul vârstei lor, dar şi din cultura, morala timpului trecut. 

Fraza: - Bunicul tău a fost un erou. Un spirit liber, un suflet de 
artist, putea, în gura bunicii (care se pare că l-a iubit mult. Dar iubirea cu 
cât e mai adâncă, cu atât mai mult nu se vulgarizează în mărturisire, chiar 
faţă de un alt om drag) putea să fi fost, adecvat gândită, ca: 

Bunicul tău, dragă nepoată, a fost aproape erou (mai nelaudativ, 
păstrând superlativele, posibile superlative: cel mai mare erou, sau 
incomparabilul erou pentru ea). 

Un erou cu suflet frumos (că există eroi şi cu suflet urât, aş zice 
eu); spirit liber — nu-şi are loc în gura bunicii, (prea ar fi fost tânără 
intelectuală vivace, proaspăt născută, chiar dacă fusese artistă). 
Psihologie ce/cu mai multă trudă, se trudniceşte în proză. Fugind de 
plăcerea scufundării în timp şi de aspra ei dulce mângâiere. 

Să luăm în seamă proza Mariei Stara Elena, mai înainte de a se 
izbăvi în carte scrisă festiv. 


DAN STARCU 


Motto: Detaliu este un amănunt al esenței cognitive. El areo singură 
componentă artistică: conturul stărilor afective, „greu "contur 
conturabile. (T.I) 


Născut la 7 septembrie, 1959, Bucureşti; 

A absolvit mai multe facultăți şi instituții de învăţământ 
superior: Facultatea de Aviaţie, Institutul Internaţional de Limbă Engleză, 
Colegiul Universitar de Informatică — Dunărea de Jos; 

e A debutat, în 1988, cu versuri, în revista Amfiteatru (la rubrica 
poetei Constanţa Buzea); 

e În 1990, debut în proză: povestiri şi nuvele, în revistele 
Atlantida, Partener, iar în 1991, prin romanul istoric „Întemeierea” 

e A publicat: „Exilat din Univers”, Ed. Alma, 1993, „Cavalerii 
Ordinului Galactic”, Ed. Albatros, 1995; „Istoria Pirateriei”, Ed. 
Coresi, 1996; „Limba engleză prin texte”, Ed. Niculescu, 1996; 
Secretul piramidei”, Ed. Alma, 1993; „Attractive English”, Editura Z 
2000, 1998 

Director, în 1991, al Editurii Porto-Franco, Galaţi, iar în 1995, al 
Editurii Coresi, Bucureşti. 


Proză scrisă pe muchia subţire dintre document istoric şi 
interpretarea lui afectivă. Multă dragoste de natură, de plai românesc, în 
timp despletită, în dacic, romanic, în peisajii lirice. lată un fragment cu iz 
de document istoric: în secolul al IV-lea, asupra Europei se întindea 
umbra acvilei romane, iar în codrii Carpaţilor şi pe malurile 
neîmblânzite ale Dunării răsunau încă urletele lupilor daci, după mai 
mult de două secole de la înfrângerea marelui lor rege Decebal şi 
căderea  Sarmisegetuzei în stăpânirea imperiului. Deşi legiunile 
(romane?) dominau Occidentul şi Orientul, din îndepărtatele Spania şi 
Britania până în Egipt şi Persia, ținând în lanţuri Grecia, Macedonia, 
Tracia, Moesia, Germania, Fenicia, Mesopotamia, Palestina, Siria, 
Libia, pacea era tulburată de neamurile războinice coborâte din nord... 
de vizigoți, de ostrogoți, taifali, vandali... 

Iz dens, în care ni se precizează prăbuşirea posibilă a imperiului 
bicefalic... din temelii prin cumplita invazie a hunilor. Huni care trebuiau 
să treacă prin Dacia-adevărată Poartă a invaziilor. 

Poarta invaziilor numindu-se şi fragmentul prezentat de scriitorul 
Dan Starcu în Antologie. Şi anume, partea întâi, Comoara victoalilor. 

Desprins de document istoric, de tăişul lui oțelit, Dan Starcu îşi 
dezvoltă îndrăgostirea de ţinut dacic, scenic, cu paşi metodici bine 
cumpăniți, ca în scenarii de film în care ponderea peisajului — plan 
secund, e risipită în dinamica, cinetica personajiilor — erou actant, în 
dialogurile ce sprijină confruntarea scenică — prim plan sângeros. 

Totul în tempoul lirismului epatant, impresionant, descriptiv. 

Râul avea ape repezi şi înspumate, dar de îndată ce cotea şi ieşea 
în câmp deschis se liniştea... Prin ceaţă răzbăteau contururile unor 
stejari (planuri-perspectivă, scenarii naturale — plan secund). Nechezatul 

unui cal răzbătu în liniştea începutului de zi (efect sonor). Armăsarul 
negru şi ud de rouă, bătu sălbatec din copită (începutul primului plan...) - 
Linişte Zal! Se auzi un glas bărbătesc, cu o rezonanță plăcută, 
tinerească. (Monolog necesar, de asociere a armăsarului — impunătoare 
absorbție a planurilor scenice, cu fiinţa eroului principal). 

Monologarea, contribuie la fipizarea interioară a personajului 
principal Lexis. În exterior, el, arătând astfel: cu ochi mari şi sprâncene 
arcuite, barba scurtă îi acoperea o parte din chip, îi dădea un aer matur 
şi nobil (epitet excesiv, anacronic). Gura mică şi nasul mai puţin 
pronunţat... fruntea înaltă îi era acoperită, în parte, de plete răzlețe. 
(Puțin să-i zicem, idealizată, înfăţişarea acestui dac: care mai degrabă 
avea sprâncene groase nearcuite, buze senzuale pe dinţi sănătoşi). 

Portretul, acceptat astfel, are însă prea multe ocupaţii biologice şi 
vânătoreşti înainte de o luptă. De o răzbunare a tatălui ucis, de aşteptare 
contemplativă, prea contemplativă, a lui Marus şi al grupului său — 
probabil perceptori romano-dacici, războinici romani, cei drept, de 
pedepsit pentru violenţa lor de cuceritori ai Daciei. 

În intenţia de a-şi hrăni luptătorul dac pentru răzbunare, pentru o 
luptă grea, scriitorul Dan Starcu face risipă de imaginație, descriind 
ocupaţia de vânător a unui dac; vânător de iepuri, dar şi de urşi: cu 
iepurele hrănindu-l, cu blana de urs, învelindu-l şi...rănindu-l cu o rană 
lungă cât braţul stâng. Mai mult, încălecându-şi armăsarul, bidiviul, calul 
— cam toţi la fel, şi cei încălecaţi de aşteptaţi şi cel încălecat de Lexis. 

Tot în grabă, unele detalii sunt grăbit descrise şi ne-bine-venite în 
ansamblul scenografic: Ceilalţi veneau destul de repede. Erau patru. Cel 
care-i conducea purta un coif lucitor şi o apără-toare metalică (?). 
Călărea un bidiviu sur, viguros. Doi războinici, cu pieptare de alamă şi 
cu părul în vânt, veneau după el, iar ultimul, în cămaşă albă, purta sulița 
în mână (care mână?) iar în spate era apărat de scutul său rotund. 

Indefinită, această unitate războinică, cade în supra-eterogenitate. 
Nici subunitate a unei legiuni, nici hoardă etnic-eterogenă. 

Bine sunt alese, formulate, numele Marus (luptător), Lexis 
(înfăptuitorul de dreptate), Arht (aprigul-posibil). 

Tot în exces imaginar, ori raţional-voit, cade scriitorul, 
înarmându-l pe Lexis cu toate armele pe care le aveau cei patru duşmani 
ai lui la un loc. Cam în felul înarmării unui cavaler medieval într-un 
turnir. Ca strategie chiar, lupta dacului împotriva romanului nu era 

frontală ci prin surprindere, nu la rădăcina unui pod ci în pădurea prin 
care ar fi trebuit să treacă vrăjmaşii dacului Lexis. 

Dar scriitorul, prozatorul — în special — îşi asumă riscuri 
descriptive, analitice, semantice, proprii scopului final al descrierii. Al 
naraţiunii şi dinamizării ei spre izbâna dramaticului: veridic-relativ, 
concesiv, conex totuşi. Riscuri ce nu împietează decât în plan analitic, 
critic, expunerea sa epică. 

Dan Starcu, sub această logică concesivă, scrie, trăieşte în scris 
(în mod cert nu din scris ) istoria unui popor inferior-moesic, dar 
mesianic prin sarificiul lui. 

Ce cu mare dragoste de străbuni ne este înfățișat (acest sacrificiu) 
de un cunoscător, de un eliberator de prejudecăţi naţionale şi naţionaliste, 
în Întemeierea. 

Ca un pilot al aeronavelor — genuri literare, Dan Starcu, 
fraternizează cu scriitorii S.F. (Ordinul Galactic) cu piraţii fără istorie 
(Istoria pirateriei) ori cu faraonii timpului frumos călcat în peniță 
(Secretul piramidei) cu limba engleză a argumentaţiei atractive 
(Attractive English)  dovedindu-ne frăția sa  literar-artistică în 
contemporaneitate. 


CORNELIU STOICA 


Motto: Reflexul vorbirii are suport oglinda lecturii 
ante-cuvântătoare. (T.L.) 


Născut la 15 iunie, 1941, în satul Măcişeni, jud. Galaţi; 

A absolvit Facultatea de limbă şi literatură română (1977), 
Profesor gradul didactic I; 

e Debut în Viaţa Studenţească, în 1963 (condusă de Marin 
Sorescu); 

e A publicat: „Muzee şi monumente gălăţene” (în colaborare cu 
istoricii I.T. Dragomir şi Mihalache Brudiu) prin Comitetul pentru 
Cultură şi Artă al jud. Galaţi, 1974, „Numai stejarii”, poezii, Ed. Ion 
Creangă, 1983; „Patria mea, grădina mea”, poezii, Ed. Junimea, 1984, 
coautori: Natalia Poşa, Victor Stan şi Radu Felecan, „Cetatea 
primăverii”, poezii, Ed. Ion Creangă, 1986; „Ţara cu văzduh de 
ciocârlii”, poezii, 1989; „Toamna scrie simfonii”, poezii, 1991; „Casa 

bunicilor”, poezii, Ed. Pax Aura Mundi, 1998; „Ochi de copil”, poezii, 
Ed. Geneze, 1999; „Artiști plastici de la Dunărea de Jos”, Studii, 
articole, cronici, interviuri, documente, Ed. Alma, 1999; „Monumente 
religioase din municipiul Galaţi”, Ed. Alma, 2001; „Porţi deschise 
bucuriei”, Cântece pentru copii, Ed. Şcoala Gălăţeană, 2007; „Teodor 
Vişan”, Album de artă monografică, Ed. Alma, 2003; „Identităţi 
artistice”, Prin ateliere şi expoziţii, Ed. Alma, 2004; 

e A primit numeroase premii: Pentru articolele publicate în 
cotidianul Viaţa Nouă (1960), în Scânteia Tineretului (1963), la Şcoala 
Gălăţeană (1997); Premiul I pe ţară şi medalia de aur pentru editarea 
revistei şcolare Petale de Lumină (1981); Premiul Consiliului Naţional al 
Organizaţiei Pionerilor, pentru cartea Cetatea primăverii (1986); Premiul 
revistei Porto-Franco, pentru eseu (2003); 

Membru al Societăţii Scriitorilor „C.Negri”, din 1991, membru al 
Uniunii Artiştilor Plastici din România, din 2008. 


Ardent participant în cuvânt prin cuvântare destoinică în poezie, 
şi în cronici despre arta picturală. Traversând istoria bivalentă a poeziei 
angajate patriotic, dar şi a expoziţionismului (înflăcărat) propagandistic, 
Corneliu Stoica nu s-a sfiit să-şi recunoască dragostea de copii, în poezii 
dedicate lor, mai cu roșu strânşi de gât, mai cu albastru-siniliu în priviri, 
făcându-i importanţi pionieri ai unei epoci ce nu mai avea sfârşit — 
Doamne Fereşte! 

O pasiune, să-i spunem, mai potrivită lui, ca o nădejde în 
dizidenţă vindecătoare de partinic, l-a urmărit pe scriitorul poet ingenuu, 
în postura de înfăptuitor de mini-dicționare de artă plastică gălăţeană. 
Susţinut în acest sens şi de culturiştii socialişti ante şi post revoluționari, 
nostalgici şi (i)reverenţioşi, adepţi ai culturii plastice supraevaluate ca 
izbândă a unor politici locale. 

Iată şi textul unei cronici, semnalată de C. Stoica în revista 
Dunărea de Jos: Ca în mai toate expoziţiile sale de până acum, şi de altă 
dată, pictorul îşi dovedeşte înaltul său potenţial creativ, fantezia bogată, 
umorul inteligent, preocuparea pentru ca (sic?) genul caricatural să nu 
alunece în grotesc sau vulgaritate (pleonasm I), ci să-l desfete pe 
iubitorul de artă, să-i creeze o bună dispoziţie, să-l tonifice (pleonasm 
ID). 

Limbaj al superlativului tovărăşesc, pleunasm fluid, caracteristic 
laudei infinite a unui merit pe care nu-l percepi, nu-l dovedeşti analitic. 

Mai toată această laudă logos-mană se repetă în textul cronicat, 
sub nume uşor de schimbat, ca un macat persan, aprig tapet / în ochii 
celui strâmb şi drept. 

lată una din frazele laudative, standardizată de cronicar epic: 
Ansamblu său de lucrări, construit cu măiestria unui arhitect de imagini 
demne de măreţia uneia dintre aşezările cele mai frumoase ale lumii, 
este unitar, fiecare tablou este pictat cu minuţie, în culori calde, desenul 
este condus cu siguranță. Griurile de nuanţe diferite sunt articulate cu 
tonuri mai vii, compoziţia este echilibrată, iar personajele nu exagerează 
în deformări corporale. Situaţiile comice sunt multiple şi vizează aspecte 
ce [in de trecutul, cotidianul sau viitorul acestui oraş, de oamenii lui, de 
industria turistică, de tehnicile de transport, de specificul acvatic al 
aşezării, etc. (Este vorba de oraşul Veneţia, spaţiu caricatural al pictorului 
F.D.C. Că Galaţii nu pot fi criticaţi caricatural — ferească Dumnezeu!, 
prin câte gropi are, prin câte lagune torențiale îl năpădesc, prin câtă 
Dunăre nefastă îl inundă!) Evident, critica de specialitate este mai 
apropiată de ajutorul profesional artistic. Corneliu Stoica joacă pe eseu, 
îşi joacă imaginaţia ca un spectator uimit (de fiecare dată), în faţa unei 
creaţii plastice, uimit de ce nu înţelege. Altă stare ingenuă a vernisării 
simbolurilor plastice, festivizării spectacolului culorii: aşa cum se vede în 
ochiul neluminat de concept, principiu, doctrină, de metodica pensulării 
spectrelor imaginaţiei. 

Şi este utilă această eseistică stilului publicistic, mai mult decât 
stilului literar. 

În poezie, Corneliu Stoica, petrece metafora simplă spre o 
posibilă meta (dincolo) izbândă livrească, poetică: „Te-aştept că vii între 
cuvinte /Când ele-n ritmuri îmi închid /melancolii ce-mi ară-n suflet /şi 
chipul stelelor livid” (Aşteptare). 

Că există ritmuri cuvântătoare ce pot melancoliza sufletul cu 
arături, e posibil. Dar ce rost şi unde să mai aşezi chipul stelelor livid, 
peste atâta nejustificată tristeţe, numai stele ştiu. 

Uneori durerea se risipeşte dureros de poetic: „Mă doare gândul 
că te voi pierde /aşa într-o noapte /fără nici o feştilă aprinsă pe cer 
/... Gândul mă doare /şi multe nu pot să-ţi mai spun /mă priveşti şi-mi ceri 
/doar să stau lângă tine” (construcţie şovăielnică a durerii, peisaj gri- 

nnegrit lamentabil). Continuat, (în grotesc) cu: „Eu te ascult şi-mi ascult 
lacrimile /cum se coboară-n aortă. /Cine îmi vindecă rana /dacă medicii 
n-o văd” (rana gândului ce doare / vindecare-n moarte are — aş zice eu) 
„de ce atâta tăcere /şi lumea şi-a zăvorât sufletul” (nerelaţionare 
semantică: tăcerea-mediu-moft: lu-mea, lumea şi tăcerea, zăvorăsc în 
suflet mierea. Sic!) 

Declamându-şi tristeţea reveriilor (imperfecte), poetul Corneliu 
Stoica pre-simte metaforele veneraţiei unei iubiri elementare: „Ne-am 
întâlnit în dragoste /asemenea alementelor /care umplu câmpul 
chilimului /țesut întru slava miresei”. 

Iubire populară, perenă, şi eternă ordine în etnie. Dar şi dezavuată 
gospodăreşte: „dragostea noastră e un fruct /atins de ploaia solară 
/sevele pământului /constă în ochi înrouraţi /rădăcinile trunchiului pe 
care /să strălucească în supremă rodire. ” (Chilim) 

„Fructul dragostei — ploaia solară — sevele pământului — rădă- 
cinile trunchiului” - finalizate de superlative a-bun-dente: „strălucire în 
supremă rodire”. Din nou, prea multe elemente chilimale, lirice gata să se 
prăbuşească din... poezie. 

Multe simboluri ale ascensiunii ne amintesc de gloriile postume 
ale postulatelor patriotarde ori de prinosul luminii marxiste: „Nucul creşte 
în mine mare /cu ramurile înfipte în cer, Cât a mai nins peste pieptul şi 
braţele mele, Nămeţii au crescut până la stelele gândului” (Nucul); „O 
muzică de orgă poartă-n frunze /şi fericiţi se simt pe verticală” (Plopii). 

Sunt şi veritabile anatomii în „apocalipsele” poetice. Corneliu 
Stoica: „poetul doar pe-un țărm deshidratat /mai plânge din arborii de 
ceaţă /reptile-nviforate de trup i se agaţă /și oasele îi treier şi-i scurmă în 
ficat. ” (Sic!) (Apocalipsă). 

Rimele des aclamate: ceaţă-gheaţă, ceață-agaţă, alături de alte 
glacialităţi des-îngheţate: mult „ger în sufletele noastre; bocanci de 
gheaţă în picioare; pe la ferestre sloiuri sunt de gheaţă”, conservă lectura 
unor astfel de poezii până la constatarea că: „au îngheţat de prea mult ger 
lăstunii, ...lăstunii din: să-mi amintesc o oră de tăcere / Când noi vâsleam 
spre clipa ideală?! ” 

Poezia, aşa cum este în viziunea lui Corneliu Stoica, respectă 
aceeaşi rigoare - monotonie metrică şi salvatoare a unui timp monoton 
ŞI... cântat lăutăreşte: „Limba ce-o vorbim acasă /şi la şcoală sau pe 
stradă /Are-n ea polen de raze /și parfumuri de baladă” (Laudă limbii 

române). Timp, în care, din care ne înfruptam la „cartelă ideologică” 
sentimentele patriotice într-un naționalism suveran pe tacâmurile de aur 
ale unui pantofar analfabet. Molipsiţi parcă de analfabetism în faţa 
demonstrațiilor, serbărilor, căutărilor de atunci. 

În Casa bunicii, poezia pentru copii, recitată copiilor de un 
bunic, are titluri obsesiv-patriotarde: În corola limbii Române... 
„strălucesc cuvinte sfinte /giuvaeruri șlefuite /cu migală de părinte”, 
Limba noastră — fără corolă: „Moşii şi strămoşii noştri /ne-au lăsat o 
moştenire /Noi vom duce-o mai departe /spre a patriei cinstire,” Din 
adâncuri mari de veacuri — tot despre limbă vorbind: „Limba noastră 
urcă-n vreme /din adâncuri mari de veacuri /aducând lumină-n praguri 
/şi suind lumină-n steme. ” (Sic!) 

Epitetele limbii: grai de miere, grai de aur, crengile graiului, 
maică, limba mea română (în Maica mea, limba română, Crengile 
graiului... românesc, probabil.) 

Toate închinate unui simbol - al patriei luminoase comuniste- 
unui fidel exerciţiu al adulaţiei totalitare. Dar să uităm această ocu-paţie a 
scrierii lăutăreşti, lăudăreşti, ce i-a posedat pe unii dintre aşa zişii 
culturişti socialişti, spre folosul convieţuirii de azi, capitaliste, fără 
ranchiuna timpului pierdut, fără nostalgia bunicului cărturat la pensie. 
Scriitorul este şi a fost sclavul ideii politice, morale, filozo-fice, până 
unde Dumnezeu i-a dat harul măiestririi cuvântului nerostit, vorbirii 
interioare cu sine, şi, mai dincolo de sine, cu alţii. 

Corneliu(s) Stoica are şansa acestei purificări... a scrisului de 
ieri... în folosul comuniunii artei plastice gălăţene, dezmembrată şi ea de 
(din) plin politic, pe muchia unui fluviu din care toţi bem... aceeaşi apă. 


GIORGIA TATU 


Motto: Nu există cale de mijloc, nici cale extremă, în inimă să porţi 
cărări cereşti, doar cuvinte sanguine, senzitive (T.L) 


Născută la 26 noiembrie, 1942, în Galaţi; 

A absolvit Facultatea de Drept din cadrul Universităţii „Al. I. 
Cuza” laşi (1959-1964) ; 

Jurist, Lector universitar, doctorand la Universitatea Danubius - 
Galaţi, în domeniul dreptului; 

e A debutat editorial, în 1996, cu „Flori târzii”, Ed. Geneze 

e Volume publicate: „Sunt ultima romantică”, Ed. Geneze, 
1998; „Primăveri desfrunzite”, Ed. Timpul, 2000; „Lady Blue”, 2001; 
„„Nostalgii”, 2003; „Eternele iubiri”, 2004 

e A publicat în revistele literare şi cotidiene: Argeşul, Viaţa nouă, 
Sinteze — Ploieşti, Noduri şi Semne - Galaţi, Jurnal universitar, Danubius 
— Galaţi, Porto — Franco, Antares, Dacia Literară — laşi. 

Membră a Societăţii Scriitorilor „C. Negri”, din 1998. 


Frumuseţea poeziei Giorgia Tatu stă în accesibilitatea şi 
accesibilizarea metaforei în contemporaneitate. Poezie scrisă pentru 
trăitori de poezie senzorială, modernă ca formă, profund afectivă în 
conţinut. Graţie a versului viersificat continuu, cântat cu sufletul la gură, 
uneori neumă — solfegiu înălțat la cer, spre ascultare hieratică. 

Iată frumosul oraş al teilor, cum se aşează ca autoportret în Bună 
seara, Galaţi. Un octet, cel de început, fiecare vers în opt silabe (obsesia 
lui opt = infinit în picioare): Pe Domnească se aşterne /înserarea violetă 
/Teii-şi picură parfumul /în pahare de cristal fimbinându-l cu parfumul 
/unei tinere cochete /De e roşu sau e verde /pare că n-are habar/. 

Ritmul de 8 pe 8 silabe fiind un cuplu: al paşilor împerechiaţi sub 
tei... domneşti: Sună o sirenă-n larguri /Un cargou se profilează /Şi pe- 
naltele catarguri /Aurul solar dansează. 

Perspectivă a fluviului şi a corăbiilor lui...industrializate în 
cargouri. Şi, din nou, prin detalii parfumate liric, poeta ne petrece în 
arhitecturi citadine, dar şi cosmice: La Olimpic e lumină /Veselie, se 
dansează /Irece-n zbor o limuzină /Din înalturi, o lumină /Printre tei, se 
tot filtrează. 

Foarte aproape de Balada unui greiere grăbit, nu de Balada unei 
perechi de îndrăgostiţi, şi nespus de aproape de fiecare con-vieţuitor, 
con-citadin: Spre grădină, pe sub bolta /Teilor cântând în floare /Mă 
preumblu fericită /Şi-n priviri am câte-un soare /Este vară, este bine 
/Iotul este ca la carte /Aş merge, Galaţi, cu tine /locmai pe planeta 
Marte! 

Deosebirea dintre a fi important şi sunt important, la Giorgia 
Tatu, stă în simplitate, în neinfatuarea esteticii de dragul revelației est — 
etice. Această formă simplă se acumulează, prin inversiuni şi repetiţii, 
spontan, în spontaneitatea lirică. 

Metaforele curg în creuzete ideatice autosugestionându-ne 
ținuturi mistice: n-aud nimic în juru-mi e tăcere (dativ — posesiv 
eminescian) /ca la începuturi tainice de veac /Mă simt ca o fântână 
răzlețită /La care însetaţii nu ajung (Toamnă). Fântâna  răzleţită: 
invectivă ce ascunde veneraţii şi atribute la care însetaţii nu ajung. 

Idem, în: Plouă, răpăie surd /în burlane /este seară /este frig 
/îmi aşez (sub cap) perna plină cu himere /şi mă-nfior într-un poem... 
(Ploaie de toamnă). 

Anotimpul, ca timp ecliptic: Toamnă, Primăveri desfrunzi-te, 
conţine stările metafizice al eu-lui aspru condamnat... perisabilită-ţii: Sunt 
condamnată frumuseţii fizvorâtă dintr-o viaţă în flăcări /şi cânt cu inima 
/prin meandrele atâtor primăveri desfrunzite. 

Uneori, roabă  adolescentină a expresiei căutătoare de 
impresionant, scade, scapă lira din mâini, în... epic: Iubire, lasă-ne să-ţi 
fim credincioşi /căci dincolo de tine, se întinde /un domn plin de 
întuneric... 

Nehotărâre de a iubi melodic. Libertate-exerciţiu, costisitoare 
însă. Rugăciunea riscând să ne îndepărteze, prea mult adumbrită de 
icoana ideii, de icoana armoniilor anterioare, ori în mari ispite reflexive — 
truism la îndemână, căzând: să-aud viorile din nou cum cântă /să mi se 
umfle rochia de vânt /să simt cum vraja nopții mă descântă /să ştiu că am 
un rost pe-acest pământ. 

Continuând periplu Oraşului tăcut, teii sunt eternitatea iubirii 
efemere, semn al eternului perceptiv: miroase-n aer a iubire / miroase a 
dumnezeiesc /şi mai miroase a absint /când eu cu ochii-nchişi te-alint 
/miroase a flori de tei domneşti /când tu îmi braţe-mi Stai şi ... creşti. 

Desele căderi sunt însoţite, în cărțile Giorgiei Tatu, de numeroase 
înălțări. O inconstanţă a iubirii prinsă la furat în livada cuvintelor de aur, 
pentru noi peripeții în tărâm literar, cel unde / în care, vrajba inimii 
binecuvântate face victime şi... recunoaştere a freamătului simţirii 
omeneşti. Ca într-o Gară şi un tren: şi ne-am urcat în trenul ce sosise 
/vecini de scaun, /împietriți în gânduri / până şi vremea se oprise /şi 
stâlpii defilau în rânduri — rânduri. 

Sau ca un avertisment al unității scriitoriceşti, cum se 
moralizează, în memoriam — poetului Dumitru Pricop: tot mai mulți poeții 
se transformă în eunuci /şi rămânem singuri ca puii de cuci (Este târziu, 


august, 2007). 

Închei susținându-mi argumentele antelaudative, prin două fraze 
scrise de Cezar Ivănescu, fraze — cuvânt înainte la volumul Eternele 
iubiri : O autentică poezie sentimentală scrie Giorgia Tatu care, iată, cu 
Eternele iubiri, a ajuns la al şaselea volum de poeme, volum care face 
dovada unei incontestabile maturități artistice. Giorgia Tatu aspiră, în 
fapt, la un mod de existență care-i este propriu, o existenţă transfigurată, 
trecută prin filtrul unei sensibilități livreşti, rafinate... 


TUDOSE TATU 


Motto: Fără literatură, istoria n-ar fi decât fapt împlinit. 
Prin literatură, ea este, înfăptuire perpetuă.(T.I) 


Născut la 20 septembrie, 1950, în Galați; 

Absolvent al liceului „Vasile Alecsandri”, Galaţi (1965-1969); 

Specialist în proiectări, construcții navale (absolvent al Şcolii 
medii postliceale, 1969-1971); 

Traducător relaţii publice (ICPPAM, ICE Marvimpex, 1976- 
1981, Şantierul Naval Galaţi, 1981-1995); 

Debut: România Literară Cercul Vulturului; 

Premiul revistei Dunărea de Jos, pentru cercetare istorică (2009); 

e Opera, în colecţiile Bibliotecii „V.A. Urechia”, Galaţi: 

e Monografii: „Cărţi vechi, corăbii, reisi, neguţători şi 
diplomaţi: Dunărea de Jos 1745-1856” Traducerea textelor din limba 
germană: doamna Georgeta Niculescu, Galaţi, Ed. Istru, 2005; „Istoria 
trudită a fabricilor uitate”. Galaţi, 2008; „Împrăştiatele poveşti ale 
Portului de Aur”,Ed. Sinteze, 2006). 

e Peste 200 articole, seriale tematice, de largă documentare, cum 
ar fi: Călători străini despre Galaţi (în rev. Dominus, nr. 43-50); 
Cetăţeni şi porturi în reconstrucţie (în rev. Dunărea de Jos, nr. 35-39); 
Naraciul Moldovei şi Valahiei în istoria vestitei Comisii Europene a 
Dunării (în rev. Dunărea de Jos, nr. 83-87); Istoria acestor locuri : O 
hartă din secolul al XVII-lea (în Weekend Magazin, în 2008, iunie- 
august); Istoria Comisiei Europene (în rev. Dunărea de Jos, nr. 30-33); 
Istoria la Dunăre : Jules Hagerneister — un analist politic francez, coafor 
şi cosmetician plătit de Curtea imperiala de la Sankt Petersburg : Situaţia 
comerţului în porturile Marii Rusii, Moldovei şi Valahiei; Însemnare 

despre Târgul Galaţilor (în Altă viaţă, magazin, nr. 4622-4670, 2005), 
Povestea venită din Orient despre ţinutul dintre ape (în rev. Altă 
viaţă, magazin. An 16 nr. 4813-4855), Schelele maritime de la Dunărea 
de Jos (în A.V.M., nr. 4771-4801, 2005). T.A.B. Spratt, primul 
geograf, hidrograf şi cartograf al Dobrogei, Deltei Dunării şi a 
gurilor de vărsare în Marea Neagră (în rev. Dunărea de Jos, nr. 
75082), Tîrgul Galaţilor în vara zurbalei de la 1819, dar şi oraşul mai 
vechi... (în Altă viaţa, magazin, feb-mar. 2006). 


Sul de scriere specializat pe intertext şi metatext istoric, 
documentar. Textele, originale, provoacă în limbile universale fran-ceze, 
engleze, dar şi în sintaxa, morfologia, ortografia limbii române a 
secolului 19-zece. 

Acurateţea naraţiunii, propoziţionale ei, scurte ca o tăietură de 
cuţit, repezi ca năvala evenimentelor istorice în dezbatere, zidesc imagini 
veridice, proaspăt iluminate de truda scriitorului cercetător cu ample- 
multe-aripi retrospective. 

Cărțile domnului 'Tudose Tatu, sunt veritabile epopei ale istoriei 
românilor, purtătoare de mit şi legende, de eroi care ne înfăţişează fiinţa 
strămoşilor, de care, se pare, ne-am lepădat. 

Doar trei focuri de muschetă s-au tras drept răspuns (la focul 
deschis de ambarcaţiunile locotenentului Mansell, şi la orele 3 p.m. 
Localitatea (Sulina) era un morman de ruine, fără a se cruța nimic (17 
iulie 1654), ci doar biserica şi farul. Şi după cum, aproape de sfârşit, în 
toate armatele lumii se oferă recompense, tot în luna lui Cuptor, 1854, au 
loc... înaintări în grad în Marina Regală Britanică: Amiralitatea iulie, 
28, 1857... (din cartea Asaltul Sulinei). 

Cărţile domnului Tatu Tudose, sunt veritabile analize- 
matematice, cantitative şi calitative, cum ne adeveresc ele realitatea 
istorică în Împrăştiatele poveşti ale Portului de Aur: Azi frecurăm 
Dunărea cu un bac foarte mare, care cuprindea 3 care şi 37 de cai. 
Această simplă constatare ne oferă prilejul să clasificăm un detaliu, 
anume cel al navei, care era utilizată la trecerea Dunării în perioada 1742 
— 1759. Comparând datele de faţă cu cele prezente anterior, acesta era un 
bac, de fapt o şeică modificată şi acționată cu vâsle. Un simplu calcul ne 
indică faptul că aceasta, conform celor declarate de sol, era încăpătoare 
pentru 3 care, adică 3,6 tone, greutatea medie a unui car fiind în epocă de 


Ioan 'Toderiţă — Revelația și relevanța textului literar 255 


1200 kg. La care se adaugă greutatea celor 37 de cai, cu o medie de 600 
kg pe animal, ajungându-se la 22,200 tone. 

Un total de 23,400 tone fără a mai pune la socoteală greutatea 
oamenilor ce însoțeau animalele. 

În concluzie acest bac... avea o capacitate de maximum 30 tone, 
ceea ce reprezintă o navă fluvială de mari dimensiuni pentru perioada în 
discuție. 

Iată suma şi însumarea epică a istoriei noastre. Doamne, cât de 
aproape nouă!, împlinită cu meşteşug literar de scriitorul Tudosie Tatu. 


CONSTANTIN TĂNASE 


Motto: Există un jurnal al jurnalelor. Lungi cât amintirea tatălui în 
mintea unui copil din flori. Literatura este cuvântul tatălui către fiu, 
înainte de a se naşte! (T..) 


Născut la 26 februarie 1951, în Galați; 

A absolvit Facultatea de Drept, Bucureşti, în 1980; 

Doctor în drept (2001 — 2004); 

A debutat în anul 1960, în ziarul Viaţa Nouă, din Galaţi; 

Membru al Societăţii Scriitorilor, „Costache Negri”; 

e A colaborat la revistele Dunărea de Jos, Porto Franco, Tomis, 
Dominus, Pax Aura Mundi; 

e Cărţi publicate: „Taina şarpelui”, Editura M.I., Bucureşti, 
1996; „De la Cotul pisicii la Otopeni”, Ed. Pax Aura Mundi, Galaţi, 
1999; „Mogoşoaia — ultima cursă”, Ed. Arionda, Galaţi, 2001. 


Scriitorul Constantin Tănase, este unul dintre cei mai legați, 
dintre cei mai experimentați înfăptuitori de proză gălăţeană (dacă putem 
clasifica cardinal, geografic, proza). Genul epic abordat de scriitor este 
legat din punct de vedere a întocmirii unităților epice: roman, nuvelă, 
poveste scurtă, cât şi din punct de vedere a uniform accelerării respirației 
în text, a dinamicii şi relaţionării întâmplărilor narative. 

Scriitorul vede (şi te face să vezi) înainte de a scrie cuvintele lui 
(interioare lui) în ex — folio celuloidal. El ştie dinainte, trăieşte (din) 
înaintea scrierii, observând cu ochi pătrunzător faptele trăite, agonisite ca 

pâine caldă a scrisului, din trăiri auto — experimentale. Altminteri spus, 
vede plasticul, aude imaginea, simte şi judecă actul scrierii. 

Călătorindu-ne în scrierea sa de la/ prin, sub-genul poliţist: Taina 
şarpelui, la/în romanul document, de la maniera facilului — de plăcere, la 
mai profunda expresie a revelaţiei dramatice, a semnifi-caţiei dramatice: 
Mogoşoaia — ultima cursă. 

Toate romanele scriitorului Constantin Tănase fiind documente, 
fişe de sertar, înălțate la rang de învățare a psihologiei umane patologice: 
eroii acestor romane suferind de pe urma unor traume sociale; suferind — 
în fugă — traumatismul convieţuirii, supravieţuirii în medii ezoterice cu 
eroi antagonici. Iubirea, crima, fac psihologie diferențiată în aşezările lor 
narative, captându-ne atenţia din intenţia lecturii, din intenția faptului 
împlinit, spre întâmplarea întâmplărilor. 

În Drama Mogoşoaia, Constantin Tănase, ne face părtaşi ai 
amintirii lui (şi a noastră, a unora dintre noi) implicându-ne în roman, 
dincolo de hazardul destinului tragic al scufundării (ne)arhimedice, a 
neprevăzutei morţi aleatorii. Romanul, dramatic, cu acest titlu-subtitlu, 
Ultima cursă, nu este un document (ne)comemorativ, ilustrativ, 
dimpotrivă, profund demonsrativ. Drama Mogoşoaia implicând factori 
sociali, criticabili, dar şi o analiză amănunţită a hazardului în societatea 
în care mai toţi eram utopic hazardaţi de... materialitatea morţii — singura 
stăpână (a tuturor), nesuspectată. 

Constantin Tănase, ca scriitor, fuge de prejudecata lui se spune 
că...; de universalul reflexiv al inexactităţii faptelor trăirii. Scrierea sa — 
evidenţă des-golită intuiţiei — nu cade în inimă zglobiu alergată în 
imaginaţie, difuz desenată în realităţi factice, pre-făcute, dimpotrivă este 
o scriere cu scop psihologic presărat în cenuşa faptelor experiment-social. 
El inopinează, oportunează, căutarea ade-vărului unei istorii trăite — viaţa 
la întâia vedere — cu, prin, forme estetice cursive, liniare, uşor patetice, 
dar necalofile. 

Poveştile sale publicate în foileton, în revista Dunărea de Jos, 
sunt mărturii ale acestui stil. 

Dacă în conţinut, prin conţinut, dinamica ideii sare peste relaţii 
descriptive, inductive, ce ar aprofunda cauza cursivităţii, ca formă; 
ingenuu acoperitor de profunzimi deductibile, scriitorul îşi edifică scrisul, 
eficient, bine evaluat, de scopul scrierii. 

Adevărat experiment regizoral, construcţia actanţelor şi actelor: 
play as I say, porneşte, dinaintea prinderii sunetului interior al creaţiei 
sale în cuvânt, porneşte din litera, fiecare literă, frumos cântărită în 
condei. Diversitatea temelor se autodetermină ca raport scris de un 
general pe masa unui lector-student la litere, necunoscător de 
strategia vieții-la (ne)(re)vedere. 

Frumoasa poveste-fragment de roman psihologic, intitulată 
Silueta Albastră, dăruită nouă în Antologia scriitorilor contempo-rani 
gălățeni, reprezintă un mod simplu de purificare a unui impur erou — hoţ 
la revoluţie, prins şi arestat pentru că n-a dovedit oame-nilor cu banderole 
(revoluţionarilor) de unde are o mie de dolari, pe nume Cristian Palade. 
Confundat cu un terorist. În realitate, mereu există o realitate crudă în 
societatea românească, în societatea mediu ideatic — la Constantin 
Tănase, Cristian era al nimănui. Crescuse în orfelinat. Nu avea în buletin, 
pe locul numele părinţilor, decât două linii paralele. Arestat fiind, în 
puşcărie, cunoaşte un viitor mort, căruia îi substituie identitatea, 
declarându-se el, în locul mortului, mort, şi, invers, el, cu numele 
mortului, în viaţă. Scenă din Monte Cristo, cum ne declară scriitorul în 
text. 

În portofelul substituit mortului, Cristian Paladi, devenit Emilian 
Cudriţescu, în portofelul lui Cudriţescu, găseşte un telefon cu o ofertă de 
angajare. Este angajat în urma întâlnirii cu posesorul numărului de 
telefon, în casa Doctorului Maxenţiu Stamatoiu, angajat ca însoțitor. 
Însoţitorul unei fiice a doctorului, a Valeriei, care avea un handicap: 
pitică. Infirma nu era decât Silueta Albastră a povestirii. La început, 
Valeria, (care avusese experienţa tristă a unei... căsătorii) nu acceptă 
compania hoțului de identitate peniten-ciară. Cristian, alias Emilian, 
aşteaptă capriciile albastre (pitica avea obsesia albastrului) ale celei 
pentru care era angajat să o însoţească la plimbări capricioase, ori în 
dormitorul albastru, albastru — nevrotic. 

Şi aşteptarea se sfârşeşte. Mai întâi plimbările mute, apoi 
dialogurile provocatoare de... ispita apropierii, apoi, surprinzător, 
neaşteptat (specific scrierii Constantin Tănase), dorinţa aprigă a Valeriei 
ca hoţul la revoluţie, angajat de fratele ei Teodor, ca însoțitor, să-i 
citească romanele: (impuse lui de ea spre lecturare angelică) Ana 
Karenina, Enigma Otiliei, La răscruce de vânturi, Doamna Bovary; 
literatură clasică din toate colţurile lumii, conştientă fiind că, prin asta, 

prin lecturarea lor, orfanul avea să se purifice de revoluționarismul străzii 
din care fusese cules. 

Strategia vindecării răului din noi, prin citirea cărţii, începea 
Chiar în amintirile eroului Emilian — Cristian, din orfelinat, când 
profesoara Ortansa Manoilescu îl mustra că uita să-şi facă tema la 
geometrie, citindu-l pe Dickens, ori cu sintagmele dulci, materne: 
înțelepciunea dobândită din cărţi te va ajuta, Nerericiţi sunt cei care nu 
au parte de o dramă, etc 

Această profesoară este imaginea izomorfă a Valeriei care 
continuă aspiraţia bună ce se află în hoţ, pentru carte, pentru a cunoaşte 
un alt fel de a trăi. 

Povestea se sfârşeşte tot ca o dramă, cu un sad-end, cu o 
întoarcere în impur a celui devenit pur o clipă: clipa nopţilor de lectură 
clasică universală, ori de lectură autohtonă, a romanului Adela (via, 
Proust cu timpii săi găsiţi şi reînviaţi, pierduţi memo-rabil). Clipe 
sheherezadice — o mie şi una de nopţi, de nesomn a sufletului — angoasă 
existenţială. 

Valeria — Silueta albastră, acceptă omul purificat să o... sărute, 
convinsă că acest ultim panaceu al iubirii (ne)angajate, îi va da putere 
însinguratului de sine — însoțitor de altă însingurare: albastră reverie a 
infirmităţii, să învingă lumea roză din afară. 

Cristian — Emilian este plătit cu două mii de dolari (dublu celor 
câştigaţi pe sub mână la revoluţie). În loc să-şi facă o viaţă nobilă cu 
aceşti bani, acesta, cade în dostoevskiană soluţie a vieţii: joacă jocuri de 
noroc. Câştigă. Ucide. Ajunge să fie condamnat pe viaţă. În sala de 
judecată, ochii Valeriei clipesc nepăsători la... deznodământul strădaniei 
ei: cartea nu l-a purificat pe însoţitorul sinelui ei, aristocrat albastru. 

Acesta este scriitorul Constantin Tănase. Un maestru al regiilor 
dramatice cu un singur act. Autorul unor drame convingă-toare, a unei 
psihopatologii vectoriale aplicate pe fapte aleatorii bine ordonate. 
Cum, convingător, în acest sens, este şi în poezie, în poezia baladelor sale 
con-tempora-ne - fapt divers: „Plouă de paşte ca pe vremuri/ Sandu 
Cicoare în costumul cel nou/ străbate Aleea Marinei/ cu un buchet de 
narcise/ o lumânare şi un ou./ Abia ieşit din pârnaie/ a dat lovitura/ În 
noaptea Învierii/ a spart două case, nu una./ Plecaţi în vacanţă la Lepşa/ 
stăpânii/ vor reveni cu jeep-rile goale/ pe la sfârşitul săptămânii./ 

Morman de blănuri/ bijuterii şi fişicuri/ sunt pentru ei aproape 
nimicuri/... 

Căpitanul Ispas de la secţia trei/ se frământă într-una/ şi îşi face 
mintea praj/ Dar, de Blajini/ la Eternitatea/ după ce a mâncat şi a băut/ 
pe săturate/ Cioarec, a mierlit-o dintr-o dată/ lăsând de izbelişte toate 
...” (Fapt divers II) 

Baladă — dosar judiciar, la purtător. Purtătorul experienţelor 
literare, în şi prin liră — satiră, vesel ondulată. 


DĂNILĂ TĂNASE 


Motto: De vorbă stând cu altul, când şi când / 
Purtăm hlamida unui sfânt cuvânt (T..) 


Născut la 22 mai, 1948, în Smulţi, Galaţi; 

Absolvent al Liceului Industrial şi a unei şcoli tehnice; 

Tehnician principal marketing, pensionar; 

e A debutat cu poezie în revista Amfiteatru; 

e A mai publicat poezie, eseu, reportaj, interviu, în: Cronica, 
Viaţa Nouă şi Liberă, Viaţa Buzăului, Observator T, Tecuciul Cultural, la 
înfiinţarea căruia a participat în anul 2006. 

Membru al Centrului Literar „Calistrat Hogaş”, din1980. 


Poet fără pretenţia cărţii tipărită glorios. Pasiune pentru poezia 
cenaclistă. Cu strădanie, relativ apăsătoare în... metaforic: La margine de 
zi /decupez cu pleoapele /felii de lumină virgină /alungând întunericul 
din mine... şi mă împărtăşesc /cu amintirea prafului de catifea /din uliţa 
copilăriei... apoi mă risipesc în pânza de pâianjen /țesută din gâlceava 
păsărilor (Decalog). 

Şir de metafore, ziditoare de semispaţii izomorfe: margine de zi 
— felii de lumină virgină — lacrimi de zori — întunericul din mine — 
spălarea cuvintelor, pânza de păianjen — uliţa copilăriei — gâlceava 
păsărilor. Dar şi de relaţii determinative a unor sentimente ce se 
acumulează în praful de catifea al ideii finale: Când toate acestea reuşesc 
(aceste înobilări perceptive) /fie şi numai într-un poem (ca unitate metrică 
a reuniunii gândirii meta - ideatice) /simt binecuvân-tarea ziditorului 
/bucurându-se că m-am înfruptat /dintre - ale sale. 

Credinţa că gândurile omeneşti aparţin ziditorului, sub această 
încercare de perfectare a gândului, numită poezia ori poetica 
cognoscibilului afectiv, Tănase Dănilă, frate mai mic a lui Grigore Hagiu, 
dezvoltă în ideologii simple escatolgia unor veritabile credinţe 
testamentare, profețându-şi talentul cu nostalgia timpului frumos-luminos 
fărămiţat în... carne: Aş face ţăndări eternitatea... / La ce bun să lunecăm 
/pe raza nemărginită a timpului /dacă am pierdut clipa /când ne ruşinam 
/de lumina candelei (Doar clipa). Poem dintr-o singură sintagmă zidit, 
dintr-o singură judecată plastică — a timpului pierdut. 

Nouă poezii în Antologia scriitorilor gălățeni contemporani, prin 
care poetul îşi dobândeşte loc şi virtute, apreciere şi admiraţie. Epitete, 
locuţiuni, adjective estetice, la tot pasul: nectarul bucuriei, Pomul care 
am fost, nemângâiat de ape, saltul la trapez al vieţii, de la trandafiri am 
uitat mireasma spinilor, ornamentul bucuriilor, compus din nimicuri... 

Şi pentru a se dovedi rudă cu Grigore Hagiu, apropiată şi 
aproape... naturală, ascultaţi-l în Şi du-te toamnă. Poezie construită din 
patru catrene. În primele trei, primul vers fiind: E toamnă şi e ceaţă şi e 
frig. Primul vers repetat... onomatopeic — curgere a... din nou... timpului 
geo-fizic, revolut: Și de trei zile plouă pe morminte/ O, morţii mei, ce aş 
putea să fac,/ să nu vă intre apa-n morminte ?.../ Şi noaptea de catran 
coboară pe oraş/ dar eu cobor câte puţin în mine.../ E toamnă şi e ceaţă 
şi e frig../ iar teii şi castanii vor înflori pe-alei/ şi-n primăvara care o să 
vină/ voi înflori şi eu, din nou, cu ei. 

Sunt printre cele nouă poeme şi metamorfoze nedorite. Dar 
neglijabile, față de Şi luna ne pândea, faţă de reuşita guliverizare din 
acest poem: Ne înveleam cu cerul/ şi ascultam liniştea/ la lumina 
licuricilor/ acompaniată de un taraf de greieri/ iar după o perdea/ fără 
să se ruşineze/ luna ne pândea. 

Da! Tănase Dănilă este o speranţă a cuvântului bine cuvân-tat. 


LENUŢA TĂUNE 


Motto: Declamaţia actoricească nu-i suficientă unui text, 
deja osândit să se declame, reclame, aclame. (T.L.) 


Născută la 7 oct. 1932, în comuna Cavadineşti, Galaţi; 
A absolvit Şcoala Pedagogică Galaţi (1949-1952). Invăţătoare; 

e A debutat, în Revista Săreanca, cu Balada Horincii, în 1971; 

e Debut editorial: „Călătorie de vis”, Ed. Pax Aura Mundi, 
2006; volum colectiv: „Coş cu sentimente”, Ed. Istru, 2006. 

e A publicat, în multe reviste, poezii: în revista Femeia (1971- 
2005), în Tomis, în Viaţa Nouă (şi proză) în Săteanca, în Flacăra, în 
Albina, în Viaţa Liberă, în Sinteze, în Revista Armatei; 

e Şi în volume colective: Pagini Dunărene, Incandescenţe, 
Tinerețe continuă, (între 1975-1989) Imn pământului străbun şi, după 
'89, în Porto-F'ranco, Dunărea de Jos. 

A primit multe premii şi diplome de merit la concursuri de creaţie 
şi interpretare, în perioada 1970-2005. 


Poezie a conciziunii şi acurateţii: fi-am dăruit /un muşuroi de 
cuvinte /purtând fiecare /coconi /spre singura stea căzătoare. /Șirag de 
nimfe /peste pod /răsucind tăcerile n uitări zornăitoare /îmblânzita 
durere /flutură aripi fînconjurând /ca inelul lui Saturn / gutui de logodnă. 

Grupaje lirice reflexive. Cu unduiri metaforice de scurtă durată, 
compunând spaţii de dimensiune terestră şi de iubire... suferindă în timp, 
de timp nemilos, dar şi de conştiinţă a vindecării îndoielii nemuririi: 
Lăsaţi-mă să-mi vindec /lanţul îndoielii /dincolo de timp /Lasaţi-mă să 
iert fulgerul /trăsnetul timpului vindecat de apocalipsă /Lăsaţi-mă 
respitaţie telurică pâine şi sare /pentru azi / Lăsaţi-mă pentru voi! 

Aclamarea retorică a ideilor, uneori prea metodic ţinute în frâu, 
prea des scuturate de spontaneitatea silogismelor estetice: forţate asocieri 
de elemente narative, această retorică, abundă ca reflexivităţi închinate 
nouă-logos facil. 

Zilele se divid /în valuri /peste clipe de trudă (monotonă 
temporalitate), desagi cu petale fierbinţi prinşi de copacul înţelep-ciunii 
(basm, un Dănilă Prepeleac posibil din/în drumeții hazlii), copii bătrâni 
ce explică de câte ori te naşti /când mori într-o singură clipă /în doi /fără 
apel osândiţi la iubire (lungă explicaţie, truism cules din observaţii 
profesionale, mai mult didactice, decât poetice). 

Totodată, această metodă, caracterizează o strădanie meritorie a 
învăţătoarei horincene de a aspira la expresie, la epic frumos parfumat 
pentru lecturi la/în lumânarea singurătăţii oricui. Uneori posibili 
participanţi, posibili actori similari ei, în drama iubirii fizice pierdute: 
Plecat fără vreme /am găsit asupra ta /biletul de trecere /orizontal 

/scrisoarea  nedeschisă /din care-am aflat am găsit, am aflat: 
supraabundenţă verb-ală) certificatul de stare sufletească /pe numele 
(tău) adevărat /şi-o (şi o) batistă /spre a-ţi şterge durerea nevăzută. 

Da şi nu! Amintirea omului iubit - pierdut fiind mai mult decât 
durerea ştearsă a călătorului în eternitate, fiind o mai „bine şi de sine” 
tulburare a noastră în cuvântarea lui spre noi, în cuvinte estetice 
purtătoare de simbiozele-simbolice ale durerii poetice. 

Lenuţa Tăune aflându-se, din punct de vedere literar, pe scena 
martirajului creaţiei populare, de cândva, în epicitatea libertăţii vesificării 
de azi, între scenă şi spectator, în spectacolul unei lumi difuze: Inima, 
continuă poeta în Ultimul gong, oprită după zbucium fincercând 
zadarnic (oprită din zbucium încearca zadarnic) cortină trasă /peste 
scena vieţii /luminând ca un spot fimaginea ultimului gong. 

Scenă a unui cămin cultural în/unde actorul declama, sub pana de 
curent a unui generator obosit. 


MIRCEA TOFAN 


Motto: Devreme, e un mai târziu asumat (T.1.) 


Născut la 4 martie, 1987, în Galaţi; 

e A debutat în revistele Dominus şi în Școala Gălăţeană, în 2003; 

e A publicat: „Îngerii tunşi chilug”, Ed. Scorpion, Galaţi, în 
2005; 

e A colaborat cu revista Centrului Cultural Dunărea de Jos. 


Poezie epică. Lungă dezbatere a vieţii şi morţii în timp triumfal 
umilit. 

Când voi fi judecat /voi fi considerat (două infinitive lungi, 
obsedante) principalul vinovat pentru naşterea mea /voi fi un mort, un 
hoit pentru voi (antanaclaza lui voi), /viilor /(omonimul voi ca efect 
onomatopeic) /care-atingându-vă, voi face să vă doară atingerea-mi (v- 
ul stridentei, repetiției insistente a unei dorinţe) /şi bucura-mă-voi cum 
niciodată nu m-am bucurat /văzându-vă în chinuri... 

Pronumele reflexive legate de gerunzii, uneori de infinitive, în 
prezent sau în viitor, fac grave peisajele acestui poem, într-o retorică... 
reflexivă. Bucura-mă-voi, în loc de mă voi bucura, eu mă voi bucura 

(personalizând bucuria în... viitor) afingându-vă = a vă atinge: vă, 
pronume reflexiv indus infinitivului, preferat-legat de gerunziu. 

Şi alte gerunzii reflexive, modale, temporale: atingându-vă, 
văzându-vă,; fire — funii cu plumb, gravitaționale, ce înveninează noi 
substantive...  adjectivale:  simțiținoroiul ori moduri  nepredicative, 
nepersonale, ale unor participii: simțitu-l-am, bucura-mă-voi, ori dative 
posesive: trupu-mi, atingerea-mi. 

Toate în poemul Nutrind o dragoste nemărginită pentru cei ce 
mă-nconjoară. Testamentară, declamată biblie şi, invocată grav, tot 
reflexiv, în mai puţine gerunzii şi mai puţine participii, dar tot reflexiv se 
deapănă poemul Asemeni altor spânzurați: Faptul că tata ar fi putut 
(optativ) să-mi taie o mână (reflexiv) /fără ca ea să existe leste o iluzie, 
/lăsând (gerunziu) în urma trupului meu spânzurat /numărul paşilor (de 
miliarde de ori mai umbriţi decât umbra mea însăşi) Ifăcuţi (participiu) 
până la ştreangul care, /cu o dragoste nedesluşită pentru viaţa mea /în 
mocirla trăirilor de până atunci /nu m-a lăsat să cad /ținându-se de gâtul 
meu /asemeni unui animal /din ale cărui ghiare /prada nu mai are nici o 
scăpare. 

Principiul tulburării visului. A imaginii, din vis alungată, pentru a 
deveni fizică. Şi invers, lungă incursiune în real, pentru vis (ne)paradoxal, 
retrăit. Acesta este drumul-dute-vino, stai-pleacă, nu-da, da-nu, culegător 
de simboluri şi substanţe metafizice, de imagini dramatice şi... salvatoare 
de aventura trăirii. 

Promiţător detaliu psihic, frumos aliniat dezbaterilor ideatice, cu 
precădere, judecată afectivă deschisă interpretării, cum ar fi numeroasele, 
de excepţie, metaforele: închei, cu Dante-n-vers, memoria virgină /şi tai 
cu bisturiul mirabila retină /şi clipa-n care morţii refuză să învie 
/privind-o-n ochi închis spre tine mă îmbie (Joc trist), cu terpinol ţi-am 
şters sângele de pe creier, adevărul începe întotdeauna cu mine (Poem 
despre adevăr), muşcând din becul căptuşit cu vid (Pierdut), Gellu 
Naum îmi culegea albeaţa de pe ochi /ca şi când i s-ar scurge şoldul. 

Tot atâtea grele şi rele meditații organice, cu iz transcedental, de 
mucegaiuri şi insalubrități insolite, de solitudini... criminale, converg 
spre/în divergențe epice eroismul cam Dostoevskian al soluției destinului 
fatal, ori numai a unei soluții nesoluţionabile luminos. lată sfârşitul 
fiecărui poem din Antologie: prada nu mai are nici o scăpare, (Asemeni 
+.) /şi trupu-mi trist se scurge, însă nu moare I(Stau), n-am cui, să-l bat 

în palma chircită a Hristosului (Joc trist) sunteţi unicul mormânt spre 
care trupul meu purcede (Unicul mormânt), adevărul este piatra pe care 
o arunc... şi nu se mai întoarce înapoi (Poem...) 

Soluţiile durerii şi tristeţii iremediabile, retorică a invocaţiei 
tragismului trăirii. 

Eul, păzit de Alţii, este martor al execuţiei sale, al condamnă-rii 
sale de... alţii: o altă caracteristică a meditaţiei psihopatice, dens nevro- 
patice, explicată patetic de poetul Mircea Tofan. 

Eşafodarea, ghilotinarea, spânzurarea, sângele şi sângerarea, sunt 
spaţiile în care meditaţia la Altul, la condamnarea eului prins în justiţia 
vinovat, se generează parcă... însângerând trupul neputincios să plătească 
însângerarea ca tribut: voi sunteţi butucul pe care-mi aşez capul pentru a 
fi tăiat (complexul ioanic-al sacrificiului divin); lama ascuţită şi lucioasă 
a toporului /tăind privirea mea în două (disipare a realului în afectiv). 

Lumina, putere divină dar şi... erotică, a despletitei frunţi falice, 
abundă spaţiile însângerării, scufundătoare în adamic: împuşc lumina; 
ura-şi lustruieşte armura; vânt fosforescent; pătura metalică a mâinii 
tale. 

Scufundările erotice, sexuale, sunt desvelite în lungi epicizări 
epilogate. Cele mai reprezentative sunt: trebuia să mă-ncumet a împuşca 
lumina, a o trage de limbă, a-i mânca inima, ficaţii şi plămânii; adevărul 
este identificat ca un surplus de toxine eliminat prin aparatul excretor al 
timpului; am identificat creieru-mi ca fiind himenul timpului. 

Murdăriile timpului, ca formă postmodernistă a detaliului, 
izomorfiile acestei murdării (din care face parte şi scurgerea sângelui) se 
consumă în timp: timpul nu mai era de pierdut; momentu-n care voi vă 
sprijiniți de trupu-mi.... 

Dar şi în trup, trupul căpcăun al timpului murdar: voi fi hoit 
printre voi; urma trupului meu spânzurat; mocirla trăirilor, ţinându-se 
de trupul meu; trupu-mi trist se scurge; secundele ce mă loviseră în 
moalele capului. 

Mircea Tofan, şi regimul său nocturn, poet al dezbaterii 
epilogate, pe lungi cărări modale, verbale, sintactice, originale sub / în 
marele-neprevăzut-tărâm al însingurării, dar şi al des-străinării 
complexelor psihologice, în psiho-analize experimentale. O singură carte, 
suficientă pentru a continua incursiunea îndrăzneață a cuvântului liber în 
cuvânt subjugat poetic. 

VASILE TUDORIE 


Motto: Poezia este o stare ocupaţională psihică extremă. 
Emoţie frumos lăudată dincolo de ocupaţional (T.1.) 


Născut la 6 octombrie, 1931, în comuna  Vîlcelele, judeţul 
Buzău; 

A absolvit Facultatea Mecano-Navală: Universitatea „Dunărea 
de Jos”; 

e A debutat în 1996, cu o plachetă de versuri; 

e A publicat: Versuri, 1997; Versuri, 1998; Versuri, 1999; 
Versuri, 2000; Ninse făclii , versuri, 2001; Însoriri de stea, versuri, 
2002; Vremuiri de viitor, versuri, 2002; Concert pentru existenţă , 
poezii, 2003; Încumetări, poezii, 2004. 


Poezie (şi poet) a explicitării faptelor trăirii în versuri strîngă- 
toare de epitete (ne) cromatice. Teme simple, cu atenţie strânse în titlul 
poemelor. Joc ingenuu, uneori sortit să fie grav, prea grav faţă de cât 
jocul încântă: Din cartea deschisă se înalță cuvântul /Ne descrie drumul 
omului în lume /cu dalta elevată de ajuns pe culme /Hărăzit de soartă 
despice val,... sfântul. (Visul — Ou) 

Alteori — jocul alegerii cuvintelor semnificative — prea neputinţă, 
semnificatoare: Bar clopote; răsună-n depărtare /chemări de viaţă şi de 
moarte /Ne dau semnalul torțelor aparte /că e o tresărire grea sub soare. 

Filozofiile, derivate din sintagme vremuire, sunt, de asemenea, 
fără substanţă: O timpule, deşteaptăt-te! Cată-n sobor /Ca baierile vieții 
vremuieşte /Să tragă omul concluzii, de iubeşte /şi ar dori să lase-n 
sâmburi al său dor. 

Poetul Vasile Tudorie, culege (încă flori) pentru coroane de 
sărbătoare, dar florile rămân neînsuflețite destul pentru a rămurii fruntea 
în cuvânt misionar: de nuntă, de liturghie poetică: Păsările cerului către 
Dumnezeu /Când le-o fi de ducă, să urce în zbor /să-i mângâie bolta, 
dangătul de dor /Universu-i uşor, dar Cosmosu-i greu! (Încumetări... în 
vid) 

Peisajiile, mai bine zis frânturile de peisaj, nu au putere să se 
înalțe în... cer, imitând, cel mult, o aşezare de elemente nesemni-ficative, 
şi relaţii — incompatibile — sintactice, în cuvânt tras de limbă să sune în 

ureche, cumva... sonor: Natura te-a-nălțat: Răspunde! /Puterea ei e ca 
vântul /Oriunde-n lume te-ai ascunde /le caută-n adânc Cuvântul. 
(Rondelul adâncimii cuvântului) 

Zvâcnirile, truismele consemnabile, versurile libere la paritate cu 
cele fixe, uneori, au şansa revelaţiei adevărului poetic. Spre text 
postmodernist: Adevărul începe cu mine /şi este identificat ca fiind 
/surplus de toxine în aparatul excretor al timpului. (Poem despre 
adevăr) 

/Nu mai era timp de pierdut... /trebuia să mă-ncumet a împuşca 
lumina /a o trage de limbă /a-i mânca ficaţii /şi plămânii /muşcând din 
becul căptușit cu vid n aşa fel încât călcâiele-mi să-ţi determine 
creşterea / în cuburi greţoase de zahăr ce tipăresc ceaiul / în curând vom 
bea ziare.../ (Pierdut) 

Poet indecis, misionar indecis, pierdut în experimentul 
versificării şi în perfecţionarea ocupaţiilor lui estetice. 


ROXANA TUMURUG 


Motto: Percepția este începutul ideii. 
Cartea unificatoare de idei edifică idealuri (T.L) 


Născută la 19 decembrie, 1983, în Bacău; 

A absolvit Universitatea „Dunărea de Jos”, licenţiată în geografie 
ŞI jurism; 

e A debutat cu poezia Măr în oglindă, în 2004, la revista 
Antares; 

Premiul de debut la Festivalul: Serile de literatură ale revistei 
„Antares”, în 2003. 


Bărbaţi-—aştri, femei-stele, tot astrale, ademeniţi să-şi împlinească 
destinul iubirii. 

Aceasta este poezia Roxanei Tumurug. Romanţe povestitoare de 
senzaţii, de neîmplinite senzaţii, pentru a evalua în reflexii fugare posibila 
lor năruire în... sentiment ori în destulă îndestulare a experienţelor 
sentimentale. Totul prin filtrul eului martor, ridicat la rangul de eu 
Justițiar. Totul prin marea comparaţie, fără termen de comparaţie, a 

metaforei teribile şi feribiliste. Cum la modă este postmodernitatea ori 
mai îngăduitoarea ei — în cazul lui 'Tumurug — reformă antiromantică: 

Ţin mereu la piept un insectar/ cu speranțe împuşcate în cap 
(percepția şi teribilismul perceptorului). Mă plimb într-un parc ce 
ameninţă cu evaporarea (idem)/ E ceva amărui în felul nopţii/ Se smulge 
repetat mirosul tău din pământ./ Luna îşi agaţă firele de irişii mei/ 
Barbar cântă o patimă roşie la lumina felinarelor.../ Curge în clapele 
unui pian,/ în nectarul unei violete,/ sângele îndoit cu apă./ Câte stele are 
ceasul la o mână? Câte palme, deodată, te pot arăta? (Insectar). 

Această oprire în senzaţii se bine-vede în: E ceva amărui în felul 
nopţii, care ar fi putut fi sfârşită prin: în felul nopții de a fi, sau prin: în 
felul înnoptării. Poeta lasă neîmplinită sintaxa pentru o intenţionată 
nedeterminare; ce în curând va fi o altă inițiativă de... metaforă: E ceva 
dulce amărui în felul nopții, (nedeterminare, nesfârşit al primei senzaţii... 
gustative) / se smulge repetat mirosul tău din pământ (pentru o 
determinare, tot senzorială, clar — violentă). 

În astral, poeta Roxana Tumurug, se scufundă raţional prin 
sintagma — uimirii, dar şi supusă cardinalităţii, numerologiei... mâini-lor, 
tom — degeţeilor erotico — nevrotici. 

Din plin lămurind complexe erotice explozive, ligamice: Mă voi 
răsuci în văzduh ca o cheie în lacăt/ până când luna se va înnegri/ 
Drumul e jar/ Nu voi spune nicicând/ Cât de verde se face marea când 
treci/ sau cum dogoresc braţele când/ înălțată pe vârfuri/ ...tufa de 
iasomie mă ascunde înăuntru ei. (Secret) 

Deseori, ecoul erotic al complexelor fiind eco — logia senza-ţiilor 
desţelenite cândva. Cum numai în metaforă pot fi înţelenite:/ Ecoul 
goliciunii mele sparge-n cer o fereastră... într-o subterană cale lactee îmi 
revărs (vomit?) ambrozia buzelor/ (Ecou I );, Sunt fluture de metal prins 
intr-o pânză de râu/ Sunt ecoul a zeci de guri pe malurile cascadei/ 
Craniul plin de petalele iubirii pierdute / este soarele de pe inimă... 
(Ecou II) 

Erotic ce sfârşeşte în dorinţa împlinirii falice: Submarine stelare 
arunca-—vor valurile în cer/ sub trandafir de metal/ picior de pasăre în 
înălțare. 

Între senzaţie şi conştiinţă senzorială, la Roxana Tumurug, fiind 
tribunalul tristeţii, negației sublimului ori percepția amară a mierii din 
fagurii iubirii juvenile. Punând în antiteză judecăţile lirice: Cum stau în 

brațele tale / ca vinul în boabele strugurelui / Ziua, ca un venin mi se 
întinde pe sub pleoape ... (Finiş), Se droshează cu rouă femeile nopții / 
Ele privesc frumuseţea prin ochii mei; Plouă cu lichid amniotic după 
naşterea celor mai limpezi dureri (Ecou I) 

Meditaţia filozofică este unitatea liricii, poemelor convingătoare 

Lirism ce se aşterne în reflecţia filozofică prin curată şi bine 
judecată metodă: a metaforei — silogism universal — cu rădăcini organice 
şi cupolă inversă, astrală. Verb la persoana întâi, mereu identificare a 
eului liric. 

Fără a fi prins glorios într-o carte. Încă. 


VIRGIL NISTRU ȚIGĂNUȘŞ 


Motto: Nu am nevoie de certitudini. Eu sunt preocupat de 
propriul meu suflet 
(WALTER WHITMAN, 31 mai 1519 — 26 martie 1892) 


Născut la 18 iulie, 1941, la Constanţa; 

A absolvit Facultatea de Filologie a Universităţii „Babeş — 
Bolyai” (1961-1966); 

Din 2001, a fost titularizat, pe bază de concurs, în calitate de 
conferenţiar; 

e A scris şi publicat nouă cărţi: În 1991, „Semn pe câmp”, 
Editura Porto — Franco, Galaţi; În 1995, „Cronos. Poiesis”, 
Hermeneutică şi valoare poetică în secolul al XIX-lea, teoria textului şi 
ambianța artelor — Teză de doctorat, Ed. Alma, Galaţi; În 1997, „Istoria 
unui sentiment: Monografia unui vechi lăcaș de cultură 
românească”, Ed. Naţional, Bucureşti; În 1999, „Cu vinerea-n lacrimi, 
cu Duminica- n gând”, Ed. Alma; În 2001, „Lumină plină” Discurs 
religios metaforic în literatura română, o istorie a poeziei creştine 
începând cu secolul al IV-lea”, Ed. Alma, Galaţi; În 2001, „Oglinzile în 
bibliotecă”, Mărturii ale generaţiei începutului de mileniu, Ed. Geneze, 
Galaţi; În 2004, „Însemnările scribului: în vremea lui Iustinian”, Ed. 
Sinteze; În 2004, „Lutieri şi sunete: Semne şi spaţii ale comunicării 
spirituale”, Ed. Sinteze, Galaţi; În 2005, „Logosul şi clepsidra: Ipostaze 
ale retoricii”, Ed. Sinteze; În 2005, „Retorica”: manual universitar, Ed. 

Fundaţiei Universitare „Dunărea de Jos”, Galaţi. 

e A obţinut multe premii şi distincţii: Medalia de aur — Premiul 
special al juriului (Dino Buzzati) la concursul de publicistică literară 
(Milano, Italia, 1971; Premiul pentru integrare europeană, al Universităţii 
„Babeş — Bolyai”, 1995; Premiul municipiului Galaţi, pentru excelenţă în 
viaţa culturală, 1998, 1999; Premiul „George Ivaşcu”, al Asociaţiei 
Scriitorilor „C. Negri”, 2004. 


Conferenţiar, doctor în literatură, personalitate apreciată la nivel 
internaţional, om de cultură, ziarist, scriitor de proză, poezie, monografie, 
critică literară şi cursuri universitare. Apreciat şi apropiat, cu suflet şi 
minte, de studenţi. Har didactic, erudiție şi... modestie, în relațiile 
interumane cu aceştia. 

În creaţia literară, este un adevărat cercetător a istoriei scrisului 
laic şi religios, cu atitudine şi noi orientări în ultimul, cu plecare şi 
sanctificare a Retoricii creştine: metodologică, pedagogică, ori în 
comunicare spirituală de zi cu zi. Filologia dezbătută tematic, ideatic, în 
cărțile sale, se interferează conceptual, nou conceptual, cu opiniile, 
credinţele, reflexiile proprii, originale (- căi neprospectate anterior de 
alţii) ale cercetătorului. 

Virgil Nistru Ţigănuş, prin studiu şi rugăciune în... livresc şi-a 
apărat viaţa de hăituirea comunistă. Incomod fiind prin iluminarea sa, 
prin-de unii dictată — întristare a acumulărilor sale spirituale. 

A învins. După revoluţie şi-a publicat strădania intelectului 
pelerin în (ne) singurătățile cărților mângâiate cu sentimente sacre, 
dezbătute cu atitudini novatoare cu / prin noi, principii şi concepte. Mereu 
în slujba frumosului dezarhivat, frumosului estetic, lingvistic, cel de folos 
omului contemporan, din jurul lui: grav-uneori (-preocupat adept al 
deşărtăciunii), ori numai gânditor-speculativ de detalii profane, fragilă 
prezenţă în jungla cu păianjeni şi liane învolburate de sâsâit de şarpe, ce- 
n om se află să-i vestească destinul unui timp hain. 

Dincolo de însumarea revenţioasă a unor valoroase idei 
universale: în poezie, stilistică, hermeneutică, Virgil Nistru Țigănuş, fiu 
al lui Basarab, suflet zbuciumat moldav, ordonează valori pe firul 
timpului prezent, alungând erezia confuziei şi a dezordonării istorice a 
scrisului, în creuzetul purificării prin... scris. Tot o istorie, cei drept 
postrevoluţionară, scrisă în /pe libertatea prea des invocată de unii, scris 

al necesităţii eliberării sinelui de întuneric, până dincolo de sine, în însine 
(înşine). 

Pe muchia, pe tăişul, în extensia punctului... de vedere, pe lumina 
lină a cugetului său, poezia sa devine gest al comtemplaţiei reformelor 
sale universi-tare. 

Contemplaţie, înălţare apoteotică a ideilor prinse mănunchi să se 
contrazică, dar să-i recunoască identitatea eului tulburat de apoteozele 
iluminării creştine. 

Titlurile celor zece poeme dedicate „Antologiei scriitorilor 
gălăţeni contemporani” şi..., în mod cert, nouă, se unesc ilumi-nându- 
ne: Adamclisi, Aproape fericit, Ave!, N-am ce să plâng, Eu însumi plânsul 
fiind... Numai necuprinderea, Uitând, ne apropiem de țărmuri, Ca un 
brad, de podoabă trecem, Sub icoanele vechi de acasă: 11 Septembrie, 
Exerciţiul distanţei, Concert de închidere. 

Poezie, cu lungi cărări în dogmatic. În misiune transceden-tală: 
Noi, scribii, suntem/ pe marginea sărmană a acelui munte rotund/ ca un 
imn bizantin din rugăciunea copilăriei. 

Desigur, muntele Sinai al întâmplărilor creştine, ale patimilor 
suitorilor în cer şi pe cruce: Am căutat Graalul în domuri./ Rătăcind 
printre taine şi suflete (erezia cunoaşterii dogmaticului). 

/ I-am ascultat extatic pe înţelepţi, pe sacerdoţi./ Desigur, începe 
concertul de închidere/ Străvechi silabe prinse de aripa îngerului/ vor 
rătăci ca un priveghi pentru cei căzuţi la răspântii/ Umbrele 
miraculoasei lumi — voaluri de sunete stinse/ vor prelungi visul 
spiralelor/ convoiul de semne se va roti galactic/ Și nu ne temem: la 
sfârşit, învingătorii vor uita că am fost. 

Poemul dezbate şi conservă starea de meditaţie liturgică, dar şi 
ascensiunea în miracolul mântuirii. 

Aplecarea în scriptura fiinţei eretice, începe acest poem: Răzlețiți 
în fagurii alfabetului/ haşurat subtil sub un cearcăn al speranţei/ iată, ne- 
ntoarcem în cristalul purificat/ al labirintului nostru febril. 

În fagurii alfabetului: metaforă trimiţătoare la alfa şi omega, în 
scrierile de la Marea Moartă; haşurat subtil sub un cearcăn: cuvântul 
prins sub pleoapă să ne... vadă; iată ne-ntoarcem în cristalul purificat 
al..., fiind vederea a ceea ce nu am văzut, dar ne cheamă să aflăm pe 
calea mântuirii,  înălțării din... cunoaştere omenească, spre 
(în)dumnezeire. 

Poetul ne explică în poemul său (Concert de închidere, din el 
am selectat şi textele anterioare) multe percepte creştine: Comori... n-am 
ascuns, ca replică la: Să nu strângi comori!, înţelepţii devin sacerdoți, 
noi, fiind „„la-fel-extatici”. Concertul de închidere, este corul stranei, 
amvoanelor, bolților cereşti liturgice. Ecteniile murmurate de cei prezenţi 
la înfăptuirea liturghiei, la ritualul cinei — simbol eurihastic. 

Poemul are consemnat, în final, locul scrierii lui (de poet): Sfânta 
Mănăstire Topliţa — Harghita. La început de mileniu... 

Fiecare poem, prin titlul său, ne destăinue ceremonii creştine, 
prin metafore supuse regulilor dogmatice: trecem spre ora izvoarelor şi 
spre noi înşine, /vântul ceresc îi aşteaptă sufletul. /Răscumpărând o 
taină, ne-am rânduit asemeni brazilor, /voiam să mă înalţ /ca un prelung 
fir de iarbă (Crescut dintr-o carte de Whitmann) până la tâmpla 
speranței. 

Instanţele metaforelor implicând concretul, abstractul, dar şi... 
ficţiunea, convenţia instanței referențiale. Prin eu profund mistic, 
proiectat în abstract ori, prin eu liric, artistic, în aproape risipit. Crescut 
dintr-o carte de Whitman: Walter Whitman, autorul cărţii Leaves of 
grass, Firul de iarbă, dar şi al vestitului I = eu, tematicului eu făuritor de 
poem epic. Cum, uneori şi adeseori, este Virgil Nistru, în cât/cum/ce/ 
scrie. Cât transcendenţa lui fuge din real spre real, strâns legat de mit. Ca 
în Walt Whitman: Great are the myths (uriaşe sunt miturile), Z too delight 
in them (eu, de asemenea, bucurându-mă de ele), Great are Adam and 
Eve (Uriaşi sunt Eva şi Adam), I too look back an accept them (eu, de 
asemenea, privind în urmă şi acceptându-le), Great is liberty! Great is 
equality Great are yourself ! ( mari suntem tu-însuţi şi mine însumi). 

Aderenţă stilistică la clasic, versul - Virgil Nistru Ţigănuş - 
respectă i-ul românesc, democraţia, libertatea scrisului în umbra 
persoanei întâi, eu, supusă Lui, şi numai Lui — Marele Uriaş Mit al 
lumilor ierarhizate în timp: Arhipelagul polar de lacrimi (epitet antitetic) 
/crinul neînsufleţit al liniştii (epitet depreciativ, metaforă) / o aşteaptă şi 
astăzi | sub icoanele vechi acasă (epitet apreciativ) /să se întoarcă ca un 
crin (repetiţie... la distanţă) /cu trupul înaripat de cenuşă (epitet sincretic, 
metaforă, dar şi epitet ornant ) /către Tine, Dumnezeul nostru! /(invocaţie 
retorică). 

Sfârşitul, cum ne aşteptam de la un profesor de retorică, este 
scopul intonaţiilor epitetelor-ectenii, înaltă invocaţie a divinității. 

Sunt printre cele zece poeme antologice şi câteva fonologice, 
parnasiene, cum ar fi: ,„Uitând, ne apropiem de țărmuri: Sunt aproape 
orb şi foarte sărac /mă-nfăşor cu ploile ce n-au mai căzut / ofranda 
uitării — singurul leac /pogoară în ceruri dintr-un timp revolut /Sunt apa, 
pe-aproape, deşi totu-i nisip /şi m-apropii de-o bulboacă de colb /Unde 
taci, scribule fără chip ?/Sunt atât de-noptat şi de orb!” (din nou, lungă 
invocaţie retorică, în final). 

Din nou, la persoana întâi, Eu, compus metodic, ca instanţă 
referenţială şi judecător suprem al Eu-lui personificat. Deseori, 
personificat: Sunt aproape orb şi foarte sărac, sunt apa pe-aproape, sunt 
atât de-nnoptat. 

Acest octet este, de asemenea, perfect din punct de vedere 
prozodic. În primul catren, ritmul este de 10/12, în al doilea de... 12/10. 
Nu întâmplător. Două rugăciuni, cea dintâi îngenunchiată (primul catren) 
sub icoană, în care inspiraţia e mai scurtă decât expiraţia şi, tot 
rugăciune, faţă-n faţă cu icoana, când, invers, inspirația i-a locul 
expiraţiei ca intensitate. Nouă aşezare a eu-lui, aşezare (pneumatică dar şi 
sacro-profană) mărturisitoare de păcat. Deci, tot înţeles religios are şi 
acest octet. Oarecum congruent, izomorf lui... Walter Whitman, care 
declară epic, nu parnasian: 

„Cred în carne şi în pofte. Să văd, să aud, să ating /... fiecare 
părticică din mine e-o minune...” 

Octet ce ar fi putut fi scris în variantă endecasilabică, ca 
frântură de sonet: 

Sunt numai bogatul din omul sărac 

mă-nfăşor cu ploaia ce n-a mai căzut 

Ofranda uitării, mi-i singurul leac 

Când cercul destramă un timp revolut 

Sunt apa de-aproape şi țărm de nisip 

Încet mă apropii de-o buclă de colb 

Cum taci şi te-ascunde un ins fără chip 

în suflet-nnoptat şi ochiul cel orb! 

Cu drag intonat de mine poetului, ca prieten al poeziei sale. Ca 
fost coleg al Şcoalei medii mixte nr. 1, Galaţi, cum ne-au botezat 
comuniştii Liceul Vasile Alecsandri, după 1948, în care am trăit patru ani 
la... grajduri. Nume dat fostului internat de managerii Colegiului de azi, 

pe care l-au dărâmat pentru a-şi lamenta aristocrația capitalului bine 
măsluit în învățământ. 

Proza domnului conferențiar-poet Virgil Nistru Țigănuş este un 
reportaj continuu, este experiența şi frustrarea vieții de ziarist — smulsă 
din cotidian. 

Cartea, Istoria unui sentiment, (ne-)o devedeşte din plin. Istorii, 
fapte, eroi, toate înălțate pe idealul naţional al întregirii neamului, ne sunt 
prezentate de scriitor cu mare însufleţire, specifică istoricului entuziast 
dar şi „reporterului de... front”. 

Iată portretele elevilor Liceului Vasile Alecsandri, participanţi la 
Războiul din 1916, care aveau să întregească România principatelor la 
numele de România Mare: Am vorbit despre şcolarul Ieremia 
Grigorescu, care şi-a făcut o parte din studii la Gimnaziul gălăţean. 
După ce a ajuns el însuşi profesor la Școala de Artilerie, Geniu, Marină, 
a comandat diviziile 14 şi 15, Dobrogea — Divizia de Fier şi va lupta pe 
linia Oituz- Valea Caşinului. Împreună cu ofiţerii şi soldaţii din Corpul 4. 
Armată ce va spulbera inamicul la Mărăşeşti. Le-a supravieţuit o vreme 
(cum supraviețuiesc miturile...). Ni s-au păstrat cataloagele însângerate 
ale eroilor din Colegiul Naţional „Vasile Alecsandri”, din Galaţi... 
Pentru aceşti tineri timpul a încremenit... Traian Gheorghiu a trăit ca un 
idealist şi a murit ca un erou... lon Sultanovici, dacă ar fi jucat într-un 
western (care era deja în vogă pe la 1916) ar fi avut rolul medicului 
tânăr, justiţiar... A avut, suntem siguri, frumuseţea lui Rudolf Valentino... 
Pavel Theodor, bacalaureat al L.V.A-ului, a urmat strălucite studii 
juridice... A murit într-o Duminică după amiază la orele 16,00. Lumina 
mieroasă a acelui septembrie 1916 prindea să se schimbe în măreţia 
violacee, augustină, ce pregăteşte ceasul stelelor matutine (matinale)... 
Căpitanul Vladimir Luchian din Regimentul 2 Gardă, avea o ţinută 
voevodală. Locotenentul Dionisie Boscu, căzut în Dobrogea, putea fi un 
diplomat strălucit... 

31 de portrete: Am revizuit totul, nume lângă nume, şi am avut 
privilegiul de a găsi câteva pagini-necrolog, însoţite de fotografiile 
eroilor. Totul este cutremurător ... 

Acesta este scriitorul Virgil Nistru Ţigănuş, o flacără ce arde... 
patriotic. Adorat, lăudat pe merit de gălăţeni, cu o strângere de mână, cu o 
privire îngândurată, cu un salut de zi luminoasă şi bună, pe Domneasca 
noastră universitară, pe strada teilor, par — impar înşiruiţi în eternitatea de 

mâine, a unui timp contemporan oricui, a cititorului de carte ori a unui 
concitadin rătăcit în afara ei, în deşertul existenţei liberale, de azi. 


VALERIU VALEGVI 


Motto: Cuvintele semănate rar şi... concis, rodesc 
sememe însemnate (T.L) 


S-a născut la 11 ianuarie, 1952, Galaţi; 

A absolvit Facultatea de Drept din Universitatea „Al. I. Cuza”, 
Iaşi (1981). De profesie jurisconsult. 

e Debut literar, cu poezia „Steaua”, în cotidianul Viaţa nouă, 
1969; 

e Debut editorial: „Târziu de mare incertitudine”, Editura 
Hypatia, Galaţi, 1995. 

e A publicat următoarele volume: „„Calme frenezii”, Ed. 
Scriptor, Galaţi, 1999; „Măsura de nectar”, Ed. Geneze, 2002; „După 
amiezile unui capricorn”, Ed. Sinteze, 2003; „Din larg spre larg”, Ed. 
Sinteze, 2004, toate, cărți de poeme. 

e A colaborat la revistele: Tomis, Luceafărul, Contemporanul, 
Dominus, Oglinda Literară, Banat, Revista Nouă, Provincia Corvină. 

Membru al Societăţii Scriitorilor „C. Negri”, din Galaţi. Membru 
al Uniunii Scriitorilor din România, din 2005. Redactor la revista Porto- 
Franco, din 2002. 


Unul din scriitorii afirmaţi după revoluţie. Poet şi critic. Critica 
prin eseu duce analiza în plastic. Observă starea literară, nivelul literaturii 
lucrărilor criticate din interior. Metaforele personale aderând ori 
împotrivind idei textului dezbătut. Critică impresionistă cu uşoare 
destăinuiri, obiecţii, reticenţe despre cum ar fi să fie valoarea cuvântului 
estetic în opera criticată. Iată fraza critică a poetului Valeriu Valegvi, în 
eseul Tentaţia măştilor şi (tr)aducătorul de daruri, scris spre cinstirea 
cărţii de debut Poema prințului truvier a lui Andrei-Paul Corescu: Cu 
aerul unui venetic temporal, manifest exprimat în versurile: Un prinţ 
truver cum altul nu mai fu' / veni la malul nostru de pe sleau, etc, A.P.C. 
îşi asumă debutul. Specifică imparţialitate a criticului. Apoi îndrăzneață 
călătorie în... truth like truth — adevărul curat: : La o primă vedere (de la 

o înălțime considerabilă) cartea se prezintă ca fiind greoaie, stufoasă şi 
prea puțin vindecătoare de dor de lectură, de poezie. 

O a doua treaptă critică, după cum vedeți: impresia neiertă-toare 
de forme literare. 

Criticul continuă să încurajeze autorul cu o mângâiere: 
indiscutabil rețin aerul de maturitate artistică a poetului, precum şi 
mişcările sale sigure prin varii arii culturale. Dincolo de aprecierea 
impresionistă, Valeriu Valegvi, ştie (iată-mă şi pe mine impresionist) să 
argumenteze impresiile generale scufundându-le în conținutul textelor 
cărții lecturate minuțios: 

Autorul comite îndrăzneala de a tezauriza mai multe perioade — 
anotimpuri de poezie, facturând, inerent, structura clasică a cărții sale, 
de altfel fascinantă (din nou, mângâietor). 

Această chirurgie în etape: văd, tai, extirp şi... vindec, este 
desigur educativă, dar şi...molipsitoare de stereotip. 

Valeriu Valegvi ştie acest lucru şi fuge în salonul cuvântului 
scris, cel posibil malign-benign, caracterizând fauna şi flora scrisului, din 
detaliu în detaliu. Iată: 

Cartea respiră în mod egal prin cele două secțiuni: odiseea 
prințului truvier şi fascinația traducerii. După criteriul cantității, 
secțiunea de traduceri este inferioară celei dintâi. 

Aventura propusă de poet este a prinţului truvier rătăcitor lucid 
prin sarabanda măştilor... 

Şi caracterizarea continuă prin intertext şi text ataşat lecturii. De 
multe ori formula critică formulată de Valeriu este un epifonem: Pentru 
cei care se încumetă să citească un astfel de op (sic!) un roi de plăceri 
(sic! sic!) îi va aştepta la capăt! 

Exclamaţie ironică, evidentă. Concluzie şi... observaţie epilog - 
totodată — necesară celui criticat. (Mai ales şi cu pre-cădere). 

Desigur, exemplul ales de mine nu are întotdeauna elemente 
constante, Valeriu Valegvi fiind invariant metodic, în alte critici şi 
exegeze. Intelectul criticului fiind expresia propriilor lecturi... critice. Dar 
să nu ignorăm originalitatea impresiei senzuale, forma eterogenă a 
intuiției ce savurează evidenţele, devorându-le în înţeles critic, în 
reprezentare şi judecată critică. VV, ştie să cânte cântări: mai surde, mai 
sunet primar, ale cuvântului şoptit: la început ori prea târziu, în timp 

oportun ori dinaintea timpului oprit, pentru noi doritori de aprecieri 
iertătoare. 

În poezie, Valeriu Valegvi asmute semantici noi în forme noi: ale 
epicului concis. lată poemul Doar vorbele: Doar oarbe rânduri de vorbe 
/ peste verticala trupului /trece-vor în ajun de insurecție. 

Concis, în trepte. Versurile de mai sus fiind antecamera vorbelor 
aşteptate la sfat cu instantaneul şi cu vetrele umede. 

Sfatul, în a doua treaptă a poemului, explică conciziunea primei 
trepte: cum se vor petrece /peste râpe-nmugurite /până-n târziul 
instantaneu /cum nu s-ar prelungi /într-o poveste /șoptită vetrelor umede. 

Pentru ca, în final, epopeea vorbelor petrecute, şoptite, 
prelungite, să se strângă în mănunchi sintagmatic: dar vorbele sunt aici 
/răstălmăcite de vânt /deasupra creştetului 

Trece-vor — viitor în trecut, trecut în viitor, ca şi răstălmăcite, 
participiul adjectival, constituie — legate de mine, întâmplător — cheia 
vorbei des vorbite, des robite: trece-vor, răstălmăcite. Mai aproape de 
gura imanenţei vorbei nerostite. 

Ordinea, ordonarea ideilor cu migală judiciară în textul 
poemelor, în dezordinea tulburării metaforelor, simbolurile unor imagini 
posesive, este specifică creaţiei poetului Valeriu Valegvi. 

Iată alt poem Între două singurătăţi, diferit ca structură de Doar 
vorbele (care era, a fost, constituit - aşezat pe 3+6+3 versuri, trei grupe 
semantice, ca structură stilistică): Între două singurătăţi/ nicio pasăre nu 
zboară/ amare singurătăţi/ alergare fără întrerupere / de la un capăt la 
celălalt capăt/ într-un continuu pariu cu moartea/ între două singurătăţi 
arar mai trec saltimbancii/ fraţi de cruce cu gâlceava fără rost/ între 
două singurătăţi/ petreci sărac sufletul meu. 

Poemul este riguros la nivelul metataxelor, stratului unităților 
sintactice şi la nivelul metasememelor, stratului unităţilor semantice. 

Astfel: La nivelul figurilor sintactice, expresia: între două 
singurătăţi, nicio pasăre nu doarme, repetată şi îmbrăcată mereu cu noi 
haine cernite, este o conglobatie, retorică copleşitoare, dar şi avertisment 
(retoric) cu privire la nenorocirea trăirii între două singurătăți, adică o 
cominaţie. 

La nivelul  metasememelor (semantic) apare metafora 
saltimbancii, frați de cruce cu gâlceava fără rost. Metafora plasticizantă. 
Multe epitete: epitetul sincretic amare singurătăți, epitet depreciativ: 

gâlceava fără rost, sărac suflet (şi inversiune, totodată, anastrofă, ca 
figură sintactică). 

Amare singurătăţi, din punct de vedere sintactic, fiind şi el — 
acest epitet — figură de stil numită recurentă, el (epitetul) repetându-se la 
intervale egale melodic, spasmodic, delirant. 

La nivelul metalogismelor, figurilor care modifică valoarea 
logică a frazelor eliberate de restricţii lingvistice sunt, - de - alungul 
întregului poem: Alegoria, ca exprimare cu dublu sens, ori cu sens 
subînţeles: alergare fără întrupare, de la un capăt la celălalt capăt/ într- 
un continuu pariu cu moartea. 

Parabola: Între două singurătăţi /nicio pasăre nu zboară, pildă ce 
ne explică hiatul dintre singurătăți. 

Totodată poemul este un şir de antiteze: între două singură-tăţi, 
amare singurătăţi. Unsprezece versuri perfect aşezate stilistic. Să-l 
urmărim pe Valeriu Valegvi prin cele spuse de mine mai sus în/cu Niciun 
risc: Nu m-aşteaptă niciun risc I(amfaza fig. retorică), doar măşti, măşti, 
măşti (epizeuxisul — fig. sintactică), nimeni nu mă poate lua /din calea 
păsărilor (alegorie), nu m-aşteaptă (recurenţă) /decât onoarea de a reţine 
/un surâs pe obrazul roz (epitet cromatic) 

Şapte versuri. Conciziunea observată din începutul acestei 
analize. 

Valeriu  Valegvi mânuieşte aceste secrete compoziționale, 
artistice până la/pe întinderea bine ţinută în palmă, în condei, a infinitului 
alegoriilor prea slobode. 

Iluminator după solstiţiu /nu vă risipiţi, un alt poem, ne 
avertizează prin repetiţia emfazei: vai vouă iluminaţilor!, în numai nouă 
versuri, prin frumoasele tropii: solstițiu golit de păsări, topogan 
desfigurat de raze, ordine deja desconspirată. 

Numeros realizate şi în alte poeme: sălbaticul din pietre 
(metaforă), apele năpărci (epitet depreciativ), în poemul Până când, 
insule de tăcere 'nalte (metatoră), surele ore (epitet), în poemul Între 
noapte şi zi. 

În/la lumina acestor realizări, Valeriu Valegvi, ocupă un loc 
aparte în creaţia literară gălăţeană, îndepărtat de stiluri, curente la modă, 
pentru un nou concept de apărat: poezia ca expresie concisă a 
semnificatului, ca exprimare logică a semnificației. 

ANDREI P. VELEA 


Motto: Visul e o stare de veghe a fiinţei din ... vis. Poezia este o 
întoarcere a visului la ... trezire supra-vegheată (T.L.) 


Născut la 3 februarie, 1980, în Galaţi; 

A absolvit Facultatea de Ştiinţe Economice şi Administrative; 

e A debutat în revista Drumeţul incendiar — revistă a Casei de 
Cultură a Studenţilor Universităţii Dunărea de Jos, Galaţi; 

e Membru fondator al cercului literar Cuvinte; 

e Membru fondator al cenaclului Gellu Naum şi a grupului 
literar Lampisterii, 

e Membru al Cenaclului Anton Holban; 

e Prezent în antologiile: „Opt încercări de a te naşte singur”, 
„Poeți la Castel”, editate de Centrul Cultural Dunărea de Jos,2006 

e A publicat: Antologia de versuri, „Cuvinte” (la Liceul M. 
Kogălniceanu, în 1998) şi cartea de poeme: „Gimnastul fără plămân”, 
Ed. Centrului Cultural Dunărea de Jos, Galaţi, 2010 


Poet crescut în lumina frimbulindă, a trâmbiţei necuvintelor — 
Nichita — Stănescu. Şi/prin cultivarea exerciţiului poematic în saloanele 
cenaclurilor Anton Holban şi Trimbulinzii.ro. 

Desprins de colectivismul acestora, prin alte intenţii şi idei 
stilistice. Incursionându-şi experienţa cuvântului poetic şi în eseu; critic, 
estetic, filozofic. Din/prin care dobândeşte noi teme, idei, principii, 
concepte, teze — motivații poematice. 

Pot fi aşezate aceste dobândiri în forme şi conţinuturi distincte. 
Aceste aşezări se văd în cartea de început: Gimnastul fără plămâni — 
însumare a naraţiunii filologice şi filozofice în respiraţii anaerobe, 
amfibiene şi profunde. Filologic, prin trei curente abordate: 
postmodernismul detaliului fizic, postmodernismul-metamodernist, a 
detaliului uşor metamorfozat. Spre topos transcedental şi 
neomodernismul pastelului romantic. 

Ultimul, gen-sui generis, curent fluid angajat în migrațiile 
diasporice, paradisiace, constatator de... pietre funerare memorabile, de 
basoreliefurile lumii din afară, posibile panacee a traumei migratoare... a 
libertății devastatoare de sine etnic. 

Să ne aplecăm în respiraţia I, în fără pneuma pulmonară: scop şi 
tendinţă, a autorului, în partea I a cărții Gimnastul fără plămâni. Să-i 
observăm cele 5 poeme de încălzire a gesticulațiilor armonioase la bârnă, 
la paralele şi la mai înalta ascensie în expresie kinestezică, a simbolurilor 
universale: Omul vag, Versuri pentru Lolita, Psalmi recenți, Peisaje 
Pariziene, etc. 

În 5 poeme: citeşte versurile... ca pe un delir: nu poţi explica 
starea concretă... nu poți explica gravitatea (starea abstractă) ... nu poţi 
şti nimic (nu poţi explica cunoaşterea). (Poem) 

Teză ce se consumă pe detalii concrete, delirante, supuse de poet 
pe toate feţele, agitând în faţa lui versurile bine întinse. (Poem arbitrar) 
Ori cu tic-tac obsesiv ce te-aude-n timpane, te răsuflă pe nări... parcă te 
recită cineva din minte. (Poemul interior) 

În partea a II-a, în Omul vag, care nu este omul kicht, dim- 
potrivă, este sinele confuz, mereu confuz, în protuberarea eului de orice 
fel, este chiar ante-eul ce va urmări supra-eul poetului în delir, este 
confuzia carnală a închipuirii omului real. 

Această neexplicaţie a omului ce suntem, inexplicabilele lui 
trăsături, comportamente, manifestări..., chiar lirice, este descrisă şi des- 
urmărită de poet ca imanenţă, stare imanentă a naturii umane. Prin 
/dincoace-dincolo de ființa omului contemporan, care şi el nu-i decât 
imaginea pentru-sinelui vag, al existenţei, al conştiinţei fără valoare: 
Timpul contemporan fiind nepotenţial, pentru un memorabil timp trecut, 
dar şi neenergetic pentru o viitoare aşezare în timp. 

Omul vag ne priveşte-n oglindă: se tot dă cu gel pe sprâncene, 
cu transpiraţii şiroind sub piele... îşi mută sprâncenele după ureche, 
închide borcanul cu gel... rânjind satisfăcut. Imaginea începutului fiinţei 
omului contemporan, cel ce va porni prin lume, din baie, prin dormitor, în 
sufrageria ei cu oaspeţi similari: vagi vagii vagante! 

Ori care ajung Undeva într-un bar sau, înainte de acest popas, 
Se răsteşte la propria-i umbră, mimând libertatea (oarecum) în vervă, 
(oarecare), obosit, ca principiu absolut şi ca relativitate a unui fir de 
apă într-o defecaţie deliniană. 

Cele subliniate, fiind titluri de poem, atribuite ale Omului vag, 
pe parcursul dezbaterilor sale (ne)lirice: detaliu lung postmodernist 
nehulitor de frumos, doar admirator al grotescului din care ni se trage 
prejudecata frumosului. Frumosul fiind, cei drept la Andrei P. Velea 

(şi nu numai) obsesia  urâtului curăţat aristo-cratic cu cârpe de 
mătasă noduroasă, iar binele, un rău nevoit să latrineze morala 
milosteniei şi a mântuirii. Ponegrirea valorilor estetice se menţine în 
Omul vag şi se adoră pe sine: undeva într-un bar omul vag... lipsit de 
inspirație (modernă) în locul ţigării îşi aprinde limba (ori invers: în locul 
limbii îşi aprinde ţigara-aş zice eu) iar în cafeaua din faţă îşi întinde 
saliva. Buzele lui vibrează nimic, lovindu-i mandibula, maxilarul, 
atingându-i clavicula, iritat de acest joc, de această conspirație a buzelor 
(vibrate pe nimic) omul vag le adună, îşi umple gura cu ele, apoi le ţine 
strâns cu dinţii. Brusc, inspiraţia îl loveşte (mai să crezi că va scrie 
frumos, dar...) şi întrucât nu poate ieşi pe gură, pârâul de aur iese prin 
urechile omului vag, i se scurge în cafea, apoi inundă barul cu aer divin. 
(totuşi?!) 

Manieră strict postmodernistă. Combaterea frumosului prin... 
nimicul de valoare a grobianului învrăjbit să-şi înalțe în jos epifanii, 
(ne)divinităţile gurilor căscate înăuntru (Undeva într-un bar). 

Numai prin acest Om vag, Andrei P. Velea, ar fi rămas 
adolescent frimbulind în conştiinţa scrisului său. El abandonează o clipă 
vacuitatea şi infinitul epicului grotesc pentru o altă incursiune în alt stil. 
Neomodernist: îmbinând scenele grotescului de... bar, cu o posibilă 
relaţie ordonată, preordine reflexivă şi tranzitivă, în/pe sine. Prin Lolita, 
prin Versuri pentru Lolita, pentru mai puţin urâtul feminin şi carnal. 
Care, după ce te-ai agitat o oră; plângeai în surdină pe canapea: alături, 
ravel-concertul în g pentru pian (concertul în g, înghiţitura, sughiţul 
plânsului) şi evident, dezvelite coapsele şi fesele tale (gospodăreşte, 
impudic). Coapse pe care, treptat, treptat Andrei P. Velea nou - 
romantizează spre metaforă: în limita unei... decențe ca fiind doar 
Brahms şi coapsele tale, ori mustaţa lui Dali ce stranie mărturie pentru 
sânii tăi! Poeme nesigure de sine, o scriitură cu ochii luaţi de la paie. 

Poezia este, din punct de vedere stilistic; al oricărui stil, expresia 
concisă a naraţiunii, revelaţiei şi instrucția revelației în concis. Şi 
îmblânzire a instinctului dintâi, a vorbirii interioare, ce însoţeşte, ca prim 
efect, înţelesul afectiv. Cu/ plin de ulterioare judecăţi paternale, 
subiective, identitare. Nu frumosul este judecat afectiv, ci adevărul şi 
minciuna formelor intuite. Urma lor materială înainte de măsură. 
Măsurarea cu inima, de exemplu, este o eşalonare în senzitiv a hazardului 
(imposibilă eşalonare) imaginii pline de impresii. Minciuna fiind certă: 

imaginea din vedere, auz, atingere. Adevărul fiind cert: noi, superiori şi 
unici superiori, ai imaginii asimilate. 

Urmează ordonarea spre frumos, simetrică, echivalentă, simi-lară 
(gândului inimii) spre urât: nesimetric, ne-echivalent, nesimilar. 

Specifică cugetului, confortului inconfortabil al simţurilor 
umbrite de instinctul senzaţiei neplăcute. Psihologie dramatică a 
psihopaticului, a insatisfacţiei psihice despre frumos. Acesta este urâtul 
ca reflex al post-modernităţii, în scriere. Ca fugă din creuzetul arderii 
inimii, gândirii ei morale. Arderii insatisfacției adevărului judecat de ea. 

Purificat de Lolita, de abundența Omului Vag, viitorului Om 
esenţial, o primă metaforă ... feminină: suplă cum o linie e rară între 
puncte/ până la refuz (metaforă-retorică promițătoare de transcen-denţă). 

Regretul „indecenţei” se mărturiseşte (în acest stadiu, Lolita): 
Știu, e un fel de indecenţă fiecare vers: acolo erau impure aerul, 
mişcările, strada, motelul, însă, aici (acum) scriu despre structurile tale 
(structura sinelui animat). 

Cum? Mai aberant ca o fantoşă de scame şi scrum. (comparaţie, 
oximoron). În alt fel: retras în odăi de atingeri, (prin epitet 
personificator, ornat). 

Noi, promițătoare alegorii, discursuri mascatoare, marcatoare de 
idei cu dublu sens: literar, figurativ. 

Lolita ajungând O fată de care m-aş bucura: şi Camera care-o 
cuprinde atât de bine, că nu am loc... şi spațiu-i mai scump ca-ntr-o 
oglindă. Încleştare cu sine: aş vrea doar câteva cuvinte să-i spun, însă 
nu-i loc de răspuns. Să observăm proteicul... pozitiv: față-n față cu 
Immanuel Kant, îi vorbesc despre el. Câteva băuturi exotice pe care le-ai 
consumat în barul minţii (nu cel stradal), întâlnindu-ne la aceea masă, nu 
mai agită nimeni în public o ureche, (invocaţie retorică îndepărtată de... 
detaliu concret); te-am pierdut în golul format împrejurul nostru; felul în 
care-mi inventez prietenii — la marginea unui cuvânt. Noi invocaţii — 
evocaţii, pregătitoare de noi structuri poematice. 

Şi iată-ne într-una din ele: Câteva prostituate. 

În care, Andrei P. Velea, se defineşte ca un alt reprezentant al 
stilului postmodernist, i-am zis, i-aş zice, metapostmodernist. 

Cu trei nivele de concepție şi angajare a metasemenelor şi 
metalogismelor.: intuitiv, reprezentativ, metafizic. 

Intuiţia: Câteva prostituate (unde de-a dreptul frumoase) / 
cabluri, ecrane, inepţii, câțiva inşi la capătul fiecărui fir / o fostă iubită 
pe care s-o vezi lângă un individ cu ochi de carton / un nene care să-ţi 
sărute mâna pentru doi lei / 

Reprezentarea: iată câteva gesturi simple şi deja retina ta 
saturată nu mai observă nimic (prelucrează intuiţia) / Abia ai ieşit din 
casă şi orbecăi în plină zi (tu fiind posesorul unei prostituţii — cu... tine). 

Metafizicul: cu o lanternă mâzgăleşti (întâiul prag metafizic) un 
petec de hârtie albastră (epitet cromatic) pe-o bancă abstractă (al doilea 
prag metafizic). 

Transcendenţa: Abia acum, când ţin morţiş să mă remarci, nu mă 
observi prietene-poet, nu mă observi (sintagmă retorică a intuirii — 
reprezentate metafizic). 

Andrei P. Velea, este un înfăptuitor de „curente literare”, într-o 
singură carte. Şi un cel mai de seamă tânăr poet al galațiului. 


STERIAN VICOL 


Motto: Cuvântul, în poezie, îşi dăinuieşte semanticitatea semioticului 
(T.I) 


Născut la 9 mai, 1943, în Țuțcani, jud. Vaslui; 

A absolvit Facultatea de Filologie — Universitatea Bucureşti; 

e A publicat 13 volume de poezie: „Harfele grâului”, Ed. 
Eminescu, 1976, debut prin concurs; „Edena”, Edi. Junimea, 1980, 
„Vânătoare nocturnă”, Ed. Eminescu, 1981; „Lacrima 
învingătorului”, Ed Junimea, 1984; „Daimonia” Ed. Geneze, 1996; 
„Sunt putred de tine”, Ed. Eminescu, 1998; „Domnișoara cucută”, Ed. 
Cartea Românească, 2001; „Clipa tăind subțire hohotul zăpezii”, Ed. 
Junimea, 2003; „Norul şi inima ”, Ed. Junimea, 2006 

e Figurează în antologiile: „Nu ucideţi pasărea albă”, 1985; 
„Cântecul patriei”, 1986; „Gândind ode patriei”, 1985; „Poemele 
Dunării”, român — francez, 1998; „Poezia pădurii”, „De dragoste”, 
2001 (antologia festivalului internaţional „Nopțile de poezie” — Curtea de 
Argeş). 

Membru al Uniunii Scriitorilor din România şi al Uniunii 
Ziariştilor Profesionişti, preşedinte al Societăţii Scriitorilor „Costache 
Negri”; 

Fondator al revistei Porto Franco; 
Organizator al Festivalelor Naţionale: Costache Negri, Grigore 
Hagiu, Hortensia Papadat-Bengescu; 


Poet al Galaţilor, în multe decenii slăvit de lira lui. Cea din 
poezie suind arpegii în tâmple ascultătoare de melos şi cuget literar. A 
fost şi este desăvârşit prieten al căutătorilor de idealuri literare. Atrăgând, 
în publicaţiile eseiste, critice, poetice, mulţi scriitori con-citadini, ori din 
pretutindine dorinţă a scrisului. Mai streini de pământul moldav al 
naşterii sale, de condiţiile supravieţuirii molimei politice post-revolutive. 
Sterian Vicol, redactor fără sprijin financiar comunitar, a reuşit să facă 
din Societatea Scriitorilor „Costache Negri”, o adevărată com-uniune 
culturală, nediscriminată de aspirații la glorie postumă, mereu prezentă în 
elogierea marilor şi rarilor clasici gălăţeni: Hortensia Bengescu-Papadat, 
Ştefan Petrică, Grigore Hagiu, Calistrat Hogaş etc. 

Aceeaşi izbândă, asupra banului drămuit de unii împotriva 
literaturii gălățene, a reuşit, a dovedit — temeinic, tenace şi dăruitor de 
speranţă, în menţinerea în viaţă a celei mai vechi edituri a Galaţilor, 
Porto-Franco. Revista Porto-Franco, editată de poet aproape pe cont 
propriu, este inima acestei edituri, şi nimeni nu-i poate contesta valoarea. 

Viaţa poetului Sterian Vicol se dăinuieşte scrisului dar şi 
propagării scrierii altora în spaţii culturale româneşti. ÎL aflăm mereu în 
interiorul activităţilor culturale, provinciale ori capital-iste, cu limbă 
tăioasă, potrivnică laudaţiei nemeritate, dulce grăitoare de adevăr şi... 
realitate susținătoare de adevăr. 

Sterian Vicol, este, mai presus de orice, poetul iubirilor 
adolescentine desăvârşite în timp de lungi cărări alpine, campestre, 
mareice, în suflet de moldovean cu rădăcini: născut în horă şi horincă, în 
Valea Horincei, într-un ţinut al Voievozilor Cumpliţi, Cumplit Ioan — 
sfânt al neatârnării, în Râpa Zbancului revărsată în Prut. 

Esenţa estetică a poeziei Sterian Vicol se  îndestulează din 
sufletul poetului mereu zbuciumat de contrarii, de contrarietățile 
grotescului trăirii — idealului trăirii. Iubirea, ca temă infinită a operei sale 
poetice, este o tumultoasă aşezare în animă râvnită, în frumosul feminin, 
aspirat de urâtul masculin, necesară animă spre oblăduire, trezire şi 
înălțare... organică. Anima opusă Animusului, nu dialoghe-ază, ea se 
supune, în poezia lui Sterian Vicol, rigorilor înrobirii dihotomice, 

fizionomice,  ontologiei, superioare oricărei existenţe.  Ontogenie 
superioară oricărui fenomen natural, socio-logic, fizic-material. 

Spaţiul înrobirii iubirii sale este circumstanţial, mereu în preajma 
întâmplărilor iubirii. 

Îmbrăţişarea, sărutul, contopirea, au un farmec — alb — alint, al 
ofrandelor sacrificate — au întindere de braţe în cer, prin jurul coapselor 
geoide, gheice. Îţi destăinuie această poezie, a poetului Tuţcanilor — 
Horinceni, spaţiile copilăriei lui, în/de ele crescut, în/de ele înşelat frumos 
şi frumos de adevărat, ca noi toţi, înşelaţi de himera frumosului total 
feminin. Vicol Sterian, ne mărturiseşte jocul şi înşelăciunea iubirii, fără a 
ne învrăjbi, fără a se învrăjbi de...rănile, vămile iubirii. Trece prin aceste 
nelinişti (ne)nevrozându-şi invincibilitatea, ori supunerea, ori lauda de 
început a iubirii râvnite. 

Să ne aplecăm pe textele ce susțin această portretizare a poeziei 
Sterian Vicol. Poemele publicate de scriitor în Almanahul Revistei 
Dunărea de Jos (la pag. 76) sunt relevante în acest sens: Călătoresc spre 
tine nemaiajungând/ ca o cădere într-o altă cadere/ printr-un plâns de 
copil (Spre tine). Călătorie de trei versuri epice. Scufundare a frunţii în 
neantul iubirii indefinite. Impuls spontan, fluid şoptit în cuvinte 
foşnitoare, este şi poemul Când alergi: Când alergi pe vârfuri de plop... 
eu încă mai depăn scara de cânepă pân-la coapsele tale — păsări gemene 
devorând lumina. Dacă în Spre tine, cel care iubeşte, este elementul 
dinamic, în statica plânsului de copil, în/spre aşteptarea statică a iubitei, 
în Când alergi, elementele cineto-statice sunt inverse. Sufletul feminin 
aleargă spre cel masculin, dinainte îngenunchiat sub...: păsări 
devoratoare de lumină; devorate-falic totodată — de scări în... trup 
afrodisiac. 

Cânepa — cucuta, zarzărul — plopul, sunt imagini izomorfe, doar 
prin omomorfia unui segment simbolic; din cele pe care le poartă 
substanţa lor ideatică. Prima pereche: euforia şi otrava , se unesc în ea, în 
fapta iubirii: dulci - amare, vis şi moarte, adevăr — minciună, în 
meditaţiile unice, la Sterian Vicol, a cântecului preumblării fiinţei sale în 
/ de seamă, preţ, vaganţă sentimentală: Tot mai scrie Sterian despre 
domnişoara cucută — Ea, domnişoara cucută, poartă sfârcuri de aripă 
lovind clepsidra de vineri, cea cu lemn de măr. (Domnişoara cucută). 
Hai urcă în zarzăr, că floarea te muşcă... nu mai ştii care-i zarzărul si 
unde-i mireasa de aprilie! (Numai umbra). 

Binaritatea, ca unitate semantică a contrariilor, dezvoltă identități 
neaşteptate. Memorabile, comemorabile, ori bine aşezate în context. 

Iată grupul binar al consoanelor-vocalelor: Să scuip sânge pe 
vocale şi consoane /nu-i în firea mea (pe simboluri fonetice: angaja-ment 
estetic în romantism, nu în postmodernism). Poezia şi rochia ei de 
mireasă, gemene, înfăşoară manuscrisul nichita cu vocale şi consoane 
oligofrene (târzii, întârziate) oligominerale şi strălucitoa-re. 

Din dragoste, dedicaţiile spre/către marii poeţi, prin care/ pentru 
care există Sterian Vicol, sunt adevărate scrisori — jurnal, la vedere: De 
când n-a mai dormit, Doamne, nichita! cu o fată subţire cât o crenguţă 
de alun? (Nopți cu nichita). 

Peisajul epic este unificator de elemente sintetice. Ori uneori bine 
apăsat: contur-linie, figuraţie retorică, cum ar fi conglobatia, replica 
(ne)tăioasă, copleşitoare, din enumerarea următoarelor fapte: Ai grijă de 
mine, şopteai pe la colțuri de străzi!,... leagă-ţi cărarea din Grădina 
Publică de mijloc!,... îmbracă-ţi rana într-o cămaşă!... (Rugă). Eşti 
numai umbră pe linia de tramvai...; dacă scrisul şi scrisul şi scrisul nu 
revoltă femeia, nu vă revoltaţi!; cine trădează flama sângelui din care 
unii beau până le bate la uşă domniţa singurătate ? 

Lexemele  feminității au vârste: femeia, fecioara, fata, 
domnişoara, niciodată doamnă, des (de)nominare a animei actante, „ea”. 
lată aceste lexeme, şi mai intens invocate, tot retoric, conglobația-tic, în 
sonet: mare izbândă... tomnatică a poetului Sterian Vicol: Un orb ca 
mine... ascultă vânătoarea altui eu/ prin şiruri de femei (Aproapele 
meu); N-am fost înger, adică nici nu sânt/ cum tu nu eşti uşă de biserică/ 
de-aceea femeile ne caută/ ca pe-o creangă cu cireşe amare/...; la poarta 
casei, de unde fecioarele umblă desculţe; am, hălăduit pe-o stradă... cu 
nume de fată (Sonet în alb VII) şi plâng femeile că nu-s fecioare... ca 
pe-o mamă tânără, fără noroc (Sonet alb I) strânge fata gravidă, să n-o 
ştii (Sonet alb II). 

Tot ca figură de stil, întorcându-mă la stilul Sterian Vicol, la 
domeniile (mai multe fiind: cuvântul având diferite valori funcționale şi 
de/ în context, acelaşi cuvânt chiar) iată, în Sonet alb III, o frumoasă 
anaforă, pe începutul a două catrene şi un semisextet — sonetist: Cum 
atingi cărţile-n bibliotecă/ şi ţi-e teamă să ucizi pe cineva, adio!; Cum 
furam pletele ei din fereastră şi coapsele-i țipau ca-n mănăstire, adio!...; 

Cum umbra cărţii răsfoită-n seară.../ e semnul mirării dinspre timpul Ei, 
adiol... 

Simbolurile, în poezia lui Sterian Vicol, se transformă mai înainte 
de toate în semn, în însemn semantic, pierzându-și semanticitatea în 
câştigul semioticului. 

Bătrânul trecând... de alte-nsângerări în luna April; chiar de 
inima sângerează, duminica-nfloreşte nunta cu mire răsaşteptat. 

Sîngerare ca semn-semiotic (pleunastic vorbind) ca semn al unei 
îmbolnăviri (ne)organice, psihice. 

Cele mai frecvente, însă, simbolurile ascensionale; predominante 
şi mereu la vedere în poezia Vicol Sterian, apar ca grijă a recuceririi 
unei puteri pierdute. Ascensiunile spre zone metatemporale (dincolo de 
timp) spre metafizic (dincolo de fizic), redate, înglobate în verticalitatea 
scării, a pietrelor ştiute şi a munţilor sacri: bătrânul grădinar aleargă 
râzând pe vârfuri de pomi, Lunganul de sânge, aproapele meu/ de funii 
trăgând, ne ţine-n univers; Strada Domnească, iată, curge în cer, de 
unde Dumnezeu o ţine de-o singură piatră; prin beznă mă înalţi şi sunt 
inseninat/ de ecoul zimţuit de creste; cine dacă nu lunganul de sînge 
trage corabia vieţii, încet, salvând firul de iarbă ce plânge; vulturul/ 
sparge pielița amiezii, rupând crengi; când în munţii lunii râuri plâng; 
hăt, departe, în munţi; să-ncheg nume pe pietrele necitite de tine. 

Ascensiune, susţinută alteori de simbolurile aripii şi ale zborului 
şi săgeţii, când imaginaţia capătă culoare ascetică. Zborul devine 
sublimarea cărnii şi meditaţie asupra purității: de-arâtea excese durerea-i 
prăbuşită ca un înger de vultur, rupt de iarba în care a căzut; păsări 
gemene devorând lumina; carnea ştampilată de orgiile valpurice; când 
grâul trage cu săgeți în nori, mângâi un ied între cornițe; ea, poartă 
sfârcuri de aripă. 

Îngerul, de asemenea, este eufemism extrem, simbol-antifrază 
ascensională a eroticului: n-am fost înger, nici nu sunt; vin îngerii să 
culeagă literele dintr-un alfabet nocturn; sâmburii putrezesc în cuvintele 
nerostite vreodată de-un înger. 

Simbolurile tenebroase se opun perfect celor luminoase, ca 
simboluri spectaculare: şi-aduce aminte bătrânul, tăcând/ de-orgiile 
nopții de demult de alte-nsângerări de April.../ iar te primeşte grădina, 
mângâi-o/ ca pe-o mamă tânără fără noroc/ sorbindu-i lumina din 
ochiul ei orb. 

Tot în acest sextet contemplaţia creației se trădează prin 
imaginile: bătrânul, grădina, mama, nopţi de demult, mamă fără noroc. 
Care abundă între spectacular şi ascensional: umbra tatălui meu/ 
traversează încă lumina amiezii/ transpirând iarba (verticalita-tea) unde 
s-a iubit odată. 

Psiho-analize ce demonstrează cunoaşterea psihologiei scrisului, 
de poet, atent ascet al rugăciunii murmurate pentru înălțare. 

Metafizică a imaginilor — aproape matriciale — în icoana unei 
religii: iubirea lui fără sfârşit. 

Acesta este poetul Sterian Vicol şi opera lui unică, reprezentant 
de seamă a poeziei erotice; erotic diafană, de cinci decenii cântată 
horinceşte în plai gălăţean. 


CONSTANTIN VREMULEȚ 


Motto: Drumul dintre nostalgie şi reverie, dintre dorinţă şi visare, trece 
prin suflet re-format în (ne)mândră conştiinţă de sine (T.1.) 


Născut la 30 iulie, 1940, în comuna Jijila, Tulcea; 

Absolvent al Facultăţi de limbă şi literatură română, Institutul 
Pedagogic, Galaţi; 

e A debutat în revista Convorbiri Literare. În volum, cu „O 
anumită zi însorită de vară”, povestiri, la Editura Junimea (1975); 

e A publicat cărţile: „Ziua ploii de purpură”, roman, 1979; 
„Falimentul proprietăţii Chistol et Co”, povestiri, 1981; „Insula”, 
roman, 1987, la Editura Eminescu, şi „Castelul de papură”, roman, 
1991; „Profesoara şi gardianul”, roman, 1998, la Editura Port-Franco 

Membru fondator al Societăţii Scriitorilor „C. Negri” din Galaţi. 
Fost redactor şef la Editura Porto-Franco, Galaţi; 

Constant colaborator al revistei Dominus. 


Prozator de recunoscută şi autorecunoscută referenţialitate 
gălăţeană. Din şcoala culturistă antedecembristă. Din evaluarea valorii 
scrisului propagandist, până în libertatea învrăjbirii scrisului (ne)literar de 
azi. 

În Antologia scriitorilor contemporani gălăţeni, Constantin 
Vremuleţ ne prezintă un fragment din Chistol et Co — intitulat: A doua 

înfrângere a lui loan Roteanu. Un infirm batjocorit pentru îndrăzneala 
de a iubi ca un om normal, de mulţi, de fratele iubitei, de primar şi apărat 
de personajul popular Chistol, mai mult sau mai puţin scos din buzunar 
în timp oportun. 

Povestirea Înfrângerea lui Ioan Roteanu, precum întreaga 
proză a lui Constantin Vremuleţ este expunere plastică, dinamică, a 
întâmplărilor-fapte reale, cu temeinic început şi sfârşit lămuri-tor, 
dar şi cu temeinică pre-aşezare a faptelor viitoare, ireale: 

Poate că întrebarea ta ar fi rămas pierdută, ca atâtea alte lucruri 
trecute pe lângă noi, fără să ne atingă, dacă n-aş fi vizitat muntele, după 
atâta timp, în nişte (?) împrejurări mai puţin obişnuite, unde aveam să-l 
întâlnesc pe loan Roteanu. Cândva, ţi-am vorbit de el. Cu totul 
întâmplător. Un băiat care în urma unui accident fusese nevoit (?) să 
mergă în patru labe, ca animalele. I se potrivea aşa de bine mersul de 
câine, încât nici numele de loan Roteanu părea să nu fie al lui... 

Povestea se deapănă cu/prin ţesături genealogice, ca o serbare 
câmpenească, descrisă de un redactor de viață nouă (infinită): de aur 
înălțătoare, în cenuşa cerului măcin-ar în grabă. Autorul fiind, cum era la 
modă în vremea moromeţiilor migratorii, intelectualul neştiutor de 
adevăruri etnice, (i)memorabile. 

loan Roteanu se va înălța, pe un triunghi zburător, în cer, şi se va 
prăbuşi ca un Icar (în obsesia acestui personaj) în muntele Urliga. 

Interesant şi chiar original intelectual este povestitorul prin cum 
îşi aminteşte neamintitul: Prin gura altui locuitor al spaţiilor trecute şi 
prezente. Prin dialoguri între memoria Celuilalt şi uitarea Aceluiaşi: fiu 
risipitor de timp indigen: Omul care-mi arătase unde fusese via tatălui 
meu (asta da uitare) şi pe deasupra ne mai şi cumetream (pe deasupra — 
fără sens prins în text) îmi dădu un ghiont amical (amical-posibil adjectiv 
de înlocuit). 

„- Ti-l aminteşti? Hai să vedem dac-o ştii şi p-asta (frumos 
limbaj dobrogean cu efect nedorit: daco-pasta). Parcă până atunci ştiuse 
ceva. Nu i-am răspuns. Bănuielile mele erau destul de vagi şi nu putea fi 
logic, ce-mi trecea prin minte. 

- Dar dacă ar sta în patru labe, ţi l-ai aminti? 

- Poate... 

- Dar de seara aia cu cățeaua, când tu stăteai ceva mai - încolo 
şi plângeai de parcă murise mă-ta? 

- Erai printre cei de la mort? l-am întrebat, săgetându-l din 
priviri. Ai râs şi dumneata de el? 

N-aveam oglindă, însă, îmi vedeam paloarea chipului în expresia 
de buimac a celuilalt” (N-aveam oglindă — de suprimat. Propoziția putea 
începe cu: Îmi vedeam...) 

- Şi ce dacă am râs? Eram asupra chefului (eram băut sau eram 
chitrofonit sau...este, altă vorbă, mai de cumătru im-pertinent) şi cu râsul 
nu omori pe nimeni (dar şi mare filozof). Și-apoi n-am făcut scandal, n- 
am răsturnat mese, ca-n alte dăţi, n-am spart geamuri (ca un caw-boy 
veritabil). Toţi au râs atunci. 

Interesant, dar şi...dezinteresant peisaj, împărțit de unu' împotriva 
celuilalt. Unu — scriitorul surprins de logică binară, vulgar dialogată. 
Celălalt, cunoscător — filosof al vacuităţilor memoriei vacante, din Unu. 

Spațiile... literare ale călătoriei intelectuale Constantin Vremuleţ, 
în povestrea lui — mai sus rot-ioan-ienită — (rot = putred, loan cel putred?) 
- pomădate cu toponimiile lacustrului. Ca în multe rânduri ale Castelului 
de Papură, unde... şi acolo se află un pistol zdravăn purtat la chept de un 
erou — intelectual dezinvolt. 

Spațiile: Grindul Ilenelor, Ghiolul Pietrei, în ciuda mono- 
grafiilor lor, arcuiesc elemente cosmice în teluric: stăteam tolăniţi ca doi 
naufragiaţi într-o bărcuţă neagră şi ponosită, purtată de valurile 
Ghiolului Pietrei, într-o derivă ce nu ne interesa, precum susţineai tu că 
n-ar trebui să ne intereseze vreodată poziţia Nordului, atâta timp cât 
deasupra fiecăruia dintre noi străluceşte Steaua Polară. Care, contrar 
celor afirmate de scriitor este nestrălucitoare; cea mai nestră-lucitoare 
stea din Ursa Mică. Străluceşte ar fi fost, mai degrabă, bine de înlocuit, 
cu se află. 

Şi mult măiestre, uneori de sine victorioase, portrete, îmbinând 
elementele fizio-nomice cu cele naturale, într-o compoziție purtătoare de 
pre-semnificaţii: frumosul din urât, curatul din murdar, antinomice 
aşezări caracterologice: 

Avea un cap mare leonin, cu păr roșcat, despicat ca o creastă de 
val şi deşi îi era atât de aproape pământul, faţa lui era nespus de curată, 
cu ochii mari şi limpezi ca două ape îngemănate. De n-ar fi avut 
beteşugul (care?) ar fi fost cel mai frumos băiat din sat. 

Ideterminismele: culoarea ochilor, beteşugului polipodiei, lasă 
găuri negre compoziționale, în...portret. 

Povestirea, în conţinut, nu ca formă -— portretistică, este, la 
Constantin Vremuleţ, expunere cineto-plastică a unui fapt real, mereu 
susținută de detalii fizice, precise, finalizate filo-logic: 

„Într-o seară, din sfârşitul lui august, multora deja le bolbotea 
tulburelul în ţeastă” (Atenţie! Doar vinul să fi fost văratic. Via se culege 
în mijlocul, sfârşitul lui septembrie, chiar şi în Nicoliţel), prin sleahta 
noastră pornită pe drumul satului (pe uliţă? pe suşa?) trecură în furie 
(improprie furie) doi vlăjgani. Îi ştiam că erau ai lui Iamandi şi, mai 
mult, prin grindul Ilenelor, dimpreună cu porcii lui tat-su, crescuseră. S- 
au oprit în bâte (obsesivul reazem în furie, în bâte) şi cu lanţuri atârnate 
de umăr în... (şi cu, ce se alungă din echilibru estetic) în calea lui Ion 
Roteanu. Ce a urmat apoi în seara de atunci ? (aceea?) a fost ceva 
îngrozitor, greu de imaginat pentru mine care abia începusem să dezleg 
câte ceva (ceva din ceva?) din firea omului” (sic!) 

Ultima propoziţie, specifică scrierii epice — Vremuleţ Constantin, 
strecoară autoportretul în peisajii pasive ori active, schimbând persoana a 
treia a povestitorului în persoana întâi, circumstanţa în circumstanţial, 
împrejurarea, particularitatea ce însoţeşte personajul, în aspirații 
particulare. 

Începutul acestui text, însă, ne confirmă o permanentă 
caracteristică stilistică a scriitorului (comună multor scriitori 
contemporani lui): antinomia sintactică în frază: interpretarea unei idei 
statice în trupul ideii cinetice, actante, şi anume: Într-o seară din sfârşitul 
lui august prin şleahta noastră, pornită pe drumul satului, trecură în 
furie doi vlăjgani: idee cinetică; multora deja le bolbotea tulburelul în 
țeastă: idee statică. 

Iată un alt exemplu de sintaxă antinomică: 

Între timp S-au adunat mulți (temporală), mai toți beţivi ai 
cârciumii (modală) lepădături ale satului, amatori de codaşlâcuri şi bătăi 
în public (modale). 

Evident, strict cinetică, ar fi fost fraza fără modala mai toți beţivi 
ai cârciumii, adică: între timp s-au adunat mulţi amatori de codaşlâcuri şi 
bătăi în public, între oameni. 

Dar scriitorul iubeşte popasul în/din dinamic, inspiraţia înaintea 
expiraţiei. Ca principiu respirator al fondului sonor, izvorâtor de cuvinte 
exterioare: grafii înşiruite în test, la C-tin Vremuleţ, cu grabnică aducere 
aminte a...amintirii. 

Aceste intermitențe sintactice-respiratorii se produc numai în 
preludiile scenelor dramatice: ca un /argo-cantabile într-o simfonie a des- 
nădejdii psihologice, compusă de autor pe grindul amintirilor, din care, 
pe care, îşi aşează tema dramatică. Alegro devine acest preludiu, ca des- 
scriere a scenelor dramatice, renunțând la inspirații modale, antinomice: 
„Unul dintre cei doi a ridicat băţul şi a lovit. (Aşa cum ai lovi un câine, 
dacă ai inimă s-o faci; în silă şi de sus: modală de... renunţat). A lăsat 
bățul să cadă pe spinarea celui care nu putea să meargă decât ca 
neoamenii. Apoi i-au aruncat lanţurile de gât (?) şi-au (?) început să-l 
târască prin valurile de praf ale drumului (succesiune de scene dinamice, 
dramatice). Am vrut să-i sar în ajutor, însă m-au îmbrâncit cât colo. Nu 
eram de puterea lor” (scenă, corantic, epodă lirică — eu, etic disimulat). 

Dialogurile, în mai toate romanele scriitorului Constantin 
Vremuleţ, sunt lămuritoare de conflicte săvârşite anterior: N-aţi, mă, 
primeşte, dacă tot eşti în călduri! 

Un fel de cauză a faptelor morale puse în discuţie în prezent: 
Păi ce să zic? Jigodia asta... o place pe Domnica, soră-mea. Îi scrie 
poezii şi după ce le citeşte umblă prin noapte (noaptea) cu basmaua în 
mână şi părul despletit, ca o zăludă..., Ce-aveţi, mă, cu mine? O iubesc 
pe Domnica şi ea mă iubeşte pe mine. Numai ea nu mă vede că-s schilod! 

C-tin Vremuleţ ştie să îmbrace literaturii textului său bunda 
ironiei. Asociind subtil, uşor, înveninarea caracterelor cu evidenţi-erea lor 
morală: Primarul îşi miji spre ei ochii îmbăloşaţi de greaţa băuturii şi, 
clătinându-se, scoase un viţăit ascuţit (comparându-l cu un porc, dar 
viţăitul = muget de viţea, posibil guiţat de Jijila), semn incontestabil că 
treaba asta îl înveselea (ca pe un porc vesel). 

Ironie dirijată (uneori excesiv) spre personajii ce susţin, provoacă 
ori produc fapta rea. lronie exclusă din autoportret, din portretul 
personajului bun, eroul principal al dramei: Ioan Roteanu îşi înălță capul 
cuprins în frânghii (lanţuri?) şi eu, care mă strecurasem cât mai aproape 
de el, (ca) să mă vadă că nu l-am părăsit, am aflat pentru prima dată... în 
lumina ochilor lui, cât de ascuţită-i arsura ruşinii şi a umilinţei (evident, 
de omis, ruşinii). Abia am desluşit cuvintele lui... ca pe un blestem al 
cerului şi un drept al fiinţei. 

Participarea la suferinţă fiind a omului prezent la suferință. Care, 
în finalul textului anterior, devine prezenţă metafizică — a scriitorului- 
asupra blestemului cerului şi asupra dreptului ontologic. 

Un procedeu rentabil descrierii dramatice este expectaţia eului 
interior în sinele zbuciumat. Astfel, cunoscând această cale, C-tin 
Vremuleţ, înmână misiunea de justiţiar lui Chistol: Singurul care-şi făcu 
drum spre primar (-ul viţăitor) a fost Chistol... L-a apucat de umăr şi l-a 
tras cu violenţă... 

Mihai Purcică îl ascunde în sat, pe loan Roteanu, de mânia 
primarului. 

Textul din Antologie este puţin mai mult interpolat. Romanul 
Chistol et compani a fost publicat în 1981? Nu cred că dialogul ce 
urmează se afla (în acea vreme) în Conţinutul publicabil: Las că te pun eu 
sub chei (ameninţă primarul, pe Mihai Purcică-Chistol) Te-nhaţ eu la 
noapte cu duba neagră, de-ai să-mi zici până şi câte ţâţe avea scroafa de 
mă-ta. Coadă de topor ce-mi eşti! Legionarule! Că numai de ascultat 
„Vocea Americii” eşti bun şi să bagi în cap când vin americanii! Ştiut 
fiind că în '81 arestarea nu se făcea cu duba neagră, ci albastră, de la 
procuratură, că un primar comunist nu avea voie să vorbească cu fâța în 
gură despre tovarăşa mamă. 

Dar merge şi nițică dizidenţă — la o adică — şi în... memoria- 
lstică. Că nu am fi ce revoluţia ne-a făcut: părtaşi la o nouă demo-craţie, 
concurenţială,  nediscriminatorie, departe de prejudecata  valo-rii 
cenzurate. 

Explicaţiile, evaluările stilistice, ascunse în creaţia scriitorului C- 
tin Vremuleţ, sunt caracterizate de adevărate legi dinamice, de inerții 
spontane, prinse în sistem inerţial: cel al inspiraţiei devastatoare de 
semnificant frumos semnificat: al realului uşor mângâiat de metafizică 
salvatoare. 


FLORINA ZAHARIA 


Motto: Naşterea este doar începutul existenţei. Poezia, din 
noi, este prologul şi epilogul acestei „faceri ”, până dincolo 
de cât se aşteaptă Dumnezeu să fie slăvit.(T.L.) 


S-a născut la 2 decembrie 1975 în Galaţi; 

A absolvit: Facultatea de Litere, Istorie şi Teologie, specialitatea 
română-engleză, Universitatea din Galaţi cu Masterat, în Teoria şi 
practica textului; 

e Volume publicate: „Goală pe străzi”, Ed. Eminescu, 1998 — 
Premiul Uniunii Scriitorilor — Asociația laşi, pentru debut; 
„Possssssster”, Ed. Prier, 1999 — Premiul Nichita Stănescu; 
„Alextandru”, manuscris de mângâiat, Ed. Cartea Românească, 2001; 
„Nueuflorina ” (jurnalul lui), Ed. Vinea, 2004; „1863-1894 aşteptarea 
fără braţe”, Ed. Opera Magna, 2007; „eua ”, Ed. Paralela 45, 2010 

e Prezentă în antologiile: Poemele Dunării, Poeți la castel, 
Carpe — Diem, Europa — Km 0, Opt încercări de a te naşte singur, 

Prezentă în numeroase programe, emisiuni de poezie — la nivel 
naţional şi internaţional. 

Membră a Uniunii Scriitorilor din România, din 2000; 

Redactor şef la Revista Dunărea de Jos, publicaţie a Centrului 
Cultural Dunărea de Jos, Galaţi. 


Poetă de înaltă sensibilitate. Imaginaţie a constructului continuu, 
a fiinţei surprinsă de vis înainte de visare. Intuiţie — concept a ipotezelor 
percepției senzuale. Intelect invadator de silogisme particulare şi 
universale, de argumentaţii plastice ale detaliilor intuite. Printr-o largă 
întindere a acestora în metafizic, în compuneri alese de noi detalii. O 
nouă lume, aperceptivă, din-năuntru privită afară, din umbră spre lumină 
pândită, cu blândă şi devotată supunere a ochiului înlăcrimat de izbânda 
vederii, a sufletului scufundat în fortuna labillis — în norocul efemer al 
cognoscibilului, al întrupării lui dinainte hărăzit erorii. Erorile 
cognoscibilului, ca motiv, ca frustrare existenţială, dar şi ca evadare în 
absolut, a judecății absurdului, în raţiuni noi estetice, ordonate pe 
marginile, pe muchiile, pe tăişul logici poetice: reveria disconfortului 
material spre o confortabilă logie a spiritului confesiv. 

Poematică astfel concepută. Unică revelație a unui originar 
creator de artă, a unui simbolist neîmpovărat de imagini. Poeta florilor 
des-golite de petale, ca din stigmatul dezgolirii trupului de suflet să 
renască, în altă înfăţişare, ori, numai, în somatică izbândă a reîncarnării, 
posesiile pronumiale: eu, tu, el, Unu' din Unu”, îndepăr-taţi mereu de 
Unu' din cei Mulţi. 

Expresivitatea, ca haină de sărbătoare a simbolului, a nucleului 
imaginilor învrăjbite să vorbească, are, poartă, judecăţile florinale a 
inflorescenţelor dezfrunzite, pentru a ne face părtaşi egali cu poeta, în 
oraţia ei către lume, în revolta ei pe lumesc. 

lată reflexiile poetei, lexis by lexix, în poemul infinit Inversa din 
volumul: 1863-1894, (de 31 ani trecuţi-atemporal), aşteptarea fără 
braţe: „aştept la nesfârşit /faţă în faţă cu inversa mea /simt cum timpul 
se umple şi crapă.” 

În această postură de om întors în interior, invers, însemnând aici 
întoarcerea, Florina Zaharia, a-percepe creația, fiinţa scrisul... ori 
nepotrivirile lumii, durerile ei: „sunt florina acestei pagini /sunt eul 
acestui scris ... fiinţa lui invizibilă /adevărul acestei fiinţe roade uşor /din 
toate colţurile pielii, ale inimii, ale lumii”. 

Acest esenţial catren fiind înconjurat de atmosfera unită în oraj 
să ne lumineze invers- cugetarea ei poetică, asupra inversului- 
posibil,uneori, alter-egoului posibil. 

In nuce, iată revolta şi tumultul acestei întoarceri: „sunt florina 
acestei lumi /deşi locul din care trebuia să cresc /se confundă cu burta 
unei gropi (locul naşterii ei este neantul, invers-aşezare a ființei în 
trinitatea Neant. Fiinţă, Devenire) sunt florina acestor priviri /de pe 
partea cealaltă a scrisului (invers-opus al cuvântării adevărului estetic) 
sunt florina acestei lumi închise /sunt numai ceea ce mă doare (claustro- 
inversare a durerii existenţiale). 

Florina brodează, cu durere în percepţie, canavalele percepţiilor 
amintirii, receptând, rememorând, prin noi ţesături de detalii simbolice, 
simbiozele şi delirul psihic al sinelui; reinvocat, a iubirii de sine; 
renăscută: „m-am aşezat liniştită /deasupra păturii negre (canavaua) sunt 
florina acestei nopți (personificarea dublă a eu-lui şi a păturii negre; joc 
al determinismelor relative) s-au topit în mine copacii (țesătura, brodarea 
canavalei; prin detaliu brodat) s-au aprins precum lumânările 
cerşetorilor în faţa bisericii (persona-lizarea întâiului detaliu cu 
elemente-fire sacre) zgârii întruna pământul /poate vii dublă, din nou, 
stare şi cauză a stării eu-lui zbuciumat) /sunt florina acestei zidiri (noi 
percepţii-inverse ale creației). 

Floarea izvorâtă din durere. Noaptea conştiinţei zbuciumate, 
urmată de iluminarea florii născute din întuneric. 

Inversarea, diferită de întoarcere în (ney)percepția lumii, are şi 
forma opusului faţă de lume, îndepărtării de lume. Îndepărtare, din nou, 
dureroasă conştiinţă a imposibilului, absurdului îndepărtării de senzual: 
„aş vrea să ating semnele din ochii tăi /să îi închid în acelaşi lichid 

amniotic /din care priveau amândoi lumea /noaptea şi ziua aceleaşi 
răni.” 

În Poemul Inversa, inversa are şase feţe ale inversiunii: / I având 
retinele în cămăşuţe de noapte (pag. 7); II florina de pe partea cealaltă a 
scrisului (pag. 8); III florina aşezării liniştite (pag. 9); IV florina 
sărutului binelui şi răului până la epuizare (pag. 10); V florina din 
noaptea şi ziua aceleaşi răni (pag. 11); VI florina ce-şi simte inima ce 
poartă pereţi din carnea sa... | 

Pe aceste principii metamorfice, metalogice, poeta Florina 
Zaharia îşi/ne deapănă pe un eseu infinit / aşteptarea ei fără braţe /, cu 
măiastră individualizare estetică a temelor aşteptării: „ceva ce nu atingi 
decât înnodând bătăile aripilor”. 

Carne şi mentă, Sânge spart, Poveşti cu ticăit monstruos, Stai 
neclintit aproape (de...) nevăzut, Cuvintele sunt numai ale mele, iată 
câteva titluri - metafore, teme, cataforeze poematice. 

Entropia estetică florina, se dezvoltă, vindecătoare de obsesia eu- 
lui prins în chingile conştiinţei de sine, se deapănă în cartea aşteptarea 
fără braţe, până la epuizarea tuturor temelor existenţiale, afective, în 
special ale iubirii de lume, mereu scufundată în expectaţia inversiunii. 

Ascultaţi-i poveştile cu ticăit monstruos: (1863-1877, ale unui 
copil de 16 ani — cântec de leagăn preadolescentin): 

„A fost odată ca niciodată /un drum care trecea pe lângă umerii 
mei /toate întâmplările fac parte din noi /trebuia să port cu mine 
dezlegările /trebuia să îmblânzesc vântul /trebuia să adaug de-o parte şi 
de alta a drumului apropierea noastră /întâlnirea pământului cu 
pământ”. 

Călătoria în viaţă; de la naştere — îmblânzirea vântului, prin iubire 
— apropierea noastră, spre moarte — întâlnirea pământului cu pământ. 
Călătorie în moarte, totodată ca necesitate — trebuie, ataşată suficiențelor 
trăirii: iubirea de om, mereu consecinţă, la Florina Zaharia, secundară, 
telurică: „florina se desprinde de umbra ei /uite cum ţâşnesc rădăcinile 
de apă şi de foc: / hm... florina nu a cunoscut-o pe florina”. 

Acesta este sfârşitul primei poveşti: necunoaşterea, în ciuda 
multor frebuințe ale fiinţei, necunoaşterea eu-lui din ea. 

Pentru a înţelege poematica florinelor desmierdate, a senzualităţii 
atinse cu răni şi vămi cerebrale, să urmărim poveştile ei, numerotate spre 
noi, de la ea spre noi, cu (în) şapte stadii de... devenire: / el îmi spune să 

umplu golul. Eu îl ascult /şi îmi pun peste rochie inima (povestea întâi) 
cu ochi închişi mă învârteam Ipână când îmi izbucnea din burtă 
întunericul (a doua poveste) ea nu ştia că lumina e o gaură (a treia 
poveste) acum aleargă şi deschide brațele (a patra poveste) s-au 
contopit (a cincea poveste) în brațele ei se răstoarnă tunetele lumii... 
florina e strivită sub (de) ea (a şasea poveste) şi nu mai poate fi găsită. 
Linişte! (a şaptea poveste). 

Eşantionul selectiv, din mâna poetei adunat, construieşte o nouă 
semantică: a creaţiei, un nou concept angelic şi... adamic, totodată. 

Metafora, cum spuneam, este o cvasicomparaţie, ori o tălmăcire 
lexicală a unui concept, până la neduşmănirea condiţiei existenţiale: 
dintotdeauna lăudatul aşa cum este (a lumii) în care aşa cum suntem (al 
fiinţei) prinse în joc, în ludic semantic. 

Ultimul capitol al Aşteptării fără braţe, consumând fiinţa florinei 
concrete în de ne-atinsa idee a florinei absolute, universal spectru al florii 
sufletului reînsuflețit: "florina a fost smulsă dintr-o mamă oarecare şi a 
plecat să-şi caute uitarea de sine... în ţara transparenţei şi a luminii (ca o 
ultimă complicitate) a aşteptării încercuită de patru porţi închise,... 
florina nu se mai vede, florina închide ochii, inima şi planeta, e mult mai 
departe decât un infern ... pagini limfatice întregesc restul ființei”. 

„Complexul Electra, precum şi complexul frunţii înalte, sunt des 
întâlnite în textul poemului Zaharia Florina. Complexul Electra, ca 
psihologie de tip Yung, nu Freud. Viaţa, în poezie, fiind rezultatul unor 
impulsuri ale subconştientului, nivel colector al inconştientului. Dorinţa 
incestuasă de viaţă, în lucrarea estetică a Florinei Zaharia, devine tendinţă 
de întoarcere (inversă viaţă) la starea dinaintea naşterii (dinapoia ei, fiind 
resemnarea şi aşteptarea cu braţele... întinse). 

Tot o dorinţă impuls de anihilare prin moarte a suferinței de a 
trăi , cu rădăcini (şi) erotice: culpabilitate feminină de compensare a eului 
feminin, de apăsare-chiar-a lui, în faţa, asupra, eului masculin. Complex — 
paradigmatic, şi paradigmă a stilului Florin — Zaharian. Fruntea înaltă se 
manifestă (nemanifest) în cărțile poetei tot ca inversă aşezare a înaltului, 
ca expresie a adevărului feminin exploziv: smulgere din straturi de 
emoție... şi din bărbaţi mulţi, rupându-mă voi fi întreagă; celălalt din 
mine a fost scos... să se prelungească, gustul tău arsură în carne, 
aşteptarea mea e o tulpină înțepată de ace; văzduhul a intrat în pământ 

de la mine la tine; florina se muşcă de inimă cât e nevoie să înghită din 
ea. 

Camera degetelor tale cu tăinuite scrisori către degetele mele; 
rupându-mă voi fi întreagă; m-am dezgolit, m-am atins, sunt liberă, etc. 
Ori mai sangvinele sintagme, des plivite în textele frunţii înalte: mă ud cu 
sângele meu; fugi din sângele meu; sânge dezgolit de bezne; cusută de 
sânge; sângele ei îmbracă depărtarea. 

Ori epitetele lung dezmierdate: îi face un gol, lumina e o gaură, 
groapă mare în pământ, izbucnea din burtă — întunericul. 

Întunericul — expectaţie a inconştientului divulgat de impulsul 
luminii din conştient: întunericul s-a răspândit prin toate vinişoa-rele; 
întunericul (subconştientului) era dens, era perpetuu şi gros. 

Toate sub forma amenințării falice; sceptrului masculinității 
invincibile dar şi prin feminină, feciorelnică ipostază a aşteptări, 
devorațiunii acestei puteri, pregătitoare de ascensie vegetativă, de 
înflorescenţă gânditoare la ... senzitiv. 

Titlurile cărţilor, cuvintele acestor titluri, sunt veritabile aliteraţii, 
repetiţii de consoane: Goală pe străzi, Possssssster ( şapte de s) 
Alextandru G,P,S,T,R purtătoare de simboluri fonetice: încleştarea, 
ostilul, zgomotul, dar şi muzica sferelor. Nueuflorina (jurnalul lui): 
lichida L ce ne edulcorează, îndulceşte şi, din nou, sugerează fruntea 
joasă a acvaticului. Aşteptarea fără braţe: două litere — consoanele t, 
trei de r, un p, un b, în total nouă consoane, aliteraţii, împotriva asonanţei 
de numai... tot 9 vocale. Echilibru perfect al stratului sonor. Simbolism 
fonetic prelungitor de înţelesuri viitoare: cartea şi timpul ei lăudat de 
poetă. 

Cândva într-o toamnă din câte am trăit, la lansarea acestei cărți, 
spuneam: „Poezie a florinelor, a florilor gânditoare în corola luminii, în 
spectralele percepții ale somaticului morfic, metamorfic... Ne încântă 
metafora germinaţiei fiinţei în neant, metaforele frumosului savurat: 
mereu plasmatic în eternitate ori în reflecțiile efemerului semnificant.” 
Verbele sunt, a fi , infinitive scurte şi lungi, la un loc ori fiecare la locul 
potrivit, se conjugă mai mult ca perfect, într-un past perfect continuu, 
într-un prezent active voice, într-o gramatică respiratorie unică, până în 
marginea trăirii empiric — sentimentale, până în absurd — metafizic, până 
în paradoxul transcendenţei; / sunt florina acestei pagini/ sunt florina 
acestei priviri, sunt partea cealaltă a scrisului, sunt un amestec de cuţit şi 

sânge.I Metafora germinează estetic, etic, o rațiune existenţială, poetică, 
într-o lume bătătorită de simțăminte calde, răscolitoare de ființă, de 
(neființă: cu tine am învelit lumina /rotirea încetinită a unei priviri de 
copil (şi) mirosul palmelor împreunate în întuneric (sub) placenta lipită 
de cerul gurii: aproape cerneală de scris. 

Şi nu am greşit. Admirator fiind al poemelor Florina Zaharia. 
Unică, de neegalat, reprezentantă a poeziei gălăţene. 


ADRIAN ZĂINESCU 


Motto: Sinonimia, antinomia, necontrolate, 
dăunează identitatea (T.l.) 


Născut, la 25 octombrie, 1975, în Galaţi; 

A absolvit Facultatea de Ştiinţe ale Comunicării (2005-2008) şi 
Facultatea de mecanică (1994-1999); 

Redactor şef, funcționar ad-tiv, la Revista Danubius Universitas 
Galaţi; 

Redactor la Editura Lumedia, Galaţi: săptămânalul Siderurgistul; 

eA publicat volumul de versuri: „Te văd doar”, Ed. Zigotto, 
Galaţi, 2007. 


Poet ce-şi interpretează dragostea în scenete, repertorii, declaraţii 
retorice infinite. Actorii: el împovărat de verbul a iubi; ea, neutră, 
indiferentă, icoană frumos pângărită, mustrată, înconjurată de lauda 
experinţelor sentimentale masculine,  cupidonice, erotice ori, 
reverenţioaselor amintiri consumate strict temporal, strict spaţial: ca 
iluzii, fantasme, orfii dionisiace contemporane. În forma epică a 
detaliului, prin conţinutul ideilor la îndemâna oratoriei stradale. 
Conţinutul, subnutrit din/de titlu poeziei, epuizează sensuri şi interpretări 
semantice, cu migală didactică, cu perseverență simbolică, până în 
neputința insolitului de a vorbi întreg despre solitudinea unor cuvinte 
biciuite să vorbească. lată poezia Sens Unic: 

Privirea ta dulce/ sapă cărare în inima mea/ ce ieri era doar o 
potecă, şi azi, un ditamai bulevard (ironie şi lăcrimare totodată, în 
timp...depănată, compensativ) Tu, dezinvoltă/(pronume „apăsat? fără 
motiv în texty îţi fluturi codițele de colo până colo/ mergi fredonând un 

șlagăr la modă (prea multe detalii ale nepăsării) şi toate astea/ pe 
contrasensul inimii mele/(Sic?, inima bate, nu se mişcă odată cu 
închipuirea driverului poetic) deşi indicatoarele arată clar unicitatea 
acestuia (sensului ori contrasensului?). 

Joc al semnificaţiilor dinamice, într-o forțată ipostază citadină, 
cu paşi ce forează benzi de circulaţie în inimă, care desemnează aproape 
polițienesc situaţia arterelor de circulaţie (încântându-ne cu sinonimia 
arterelor biologice mai mult sau mai puţin): banda de urgenţă /pentru 
cazul când dragostea mea /e prea încinsă /și are nevoie de puţin răgaz 
/banda de mijloc /pentru situaţiile de compromis /şi banda de viteză 
/pentru clipele care ne prind împreună /dar care trec cu peste 200 la oră 
înspre amintiri înrămate. 

Astfel, reveria, obsesia şi... metoda, se strâng într-un scop, permis 
şi nepermis totodată, scopul frumoasei defăimări a iubirii insuficiente să 
sfinţească, dar să observe teribilist aşezarea unui posibil iubit în matricea 
imaginilor purtătoare de filozofii faciale, de simboluri compromise. 

Aparent — numai — promițătoare de fundament teologic, 
ideologic, de axiome şi aforisme meditative: Și toate astea (repetat cu 
insistență) doar pentru paşii tăi /care, acum, se-ndreaptă agale /fără să 
ştie (în prea multe moduri pentru a nu şti) /către o coliziune (iată şi un 
accident... pe sens unic?) Cu iubirea mea nerostită (da, uitasem, poetul 
avea inima în contrasens!) 

Aceste reguli de circulaţie ale inimi oricui, într-un trup rover- 
over ori într-o aglomeraţie concitadină, nu lasă loc romantismului în 
conţinutul poeziei epice — Adrian Zăinescu. 

În poezia Strigăt, acelaşi scenariu, cu un singur actor, umple 
spaţiile suferinţei de a iubi o ea nepăsătoare: Iubito, uneori mă gân-desc 
că auzul îţi joacă feste... 

Des-cumpănindu-şi iubirea, descumpănit în alte poezii: 

Blestem ai aruncat în urma-ţi/ când ai plecat femeie! (Blestem); 

Îmi miroase (îmi mirosea) a iarbă/ şi a părul tău ud/ aşa cum 
şedeai atunci/ cu tâmplele în roua dimineţii (Ce uitare); 

Ceva timp în urmă/ am căzut, prosteşte, în apele privirii tale 
(Paşi greșşiţi). 

Iubirea este-dintotdeauna — o amintire în repertoriile epice ale 
poetului: Găseşti aici, iubito, primul nostru sărut /atât de nepreţuit acum 
/încât e bine pus sub paza tristă a amintirilor (Intrare liberă). 

Ori dulce răzbunare pe... iubită: De-acolo, îți pândesc mişcările 
... /tot aşteptând ca o felină momentul potrivit /să-mplânt colții dragostei 
ude /în jugularea dulce a inimii tale (Salt cabrat). 

Promiţător de salturi estetice necabrate, Adrian Zăinescu, ştie 
cum să iubească ideia potrivită dintre câte idei de iubit are semantica 
poetică. 


ION ZIMBRU 


Motto: Crucea destinului e mai grea decât crucea mântuirii. Prima, ne 
este dată. A doua, nedată, să ne-o cioplim cu sârg. Sârguinţa crucificării 
în ... cuvânt. (T.L) 


Născut la 1 septembrie, 1952, în satul Zimbru, cu numele de Ion 
Creţu; 

e A debutat la Junimea (sub aripa poetului loanid Romanescu) în 
1989; 

e Debut editorial: „Sacoşa cu privighetori” (Editura Junimea); 

e Alte cărţi tipărite: „Vesel pe fond nervos, Ed. Noduri şi semne, 
1996; „Nimic în mișcare”, Ed. Noduri şi semne, 1997; „Lăsaţi 
psihiatrii să vină la mine”, Ed. Dominus, Galaţi, 1999; „Ce zgomot 
face cântecul când moare”, Ed. Altis, 2006 


Poet al galopului nocturn în cuvinte siderale. Ori simplu 
pământean urgisit să zîmbrească în corn şi copită, în literă călcată în 
călcâi, cuvântul teluric, vorbitor de mamă şi de tată, de licurici şi 
„haimanale” sub tei înfloriţi, bârfitor de zeflemist-cuvânt, de nepusă masă 
la vreme, în tinda spaţiilor stradale, în vacanţa de-o clipă a lirei 
(ne)ciupite liric. 

Poezie a culminaţiei şi descendenţei veridicului (de multe ori 
social, mai puţin afectiv) în estetic. Poematică a revoltei pe revoltat. A 
claustrării de sine, în sine. Scufundare şi deodată înălţare a unui strigăt 
strâns de gât la marginile lumii, în flori târâtoare, în flori de ierbi 
carnivore: nemuritoare şi dulci la... vedere, cu ochi de orb vindecat cu... 
apă şi vin. 

Înainte de reforma minciunii că ştim tăcerea din stele. 
Construcţiile semantice se dezvoltă la nivel fonosilabic, etimologic, cât şi 


Ioan 'Toderiţă — Revelația și relevanța textului literar 301 


pe treapta, în citoplasma imaginii, în plasma simbolurilor ei. Iată cum 
poezia, cu titlul Odorul meu, face retorica dorului: „O, dorul meu, atâtea 
odoare am adus, O, dorul meu, ce rugă, şi câte mori de vânt. ” 

Jocul: Odorul şi O, dor, malarnist, fonosilabic: două silabe: ale 
unui cuvânt, devin cuvinte de sine stătătoare, cuvinte unisilabice. 

Tehnică numaidecât şi oricând abordată de poet în poezia sa. De 
mare efect la cititor. Alături de multe alte sunete ale jocului fonologic, 
dar şi sintactico-morfologic. Prin efecte onomatopeice: vaca păştea 
vifelul pe...val. Prin inversiuni de relaţii semantice: A fost linişte acolo, în 
râpă/ Cerul tăcea cu tristețe de cârpă. Cu posibilă inversare şi nouă rimă 
împerecheată: A fost linişte acolo în cer/ Râpa tăcea cu tristeţe de fier. 
Ludicul inversiunii abundă sonori-tăți şi sincope, invadează buna 
dispoziție a confortului prozodic, clasic, cu/prin rea dispoziţie actantă: 

Aveam orizontul aproape de nas/ Hei, Doamne, nimic nu a 
rămas,/ Vaca păştea cu viţelul pe mal/ Ce botanică ştie regnul animal. 
Care oricând, la lon Zimbru, poate fi, prin inversiune: Vaca păştea regnul 
animal /Ce botanică ştie viţelul din mal. 

Poetul strică, voit, cum spuneam la început, calcă în picioare, 
voit, când se simte prea des târât de idee în afect, cântecul prea lăutăresc- 
poetic. Înveninând spaţiile, temele, ideile lirice cu o nece-sară voie bună a 
spiritului, cu ironie... (tot lirică) cu sarcasm (tot eufemistic): nici un drum 
nu e mai scurt /Cred că este mult mai bine să fiu prost şi chiar şi surd 
/Ultima a fost morgană printre morți şi printre vii... /Ce zgârcit ai fost cu 
mine, Doamne, fir-ai tu să fii! 

Două distihuri lungi „ironice cu Dumnezeu”. Care de multe ori 
este invers lăudat, greşit (ne)înţeleasă (ne)laudă, de unii, într-o poezie cu 
atâtea „cap-ca-ne”. 

Fiecare vers uneşte lung-orizontal ritmul a două versuri scurte de 
8/7, din ritmul popular, devenind cinci-spre-zece-silabic. Fiecare distih 
Zimbru Ion, (în aceste şi în alte exemplificări) fiind un catren eminescian: 
A fost odată ca-n poveşti / a fost ca niciodată... 

Mereu sub „obsesia mallarme”: Ultima a fost morgană printre 
morţi şi printre vii, ascunzând o distrucţie a fata morganei: Ultima fata 
morgană printre morţi şi printre vii. lar Doamne fir-ai tu să fii, ascunde 
un laudaţio, nu strict o invectivă. Aşa zisa laudă prin invectivă: Doamne, 
fi-vei tu să fii! Sau, în: De ce n-am uitat, oare de ce n-am uitat /că acolo, 

în râpă, eram împărat /cu păsări sclave şi multe-n salcâmi /Hei, Doamne, 
mă vezi şi nu îmi! 

Unde, construcţia, Hei, Doamne, mă vezi şi nu îmil, ascunde: 
Hei, Doamne, nu mă răzbuni!, ori, Hei, Doamne, mă vezi şi mă- 
nbuni! După cum, Ion Zimbru, îl aşteaptă pe cititorul poeziei sale să-l 
judece. Deseori, expunăndu-se judecății altora în cotidianul „Viaţa 
Liberă”, după anul libertăţii noastre (netotalitare) '89, dealungul celor 20 
de ani ai libertinajului literar postmodernist. Asupra căruia, poetul 
sarcasmului liric voalat nu se mânie, dimpotrivă, îl acceptă în detalii de 
alt fel, (diferite de detaliu stradal) ca detalii ale revoltei sisifice, 
interioare, ca detalii ale insuficienţei evadării în romantic, în frumosul din 
plăcere, pentru frumos de plăcere: Îmi dai exact în mură (substituţia lui 
gură) că ştii unde să dai /... şi nu ai nici o milă de bietul putregai; Te 
doare-n pălărie de lăcrimarea mea / de florile pe care cu gâtul pe cuţit 
/le ţii să mi se pară că sunt un fleac de stea / nici moartă şi nici vie, 
departe pân-la mit (substituție a lui până-n mit). 

Din nou terfelire aparentă a dativului O dorului, ajuns O dor! 
Sau a pluralului odoare. Aparent sarcasm, dedus din impulsul eliberării 
de perfecţiune prin noi relaţii între imagini nerelaționabile, chiar: Uşor, 
totodată, salt în metafizic. Uşor, fiindcă, lon Zimbru, bate cu degetul în 
poarta absolutului cât să râdă de absurd, întorcându-se în real şi în 
iraţionalitatea lui, din care poţi oricând prospecta raționalitatea concretă. 
Poţi compensa argumentaţia universală, cu argumentaţia particulară. Cu 
particularităţi afective greu de... contestat filozofic: 

Și erai şi tu acolo, doamnă cu picioare lungi. 

Cu ochii mari cât să încapă toată viaţa mea în ei. 

Mă iubeai fără simbrie, cred că eu eram, atunci, 

făt-frumosul din greşeală şi tu pupăza din tei. 

Vine (zice o femeie cu lanternă şi cu steag) 

vine, dă-te mai încolo, că te face iarna praf 

n-are milă, nici mecanic, o conduce un beteag 

un bătrân şi de zăpadă, fost profesor şi seraf! 

Dar acum (iartă-mă Doamne!) sunt un făt-frumos coclit 

şi uitat în gara asta, unde-aştept un tren curat, 

trenul care îmi aduce vreme bună de murit, 

de murit încet şi sigur, dar nu accelerat. 

În aceste douăsprezece versuri, am legat profanarea sublimă a 
Eu-lui Zimbrian, pentru a înţelege sacru-profan al textelor sale. 

Ritm al baladelor Francoice Vailant, lon Zimbru fiind un Vailant 
contemporan nouă. Un testamentar fără apocalipsă, un — până la urmă — 
ascet al ascetizării frumosului urât de frumos. Originalitatea baladelor 
Zimbru Ion, însă, trebuie atent subliniată, evidenţiată. El strică balada în 
folosul aritmiei. Ca joc fonetic desăvârşit: făr-frumosul din greşeală 
ascunzând: fă tu frumosul din greşeală. Iar, şi tu pupăza din tei, fiind, un 
posibil: şi tu pe „u” pe „z” în tei. 

Versul făt frumosul din greşeală şi tu pupăza din tei, posibil 
substituent fonetic, fonologic al versului: Fă tu frumosul din greşeală şi tu 
pe „u” pe „z” în tei. Ori alte, alte posibile descendenţe relative... 

Versul, din aceeaşi triadă, din ultimul catren: de murit încet şi 
sigur, dar nu accelerat, venind, în sus sau în jos, pe forma zimbriană din : 
de murit încet şi singur, nu cum vreţi însingurat. Care ar fi fost, cum nu-i 
place poetului, prea înspre/după fizic, concret, veridic: singur = sigur; 
însingurat = accelerat, preferând chiar pleonasmul: încet, nu accelerat. 

Ultimul vers aritmat, de 14 silabe, față de 15, de cât ar fi avut 
nevoie, sugerând mersul neuniform al trenului săritor pe şine, înghiţitor 
de -cel puțin- o silabă. 

Dincolo de efectul dinamic al roților hurducăite pe şine, auzi 
parcă pietrele lui Galileo-Galilei, cum, aruncate din Turnul din Pisa, îşi 
sfarmă gravitatea în piatră, uniform accelerat. 

Să reținem metoda sarcastică şi din formularea titlurilor poemelor 
sale: O nuntă extemporală - tandreţe dincolo de minus infinit = F.V., 
modele de subtitlu: şi domnişorul mire se vede rege-n luvru /şi 
domnişoara miră (substitlul brutal al miresei, haz profan) visează notre 
dame /e stranie şi tandră legarea-n jocul dublu /numire începută de eva 
şi adam. Fabrica de gloanţe rătăcite mult şi frumos (subtitlu în brekit) 
prelungitor de gloanţe: Mi se face limpede-n uitare: dau frumos şi mult la 
fiecare / Doar atât vă rog: să nu s-audă, c-am iubit o biată paparudă. 

Dezolantă iubire, din nou explozivă revoltă, aşezată în versuri 
degenerate lung, cu rimă interioară ce susține injuria, gesticulația, 
răzbunarea ori numai avântul laudei profane. 

Acasă (poem fost mortem, dictat de Ion Creangă pentru Mihai 
Eminescu). Evident, joc mallarme: fost mortem = post mortem. Ori, în 
locul lui fost morfem; început lexical, joc lexical glumeţ: 

Vino să mergem acasă, pe drumul ce n-are întors / ne pară mai 
lung începutul, vom merge încet şi pe jos. 

Text liniar descriptiv ca un basm. Acasă, popasul unui zimbru, 
nesemănând cu Bojdeuca lui Creangă. Fără a-l căuta pe Eminescu, care 
după cum ne avertizează poetul - vorbeşte cu bădiţa (poate în chiler?!). 
Iată continua spaimă a umorului lonian: vreo spaimă, vreo silă, vreo lene 
de farmecul celui mister /vreun scâncet — al dezamăgirii — că n-are 
sfârşit doipier.Deseori apelând la matematică pentru a-şi refugia repulsia 
faţă de exact, faţă de raționalităţi nesemnificante. 

Mai mult, singura măsură a lucrurilor, acceptată de poet este: 
mila, depărtarea, veşnicia, inima, semnul. Doipier-ul lungimii cercului ori 
metru etalon de argint, nu sunt acceptate în lucrarea sa. Imaginile mamei 
şi tatălui sunt asociate cu imaginea ochiului şi a luminii. Tata şi mama 
fiind judecători, dar şi luminători ai amintirii fiului risipit în lume: Tata se 
ducea să prindă zorii... /Mă uitam la el cu admirare /ce curaj să intri-n 
depărtare /ca lumina ochilor în carte /sclav pe viaţă şi stăpân pe moarte. 

Justiţia, de tată săvârşită, spectacular, supraveghetor, prin 
izomorfia: /intri-n depărtare-lumina ochilor din carte, /sclav pe viaţă şi 
stăpân pe moarte — rob cu ochii albaştrii printre roabe. Imagini ce sunt 
legate de vedenii de soare uranian, ca densă şi dramatică expectaţie 
intelectuală: Foc şi tei în casa părintească /unde mama-i gata să mă 
nască, vederea ca martor al altei vederi. 

Complexul frunţii înalte al ascensiunii, la Ion Zimbru, se uneşte 
cu cel Oedipian, cu cel al dramaticei izbânzi a vederii. Tot prin ochi 
spectacular ori justițiari. 

Cer tatei Tatălui Nostru să mă-nveţe /Și ochii lui albaştrii se 
ridică /Mă văd în ei cu fruntea aplecată /spre cântul nevăzut spre lumea 
toată (ascensiunea) /spre coasa care taie fără frică (justiţia). 

Personajul tatălui, astfel imaginat, are chip metamorfozat de 
ascensiunea fiului în lumina ochilor lui şi invers: privirile supraeului ca o 
privire a conştiinţei morale. 

Acesta este Ion Zimbru, autodidact, poet al urbei Galaţilor 
contemporani, reprezentant în carne şi oase a poeziei diurne, cotidiene. 
Un Francoice Vaillant prins în testament citadin, în cămara cu retorici 
suculente — Paul Verlaine, şi în calea inimilor noastre doritoare de poezie 
veselă şi tristă, în calea jocului tuturor cu gramatica vieţii şi a morții: 
cuvântul deschis interpretării. 


